
1 SKYRIUS 


APAS BUVO NESTANDARTINIS. 
k Pagal oro prognozę pūga turėjo būti neįprastai 
stipri. Sustingusioje žemėje pasisekė išgremžti tik 
nedidelę įdubą. Kapas buvo iškastas Milisentei Gan - rusvų 
plaukų, smulkaus kūno sudėjimo, penkių pėdų ir keturių colių 
ūgio aštuoniolikmetei, kuri dingo, kaip buvo pranešta, prieš 
savaitę. Kapas buvo pakankamai ilgas jos ūgiui. Jo gylis, arba 
greičiau gylio trūkumas, galėjo būti ištaisytas pavasarį, žemei 
pradėjus atitirpinėti. Aišku, jeigu maitėdos nesudoros kūno 
anksčiau. 

Benas Tirnis nukreipė žvilgsnį nuo naujojo į greta esančius 
kapus. Jų buvo keturi. Medžių nuolaužos ir apipuvę augalai ka- 
pus gerai ir natūraliai maskavo ir tik akis, kuri žinojo, ko ieško, 
galėjo juos pamatyti. Ant vieno iš kapų užgriuvęs medis visiš- 
kai jį slėpė. Reikėjo tikrai skvarbios akies, kad pastebėtų čia ką 
nors neįprasto. 

Tokios kaip Tirnio. 

Jis dar kartą, dabar jau paskutinį, pažvelgė į tuščią, negi- 
lų kapą, pakėlė prie kojų gulėjusį kastuvą ir žengė atatupstas. 
Beeidamas pastebėjo, kokius tamsius pėdsakus palieka jo ba- 
tai balto sniego paklotėje. Tačiau dėl to per daug nesijaudino. 

Jei meteorologai nesuklydo, pėdsakus netrukus padengs keli 
coliai sniego. O kai sniegas ištirps, pėdsakai jau bus paskendę 
purve. 

Kad ir kaip ten būtų, Benas nutarė eiti nesustodamas. Rei- 
kėjo kuo greičiau nusileisti nuo kalno. Tučtuojau. Dabar. 

Savo mašiną jis buvo palikęs kalno papėdėje, už kelių šimtų 
jardų nuo kalno viršūnėje esančių netikrų kapinių. Žemyn ne- 
vedė joks takas, todėl Benui teko brautis per tankų mišką. Stora 
miško paklotė šiek tiek palengvino leidimąsi, bet žemė vis tiek 
buvo pavojingai slidi. Padėtį sunkino tiesiai į veidą vėjo bloš- 
kiamas sniegas. Nors Benas skubėjo, jam teko atidžiai žiūrėti, 
kur stato koją, kad išvengtų klaidingo žingsnio. 

Pagal prognozę ši pūga turėjo tęstis ne vieną dieną. Kelių 
oro srovių susidūrimas turėjo sukelti galingiausią pastarųjų lai- 
kų sniego audrą. Žmonėms, kurie atsiras jos numatomam kely- 
je, buvo patarta elgtis atsargiai, apsirūpinti maisto atsargomis ir 
atsisakyti nebūtinų kelionių. Tik kvailys būtų galėjęs šiandien 
kopti į kalno viršūnę. Arba tas, kuriam būtinai reikėjo. 

Taip, kaip Tirniui. 

Dulksna, prasidėjusi ankstyvą popietę, pamažu virto šlap- 
driba, sumišusia su ledinėmis lietaus adatomis, kurios smigo 
tiesiai Benui į veidą. Taip, kaip pušų spygliai, pro kuriuos jis 
brovėsi susitraukęs į kuprą ir iki pat sustingusių nuo šalčio 
ausų pasikėlęs apykaklę. 

Vėjo greitis buvo gerokai padidėjęs. Medžiai stipriai siūba- 
vo, jų nuogos šakos daužėsi vienos į kitas lyg būgno lazdelės, 
mušančios ritmą. Atšiauraus vėjo sūkuriai blaškė nuo visžalių 
medžių nuplėštus spyglius. Vienas spyglys aštriai pataikė Benui 
į skruostą, tarsi į taikinį paleista strėliukė. 

Dvidešimt penkių mylių per valandą greičiu, iš šiaurės vaka- 
rų, galvojo jis ta smegenų dalimi, kuri automatiškai registravo 
jį supančią aplinką. Jis žinojo visus šiuos dalykus - vėjo greitį, 
laiką, temperatūrą, kryptį - instinktyviai, lyg jame būtų buvęs 
įtaisytas vėjarodis, laikrodis ir termometras, nuolat siunčiantys 
informaciją pasąmonei. 

"Tai buvo įgimtas sugebėjimas, kurį jis ištobulino daug laiko 
praleisdamas atvirame ore. Jam nereikėjo sąmoningai galvoti 
apie nuolat besikeičiančius aplinkos reiškinius, bet kai tik iš- 
kildavo būtinybė, įsijungdavo pasąmonė. Jis ir dabar rėmėsi ja, 
nes būtų buvę blogai per sniego audrą įstrigti Klierio viršukal- 
nėje - antroje pagal aukštį Šiaurės Karolinoje, žemesnėje tik už 
Maunt Mitčelą - ir dar su kastuvu rankoje, bėgant nuo keturių 
senų ir vieno šviežiai iškasto kapo. 

Vietinė policija negalėjo pasigirti sėkmingai narpliojanti nu- 
sikaltimus. Policijos poskyris greičiau buvo visuotinės pajuokos 
objektas. Policijai vadovavo kitados dideliame mieste tarnavęs 
detektyvas, atleistas iš skyriaus, kuriame dirbo. Dačas Bertonas 
dabar buvo grupės mažo miestelio neišmanėlių pareigūnų - tik- 
rų stuobrių, aprengtų prašmatniomis, su žvilgančiais ženkliukais, 
uniformomis - viršininkus. Jų neatidėliotina užduotis buvo pa- 
gauti nusikaltėlį, kuris dažais išpurkšdavo įvairiausias nešvan- 
kybes ant šiukšlių konteinerių, stovinčių už Teksako stoties. 

Tačiau pastaruoju metu jiems savo dėmesį teko nukreipti 
į penkis be žinios dingusius žmones. Nepaisant bukumo, pro- 
tingiausieji Klierio pareigūnai priėjo prie išvados, kad penkių 
moterų dingimas vienoje bendruomenėje per dvejus su puse 
metų yra tikriausiai daugiau negu paprastas sutapimas. 

Didžiuliame mieste tokia statistika būtų paskendusi tarp 
daugybės kitų, dar baisesnių nusikaltimų, bet čia, šioje retai ap- 
gyventoje kalnų vietovėje, penkių moterų dingimas rodėsi pri- 
bloškiantis. 

Visi manė, kad dingusios moterys nužudytos, todėl valdžios 
pareigūnų užduotis buvo kaip galima greičiau rasti moterų pa- 
laikus, o ne pačias moteris. Įtarimas būtų kritęs ant žmogaus, 
išlendančio iš miško su kastuvu rankoje. 

Tokio, kaip Tirnis. 

Kol kas jam sekėsi nepatraukti policijos viršininko Bertono 
dėmesio. Buvo labai svarbu, kad viskas taip ir liktų. 

Bežingsniuodamas Tirnis mintimis perbėgo viršukalnėje 
palaidotų moterų duomenis. Taigi - Karolina Medoks - di- 

džiakrūtė, su nuostabiais juodais plaukais ir didelėmis rudo- 
mis akimis. Apie jos dingimą pranešta praėjusį spalį. Vieni- 
ša motina ir vienintelė diabetu sergančio vaiko maitintoja. 
Jos gyvenimas buvo bedžiaugsmis sunkaus, alinančio darbo 
ciklas. 

Karolina Medoks galų gale dabar iš tikrųjų gali pailsėti. 
Kaip ir Lorin Eliot. Netekėjusi, apkūni blondinė, dirbusi sesele 
medicinos klinikoje. 

Betsė Kalhun, našlė namų šeimininkė, buvo vyresnė už kitas. 

Torė Lambert, jauniausia, buvo pirmoji, gražiausia ir vie- 
nintelė iš jų gyveno ne Klieryje. 

Tirnis pradėjo eiti sparčiau, mėgindamas pabėgti ir nuo jį 
persekiojančių minčių, ir nuo blogo oro. Medžių šakas pradėjo 
dengti ledas. Apledėjo ir pakelės akmenys. Status, vingiuojantis 
kelias, vedantis žemyn į Klierį, tuoj taps nepravažiuojamas, to- 
dėl reikėjo nedelsiant nusileisti nuo šito prakeikto kalno. 

Laimė, Tirnio neapgavo vidinis kompasas - jis ėjo iš miško 
maždaug už dvidešimties pėdų nuo tos vietos, pro kurią buvo 
įlindęs. Jo visai nenustebino, kad mašiną jau dengė plonas ledo 
ir sniego sluoksnis. 

Eidamas prie jos Tirnis sunkiai kvėpavo, iš burnos į šaltą 
orą veržėsi garo kamuoliai. Nusileidimas nuo kalno buvo sun- 
kus. O gal jo kvėpavimas pasunkėjo ir širdies ritmas pagreitėjo 
nuo nerimo. Ar nusiminimo. Ar apgailestavimo. 

Jis įmetė kastuvą į automobilio bagažinę. Nusimovė latekso 
pirštines ir jas taip pat įmetė į bagažinę. Tada užtrenkė bagaži- 
nės dangtį. Skubiai įšoko į mašiną ir uždarė dureles džiaugda- 
masis galimybe pasislėpti nuo žvarbaus vėjo. 

Drebėdamas jis pūtė šiltą orą į rankas ir trynė jas steng- 
damasis atgaivinti kraujotaką iki pat pirštų galiukų. Latekso 
pirštinės buvo būtinos, bet jos visiškai nesaugojo nuo šalčio. Jis 
išsitraukė iš kišenės odines, pašiltintas kašmyro vilna pirštines 
ir užsimovė jas. 

Pasuko uždegimo spynos raktelį. 

Nieko. 

Tirnis vėl paspaudė akceleratorių ir pamėgino užvesti va- 
riklį. Tačiau variklis net nesuurzgė. Po dar kelių nesėkmingų 
mėginimų Tirnis atsilošė sėdynėje ir žvelgė į matavimo prie- 
taisų skydelį mėgindamas atspėti, ką daro ne taip. 

Jis dar vieną kartą suktelėjo raktelį, bet variklis tylėjo taip, 
kaip tos moterys, paskubom palaidotos kalno viršūnėje. 


Į 


„Prakeikimas!“ Jis daužė abiem pirštinėtais kumščiais į vai- 
rą ir žvelgė tiesiai prieš save, nors ir nebuvo į ką žvelgti. Ledo 
sluoksnis buvo visiškai uždengęs langą. 


- Tirni, - sumurmėjo jis, - tau - galas. 

ĖJAS SUSTIPRĖJO, KRINTA KRUŠA, - PASTEBĖJO DA- 
čas Bertonas nuleisdamas užuolaidą atgal ant lan- 
go. - Mums reikia kuo greičiau iš čia keliauti. 

- Man dar reikia ištuštinti kelias lentynas. Tada jau būsiu 
susiruošusi, - atsiliepė Lilė imdama porą knygų kietais virše- 
liais iš sieninės spintos. Ji sudėjo jas į dėžę. 

- Tau visada patikdavo skaityti, kai čia būdavome, - paste- 
bėjo Dačas. 

- Kaip tik čia turėjau galimybę perskaityti populiariausias 
knygas, nes niekas manęs neblaškydavo. 

- Išskyrus mane, - pasakė jis. - Atsimenu, kaip kibdavau 
prie tavęs, kol padėdavai knygą į šalį ir atkreipdavai dėmesį į 
mane. 

Ji pažvelgė aukštyn į Dačą nuo grindų, ant kurių sėdėjo, ir 
nusišypsojo. Tačiau neplėtojo jo malonių prisiminimų apie tai, 
kaip jie leisdavo laisvalaikį kalnų prieglobstyje. Iš pradžių jie 
čia atvažiuodavo praleisti savaitgalių ir atostogų norėdami pa- 
bėgti nuo įtemptos darbotvarkės Atlantoje. 

Vėliau - tiesiog norėdami nuo visų pabėgti. 

Dabar ji pakavosi asmeninius daiktus, kuriuos norėjo pasi- 
imti išvykdama. Neketino čia daugiau sugrįžti. Dačas taip pat. 

Jie rašė paskutinį savo bendro gyvenimo puslapį, epilogą. Ji no- 
rėjo, kad jų paskutinis atsisveikinimas būtų kiek galima mažiau 
sentimentalus. Tačiau Dačas buvo linkęs dar pavaikščioti prisi- 
minimų takais. 

Ar jo praėjusių laikų prisiminimai buvo skirti tam, kad jis 
jaustųsi geriau, ar tam, kad ji pasijustų blogiau, šiaip ar taip, 
nenorėjo klaidžioti po juos. Geras kartu praleistas akimirkas 
apkartindavo nuoskaudos, tad bet koks tų laikų prisiminimas 
iš naujo atverdavo žaizdas. 

Ji nukreipė pokalbį į pragmatiškus reikalus. 

- Aš padariau visų pardavimo dokumentų kopijas. Jie yra 
šitame voke. Kartu ir čekis su tavo pinigų dalimi už parduotą 
trobelę. 

Jis pažvelgė į voką, gulintį ant ąžuolinio kavos staliuko, bet 
jo nepaėmė. 

- Tai neteisinga, - pasakė, - kad aš gaunu pusę. 

- Dačai, mes tą jau aptarinėjome, - pasakė Lilė uždarydama 
dėžę, kad galėtų užklijuoti. Ji visai nenorėjo ginčytis. 

- Tu mokėjai už šią trobelę, - tarė Dačas. 

- Mes ją pirkome kartu. 

- Bet tik tavo atlyginimas leido mums ją nusipirkti. Nebū- 
tume galėję jos įpirkti už manąjį. 

Lilė nustūmė dėžę grindimis prie durų, tada atsistojo ir atsi- 
gręžė į Dačą. 

“ —- Mes buvome susituokę, kai ją pirkome, susituokę ir kai ją 
dalijomės. 

- Taip pat buvome susituokę, kai joje mylėjomės. 

- Dačai, liaukis... 

- Susituokę, kai tu atnešdavai man rytinę kavą nevilkėdama 
nieko daugiau kaip šypseną ir ant pečių užmestą tą pledą, - jis 
mostelėjo ranka į apklotą, gulintį ant fotelio. 

- Prašau tavęs to nedaryti. 

- Tai mano žodžiai, Lile, - jis žingtelėjo arčiau jos. - Ne- 
daryk to. 

- Tai jau padaryta. Jau šeši mėnesiai, kaip padaryta. 

- Galėtum tą perdaryti. 

- O tu galėtum su tuo susitaikyti. 

- Niekada nesusitaikysiu. 

- Tai tavo pasirinkimas, - ji minutę nutilo, giliai įkvėpė ir 
dar tylesniu balsu pasakė: 

- Toks tavo pasirinkimas, Dačai. Tu negali pripažinti po- 
kyčių. O kadangi negali, niekada su niekuo nesusitaikai. 

- Aš visiškai nenoriu susitaikyti su tuo, kad prarandu tave. 

- Tau teks susitaikyti. Neturi pasirinkimo. 

Ji nusisuko nuo jo, pritraukė tuščią dėžę arčiau knygų len- 
tynos ir pradėjo į ją krauti knygas, bet jau ne taip rūpestingai 
kaip anksčiau. Dabar ji jau skubėjo išvykti, kad nebūtų privers- 
ta pasakyti dar daugiau skaudžių dalykų, kad įtikintų jį, jog jų 
santuoka iš tikrųjų amžiams baigta. 

Įtemptą tylą sklaidė tik vėjo šnarėjimas medžiuose, supan- 
čiuose trobelę. Žinodamas, kad tai jų paskutinis susitikimas, 
Dačas galėjo patirti emocinį protrūkį. Ji išgyveno jau ne vieną 
tokią sceną anksčiau ir nebenorėjo nieko panašaus. Jų išvyki- 
mas neturėjo būti kartus ir bjaurus, bet Dačas galėjo jį tokiu 
paversti prikeldamas iš užmaršties senus kivirčus. 

Nors Dačas darė tai nesąmoningai, senų ginčų nagrinėji- 
mas tik parodė, kokia teisi ji buvo nutraukdama šią santuoką. 

- Manau, Louis /Amour yra tavo knyga. - Ji parodė ją iškėlusi 
rankoje. - Ar tu ją pasiimsi, ar paliksi naujiesiems savininkams? 

- Jie juk gauna visa kita, tai gali pridėti ir šią knygą, - niau- 
riai atsakė Dačas. 

- Buvo lengviau parduoti trobelę su visais baldais, nes jie 
buvo specialiai pritaikyti šioms patalpoms ir neatrodytų gerai 
kitoje vietoje. Be to, nė vienas mūsų neturime kur jų dėti. Aš ne- 
įsivaizduoju, ką su jais būčiau dariusi. Išsivežti juos visus tik tam, 
kad paskui vis vien kam nors parduotum? O kur būčiau juos lai- 
kiusi? Man atrodė, daug protingiau parduoti viską kartu. 

- Ne tai svarbu, Lile. 

Ji žinojo, kas iš tikrųjų svarbu. Jam buvo nemalonu galvoti, 
kad trobelėje gyvens svetimi žmonės ir naudosis jų daiktais. 

Palikti viską kitų džiaugsmui jam atrodė tikra šventvagystė, jų 
privatumo ir intymumo išniekinimas. 

Man visai nesvarbu, kaip išmintinga tau atrodė parduoti tro- 
belę su visa manta. Sumautai išmintinga! Kaip gali įsivaizduoti 
kitus žmones, miegančius mūsų lovoje ir mūsų patalynėje? 

Tokia buvo Dačo reakcija, kai ji atskleidė jam savo planus 
parduoti trobelę su visais baldais. 

Buvo akivaizdu, kad jos sprendimas vis dar jį erzino, bet 
buvo jau per vėlu ką nors keisti, net jei ji būtų to norėjusi. Ta- 
čiau ji nenorėjo. 

Kai knygų lentynos jau buvo ištuštintos ir jose buvo likęs 
tik vienas romanas apie kaubojus, ji pradėjo dairytis, ką dar rei- 
kėtų pasiimti. 

- Štai tuos konservus, - pasakė ji rodydama į produktus, 
sudėtus ant bufeto, skiriančio virtuvę nuo svetainės, - gal norė- 
tum juos pasiimti? 

Jis papurtė galvą atsisakydamas. 

Tada ji įsimetė juos į tą knygų dėžę, kuri tebuvo pripildyta 
iki pusės. 

- Aš susitariau, kad nebeteiks komunalinių paslaugų, nes 
naujieji gyventojai čia neįsikurs be pavasario. 

Aišku, Dačas tą jau žinojo. Lilė kalbėjo tik tam, kad užpildy- 
tų tylą, kuri darėsi vis slogesnė. 

- Man dar reikia susirinkti kai kuriuos daiktus iš vonios, 
tada jau galėsiu vykti, - pridūrė ji. - Aš viską uždarysiu, užra- 
kinsiu trobelę ir, kaip sutarta, paliksiu raktą pas nekilnojamojo 
turto agentą. 

Jo kančia atsispindėjo ir veido išraiškoje, ir laikysenoje. Jis 
tik linktelėjo galvą, bet nieko nepasakė. 

- Tau nereikia manęs laukti, Dačai. Esu tikra, kad turi rei- 
kalų mieste. 

- Jie neskubūs. 

- Turint galvoje oro prognozę? Visą tą ledą ir sniego aud- 
rą? Juk tau tikriausiai reikės reguliuoti eismą prie prekybos 
centro, - pasakė Lilė norėdama išsklaidyti slogutį. - Juk ži- 

nai, kiek visko žmonės perka, kai žino, kad negalės išvažiuoti 
iš namų. Atsisveikinkim dabar ir tu gali pirmas pradėti leistis 
nuo kalno. 

- Ne, aš tavęs palauksiu. Mes išvyksime kartu. Padaryk, ką 
ten tau dar reikia, - pasakė Dačas rodydamas į miegamąjį, - o 
aš per tą laiką sukrausiu šias dėžes į tavo bagažinę. 

Jis pakėlė pirmąją dėžę ir išnešė. Lilė nuėjo į gretimą kam- 
barį. Jame patogiai įtaisyta po nuožulniomis lubomis stovėjo 
lova su naktinėmis spintelėmis iš abiejų šonų. Be šių baldų, 
kambaryje dar buvo supamasis krėslas ir komoda. Vieną kam- 
bario sieną užėmė langai, o priešingoje pusėje buvo drabužių 
spinta ir mažutė vonia. 

Jau anksčiau Lilė buvo užtraukusi tamsias užuolaidas, todėl 
kambarys atrodė niūrus. Ji patikrino spintą. Ten kabėjo tik tuš- 
čios drabužių pakabos. Jos atrodė labai vienišos. Lilė nieko ne- 
buvo užmiršusi komodos stalčiuose. Ji nuėjo į vonią, susirinko 
tualeto reikmenis, kuriuos buvo naudojusi iš ryto. Sudėjo juos 
į kelioninį plastikinį krepšelį ir užsegė jį. Dar kartą patikrino 
vaistų spintelę - ji buvo tuščia. Tada grįžo į miegamąjį. 

Įdėjo tualeto reikmenų krepšelį į lagaminą, kuris gulėjo ant 
lovos atidarytas. Dabar galėjo uždaryti ir lagaminą. Vos tik tą 
padarė, į kambarį įėjo Dačas. 

Be jokių užuolankų jis pasakė: 

- Jeigu ne Eimė, mes vis dar būtume šeima. 

Lilė nuleido akis ir lėtai papurtė galvą. 

- Dačai, prašau nepradėti... 

- Jeigu ne tai, mes amžinai būtume buvę kartu. 

- Mes to nežinome, Dačai. 

- Aš žinau, - jis paėmė Lilę už rankų. Jos atrodė šaltos jo 
karštuose gniaužtuose. - Aš prisiimu atsakomybę už viską. Tai 
mano kaltė, kad viskas taip susiklostė. Jei būčiau elgęsis kitaip, 
tu manęs nebūtum palikusi. Dabar aš tą suprantu, Lile. Aš pri- 
pažįstu klaidas, kurias padariau. Jos buvo didžiulės. Idiotiškos. 
Aš tai pripažįstu. Bet prašau suteikti man dar vieną galimybę. 
Prašau. 

- Vis vien nebebus taip kaip anksčiau, Dačai. Mes nebe tie 
žmonės, kurie kadaise susitiko. Ar tu to nesuvoki? Niekas ne- 
gali pakeisti to, kas įvyko. Bet tai, kas atsitiko, pakeitė mus. 

Jis nusigriebė jos žodžių, lyg skęstantis šiaudo. 

- Tu teisi. Žmonės keičiasi. Aš irgi pasikeičiau po skyrybų. 
Persikėliau čia. Ėmiausi šito darbo. Visa tai išėjo man į nau- 
dą, Lile. Aš suprantu, kaip labai skiriasi Klieris nuo Atlantos, 
bet čia turiu pagrindą po kojomis. Čia - mano namai. Čia gy- 
venantys žmonės pažįsta mane ir visą mano giminę. Jie mane 
mėgsta ir gerbia. 

- Tai puiku, Dačai. Aš noriu, kad tau čia sektųsi. Linkiu tau 
to iš visos širdies. 

Ji tikrai norėjo, kad jam sektųsi, ne tik dėl jo, bet ir dėl sa- 
vęs pačios. Kol Dačas čia iš naujo neužsirekuomenduos kaip 
geras policininkas ir pats savęs tuo neįtikins, ji iki galo nuo jo 
neišsivaduos. Jis bus priklausomas nuo jos, kol visiškai atgaus 
savigarbą ir įsitikins esąs geras žmogus ir geras policininkas. 
Maža Klierio bendruomenė galėjo jam tai užtikrinti. Lilė meldė 
Dievo, kad taip ir atsitiktų. 

- Mano karjera, mano gyvenimas prasideda iš naujo, - pa- 
sakė Dačas paskubom, - bet visa tai neturės jokios prasmės be 
tavęs. 

Nespėjus jo sustabdyti jis apkabino ją ir prisitraukė prie sa- 
vęs. Kalbėjo greitai, tiesiai jai į ausį: 

- Pasakyk, kad duosi man šansą. 

Jis mėgino ją pabučiuoti, bet ji pasuko galvą, kad to išvengtų. 

- Dačai, paleisk mane. 

- Ar atmeni, kaip gera mums būdavo kartu? Jei nustotum 
priešintis, mes vėl galėtume pradėti iš naujo. Pamiršti viską, kas 
buvo blogai, ir vėl pradėti iš pradžių. Atsimeni, kaip negalėda- 
vome atsitraukti vienas nuo kito? - jis vėl primygtinai pamėgi- 
no ją pabučiuoti. 

- Liaukis! - atstūmė jį Lilė. 

Jis žengtelėjo žingsnį atgal. Garsiai kvėpuodamas ištarė: 

- Vis dar neleidi man prisiliesti. 

Ji rankomis apsikabino pečius. 

- Tu daugiau nesi mano vyras, - pasakė. 

- Tu niekad man neatleisi, ar ne? - piktai suriko Dačas. - 
Pasinaudojai tuo, kas atsitiko su Eime, kad turėtum pretekstą 
skyryboms, bet pagrindinė priežastis juk ne ta, ar ne? 

- Geriau jau eik, Dačai. Išvyk, kol... 

- Kol nepraradau savitvardos? Tą tu norėjai pasakyti? - pa- 
sišaipė Dačas. 

- Kol neapsijuokei. 

Kurį laiką, kas Lilei atrodė lyg ištisa amžinybė, jai pasise- 
kė atlaikyti jo piktą žvilgsnį. Staiga Dačas apsisuko ir žengė iš 
kambario. Pakeliui pagriebė voką nuo kavos stalelio ir nuplėšė 
savo apsiaustą bei skrybėlę nuo kabyklos prie durų. Jis negaišo 
laiko tam, kad apsivilktų, o išeidamas taip trenkė durimis, kad 
subarškėjo langų stiklai. Po kelių sekundžių suburzgė jo bron- 
ko variklis, pasigirdo žvirgždo džerškesys iš po ypač plačių pa- 
dangų, kai mašina nušvilpė į priekį. 

Lilė susmuko ant lovos krašto ir užsidengė rankomis veidą. 
Rankos buvo šaltos kaip ledas ir drebėjo. Dabar, kai viskas bai- 
gėsi, ji suvokė, kad jautė ne tik pasišlykštėjimą ir pyktį, bet taip 
pat ir baimę. 

Ūmaus temperamento Dačas jau nebebuvo tas žavingas, 
patrauklus vyrukas, už kurio ji ištekėjo. Nepaisant to, kad sakė, 
jog jam pasisekė viską pradėti iš pradžių, jis atrodė desperatiš- 
kas, o jo desperacija kartais pavirsdavo gąsdinamais, staigiais 
nuotaikos svyravimais. 

Lilei buvo beveik gėda jausti tą palengvėjimą, kokį ji jautė 
pagalvojus, kad jai niekada daugiau nereikės jo matyti. Galų 
gale tai baigėsi. Dačas Bertonas išnyko iš jos gyvenimo. 

Išvarginta susidūrimo su Daču Lilė atsigulė ant lovos ir 
rankos dilbiu užsidengė akis. 


Ją pažadino krušos barškėjimas į skardinį stogą. 
Aiškinimaisi su Daču visada ją išsekindavo. Aršūs susidū- 
rimai, kuriuos teko išgyventi per pastarąją savaitę, kai ji atvyko 

į Klierį, kad galutinai užbaigtų trobelės pardavimą, pakenkė jai 
daugiau, negu ji įsivaizdavo. Po šios paskutinės scenos jos kū- 
nas laikinai išjungė protą ir leido jai išsimiegoti. 

Ji atsisėdo ir ėmė trinti rankas, kad sušiltų. Trobelės miega- 
majame buvo labai tamsu. Taip tamsu, kad Lilė negalėjo įžiū- 
rėti valandų savo laikrodyje. Todėl ji atsikėlė, priėjo prie lango 
ir pakėlė užuolaidos kampą, kad įsileistų šviesos. Pašviesėjo ne- 
daug, tačiau pakankamai, kad būtų galima įžiūrėti valandas. 

Laikas ją nustebino. Ji miegojo giliai ir be sapnų, bet ne- 
ilgai. Pagal tai, kaip buvo tamsu, ji manė, kad yra daug vėliau. 
Debesys, kuriuose skendo kalno viršūnė, sustiprino tamsos ir 
klaikumos įspūdį. 

Žemę dengė dabar jau nepermatomas sniego sluoksnis. 
Sniegas vis krito, perpus sumišęs su ledo granulėmis, grėsmin- 
gesnėmis už savo nėriniuotas pusseseres - snaiges. Medžių ša- 
kos jau buvo atsidūrusios lediniuose futliaruose, kurie vis sto- 
rėjo. Stiprus vėjas trankėsi į langų stiklus. 

Ji pasielgė nerūpestingai užmigdama. Dabar kelionė žemyn 
į pakalnę bus klaiki. Net jei pasieks Klierį, nieko gero nebus. 
Blogas oras ją lydės ir ilgoje kelionėje į Atlantą. Kadangi visi 
reikalai čia jau buvo sutvarkyti, ji norėjo kuo greičiau grįžti 
namo, imtis įprastos veiklos, gyventi savo gyvenimą. Jos biuras 
jau bus pavirtęs įvairiausių popierių, elektroninių laiškų ir ne- 
atidėliotinų projektų liūnu. Tačiau, užuot baiminusis grįžti, Lilė 
nekantriai laukė galimybės padaryti visus tuos darbus. 

Ji ne tik ilgėjosi gimtojo miesto ir jos laukiančių darbų, bet 
norėjo kuo greičiau išvykti iš Dačo gimtinės. Ją žavėjo jauki 
Klierio atmosfera ir jį supantys kalnai. Tačiau vietos gyventojai 
pažinojo kartų kartas Dačo šeimos. Kol Lilė buvo Dačo žmona, 
jie ją priėmė šiltai. Tačiau dabar, kai jie išsiskyrė, miestelio gy- 
ventojai pastebimai atšalo. 

Turint galvoje, kaip priešiškai nusiteikęs Dačas paliko tro- 
belę, buvo aišku, kad reikia kuo greičiau iš čia nešdintis. 

Paskubomis Lilė nunešė lagaminą į kitą kambarį ir pastatė 
prie durų. Tada ji dar kartą greitai apibėgo trobelę, patikri- 

no, ar viskas išjungta ir ar neužsiliko kokių nors jos ar Dačo 
daiktų. 

Patenkinta tuo, kad viską rado tvarkingai, ji apsivilko paltą, 
užsimovė pirštines ir atidarė laukujes duris. Vėjas bloškė taip 
stipriai, kad jai užėmė kvapą. Vos išėjus į prieangį ledo granulės 
pradėjo kapoti veidą. Reikėjo nuo jų apsaugoti akis, bet buvo 
per tamsu, kad užsidėtų saulės akinius. Prisimerkusi ji nunešė 
lagaminą prie mašinos ir padėjo ant galinės sėdynės. 

Sugrįžusi į trobelę ji griebėsi inhaliatoriaus. Toks šaltas oras 
galėjo sukelti astmos priepuolį. Inhaliatorius galėjo padėti nuo 
to apsisaugoti. Tada, negaišdama laiko net paskutiniam ilgesin- 
gam žvilgsniui, ji uždarė duris ir užrakino spyną. 

Mašinos vidus buvo lyg šaldytuvas. Ji užvedė variklį, bet 
turėjo palaukti, kol šildytuvas atitirpys visai užšalusį priekinį 
stiklą. Ji pasistatė palto apykaklę ir paslėpė joje burną bei nosį. 
Stengėsi kvėpuoti lygiai, tačiau visa drebėjo, o dantys barškėjo 
nuo šalčio. 

Pagaliau iš šildytuvo einantis oras atitirpino ledą iki pliur- 
zės, kurią jau galėjo įveikti valytuvai. Tačiau krituliai buvo tokie 
gausūs, kad valytuvai vargiai galėjo su jais susidoroti. Matomu- 
mas buvo labai ribotas, bet jis ir nepagerės, kol ji nusileis kiek 
žemiau. Ji neturėjo kito pasirinkimo, kaip tik pradėti leistis nuo 
kalno Lorelio keliu. 

Tas kelias jai buvo gerai pažįstamas, tačiau dar niekada ne- 
teko leistis juo apledėjusiu. 

Ji palinko į priekį stengdamasi pro užšalusį langą matyti 
bent kiek toliau už kapoto papuošimą. Staigiuose posūkiuose 
stengėsi laikytis prie dešiniojo kelkraščio, nes žinojo, kad prie- 
šingoje kelio pusėje yra stati nuokalnė. Jai užgniauždavo kvapą, 
kai posūkiuose atsidurdavo per plauką nuo bedugnės. 

Jos pirštai pirštinėse buvo taip sušalę, kad net nutirpo. Tuo 
" tarpu delnai, įsikibę į vairą, drėko nuo prakaito. Nuo įtampos degė 
pečių bei kaklo raumenys. Kvėpavimas darėsi dar nelygesnis. 

Tikėdamasi pagerinti matomumą, ji palto rankove patrynė 
priekinį stiklą, bet dėl to tik išryškėjo svaigus snaigių šokis. 

Staiga nuo kelio pylimo tiesiai po ratais šoko žmogus. 

Lilė instinktyviai paspaudė stabdžio pedalą ir tik tada at- 
siminė, kad tai blogiausia, ką galėjo padaryti važiuodama sli- 
džiu keliu. Mašina pradėjo slidinėti. Priekinių žibintų apšviesta 
figūra atšoko atgal mėgindama išvengti smūgio. Automobilis 
praslydo pro ją, bet mašinos užpakalis siaubingai mėtėsi į šo- 
nus. Lilė pajuto smūgį į užpakalinį sparną. Ją apėmė staigus 
silpnumas suvokus, kad kliudė žmogų. 

Tai buvo paskutinė klaiki mintis prieš atsitrenkiant į medį. 


3 SKYRIUS 


RO PAGALVĖ IŠSISKLEISDAMA TRENKĖ JAI Į VEI- 

dą ir išmetė dusinantį miltelių debesį, jis pasklido 

po visą mašinos vidų. Ji instinktyviai sulaikė kvapą, 
kad neįtrauktų miltelių į plaučius. Saugos diržas ją tvirtai pri- 
spaudė prie sėdynės. 

Kažkuria smegenų kertele ji stebėjosi smūgio stiprumu, nes 
susidūrimas nebuvo didelis, tačiau ją apsvaigino ir pritrenkė. Ji 
mintimis perbėgo savo kūno dalis ir nutarė, kad jos visos svei- 
kos. Bet kas atsitiko žmogui, kurį parbloškė? „O Dieve!“ 

Pastūmusi subliūškusią oro pagalvę, kad netrukdytų, Lilė 
atlaisvino saugos diržą ir atidarė mašinos dureles. Išsiropštusi 
lauk paslydo ir trenkėsi į ledą. Nusidaužė krumplius ir dešinį 
kelį. Žiauriai skaudėjo. 

Pasinaudodama automobilio šonu kaip atrama, ji nuslinko 
prie mašinos užpakalio. Ranka pridengusi akis nuo vėjo, pa- 
stebėjo nejudantį žmogų, gulintį veidu į viršų. Galva ir liemuo 
buvo kelkraštyje, o kojos ant kelio. Pagal batų dydį Lilė nu- 
sprendė, kad tai vyras. 

Lyg su pačiūžomis Lilė nučiuožė vyriškio link ir pasilenkė 
virš jo. Ant ausų ir antakių jis buvo užsimaukšlinęs kepurę, akys 
buvo užmerktos. Lilė nepastebėjo jokių kvėpavimo žymių jo 


ŠALČIO FAKTORIUS 21 


krūtinėje. Ji pakišo pirštus po vilnoniu šaliku ant jo kaklo, po to 
užkišo juos už megztinio apykaklės ir pamėgino užčiuopti pul- 
są. Kai pasisekė tą padaryti, lengviau atsiduso ir sušnibždėjo: 

- Ačiū Dievui, ačiū Dievui. 

Tada pastebėjo plintančią tamsią dėmę ant akmens po jo 
galva. Iš pradžių norėjo pakelti galvą ir pažiūrėti, iš kur srūva 
kraujas, bet laiku atsiminė, kad negalima judinti žmogaus, ku- 
riam sužeista galva. Argi tai nebuvo griežta pirmosios pagalbos 
taisyklė? Galbūt jo stuburas pažeistas ir bet koks judinimas gali 
pasunkinti būklę arba tapti mirties priežastimi. 

Ji negalėjo nustatyti, kaip sunkiai pažeista galva. Bet tai 
buvo aiškiai matomas sužeidimas, o kiek dar galėjo būti ne- 
matomų? Pavyzdžiui, vidinis kraujavimas, šonkaulio pradurtas 
plautis, plyšęs organas, sulaužyti kaulai? Jai labai nepatiko keis- 
ta nukentėjusiojo poza - lyg nugara būtų išlenkta į priekį. 

Reikia kviesti kokią nors pagalbą. Tučtuojau. Ji atsistojo ir 
atsigręžė į mašiną. Galėjo paskambinti savo mobiliuoju tele- 
fonu į 911 tarnybą. Radijo ryšys kalnuose, aišku, nebuvo labai 
patikimas, bet galima pamėginti... 

Vyro dejonė ją sustabdė. Ji taip staigiai atsisuko, kad vos 
nepargriuvo. Vėl atsiklaupė prie jo. Jo akys suvirpėjo, atsimer- 
kė ir pažvelgė aukštyn į ją. Tas akis ji jau buvo mačiusi. „Tir- 
nis“, - prisiminė. 

Jis pravėrė burną norėdamas kažką pasakyti, bet, atrodė, 
pradės vemti, todėl užsičiaupė ir kelis kartus nurijo seiles. Pa- 
skui užsimerkė. Kai vėl atsimerkė, paklausė: 

- Ar aš buvau partrenktas? 

Ji linktelėjo: 

- Atrodo, užpakaliniu sparnu. Ar jums skauda? 

Keletą minučių pagalvojęs, jis atsakė: 

- Taip. Viską, visur. 

- Jūsų pakaušis kraujuoja. Nežinau, kaip smarkiai jūs su- 
žeistas. Atsitrenkėt į akmenį. Aš bijau jus pajudinti. 

Tirnio dantys pradėjo barškėti. Arba jam šalta, arba prasi- 
deda šokas. Nei viena, nei antra nėra gerai. 

- Turiu antklodę mašinoje. Tuojau atnešiu, - pasakė Lilė. 

Ji atsistojo, palenkė galvą, kad vėjas mažiau pūstų į veidą, 
ir sunkiai nusiyrė atgal prie mašinos svarstydama kurių galų 
jis iššoko iš miškų tiesiai prieš jos automobilį. Ką jis iš viso čia 
veikė per tokią sniego audrą? 

Automatinis bagažinės užraktas nedirbo, tikriausiai dėl 
elektros sistemos pažeidimo. Arba dėl to, kad prišalo bagažinės 
dangtis. Ji ištraukė uždegimo raktelį ir nusinešė jį prie auto- 
mobilio galo. Jos būgštavimas pasitvirtino - spynelė buvo už- 
ledėjusi. 

Ji nusikasė prie kelkraščio ir pasiėmė didžiausią akmenį, 
kokį tik pajėgė nešti. Su juo pamėgino suskaldyti ledą. Ma- 
noma, kad tokiose ekstremaliose situacijose kaip ši žmonės 
patiria adrenalino antplūdį, kuris jiems suteikia antžmogiškos 
jėgos. Tačiau Lilė nieko panašaus nepatyrė. Ji užduso ir pa- 
vargo, kol nudaužė pakankamai ledo, kad pakeltų bagažinės 
dangtį. 

Nustūmusi į šoną dėžes ji ištraukė pledą, kuris buvo tvar- 
kingai supakuotas į plastikinę pakuotę. Dačas ir ji pasiimda- 
vo šį pledą į stadioną, kai stebėdavo futbolo varžybas. Jis buvo 
skirtas apsiginti nuo rudens vėsumos, o ne nuo pūgos, bet vis 
tiek tai buvo geriau negu nieko. 

Ji grįžo prie pakelėje tysančio kūno. Vyras gulėjo lyg negy- 
vas. Panišku balsu ji pašaukė: 

- Pone Tirni?! 

Jis prasimerkė. 

- Aš vis dar gyvas, - atsakė. 

- Man sunkiai sekėsi atidaryti bagažinę. Atsiprašau, kad 
taip ilgai užtrukau, - pasiteisino Lilė. Ji apklojo jį pledu. - Bi- 
jau, kad tai nedaug padės. Aš pamėginsiu... 

— Nereikia atsiprašinėti, - nutraukė ją Tirnis. - Ar turite 
mobilųjį telefoną? 

Ji prisiminė, kad nuo pirmos dienos, kai jie susipažino, jis 
visada pats viskam vadovavo. Na, ir puiku. Dabar ne laikas iš- 
mesti feministinę kortą. Savo palto kišenėje ji atrado telefoną. 

Jis buvo įjungtas, ekranėlis švietė. Ji pasuko telefoną taip, kad 
jis galėtų perskaityti užrašą „Ryšio nėra“. 

- Toašir bijojau, - pasakė Tirnis. Jis pamėgino pasukti gal- 
vą, raukėsi ir gaudė orą, po to tvirtai sukando žandikaulį, kad 
nebarškėtų dantys. Po kurio laiko paklausė: 

- Ar jūsų mašina važiuoja? 

Ji papurtė galvą. Jos žinios apie automobilius buvo mini- 
malios, bet kai mašinos kapotas atrodo kaip sulamdyta sodos 
vandens skardinė, aišku, kad juo niekur nenuvažiuosi. 

- Bet mes negalime čia pasilikti, - pasakė Tirnis. Jis pamė- 
gino atsikelti, tačiau ji ranka spustelėjo jo petį. 

- Gali būti, kad jums lūžusi nugara, kad patyrėte stuburo 
traumą. Nemanau, kad jums reikėtų judėti. 

- Taip, tai - rizikinga. Bet antraip mirtinai sušalsiu. Surizi- 
kuosiu. Padėkite man. 

Jis ištiesė dešinę ranką, o Lilė, tvirtai ją suspaudusi, mėgino 
padėti jam atsisėsti. Bet sėdėti jis negalėjo. Sulinkęs per lieme- 
nį, Tirnis užgriuvo Lilę. Lilė paremdama jį stengėsi apgaubti jo 
pečius pledu. 

Tada pamėgino jį grąžinti į sėdimąją padėtį. Tačiau jo galva 
vis vien karojo nuleista žemyn. Šviežias kraujas lašėjo iš po pri- 
gludusios kepurės per ausį, o paskui teškėjo žemyn nuo žandi- 
kaulio. 

- Tirni, - ji lengvai paplekšnojo per skruostą, - Tirni! 

Jis kilstelėjo galvą, bet neatsimerkė. - Turbūt buvau minutę 
nualpęs, - pasakė. - Duokit atsigauti. Velniškai svaigsta galva. 

Jis giliai įkvėpė pro nosį ir iškvėpė pro burną. Po kurio lai- 
ko atsimerkė ir linktelėjo. 

- Jau geriau. Ar manote, kad abiejų pastangomis man pasi- 
seks atsistoti? 

- Neskubėkite. Darykite viską iš lėto. 

- Kaip tik tam ir neturime laiko. Mums reikia skubėti. Eiki- 
te už manęs ir pakiškite rankas man po pažastimis. 

Lilė atsargiai jį paleido ir tik įsitikinusi, kad vyriškis nenu- 
grius, priėjo iš nugaros. 

- Kuprinė. 

- Na, ir kas? 

- Jūs taip keistai gulėjote, kad maniau, jums perlūžo nu- 
gara. O tai - kuprinė. 

- Taip. Aš nukritau ant kuprinės. Tikriausiai ji mane ir ap- 
saugojo nuo pavojingo kaukolės lūžio. 

Lilė nuėmė kuprinę jam nuo pečių, kad Tirnis galėtų pa- 
togiau į ją atsiremti. 

- Aš pasiruošusi eiti, kai tik jūs pajėgsite. 

- Manau, galiu atsistoti, - atsiliepė Tirnis. - Būkite už ma- 
nęs, kad padėtumėte, jei griūsiu aukštielninkas. Gerai? 

- Gerai. 

Jis pamėgino atsistoti remdamasis iš šonų abiem rankomis. 
Lilė ne tik saugojo jį, kad neparkristų, bet ir įdėjo ne mažiau 
pastangų už jį padėdama atsistoti. Pagaliau Tirnis tarė: 

- Ačiū. Manau, viskas gerai. 

Jis užkišo ranką už savo skverno ir išsitraukė mobilųjį te- 
lefoną, kuris turbūt buvo prisegtas prie diržo. Pažvelgė į jį ir 
susiraukė. Pagal jo lūpų judesius Lilė galėjo atspėti, kad jis tyliai 
keikiasi. Jo telefonas taip pat neveikė. Jis mostelėjo į sudaužytą 
Lilės mašiną ir paklausė: 

- Ar ten yra kas nors, ką galėtume pasiimti į jūsų trobelę? 

Lilė pažvelgė į ji nustebusi. 

- Jūs žinote apie mano trobelę? 


Skotas Hameris net sukando dantis iš įtampos. 

- Jau beveik, sūnau. Nagi! Tu gali tą padaryti! Pamėgink 
dar kartą. 

Skoto rankos net drebėjo nuo pastangų. Venos buvo siau- 
bingai išsipūtusios. Prakaito lašai riedėjo nuo Skoto ant sporti- 
nio suolelio, o nuo ten - ant guminio kilimėlio. 

- Daugiau negaliu, - sudejavo Skotas. 

- Gali. Šimtu dešimčia procentų, - nuaidėjo Veso Hamerio 
balsas mokyklos salėje. Mokykla buvo tuščia. Tik juodu užsii- 
minėjo sporto salėje. Visi kiti išėjo namo jau daugiau kaip prieš 

valandą. Skotui vienam buvo liepta pasilikti, nors jau seniai 
baigėsi ir pamokos, ir popamokinės treniruotės, kurias vesdavo 
Skoto tėvas Vesas, mokyklos treneris. 

- Noriu, kad pasistengtum iš visų jėgų. 

Skotui atrodė, jog tuoj trūks kraujagyslės. Jis sumirksėjo, 
kad prakaitas nepatektų į akis, ir keletą kartų iškvėpė orą pro 
burną taškydamasis seilėmis. Visi jo raumenys, bicepsai ir tri- 
cepsai, virpėjo nuo pertempimo. Atrodė, plyš krūtinė. 

Bet tėvas nenorėjo leisti jam sustoti, kol jis išspaus keturis 
šimtus dvidešimt penkis svarus, kas daugiau negu dvigubai vir- 
šijo jo svorį. Jam šiandien buvo duota užduotis - penki štangos 
kėlimai. Jo tėvas gerai mokėjo iškelti tikslus. Dar geriau - pri- 
versti jų siekti. 

- Neišsisukinėk, Skotai, - nekantriai pasakė Vesas. 

- Aš neišsisukinėju. 

- Kvėpuok. Nusiųsk deguonies raumenims. Tu gali tai pa- 
daryti. 

Skotas giliai įkvėpė, po to išleidinėjo orą trumpais iškvėpi- 
mais kartu mėgindamas išspausti neįmanomą iš savo rankų ir 
krūtinės raumenų. 

- Štai taip! - sušuko tėvas. - Tu pakėlei ją dar per colį, o 
gal ir du. 

Dieve, padaryk, kad būtų per du, - mintyse sudejavo Skotas. 

- Skotai, pasistenk dar kartą. Dar kartą išstumk štangą. 

Nevalingai Skotui iš gerklės gilumų išsiveržė dejonė, kai jis 
pamėgino nukreipti visą savo jėgą į drebančias rankas. Bet jam 
pasisekė išstumti štangą dar truputį aukščiau ir keletą milise- 
kundžių ją išlaikyti, kol tėvas išvadavo nuo svorio ir įkišo štan- 
gą į laikiklius. 

Skoto rankos kriste nukrito prie šonų. Pečiai dribte sudribo 
ant suoliuko, o krūtinė sunkiai kilnojosi, kai jis mėgino atgauti 
kvapą. Visas kūnas drebėjo iš nuovargio. 

- Gerai padirbėjai, - pagyrė tėvas. Rytoj pamėginsime tą 
padaryti šešis kartus. - Jis mestelėjo sūnui rankšluostį, o pats 
nuėjo į savo kabinetą, kuriame pradėjo skambėti telefonas. 

- Aš atsiliepsiu, o tu eik į dušą, - liepė sūnui. 

Skotas išgirdo, kaip tėvas atsakė vienu žodžiu. 

- Hameris. 

Vėliau paklausė: 

- Ko tu nori, Dora? - irzliu tonu, kokiu visada kalbėdavo 
su Skoto motina. 

Skotas atsisėdo ir perbraukė rankšluosčiu per veidą ir galvą. 
Jautėsi išsunktas, visiškai pribaigtas. Net nueiti iki spintelės jam 
atrodė per daug sunku. Tik mintis apie karštą dušą pakėlė jį 
nuo suolelio. 

- Tai buvo tavo motina! - šūktelėjo Vesas pro praviras ka- 
bineto duris. 

Veso kabinetas buvo toks netvarkingas, kad tik drąsuo- 
liai į jį užeidavo. Ant stalo kūpsojo krūvos popierių. Vesas jų 
tvarkymą laikė tuščia gaišatimi ir todėl atidėliojo tai iki pa- 
skutinės minutės. Ant sienų kabėjo įvairių komandų varžybų 
tvarkaraščiai. Du mėnesius iš karto rodantis kalendorius buvo 
išmargintas tokiais hieroglifais, kuriuos tik pats Vesas galėjo 
perskaityti. 

Prie sienos buvo priklijuotas Klierio ir jo apylinkių topog- 
rafinis žemėlapis. Jame raudonu žymekliu buvo pažymėtos 
Veso mėgstamiausios žvejybos bei medžioklės vietos. Iš ant sie- 
nos kabančių įrėmintų pastarųjų trejų metų futbolo komandų 
nuotraukų pirmoje eilėje per vidurį išdidžiai žvelgė vyriausiasis 
treneris Vesas Hameris. 

- Ji sakė, kad prasidėjo šlapdriba. Paskubėk. 

Aštrus mokyklos persirengimo kambario kvapas buvo 
taip gerai pažįstamas Skotui, kad jis nekreipė į jį dėmesio. Jo 
paties prakaito smarvė maišėsi su kitų jaunuolių prakaito, 
nešvarių puskojinių bei sportinių drabužių dvoku. Atrodė, 
tas kvapas įsismelkęs net į dušo kambario keraminių plytelių 
surišimo siūles. Skotas atsuko vandens čiaupus vienoje dušo 
kabinoje. 

Nusivilkinėdamas marškinius jis per petį pažvelgė į veid- 
rodį ir su pasišlykštėjimu pastebėjo, kad nugara vėl išberta. Jis 

įžengė į dušą ir vandens srovę nukreipė į nugarą. Tada, kiek tik 
galėjo pasiekti, įtrynė nugarą antibakteriniu muilu. 

Skotas kaip tik plovėsi lytinius organus, kai duše pasirodė 
tėvas, nešinas rankšluosčiu. 

- Štai atnešiau rankšluostį, jeigu kartais pamiršai pasiim- 
ti, - tarė jis. 

- Ačiū, - Skotas droviai atitraukė ranką nuo intymios vie- 
tos ir pradėjo muiluotis pažastis. 

Vesas pakabino rankšluostį ant kabyklos prie dušo ir pa- 
stebėjo: 

- Atrodo, tu panašus į savo senuką tėvą. Tikrai neturi gėdy- 
tis šios vietos, - pridūrė kikendamas. 

Skotas negalėdavo pakęsti, kai tėvas vaidindavo bičiulį kal- 
bėdamas apie seksą. Galima būtų pamanyti, kad tai kaip tik ta 
tema, kurią jis mirtinai būtų norėjęs aptarti su savo tėčiu. Arba 
kad jam nors kiek patinka tėvo užuominos ir daug sakantys 
mirktelėjimai. 

- Atrodo, turi visko per akis, kad visos tavo draugužės būtų 
laimingos, - neatstojo tėvas. 

- Tėti, liaukis. 

Bet tėvas toliau varė savo. 

- Tik nepadaryk vienos per daug laimingos, - jo šypsnys 
tapo kreivas. - Tu būtum gera partija kuriai nors iš vietinių 
mergelių, norinčių iškilti aukščiau. Tačiau neapsimulkink. Su 
jomis visomis reikia elgtis atsargiai. Niekad nė vienai neleisk 
kontroliuoti gimstamumo. 

Ir Vesas pamojavo, iškėlęs smilių, lyg tai būtų buvęs naujas 
pamokymas, o ne tas, kurį sūnus nuolat girdėjo nuo paauglys- 
tės pradžios. 

Skotas užsuko vandenį ir paėmęs rankšluostį apsivyniojo 
klubus. Jis pasuko savo spintelės link, bet tėvas dar nebuvo bai- 
gęs. Jis uždėjo ranką ant šlapio sūnaus peties ir atsuko į save. 

- Tavęs laukia ilgas, daugelio metų darbas, kol pasieksi, ko 
trokšti, - pasakė. - Nenoriu, kad kokia nors mergelė taptų nėš- 
čia nuo tavęs ir sugriautų visus mūsų planus. 

- To nebus, - atsakė Skotas. 

- Visada tą atsimink, - pridūrė Vesas ir meiliai stumtelėjo 
sūnų spintelės link. - Eik, apsirenk. 

Po penkių minučių Vesas jau rakino sporto salės duris. 
Įjungė patalpų signalizaciją nakčiai. 

- Galiu kirsti lažybų, kad rytoj nebus pamokų, - pareiškė jis. 

Protarpiais krito šlapdriba. Kartkartėmis ją keitė lietus, ku- 
ris tik nupuolęs virsdavo ledu. 

- Eik atsargiai! - perspėjo Vesas. - Jau darosi slidu. 

Atsargiai jie abu nuėjo prie mašinų stovėjimo aikštelės, kur 
Vesas turėjo specialiai jam rezervuotą vietą, kaip Klierio mo- 
kyklos sporto vadovas. 

Automobilio stiklo valytuvai atkakliai kovojo su užšąlan- 
čiu ant grūdinto stiklo lietumi. Skotas drebėjo nuo šalčio, todėl 
kuo giliau sukišo kumščius į flanele išklotas palto kišenes. Jo 
skrandis urzgė iš alkio. 

- Tikiuosi, mama paruošė pietus, - tarė jis. 

- Gali užkąsti artimiausioje vaistinėje, - pasiūlė tėvas. 

Skotas pasuko galvą ir pažvelgė į Vesą. 

Vesas įdėmiai žiūrėjo į kelią. 

- Mes ten sustosime prieš grįždami į namus, - pasakė. 

Skotas giliau susmuko į sėdynę, glaudžiau įsisupo į paltą 
ir niūriai spoksojo pro langą, kai jie važiavo Maino gatve. Ant 
daugumos parduotuvių langų buvo matyti iškabos „Uždaryta“. 
Parduotuvių savininkai pasistengė uždaryti jas kuo anksčiau, 
kad išvengtų blogiausio oro. Bet atrodė, kad jie nenuvažiavo 
tiesiai namo, nes eismas buvo intensyvus. Ypač daug mašinų 
stovėjo prie maisto produktų parduotuvės, kuri vis dar dirbo 
ir gyvai prekiavo. 

Visa tai Skotas registravo pasąmonės lygmenyje, kol jo tėtis 
sustojo prie vieno iš Maino gatvės šviesoforų. Skotas vis dar 
tuščiu žvilgsniu žvelgė pro aplytą langą, tada jo akys netyčia 
užkliuvo už ant elektros stulpo kabančio skelbimo apie dingusį 
asmenį. 

DINGO! 

Po šiais žodžiais buvo nespalvota Milisentės Gan nuotrau- 
ka, po ja - trumpas merginos išvaizdos apibūdinimas, jos din- 
gimo data ir telefonų numerių sąrašas, kuriais reikėjo skambin- 
ti ką nors žinantiems apie jos buvimo vietą. 

Skotas užsimerkė mėgindamas įsivaizduoti, kaip atrodė 
Milisentė, kai jis ją matė paskutinį kartą. 

Kai atsimerkė, mašina vėl važiavo, o skelbimo nebebuvo 


matyti. 


4 SKYRIUS 


R TU TIKRA, KAD TURIME VISKĄ, KO MUMS 
gali prireikti? Pakankamai vandens ir negendančių 
maisto produktų? 

Merili Rit pasistengė nuslėpti susierzinimą. 

- Taip, Viljamai. Aš du kartus prieš išeidama iš prekybos cen- 
tro patikrinau pirkinių sąrašą, kurį buvai man davęs. Netgi spe- 
cialiai sustojau ūkinių prekių parduotuvėje, kad nupirkčiau atsar- 
gines baterijas žibintuvėliui, kadangi prekybos centre jų negavau. 

Jos brolis spoksojo pro vaistinės, ant kurios kabėjo iškaba 
su jo pavarde, langą. Maino gatve automobiliai ne važiavo, o 
šliaužė, ne tiek dėl važiavimo sąlygų, kurios darėsi vis pavojin- 
gesnės, kiek dėl intensyvaus eismo. Žmonės stengėsi kuo grei- 
čiau nukakti ten, kur galėtų pralaukti sniego audrą. 

- Meteorologai praneša, kad pūga bus stipri ir tęsis net ke- 
lias dienas. 

- Aš klausausi radijo ir televizijos pranešimų taip pat kaip 
tu, Viljamai. 

Jis nukreipė akis į seserį. 

- Aš nenorėjau pasakyti, kad nieko apie tai neišmanai. Tie- 
siog tu kartais šiek tiek išsiblaškiusi. Ar nenorėtum mano sąs- 
kaita išgerti puodelio kakavos? 

Ji pažvelgė į lėtai judančių automobilių virtinę lauke. 

- Nemanau, kad pasiekčiau namus nors kiek greičiau, jei 
išvažiuočiau dabar. Taigi mielai išgersiu puodelį kakavos. 

Jis palydėjo seserį pro prekystalį prie chromuotos baro kė- 
dutės ir paprašė: 

- Linda, Merili norėtų puodelio kakavos. 

- Prašom su dviguba plaktos grietinėlės porcija, - pridūrė 
Merili ir nusišypsojo moteriai už prekystalio. 

- Tučtuojau, panele Merili, - atsiliepė moteriškė. 

Linda Veksler jau labai seniai vadovavo barui, gerokai prieš 
tai, kai Viljamas Ritas nupirko vaistinę iš ankstesnio savininko. 
Kai Viljamas perėmė biznį, jam užteko proto neatleisti iš parei- 
gų Lindos. Ji buvo vietinė, pažinojo visus miestelėnus, puikiai 
nutuokė, kas iš jų geria baltą, o kas juodą kavą. Ji kas rytą ga- 
mindavo šviežias tuno salotas, o mėsainiams niekada nenaudo- 
jo šaldytų mėsos paplotėlių. 

- Ar įmanoma patikėti tuo, kas darosi lauke? - paklausė 
Linda pildama pašildyti pieną kakavai į mažą puodelį. - Atme- 
nu, kai buvome vaikai, labai džiaugdavomės, kai pranešdavo, 
jog snigs. Tada spėliodavome, ar bus kitą dieną pamokos, ar ne. 
Jus trumpos atostogėlės tikriausiai nudžiugins ne mažiau nei 
jūsų mokinius? 

Merili nusišypsojo. 

- Jei bus snieguota diena, aš ją panaudosiu popierių tvar- 
kymui. 

Linda nepritardama sušnarpštė. 

- Sugadinta laisva diena. 

Atsidarius vaistinės durims suskambėjo varpelis. Merili ap- 
sisuko ratu ant kėdutės, kad pamatytų, kas atėjo. Į vidų įbėgo 
dvi paauglės kikendamos ir purtydamos lietaus lašus nuo plau- 
kų. Jos buvo Merili trečios pakopos gramatikos ir amerikiečių 
literatūros klasėje. 

- Jums, mergaitės, reikėtų dėvėti kepures, - pastebėjo Merili. 

- Sveika, panele Rit! - beveik vienu balsu jos pasveikino 
Merili. 

- Ką gi jūs čia veikiate tokiu oru?Ar jums nereikėtų būti 
namie? 

- Mes atėjome išsinuomoti kelių vaizdajuosčių, - paaiškino 
viena iš mergaičių. - Galėsime jas pažiūrėti, jei rytoj nebus pa- 
mokų. 

- Aš tikiuosi, kad dar gausime kelis naujus filmus, - pasakė 
kita mergaitė. 

- O, gerai, kad priminėte. Aš irgi pasiimsiu vieną ar du fil- 
mus į namus. 

Mergaitės keistai žvilgtelėjo viena į kitą, lyg joms niekada 
nebuvo atėję į galvą, kad panelė Merili Rit taip pat žiūri fil- 
mus. Arba kad ji apskritai galėtų daryti ką nors kito, nei ruošti 
testus, rašyti pažymius už rašinėlius ar budėti mokyklos kori- 
doriuose, kad juose nebūtų išdykaujama. Tikriausiai jos visai 
neįsivaizdavo mokytojos gyvenimo už Klierio vidurinės mo- 
kyklos sienų. 

Dar neseniai jos būtų buvusios teisios. 

Merili pajuto, kaip kaista skruostai atsiminus naują laiko 
praleidimo formą ir pamėgino pakeisti pokalbio temą. 

- Geriau grįžkite namo, kol keliai neapledėjo dar labiau, - 
patarė ji mergaitėms. 

- Mes būtinai grįšime, - pasakė viena jų. - Šiaip ar taip, 
privalau grįžti namo iki sutemų. Dėl Milisentės. Mano tėvai 
paklaikę iš siaubo. 

— Mano taip pat, - atsakė kita. - Visiškai. Jie turi žinoti, kur 
aš esu visas dvidešimt keturias valandas, visas septynias savaitės 
dienas. Lyg prisileisčiau prie savęs kokį keistuolį, kad jis galėtų 
mane pagriebti ir nusinešti. 

- Neabejoju, kad jie labai susirūpinę, - pasakė Merili. - Taip 
ir turėtų būti. 

- Tėvelis davė man pistoletą, kad galėčiau jį laikyti mašino- 
je, - pridūrė mergaitė. - Ir liepė nedvejojant šauti į kiekvieną, 
kuris pamėgins prie manęs kibti. 

Merili sumurmėjo: 

- Situacija tampa grėsminga. 

Suprasdama mergaičių nekantravimą tęsti savo vakarinį 
užsiėmimą, ji palinkėjo joms geros sniego dienos, jeigu tokia 
išauš, ir atsigręžė atgal į prekystalį kaip tik tuo momentu, kai 
Linda ant jo dėjo kakavą. 

- Atsargiai, brangute, ji - karšta. 

Žvelgdama į mergaites pridūrė: 

- Žmonės jau visiškai išsikraustė iš proto. 

- Hmmm... - nutęsė Merili ir atsargiai paragavo karšto šo- 
kolado. - Net nežinau, kas kelia daugiau nerimo, ar penkios 
be žinios dingusios moterys, ar tėvai, ginkluojantys pistoletais 
paaugles dukras. 

Visi Klieryje nervinosi dėl tų pradingusių moterų. Žmonės 
dabar jau rakino duris, kurių anksčiau net neužsklęsdavo. Visos 
moterys buvo įspėtos, kad atidžiai stebėtų supančią aplinką, kai 
kur nors eidavo vienos, bei vengtų tamsių, nuošalių vietų. Joms 
buvo patarta nepasitikėti niekuo, ko gerai nepažinojo. Po Mili- 
sentės dingimo visiems vyrams buvo patarta pasitikti po darbo 
žmonas ar drauges ir lydėti jas namo. 

- Negalėčiau smerkti mergaites apginkluojančių tėvų, - pa- 
sakė Linda tylesniu balsu. - Įsidėmėk mano žodžius, Merili. Ta 
Gan arba netrukus mirs, arba jau yra mirusi. 

Nors taip galvoti buvo pesimistiška, Merili buvo linkusi su 
tuo sutikti. 

- Kada važiuosi namo, Linda? - paklausė Merili. 

- Tada, kada jūsų vergvaldys brolis išleis. 

- Gal aš galiu jį paveikti, kad išleistų jus anksčiau? 

- Nepanašu, kad taip galėtų atsitikti, nes biznis šiandien 
neša gerą pelną. Žmonės daug perka manydami, jog negalės 
niekur nuvažiuoti daugelį dienų. 

Vaistinė buvo įsikūrusi Maino ir Hemlocko gatvių kampe 
taip seniai, kiek tik Merili galėjo prisiminti. Kai ji dar buvo visai 
maža ir su šeima atsikraustė į miestą, visada norėdavo užeiti į 
šią vaistinę. 

Viljamas tikriausiai taip pat šiltai atsiminė apie šią vais- 
tinę, nes vos tik baigė farmacijos mokyklą, grįžo į Klierį ir 

pradėjo joje dirbti. Kai jo darbdavys nutarė eiti į pensiją, jis 
nupirko iš jo vaistinę ir paėmė banko paskolą, kad galėtų ją 
išplėsti. 

Viljamas nupirko greta esantį pastatą ir sujungė jį su vaisti- 
ne - taip išplėtė Lindos darbo vietą ir padidino vietų prie baro 
skaičių. Jis taip pat turėjo pakankamai įžvalgos skirti vietos 
videotekai bei knygoms ir žurnalams, todėl kaip tik čia buvo 
didžiausias jų pasirinkimas. Moterys čia sustodavo tam, kad 
nusipirktų kosmetikos bei sveikinimo atvirukų. Vyrai - taba- 
ko gaminių. Be to, čia buvo galima išgirsti visas miestelio pa- 
skalas. Jeigu Klieris turėjo epicentrą, jis neabejotinai buvo Rito 
vaistinė. 

Viljamas išduodavo ne tik receptinius vaistus, bet ir daly- 
davo patarimus, sveikinimus, užuojautas, viską, ko tik reikėda- 
vo jo klientams. Nors Merili manė, kad šiek tiek pretenzinga, 
jog brolis darbe dėvi baltą chalatą, neatrodė, kad tai kliudytų jo 
klientams. 

Žinoma, tarp jų buvo ir tokių, kurie svarstydavo, kodėl nei 
brolis, nei sesuo nesukūrė savo šeimų, o vis dar gyvena kartu. 
Žmonės manė, kad toks glaudus brolio ir sesers bendravimas 
yra keistas. Arba dar blogiau. Tačiau Merili stengėsi nekreipti 
dėmesio į žmones, kurie turėjo tokių purvinų minčių. 

Durų varpelis vėl suskambėjo. Tačiau šį kartą Merili neatsi- 
suko, o tik pažvelgė į veidrodinę sieną už Lindos. Joje atsispin- 
dėjo Vesas Hameris ir jo sūnus Skotas. 

Linda šūktelėjo jiems: 

- Sveiki, Vesai, Skotai! Kaip laikotės? 

Vesas atsakė į pasveikinimą, bet iš tikrųjų mėgino veidro- 
dyje užmegzti akių kontaktą su Merili. Jis iš lėto priėjo prie jos, 
pasilenkė per petį ir įkvėpė kakavos aromato. 

- Po velnių, iš tikro gerai kvepia! Žinai, Linda, ir aš išgersiu 
to paties. Labai tinkama diena karštai kakavai. 

- Sveiki, Vesai, Skotai, - pasisveikino Merili. 

Skotas į pasveikinimą atsakė sumurmėdamas: 

- Panele Rit. 

Vesas įsitaisė ant kėdutės šalia jos. Sėsdamasis keliu užkliu- 
dė Merili kojas. 

- Ar neprieštarausite? — pasiteiravo jis jos. 

— Nė kiek. 

- Jums nederėtų keiktis, Vesai Hameri, - įsiterpė Linda. - 
Juk turite rodyti pavyzdį vaikams. 

— O kąblogo aš pasakiau? 

- Jūs pasakėte „po velnių“. 

— Nuo kada tapote tokia opi? Aš prisimenu, kad ne kartą 
girdėjau keiksmažodžius iš jūsų pačios lūpų. 

Ji purkštelėjo, bet tuo pat metu plačiai šypsojosi. Vesas pa- 
tiko moterims. 

- Ar ir tau paruošti karštos kakavos, meiluti? - paklausė 
Linda Skoto, kuris mindžikavo nuo kojos ant kojos už tėvo nu- 
garos. 

- Žinoma, - atsiliepė šis. - Būtų puiku. 

- Bet jam padarykite be plaktos grietinėlės, - įsiterpė Ve- 
sas. - Jis neįmuš įvarčių per skautų futbolo varžybas, jei užsi- 
augins pilvą. 

- Na, neatrodo, kad jam gresia užsiauginti didelį pilvą ar- 
timiausiu metu, - pastebėjo Linda. Bet plaktos grietinėlės ant 
kakavos nedėjo, kaip ir buvo prašęs Vesas. Kažkodėl žmonės 
paklusdavo Vesui. 

Vesas pasisuko į Merili ir paklausė: 

- Kaip Skotui sekasi amerikiečių literatūra? 

- Puikiai. Neseniai iš testo apie amerikiečių rašytoją Hotor- 
ną jis gavo aštuoniasdešimt du balus. | 

- Aštuoniasdešimt du, ar ne? Tai - neblogai. Aišku, galėtų 
būti geriau. Bet neblogai. Per petį kreipdamasis į Skotą tarė: 

- Eik ir pasikalbėk su jaunosiomis panelėmis. Jos nerimsta 
nuo to momento, kai tu čia įėjai. Taip pat pasirodyk Viljamui, 
kad žinotų, jog čia esi. 

Skotas nužingsniavo pasiėmęs kakavą. 

- Mergaitės neatstoja nuo šio vaikino, - pasakė Vesas žiū- 
rėdamas, kaip Skotas eina į videoteką. |. 

- Nenuostabu, - pasakė Linda. - Juk jis gražus, velniūkštis! 

- Turbūt ir jos taip mano, todėl skambinėja mums bet kuriuo 
laiku ir numeta ragelį, jei atsiliepia ne jis. Varo Dorą iš proto. 

- O kąjūs galvojate apie jo populiarumą tarp mergaičių? - 
pasiteiravo Merili. 

Vesas nukreipė žvilgsnį į ją ir mirktelėjo. 

- Obuolys nuo obels netoli terieda. 

Merili sutelkė žvilgsnį į puodelį ir nervingai mąstė, ką čia 
pasakius. 

- Skotas gerai atlieka ir papildomas užduotis. Jis rašo vis 
geriau. 

- Jei jūs su juo papildomai dirbate, kaipgi jis gali nieko ne- 
išmokti? 

Praėjus porai savaičių nuo rudens semestro pradžios, Vesas 
paprašė, kad Merili papildomai padirbėtų su Skotu šeštadienio 
rytais ir sekmadienio vakarais. Už pagalbą pasiūlė nedidelį už- 
mokestį, kurio ji mėgino atsisakyti. Tačiau jis siūlė primygtinai. 
Galų gale Merili sutiko su siūlomu užmokesčiu ir ėmėsi mokyti 
Skotą ne tik dėl to, kad suprato, jog jam reikės aukštų balų sto- 
jant į koledžą, bet ir dėl to, kad mažai kam pasisekdavo pasakyti 
„ne“ Vesui Hameriui. į 

- Tikiuosi, jus tenkina tai, ką gaunate už savo pinigus, - pa- 
sakė dabar Merili. 

- Jeigu kada nors bus kitaip, jūs pirma tai sužinosite, Meri- 
li, - jis pažvelgė į ją žibančiomis akimis ir nusišiepė. 

- Sveikas, Vesai! - šūktelėjo jam Viljamas iš vaikų priežiūros 
prekių skyriaus. - Gal nori ateiti čia? Aš turiu laisvą minutėlę. 

Vesas dar keletą minučių laikė Merili žvilgsnį, paskui pa- 
prašė Lindos, kad ji įskaičiuotų du puodelius kakavos į jo sąs- 
kaitą, ir nuėjo pas Viljamą ir Skotą. 

- Tai įdomu, - pasakė Merili svarstydama, ką bendro gali 
turėti Hameriai ir jos brolis. 

Bet Linda atliko kito kliento užsakymą ir jos neišgirdo. 

Lilė vis dar stebėjosi, iš kur Benas Tirnis žino apie jos trobelę 
Klierio viršukalnėje, kai jis atsargiai paklausė: 

- O arjums į galvą ateina kokia geresnė už šią mintis? 

Kadangi į ją pūtė be galo stiprus vėjas, ji neilgai svarstė. 

- Ne, neateina, - pasakė. - Traukime į trobelę. 

- Gerai, tik pirmiau apžiūrėkime jūsų mašiną. 

Jiems pasisekė sėkmingai nueiti iki Lilės automobilio, nors 
Benas ant kojų laikėsi netvirtai. Ji įlipo į vidų iš vairuotojo pusės. 
Jis pastūmė jos lagaminą ir įsispraudė į galinę sėdynę, nes deši- 
nė priekinė mašinos pusė buvo sulankstyta, o prietaisų skydelis 
rėmėsi į keleivio sėdynę. Kai jam pasisekė uždaryti duris, jis nu- 
simovė pirštines ir kakta atsirėmė į dešinės rankos krumplius. 

- Ar tik nesiruošiat vėl nualpti? - paklausė Lilė. 

- Ne. Nes mes neturime tam laiko. 

Jis nuleido ranką ir atidžiai ją nužvelgė. 

- Jūs nepakankamai šiltai apsirengusi, - pastebėjo. 

- Nereikia nė sakyti, - atsakė Lilė kalendama dantimis. 

- Ką turite savo lagamine? Ką nors naudingo? 

- Nieko šiltesnio už tai, ką esu apsivilkusi. 

Turbūt norėdamas pats tuo įsitikinti, Benas atidarė laga- 
miną, gulintį šalia jo ant sėdynės. Jis rausėsi po jos drabužius, 
nerūpestingai numesdamas į šalį kelnaites ir liemenėles, nakti- 
nukus, puskojines, kelnes bei įvairias viršutines aprangos dalis. 
Tada paklausė: 

- Ar neturite šiltų apatinių? 

- Ne. 

Jis pametėjo jai vilnonį megztinį. 

- Apsivilkite šitą ant viršaus to, ką dėvite. 

Ji nusivilko paltą, o po juo pasivilko megztinį. 

- Leiskite apžiūrėti jūsų batus, - pasakė Benas. 

- Mano... 

- Batus, - jis pakartojo nekantriai. 

Lilė patraukė aukštyn kelnių klešnę ir ištiesė koją taip, kad 
jis gerai matytų jos pėdą. Jis susiraukė. Paėmė kelias poras ko- 
jinių iš lagamino ir mestelėjo jai. 

- Įsidėkite jas į kišenes. Taip pat paimkite šitą. Galėsite visa 
tai apsivilkti, kai pasieksime trobelę. 

Ir jis numetė jai ploną šilkinį golfą, kurį ji buvo nusipirkusi 
dėvėti po slidinėjimo kostiumu. 

Tada apstulbindamas ją persilenkė per sėdynę ir palietė jos 
plaukus. 

- Šlapi, - nustatė. 

Paskui skubiai paleido iš rankų drėgną plaukų sruogą, bet 
ne pundą kelnaičių, kurį laikė kitoje saujoje. 

- Ar turite kokią kepurę ar skrybėlę? - paklausė. 

- Neketinau daug laiko praleisti lauke šios kelionės metu, - 
paaiškino Lilė. 

- Bet ką nors juk reikia užsidėti ant galvos. 

Jis sumetė apatines kelnaites atgal į lagaminą ir nuo pečių 
nusitraukė pledą. 

- Pasilenkite prie manęs, - pasakė. 

Ji atsiklaupė ant kelių ir atsisuko į galinę sėdynę. Iš pledo 
jis padarė gobtuvą, kurį užmovė jai ant galvos ir sukryžiavo ant 
krūtinės. Tada užsegė paltą ir ranka viską išlygino. 

- Štai taip. Prieš lipdama iš mašinos laisvą pledo gabalą 
užsitraukite ant burnos ir nosies. Ar bagažinėje turite ką nors 
daugiau, be atsarginės padangos? 

Jo familiarus prisilietimas nustebino ją ir sulėtino mąstymą. 
Ji mėgino suvokti, ko jis klausė. 

- Taip, ten dar yra pirmosios pagalbos rinkinys. 

- Gerai. 

- Taip pat maistas, kurį pasiėmiau iš trobelės. 

— Dar geriau. 

Jis greitomis apžvelgė mašinos vidų. 

- Gal dar yra žibintuvėlis? Kas nors pirštinių dėžutėje? 

- Tik automobilio vartotojo vadovas. 

- Tegu sau guli. Vargu ar jis ką padės, kai mašina taip su- 
daužyta. 

Jis nusibraukė nuo skruosto varvantį kraują ir užsitraukė 
pirštines. 

- Eime, - pasakė. 

- Palaukit. Dar mano rankinė. Man jos reikės. 

Apsižvalgiusi pamatė, kad jos rankinukas guli ant grindų 
keleivio pusėje. Matyt, nulėkė ten, kai automobilis trenkėsi į 
medį. Nors ir nelengvai, bet jai pasisekė jį ištraukti iš po nuo- 
laužų. 

- Užsimeskit rankinuko dirželį per kaklą, kad rankos būtų 
laisvos, taip bus lengviau balansuoti. 

Ji padarė, kaip patarta, o tada siekė durelių rankenos. Pa- 
skui akimirksnį stabtelėjo ir susirūpinusi tarė: 

- Galbūt mums vertėtų likti, kur esame, ir laukti pagalbos. 

- Galėtume, bet niekas šiuo keliu šį vakarą nevažiuos, o aš 
abejoju, kad išgyvensime iki ryto. 

- Tada tikriausiai neturime pasirinkimo? 

- Ne, neturime. 

Ji vėl ištiesė ranką prie durelių, bet šį kartą jis ją sulaikė už- 
dėdamas savąją ant peties. 

- Aš nenorėjau būti šiurkštus. 

- Ak, suprantu, kad turime skubėti. 

- Taip, turime pasiekti prieglobstį prieš tai, kol oras dar la- 
biau pablogės. 

Ji linktelėjo galvą sutikdama. Jų žvilgsniai trumpai susiti- 
ko, tada jis atitraukė ranką nuo jos peties, atidarė užpakalines 
dureles ir išlipo. Lilė nuėjo prie mašinos galo, kur Tirnis apžiū- 
rinėjo bagažinės turinį. Atradęs pirmosios pagalbos vaistinėlę, 
liepė Lilei ją įsidėti į kišenę. 

- Taip pat paimkite kelias dėžutes konservų. Ir krekerius, - 
pasakė. 

Jis taip pat kimšo į savo kišenes skardines konservų, kurių 
svorį ypač pajuto, kai nuo kelio pasiėmė dar ir savo kuprinę. 

- Pasiruošusi? - paklausė šnairuodamas į ją pro į veidą 
bloškiamą ledėjantį sniegą. 

- Geriau nebepasiruošiu. 

Smakru parodė jai, kad eitų priekyje. Jie buvo nukėblinę 
vos porą jardų, kai įsitikino, kad mėginimas užkopti į viršų ap- 

ledėjusiu keliu yra bergždžias. Po kiekvieno žingsnio į priekį 
jie tris nuslysdavo žemyn. Tirnis stumtelėjo ją prie kelkraščio. 
Kelkraštis buvo siauras ir dažnai jie buvo priversti žingsniuo- 
ti vienas paskui kitą, glausdamiesi arčiau pylimo ir vengdami 
uolienos riedulių. Žemės grumstai padėjo eiti. Akmenys ir pro 
ledą išlindę augalai tapo jiems atrama ir leido laikytis. 

Įkalnė buvo stati. Gražią dieną idealiomis oro sąlygomis 
kopimas į ją būtų buvęs įtempta treniruote net fiziškai stip- 
riems žmonėms. O Lilei ir Benui beveik visą laiką reikėjo eiti 
prieš vėją, kuris juos vertė nuleisti galvas ir kabarotis beveik 
aklai. Į veidus, lyg stiklo šukės, smigo ledo adatos. Per sniego 
sūkurius nesimatė kelio. 

Jiems reikėdavo dažnai sustoti, kad atgautų kvapą. Kartą 
Tirnis sustojo labai staigiai, nusigręžė nuo jos ir pradėjo vemti. 
Lilė pamanė, kad galbūt jam smegenų sutrenkimas. Geriausiu 
atveju. Ji taip pat pastebėjo, kad jis labai saugo kairę koją, ir iš- 
sigando, kad ji gali būti lūžusi. 

Galų gale ėjimas jam tapo toks sunkus, kad Lilė pasiūlė vie- 
na ranka apkabinti jos pečius ir taip remtis į ją. Jis tą padarė 
nenoriai, verčiamas būtinybės. Su kiekvienu žingsniu jis vis 
stipriau rėmėsi į ją. Ji vos vilkosi. 

Jie buvo visiškai išsekę ir kepėstojosi pirmyn tik todėl, kad 
kito pasirinkimo neturėjo. Atstumą, kurį automobiliu Lilė 
įveikdavo per tris minutes, dabar jie sukorė per valandą. Jie 
ėjo kliuvinėdami vienas už kito, kol galiausiai pasiekė trobelės 
prieangio laiptelius. 

Lilė atrėmė Tirnį į prieangio stogą laikantį stulpą, pati at- 
rakino duris. Tada padėjo jam įeiti į vidų. Ji sustojo tik tam, kad 
uždarytų duris ir numestų ant grindų rankinę, o paskui sudribo 
ant vienos iš sofų. Tirnis nusimetė kuprinę ir išsitiesė ant sofos 
priešais ją. Juos skyrė tik kavos stalelis. 

Keletą minučių jie taip ir drybsojo tylėdami, tamsoje gir- 
dėjosi tik jų garsus kvėpavimas. Kadangi prieš išvažiuodama ji 
buvo išjungusi šildymą, kambarys buvo šaltas. Bet, palyginti su 
lauku, jis buvo nuostabus. 

Lilei atrodė, kad ji jau niekada nepajėgs pajudėti, bet pa- 
galiau sukrutėjo ir atsisėdo. Tada pasiekė gale sofos stovinčią 
lempą ir ją uždegė. 

- Ačiū Dievui, - pasakė mirksėdama nuo ryškios šviesos. — 
Bijojau, kad elektra gali būti jau išjungta. 

Iš kišenių ji ištraukė skardines konservų, sudėjo jas ant ka- 
vos staliuko, tada kišenėje sužvejojo telefoną ir paspaudė kaž- 
kokį numerį. 

Staiga atsipeikėjęs Tirnis pašoko ir paklausė: 

- Kam jūs skambinate? 

- Dačui. 


5 SKYRIUS 


ILĖS NUOJAUTA APIE MIESTE KILSIANTĮ CHAOSĄ 
buvo pranašinga. 

Dar tik kelios valandos tepraėjo nuo to, kai jis čia 
grįžo, o jau ilgėjosi savo kalnų trobelės ramybės. Buvusios tro- 
belės, karčiai pamanė. 

Eismas Atlantoje piko valandą niekada taip neužtvindyda- 
vo gatvių, kaip užkimšo jas šį vakarą Klieryje. Mašinos stovėjo 
buferis prie buferio abiejose kelio juostose. Vienoje pusėje buvo 
nusidriekęs raudonų galinių šviesų kaspinas, priešingoje - bal- 
tas priekinių žibintų kaspinas. Atrodė, visiems tiesiog būtina 
nusigauti į priešingą miesto pusę iš tos, kurioje jie yra. 

Šerifo tarnyba rūpinosi atokesnėmis apygardos vietomis, o 
Dačui ir jo poskyriui paliko patį miestelį. Dabar buvo puikus 
laikas įsilaužėliams brautis į kieno nors būstą, nes atrodė, kad 
nieko nėra namuose, kaip tik kaip ir turėjo būti. Policijos pa- 
reigūnai stengėsi kaip nors sureguliuoti chaosą, kuris kilo dėl 
besiartinančios sniego audros. 

Šviesoforas prie Moultrie ir Maino gatvių vėl sugedo. Bet 
kurią kitą dieną tas nebūtų turėję didelės reikšmės. Vairuoto- 
jai būtų praleidę vieni kitus mandagiai mosuodami sankryžoje 
ir juokaudami dėl nepatogumų, bet šiandien, kai visų kantry- 

bė seko, blogai veikiantis šviesoforas sukėlė tokią automobilių 
kamšatį, kuri vairuotojus darė nepaprastai irzlius. 

Tie pareigūnai, kurie nereguliavo eismo gatvėse, buvo už- 
siėmę minios tramdymu parduotuvėse, nes galėjo kilti kumš- 
tynės dėl riboto prekių kiekio, likusio lentynose. Jau buvo įsi- 
plieskęs vienas kivirčas dėl paskutinės dėžutės sardinių. 

Kadangi krušos granulės buvo stambesnės už rupią drus- 
ką, buvo aišku, jog žemė labai greitai bus padengta storu kri- 
tulių sluoksniu. Vėjas nuo rytinės kalno pusės nešė sniegą že- 
myn į slėnį ir pakeliui prisigerdavo drėgmės, tad buvo aišku, 
jog oro sąlygos tik prastės. Kol nepasibaigs ši sniego audra ir 
nenutirps sniegas bei ledas, Dačas negalėjo tikėtis bent kiek 
pailsėsiąs. 

Pažvelgęs į Klierio viršukalnę, Dačas pamatė, kad ji visa 
skendėja debesyje. Jis pasidžiaugė, kad laiku nusileido nuo kal- 
no ir kad Lilė, turėjusi išvykti iš trobelės iš karto po jo, jau tik- 
riausiai yra nukeliavusi nemažą kelio galą į pietus, į Atlantą. Jei 
gerai seksis, galbūt ji net spės grįžti namo taip ir nepapuolusi 
į audrą. 

Jis vis dar nuolat apie ją galvojo - kur ji dabar, ką daro. Tai 
buvo įprotis, kurio negalėjo išrauti net ir prakeikta skyrybų nu- 
tartis. Tas žvilgsnis, kuriuo ji palydėjo jį, kai jis ėjo iš trobelės, 
prislėgė krūtinę lyg koks presas. Ji jo bijojo. Ir tai buvo jo paties 
kaltė. Jis davė pagrindo tai baimei. 

- Sveikas, šefe! - pašaukė jį Vesas Hameris iš kitos gatvės 
pusės. Jis stovėjo prie Rito vaistinės. - Ateikite čia. Aš esu tvar- 
kingai mokesčius mokantis pilietis ir noriu pasiskųsti. 

Dačas išsuko savo bronko iš mašinų eilės tiesiai į neįga- 
liesiems skirtą stovėjimo aikštelę priešais vaistinę. Jis nuleido 
mašinos langelį drauge įsileisdamas į vidų šalto oro srovę. 

Vesas priėjo prie jo būdinga buvusiam futbolo žaidėjui ei- 
sena. Abu jo keliai ir vienas klubo sąnarys buvo apimti artrito, 
bet jis mėgino to neparodyti. Jis būtų padaręs viską, kad tik ne- 
reikėtų pripažinti savo silpnumo kurioje nors srityje. 

- Turite nusiskundimų, treneri? - paklausė rimtu veidu. 

- Jūs esate svarbiausias tvarkdarys šiame miestelyje. Ar ne- 
galėtumėte išvaikyti šių bukagalvių iš gatvių? 

- Pradėsiu nuo jūsų. 

Vesas nusikvatojo, bet akimirksniu pajutęs niūrią Dačo 
nuotaiką, pasiteiravo: 

- Ei drauguži, kodėl tavo mina tokia ištįsusi? 

- Ką tik paskutinį kartą atsisveikinau su Lile. Prieš porą 
valandų. Kalnų trobelėje. Ji mane paliko, Vesai. 

Vesas pasisuko ir tarė sūnui: 

- Skotai, eik pašildyk automobilį. Aš tuoj ateisiu. 

Skotas, kuris stovėjo po tentu prie Rito vaistinės, pagavo 
tėvo mestą mašinos raktų ryšulį, kita ranka atsisveikinda- 
mas pamojavo Dačui ir lėtai nusliūkino šaligatviu automo- 
bilio link. 

- Ar jis gavo kokių nors žinių iš Klemsono? - paklausė 
Dačas. 

- Apie tai galime ir vėliau pakalbėti. Dabar kalbėkime apie 
tavo žmoną. 

- Buvusią žmoną. Pabrėžti reikia žodį buvusią. Ji man tą 
labai aiškiai išdėstė šią popietę. 

- Maniau, tu ruošeisi su ja pasikalbėti. 

- Aš mėginau. 

- Bet nieko neišėjo? 

- Nieko. Skyrybos oficialiai įteisintos ir ji tuo patenkinta. Ji 
nebenori turėti jokių reikalų su manimi. Viskas baigta. 

Dačas pasitrynė antakį pirštinėta ranka. 

- Ar tu ruošiesi verkti, ar ką? Jėzau, Dačai, nesielk taip, kad 
man būtų gėda vadinti tave savo geriausiu draugu. 

Dačas pažvelgė į jį ir iškošė: 

- Eik tu po velnių! : 

Vesas ramiai tęsė: 

- Neverkšlenk,jei Lilė nesugeba atskirti gero daikto nuo blo- 
go. Pasiųsk ją velniop. Mano nuomonė apie ją visada buvo... 

Bet Dačas jį nutraukė: 

- Aš nenoriu girdėti tavo nuomonės apie ją. 

- Ji mano, kad jos šūdas nesmirda. 

- Sakiau, užsičiaupk! Nenoriu to girdėti, gerai? 

Vesas iškėlė aukštyn abi rankas, lyg pasiduodamas. 

- Gerai, jau gerai, - sutiko. - Bet nemanau, kad ji mane la- 
bai gerbia. 

- Ji mano, kad tu tikras subingalvis. 

- Na, manęs neapims nemiga dėl to, ką ponia Lilė Martin 
Berton galvoja apie mane. 

Kreivai šyptelėjęs, jis paplekšnojo Dačui per petį. 

- Tu per daug sureikšmini šį išsiskyrimą. Praradai tik žmo- 
ną, o ne savo vyriškumą. Nagi, apsidairyk aplinkui, - patarė jis 
plačiu mostu rodydamas į moteris. - Jų visur pilna. 

- Aš turėjau kitų moterų, - sumurmėjo Dačas. 

Vesas pakreipė galvą. 

- Iš tikro? Pastaruoju metu? Ar visą laiką, kai buvote kartu? 

Ir tada, ir tada, pagalvojo Dačas. Pirmajam nukrypimui į 
šalį jis turėjo krūvą pasiteisinimų. Darbe patirdavo didžiulę 
įtampą. Lilė kopė karjeros laiptais. Jų pasimylėjimai tapo nuo- 
bodūs ir be jokios ugnelės. Ir taip toliau, ir taip toliau. 

Tačiau Lilė visus jo pasiteisinimus sugriovė taip lengvai, lyg 
būtų šaudžiusi į ančiukus tire. Jis pripažino savo silpnybę ir pa- 
žadėjo daugiau nenukrypti į šoną. 

Bet po pirmojo nuotykio sekė antras, po šio - dar vie- 
nas. Greitai Dačas nebesugebėdavo sugalvoti net ir nevy- 
kusių pasiteisinimų. Dabar jis suvokė, kad ne paskutinysis 
meilės nuotykis lėmė jo santuokos pabaigą, o pirmasis. Jam 
reikėjo suprasti, kad tokia moteris kaip Lilė neištikimybės 
netoleruos. 

Vesas žvelgė į jį laukdamas atsakymo. 

- Kurį laiką, žinai, po Eimės. Kai aš blogai jaučiausi, ieško- 
jau palengvėjimo bet kur, kur tik galėjau rasti. Eidavau su kiek- 
viena moterimi, kuri tik sutikdavo. Turėjau jų daugybę. Tačiau 
nė viena jų negalėjo pakeisti Lilės. 

- Nesąmonės! Tiesiog dar nepakankamai ilgai ieškojai. Ar 
dabar turi nuolatinę sugulovę? 


46 SANDRA BROWN 


- Vesai... 

- Gerai, gerai, aš nieko neklausiau, tu nesakei. Bet kokia gi 
moteris šiomis dienomis į tave du kartus pažiūrėtų? Jei nesu- 
pyksi, galiu tau pasakyti, kad atrodai sumautai. 

- Taip ir jaučiuosi. 

- Taigi, ir tai matyti. Atsispindi tavo veide, tavo eisenoje. Tu 
velki užpakalį, mano drauge. Turi tik tiek patrauklumo, kiek 
nuolat pasikartojanti pūslelinė. Tokia laikysena tikrai nepa- 
trauks moters, kokios tau dabar reikia. 

- O kokios man reikia? 

- Tikros Lilės priešingybės. Laikykis nuošaliau nuo brune- 
čių rudomis akimis. 

- Rusvomis. Iš tikro jos akys yra žalios su rudais taškeliais. 

Žvilgsniu Vesas suniekino šį patikslinimą. 

- Žinai, susirask peroksidinę blondinę. Mažaūgę, ne aukštą. 
Su dideliais papais ir tokiu užpakaliu, už kurio būtų galima pa- 
silaikyti. Mergelę, ne per daug protingą, be savo nuomonės apie 
visus kitus dalykus, išskyrus tavo galą, kuris jai turėtų atrodyti 
kaip stebuklinga dulkinimo lazdelė. 

Atrodė, pačiam Vesui baisiai patiko tobulos moterytės api- 
būdinimas, nes jo veidas nušvito plačiausia šypsena. 

- Žinai, ką tau pasakysiu, - pridūrė Vesas. - Užeik pas mane 
truputį vėliau ir mes ištuštinsime butelį viskio, besvarstydami 
tavo galimą pasirinkimą. Taip pat turiu vieną kitą pornofilmą, 
kuriuos galėsime pažiūrėti. Tai pakeis tavo pažiūras arba tu — 
ne žmogus. Ką į tai atsakysi? 

- Man negalima gerti, ar neatmeni? 

- Taisyklės negalioja per ledo ir sniego audrą. 

- Kas taip pasakė? 

- Aš pasakiau. 

Buvo tiesiog neįmanoma atsispirti Vesui, kai jis būdavo itin 
meilus, bet Dačas labai nuoširdžiai stengėsi. Jis įjungė atbulinį 
automobilio bėgį. 

- Žiūrėk, kad užsuktum pas mane, - Vesas griežtai pagrū- 
mojo pirštu. Aš tavęs lauksiu. 

Dačas įsiliejo į eismo srovę ir nuvažiavo prie vienaaukščio 
policijos poskyrio mūrinuko, kuris buvo visai netoli nuo Mai- 
no gatvės. 

Prieš tai, kol Dačą galutinai išmetė iš Atlantos policijos po- 
skyrio, jam du kartus per savaitę reikėdavo lankytis pas posky- 
rio psichiatrą. Per vieną apsilankymų gydytojas pasakė Dačui, 
kad jam ribinė paranoja. Bet kaip ten tas senas anekdotas? Tai, 
kad tu paranojiškas, dar nereiškia, kad iš tikro ne visi tave me- 
džioja. 

Dačas jau pradėjo įtarti, kad visas prakeiktas pasaulis pasi- 
ruošęs jį šiandien pribaigti. 

Kai įžengė į poskyrį, ta nuojauta dar sustiprėjo, nes pama- 
tė laukiamajame sėdinčius poną ir ponią Gan. Dačas pasijuto 
taip, lyg ant jo nugaros būtų nupieštas taikinys. Lilė, Milisentės 
Gan tėvai, Klierio žmonės, netgi oras - viskas buvo prieš jį. Ir 
pavertė šią dieną blogiausia jo gyvenime. Na, gerai, sakykim, 
viena blogiausių. 

Ponia Gan, kuri ir taip visada atrodydavo kaip liesas žvir- 
bliukas, dabar atrodė, lyg būtų nei miegojusi, nei valgiusi nuo 
Milisentės dingimo prieš savaitę. Jos maža galvytė kyšojo iš 
dygsniuoto paltuko apykaklės, tarsi vėžlio kaklas iš šarvo. Kai 
Dačas įėjo, ji desperatiškai pažvelgė į jį. 

Dačas puikiai žinojo šį jausmą. Jį suprato. Tik jis nenorėjo 
turėti jokių reikalų su ponios Gan neviltimi šį vakarą, kadangi 
jam per akis buvo savosios. 

Ponas Ganas buvo storulis, o kadangi vilkėjo vilnonį paltą 
raudonais ir juodais langais, atrodė dar storesnis. Jo paltas Da- 
čui priminė medkirčius. Ir iš tikrųjų Ganas dirbo su medžiu. Jis 
buvo dailidė. Jo rankos, šiurkščios nuo dešimtmečius dirbamo 
rankų darbo bei suskerdėjusios nuo šalčio, buvo raudonos lyg 
kumpis. Randuotais pirštais jis minkė skrybėlę žvelgdamas į 
rudą, dėmėtą fetrą nieko nematančiu žvilgsniu. Tik gavęs nuo 
žmonos alkūne į pašonę, pakėlė akis ir savo tuščią žvilgsnį nu- 
kreipė į Dačą. Po to atsistojo ir pasakė: 

- Sveikas, Dačai! 

- Sveiki, Erni, ponia Gan, - linktelėjo jiems Dačas. - Oras 
darosi vis blogesnis. Jums reikėtų būti namuose. 

- Mes tik užsukome paklausti, ar nėra kokių nors naujienų. 

Dačas žinojo šios pasalos priežastį. Jis jau buvo gavęs iš 
Ganų keletą telefoninių žinučių tą dieną, bet į jas neatsakė. 
Troško, kad kuris nors iš jo vyrų būtų jį perspėjęs, jog Ganai 
laukia nuovadoje, tada jis būtų pasistengęs grįžti įją vėliau. Gal 
jie būtų pavargę laukti ir išvykę namo. O dabar ir jis čia, ir jie 
čia. Reikia kuo greičiau su jais pasikalbėti. 

- Eime į mano kabinetą. Ar jums kas nors pasiūlė kavos? Ji 
tiršta lyg smala, bet paprastai karšta. 

- Ne, ačiū, - už abu atsakė Ernis Ganas. 

Kai jie jau sėdėjo priešais Dačą jo kabinete, jis suraukė kak- 
tą apgailestaudamas ir tarė: 

- Deja, nieko naujo negaliu pasakyti. Turėjau šiandien 
atšaukti paieškas dėl objektyvių priežasčių, - jis mostelėjo į 
langą. 

- Dar prieš prasidedant audrai, mes nutempėme Milisen- 
tės automobilį į aptvarą. Apžiūrėjome jį labai kruopščiai, ieš- 
kodami kokių nors pėdsakų. Jame nematyti jokių grumtynių 
ženklų. 

- Kokių? 

Dačas pasimuistė kėdėje ir žvilgtelėjo į ponią Gan prieš at- 
sakydamas į jos vyro klausimą. 

- Nulūžusių nagų, plaukų kuokštų, kraujo. 

Ponios Gan galva susvyravo ant laibo kaklo. 

- Iš tikrųjų tai - labai geros žinios. Mano vyrai ir aš vis dar 
mėginame atkurti Milisentės veiksmus paskutinį jos vakarą 
darbe. Kalbamės su kiekvienu, kuris matė ją tą vakarą parduo- 
tuvėje ar išeinant iš jos. Bet šią popietę turėjome apklausą nu- 
traukti dėl tos pačios priežasties - blogo oro. 

- Aš taip pat nieko naujo neišgirdau iš specialiojo agento 
Vaizo, - pridūrė Dačas užbėgdamas už akių kitam Ganų klausi- 
mui. - Jis buvo iškviestas atgal į Šarlotą prieš kelias dienas. Ten 
nagrinėja dar vieną bylą. Bet prieš išvykdamas jis paminėjo, 

kad ir toliau aktyviai dirba ieškodamas Milisentės pėdsakų ir 
prašė manęs leisti jam pasinaudoti kompiuteriais čia, mūsų po- 
skyryje, kad galėtų patikslinti kai kuriuos dalykus. 

- Ar jis pasakė, kokius? 

Dačui nesinorėjo sakyti jiems, kad Vaizas, kaip ir kiti šuns- 
nukiai iš Federalinio tyrimų biuro, pateikia labai mažai infor- 
macijos apie tyrimo eigą. Ypač tiems policininkams, kuriuos 
laiko žemesniais už save, nekompetentingais ir išsikvėpusiais. 
Tokiais jis ir laikė Dačo žmones. 

- Tikiuosi, jūs davėte Vaizui Milisentės dienoraštį, - pasakė 
Dačas nukreipdamas kalbą. 

- Taip, žinoma, - atsakė Ganas ir atsisukęs į žmoną drąsi- 
namai suspaudė jai ranką. - Galbūt ponas Vaizas pastebės jame 
ką nors, kas padės rasti Milisentę. 

Dačas pasinaudojo šia mintimi ir pasakė: 

- Tai labai tikėtina. Gal paaiškės, kad Milisentė pati kur 
nors išvyko. 

Jis pakėlė ranką, kad prigesintų jų protestus. 

- Atsimenu, tai buvo pirmas dalykas, kurio jūsų paklausiau, 
kai pranešėte apie Milisentės dingimą. Jūs nekreipėte į tai dė- 
mesio, bet išklausykite mane. 

Jis pažvelgė į juos abu labai rimto policininko žvilgsniu. 

- Visiškai įmanoma, kad Milisentė panoro kur nors pabūti 
viena. Gal jos dingimas nėra susijęs su kitų moterų dingimu. 

Pats Dačas žinojo, kad tai mažai įtikima, tačiau reikėjo pa- 
sakyti jiems ką nors, kas suteiktų vilties. 

- Bet jos automobilis, - pasakė ponia Gan tokiu silpnu bal- 
su, kad Dačas vos ją išgirdo. - Jis taip ir liko stovėti automobi- 
lių aikštelėje prie parduotuvės. Kaip ji galėjo kur nors išvykti 
be savo mašinos? 

- Galjos draugas ar draugė kur nors ją nusivežė, - tarė Da- 
čas. - O dėl kilusios didžiulės panikos jis ar ji dabar bijo ateiti 
ir prisipažinti, kad abu su Milisente nenukentėtų už tai, kad 
beprotiškai mus išgąsdino. 

Ponas Ganas abejodamas suraukė kaktą. 

- Žinoma, mes turėjome sunkumų su Milisente paauglystė- 
je, kaip ir dauguma tėvų, bet abejoju, kad ji mums iškrėstų tokį 
pokštą iš keršto. 

Ponia Gan pridūrė: 

- Ji žino, kaip mes ją mylime ir kaip jaudinsimės, jeigu ji 
ims ir netikėtai dings. 

Tariant paskutinius žodžius jos balsas sudrebėjo, ji prispau- 
dė permirkusią popierinę nosinę prie lūpų, kad užgniaužtų 
kūkčiojimą. 

Buvo skaudu stebėti jos kančią. Dačas nukreipė žvilgsnį į 
savo užrašų knygelę ant stalo leisdamas poniai Gan šiek tiek 
aprimti. Po to švelniai pasakė: 

- Ponia Gan, aš nė kiek neabejoju, kad širdies gilumoje ji 
žino, kaip labai jūs ją mylite. Bet, kiek aš žinau, ji ne per daug 
norėjo gultis į tą ligoninę, į kurią ją nusiuntėte praėjusiais me- 
tais. Jūs paguldėte Milisentę ten prieš jos valią, ar ne taip? 

- Ji nesutiko gultis į ligoninę gera valia, - pasakė ponas Ga- 
nas. - Mes turėjome tą padaryti, antraip ji būtų mirusi. 

- Suprantu, - tarė Dačas. - Kažkiek tą supranta pati Mili- 
sentė, bet ar ji negali jausti ir pagiežos? 

Mergaitei buvo diagnozuota anoreksija ir bulimija. Jos tėvų 
garbei reikėtų pasakyti, jog iškilus grėsmei Milisentės gyvybei 
jie skolinosi pinigų, kur tik galėjo, užstatė savo turtą, kad tik 
galėtų nuvežti ją į Ralio ligoninę gydymui ir psichiatro kon- 
sultacijai. 

Milisentė praleido ten tris mėnesius, kol buvo pasakyta, 
kad ji sveika ir gali vykti namo. Vos jai parvažiavus po mies- 
telį pasklido gandai, kad ji ir vėl grįžo prie savo įpročių - vė- 
mimo ir vidurių laisvinimo, kad tik nepastorėtų ir neiškris- 
tų iš mokyklos lyderių. Nuo pat šeštos klasės ji buvo tarp 
lyderių ir jai nesinorėjo prarasti savo pozicijų baigiamojoje 
klasėje. 

- Ji laikėsi puikiai, - pareiškė jos tėvas. - Kasdien darėsi 
sveikesnė ir sveikesnė. 

Jis pažvelgė į Dačą įdėmiu žvilgsniu. 

- Be to, jūs ne blogiau už mane žinote, kad ji ne pabėgo, o 
buvo pagrobta. Juk prie jos mašinos vairo buvo pririštas mėly- 
nas kaspinas. 

- Jums nereikėtų apie tai kalbėti, - priminė jam Dačas. 

Mėlynas kaspinas buvo paliktas visose vietose, kur, kaip 
manoma, buvo pagrobtos moterys, bet šis faktas nuslėptas nuo 
žiniasklaidos. Kaip tik dėl kaspino spalvos nežinomas pagrobė- 
ias buvo pramintas Mėlynuoju. 

Suvibravo mobilusis telefonas prie Dačo diržo, bet jis neat- 
siliepė. Jis čia sprendė svarbius reikalus. Jeigu jau nutekėjo in- 
formacija apie mėlynąjį kaspiną, tie iš Federalinio biuro, aišku, 
apkaltins Dačo žmones. Tikriausiai tą ir padarė Dačo žmonės. 
Žinoma, jie. Bet Dačas pasistengs padaryti viską, kad informa- 
cija nepasklistų ir kad jis išvengtų kaltinimų. 

- Po velnių, Dačai, kone kiekvienas jau tą žino, - atsikirto 
ponas Ganas. - Neįmanoma tokių dalykų išlaikyti paslaptyje, 
vpač kai tas kalės vaikas jau penkis kartus paliko tokį kaspiną. 

- Na, jei visi tą žino, tai, be abejonės, ir Milisentė tą žinojo. 
Ji galėjo užrišti kaspiną tik tam, kad mus suklaidintų... 

- Kokias čia nesąmones paistote, - šį kartą piktai atkirto 
Ernis Ganas. - Ji tikrai taip Žiauriai nepasielgtų ir mūsų taip 
negąsdintų. Ne, pone, Mėlynasis ją pagrobė. Jūs ir pats tą žino- 
te. Jums reikėtų ją surasti, kol jis... Ernio balsas užlūžo, o akyse 
susitvenkė ašaros. 

Ponia Gan pamėgino užgniaužti dar vieną kūkčiojimą ir 
prabilo. Jos išraiška tapo kandi. 

- Jūs atvykote pas mus iš Atlantos, todėl tikėjomės, kad pa- 
gausite tą niekšą prieš tai, kai jis pagrobs Milisentę ar kurią kitą 
mergaitę. 

- Aš dirbau žmogžudysčių, o ne dingusių asmenų skyriu- 
je, - trumpai patikslino Dačas. 

Jis būtų jautęs tik užuojautą šiems žmonėms ir nieko dau- 
giau, ir būtų padaręs viską, kad atrastų jų dukrą, bet jam pasi- 
rodė, kad jie jį nepakankamai vertina. Jie tikėjosi iš jo stebuklo 
vien jau dėl to, kad jis buvo dirbęs detektyvu didmiestyje. 

Mąstydamas, kaip jaučiasi šią akimirką, Dačas pradėjo ne- 
besuprasti, kam jis apskritai įsidarbino Klierio policijoje. Kai 
miestelio taryba, kurios pirmininkas buvo Vesas Hameris, pa- 
siūlė jam šį darbą, reikėjo pasakyti, kad jis sutiks tapti miestelio 
policijos viršininku tik po to, kai jie sugaus serijinį pagrobėją. 

Bet jam reikėjo darbo. Jam reikėjo dingti iš Atlantos, kur 
jį kaip žmogų žemino Lilė, o kaip profesionalą - darbovietė. 
Jo skyrybos sutapo su atleidimu iš darbo. Aišku, tie du dalykai 
buvo susiję. 

Kaip tik tada, kai jis jautėsi visiškai žlugęs, Vesas atvažiavo į 
Atlantą ir pasiūlė jam šį darbą. Jis atgaivino bliūkštančią Dačo 
savigarbą - pasakė, kad jo gimtajam miesteliui reikia kieto, pa- 
tyrusio policininko. 

Tai buvo paprasčiausiai tušti plepalai. Šioje srityje Vesas 
buvo nepranokstamas. Taip jis taukšdavo per varžybų pertrau- 
kėles, kad pažadintų savo komandos energiją ir įkvėptų ją per- 
galei. Nors Dačas tą suprato, siūlymas jam vis vien buvo ma- 
lonus. Dar nespėjus jam atsipeikėti jie jau spaudė vienas kitam 
ranką patvirtindami sandėrį. 

Klieryje jį visi pažinojo ir gerbė. O jis pažinojo miestelį ir 
jo Žmones kaip savo penkis pirštus. Grįžimas į Klierį prily- 
go senų patogių batų apsiavimui. Bet turėjo ir vieną trūkumą. 
Jis įkrito į makalynę, sukurtą pirmtako, kuris neturėjo žalio 
supratimo, kaip atskleisti nusikaltimus ir sugebėjo tik išrašy- 
ti šaukimus tiems, kurie nesumokėdavo už mašinų stovėjimą 
aikštelėse. 

Jau pačią pirmą darbo dieną Dačui buvo pakištos ketu- 
rios neišspręstos dingusių asmenų bylos, o dabar prisidėjo ir 
penktoji moteris. Tuo tarpu policijos biudžetas buvo ribotas, 
personalas - turintis minimalų pasiruošimą bei patirtį. Be to, į 
tyrimą maloningai įsikišo Federalinis tyrimų biuras, nes paaiš- 
kėjo, kad tai buvo pagrobimai, o ne paprasti dingimai. Tokius 
nusikaltimus tiria federalai. 

Dabar, praėjus dviem su puse metų po pirmosios mergai- 
tės dingimo iš populiarios iškylavimo vietos, policija vis dar 

neturėjo įtariamojo. Nors tai nebuvo Dačo kaltė, tačiau ši byla 
jau buvo tapusi Dačo kūdikiu, o kūdikis pamažu darėsi vis 
bjauresnis. 

Taigi Dačas visai nebuvo linkęs klausytis kritikos, nors ji ir 
sklido iš tokių žmonių, kurie patys ėjo per pragarą, lūpų. 

- Dar turiu ilgoką Milisentės pažįstamų sąrašą, su jais reikia 
pasikalbėti, - pasakė Dačas. - Prisiekiu jums, kad kai tik oras 
truputį pagerės, aš ir mano žmonės dėsime visas pastangas su- 
rasti Milisentę. 

Dačas atsistojo leisdamas suprasti, kad pokalbis baigtas. 

- Gal norėtumėte, kad kas nors jus parvežtų namo policijos 
patruliniu automobiliu? Važiuoti gatvėmis pavojinga, - pasiūlė 
Dačas. 

- Ne, ačiū, - atsisakė ponas Ganas ir pavydėtinai oriai padė- 
jo žmonai pakilti nuo kėdės bei palydėjo ją prie laukujų durų. 

- Nors ir labai sunku, pamėginkite į viską žvelgti pozity- 
viai, - tarė Dačas lydėdamas juos koridoriumi. 

Ponas Ganas tik linktelėjo, užsidėjo skrybėlę ir išėjo su 
žmona pro duris tiesiai į staugiantį vėją. 

- Šefe, mes turime... 

- Tuoj, minutėlę, - nutraukė Dačas policininką, budintį 
prie telefono skambučių linijų, jos visos blyksėjo raudonai. Jis 
atsegė nuo diržo mobilųjį telefoną norėdamas patikrinti, kas 
skambino. 

Lilė. Ji paliko jam pranešimą. Skubėdamas Dačas spaudinė- 
jo telefono mygtukus, kad pasiektų balso paštą. Balsas telefone 
trūkčiojo: 

- Dačai, aš nežinau, ar... pasiseks... ar ne. Aš... avariją leis- 
damasi nuo kalno... Benas Tirnis... sužeistas. Mes esame... 
trobelėje. Jam reikia med... pagalbos. Jei... gali... padėk. Kuo 
greičiau... gali. 

ILĖ PASISTENGĖ. KAD BALSO PAŠTO PRANEŠIMAS 

[ būtų trumpas ir aiškus, nes bijojo, kad nutrūks ir taip 

silpnas telefono ryšys. Taip ir atsitiko. Vos tik ji baigė 
kalbėti, ryšys dingo. 

- Neįsivaizduoju, kiek iš to, ką pasakiau, jį pasieks, - tarė ji 
Tirniui. - Bet, tikiuosi, kad to užteks, kad Dačas galėtų atspėti 

"likusius žodžius. 

Lilė jau buvo nusitraukusi pledą nuo galvos ir dabar jis gu- 
lėjo susigarankščiavęs ant jos pečių. Vilna buvo šlapia ir aple- 
dėjusi, todėl Lilei buvo šalta, drėgna ir nemalonu. 

Bet ji negalėjo skųstis, juk Tirniui buvo dar blogiau. Jis 
sėdėjo tiesiai, bet svyruodamas taip, kad galėjo nuvirsti bet 
kuriuo momentu. Kraujas jau buvo permerkęs juodą kepurę. 
Antakiai ir blakstienos apledėję, todėl jis atrodė panašus į vai- 
duoklį. 

Lilė parodė į jo akis. 

- Jums ant akių 

- Šerkšnas? - nutraukė ją Tirnis. - Ant jūsų akių taip pat. 
Jis netrukus ištirps. 

Ji nusibraukė ledo kristalus nuo akių ir šnervių. 

- Man niekada nėra tekę sudurti su tokia stichija. Niekada. 
Nesu patyrusi nieko blogesnio, kaip būti užkluptai lietaus be 
skėčio. 

Lilė atsistojo ir nuėjo prie ant sienos kabančio termosta- 
to. Nustačiusi norimą temperatūrą, išgirdo raminantį judančio 
oro ūžimą iš angos lubose. 

- Tuoj čia bus šilta, - pasakė, o grįžusi prie sofos pridū- 
rė: - Nejaučiu nei rankų, nei kojų pirštų. 

Jis įkišo savo didįjį pirštą tarp dantų ir nusitraukė nuo rankos 
pirštinę. Tada mostelėjo Lilei, kad ji atsisėstų ant sofos šalia jo. 

- Sėskite čia ir nusiaukite batus. 

Ji atsisėdo šalia ir pirmiausia nusimovė pirštines, paskui 
nusitraukė šlapius batus. 

- Jūs žinojote, kad jie neapsaugos mano kojų nuo drėgmės. 

- Buvo galima tą atspėti. 

Ne tik jos puskojinės buvo šlapios, bet ir kelnės iki pat ke- 
lių. Ji išsirinko šiuos drabužius, nes buvo madingi, o ne tam, 
kad apsaugotų nuo pūgos. 

Jis paplekšnojo sau per šlaunį. 

- Padėkite savo koją čia. 

Šiek tiek padvejojusi Lilė padėjo savo koją jam ant šlaunų. 
Jis nutraukė nuo jos pėdos ploną puskojinę. Ji vargiai atpažino 
savo pėdą. Pėda buvo balta lyg kaulas, atrodė, kad joje neliko 
kraujo. Iš pradžių jis ją suspaudė tarp savo delnų, po to ėmė 
vikriai trinti. 

- Skaudės, - įspėjo Lilę. 

- Jau skauda. 

- Reikia atgaivinti kraujotaką. 

- Gal esate kada nors rašęs, kaip išgyventi per pūgą? 

- Taip, bet ne iš savo patirties. Tik dabar iš tikrųjų suvokiu, 
koks neinformatyvus tas straipsnis buvo. Ar jums geriau? 

- Kojų pirštai dilgčioja. 

- Labai gerai. Vadinasi, kraujas grįžta į juos. Ar matote? Jie 
po truputį rausvėja. Duokite kitą koją. 

- O kaip jūsų kojos? 

- Jos gali palaukti. Mano batai neperšlampantys. 

Lilė ištiesė kitą koją. Jis nutraukė puskojinę, suspaudė pėdą 
tarp plaštakų ir pradėjo masažuoti, kad vėl taptų jautri. Bet ma- 
sažavo jau ne taip energingai kaip pirmąją. Jis lengvai pažnaibė 
kiekvieną pirštą, tada nykščiu perbraukė per pėdos lanką - iš 
pradžių į priekį kojos nykščio link, paskui atgal - kulno link. 

Lilė stebėjo jo rankas. Jis pats irgi stebėjo savo rankas. Nė 
vienas iš jų nekalbėjo. 

Galiausiai jis švelniai suspaudė jos pėdą tarp savo delnų 
ir pasisuko į ją veidu. Jo veidas buvo taip arti, kad Lilė galė- 
jo įžvelgti kiekvieną blakstieną. Jos vis dar buvo drėgnos nuo 
tirpstančio sniego. 

- Ar geriau? - vėl paklausė jis. 

- Kur kas. Ačiū. 

- Nėra už ką. 

Jis sėdėjo nejudėdamas, palikdamas jai pačiai galimybę pa- 
traukti pėdą. Ji nuleido savo koją nuo jo šlaunų. Būtinybė pa- 
siimti porą sausų puskojinių iš palto kišenės pavertė šią sceną 
visiškai natūralia. 

Akies kampu Lilė stebėjo, kaip Tirnis pasilenkė ir atsirišo 
batus. Nors batai jau buvo atrišti, jis liko sėdėti susilenkęs. Al- 
kūne atsirėmęs į kelius, ant rankos padėjo galvą. 

- Ar jums vėl darosi bloga? - paklausė Lilė. 

- Nemanau. Tiesiog šiek tiek svaigsta galva, bet tai praeis. 

- Jums tikriausiai smegenų sutrenkimas. 

- Ne tikriausiai, o tikrai. 

- Man labai gaila. 

Jos atsiprašomas tonas privertė jį pakelti galvą. 

- Kodėl jums turėtų būti gaila? Jeigu ne aš, nebūtumėte su- 
daužiusi savo mašinos. 

- Buvo blogas matomumas, nemačiau toliau savo kapoto ir 
staiga išvydau jus prie pat automobilio, ir... 

- Jūs nesate kaltesnė už mane. Juk mačiau jūsų mašinos 
šviesas, artėjančias iš už posūkio. Kadangi nenorėjau prarasti 
paskutinio šanso nuvažiuoti į miestelį, pradėjau bėgti taip grei- 

tai, kiek įstengiau. Įgijau per didelį pagreitį lėkdamas nuolydžiu. 
Paskutinę akimirką suvokiau, kad jau esu ne prie, o ant kelio. 

- Man nereikėjo taip kvailai staigiai stabdyti. 

- Refleksas, - pasakė Tirnis atlaidžiai gūžtelėjęs pečiais. - 
Nėra dėl ko savęs kaltinti. Galbūt aš atsidūriau prieš jūsų maši- 
ną dėl tam tikros priežasties. 

- Gal net išgelbėjote man gyvybę. Jei būčiau buvusi viena, 
būčiau likusi mašinoje ir iki ryto mirtinai sušalusi. 

- Tada jums pasisekė, kad aš pasimaišiau. 

- Ką gi jūs veikėte viršukalnėje? 

- Žvalgiausi, - jis pasilenkė ir pradėjo traukti batą nuo de- 
šinės kojos. 

- Šiandien? 

- Buvau nutaręs paiškylauti. 

- Artėjant pūgai? 

- Žiemos mėnesiais kalnai turi ypatingą žavesį. 

Jis nusitraukė antrąjį batą ir numetė jį į šalį. Tada pradėjo 
masažuoti kojų pirštus. 

- Kai nusprendžiau grįžti į miestą, mano mašina neužsivedė. 
Išsikrovė akumuliatorius, taip manau. Užuot ėjęs keliu, kad iš- 
vengčiau visokių posūkių, aš nutariau traukti tiesiai per mišką. 

- Tamsoje? 

- Dabar suvokiu, kad tai nebuvo išmintingiausias sprendi- 
mas. Bet viskas būtų buvę gerai, jei pūga nebūtų artėjusi taip 
greitai. 

- Aš taip pat neteisingai apskaičiavau jos greitį. Kaip pa- 
skutinė kvailė užmigau... 

Ji nutilo pastebėjusi, kaip jis greitai mirksi, lyg bandydamas 
apsiginti nuo svaigulio. 

- Ar vėl ruošiatės nualpti? - paklausė. 

- Galbūt. Tas prakeiktas galvos svaigulys. 

Ji atsistojo ir uždėjo rankas jam ant pečių. 

- Atsigulkite. 

- Jeigu atsijungsiu, pažadinkite mane. Man nereikėtų už- 
migti patyrus smegenų sukrėtimą. 

- Prižadu, kad neleisiu jums užmigti. Gulkitės. 

Jis vis dar priešinosi. 

- Aš sukruvinsiu jūsų sofą. 

- Nemanau, kad tai svarbu, pone Tirni. Be to, tai jau ne 
mano sofa. 

Jis nusileido ir nesipriešino, kai ji spaudė jo galvą tol, kol ši 
atsirėmė į pagalvę. 

- Ar dabar patogu? 

- Taip, ačiū. 

Ji nuėjo prie kitos sofos ir ant palto dar užsimetė megztą 
lovos užklotą, nes jai vis vien buvo šalta. 

Nors Tirnis gulėjo užsimerkęs, paklausė: 

- Jau ne jūsų sofa? Pardavėt trobelę? Aš girdėjau, kad ją par- 
davinėjate. 

- Taip, vakar galutinai viską sutvarkėme. 

- Kas ją nupirko? Kas nors iš miestelio? 

- Ne, pensininkų pora iš Džeksonvilio Floridoje. Jie nori čia 
praleisti vasaras. 

Jis atsimerkė ir apsižvalgė po pagrindinį kambarį. Trobelė 
turėjo visus šiuolaikinius patogumus, bet buvo įrengta taip, kad 
atrodytų kaimiškai ir derintųsi su kalnų peizažu. Baldai buvo 
per dideli ir paprasti, greičiau patogūs, nei skirti pasirodyti. 

- Jie nusipirko puikius antruosius namus. 

- Taip, iš tikrųjų, - pasakė Lilė ir apsižvalgė po kambarį 
įvertindama trobelės tvirtumą. - Mes čia būsime saugūs per 
pūgą, ar ne? - dar paklausė. 

- Iš kur čia ateina vanduo? - pasiteiravo Tirnis. 

- Iš rezervuaro plynaukštėje, esančio maždaug pusiaukelėje 
tarp šios vietos ir miestelio. 

- Tikiuosi, vamzdžiai dar neužšalo. 

Lilė atsistojo ir nuėjo aplink barą, kuris skyrė kambarį nuo 
virtuvės. 

- Mes turime vandenį, - pranešė ji, kai iš atsukto čiaupo 
ėmė purkšti vanduo. 

- Ar turite į ką jo prisileisti atsargai? 

- Virtuvės rakandai buvo parduoti kartu su trobele. 

- Tai pradėkite pilti vandenį į visus puodus ir troškintuvus. 
Mes turime prisirinkti kuo daugiau geriamojo vandens, nes 
gali užšalti vamzdžiai. Kaip gerai, kad turėjote maisto. Mums 
nereikės badauti. 

Lilė surado troškintuvą, kurį naudojo per Padėkos šventę, 
įdėjo jį į kriauklę ir atsuko čiaupą. Grįžusi į kambarį mostelėjo 
židinio pusėn ir pasakė: 

- Prieangyje yra malkų. 

- Taip, bet įeidamas pastebėjau, kad dauguma iš jų šlapios 
arba nesuskaldytos. 

- Jūs labai pastabus. 

- Taip, turiu sugebėjimų greitai fiksuoti visas detales. 

- Taigi, aš tą pastebėjau. 

- Kada? 

- Kada? - pakartojo Lilė. 

- Taip, kada įžvelgėte mano sugebėjimą įsiminti smulkiau- 
sias detales? Šį vakarą ar tą dieną praėjusią vasarą? 

- Ir tada, ir dabar. Bent jau pasąmonėje. 

Lilė ėmė svarstyti, kokias detales jo aštrios mėlynos akys 
pastebėjo joje tiek šį vakarą, tiek praėjusį birželį. 

- Kodėl jam skambinote? - staiga paklausė Tirnis. 

Jo stačiokiškas klausimas atrodė neprasmingas, tačiau taip 
nebuvo. Lilė pažvelgė į savo mobilųjį telefoną, kuris gulėjo čia 
pat, ant kavos stalelio, kad būtų lengvai pasiekiamas. 

Dar prieš jai atsakant į klausimą Tirnis pridūrė: 

- Girdėjau, jūs išsiskyrėte. 

- Taip, išsiskyrėme. 

- Tai kodėl skambinote jam šį vakarą? 

- Dačas dabar yra Klierio policijos viršininkas. 

- Tą irgi esu girdėjęs. 

- Jis organizuos pagalbą nukentėjusiems nuo pūgos. Atsiųs 
pagalbą ir mums, jei tik galės. 

Tirnis kurį laiką mąstė. Tada pasakė, pažvelgęs į duris. 

— Šį vakarą čia tikrai niekas neatvyks. Tikiuosi, suvokiate tą? 


60 SANDRA BROWN 


Ji linktelėjo. 

- Šią naktį mums teks manytis patiems. 

Kad nuslėptų nervingumą, ji giliau sugrūdo rankas į palto 
kišenes. 

Staiga sušuko: 

- O, pirmosios pagalbos vaistinėlė! Aš visai ją pamiršau. 

Išsitraukė ją iš kišenės. Tai buvo maža, balta plastikinė dėžu- 
tė su raudonu kryžiumi ant dangtelio, kokią rūpestinga mama 
įsimestų į savo pirkinių krepšį eidama su vaiku į žaidimų aikš- 
telę. Ji atidarė vaistinėlę ir patikrino jos turinį. 

- Ne kažkas, tačiau bent jau turėtume išvalyti galvos žaizdą 
dezinfekuojančiais tamponais. 

Lilė pažvelgė į jį dvejodama. 

- Arjūs pats nusiimsite kepurę, ar patikėsite tą man? Šiaip 
ar taip, manau, jums skaudės, pone Tirni. 

- Lile? 

- Ką? 

- Kodėl aš staiga tapau ponu Tirniu? 

Ji suglumusi gūžtelėjo pečiais. 

- Na, nežinau. Tiesiog man atrodo, kad tai tinkamiau šio- 
mis aplinkybėmis. 

- Na, aplinkybės tokios, kad mes abu čia įstrigome neribo- 
tam laikui ir priklausome vienas nuo kito. 

- Kas yra gana keblu. 

— Kodėl keblu? 

Jo nesupratingumas privertė ją susiraukti. 

- Todėl, kad išskyrus tą dieną, kai buvome prie upės, mes 
esame svetimi. 

Atsistojęs jis pradėjo smarkiai svyruoti. Bet gana tvirtai pri- 
ėjo prie jos ir pasakė: 

- Jeigu manote, kad mes svetimi, tai jūs ne taip, kaip aš, 
atsimenate tą dieną. 

Lilė žengė žingsnį atgal ir papurtė galvą. Arba tam, kad iš- 
kratytų tos saulėtos dienos prisiminimus, arba kad išlaikytų at- 
stumą. 

- Palaukite, Tirni... 
- Dėkui, Dievui, - jis nušvito patrauklia šypsena, kurią ji 
blankiai prisiminė. - Aš ir vėl Tirnis. 


- Tirnis? - pakartojo specialusis agentas Kentas Beglis. 

- Taip, sere, pavardė - T- I- R- N- I- S. Vardas - Be- 
nas, - atsakė specialusis agentas Čarlis Vaizas. 

Visi Šarlotos federaliniame tyrimų biure vadino Vaizą pra- 
varde - Ūbautojas. Kažkas, niekas tiksliai neatsiminė, kas, su- 
siejo jo pavardę su ūbaujančia pelėda. Pravardė dvigubai tiko, 
nes Vaizas nešiojo vėžlinius akinius dideliais apskritais stiklais, 
todėl dar labiau priminė pelėdą. 

Beglis dabar kaip tik spoksojo pro tuos stiklus tiesiai į ne- 
mirksinčias Ūbautojo akis vienu iš tų aštrių žvilgsnių, kuriuos 
pavaldiniai vadino „riešutų spaustukais“. Aišku, už Beglio nu- 
garos. 

Beglis buvo atsivertęs į katalikybę ir dabar giliai tikintis. 
Jam po ranka visą laiką gulėjo Biblija su auksu išgraviruota Be- 
glio pavarde ant juodo viršelio. Ji atrodė „suskaityta“, nes jis 
nuolat ją vartė ir mėgdavo cituoti. Viena padala Beglio moralės 
liniuotėje buvo keiksmažodžių ir dviprasmybių vartojimas. Jis 
visiškai negalėjo to pakęsti ir neleido savo pavaldiniams, nei 
vyrams, nei moterims, šiurkščiai kalbėti. Pats keiksmažodžius 
vartodavo tik tuo atveju, jei žinodavo, kad nebus suprastas, o 
tai atsitikdavo maždaug kas dešimt sekundžių. 

Ūbautojas buvo patikimas, gabus ir šaltakraujis agentas. Jis 
mažiau už kitus bijojo Beglio „riešutų spaustukų“. Niekas tiks- 
liai nežinojo, kaip taikliai jis šaudo, bet kompiuteriu naudojosi 
meistriškai. Jo niekas negalėjo pralenkti tiriant nusikaltimus. 
Jeigu Ubautojas negalėjo iškasti iš po žemių reikiamų duome- 
nų, vadinasi, tie duomenys neegzistavo. 

Jis sutiko šefo žvilgsnį ramiai, pasitikėdamas savimi. 

- Aš jau keletą dienų renku duomenis apie Beną Tirnį, 
sere, - pasakė jis. - Ir pastebėjau keletą įdomių faktų. 

- Aš klausau. 

Beglis mostelėjo į priešais jį stovinčią kėdę. Bet kadangi 
vis dar žiūrėjo į Ūbautoją žvilgsniu, kuris sakė, kad šis verčiau 
tuščiai negaišintų laiko, Ubautojas pradėjo kalbėti dar neat- 
sisėdęs. 

- Per pastaruosius kelerius metus Benas Tirnis tai atva- 
žiuodavo į Klierį, tai išvykdavo iš jo kas kelis mėnesius. Kartais 
jis Klieryje praleisdavo kelias savaites, kartais mėnesį ir vėl iš- 
vykdavo. 

- Į Klierį daug poilsiautojų atkeliauja savaitgaliais. 

- Žinau tą, sere. 

- Tai kas čia keisto? Ar jo vizitai į Klierį sutampa su moterų 
dingimu? 

- Taip, sere, tikrai taip. Jis paprastai apsistoja gyvenvietėje, 
kuri yra už dviejų mylių nuo miestelio centro. Na, jūs žinote 
tuos privačius namelius su virtuvėlėmis ir atviromis verando- 
mis į vandens krioklį bei privatų ežerą. 

Beglis linktelėjo. Jam buvo pažįstamos tokios vietos, apie 
kokią kalbėjo Ūbautojas. Jų buvo šimtai šioje valstijos vietoje, 
kur turizmas buvo pagrindinis mažų kalnų bendruomenių pa- 
jamų šaltinis. Turistus pritraukdavo žvejyba, galimybė stovyk- 
lauti, iškylauti bei plaukioti baidarėmis. 

- Gyvenvietės prižiūrėtojas sako, kad ponas Tirnis visada 
užsisako didžiausią namelį. Aštuntą numerį. Su dviem miega- 
maisiais ir gyvenamuoju kambariu su židiniu. Tai, ką pasakysiu 
dabar, manau, yra reikšminga - jis pats valo namelį. Nepriklau- 
somai nuo to, kaip ilgam apsistoja, pats du kartus per savaitę 
pasiima švarią patalynę registratūroje ir atsisako kasdienio va- 
lymo paslaugų. 

- Tai nelabai panašu į paraku kvepiantį šautuvą, Ūbau- 
tojau. 

- Bet tai - keista. 

Beglis pakilo iš už stalo ir nuėjo prie stovo, ant kurio buvo 
kamštinė lenta, atnešta Ūbautojo į kabinetą dar prieš jų su- 
sitikimą. Prie lentos buvo pritvirtintos visų penkių Klierio 
apylinkėse pradingusių moterų nuotraukos. Taip pat pateik- 

ti duomenys apie kiekvieną jų: gimimo datos, vairuotojo bei 
socialinio draudimo pažymėjimų numeriai, dingimo datos, 
išvaizdos aprašymai, šeimos nariai bei draugai, mėgstami už- 
siėmimai ir hobi, religiniai įsitikinimai, išsilavinimas, banko 
sąskaitos ir kiti pajamų šaltiniai. Tačiau ten nebuvo tikslių 
duomenų apie vietą, kurioje paskutinį kartą moterį kas nors 
matė, ar ko nors, už ko būtų galima užsikabinti nustatant ne- 
žinomą asmenį, kuris jas pagrobė, šioje byloje vadinamą Mė- 
lynuoju. 

- Ar to Tirnio duomenys panašūs į prievartautojo? 

Nors nebuvo nustatyta, kad pagrobtos moterys buvo išprie- 
vartautos, buvo manoma, kad jos dingo kaip tik dėl tos prie- 
žasties. 

- Taip, sere. Jis - baltasis. Vienišius. Trumpai buvo vedęs, 
dabar išsiskyręs. 

- Buvusi žmona? 

- Vėl ištekėjo. 

- Ką žinai apie jų santuokinį gyvenimą ir skyrybas? 

- Perkinsas knaisiojasi šiame reikale. Renka man duomenis. 

- Tęsk. 

- Jam keturiasdešimt vieneri metai. Turi Jungtinių Ame- 
rikos Valstijų pasą ir vairuotojo pažymėjimą, išduotą Vir- 
džinijos valstijoje. Jo ūgis - šešios pėdos ir trys coliai. Svo- 
ris - šimtas aštuoniasdešimt penki svarai. Bent jau tiek jis 
svėrė, kai pratęsė vairuotojo pažymėjimą prieš dvejus metus. 
Plaukai rudi. Akys mėlynos. Be barzdos, tatuiruočių ar mato- 
mų randų. Gyvenvietės prižiūrėtojas sako, kad jis yra man- 
dagus ir nereiklus. Be to, visada palieka arbatpinigių namelių 
tvarkytojai, nors ji jo namelio nevalo. Turi vieną pagrindinę 
kreditinę kortelę. Naudoja ją visur ir apmoka visas sąskaitas. 
Neturi didelių skolų. Jokių duomenų Tarptautinėje duomenų 
bazėje. Vairuoja visureigį čerokį. Automobilis registruotas ir 
apdraustas. 

- Atrodo - labai padorus pilietis. Tikras princas tarp pa- 


prastų mirtingųjų. 

Nepaisant šios pastabos, pats Beglis gerai žinojo, kad po to- 
kia išore ir elgesiu gali slypėti kriminalinis nusikaltėlis, beprotis 
ar asocialus asmuo. Per savo ilgą karjerą jis sutiko tiek visokių 
iškrypėlių! 

Pavyzdžiui, moteris, kuri tapo našle net šešis kartus, kol 
buvo imta domėtis keistais sutapimais. Jos pasiteisinimas dėl 
šešių nepaprastai išradingų žmogžudysčių buvo tas, kad jai tie- 
siog labai patiko organizuoti laidotuves. Ji buvo riebi lyg kurap- 
ka ir graži kaip persikas. Atrodė, ir musės negalėtų užmušti. 

Arba tas vyrukas, kuris vaidindavo Kalėdų Senelį kaimyni- 
nėje parduotuvėje per kiekvienas Kalėdas. Linksmas ir mielas, 
mylimas visų, kurie jį pažinojo, jis pasisodindavo vaikus ant 
kelių, klausinėdavo, kokių dovanų jie norėtų, dalydavo jiems 
saldainius, primindavo jiems, kad nebūtų išdykę, o po to, išsi- 
rinkęs vieną jų, išprievartaudavo, supjaustydavo kūną dalimis 
ir sudėliodavo jas į kalėdines kojines, kurias pakabindavo prie 
savo židinio. Oho ho! 

Beglio jau niekas nebegalėjo nustebinti, juo labiau moterų 
grobikas, kuris buvo mandagus, palikdavo dosnių arbatpinigių 
ir laiku apmokėdavo sąskaitas. 

- O kaip jo draugai? Ar kas nors pas jį užsukdavo į tą 
namelį? 

- Niekas. „Jis laikosi vienas“, - gyvenvietės savininko Guso 
Elmerio žodžiais. 

Beglis įsispoksojo į Lorin Eliot, trečios pradingusios mo- 
ters, nuotrauką. Jos cheminė šukuosena buvo prastai padaryta, 
bet šypsena miela. Jos mašina buvo surasta prie restorano, pa- 
keliui į jos namus iš klinikos, kurioje dirbo sesele. Ji nebeat- 
siliepė telefonu, kai jai norėta pranešti, kad jos užsakyti kepti 
šonkauliukai paruošti. 

- Ką Benas Tirnis vadina namais? 

- Jo korespondencija ateina į nuosavą butą Virdžinijoje, — 
atsakė Ūbautojas. - Bet jis retai ten būna. Daug keliauja. 

Beglis atsipeikėjo ir paklausė: 

— O ar žinoma, kodėl tiek keliauja? 

Ūbautojas pradėjo vartyti krūvą spausdintos medžiagos, 
kurią buvo atsinešęs su savimi, ir rado joje populiarų žurnalą 
apie sportą. 

- Puslapis trisdešimt septintas. 

Beglis pasiekė žurnalą ir nykščiu sklaidydamas puslapius 
surado minėtąjį puslapį, o jame istoriją apie plaukimą plaustais 
Kolorado upe. 

- Jis yra laisvas rašytojas, - paaiškino Ūbautojas. - Pats 
vyksta įdomių ir jaudinančių atostogų, paskui aprašo savo 
nuotykius ir parduoda tuos straipsnius žurnalams, kurie skirti 
ekstremalių pojūčių mėgėjams. Laipiojimas po kalnus, iškyla- 
vimas, skraidyklės, nardymas, važiavimas šunų tempiamomis 
rogėmis ir panašiai. Jis visa tai yra išbandęs. 

Prie straipsnio buvo spalvota dviejų vyrų, stovinčių akme- 
nuotoje upės seklumoje, nuotrauka, už jų matėsi putotas van- 
duo. Vienas vyrų buvo su barzda, kresnas ir tikrai žemesnis nei 
šešios pėdos ir trys coliai. Po nuotrauka jis buvo įvardytas ke- 
lionės gidu. 

Kitas besišypsantis plaustininkas atitiko Tirnio apibūdini- 
mą. Liesame, įdegusiame veide švietė plati, akinama šypsena. 
Vėjo sutaršyti plaukai. Blauzdos kietos lyg beisbolo kamuoliai. 
Tobulos rankos. Tikras Mikelandželo Dovydas, mūvintis kelio- 
ninius šortus. 

Beglis pažvelgė į Ūbautoją rūsčiu žvilgsniu ir tarė: 

- Ar tu tyčiojiesi iš manęs? Tai toks vyras, į kurį moterys 
mėto savo kelnaites. 

- Tedas Bandis taip pat buvo labai populiarus tarp moterų. 

Beglis šnarpštė mąstydamas apie tai, kas jam buvo pa- 
sakyta. 

- Ojo santykiai su moterimis? - paklausė. 

— Meilės ryšiai? 

- Visokie. 

- Kaimynai Virdžinijoje jį menkai pažįsta, nes jis retai ten 
būna. Bet jie visi vieningai tvirtino niekada nematę pas jį moters. 

- Pas taip gerai atrodantį viengungį? 

Ūbautojas trūktelėjo pečiais. 

- Galbūt jis - gėjus, nors ir nėra jokių įrodymų. 

- Galjis turi slaptą meilužę kur nors kitur, - pamėgino spė- 
lioti Beglis. 

- Jeigu ir turi, mes neradome įrodymų. Jokių ilgalaikių ry- 
šių. Ir jokių trumpalaikių, tik seksui. Bet, kaip sakiau, jis daug 
keliauja. Gal tose kelionėse, kai pasitaiko proga, užmezga ko- 
kius romanus. 

Beglis gromuliavo faktus. Serijiniai prievartautojai bei žu- 
dikai retai kada palaiko normalius, ilgalaikius ryšius su mote- 
rimis. Paprastai jie labai nemėgsta moterų. Priklausomai nuo 
nusikaltėlio psichikos priešiškumas būna arba giliai slepiamas, 
arba atviras. Abiem atvejais jis išreiškiamas prievartos aktais 
prieš moteris. 

- Gerai, tu mane sudominai, - pasakė Beglis. - Bet, tikiuosi, 
turi ką nors dar labiau intriguojamo. 

Ūbautojas vėl pavartė popierius. Suradęs tai, ko ieškojo, 
tarė: 

- Štai ištrauka iš Milisentės Gan dienoraščio: „Šiandien vėl 
mačiau B. T. Antrą kartą per pastarąsias tris dienas. Jis keistai 
žavus. Visada labai malonus man“. 

- Žodis „labai“ pabrauktas, sere. Cituoju toliau: „Manau, aš 
jam patinku. Jis kalbasi sa manimi, nors aš ir stora“. - Šis įra- 
šas dienoraštyje atsirado trys dienos prieš Milisentės dingimą. 
Jos tėvai sakė, kad tarp jos draugų nėra tokio, kurio inicialai 
būtų B. T. 

- Stora? - perklausė Beglis. 

- Iš tikro panelė Gan yra anorektikė ir bulimikė. 

Beglis linktelėjo. Jis buvo skaitęs apie jos hospitalizaciją 
praėjusiais metais. 

- Ar mes žinome, kur ji susitiko su tuo B. T. du kartus per 
tris dienas? 

- Tas mane ir atvedė prie Beno Tirnio. Aš pradėjau landžio- 
ti visur mėgindamas išknisti, kas galėtų būti tas B. T. Pirma lo- 
giška paieškų vieta man pasirodė vidurinė mokykla. Tačiau ten 

nieko nepešiau. Visi B. T. buvo mergaičių inicialai. Antra logiš- 
ka vieta man pasirodė Milisentės darbovietė. Ji dirbo pardavėja 
nepilną darbo dieną savo dėdės parduotuvėje. Be visokių ūki- 
nių prekių ir sodininkystės įrankių, jis pardavinėja... - Ūbau- 
tojas minutę nutilo ir pasitaisė akinius, - sportinius reikmenis 
bei aprangą. 

Beglis vėl atsisuko į lentą ir pradėjo tyrinėti penkių galimų 
aukų nuotraukas. Susimąstęs jis timpčiojo apatinę lūpą. Sutel- 
kė dėmesį į pirmąją ir paklausė: 

- Ar jis buvo Klieryje, kai turistinėje trasoje dingo Torė 
Lambert? 

- Nežinau, - atsakė Ūbautojas. - Kol kas nėra jokių įro- 
dymų, kad jis buvo ten jos dingimo dieną. Bet netrukus jis 
tikrai buvo miestelyje. Tą patvirtina gyvenvietės registracijos 
įrašas. 

- Gal po Torės Lambert jis nusprendė, kad „žuvelės“ čia 
gerai kimba, ir grįžo vėl. Ir paskui dar ne, kartą. 

- Ir aš taip manau, sere. 

- ViCAP, NCIC? - paklausė Beglis turėdamas mintyje in- 
formacijos tinklus, kuriais naudojosi įstatymų vykdymo insti- 
tucijos. 

- Nieko. 

Po trumpos pauzės Ūbautojas tęsė: 

— Mes dar nežinome visų vietų, kuriose jis lankėsi. Reikia 
patikrinti jo kreditinės kortelės ataskaitas, kad pamatytumė- 
me, kokiose vietose jis buvo per pastaruosius kelerius metus. O 
tada gautus duomenis sugretinti su neišaiškintais nusikaltimais 
tose vietose. Tai varginantis ir laiką ryjantis darbas. 

- Ar jis buvo Klierio apylinkėse, kai pradingo Milisen- 
tė Gan? 

- Jis atvyko į gyvenvietę savaitę prieš tai, kai jos tėvai pra- 
nešė apie dingimą. 

- Ką apie tai mano vaikinai iš gyventojų poskyrio? 

- Aš su jais nesidalijau šia informacija. 

Beglis tarė: 

- Tada paklausiu kitaip. Ką jie mano apie tai, kad tu užsiimi 
šia byla? 

Vienas gyventojų poskyris buvo arčiau Klierio negu Šarlo- 
tas. Ūbautojas buvo pervestas iš jo į faktinės medžiagos rinkimo 
iš pirmųjų šaltinių poskyrį Šarlote prieš trylika mėnesių, bet ty- 
rimas dėl Torės Lambert dingimo ir galimo pagrobimo prasidė- 
jo dar senajame poskyryje, kuriam ši teritorija ir buvo pavaldi. 

- Nuo pat pradžių byla buvo mano, sere. Vyrai tame posky- 
ryje pripažįsta tai ir nuoširdžiai džiaugiasi, kad aš tuo užsiimu. 
Norėčiau, kad man pasisektų. 

Prabėgo dvidešimt tylos sekundžių, per kurias Beglis atidžiai 
spoksojo į nuotraukas ant lentos. Paskui staiga atsisuko ir tarė: 

- Ūbautojau, manau, verta nuvykti pasišnekėti su ponu 
Tirniu. 

Ūbautojas buvo priblokštas. 

- Jums ir man, sere? 

- Ašjau senokai nesu rinkęs faktinės medžiagos iš pirmųjų 
šaltinių. 

Beglis taip pažvelgė į savo kabineto sienas, lyg jos staiga 
būtų pradėjusios jį slėgti. 

- Man tai išeis į naudą. 

Kartą apsisprendęs jis nedelsdamas pradėjo planuoti būsi- 
mų veiksmų eigą. 

- Aš nenoriu, kad po Klierį pasklistų kalbos, jog mes ieško- 
me Beno Tirnio. Kaip tu paaiškinai, kodėl juo domiesi tam... 
na, kaip ten jo vardas, gyvenvietės savininkui? 

- Gusas Elmeris. Pasakiau jam, kad Tirnis yra pretendentas 
gauti humanitarinį apdovanojimą iš savosios alma mater, todėl 
peržiūrimi visi jo duomenys. 

- Ir jis užkibo? 

- Jis turi tik tris dantis, sere. 

Beglis išsiblaškęs linktelėjo, nes jo mintys jau bėgo į priekį. 

- Kiek galėdami ilgiau išlaikykime nežinioje ir vietinę po- 
licijos nuovadą. Aš nenoriu jų sukelti ant kojų ir išbaidyti jį, 
jeigu jis iš tikrųjų yra Mėlynasis. Kokia to šikniaus pavardė? 

- Tirnis. 

- Ne šito šikniaus, o to policijos viršininko. 

- Dačas Bertonas. 

- Taip, taip. Kokia jo istorija? 

- Jis anksčiau dirbo Atlantos policijoje, - paaiškino Ūbau- 
tojas. - Žymus žmogžudysčių tyrėjas. Padėkos už gerą darbą. 
Nepriekaištinga charakteristika. Staiga jis pakvaišo ir pradėjo 
smarkiai gerti. 

- Kaip tai galėjo atsitikti? 

- Šeimos problemos, manau. 

- Kad ir kaip ten būtų, jis buvo išmestas iš darbo. Dabar 
prisimenu. 

Beglis susirinko asmeninius daiktus, tarp jų - mobilųjį te- 
lefoną, savo žmonos, kurią buvo vedęs jau trisdešimt metų, ir 
trijų vaikų nuotrauką rėmeliuose bei Bibliją. Trūktelėjo ap- 
siaustą nuo pastatomos kabyklos ir apsivilko jį. 

- Paimk visa tai su savimi, - jis parodė bylas ant Ūbautojo 
kelių, - aš jas paskaitinėsiu pakeliui, kol tu vairuosi. 

Ūbautojas atsistojo ir nepatikliu žvilgsniu dėbtelėjo pro 
langą. Ant miesto leidosi tamsa. 

- Jūs turite galvoje, jūs norite... Ar mes ten važiuosime šį 
vakarą? 

- Mes, po velnių, važiuosime tuoj pat. 

- Bet, sere, orų prognozė. 

Beglis į jį pažvelgė nė kiek nepraskiestu, stipriu „riešutų 

spaustuko“ žvilgsniu. 

Ūbautojas nesusigūžė iš baimės, tik atsikrenkštė prieš tęs- 
damas. 

- Meteorologai žada labai žemą temperatūrą, ledą, sniegą 
bei stiprią pūgą, ypač toje valstijos dalyje. Mes važiuosime tie- 
siai į sniego audrą. 

Beglis pirštu parodė į kamštinę lentą. 

- Gal norėtum pamėginti atspėti, kas atsitiko šioms pane- 
lėms, Ūbautojau? Kokį iškrypėlio kankinimą jos turėjo iškentė- 
ti, kol tas niekšas jas nužudė? 

- Aš suprantu, suprantu, sere. Bet mes tiksliai nežinome, 
kad jos buvo nužudytos, nes kūnų nerasta. Norėčiau tikėti, kad 
jas rasime gyvas ir sveikas, bet kadangi turiu daugiau nei trisde- 
šimt metų patirties dirbdamas su visu šiuo mėšlu... 

- Ubautojau, pažvelkime realybei į akis. Didelė tikimybė, 
kad mes rasime jų kaulelius ir tai bus viskas, kas bus likę iš šių 
panelių, kurios turėjo ateitį, svajonių ir jas mylinčių žmonių. 
Ar gali žvelgti į jų nuotraukas ir verkšlenti dėl ne itin gero 
oro? Ką? 

— Ne, sere. 

- Aš taip ir maniau, - pasakė Beglis plačiais žingsniais ženg- 
damas pro duris. 


Tirnis vienu greitu judesiu nusitraukė kepurę nuo galvos. Lilė 
stovėjo šalia laikydama rankšluostį. Jau buvo praėję penkiolika 
minučių nuo to momento, o žaizda galvoje vis dar kraujavo. 
Rankšluostis buvo beveik visas permirkęs. 

- Galvos odos žaizdos visada smarkiai kraujuoja, - paaiš- 
kino Tirnis, kai Lilė išreiškė susirūpinimą. - Ten tiek daug ka- 
piliarų. 

- Štai kitas rankšluostis, - pasakė ji paduodama rankšluostį 
ir paimdama sukruvintą. 

Jis sustabdė ją. 

- Jums nereikia jo liesti. Aš pats nunešiu jį į vonią. Ar šios 
durys į vonią? - paklausė rodydamas į miegamojo duris. 

- Durys bus į dešinę nuo jūsų. 

- Pamėginsiu nuplauti kraują nuo plaukų. Gal tai pristab- 
dys kraujavimą. 

Siūbuodamas, lyg būtų girtas, jis nulingavo miegamojo 
durų link ir įsitvėrė durų staktos. Tada priminė: 

- Nesiliaukite pylusi vandenį į įvairias talpas. Vamzdžiai 
tuoj užšals, o mums reikės geriamojo vandens. 

Jis dingo vonios kambaryje ir ten užsidegė šviesą. Ji pa- 
stebėjo kraujo pėdsakus ant durų staktos. Tada, kai jis pasa- 
kė: „Dėkui Dievui, aš ir vėl esu Tirnis“, - jis šypsojosi ta laisva, 

lengvabūdiška šypsena, kurią ji prisiminė iš praėjusios vasaros. 
Ji išsklaidė tą nepatogumo atmosferą, kuri pačiai Lilei dabar 
atrodė jaunatviškai kvaila. 

Ji nedaug apie jį žinojo, bet ir visiškai svetimas jis nebuvo. 
Praleido su juo visą dieną. Jie kalbėjo. Jie juokėsi kartu. Nuo to 
laiko ji skaito jo straipsnius ir žino, kad jis yra gerbiamas rašy- 
tojas, kurio straipsniai dažnai spausdinami. 

Tai kodėl ji elgėsi lyg kokia bukaprotė? 

Taip, viena vertus, situacija buvo keista. Tokie nelaimingi 
atsitikimai yra ištikę ir kitus žmones. Spaudoje ji ne kartą yra 
skaičiusi straipsnių apie stebuklingus išsigelbėjimus. Bet nieko 
panašaus dar nebuvo nutikę Lilei Martin. 

Tačiau dabar nutiko. Ir štai ji slankioja po virtuvę, kuri jai 
daugiau nebepriklauso, rankiodama indus, į kuriuos galėtų pri- 
pilti gyvybei būtino vandens. Gyvybei jos ir vyro, kurio beveik 
nepažįsta, su kuriuo ji čia įstrigo keletui dienų. 

Ji turėjo prisipažinti pati sau, kad jei Tirnis nebūtų toks pa- 
trauklus ir vyriškas, ji tikriausiai nesijaustų tokia įsitempusi dėl 
to, kad pakliuvo į tokią padėtį. Jeigu jie nebūtų praėjusią vasarą 
praleidę drauge tos dienos prie upės, buvimas kartu taip arti 
vienas kito neatrodytų toks keblus. 

- Ar vanduo vis dar bėga? 

Ji net stryktelėjo, kai išgirdo jo balsą čia pat, už savo 
nugaros. 

- Taip, laimė. 

Ji atsisuko nuo kriauklės, kurioje pylė vandenį į dar vieną 
virimo puodą. Tirnis laikė prispaudęs rankšluostį prie pakau- 
šio. Jo plaukai buvo šlapi. 

- Kaip jaučiatės? - paklausė Lilė. 

- Skaudėjo, kai vanduo bėgo ant žaizdos, iš dalies dėl to, kad 
vanduo toks šaltas. Bet tas pats šaltis ir apmarino žaizdą. 

Jis atitraukė rankšluostį, ant jo buvo šviežių kraujo dėmių, 
bet kraujavimas gerokai susilpnėjo. 

- Atrodo, ir kraujuoja mažiau. Gal galite pažiūrėti? 

- Kaip tik norėjau prašyti, kad parodytumėte žaizdą. 

Jis apžergė vieną baro kėdutę, atsisukęs veidu į jos nugarėlę. 
Ji pasidėjo ant baro pirmosios pagalbos vaistinėlę, atsistojo už 
Tirnio ir minutę paabejojusi švelniai praskyrė jo plaukus prie 
pat viršugalvio. 

- Na, kaip? - paklausė jis. 

Žaizdą plati, ilga ir gili. Jos nepatyrusioms akims ji atrodė 
pavojinga. Lilė atsiduso. 

Jis trumpai nusijuokė. 

- Taip blogai? 

- Ar esate matęs nuo pernokimo sprogusius arbūzus? 

- Ak! 

- Aplink žaizdą gerokai patinę. 

- Taip, jaučiau tą, kai ploviau žaizdą. 

- Manau, prireiks bent tuzino siūlių. 

Rankšluosčiu jis buvo apsivyniojęs kaklą. Lilė paėmė rank- 
šluosčio kampą ir labai atsargiai nusausino žaizdą. 

- Gera žinia ta, kad kraujas nebebėga pulsuojančia srove iš 
žaizdos, o tik šiek tiek sunkiasi iš jos. 

Vaistinėlėje tebuvo keturi sterilūs tamponai, kiekvienas at- 
skirai supakuotas. Lilė atplėšė vieną pakelį ir ištraukė marlinį 
kvadratą, sudrėkintą dezinfekuojančiu tirpalu. Jis buvo neką 
didesnis už krekerį. Tačiau sprendžiant pagal kvapo stiprumą 
žaizdą turės gerokai graužti. Jai net suspaudė skrandį pagalvo- 
jus, kaip reikės pridėti tamponą prie žaizdos. 

- Pasiremkite, - tarė Lilė, pati nežinodama, ar įspėja Tirnį, 
ar save. 

Jis rankomis įsitvėrė į kėdės nugarėlę, o smakrą padėjo ant 
rankų. 

- Pasiruošęs, - pasakė. 

Bet vos tik ji prilietė tamponu atvirą žaizdą, jis krūptelėjo. 
Švilpdamas įkvėpė. Kad jį prablaškytų, Lilė pradėjo kalbėti: 

- Stebiuosi, kad jūs kuprinėje nesinešiojate pirmosios pa- 
galbos vaistinėlės, turint galvoje, kur ir kiek iškylaujate. 

- Didžiulis neapsižiūrėjimas. Kitą kartą tikrai ją pasiimsiu. 

- Ar dar ką nors turite kuprinėje? 

- Pavyzdžiui? 

- Na, ką nors naudingo. 

- Ne. Šiandien keliavau neapsikrovęs daiktais. Turėjau 
energinį batonėlį. Butelį vandens. Bet abu suvartojau. 

- Tada kodėl ją pasiėmėte iš mašinos? 

- Atsiprašau? 

- Na, kuprinę! Jeigu joje nėra nieko naudingo, kodėl ją pa- 
siėmėte su savimi? 

— Nenorėčiau, kad pagalvotumėte, jog esu lepūnėlis, Dieve 
saugok! Bet gal greitai jau baigsit? Pragariškai degina. 
toliau. 

- Visą žaizdą apdorojau antiseptikais. Ji atrodo grėsmingai. 

- Jaučiu. 

Jis paėmė į rankas vaistinėlę ir ištyrė jos varganą turinį. 

- Meskim burtus dėl aspirino tablečių, - pasakė. 

- Galite jas pasiimti. 

- Ačiū. Gal turite nedidelį siuvimo reikmenų rinkinį? Pa- 
vyzdžiui, degtukų dėžutėje. Skubiems atvejams. Tokiems kaip 
ištrūkusi saga. 

Lilei suspaudė skrandį. 

- Tik neprašykite manęs to daryti. 

- Ko? 

- Siūti žaizdą. 

- O ką? Negalėtumėte? 

- Neturiu siuvimo reikmenų. 

- Jums pasisekė. O gal turite manikiūrines žirklutes? 

- Turiu. 

Kol jis rijo dvi aspirino tabletes, ji išsitraukė iš krepšio kos- 
metinę, o iš jos - mažas žirklutes. 

- Gerai, - pasakė jis. Tarp kitko, tas puodas jau pilnas. 

Ji pakeitė puodą kriauklėje plastikiniu ąsočiu. Jis praplėšė 
pleistrų pakuotę ir tarė: 

- Sukarpysime juos juostelėmis ir jūs skersai sulipinsite jais 
žaizdą. Tai ne tas pat, kas siūlės, bet šiek tiek sukabins plyšį. 

Jo pirštai nelindo į mažų žirklučių ąsas. 

- Gerai, leiskite man, - pasisiūlė Lilė. 

Ji paėmė iš jo žirklutes bei pleistrus ir apklijavo žaizdą taip, 
kaip jis buvo prašęs. 

- Dabar beveik iš viso nekraujuoja, - pasakė baigusi. 

- Apibintuokite vienu iš tų bintų. 

Ji pasistengė uždėti sterilų tvarstį ant žaizdos taip švelniai, 
kaip tik galėjo. 

- Jums peš plaukus, kai reikės jį nuimti, - pastebėjo. 

- Išgyvensiu, - pasakė jis. Po to, jau tyliau, pridūrė. - Ti- 
kiuosi. 

PSTULBINTA JO LIŪDNŲ ŽODŽIŲ JI PAKLAUSĖ: 
- Kodėl taip sakote?Ar turite dar kokių nors su- 
žeidimų, apie kuriuos nežinau? 

- Galbūt. Man skauda visą kairį šoną, jis nusėtas mėlynė- 
mis. Atrodo, šonkaulius kas nors mėgino atskirti laužtuvu. Bet, 
tikiuosi, kaulai nelūžę. 

- Tai gerai, ar ne? 

- Taip, bet kas nors gali būti plyšę viduje. Inkstai, kepenys, 
blužnis. 

- Argi nejaustumėte vidinio kraujavimo? 

- Manau, turėčiau jausti. Bet esu girdėjęs apie nuo vidinio 
kraujavimo mirusius žmones, kol niekas dar nebuvo jo paste- 
bėjęs. Jei mano pilvas pradės pūstis, tai rodys, kad prasidėjo 
vidinis kraujavimas. 

- Ar jaučiate kokį tempimą, jautrumą? 

- Ne. 

Ji prikando apatinę lūpą. 

- Jei yra tokio kraujavimo tikimybė, ar reikėjo gerti aspiriną? 

- Pagal tai, kaip jaučiasi mano galva, manau, vertėjo rizi- 
kuoti. 

Jis pasikėlė nuo kėdutės, nuėjo prie virtuvės kriauklės ir iš- 
traukė iš po čiaupo ąsotį. 

- Jei tikėsime, kad išgyvensiu, mums reikės daug geria- 
mojo vandens nežinia kuriam laikui. Dar turite kokių nors 
indų? 

Kartu jie išnaršė trobelę ir užpildė vandeniu viską, į ką tik 
buvo galima jį supilti. 

- Gaila, kad čia turite tiktai dušą, - pasakė Tirnis. - Antraip 
galėtume prisileisti vonią. 

Kai jie pagaliau prisipylė vandens į viską, ką galėjo, net grin- 
dų plovimo kibirą, tada pradėjo galvoti apie kitus dalykus. 

- Kas yra jūsų šilumos ir elektros šaltinis? 

- Propanas. Turime požeminį rezervuarą. 

- Kada jis buvo užpildytas paskutinį kartą? 

- Kiek žinau, praėjusią žiemą. Kadangi ketinau parduoti 
trobelę, neužsisakiau, kad jį vėl pripildytų šį rudenį. Dačas taip 
pat to nedarė. 

- Vadinasi, jis gali greitai pasibaigti. 

- Tikriausiai. Priklauso nuo to, kiek Dačas jo išnaudojo, kai 
manęs čia nebuvo. 

- O kaip ilgai jūsų čia nebuvo? 

- Neskaitant šios savaitės, daugybę mėnesių. 

- Arjūs čia praleidote pastarąją savaitę? 

- Taip. 

- Ir Dačas? 

Jie nukrypo nuo pokalbio apie tai, kiek propano gali būti 
likę rezervuare. 

- Tai nederamas klausimas, Tirni. 

- Kitaip sakant, jis čia buvo. 

- Iš tikrųjų - ne, - atsakė ji irzliai. 

Jis keletą akimirksnių spoksojo į ją, tada apsisuko ir nuėjo 
prie termostato ant sienos. 

- Aš nustatysiu žemesnę temperatūrą, kad propano užtektų 
ilgiau. Gerai? 

- Puiku. 

- Jeigu rezervuaras ištuštės, mums liks tik židinys. Tikiuosi, 
turite daugiau malkų, ne vien tas prieangyje? 

Jai nepatiko Tirnio užuomina, kad ji vis dar miega su buvu- 
siu vyru, bet atsižvelgdama į tai, kokioje mažoje erdvėje jiems 
tenka būti kartu, nutarė, kad pykčiui čia nėra likę vietos. Taigi 
nutarė patylėti ir neplėtoti tos temos. 

- Stoginėje sukrauta daugiau malkų, - pasakė mostelėdama 
ranka. - Yra takas, vedantis į ją per... 

Bet Tirnis ją nutraukė. 

- Aš žinau, kur ji yra. 

- Stoginė? Jūs žinote? 

Mažas pastatėlis iš sausos medienos buvo suręstas taip, kad 
būtų matomas ir nuo kelio, ir iš trobelės. Jis taip gerai susilie- 
jo su aplinka, kad buvo beveik nematomas. Bent jau Lilė taip 
manė. 

- Iš kur jūs žinojote apie mūsų trobelę, Tirni? 

- Pati papasakojote man apie ją praėjusią vasarą. 

Ji puikiausiai atsiminė, ką buvo jam sakiusi, nes mintyse jau 
buvo tūkstančius kartų atkūrusi tą pokalbį. 

- Aš jums sakiau, kad netoliese turiu trobelę, bet tiksliai ne- 
sakiau, kur. 

- Ne, nesakėte. 

- Taigi iš kur jūs tą žinote? 

Jis ilgai žiūrėjo į ją. Paskui tarė: 

- Aš esu išvaikščiojęs visą šį kalną. Vieną dieną užėjau tro- 
belę ir stoginę. Net nežinojau, kad pakliuvau į privačią terito- 
riją. Taigi netyčia peržengiau leistinas ribas. Pamačiau skel- 
bimą ant trobelės: „Parduodama“. Man patiko ši vieta, taigi 
nutariau susisiekti su nekilnojamojo turto agentu. Tada su- 
žinojau, kad tai jūsų nuosavybė ir jūs ją parduodate dėl artė- 
jančių skyrybų. 

Jis pakėlė rankas aukštyn. 

- Štai taip ir sužinojau, kur jūsų trobelė. 

Jis pažvelgė į Lilę tokiu žvilgsniu, kad ji nebedrįso klausinėti 
toliau. 

Tada jis paklausė: 

— O kiek malkų yra stoginėje? Ar keturi kubai bus? 

Nors Lilė nebuvo linkusi palikti temos apie tai, iš kur jis tiek 
daug apie ją Žino, tačiau nematė galimybių ją tęsti nesukurda- 
ma nemalonios atmosferos. Todėl atsakė: 

- Tikrai nebus. 

- Na, belieka tikėtis, kad būsime išgelbėti anksčiau, nei pra- 
dėsime kapoti baldus kūrenimui. 

- Kaip manote, kiek tai gali užtrukti? Turiu galvoje mūsų 
gelbėjimą. 

Jis atsisėdo ant sofos. Kraujo dėmė ant sofos pagalvėlės da- 
bar jau buvo uždengta rankšluosčiu. Jis atsirėmė į ją galva. 

- Tikriausiai ne rytoj. Gal poryt. Priklausys nuo pūgos stip- 
rumo ir apledėjimo. Gali ir ilgiau užtrukti. 

Lilė prisiminė užpraėjusių metų žiemą, kai dėl ledo audros 
kalnų kelias buvo uždarytas daugeliui dienų. Labiausiai nuo 
miestelio nutolusiose vietose žmonės buvo įstrigę be elektros, 
nes nutrūko laidai. Kai kuriais atvejais prireikė net kelių savai- 
čių viskam sutvarkyti. Šio vakaro audra turėjo būti daug stip- 
resnė ir ilgiau trunkanti už aną. 

Lilė atsisėdo ant sofos priešais ir užsitraukė apklotą ant 
pėdų ir kojų. Buvo labai patenkinta, kad Tirnis pagalvojo apie 
dar vieną porą kojinių. Šlapias puskojines ji pakabino ant vie- 
nos iš baro kėdžių. Jos kelnių klešnės dar buvo šlapios, bet tą 
buvo galima iškęsti, jei pėdos sausos ir pakankamai šiltos. 

- Kokiai temperatūrai nustatėte termostatą? - paklausė ji. 

- Šešiasdešimčiai. 

- Hmm. 

- Žinoma, labai šilta nebus, - pasakė jis. - Jums reikėtų ap- 
sivilkti dar tą kitą golfą dėl geresnės termoizoliacijos. Tai su- 
laikys jūsų kūno šilumą. 

Ji linktelėjo, bet nepajudėjo iš vietos, tik pasiteiravo: 

- Kiek, manote, dabar galėtų būti laipsnių lauke? 

- Vėjyje, be abejonės, žemiau nulio, - pasakė jis. 

- Tada aš tikrai nesiskųsiu dėl šešiasdešimties. 

Ji pažvelgė į židinį. 

- Gerai būtų užsikurti ugnį. 

- Aišku, gerai. Bet jeigu atvirai, aš manau... 

Lilė jį nutraukė: 

- Taip, taip, jūs teisus, kad reikia taupyti kurą. Aš tiesiog 
garsiai pasvajojau. Mėgstu židinio skleidžiamą jaukumą. 

- Aš taip pat. 

- Židinio liepsna kiekvieną kambarį padaro jaukesnį. 

- Taip. 

Po kelių akimirkų ji paklausė: 

- Arjūs alkanas? 

- Man vis dar šleikštu skrandyje. Bet jeigu jūs alkana, ne- 
paisykite mandagumo. Valgykite. 

- Aš taip pat dar nesu iš tikrųjų alkana. 

- Nemanykite, kad privalote sėdėti su manimi, - pasakė 
jis. - Aš pats pasistengsiu neužmigti. Jeigu jaučiatės pavargusi 
ar mieguista... 

- Tikrai ne, - nutraukė jį Lilė. 

Ji jokiu būdu neis miegoti, kai yra pavojus, kad jis praras są- 
monę, o gal net papuls į komą. Reikia išlaikyti jį nemiegantį dar 
bent porą valandų. Paskui galės miegoti. Be to, ji pakankamai 
nusnūdo šią popietę, kad dabar galėtų nemiegoti. 

Ji visą laiką kalbėjo, kad nebūtų taip nykiai tylu. Dabar, kai 
jie nutilo, buvo girdėti tik vėjo švilpimas, šakų daužymasis į 
stogo pakraigę ir į stogą barbenanti kruša. Jų akys klaidžiojo po 
kambarį, kuriame, be baldų, nieko nebebuvo. Kadangi mažai 
į ką buvo galima žiūrėti, jie vėl pažvelgė vienas į kitą. Kai jų 
žvilgsniai susitiko, kambario tuštuma sumažėjo, o tarp jų rado- 
si kupinas įtampos artumas. 

Lilė pirmoji nugręžė akis. Pažvelgė į savo mobilųjį telefo- 
ną, gulintį ant kavos stalelio, kuris skyrė ją nuo Tirnio. Tada 
pasakė: 

- Jeigu Dačas gavo mano pranešimą, jau galvoja, kaip at- 
siųsti ką nors pas mus. 

- Aš neturėjau sakyti to, ką pasakiau apie jūsų ir jo buvimą 
čia kartu. 

Gestu ji parodė, kad atsiprašyti nebūtina. 

- Tik norėčiau žinoti, kiek dar esate su juo susijusi, Lile. 

Ji norėjo užginčyti jo teisę tą žinoti, bet paskui nutarė, kad 
geriau paaiškinti ir baigti tą reikalą visam laikui. Jei nepaaiš- 
kins, jis tikriausiai vėl jos apie tai klausinės. Todėl prabilo: 

- Paskambinau Dačui šį vakarą todėl, kad jis yra policijos 
viršininkas, o ne todėl, kad mus dar sieja kas nors asmeniško. 
Mūsų santuoka iširo, bet jis tikrai nepaliks manęs mirtinai su- 
šalti, kaip ir aš neatsukčiau jam nugaros, jei jis atsidurtų tarp 
gyvybės ir mirties. Jeigu iš viso įmanoma mus išgelbėti, jis iš- 
gelbės. 

- Aišku, jis lėkte atlėks gelbėti jūsų, - pasakė Tirnis. - Bet, 
abejoju, ar skubės gelbėti manęs. 

- Kodėl taip manote? 

- Todėl, kad jis manęs nemėgsta. 

- Kas verčia jus taip galvoti? 

— Ne tai, ką jis padarė, bet greičiau tai, ko jis nepadarė. Kartą 
netikėtai jį susitikau. Jis nepasivargino prisistatyti. 

- Gal tiesiog buvo nepatogi situacija. 

- Ne, manau, dėl kitų priežasčių. 

- Kokių? 

- Visų pirma dėl to, kad aš čia esu pašalietis. Nepatikimas 
jau vien todėl, kad mano prosenelių proseneliai nėra kilę iš šių 
kalnų. 

Ji nusišypsojo pripažindama, kad jis taikliai apibūdino vie- 
tinių gyventojų požiūrį. 

- Taip, žmonės šiose apylinkėse linkę sudaryti klanus. 

- Taip, aš čia tik lankausi, bet pakankamai dažnai, kad dau- 
guma žmonių žinotų mano vardą arba šnektelėtų su manimi 
susitikę. Pasveikintų mane grįžusį. Ar panašiai. Bet kada tiktai 
nueinu į Rito vaistinės bariuką išgerti rytinės kavos, man tenka 
sėdėti prie baro vienam. Niekada niekas nepakvietė prisidėti 
prie gerų senų „berniukų“ klubo, jie ten susirenka kiekvieną 
rytą. Dačas Bertonas, Vesas Hameris, dar keletas kitų, visi, kurie 
čia užaugo. Tai - uždara klika. Man nebūtina į ją pakliūti, bet 
jie net nepasisveikina su manimi. 

- Tada aš atsiprašau už juos. 

- Patikėkite, tai ne taip jau svarbu. Bet aš mąsčiau, kodėl, - 
pradėjo jis, paskui suabejojo. 

- Kas - kodėl? 

- Aš tiesiog manau, gal jis vengia manęs todėl, kad jūs jam 
mane minėjote. 

Ji nuleido galvą. 

- Ne, - pasakė, - nebuvau jūsų paminėjusi iki vakar dienos. 

Jis nieko į tai neatsakė. Taigi po ilgokos pertraukos ji pati 
turėjo nutraukti sunkią tylą. 

- Nustebau pamačiusi jus mieste. Ar čia dar neišseko te- 
mos, kuriomis galima rašyti? 

- Aš čia neieškau medžiagos straipsniams, Lile. 

Masalas, kurį jis metė, buvo pavojingas, bet gundantis. Sun- 
ku buvo atsispirti. Ji pakėlė galvą ir pažvelgė į jį. Jis tarė: 

- Aš pardaviau straipsnį apie mūsų dieną prie upės. 

- Žinau. Skaičiau jį. 

- Tikrai? - paklausė jis aiškiai patenkintas. 

Ji linktelėjo. 

- Tą sporto žurnalą spausdina ta pati spaustuvė, kaip ir ma- 
nąjį, taigi aš kartais gaunu nemokamus numerius. Kartą varti- 
nėjau vieną jų ir netyčia užkliuvau už jūsų straipsnio. 

Iš tikrųjų jau daug mėnesių ji kuo atidžiausiai skaitė tą ir 
visus kitus panašius žurnalus svarstydama, ar jis parašė ir par- 
davė straipsnį apie jų kelionę baidarėmis. 

- Straipsnis labai gerai parašytas, Tirni. 

- Ačiū. 

- Tai - tikra teisybė. Aprašymas labai gyvas ir vaizdingas. 
Atskleistas visas jaudulys, kurį patyrėme. Intriguojantis pava- 
dinimas: „Audringa Prancūzų Plačioji“. 

Jis išsišiepė. 

- Taip ir maniau, kad pavadinimas patrauks tuos, kurie nie- 
ko apie tai nežino. Reikia perskaityti straipsnį, kad suvoktum, 
jog tai - upės pavadinimas. 

- Gerai parašyta. 

- Gera buvo diena, - atsiliepė jis tyliu, kupinu jaudulio balsu. 

Ankstyvas birželis. Praėjusi vasara. Jie buvo du iš to tuzino 
keliautojų, kurie užsirašė į vienos dienos ekskursiją baidarė- 
mis. Pirmą kartą susitiko autobuse, jis vežė turistų grupę į upės 
aukštupį, iš kur jie turėjo pradėti savo laukinę kelionę trečios ir 
ketvirtos klasės slenksčiais. 

Turėdami maždaug vienodus tokių kelionių įgūdžius, jie 
labai lengvai susidraugavo. Ypač po to, kai sužinojo, kad jų 
profesijos taip pat panašios. Kaip pareiškė Tirnis, „besibučiuo- 
jančios pusseserės“. Jis buvo laisvas rašytojas, pardavinėjantis 
straipsnius žurnalams, ji - žurnalo leidėja. 

Kai grupė išlipo į krantą priešpiečių, jie atsiskyrė nuo visų 
ir įsitaisė ant didelio akmens, pakibusio virš apačioje srūvan- 
čios upės. 

- Jūs esate to žurnalo leidėja?! - sušuko jis, kai ji įvardijo 
savo pareigas. 

- Tuoj bus treji metai, kaip esu. 

- Man tai daro įspūdį. Leidinys labai gražus, profesionalus. 

- Pradėjome jį leisti kaip žurnalą pietinių valstijų moterims. 
Dabar jis pasklido po visas valstijas ir tiražas kasmet auga. 

Žurnale Smart buvo skyriai apie namų dekoravimą, ma- 
das, maistą ir keliones. Jis skirtas moteriai, kuri yra ne tik 
namų šeimininkė, bet ir dirba bei sugeba visa tai suderinti. 
Jame galima rasti straipsnį apie tai, kaip pietus išsinešimui pa- 
versti gurmaniškais pietumis, paprasčiausiai pridėjus keletą 
prieskonių iš virtuvės spintelės bei patiekus gražiuose porce- 
liano induose. Arba straipsnį apie tai, kokie batai bus madingi 
ateinantį sezoną. 

- Žinoma, mes orientuojamės ir į visą dieną namuose pra- 
leidžiančią mamą, - paaiškino Lilė, - bet labiau į dirbančią 
moterį, kuri nori ir sėkmingai dirbti, ir suplanuoti puikias šei- 
mos atostogas, ir paruošti nuostabius pietus per labai trum- 
pą laiką. 

- Ar tai įmanoma? 

- Galite paskaityti liepos mėnesio numerį. 

Juokdamasis jis pakėlė butelį vandens už jos sėkmę. Saulė 
buvo šilta, o pokalbis lengvas. Tarp jų taip pat užsimezgė leng- 
vas - man patinka, kaip tu atrodai ir kalbi - ryšys. Jie taip sma- 
giai leido laiką prie upės iki priešpiečių, kad kai gidas paskelbė 
priešpiečių pabaigą, nelabai norėjosi grįžti. 

Visą popietę jie plepėjo, kai tik ištaikydavo progą, nors rei- 
kėjo sutelkti visą dėmesį, kadangi sportas buvo ganėtinai pavo- 
jingas. Bet jie visą laiką jautė vienas kito buvimą. Siuntė vienas 
kitam įvairius ženklus rankomis ir šypsojosi. Kai kuris nors iš 
jų apvirsdavo, susižavėjimas vienas kito įgūdžiais pasireikšdavo 
geraširdišku erzinimu. 

Jis pasidalijo su ja apsauginiu kremu nuo saulės, kai paaiš- 
kėjo, kad savąjį ji pamiršo namuose. Bet jis taip pat pasidalijo 
juo ir su dviem koledžo studentėmis, kurios su Tirniu begėdiš- 
kai flirtavo ir visą dieną mėgino patraukti jo dėmesį. 

Kai jie atplaukė ten, kur buvo palikę mašinas, Lilė patraukė 
savo keliu, jis savo. Bet, susikrovęs visus kelionės reikmenis į 
čerokį, jis pribėgo prie jos ir paklausė: 

- Kur jūs apsistojusi? 

- Klieryje. Aš jame praleidžiu beveik visus vasaros savaitga- 
lius. Turiu savo trobelę. 

- Kaip puiku! 

- Taip, žinoma. 

Koledžo studentės privažiavo savo atviru visureigiu, vai- 
ruotoja pasakė: 

- Susitiksim vėliau, Tirni! 

- Taip, žinoma! 

- Ar atsimenate vietos pavadinimą? - paklausė kita, sėdinti 
keleivio vietoje. 

Jis stuktelėjo sau į kaktą. 

- Pasikliauju atmintimi, - pasakė. 

Ignoruodamos Lilę, bet paslaptingai šypsodamosi jam jos 
nurūko, sukėlusios dulkių debesį. 

Pamojavęs joms jis krestelėjo galvą. 

- Pramogautojos, ieškančios problemų! 

Tada atsisuko į Lilę ir tarė: 

- Nors tai ir žeidžia mano vyrišką orumą, turiu pripažinti, 
kad jūs pranokot mane tais rodeo triukais plaukdama per ket- 
virtos klasės slenkstį. 

Ji padarė apsimestinį reveransą. 

- Labai ačiū. Tai tikras komplimentas, pasakytas iš žmo- 
gaus su tokia patirtimi. 

- Mažiausia, ką galėčiau padaryti, tai nupirkti jums taurę 
gėrimo, kad tą atšvęstume. Gal galėtume kur nors susitikti? 

Ji mostelėjo galva į dulkių debesį, sukeltą mergelių visureigio. 

- Maniau, turite savo planų. 

- Taip, turiu, - pasakė jis, - noriu susitikti su jumis. 

Lilės šypsena pasidarė blankesnė. Ji pradėjo ieškoti maši- 
nos raktelių. 

- Ačiū, Tirni, bet turiu atmesti jūsų pasiūlymą. 

- O kaip, jeigu rytoj vakare? 

- Man labai gaila, bet negaliu. 

Ji giliai įkvėpė, pažvelgė į jį ir pasakė: 

- Rytoj pietauju kartu su vyru. 

Jo šypsena ne tik išblėso, ji tiesiog pranyko. 

- Jūs ištekėjusi, - ištarė konstatuodamas faktą, ne klausdamas. 

Ji linktelėjo. 

Jis pažvelgė į jos bevardį pirštą, ant kurio nebuvo žiedo. Jo 
sumišusi ir nusivylusi veido išraiška buvo labai iškalbinga. 

Paskui jie labai ilgai tiesiog žiūrėjo vienas į kitą nieko ne- 
sakydami. Kalbėjo tik jų akys, kol besileidžianti saulė, šviečianti 
pro medžius, išmargino šešėliais jų nelaimingus veidus. 

Pagaliau ji ištiesė jam savo dešiniąją ranką. 

- Buvo nuostabu susitikti su jumis, Tirni. 

- Man taip pat, - jis paspaudė jos ranką. 

- Aš seksiu jūsų straipsnius, - pasakė ji lipdama į mašiną. 

- Lile... 

- Sudie. Būk atsargus. 

Ji skubiai uždarė mašinos dureles ir nuvažiavo dar jam ne- 
spėjus nieko pasakyti. 

Tai buvo jų paskutinis ir vienintelis pasimatymas iki vakar 
dienos, kai ji pamatė jį Maino gatvėje Klierio centre. Ji taip stai- 
ga sustojo prie šaligatvio, kad Dačas atsitrenkė į ją. 

- Į ką taip žiūri? - paklausė. 

Tirnis kaip tik ruošėsi lipti į savo čerokį, kai netyčia pažvel- 
gė jos pusėn ir ją pamatė. Tada pažvelgė į ją atidžiau. Jų akys 
susitiko ir kurį laiką jie žvelgė vienas į kitą. 

- Į Beną Tirnį, - išsiblaškiusi atsakė į Dačo klausimą. O gal 
tik garsiai ištarė vardą, kuris pastaruosius aštuonis mėnesius 
nuolat sukosi jos mintyse. 

Dačas pasekė jos žvilgsnį per priešingas eismo juostas ir jas 
skiriančią liniją. Tirnis vis dar ten stovėjo, pusiau įlipęs į savo 
mašiną, ir žvelgė į Lilę, lyg lauktų signalo, ką jam daryti toliau. 

- Tu pažįsti tą vyruką? - paklausė Dačas. 

- Susipažinau su juo praėjusią vasarą. Ar atsimeni tą die- 
ną, kai plaukiau baidare po Prancūzų Plačiąją? Jis buvo toje 
grupėje. 

Dačas atidarė advokatų kontoros, kur jie turėjo pasirašyti 
paskutinius trobelės pardavimo popierius, duris. 

- Mes vėluojame, - pasakė Lilei ir praleido ją pirmą. 

Kai po pusvalandžio jie išėjo iš kontoros, ji pradėjo žval- 
gytis po gatvę tikėdamasi išvysti juodą čerokį. Ji norėjo bent 
jau pasisveikinti su Tirniu, bet niekur nesimatė nei jo, nei jo 
mašinos. 

Dabar, kai jis sėdi tik per keturias pėdas nuo jos, jai sunku 
žiūrėti į jį, be to, ji nežino, ką jam pasakyti. 

Pajutusi į save nukreiptą jo žvilgsnį ji savo ruožtu pažvelgė 
įjį. Jis pasakė: 

- Po tos dienos upėje aš skambinau į jūsų redakcijos biurą 
keletą kartų. 

- Jūsų straipsniai nebūtų tikę mūsų skaitytojoms. 

- Skambinau ne tam, kad parduočiau jums straipsnį. 

Ji pasuko galvą ir pažvelgė į tuščią židinį. Dar tik šį rytą su- 
šlavė iš jo visus pelenus, o atrodo, kad tai buvo labai seniai. Ji 
švelniai paaiškino: 

- Žinau, kodėl jūs skambinot, todėl ir negalėjau atsiliepti į 
jūsų skambučius. Dėl tos pačios priežasties negalėjau su jumis 
susitikti po kelionės baidarėmis. Aš buvau ištekėjusi. 

Jis atsistojo, apėjo kavos staliuką ir prisėdo ant sofos šalia 
jos priversdamas ją pažvelgti į jį. 

- Bet dabar jūs laisva. 


Viljamas Ritas nusišypsojo savo sesei, kai ši ėmė nuo stalo jo 
tuščią lėkštę. 

- Ačiū, Merili. Troškinys buvo tiesiog puikus. 

- Džiaugiuosi, kad patiko. 

- Aš esu galvojęs apie tai, kad reikėtų priešpiečiams siūlyti 
dienos patiekalą. Ką nors skirtingo kiekvienai savaitės dienai. 
Trečiadienį, pavyzdžiui, netikrą zuikį. Penktadienį - krabų pyra- 
gėlius. Ar sutiktum pasidalyti savo troškinio receptu su Linda? 

- Tai mamos receptas. 

- Na,ji jau negali gailėtis, kad tu juo pasidalysi su kitais. 

Bet kieno kito ausims šie žodžiai būtų pasirodę šiurkštūs, 
bet Merili žinojo Viljamo nejautrumo priežastį, todėl negalėjo 
jo kaltinti. Jų tėvai buvo mirę, bet jie nė vieno iš jų nesiilgėjo. 
Vienas jų buvo absoliučiai abejingas, kitas - didžiulis savanau- 
dis. Meilės kupinas elgesys su savo atžalomis jiems buvo visiš- 
kai svetimas. 

Jų tėvas buvo rūstus ir nekalbus žmogus. Iš profesijos me- 
chanikas, jis keldavosi kiekvieną rytą prieš aušrą ir nusileisda- 
vo nuo kalno į miestą, kur dirbo automechaninėse dirbtuvė- 
se. Namo jis grįždavo pietų, kuriuos tvarkingai suvalgydavo. 
Suburbėdavo atsakymus į tiesioginius klausimus, bet šiaip vien 
priekaištavo ar kritikavo. Po pietų išsimaudydavo, tada eidavo 
į miegamąjį ir užsidarydavo nuo šeimos. 

Merili niekada nebuvo mačiusi, kad jam kas nors būtų su- 
teikęs džiaugsmo, išskyrus daržoves, kurias jis augindavo kiek- 
vieną vasarą. Tai buvo visas jo džiaugsmas ir pasididžiavimas. 
Jai buvo septyneri metai, kai tėvas aptiko, kad jos augintinis 
triušiukas apgraužė jo kopūstą. Jis nusuko tam triušiukui kaklą 

čia pat jos akyse ir atidavė jį motinai, kad iškeptų vakarienei. 
Merili poetiškai įsivaizdavo, kad jis sulaukė atpildo už tai, kai 
vieną kartą parkrito, ištiktas širdies smūgio, kaupdamas lysvėje 
svogūnus. 

Jų motina buvo hipochondrikė niurzga. Savo vyrą, jam ne- 
girdint, vadindavo netašytu prasčioku. Per visus keturiasdešimt 
santuokos metų ji stengėsi, kad visi sužinotų, kokia nelygiaver- 
tė jų santuoka. Jai rūpėjo tik jos pačios kančia ir vargas. 

Kai silpnėjanti sveikata ją paguldė į lovą, Merili praleido 
vieną semestrą Klierio vidurinėje mokykloje tam, kad galėtų ją 
slaugyti. Kartą rytą, atėjusi pažadinti motinos, Merili pamatė, 
kad ji mirė miegodama. Vėliau, kai kunigas ją ramino bana- 
liomis frazėmis, ji sau tyliai galvojo, kad tokia suirzusi ir ego- 
centriška moteris neužsitarnavo tokio lengvo atsisveikinimo su 
šiuo pasauliu. 

Abu šių emociškai sužalotų žmonių vaikai anksti išmoko 
būti savarankiški. Jų gimtieji namai buvo tolimame Klierio vir- 
šukalnės kampe, nutolę nuo miestelio, izoliuoti nuo kaimynų, 
tad vaikai negalėdavo žaisti su kitais vaikais. Kadangi patiems 
tėvams trūko socialinių įgūdžių, ir vaikų niekas jų neišmokė. 
Priemonės ir būdai, kuriais naudodamiesi žmonės bendrauja, 
buvo sunkiai perimti mokykloje. 

Viljamas buvo geras mokinys ir atsidavė mokslui. Jo pa- 
stangos buvo įvertintos puikiais pažymiais ir apdovanojimais 
už pasiekimus. Susidraugauti su kuo nors jis mėgindavo taip 
pat ryžtingai, bet jo pernelyg uolios pastangos paprastai sukel- 
davo priešingą efektą. 

Merili, kurios gyvenimas stokojo ugdymo, semdavosi jo iš 
knygų puslapių. Viljamas, keleriais metais vyresnis, pirmasis iš- 
moko skaityti. Ji įkalbėjo jį išmokyti ir ją. Būdama vos penkerių 
ji jau skaitė tokias knygas, kurias būtų įveikęs ne kiekvienas 
suaugusysis. 

Išskyrus tuos metus, kuriuos praleido studijuodami univer- 
sitete, Merili ir Viljamas gyveno kartu vienuose namuose. Po to, 
kai mirė motina, Viljamas nusprendė, kad laikas keltis į miestą. 

Jam niekada neatrodė, kad Merili gali turėti savo planų. O jai 
niekada neatėjo į galvą, kad ji galėtų gyventi atskirai nuo jo. Iš 
tikrųjų ji labai apsidžiaugė, kad galės palikti tą bjaurų, liūdną 
būstą ant kalno, kuris kėlė tiek sielvartingų prisiminimų. 

Jie nusipirko mažą dailų namelį ramioje gatvėje. Merili pa- 
vertė jį patogiais namais, pilnais spalvų, šviesos ir augalų vazo- 
nuose, ko nebuvo tuose namuose, kuriuose ji užaugo. 

Bet vėliau, kai buvo pakabinta paskutinė užuolaida ir su- 
tvarkytas paskutinis kambarys, ji suvokė, kad niekas, išskyrus 
aplinką, jos gyvenime nepasikeitė. Jos gyvenimas nepasuko 
nauja, įdomia vaga. Jos įprastinis gyvenimas tapo gražesnis ir 
dailiau apstatytas, bet rutina liko. 

Šeimos sodybą ant kalno ji buvo linkusi parduoti, kol neuž- 
žėlė laukiniais augalais ir nepavirto džiunglėmis. Bet Viljamas 
turėjo kitų sumanymų. 

- Pūga kuriam laikui pristabdys tavo darbus prie namo, - 
pastebėjo ji braukdama į delną duonos trupinius nuo stalo 
krašto. 

Jis atsiliepė iš už laikraščio: 

- Teisybė. Gali praeiti ne viena diena, kol bus galima va- 
žiuoti pagrindiniu keliu. Atkampų kelią į mūsų namus nuvalys 
dar vėliau. 

Kelias, apie kurį jis kalbėjo, vingiavo į kalną vakariniu šlai- 
tu. Tas šlaitas visada buvo šaltesnis, tamsesnis, jame vėliau negu 
kitur pasirodydavo pavasario ženklai. 

- Kai tik bus įmanoma, norėčiau, kad mane nuvežtum pa- 
sižiūrėti, ką nuveikei name. 

- Darbai juda. Ne iki šios, bet iki kitos vasaros tikiuosi viską 
užbaigti. 

Jis norėjo atnaujinti namą ir nuomoti jį atostogautojams. 
Klieryje buvo daug agentų, kurie rūpinosi, kad nuomojamos 
patalpos turėtų gyventojų vasarą ir rudenį. Viljamas didžiąją 
darbo dalį darė pats, o rangovus samdydavo tik iškilus būti- 
nybei. Jis beveik visą laisvalaikį skyrė namo renovacijai. Merili 
manė, kad namą reikėtų sulyginti su žeme prieš ką nors prade- 

dant, bet kadangi Viljamas žavėjosi savo projektu, tai ir ji brolį 
palaikė. 

- Girdėjau, Smitsonai sugebėjo išnuomoti savo namą už 
penkiolika šimtų per savaitę praėjusią vasarą, - jis pasakė. - Ar 
gali tuo patikėti? Juk tas namas buvo apgriuvęs, kai jie pradėjo 
renovaciją. Mūsų bus daug populiaresnis. 

- Ką tu veikei su Vesu ir Skotu Hameriu šią popietę aname 
parduotuvės gale? 

Jis nuleido vieną laikraščio kampą žemiau ir skvarbiai pa- 
žvelgė į ją: 

- Ar gali pakartoti? - paklausė. 

- Šią popietę parduotuvės gale tu... 

- Aš girdėjau šią dalį. Ką tu turi galvoje klausdama, ką aš 
su jais dariau? 

- Nereikia pykti, Viljamai. Aš tiesiog paklausiau. 

- Aš nepykstu. Tiesiog tai keistas klausimas, ir tiek. Visai ne 
į temą ir nederamas. Toliau gal pradėsi klausinėti apie mano 
klientų receptus, nors žinai, kad tokios asmeniškos informaci- 
jos neturiu teisės atskleisti. 

Iš tikro Viljamas buvo nenuorama, kuris mėgo paplepėti, 
dažnai ir apie savo klientus bei jų sveikatos būklę. 

- Ar aptarinėjai ką nors labai asmeniško su Vesu ir Skotu? 

Jis atsiduso ir padėjo laikraštį į šalį, lyg ji būtų sutrukdžiusi 
jam skaityti. 

- Tai buvo asmeniška, bet ne konfidencialu. Vesas jau buvo 
skambinęs man anksčiau ir sakęs, kad Dorai skauda galvą. Jis 
manęs klausė, kokį nereceptinį analgetiką galėčiau rekomen- 
duoti. Dabar atvažiavo jo nusipirkti. 

Viljamas atsistojo nuo staliuko ir nuėjo prie baro prisipilti 
dar vieno puodelio kavos. Žvelgdamas pro akinių viršų į sesę ir 
atsigėręs gurkšnelį kavos, paklausė: 

- Kodėl manęs to klausinėji? Gal įsivaizduoji, kad Vesas už- 
suko paflirtuoti su tavimi? 

- Jis visai su manimi neflirtavo. 

Viljamas pažvelgė į ją pašaipiai. 

- Taip, neflirtavo, - pakartojo Merili. - Mes tiesiog šneku- 
čiavome. 

- Tiesą sakant, Merili, negaliu patikėti, kad tu jautiesi pa- 
maloninta Veso dėmesio, - su apgailestavimu pastebėjo Vilja- 
mas. - Juk jis flirtuoja su kiekviena, kuri tik turi kiaušides. 

- Nebūk toks šiurkštus. 

- Šiurkštus? — nuo juoko į šalis ištiško kava. - Nežinai, kas 
yra šiurkštu, kol negirdėjai, ką Vesas kalba apie moteris. Žino- 
ma, kai jos negirdi. Jis naudoja padugnių leksikoną, kokio tu 
tikriausiai net nežinai. Jis giriasi savo seksualinėmis pergalėmis. 
Pasiklausęs jo kalbos, galėtum pamanyti, kad jis vis dar moko- 
si mokykloje. Jis giriasi savo meilės nuotykiais taip pasipūtęs, 
kaip nešdavo kamuolį per sporto salę po laimėtų varžybų. 

Merili suprato, kad didžioji Viljamo priekaištų dalis kilo dėl 
pavydo. Jis pats norėjo būti toks patrauklus ir vyriškas kaip Ve- 
sas. Tiesos vardan reikėtų pasakyti, kad jis taip ir neatsikratė 
savo paaugliško pavydo populiariam klasės draugui. Tai, kad 
Viljamas buvo išrinktas pasakyti absolventų atsisveikinimo 
kalbą, nė iš tolo neprilygo buvimui futbolo komandos kapito- 
nu. Bent jau ne ten, kur jie gyveno. 

Bet ji taip pat žinojo, kad tai, ką jis sakė apie Vesą, nors ir 
šiek tiek perdėta, iš esmės yra tiesa. Ji mokėsi toje pačioje mo- 
kykloje su Vesu Hameriu. Pati savo akimis matė, kaip jis vaikš- 
čiojo mokyklos koridoriais, lyg būtų jų savininkas. Atrodė, jis 
mano, jog vadovavimas sportui jam suteikia nuosavybės teisę. 
Jis didžiavosi savo pareigomis bei ta šlove ir privilegijomis, ku- 
rias jos suteikė. 

- Ar žinai, kad jis suvedžiodavo savo mokines? 

- Tai - apkalbos, - švelniai ginčijosi Merili. - Jas skleidžia 
mergaitės, kurios pačios norėtų su juo pasimylėti. 

Viljamas papurtė galvą taip, lyg jį liūdintų jos naivumas. 

- Tu tokia nekalta ir naivi, Merili. Visai nepažįsti pasaulio. 
Jei nori save maitinti iliuzijomis apie Vesą Hamerį, maitinkis. 
Bet, kaip vyresnysis brolis, kuris rūpinasi tavo reikalais, siūlau 
tau susirasti kitą herojų. 

Ir pasiėmęs kavą bei laikraštį jis nuėjo į gyvenamąjį kam- 
barį. Kaip ir jo tėvas, Viljamas mėgo rutiną. Jis tikėjosi rasti 
paruoštus pietus kiekvieną vakarą, kai grįždavo iš vaistinės. Po 
pietų skaitydavo laikraščius, kol Merili tvarkydavo virtuvę ir 
atlikdavo kitus reikalingus ruošos darbus. Tuo metu, kai ji įsi- 
kurdavo kambaryje taisyti mokinių namų darbų, jis jau eidavo 
į savo miegamąjį, pažiūrėdavo ten televizorių ir užmigdavo. 

Jie gyveno tame pačiame name, bet retai kada būdavo tame 
pačiame kambaryje. 

Ji visada jo paklausdavo, kaip praėjo jo diena, bet jis labai re- 
tai klausdavo, kaip praėjo jos diena, lyg tai būtų visai nesvarbu. 

Jis visada išsakydavo savo mintis, jausmus ir nuomonę, bet 
kai tą darydavo Merili, arba nekreipdavo jokio dėmesio, arba 
sukritikuodavo. 

Jis galėdavo išeiti vakarais ir nepasakyti, kada grįš arba kur 
eina. O jei norėdavo išeiti Merili, turėdavo jam apie tai iš anks- 
to pranešti, pasakyti, kur eis ir kada grįš. 

Po to, kai Klierio apylinkėse dingo antroji moteris, jis pa- 
sidarė ypač budrus ir uoliai sekė, kada ji išeina ir pareina. Ji 
kartais ciniškai pagalvodavo, kad neaišku, ar jam taip rūpi jos 
saugumas, ar tiesiog svarbu demonstruoti savo autoritetą. 

Ji atlikinėjo kasdienės žmonos pareigas, bet žmona nebuvo. 
Ji buvo senmergė, aptarnaujanti savo brolį, nes kito vyro jos 
gyvenime nebuvo. Nėra abejonės, kad žmonės žvelgdavo į ją su 
gailesčiu ir sakydavo: 

- Viešpatie, palaimink jos gerą širdį. 

Viljamas turėjo savo gyvenimą. Ji taip pat turėjo gyveni- 
mą - jo gyvenimą. 

Iki pastarųjų dienų, kai viskas maloniai, nuostabiai pasikeitė. 

TAMPA PRIE HAMERIŲ VIRTUVINIO STALO BUVO 
tokia kieta, kaip ir kepsnys, kurį pjaustė Vesas. Jis atsi- 
pjovė gabalą mėsos, pamirkė jį į kečupą lėkštėje ir įsiki- 
šo į burną. 

- Tu man sakei, kad jau esi užpildęs ir išsiuntęs pareiškimų 
formas, - tarė jis kramtydamas. - Įeinu šiandien į tavo kambarį 
ir ką matau? Visos jos guli, daugybė jų, išmėtytos ant tavo stalo 
lyg paklotas paukščių narveliui. Negana, kad neturi atsakomy- 
bės jausmo, dar ir melavai man. Ir ne vieną kartą. 

Skotas sėdėjo savo kėdėje sudribęs ir nuleidęs akis. Šakutės 
dantimis abejingai baksnojo bulvių košę lėkštėje. 

- Aš ruošiausi semestro egzaminams, tėti. Paskui praleido- 
me Kalėdų savaitę pas senelį. Nuo to laiko, kai vėl prasidėjo 
mokslai, aš visą laiką buvau užsiėmęs. 

Vesas nuplovė kepsnio kąsnį gurkšniu alaus. 

- Užsiėmęs viskuo, išskyrus savo ateitį. 

- Nieko panašaus. 

- Vesai! 

Jis metė aštrų žvilgsnį į žmoną. 

- Nesikišk į tai, Dora. Tai mano ir Skoto reikalas. 

- Aš pradėsiu pildyti formas dar šį vakarą. 

Skotas atstūmė savo kėdę ir padėjo servetėlę ant stalo prie 
lėkštės. 

- Pradėsiu šį vakarą! - Vesas dūrė peiliu į Skoto lėkštę. - 
Pirmiau baik vakarieniauti. 

— Aš nealkanas. 

- Vis vien valgyk. Tau reikia baltymų. 

Skotas vėl pasiklojo servetėlę ant kelių ir pradėjo atidžiai 
valgyti kepsnį šakute ir peiliu. 

- Per atostogas aš tau leidau valgyti visokį šlamštą, - pasakė 
Vesas. - Bet nuo dabar, iki baigsis pavasarinės treniruotės, aš 
seksiu tavo mitybą. Daugiau jokių desertų. 

- O aš kaip tik šį vakarą iškepiau obuolių pyragą, - įsiterpė 
Dora. 

Tas užjaučiamas žvilgsnis, kuriuo ji pažvelgė į sūnų, suerzi- 
no Vesą labiau negu pats obuolių pyragas. 

- Žinai, Dora, - pasakė Vesas, - pusė to, kas jame yra ne- 
tikę, tavo kaltė. Tu jį sugadinai. Jeigu būtų buvusi tavo valia, jis 
net į koledžą nebūtų įstojęs. Būtum jį laikiusi čia ir lepinusi lyg 
kūdikį visą likusį gyvenimą. 

Jie baigė valgyti tylėdami. Skotas nuleidęs galvą kimšo 
maistą į burną tol, kol jo lėkštė ištuštėjo. Tada paprašė leidimo 
pasišalinti. 

- Žinai, ką tau pasakysiu, - tarė Vesas, kilniaširdiškai mirk- 
telėjęs sūnui, - tegu skrandyje susiguli pietūs, o tada vienas ga- 
balas pyrago tau nepakenks. 

- Ačiū. 

Skotas numetė servetėlę ir ištrepsėjo iš virtuvės. Po kelių 
sekundžių jie išgirdo, kaip užsitrenkė jo miegamojo durys ir 
pasigirdo garsi muzika. 

- Aš eisiu su juo pasikalbėti, - pasakė Dora. 

Vesas pagavo Dorą už rankos, kai ji mėgino atsistoti. 

- Duok jam ramybę, - paprašė Vesas ir nutempė ją atgal į 
kėdę. - Leisk jam pabūti suniurusiam. Jis pats atsipeikės. 

- Pastaruoju metu jis dažnai būna prastai nusiteikęs. 

- O koks paauglys išvengia nuotaikų svyravimo? 

- Bet Skoto anksčiau neapimdavo tokios niūrios nuotaikos. 
Jis tiesiog nepanašus į save. Kažkas jam negerai. 

Perdėtai mandagiai Vesas pasakė: 

- Aš dabar mielai suvalgyčiau pyrago. 

Dora buvo atsisukusi į jį nugara, kai pjaustė pyragą, padėtą 
ataušti ant spintelės viršaus. 

- Jis myli tave, Vesai. Jis labai stengiasi tau įtikti, bet tu re- 
tai kada jį už ką nors pagiri. Pagyrimas jį labiau paveiktų už 
kritiką. 

Jis sudejavo: 

- Ar negalėtume baigti nors vieno pokalbio, kad tu nesvies- 
tum man į veidą Opros įkvėptų nesąmonių? 

Ji padavė jam gabalą pyrago ir paklausė: 

- Ar nori ledų? 

- O kada aš jų nenorėjau? 

Ji atsinešė dėžutę ledų prie stalo ir uždėjo jų šaukštą ant 
pyrago. Po to nunešė ledus atgal į šaldiklį. Tada pradėjo krauti 
indus į krūvą. 

- Tu nori atstumti nuo savęs Skotą. 

- Ko aš noriu, tai ramiai suvalgyti desertą. 

Kai ji atsisuko į jį, jis nustebo - prieš jo akis švystelėjo Dora 
studentė, kurią jis pirmą kartą pamatė grakščiai plaukiančią 
per koledžo kiemelį, su trumpu tenisininkės sijonėliu, rakečių 
maišeliu, permestu per petį, prakaitu permirkusiais marškinė- 
liais, ką tik po mačo, kurį, kaip jis sužinojo vėliau, ji įspūdingai 
laimėjo. 

Tą atmintiną popietę jos akys blyksėjo pykčiu dėl to, kad ji 
pamatė jį numetant saldainių popierėlį ant rūpestingai prižiū- 
rimos pievelės priešais sportininkų bendrabutį, kur jis ir kele- 
tas jo draugų ilsėjosi plačioje verandoje. 

- Bukas, nevalyvas sportininkas, - mestelėjo ji, lyg jis būtų 
prišikęs į vandens fontaną ar ką nors panašaus. Tada ji priėjo 
prie popierėlio, pakėlė jį ir nunešė į artimiausią šiukšlių dėžę. 
Paskui nuėjo toliau net neatsigręždama. 

Jo draugeliai, tarp jų ir Dačas Bertonas, palydėjo ją švil- 
pimu, nepadoriomis replikomis bei nešvankiais pasiūlymais, 
ypač kai ji pasilenkė pakelti popierėlio. Bet Vesas tik spoksojo 
į ją susimąstęs. Aišku, jam irgi patiko jos dailūs papukai bei 
stangrus užpakaliukas. Kaitino jį. Bet jį sutriuškino jos abejin- 
gas požiūris į jį. 

Dauguma studenčių leipdavo, kai jis įeidavo į kambarį. 
Mergaitės darydavo rantus ant lovagalių žymėdamos su keliais 
vaikinais permiegojo, vaikinai irgi žymėdavo merginas. Per- 
miegoti su sporto žvaigžde buvo prestižo reikalas. Tuo metu 
jis ir Dačas buvo futbolo komandos žvaigždės. Vesas buvo pa- 
grindinis komandos puolėjas, Dačas - gynėjas. Mergaitės jiems 
nieko negailėjo ir paprastai jie gaudavo net daugiau, negu pra- 
šydavo. Jas buvo lengva pasiguldyti, o kas lengvai pasiekiama, 
praranda žavesį. Jam patiko ši mergaitė, nes ji įžūliai nekreipė 
įjį dėmesio. 

Jis manė, kad po santuokos visas jos įžūlus neprieinamu- 
mas išgaravo, bet dabar vėl pamatė jį blykstelint jos veide. 

- Ar obuolių pyrago valgymas tau svarbesnis už sūnų? - 
paklausė ji. 

- Dėl Dievo meilės, Dora, aš tik turėjau galvoje... 

- Vieną dieną tu jį spustelėsi per daug. Tada jis paprasčiau- 
siai mus paliks ir mes jo daugiau niekada nebepamatysime. 

- Žinai kokia tavo bėda, Dora? - paklausė jis piktai. - Tu 
paprasčiausiai neturi ką veikti. Tik sėdi visą dieną žiūrėdama 
tuos pokalbių šou, kuriuose kritikuojami vyrai, o vėliau pri- 
taikai visus jų trūkumus man. Tada užsisvajoji apie visus tuos 
siužetus, kurie niekada netiks mūsų šeimai. Nors mano tėvas ir 
buvo labai griežtas man, nieko blogo dėl to neatsitiko. 

- Ar tu myli jį? 

- Ką? 

- Savo tėvelį. 

Vesas susigrūdo į burną didelį gabalą pyrago. 

- Aš jį gerbiu. 

- Tu jo paprasčiausiai bijai. Bijai iki apsišikimo to pikto 
seno Žmogaus. 

Vesas numetė šaukštą ir atsistojo taip staiga, kad jo kėdė 
girgždėdama nučiuožė grindimis. Kelias minutes jie įsitempę 
spoksojo vienas į kitą. Tada Vesas nusišypsojo ir tarė: 

- Žinai, Dora, man patinka, kai tu nešvankiai kalbi. 

Atgręžusi jam nugarą ji atsisuko į kriauklę ir paleido 
vandenį. 

Vesas prislinko prie jos iš užpakalio, pasiekė čiaupus ir juos 
užsuko. 

- Indai gali ir palaukti. Jis uždėjo rankas jai ant strėnų ir 
prisitraukė prie savęs. - Tu mane užvedei, - pasakė. 

- Eik su tuo kur nors kitur, Vesai, - atsiliepė Dora 

Jis paniekinamai prunkštelėjo: 

- Galiu ir nueiti, - atrėžė. 

- Žinau, - mestelėjo Dora ir vėl atsuko čiaupus. 


Dačas pasibeldė į Hamerių duris kelis kartus. Pro langą jis ga- 
lėjo matyti virtuvę, nes ten degė visos šviesos, tačiau joje nieko 
nebuvo. 

Trepsėdamas kojomis iš nekantrumo ir šalčio, jis pasibeldė 
dar kartą, tada atidarė duris ir sušuko: 

- Vesai, tai aš - Dačas. 

Jis įžengė į vidų, su savimi įleisdamas ir šalto oro, uždarė 
duris, perėjo virtuvę ir pažvelgė į kambarį. 

- Vesai, - šūktelėjo dar kartą tokiu balsu, kurį, tikėjosi, įma- 
noma bus išgirsti ir per dundančią roko muziką, ji sklido iš 
namo galo, tikriausiai iš Skoto miegamojo. 

Staiga už jo atsidarė durys, jungiančios virtuvę su garažu. 
Jis laiku atsisuko ir išvydo pro jas įsmunkantį Vesą. Pamatęs 
virtuvėje stovintį Dačą, jis nusijuokė. 

- Taigi, galų gale atėjai. Taip ir maniau, kad pasirodysi, kai 
pamąstysi apie tuos pornografinius filmus. Aš pyliau antifrizą į 
Doros mašiną. Turint galvoje, kaip šalta... 

Staiga jo šypsena nublanko ir jis paklausė: 

- Ar kas nors atsitiko? 

- Lilė pakliuvo į avariją. 

- Jėzau! Ar ji sužeista? 

- Nemanau, bet nesu tikras. 

Vesas apkabino Dačą per pečius, nusivedė jį į kambarį ir 
pasodino ant sofos. Dačas nusiėmė skrybėlę ir nusimovė piršti- 
nes. Jo batai paliko tirpstančio ledo ir purvo žymes ant kilimo, 
bet nė vienas iš jų to nepastebėjo. Vesas įpylė į taurę viskio ir 
atnešė Dačui. 

- Išgerk gurkšnį, o tada papasakosi, kas atsitiko. 

Dačas susipylė viskį į gerklę, susiraukė ir giliai įkvėpė oro. 

- Ji atsiuntė žinutę į mano mobilųjį telefoną. Aš kalbėjausi 
su Ganais ir neatsakiau į skambutį. Prakeikimas! Kad ir kaip 
ten būtų, įvyko kažkokia avarija leidžiantis nuo kalno. Velniai 
rautų! Kai palikau trobelę, maniau, kad ji iš karto išvažiavo man 
pavymui. Man jokiu būdu nereikėjo išvykti pirmam. Kelias jau 
traukėsi ledu, kai išvažiavau. Tikriausiai ją sumėtė ar įvyko kas 
panašaus. Tiesiog nežinau. Na, ji parašė, kad jai pasisekė grįžti į 
trobelę ir kad tas Benas Tirnis... 

- Tirnis? Tas... 

Ir Vesas ženklais imitavo spausdinimą. 

- Taip, tas pats vyrukas. Tas nuotykių aprašinėtojas ar kas 
jis ten, po velnių, būtų. Lilė pranešė, kad jis sužeistas. 

- Ar manai, kad susidūrė jų mašinos? 

- Viskas, ką ji pasakė, viskas, ką aš galėjau suprasti, nes ryšys 
buvo šūdinas, kad jie yra trobelėje, kad Tirnis sužeistas ir jie 
prašo atsiųsti pagalbą. 

- Kas atsitiko? — įėjusi paklausė Dora. Ji vilkėjo chalatą 
aukšta apykakle, tvirtai surištą diržu per liemenį. Jos veido iš- 
raiška Dačui visada priminė lyno akrobato, kuris ką tik žengė 
klaidingą žingsnį, išraišką. 

Vesas jai trumpai nusakė padėtį. Dora išreiškė susirūpini- 
mą ir paklausė: 

- Ar Lilė pasakė ką nors apie Tirnio sužeidimą? Ar jis sun- 
kiai sužeistas? 

Dačas papurtė galvą. Jis ištiesė tuščią taurę Vesui, o Vesas ją 
vėl pripylė. Šį kartą Dačas išgėrė mažesnį gurkšnį. 

- Neturiu supratimo, ar jis tik nusibrozdinęs, ar jo būklė 
kritiška ir gyvybė kabo ant plauko. Tiesą sakant, man tas visai 
nesvarbu. Aš rūpinuosi Lile. Man reikia būtinai nusigauti ten 
dar šį vakarą. 

- Šį vakarą? - pakartojo Dora. 

Vesas pažvelgė pro langą. 

- Vis dar sninga, Dačai. Ir dar smarkiau. 

- Nereikia nė sakyti. Juk ką tik atvažiavau. 

Visi lauko keliai jau buvo apledėję, atrodė, kad snigti nie- 
kada nesiliaus. Oro temperatūra krito. 

- Kaip manai ten patekti, Dačai? Juk nepasiseks užvažiuoti 
keliu į kalną. Tavo keturi ratai šiuo atveju nepadės. 

- Žinau, - piktai ir nusivylęs pasakė Dačas. - Jau mėginau 
tai padaryti. 

- Ar išprotėjai? 

- Ko gero. Arba bent jau buvau kurį laiką. Kai išklausiau tą 
pranešimą savo telefone, sureagavau iš karto, nieko negalvoda- 
mas. Įšokau į keturratį, pradėjau važiuoti keliu, bet... 

Jis ištuštino antrąją taurę. 

- Mane taip sumėtė, kad vos suvaldžiau mašiną. 

- Paruošiu kavos, - pasakė Dora ir grįžo į virtuvę. 

- Galėjai užsimušti darydamas tokią kvailystę, - pareiškė 
Vesas. 

Dačas pakilo nuo sofos ir pradėjo žingsniuoti. 

- O ką, tavo manymu, Vesai, aš turėjau daryti? Sėdėti susi- 
kišęs pirštus į užpakalį ir laukti, kol keliai bus pravažiuojami? 
Tai gali užtrukti keletą dienų. Aš negaliu sėdėti sudėjęs rankų ir 
laukti. Gal ir Lilė sužeista. Gal tik nieko man nesakė. Ji mėgsta 
nutylėti tokius dalykus. 

- Aš suprantu tavo susirūpinimą, bet tu daugiau nesi už ją 
atsakingas. 

Dačas apėjo Vesą ratu sugniaužęs kumščius, ir vos nepar- 
griovė savo draugo. Nors objektyviai Vesas kalbėjo tiesą, jis ne- 

norėjo jos girdėti. Tik jau ne iš Veso. Amžinai jį pranokstančio 
Veso. Veso, kuris niekada niekam nėra pralaimėjęs ar suabejo- 
ięs savo sėkme. Vesas visada viską kontroliavo. 

- Aš - policijos viršininkas. Bent jau dėl šios priežasties esu 
atsakingas už Lilę. 

Vesas ramindamas pamojavo ranka. 

- Gerai, gerai. Nusiramink. Jei pyksi ant manęs, tas nieko 
nepakeis. 

Dora įnešė ant padėklo kavą ir Dačas pasiėmė vieną puode- 
lį. Jis nugėrė porą gurkšnių, kurie jam buvo reikalingi po dviejų 
taurių gryno viskio. Viskis paveikė jį lyg nektaras. Aromatas, 
skonis, šiluma, kuri pasklido pilve, ir tas lengvas apsvaigimas, 
kraujo pulsavimas leido jam suvokti, kaip labai trūko kas va- 
landą išgeriamos taurelės viskio. Jis paklausė: 

- Kelis Hokinsas vis dar turi smėlio barstytuvo monopo- 
lį, ar ne? 

- Miestas atnaujino sutartį su juo praėjusiais metais, - at- 
sakė Vesas. - Bet tik dėl to, kad tas niekam tikęs kalės vaikas 
turi reikiamą techniką. 

- Aš buvau pasiuntęs vyrus jį surasti. Paskui nuvykau į jo 
namus pats. Namas tamsus ir užrakintas. Niekas neatsiliepia 
telefonu. Jeigu jis nebarsto kelių, tai kur, po velnių, yra? 

- Manyčiau, bare, - atsakė Vesas. - Dėl to jis ir mėgsta savo 
darbą, kad jam reikia dirbti tik kelias dienas per metus. Visas 
kitas jis gali gerti iki sąmonės netekimo. 

— Mes jau patikrinome barus. 

- Tuos, kuriuose parduodamas apmokestintas alkoholis iš 
butelių su etiketėmis? - Vesas pašaipiai kilstelėjo antakius. - Jo 
ten nerasite. 

Jis nuėjo prie koridoriaus spintos, pasiėmė apsiaustą, skry- 
bėlę ir pirštines, tada tarė: 

- Tu vairuok. Aš parodysiu, kur važiuoti. 

- Ačiū už kavą, Dora, - padėkojo Dačas eidamas pro ją. 

- Būkit atsargūs, - tarė Dora. 

Veso atsakymas buvo trumpas. 

- Nelauk manęs grįžtant. Eik miegoti. 

Kai jie išėjo į lauką ir papuolė į smarkiausią pastarųjų metų 
pūgą, Vesas trinktelėjo Dačui į nugarą tarp menčių. 

- Nesirūpink, drauguži! Vienaip ar antraip mes išgelbėsime 
tavo ponią. 


Skoto miegamojo langai išėjo į galinį kiemą. Jis matė, kaip jo 
tėvas ir Dačas beveik nučiuožė prie juodo bronko, ant kurio 
stogo švietė plafonas, o ant durų buvo policijos ženklas. Dačas 
nebuvo išjungęs mašinos variklio. Išmetamosios dujos, sklin- 
dančios iš vamzdžio, atrodė lyg šokantis baltas vaiduoklis. Kai 
jie mėgino atbuli išvažiuoti taku, mašinos ratai prasisuko mė- 
gindami sukibti su keliu. 

Skotas vis dar spoksojo į tolstančias automobilio galines 
šviesas, kai mama pasibeldė į jo miegamojo duris. 

- Skotai? 

- Įeik, - jis sumažino muzikos garsą. 

- Ar norėtum dabar suvalgyti pyragą? 

- O ar negalėčiau jo pasilikti pusryčiams? Suvalgiau per 
daug kepsnio. Mačiau, kaip tėtis išvažiuoja su ponu Bertonu. 

Mama papasakojo jam, kas atsitiko. 

- Turbūt Lilė nesuskubo laiku nusileisti nuo kalno ir pakliuvo 
į spąstus dėl blogo oro. Ji bent jau turėjo rimtą priežastį ten būti. 
O ką viršukalnėje veikė ponas Tirnis, neįmanoma įsivaizduoti. 

- Na, jis juk mėgsta iškylauti. 

- Taip, bet iškylauti žinant, kad artėja pūga? 

Skotas taip pat pradėjo abejoti, ar verta tokiu oru iškylauti. 
Jis pats buvo patyręs iškylautojas ir skaitė Tirnio straipsnius 
apie regiono turistines trasas. Jis užaugo tyrinėdamas aplinki- 
nius miškus bei juose stovyklaudamas. Iš pradžių su skautais, 
paskui — ir pats vienas. Nors jam be galo patiko tyrinėti Klierio 
viršukalnę, kuri ir gražią dieną buvo pavojinga, visiškai nesi- 
norėjo ten būti tokią popietę kaip ši, šėlstant stichijai. 

- Net jeigu jie ras Kelį Hokinsą, abejoju, ar bus įmanoma 
užvažiuoti į kalną Lorelio keliu, - pastebėjo Skotas. 

- Aš taip pat nemanau, kad tai įmanoma, bet jie juk nebūtų 
manęs paklausę. Jeigu kas nors yra labiau užsispyręs už tavo 
tėvą, tai Dačas Bertonas. Gal tau ko nors atnešti? Gal puodelį 
karštos kakavos? 

- Ne, ačiū, mama. Aš dar truputį padirbėsiu prie tų pareiš- 
kimų, kaip pažadėjau tėvui, o tada gulsiu. 

- Gerai. Tada labanaktis. Miegok kietai. 

- Neužmiršk užrakinti durų ir įjungti signalizacijos, kai eisi 
gulti, - priminė Skotas. 

Ji nusišypsojo jam. 

- Nepamiršiu. Vesas ne kartą įspėjo mane, kad neužmirš- 
čiau uždaryti langų ir durų, ypač po to, kai dingo Milisentė. Bet 
aš nebijau įsilaužimo. 

O kodėl turėtum? - pagalvojo Skotas. Spintelėje prie lo- 
vos ji turėjo užtaisytą pistoletą. Skotas neturėjo to žinoti, 
bet žinojo. Aptiko jį, kai buvo šeštoje klasėje, įslinkęs į tėvų 
miegamąjį tam, kad nugvelbtų keletą prezervatyvų, kuriais 
norėjo nustebinti draugus. Jį kur kas labiau išgąsdino pis- 
toletas stalčiuje negu spermatozoidus žudančio lubrikanto 
tūbelė. 

- Neatrodo, kad Milisentė ar kitos buvo pagrobtos jėga, - 
tęsė ji. - Kad ir kas tas nusikaltėlis būtų, atrodo, moterys jį paži- 
nojo arba bent jau laikė nepavojingu. Ko gero, jos pačios mielai 
su juo ėjo. 

- Šiaip ar taip, būk atsargi, mama! 

Ji nusiuntė jam oro bučinį. 

- Pažadu. 

Kai tik ji uždarė duris, Skotas vėl paleido muziką garsiau 
ir nustatė taimerį taip, kad ji išsijungtų po dvidešimties minu- 
čių. Tada šiltai apsitūlojo viršutiniais drabužiais ir patraukė į 
slaptą žygį. 

Miegamojo langas atsidarydavo be jokio garso, nes Skotas 
buvo gerai sutepęs visas slankiojančias lango dalis. Akimirks- 
niu jis atsidūrė lauke ir vėl uždarė langą. Nenorėjo, kad mama 
pajustų skersvėjį ir ateitų pažiūrėti, iš kur jis sklinda. 

Šaltas oras degino akis ir privertė nosį lašėti. Jis susikūpri- 
no nuo į veidą bloškiamo sniego ir susikišo pirštinėtas rankas 
giliau į kišenes. Tada stengdamasis laikytis šešėlyje pėsčiomis 
sliūkino tolyn nuo namų. 

Kartais, ypač išklausęs tėvo pamokymų, kad nesistengia, kai 
iš tikro nerdavosi iš kailio, kad tik padarytų viską, kas jam buvo 
liepta, jis tiesiog turėdavo kuriam laikui palikti namus. 

Žinoma, tai, ką jis darydavo, niekada netenkino jo tėvo. 
Joks mėlynas kaspinas nebuvo pakankamai mėlynas, joks si- 
dabrinis trofėjus nepakankamai žvilgėjo Veso Hamerio vaikui. 
Net jeigu jis iškovotų olimpinį medalį, tėvas paklaustų, kodėl 
nelaimėjo dviejų. 

Pamatęs artėjant automobilio šviesas ir bijodamas, kad tai 
gali būti Dačo Bertono bronko, jis pasilenkė už gyvatvorės, kol 
pravažiuos mašina. Kadangi automobilis judėjo ne greičiau 
kaip dešimt mylių per valandą, atrodė, praeis amžinybė, kol jis 
privažiuos Skotą, kuriam nuo šalčio stingo kojos. 

Bet jo atsargumas buvo nereikalingas. Pro jį praslinkusi 
mašina nebuvo bronko. Jis vėl pradėjo eiti. Skruostus dengė 
pastatyta apykaklė, kepurė buvo užtraukta ant akių taip, kad jo 
niekas neatpažintų, jei kartais žiūrėtų pro langą į pūgą. 

Šio miestelio žmonės buvo liežuvautojai. Jeigu kas nors pa- 
stebėtų jį šį vakarą, o paskui papasakotų jo tėvui, Skotas žiauriai 
nukentėtų. Kas būtų, jeigu jis paslystų ant ledo ir susižalotų? 
Tėvas gautų insultą. Bet prieš tai užmuštų Skotą. 

Ar dėl to, kad buvo paskendęs mintyse, ar dėl to, kad labai to 
bijojo, jis iš tikrųjų paslydo. Kojos pakilo į orą, o jis pats smarkiai 
trenkėsi užpakaliu į žemę. Jausmas buvo toks, lyg jo uodegikau- 
lis būtų atsitrenkęs į pakaušį. Nuo smūgio prisikando liežuvį. 

Kelias minutes jis tiesiog mėgino atsigauti, po to pasistengė 
atsistoti. Po kelių juokingų pastangų jam galiausiai pasisekė atsi- 
stoti ant kojų. Jis nušlubavo prie statinių tvoros ir atsirėmė į ją. 

- Jėzau, - sudejavo Skotas, įsivaizdavęs, ką jo tėvas darytų, 
jei jis įšlubuotų į namus vilkdamas sutrupintą čiurną ar sulau- 
žytą blauzdikaulį. 

Suprask, tėti, viskas įvyko štai taip. Aš vogčiomis išslinkau iš 
„amo. Eidamas miestelio gatve paslydau ir nukritau ant ledo. 
Tau reikėtų išgirsti, koks buvo garsas, kai tas kaulas triokštelėjo. 
Lyg kas būtų trenkęs du storus medžio tašus vieną į kitą. Atsi- 
Jūstu. Manau, aš vis dėlto nevažiuosiu į tas varžybas Alabamo- 
ie. Manau, mūsų komandai teks laimėti Nacionalinės studentų 
sporto asociacijos čempionatą be manęs. 

Slinkdamas šaligatviu palei tvorą, jis net sudrebėjo, pagal- 
vojęs, kad toks atsitikimas jo gyvenime prilygtų atominės bom- 
bos sprogimui. Jis mokėtų už tai iki pat savo mirties dienos, 
kai tėvas palinkęs virš jo karsto ištartų: Koks mėšlas buvo tavo 
galvoje tada, Skotai? Nebūtų galo Veso šūkavimams, tik ateitų 
galas didiesiems Skoto siekiams. 

Jis vėl pažvelgė į tą apledėjusį plotą, ant kurio nugriuvo. Juk 
buvo tik per plauką nuo didžiulės nelaimės. Tiesiog pasisekė, 
kad nenusisuko sprando. 

O gal nepasisekė? 

Be jokio įspėjimo ši mintis stryktelėjo iš Skoto pasąmonės, 
jis net stabtelėjo. Iš kur atėjo tokia maištinga mintis? Stebėjo- 
si pats. 

Tai buvo tokia mintis, nuo kurios galėjo nutrenkti žaibas. 
Skotas pastaruoju metu buvo padaręs tokių dalykų, kurie būtų 
verti pasmerkimo pagal moralės ar religijos normas. Bet jis 
kažkodėl nebijojo už tai amžinai degti pragare. Iki dabar, kai 
sekundę dingtelėjo ši išdavikiška mintis. Bet kas gali būti pa- 
smerktas už mintis? Kas gali žinoti kitų žmonių mintis? 

Praėjo dar keletas minučių, kol Skotas pajudėjo. Tęsė savo 
kelionę. 

Bet dabar jau labai atsargiai. 

Al TIRNIS PRIMINĖ JAI, KAD JI NEBĖRA IŠTEKĖ- 
jusi, Lilė nusimetė apklotą ir nusiropštė nuo sofos. Ji 
tikėjosi, kad jis pamėgins ją sulaikyti, bet jo sužeidi- 
mai neleido jam taip greitai judėti. Jam tik pasisekė šiaip taip 
atsistoti. 
- Lile, - kreipėsi jis. 
- Paklausyk, Tirni! 
Nors jis net nebuvo jos palietęs, ji ištiesė ranką, kad jį su- 
stabdytų. 
— Mūsų dabartinė padėtis ir taip ganėtinai įtempta... 
Tirnis ją nutraukė: 
- Kojjūs nervinatės? Ar nesijaučiate saugi su manimi? 
- Saugi? Žinoma, saugi. Ar aš ką nors sakiau apie saugumą? 
Tai tiesiog... 
- Kas? - jo antakiai klausiamai pakilo. 
- Mes per daug viską suasmeniname. Kol esame čia, nerei- 
kia jokių asmeniškumų. Prašau susitelkti į praktinius dalykus. 
Jis jau buvo benorįs ginčytis, bet jos ištartas „prašau“ su- 
minkštino jos balso toną. 
Jis nenoriai sutiko. 
- Gerai, būkime praktiški. Ar jūs pasirengusi projektui? 

- Kokiam? 

- Maitėdų medžioklei. 

Jis pasiūlė apieškoti kambarius ir įsitikinti, ar ji kartais ko 
nors nepamiršo trobelėje, kai tvarkė ją anksčiau. Nutarė pradė- 
ti nuo virtuvės. Tirnis nusisuko ir nušlubčiojo ta kryptimi. 

- Tirni? - kreipėsi Lilė. 

Jis vėl atsisuko. Kol dar neprarado drąsos ar neperkalbėjo 
savęs, Lilė paklausė: 

- Ar susitikot su jomis vėliau? 

Jis klausiamai susiraukė. 

- Su kuo? - pasiteiravo. 

- Su tom dviem koledžo studentėm, kurios važiavo visu- 
reigiu ir ieškojo problemų. Kai aš atmečiau jūsų pasiūlymą eiti 
išgerti, ar nuėjot su jomis? 

Jis pažvelgė į ją ilgu, tiriamu žvilgsniu, tada apsisuko ir pa- 
traukė prie virtuvės. 

- Pažiūrėkit, ką galit rasti miegamajame ir vonioje. 


Miegamajame ji rado tik tris tiesius smeigtukus, įstrigusius ko- 
modos stalčiaus plyšyje. Padavė juos Tirniui. 

- Tai viskas, išskyrus du negyvus tarakonus po lova. Bet 
juos ten ir palikau. 

- Mumsjų gali prireikti kaip baltymų šaltinio, - pasakė Tir- 
nis pusiau juokais. 

Jis surado dvi išblukusias, susisukusias žvakes, kurios galėjo 
būti labai reikalingos, jei pradingtų elektra. 

- Jas radau pačiame stalo stalčiaus gale. 

Tirnis sunkiai rėmėsi ranka į granitinį baro stalviršį virtu- 
vėje. Jo akys buvo užmerktos. 

- Jums reikėtų atsigulti, - patarė Lilė 

- Ne, man viskas gerai, - atsiliepė Tirnis ir atsimerkė. 

- Atrodo, jūs tuoj nualpsite. 

- Tai tik dar viena svaigulio banga. 

Jis nuėjo nuo baro prie vieno iš langų, esančio prie paradi- 
nių durų, ir atitraukė užuolaidą. 

- Aš mąsčiau... 

Lilė laukė, kol jis išsakys savo mintį, nors jautė, kad ji ne- 
bus gera. 

- Jei po šios šlapdribos ir krušos pradės smarkiai snigti, 
kas labai tikėtina tokiame aukštyje, mūsų padėtis taps dar pa- 
vojingesnė. Bijau, kad gali baigtis propano atsargos, tada mums 
reikės kuro, - jis atsisuko į ją. - Kadangi vėliau padėtis gali pa- 
blogėti, man reikėtų nueiti į pašiūrę ir atnešti iš ten malkų, kiek 
tik galiu. 

Ji pažvelgė pro jo petį į lauką, tada vėl į jį. 

- Jums negalima ten eiti, - pasakė. - Juk vos pastovite ant 
kojų. Jums smegenų sutrenkimas. 

- Tas neturės jokios reikšmės, jeigu mes mirtinai sušalsime. 

- Gerai, užmirškite tai. Jums negalima ten eiti, ir viskas. Aš 
jūsų neišleisiu. 

Jos užsispyrimas privertė jį nusišypsoti. 

- Aš neprašau leidimo, Lile. 

- Aš pati nueisiu, - pasisiūlė Lilė, nors mintis, kad reikės 
iškelti koją į lauką iš reliatyviai šiltos ir saugios trobelės, vertė 
ją susigūžti. 

Jis nužvelgė ją nuo galvos iki kojų. 

- Jūs nepajėgsite atnešti tiek malkų, kiek reikia. Gal ir aš 
daug neatnešiu, bet tikrai daugiau už jus. Be to, jūsų batai šlapi. 
Jūs galite nušalti kojas. Eiti reikia man. 

Jie ginčijosi dar penkias minutes. Gana beprasmiškai - ne- 
paisydamas argumentų jis vis vien ruošėsi tą padaryti pats. 

- Ar pašiūrėje yra kas nors, kuo galėčiau pasinaudoti? Pa- 
vyzdžiui, rogės? Ant ko galėčiau sukrauti malkas ir jas atvežti? 
Ji mintimis perbėgo daiktus pašiūrėje ir papurtė galvą. 

- Nelaimė, Dačas ir aš išnešėme iš jos viską, išskyrus keletą 
įrankių. Kai tik įžengsite į pašiūrę, dešinėje išvysite didelę me- 
dinę komodą, kurią naudojome įrankiams laikyti. Gal joje ra- 
site ką nors naudingo. Žinau, kad ten yra kirvis. Jis didesnis už 
tą, kuris guli prieangyje. Sakėte, kad rąstgalius reikia sukapoti. 
Taigi jei pajėgsite, atneškite ir kirvį. 

- Kai tik nusileisiu prieangio laiptais, man reikės eiti į tą 
pusę, ar ne? 

Jis mostelėjo ranka. 

- Teisingai, - pritarė Lilė. 

- Ar yra kas nors pakeliui, į ką turėčiau atkreipti dėmesį? 
Kelmas, kanalizacijos šulinys, didelis akmuo? 

Lilė pasistengė įsivaizduoti galimas kliūtis jo kelyje. 

- Nemanau. Keliukas pakankamai tiesus, bet kai pereisite 
laukymę ir įeisite į mišką... 

- Taip... - nutęsė jis niūriai. - Tada jau bus sunkiau? 

- Kaip matysite kelią? 

Iš palto kišenės jis išsitraukė nedidelį žibintuvėlį. 

Jis neatrodė patikimas. 

- Kas, jeigu pasibaigs jo baterija? Galite pasiklysti. 

— Na, aš dar turiu šeštąjį jausmą, kuris man parodys kryptį. 
Jei pasiseks nusigauti iki ten, pasiseks ir parsigauti. Bet jeigu 
trobelėje užgestų šviesos, to tikiuosi bet kurią minutę, nes ledas 
kaupiasi ant elektros laidų, tada uždekite vieną iš žvakių ir pa- 
statykite ją lange. 

- Aš neturiu degtukų. 

Jis ištraukė degtukų dėžutę iš kitos palto kišenės ir pa- 
davė jai. 

- Pasidėkite degtukus ir žvakes į vieną vietą, kad žinotumė- 
te, kur jų ieškoti, jei prireiks. 

Staiga ji suvokė visą beprotybės, kurią jis ruošėsi dary- 
ti, dydį. 

- Tirni, prašau pergalvoti viską iš naujo. Galime suskaldyti 
baldus ir deginti juos. Knygų lentynas, kavos staliuką, spintos 
duris. Kol baigsis kuras, būsime išgelbėti. O propano gali už- 
tekti ilgesniam laikui, negu mes tikimės. 

- Nenoriu taip rizikuoti. Be to, nėra reikalo naikinti trobelę 
iki tol, kol būsime galutinai priversti. Viskas bus gerai. Aš esu 
keliavęs blogesnėmis sąlygomis. 

— Per pūgą? 

Jis nieko neatsakė, tik pasiėmė kepurę. Ją palietęs susiraukė. 

- Ji sukietėjusi nuo sudžiūvusio kraujo. Ar galiu pasiskolin- 
ti jūsų stadiono pledą? 

Ji padėjo jam suformuoti gobtuvą iš pledo, kaip anksčiau jis 
buvo padėjęs jai. Lilė pateikė savo paskutinį argumentą. 

- Žmonės su smegenų sutrenkimu neturėtų persitempti. 
Juk galite apalpti, galite prarasti savo šeštąjį krypties pojūčio 
jausmą ir pasiklysti arba nukristi kur nors nuo uolos ir mirtinai 
sušalti. 

— Mes, einantys į mirtį... 

- Nejuokaukit, - pasakė Lilė. 

- Norėčiau, kad tai būtų tik juokas. 

Jis užsitraukė šaliką ant veido ir palietė durų rankeną. Bet 
šiek tiek ją palaikęs suabejojo, vėl atsisuko, nusitraukė šaliką 
nuo burnos ir pasakė: 

- Jeigu kartais nepasisektų grįžti, velniškai gailėčiausi, kad 
nė karto tavęs nepabučiavau. 

Jo akys buvo lyg mėlyna liepsna ir tokios pat žavingos. Lilė 
negalėjo atitraukti akių nuo jo, o jis tuo tarpu užsitraukė šaliką 
atgal ant nosies. Kai atidarė duris, ledinio oro gūsis buvo lyg 
trumpas smūgis į veidą. Tik išsmukęs pro duris, jis iš karto jas 
rūpestingai uždarė. 

Pribėgusi prie lango, Lilė atitraukė užuolaidas, kad jis ge- 
riau matytų, kur eiti. Jis atsisuko ir iškėlė nykščius į viršų atsi- 
dėkodamas, kad ji apie tai pagalvojo. Ji priėjo prie kito lango 
ir padarė tą patį, tada prisidėjo rankas prie akių ir stebėjo 
jį pro apledėjusį stiklą. Sulig kiekvienu žingsniu jis atsargiai 
nuleisdavo koją, prieš tai įsitikinęs, kad atsistos ant kieto pa- 
viršiaus. 

Šviesa pro langus apšvietė nedidelį plotą prie pat trobelės, 
todėl Tirnis gana greitai iš jo išėjo. Nekantriai Lilė nutrynė šaltą 
langą, kuris apsinešė jai kvėpuojant. Ji dar matė silpną žibintu- 
vėlio šviesą, šokinėjančią pūgos sūkuriuose. 

Greitai ir to nebegalėjo matyti. 


Jie rado Kelį Hokinsą ten, kur ir buvo numatęs Vesas. 

Ta vieta buvo giliai miške, kur purvinas kelias baigėsi ties 
dviejų šimtų pėdų aukščio akmens uola. Pakištas po kalno ke- 
tera belangis vienaaukštis pastatas atrodė lyg krekerių dėžė. 

Fasado centre buvo metalinės durys. Virš jų švietė elektros 
lemputė be gaubto. Priešais pastatą stovėjo trys pikapai. Pagal 
tai, kiek sniego buvo pridrėbta ant jų langų, buvo galima spręs- 
ti, kad jie čia stovi jau ilgai. | 

Dačas meistriškai atvairavo savo bronko dvi mylias tamsiu, 
siauru, pavojingu keliu iki šios vietos, taigi jo nuotaika buvo 
niūri, kai jie su Vesu įėjo į vidų. Apšvietimas patalpoje buvo 
blankus. Kambarys skendėjo dūmuose, tvyrojo šlapios vilnos 
ir nešvaraus kūno kvapai. Eidami baro, esančio prie galinės 
sienos, link jie turėjo žengti tabako tirščių prispjaudytomis 
grindimis. 

Neaušindamas veltui burnos, Dačas paklausė: 

- Kur Kelis Hokinsas? 

Barmenas galva, riebaluotais, sulipusiais sruogomis plau- 
kais, mostelėjo į kampą. Hokinsas sėdėjo prie vieno išklibusio 
staliuko, padėjęs ant jo galvą, jo rankos bejėgiškai karojo prie 
šonų. Jis knarkė. 

- Tokios būsenos jis jau maždaug valandą, - pasakė barme- 
nas ir pro nešvarius flanelinius marškinius pasikasė pažastį. 

- O ko išjo norite? 

- Ką jis gėrė? - paklausė Dačas. 

- Kažką, ką jie patys atsinešė, - jis parodė pirštu į dar vie- 
ną ir vienintelį užimtą stalą, prie kurio trys niūrūs barzdoti 
vyrai žaidė kortomis. Virš jų kabėjo juodosios meškos galvos 
iškamša. 

- Iš visos šios šutvės meška turi aukščiausią intelekto koefi- 
cientą, - sušnibždėjo Vesas Dačui. - Tikiuosi, tavo ginklas tik- 
ras, nes negalėčiau lažintis, kad jų netikri. 

Dačas jau buvo pastebėjęs jų šratinius šautuvus, atremtus 
į kėdes. 

- Pridenk mane iš nugaros. 

- Trys prieš vieną? Ačiū. 

Dačas prisiartino prie stalo, kur miegojo Hokinsas. Pro jo 
praviras lūpas ant stalo buvo pritekėję seilių. Dačas patraukė jį 
už kojos ir išspyrė iš po jo kėdę. 

Hokinsas nudribo ant grindų. 

„- Povelnių! - jis pakilo nuo grindų sugniaužtais kumščiais. 
Bet pastebėjęs Dačo policininko ženklelio blizgesį atsitraukė ir 

- Sveikas, Dačai! Kai buvau vaikas, stebėdavau futbolo var- 
žybas, kuriose tu dalyvaudavai. 

- Man reikėtų įkišti tavo subinę į kalėjimą, - atkirto Da- 
čas. - Bet jei tu esi pakankamai blaivas, kad būtum kvailas, va- 
dinasi, esi pakankamai blaivas, kad dirbtum. Man reikia tavo 
pagalbos. 

Hokinsas atgalia ranka nusivalė seiles. 

- O kam tau jos reikia? - paklausė. 

- O kam tu manai? - Dačas pasilenkė arčiau, bet atšoko, 
pajutęs smarvę. 

- Tu esi pasirašęs sutartį su miestu, kad barstysi kelius smė- 
liu. Dabar, genijau, spėk ką turiu mintyje. Mums mirtinai reikia 
pravažiuoti vienu iš kelių. O kur esi tu? Tavęs niekur neįmano- 
ma rasti. Pasirodo, geri, pasmirdęs girtuokli. Aš praradau keletą 
brangių valandų mėgindamas tave surasti. 

Dačas pagriebė tą apsiaustą, kurį manė esant Kelio, nuo kė- 
dės atkaltės ir numetė jam. Kelis pagavo jį ir prispaudė prie 
krūtinės. Dačas apsidžiaugė, kad jis dar ne visiškai girtas, jei 
sugebėjo sugauti apsiaustą. 

- Greitai iš čia nešdiniesi, supratai?! Mes tave palydėsime 
iki garažo. Tavo smėlio barstytuvas jau pakrautas smėliu ir lau- 
kia tavęs. Ar turi raktus? 

Hokinsas pasiknaisiojo tepaluotų mėlynų džinsų kišenėje, 
ištraukė ryšulį raktų ir ištiesė juos Dačui. 

- Kodėl tau pačiam jų nepaėmus ir... 

- Aš paimčiau, bet niekas, be tavęs, neturi supratimo apie 
smėlio barstytuvo mechanizmą ir tik tau patikėta jį vairuoti. 
Aš neprisiimsiu atsakomybės ir niekas Klierio miestelyje ne- 

prisiims. Tau teks važiuoti, Hokinsai. Ir nesitikėk, kad tau pa- 
siseks nuo manęs pabėgti pakeliui į miestą. Aš būsiu taip arti, 
kad galėsiu įkąsti tau į šikną pro mašinos išmetamąjį vamzdį. 
Važiuojam! 

- Iš to nieko gero neišeis, - protestavo Hokinsas, kai Dačas 
pastūmė jį durų link. 

- Gerai, jau gerai, važiuosiu su jumis, šefe, - pagaliau nu- 
sileido Kelis. Bet, turint galvoje, kaip smarkiai sninga, viskas, 
ką šiandien išbarstysiu, bus tik gero smėlio praradimas. Mies- 
tui tai bus dvigubos išlaidos, nes vėl reikės barstyti, vos tik 
baigsis pūga. 

- Tai mano bėdos. Tavo problema yra pasistengti, kad tavęs 
neprikulčiau iki sąmonės netekimo po to, kai padarysi tai, ką 
reikia padaryti. 


Lilė susirūpinusi laukė, kol grįš Tirnis, ir džiaugsmingai šūk- 
telėjo, kai pamatė jį kėblinantį iš tamsos. Jis kažką tempė pa- 
skui save. Kai priartėjo, ji pamatė, kad tai brezentas, prikrautas 
malkų. 

Jis paliko jį prie laiptelių, o pats klupdamas užlipo jais. Ji ati- 
darė trobelės duris, nustvėrė jį už apsiausto rankovės ir įtraukė 
į vidų. Jis susmuko prie durų staktos ir nusitraukė nuo galvos 
netikrą gobtuvą. Jo antakiai ir blakstienos ir vėl buvo apšerkš- 
niję. Instinktyviai ji nubraukė šerkšną jam nuo akių. 

- Prašau paduoti stiklinę vandens, - paprašė Tirnis. 

Lilė nuskubėjo į virtuvę ir pripylė vandens iš ąsočio. Jau 
anksčiau buvo pastebėjusi, kad čiurkšlelė iš čiaupo liovėsi tekė- 
ti. Jie labai gerai padarė, kad pripildė vandens visas talpas, kol 
dar galėjo. 

Tirnis nuslydo siena žemyn ir sėdėjo ant grindų ištiesęs į 
priekį kojas. Nusimovė pirštines ir tai spaudė pirštus į kumš- 
tį, tai juos ištiesdavo, kad atgaivintų kraujotaką. Ji atsiklaupė 
prie jo. Tirnis dėkingas paėmė iš jos stiklinę vandens ir visą 
ją išgėrė. | 

- Ar be to, kas matyti, jums viskas gerai? - paklausė Lilė. 

Jis linktelėjo, bet nieko neatsakė. 

Normaliomis sąlygomis nueiti į pašiūrę būtų prireikę maž- 
daug šešiasdešimties sekundžių. Pagal Lilės rankinį laikrodį 
Tirnis užtruko trisdešimt aštuonias minutes. Per tą ilgą laiką 
Lilė daug kartų barė save, kad leido jam eiti. 

- Džiaugiuosi, kad jums pasisekė grįžti, - pasakė Lilė taip 
nuoširdžiai, kaip tik galėjo. 

- Aš eisiu dar kartą. 

- Ką?! - pasibaisėjo Lilė. 

Dejuodamas ir remdamasis į sieną, jis šiaip taip atsistojo. Jis 
taip svyravo, kad atrodė, jog nenuvirsta, tik dėl to, kad jo batų 
padai prikalti prie grindų. 

- Tirni, jums negalima eiti. 

- Jei man pasiseks atvilkti dar malkų, pajusime skirtumą. 
Nemanau, kad užtruksiu taip ilgai kaip pirmąjį kartą, - pasa- 
kė jis maudamasis pirštines. - Dabar jau žinau, kur viskas yra. 
Daug laiko sugaišau grabaliodamasis tamsioje pašiūrėje ir ieš- 
kodamas, kur kas yra. 

Jis minutėlę abejingai spoksojo tiesiai priešais save, po to 
papurtė galvą, lyg norėdamas iš jos iškratyti viską, kas nerei- 
kalinga. 

- Jūs ten negalite eiti ir neisite. 

- Man viskas gerai, - pasakė Tirnis ir vėl užsimaukšlino 
gobtuvą iš pledo. 

— Norėčiau įstengti atkalbėti jus nuo ėjimo. 

Jis niūriai nusišypsojo. 

- Aš taip pat to norėčiau. 

Tada jis užsitraukė šaliką ant nosies ir išėjo. Lilė pro langą 
žiūrėjo, kaip jis perkrauna malkas nuo brezento po stogo krai- 
gu. Stebėjo jį tol, kol jis vėl dingo tamsoje. Atsisukusi nuo lango 
į kambarį, ji nutarė nepasiduoti baimei. 

Greičiau, negu tikėjosi, ji išgirdo Tirnio batus plumpinant 
laiptais. Kai pravėrė duris, pamatė jį tempiant pilną malkų bre- 
zentą į prieangį. Nebuvo lengva tai padaryti, nes rąstgaliai buvo 
sunkūs. 

- Ar neužmiršot paimti kirvio? - paklausė Lilė. 

- Jo ten nebuvo. 

Iš po šaliko sklindantis Tirnio balsas buvo duslus. 

- Tik prieš kelias dienas pati jį ten mačiau. 

- Jo ten nebėra, - trumpai nukirto Tirnis, kad jai praeitų 
noras ginčytis. 

Atsimink, pagalvojo Lilė. Tirnis nemėgsta, kai abejojama jo 
žodžiais. 

Arba jo nurodymais. Jis pažvelgė į židinyje degančią ugnį 
ir susiraukė. 

- Dabar jau per vėlu dėl to ginčytis, - pasakė Lilė. 

Jis sukrovė krūvelę malkų viduje, kad jos galėtų išdžiūti, o 
brezentą ištiesė ant malkų krūvos, esančios prieangyje. Tada 
iėjo į kambarį. Lilė stumtelėjo jį prie židinio. 

- Kadangi ugnis jau dega, galite ja pasidžiaugti. 

Jis nusitraukė nuo galvos pledą, nuėjo prie židinio ir susmu- 
ko ant kelių, lyg atgailautojas prieš altorių. Nusitraukė pirštines 
ir ištiesė rankas į liepsną. 

- Aš užuodžiau iš kamino kylančius dūmus, kai ėjau atgal. 
Kaip jums pasisekė įkurti ugnį? 

- Radau keletą sausesnių rąstgalių netoli prieangio sienos. 

- Ačiū. 

- Nėra už ką. 

- Aš užuodžiu ir kavą. 

- Buvau palikusi neatidarytą dėžutę šaldytuve, - paaiški- 
no ji eidama į virtuvę. - Iššvaisčiau šiek tiek mūsų geriamojo 
vandens, bet padariau tik du puodelius. Tačiau neturime nei 
grietinėlės, nei cukraus. 

- Ašjų ir taip niekada nevartoju. 

Tirnis jau buvo nusivilkęs paltą, nusirišęs šaliką ir nusiavęs 
batus ir stovėjo atsisukęs nugara į ugnį, kai ji atnešė jam garuo- 
jantį puoduką. 

- Ar jums nepasidarys bloga nuo kavos? 

- Surizikuosiu, - jis apglėbė puodelį abiem rankom, pakėlė 
jį prie lūpų, tada stabtelėjo ir paklausė: 

- O kur jūsų puodelis? 

- Kava jums. Jūs ją užsidirbote. 

Jis porą kartų sriūbtelėjo kavos, gardžiuodamasis skoniu 
bei šiluma, ir suniurzgė iš malonumo. 

- Gal ašjus vesiu. 

Lilė nervingai nusijuokė ir atsisėdo, pasikišusi pėdas po už- 
pakaliu, tame sofos kampe, kuris buvo arčiausiai ugnies. Pri- 
glaudė prie savęs lovos apklotą, lyg norėdama apsiginti. Nuo 
ko, ji tiksliai nežinojo. Galbūt nuo Tirnio akių, kurios visą lai- 
ką ją sekė, kiaurai permatė ir atrodė, žino apie ją daugiau negu 
ji pati. 

Jis atsisėdo prie židinio ir ištiesė kojas ugnies link. 

Kad užpildytų tylą, ji paklausė: 

- Kaip jūsų galva? 

- Sukasi. 

- Ar vis dar skauda? 

- Truputį. 

- Ant jūsų plaukų nebematau šviežio kraujo, bet kai truputį 
pailsėsit, norėčiau vėl apžiūrėti žaizdą. 

Jis linktelėjo, bet nieko nepasakė. Galiausiai Lilė atsikėlė ir 
paėmė iš jo tuščią kavos puodelį. Paskui nuėjo į virtuvę, kad vėl 
jį pripiltų. Kai atnešė jį Tirniui, jis papurtė galvą. 

- Šitas bus jums. 

- Bet aš kavą išviriau jums. 

- Noriu, kad ir jūs išgertumėte kavos. 

Ji sriūbtelėjo porą gurkšnių, padėkojo ir vėl atidavė puodelį 
jam. Paduodant puodelį jų pirštai susilietė. 

- Tai malonu, Lile. Ačiū. 

- Ačiū, kad nuėjote malkų. 

- Nėra už ką. 

Ji vėl atsisėdo tame pačiame sofos kampe. Vos spėjo tai pa- 
daryti, jis pradėjo pokalbį tiesmuku teiginiu. 

- Aš žinau apie jūsų dukterį. 

Jos nustebimas buvo akivaizdus, todėl jis pridūrė gūžtelėjęs 
pečiais. 

- Susirinkau informacijos nuotrupas iš įvairių šaltinių. 

- Kokių? 

- Klierio žmonių. Apie jus sklando daug kalbų, ypač nuo to 
laiko, kai Dačas vėl tapo policijos viršininku. Rito bare jūs esate 
pagrindinis apkalbų šaltinis. 

- Arjūs ten praleidžiate daug laiko? 

- Kai būnu šiose vietose. Tai tinkama vieta atsipalaiduoti. 

- Taip. Tai - miestelio centras, - tarė Lilė sarkastiškai. — 
Taip ir maniau, kad skyrybos su Daču sukels gandų ir spėlionių 
šuorą. Paskalos minta vestuvėmis, nėštumais, meilės istorijo- 
mis ir skyrybomis. 

- Taip pat mirtimis, - pasakė jis tyliai. 

- Taip. 

Atsidususi ji pažvelgė į jį. 

- Kas kalbama apie Eimės mirtį? 

- Kad ji buvo tragiška. 

- Tai ne gandas. Jai buvo tik treji, kai mirė. Ar jūs tą ži- 
nojote? 

Jis linktelėjo. 

- Ji mirė prieš ketverius metus. Man sunku patikėti, kad aš 
jos nebeturiu, kad iš viso ją turėjau. 

- Ar jai buvo smegenų auglys? 

- Jūs vėl teisus. Tikrai baisus auglys. Klastingas ir mirtinas. 
Labai ilgą laiką jis nepasireiškė. Nebuvo jokio paralyžiaus, da- 
linio aklumo ar kalbos sutrikimų. Jokio mažiausio įspėjimo, 
kas mūsų laukė. Eimė atrodė visiškai sveika maža mergaitė. 
Tai buvo geroji pusė, bet buvo ir blogoji. Kol suvokėme, kad 
Eimei kažkas negerai, auglys jau buvo apėmęs visą smegenų 
pusrutulį. 

Lilė pešiojo apkloto kraštus. 

- Iš pat pradžių mums buvo pasakyta, kad jis neoperuo- 
tinas ir neišgydomas. Gydytojai įtikinėjo, kad net naudojant 
agresyvią chemoterapiją bei radiacinį gydymą jos gyvenimas 
tebūtų pratęstas kelioms savaitėms, geriausiu atveju - mėnesiui 
ar keliems, bet ji nebūtų išgelbėta. Mes su Daču nusprendėme 

jos nekankinti varginančiu gydymu. Pasiėmėme namo ir pra- 
leidome su ja šešias reliatyviai pakenčiamas savaites. Tada pra- 
keiktas auglys ėmė augti labai sparčiai. Simptomai atsirado ir 
progresavo taip greitai, kad vieną rytą ji jau nebegalėjo nuryti 
apelsinų sulčių. Per priešpiečius ir kitos organizmo funkcijos 
pradėjo trikti. Vakarienę ji jau būtų valgiusi ligoninėje, bet iki 
to laiko atsidūrė komoje. Anksti rytą ji nustojo kvėpuoti, širdis 
suplakė dar vieną kartą ir Eimė mus paliko. 

Lilės žvilgsnis nuslydo Tirniu ir sustojo ties židinio lieps- 
nomis. 

- Mes atidavėme jos kūną medicinos tyrimams. Pagalvo- 
jome, kad tai galbūt atneš naudos ir išgelbės kitus vaikus nuo 
kančių ir tokio baisaus likimo. Be to, aš negalėjau pakęsti min- 
ties, kad ji bus uždaryta karste. Suprantate, ji bijojo tamsos. 
Negalėdavo užmigti, jei nedegdavo naktinė lemputė. Lemputė 
buvo mažas, persišviečiantis angelas su išskleistais lyg Kalėdų 
pranašo sparnais. Aš ją vis dar turiu ir pati užsidegu kiekvie- 
ną vakarą. Negalėjau net įsivaizduoti, kad Eimė bus užkasta 
žemėje. 

- Nekalbėkime apie tai, Lile. 

- Viskas gerai. Galime kalbėti, - pasakė Lilė šluostydama 
ašaras nuo skruostų. 

- Nereikėjo man pradėti šio pokalbio, - pasakė Tirnis. 

- Džiaugiuosi, kad pradėjote. Man geriau, kai galiu kalbė- 
ti apie ją, apie Eimę. Mano psichoterapeutas pabrėžė, kad bus 
daug geriau, jei galėsiu apie tai išsikalbėti ir galėsiu minėti Ei- 
mės vardą. 

Tirnio žvilgsnis buvo atidus. 

- Keista, bet Eimei mirus mažai žmonių norėdavo su ma- 
nimi apie ją kalbėtis. Nedrįsdami pažvelgti man į akis, jie kal- 
bėdavo eufemizmais. Minėdavo mano netektį, mano skausmą, 
mano gedulą, bet niekas garsiai neištardavo Eimės vardo. 

- O kaip Dačas? 

- Ką - Dačas? 

- Kaip jis susidorojo su netektimi? 

- O ką sako liežuvautojai? 

- Kad jis pradėjo gerti daug viskio. 

Ji liūdnai nusijuokė. 

- Klierio gandai gana teisingi. Jis tikrai pradėjo per daug 
gerti. Tai pradėjo kenkti jo darbui. Jis ėmė daryti tokias šiurkš- 
čias klaidas, kad galėjo pakenkti ne tik sau, bet ir savo ben- 
dradarbiams. Jis tapo nepatikimas. Jam porą kartų trinktelėjo 
per nagus, paskui jis gavo kelis viešus papeikimus, po to buvo 
pažemintas pareigose, kas jam sukėlė didesnę baimę ir privertė 
gerti dar daugiau. Jis pateko į užburtą žemyn vedančią spiralę. 
Galiausiai buvo išmestas iš darbo. Šiandien jis man vėl pasakė, 
kad jei ne Eimė, mūsų santuoka būtų tęsusis amžinai. Galbūt 
jis teisus. Mirtis mus išskyrė. Jos mirtis. Bijau, kad mes tapome 
šablonu, pora, kurios santuoka negalėjo atlaikyti vaiko praradi- 
mo. Mes pasikeitėme. Nebegalėjome būti tokie patys. Nei kaip 
pora, nei kaip individai. 

Nuo žarijų Lilė pakėlė akis į Tirnį. 

- Ar aš ką nors praleidau? Ar kietakakčiai, mėgstantys kištis 
į kitų reikalus, jau žino mūsų skyrybų datą? 

- Jie mėgina ją nustatyti. Šiaip ar taip, jie džiaugiasi, kad 
Dačas vėl tarp jų. 

- O kąjie sako apie mane? 

Tirnis abejingai gūžtelėjo pečiais. 

- Nagi, Tirni, klokit viską. Aš - storaodė. Atlaikysiu. 

- Jie sako, kad skyrybų reikalavote jūs. 

- Paversdami mane kietaširdiškiausia kale, iš visų kada nors 
buvusių. 

- Negirdėjau, kad tai būtų pateikiama kaip tik tokiu būdu. 

- Bet panašiai. Esu tikra. Galima tikėtis, kad klieriečiai pa- 
laikys saviškį. 

Lilė vėl pradėjo spoksoti į ugnį garsiai reikšdama jai į galvą 
šaunančias mintis. 

- Skirtis su Daču nutariau ne iš pykčio ar keršto. Skyriausi 
tam, kad pati išgyvenčiau. Jo nesugebėjimas atsigauti po Eimės 
mirties neleido atsigauti ir man. 

Ji norėjo, kad Tirnis suprastų, ko niekas kitas nepajėgė 
suvokti. 

- Aš tapau jo atrama. Jam lengviau buvo remtis į mane, 
negu pasiieškoti profesionalios pagalbos ir pačiam išsigydyti 
žaizdas. Jis tapo našta, kurios aš daugiau nebepajėgiau nešti, 
o dar reikėjo tvarkyti savo pačios gyvenimą. Mūsų ryšys tapo 
žalingas mums abiem. Mums bus geriau vienam be kito. Nors 
Dačas ir nenori pripažinti, kad mūsų santuoka galutinai iširo. 

- Tą lengva suprasti. 

Lilė taip sureagavo į šiuos žodžius, lyg jis ją būtų palietęs 
įkaitintu žarsteklio galu. 

- Atsiprašau? 

- Ar galite kaltinti jį, kad jis sutrikęs? 

- O kodėl jis turėtų būti sutrikęs? 

- Bet kuris vyras būtų. Jūs su juo išsiskyrėte. Jūs reikalavo- 
te skyrybų. Tačiau šiandien, kai papuolėte į bėdą, pirmiausia 
skambinote jam. 

- Aš paaiškinau, kodėl skambinau jam. 

- Bet jis tą gali įvairiai suprasti. 

Ji pakankamai aiškiai išdėstė Tirniui, dėl ko skambino Da- 
čui. Kodėl jai turi rūpėti, ar Tirnis ja patikėjo? Ji pati sau sakė, 
kad jai ir nerūpi, bet iš tikrųjų jo žodžiai ją skaudino. Ji žvilgte- 
lėjo į savo rankinį laikrodį, bet laiko neužfiksavo. 

- Jau vėlu, - pasakė. 

- Jūs pykstate? 

- Ne. Aš tik pavargusi. 

Ji pasiėmė rankinę nuo kavos staliuko ir pradėjo knis- 
tis joje. 

- Aš nusišnekėjau, - pasakė Tirnis. 

Ji liovėsi kuistis rankinėje ir pritarė: 

- Taip, Tirni. Ko gero. 

Užuot mėginęs atsiprašyti ir taikytis, ko Lilė tikėjosi, kie- 
tai ištarė: 

- Velniškai blogai, Lile. Gal norite sužinoti, kodėl aš likau 
prie židinio, užuot atsisėdęs ant sofos šalia jūsų? Gal norite su- 

žinoti, kodėl aš neraminau jūsų, neatėjau ir neapkabinau, kai 
verkėte dėl Eimės? Tik todėl, kad aš, kaip ir Dačas, nežinau, ką 
man jaučiate. 

Lilė prasižiojo, bet taip ir nesumojo ką atsakyti. Nuleidusi 
žvilgsnį knibinėjo rankinės užsegimą. 

- Aš nenoriu, kad Dačas grįžtų į mano gyvenimą, - ji ištarė 
lėtai. - Jokiu pavidalu. Bet mano jausmai jam nėra vienareikš- 
miai. Aš linkiu jam gero. Kadaise jis buvo puikus futbolo žai- 
dėjas. Įmušdavo tą paskutinį įvartį, kuris nulemdavo rungtynių 
baigtį. Ir dabar jam to linkiu. 

- Sėkmingo įvarčio? 

- Gero rezultato. Tas darbas Klieryje yra jam naujas startas. 
Jis gali čia vėl pasireikšti kaip geras policininkas. Labiau už vis- 
ką norėčiau, kad jam čia sektųsi. 

- Labiau už viską, - susimąstęs pakartojo Tirnis. - Tai rim- 
tas teiginys. 

- Aš tikrai turiu tai galvoje. 

- Tada, manau, jūs padarytumėte viską, kad užtikrintumėte 
jo sėkmę. 

- Taip. Tik, nelaimė, aš nieko negaliu padaryti. 

- Gali būti, kad jums teks nustebti. 

Ištaręs šį paslaptingą teiginį, jis atsistojo, atsiprašė turįs pa- 
sišalinti ir perėjo per miegamąjį, tikriausiai į vonią. 

Lilė stebėjo jį nueinantį ir jautėsi šiek tiek nejaukiai ir nu- 
sivylusi. Lyg jos psichoterapeutas būtų ją palikęs staiga, nors 
ji dar ne viską pasakė. Ji džiaugėsi, kad Tirnis jau žinojo apie 
Eimę ir tai palengvino jų pokalbį. Būtų buvę sunku apie tai 
kalbėti su tuo, kurio beveik nepažįsti. Juk nepaskelbsi to be nie- 
kur nieko, nors ji dažnai buvo linkusi pati apie tai pasakyti, kad 
išvengtų klausimo: Ar jūs turite vaikų?, kuris priverstų viską pa- 
aiškinti, o paskui išgirsti privalomą frazę. 

- Labai atsiprašau. Nieko apie tai nežinojau. 

Tai versdavo pašnekovą pasijusti nejaukiai. 

Su Tirniu jai pasisekė išvengti šio nepatogaus pokalbio. Ji 
buvo dėkinga už tai, kad jis neužvertė jos banaliais raminimais 

ir klausimais, kaip ji jautėsi po Eimės mirties, nes ir taip turėtų 
būti aišku kaip ji jautėsi. Tirnis buvo ypač geras klausytojas. 

Tačiau jo domėjimasis Dačo bei jos santykiais jau pradė- 
jo Lilę erzinti. Dačas nebebuvo reikšmingas jos gyvenime. Bet 
Tirnis veikiausiai nebuvo tuo įsitikinęs. 

Jeigu jam rūpi sužinoti, kaip ji reaguotų, jei jis ją apkabintų 
ir laikytų priglaudęs, tai kodėl jis to nepadaro ir nesužino, o tik 
naudoja Dačą kaip pretekstą to nedaryti. 

- Jūs knisatės savo rankinėje jau penkias minutes, - sugrį- 
žęs į kambarį pasakė Tirnis. Lilė net nebuvo pastebėjusi, kad jis 
stovi prie sofos galo ir stebi ją, kol jis prabilo: 

- Ko ten ieškote? 

- Vaistų. 

- Vaistų? 

- Taip, nuo astmos. Vakar nusipirkau juos Rito vaistinėje. 
Viljamas Ritas, beje, yra baisiausias liežuvautojas. Kol vakar 
buvau vaistinėje, kad pasiimčiau tuos receptinius vaistus, jis 
uždavė tuziną suktų klausimų apie Dačą ir mane, apie mūsų 
skyrybas ir apie trobelės pardavimą. Netgi paklausė, kiek ga- 
vome už savo namelį. Ar galite tuo patikėti? Aišku, gal jis visko 
klausinėjo iš draugiškumo, bet man kyla įtarimas, kad... ak... 

Ji nutilo, nes per daug smarkiai ėmė knaisiotis po rankinu- 
ką, kol galiausiai apvertė jį ir viską iškratė ant kavos staliuko. 

Tarp daiktų ant stalo buvo jos kosmetinė, kurioje anksčiau 
buvo radusi manikiūrines žirklutes, piniginė ir čekių knygelė, 
popierinių nosinių pakelis. Dar mėtinių saldainių pakelis, mo- 
biliojo telefono įkroviklis, leidimas įeiti į biurą Atlantoje, raktų 
pakabukas ir akiniai nuo saulės. 

Viskas, išskyrus tai, ko jai reikėjo. 

Suglumusi ji pažvelgė į Tirnį. 

- Jų čia nėra, - pasakė. 

AČAS BUVO BUDRUS VAŽIUODAMAS KELIO HO- 
"kinso smėlio barstytuvu pirmiausia dėl to, kad neti- 
kėjo, jog Kelis tikrai sąžiningai stengsis pakilti keliu 
į kalną. Antroji priežastis buvo ta, kad jis norėjo pirmas įžengti 
pro trobelės duris, kaip Lilės riteris žvilgančiais šarvais. 
Kelionė atgal į miestą iš tos skylės, kurioje jis ir Vesas rado 
Hokinsą, buvo šiurpi. Tiltai buvo sunkiai pravažiuojami, keliai 
ne ką geresni. Kai tik jie pasiekė garažą, Dačas sugirdė Hokin- 
sui kelis puodelius juodos kavos. Jis be paliovos niurzgėjo ir 
verkšleno, kol Dačas pagrasino, kad užkimš jam burną, jeigu jis 
tuoj pat neužsičiaups, pagaliau grūste įgrūdo jį į sunkvežimį. 
Smėlio barstytuvo kabina atrodė kaip kiaulidė. Grindys nu- 
sėtos šiukšlėmis bei maisto pakuočių skiautėmis. Vinilinės sėdy- 
nės skylėtos, pro skyles lindo sėdynių kamšalas. Ant galinio vaiz- 
do veidrodėlio, be poros didžiulių pūkuotų žaidimo kauliukų 
bei nuogos merginos su vibratoriumi hologramos, kabėjo pušies 
formos oro gaiviklis, bet jis prastai slopino įvairius kvapus. 
Smėlio barstytuvas priklausė sunkvežimių, kuriuos senasis 
ponas Hokinsas nuomodavo municipalitetui, komunalinių pa- 
slaugų įstaigoms ir statyboms, parkui. Biznis klestėjo tol, kol 
senis numirė ir viską paveldėjo Kelis. Dabar jam priklausė tik 
šis smėlio barstytuvas. 

Kelis jaunesnysis panaudojo tėvo lėšas, kad padengtų pasko- 
las, kurių pats nesugebėjo sumokėti. Iš jo buvo paimta viskas, 
išskyrus šį sunkvežimį. Dačas buvo abejingas Kelio finansinėms 
bėdoms ir nesijaudino dėl to, ar smėlio barstytuvas nebus atimtas 
išjo rytoj. Jam tik buvo svarbu patekti į kalno viršūnę šį vakarą. 

Dačas pažvelgė į šoninį veidrodėlį ir pamatė savo bronko 
šviesas, sekančias iš paskos saugiu atstumu. Vienas jo polici- 
ninkų, Samuelis Bulas, sėdėjo už vairo. Jis sugebėjo sėkmingai 
važiuoti tuo smėlio ir druskos mišiniu, kurį barstė Hokinsas. 
Nepaisant to, kelio paviršius vis tiek buvo slidus. Retkarčiais 
Dačas pastebėdavo bronko, slystantį griovio link ar slidinėjantį 
kelio viduriu. 

Vesas važiavo kartu su Bulu. Išeinant iš garažo Dačas jam 
pasakė, kad tai jo paties problema ir Vesas neprivalo važiuo- 
ti kartu. 

- Keliauk namo. Tai mano problema, ne tavo. 

- Ne, aš vyksiu su tavimi kaip moralinė parama, - pasakė 
Vesas ir įlipo į bronko. 

Dačui būtų prireikę moralinės pagalbos tik tuo atveju, jei 
pastangos išgelbėti Lilę būtų nesėkmingos. Tikriausiai Vesas 
manė, kad nesėkmė garantuota. Tą patį manė ir Bulas. Ir Ho- 
kinsas. Jų žodžiai slėpė aiškią ir rimtą abejonę. Jų žvilgsniuose 
jis pastebėjo užuojautą. 

Tikriausiai aš jiems atrodau desperatiškai, pagalvojo Dačas. 
O desperacija visiškai netiko policijos viršininkui. Nei vyrui. 
Tai tikrai neįkvėpė pasitikėjimo kitiems. Vienintelis jausmas, 
kuris galėjo paveikti Kelį Hokinsą, buvo baimė. 

Kai jie atsidūrė per maždaug penkiasdešimt jardų nuo po- 
sūkio į Lorelio kelią, Dačas pagrasino: 

- Jei tik pajusiu, kad pats kuri kliūtis, įkišiu tave į kalėjimą. 

- Kuo apkaltinsit? 

- Tuo, kad mane kvailinai. 

- To negalite padaryti. 

- Siūlau nemėginti galiu ar ne. Pasistenk iš savo sunkveži- 
mio išspausti viską, ką sugebi, supratai? 

- Taip, bet... 

- Jokių išsisukinėjimų. 

Hokinsas nulaižė lūpas ir tvirčiau įsikibo į vairą burbė- 
damas: 

- Nematau jokios prasmės, po velnių! 

Jis perjungė pavarą artėdamas prie sankryžos. Tai buvo 
pavojinga vieta, nes posūkis buvo staigus, o kelias iš karto už 
jo - įkalnė. Kad neišlėktų iš posūkio, Hokinsas turėjo važiuoti 
lėtai, bet išlaikyti pakankamą pagreitį, kad užlėktų įkalnėn. 

Dačas įjungė radijo siųstuvą ir pasakė: 

- Šiek tiek atsilik nuo mūsų, Bulai. Neprivažiuok per arti. 

- Nesijaudink dėl to, drauguži, - atsiliepė Vesas per garsia- 
kalbį. - Ką tik jam tą pats pasakiau. 

- Baisiai paprasta ir lengva, - sumurmėjo Hokinsas po no- 
simi kalbėdamas su savimi arba su savo sunkvežimiu. 

- Nevažiuok ir per lėtai, nes tau reikia įveikti įkalnę. 

- Na, man atrodo, kad aš geriausiai žinau, kaip vairuoti šį 
sunkvežimį. 

- Tai vairuok, vairuok! Bet būk velniškai įsitikinęs, kad vai- 
ruoji teisingai. - Jis tyliai giliai įkvėpė ir sulaikė kvėpavimą. 

Hokinsas atsargiai pradėjo sukti. Sunkvežimis sėkmingai 
padarė posūkį. 

Dačas iškvėpė orą. 

- Dabar truputį spustelėk. 

- Nemokykit manęs mano dirbti, - atkirto Hokinsas. - O, 
šūdas, šitas kelias tamsesnis už Egiptą! 

Autostrada, kuri pasiekusi Klierį tampa Maino gatve, buvo 
gerai apšviesta iki pat miestelio ribų iš abiejų jo pusių, bet iš 
karto už jų keliai buvo tamsūs ir kontrastas tiesiog rėžė akį. 
Sunkvežimio šviesos neapšvietė nieko daugiau, kaip tik besisu- 
kančių snaigių šokį. Tai išgąsdino Hokinsą. Jis atleido akcele- 
ratorių 

-— Ne! - sušuko Dačas, nes jis buvo važiavęs šiuo keliu dau- 
gybę kartų ir žinojo, kad šioje vietoje reikia padidinti greitį, kad 
užvažiuotum į pirmąją įkalnę. 

— Duok šiek tiek garo! 

- Aš nieko nematau! - suspiegė Hokinsas. Jis įjungė neutra- 
lią pavarą ir leido mašinai pastovėti, kol rankove nusišluostė vei- 
dą. Nors oras buvo šaltas, jo kaktą išpylė prakaito lašai. Jų kvapas 
buvo aitrus, kaip ir alkoholio, kuris tą prakaitavimą sukėlė. 

- Įjunk bėgį, - pro sukąstus dantis iškošė Dačas. 

- Minutėlę! Duokit priprasti mano akims. Tos besisukan- 
čios snaigės svaigina mane. 

- Nė minutės! Pirmyn! 

Hokinsas susiraukė. 

- Ar jūs trokštate numirti? 

- Ne, tai tu to trokšti. Nes aš tave užmušiu, jei šis sunkveži- 
mis nepajudės per penkias sekundes. 

- Nemanau, kad policijos šefas turėtų taip gąsdinti vargšus 
eilinius piliečius. 

- Vienas, - pradėjo skaičiuoti Dačas. 

- Kas ten pas jus darosi? - suspiegė Veso balsas iš siųstuvo. 

- Du, - Dačas atleido imtuvo mygtuką ir atsiliepė: -Kelis 
svarsto, kaip geriau užvažiuoti įkalnėn. 

Išjungęs siųstuvą skaičiavo. 

- Trys. 

— Dačai, ar tu tikras, kad mums verta ten važiuoti? — vėl pa- 
sigirdo susirūpinęs Veso balsas. - Gal tau reikėtų persigalvoti. 

- Keturi, - toliau skaičiavo Dačas. 

- Bulas sunkiai išlaiko bronko ant kelio, nors ir pabarstyto 
smėliu. Mes nematome nieko toliau savo kapoto... 

- Penki, - tarė Dačas ir išsitraukė iš dėklo pistoletą. 

- Šūdas! - nusikeikė Kelis ir įjungė pirmą bėgį. 

- Viskas gerai, Vesai, - pasakė Dačas į radijo siųstuvą kaip 
galėdamas ramiau. - Mes jau važiuojame. 

Kelis atleido sankabą ir paspaudė akceleratorių. Sunkveži- 
mis pariedėjo į priekį keletą pėdų. 

- Turėtum šiek tiek spustelėti, antraip mes niekada neuž- 
važiuosime ant kalno. 

- Neužmirškit, kad mes vežam sunkų krovinį. 

- Tai kompensuok tą svorį. 

Hokinsas linktelėjo ir įjungė antrą bėgį. Bet vos jis padidino 
greitį, užpakalinės padangos ėmė prasisukinėti. 

- Nieko neišeis, - pasakė Hokinsas. 

- Na, nepasiduok! 

- Aš negaliu užvažiuoti... 

- Tai mėgink! Nesustok! 

Hokinsas sumurmėjo kažką apie Jėzų, Mariją ir Juozapą, bet 
po to padarė taip, kaip liepė Dačas. Ratai iš pradžių prasisuko, 
bet paskui sukibo su keliu ir sunkvežimis pajudėjo pirmyn. 

- Matai? - pasakė Dačas su didesniu palengvėjimu, nei no- 
rėjo parodyti. 

- Taip... bet mums reikia įveikti tą pirmąjį staigų posūkį. 

- Tu gali tai padaryti. 

- Aš taip pat galiu nuvežti mus abu tiesiai į pragarą, nes nė 
velnio nematau. Visiškai nenorėčiau kūlversčiom nusiristi nuo 
kalno šiame sunkvežimyje. 

Dačas nepaisė jo kalbų. Prakaitas po jo paties drabužiais 
žliaugė dar smarkiau negu po Hokinso. Jis sutelkė žvilgsnį už 
kapoto žibintų. Atsižvelgdamas į Hokinsą, nutarė nediskutuoti 
apie tai, kaip pavojinga vairuoti tokį didelį sukvežimį aukštyn 
į kalną slidžiu keliu. Ypač kai matomumas - vos kelios pėdos. 
Snigo taip smarkiai, kad sniegas jau buvo nuklojęs ką tik iš- 
barstytą smėlį. Jis pastebėjo, kad Bulas atvairavo bronko tik iki 
posūkio. Vyrai mašinos viduje - jo geriausias draugas ir vienas 
iš pavaldinių - tikriausiai svarstė, kiek siekia Dačo kvailums. 
Bet jam nebuvo galima jaudintis dėl jų nuomonės. 

Burgzdamas ir ūždamas sunkvežimis po truputį kilo į dvi- 
dešimties laipsnių įkalnę. Tai buvo labai lėtas važiavimas, bet 
Dačas sakė sau, kad kiekvienas įveiktas colis artina jį prie Lilės 
ir Beno Tirnio. 

Kodėl iš visų vyrų, su kuriais ji galėjo įstrigti, ten turėjo at- 
sidurti Benas Tirnis? Dačą apskritai varė iš proto mintis, kad 
ji trobelėje viena su svetimu vyru. Ir dar su tuo, į kurį vakar 
žiopsojo. 

Dačas buvo matęs, kaip ir kitos moterys, tiek jaunos, tiek 
senos, nužiūrinėjo Beną Tirnį bei alpo dėl jo tvirto kūno ir tarsi 
iš marmuro iškaltų žandikaulių. Galima buvo lažintis, kad jis 
lengvai sukeldavo sąmyšį tarp moterų. 

Jis turbūt įsivaizduoja esąs tikras eržilas. Ieškantis įspūdžių, 
tyrinėjantis, dedantis savo nuotraukas į žurnalus. Ir visa tai bai- 
giasi nemokamu leidimu atsidurti viename miegmaišyje su bet 
kuria iš moterų, kurią tik jis išsirinks. 

Plaukiojimas baidarėmis, tik pamanyk! 

Nustūmęs karčias mintis į šoną, Dačas pasakė: 

- Galvas aukštyn, Hokinsai! Mes artėjame prie pirmojo 
staigaus posūkio. 

- Taigi... 

- Dar koks dešimt jardų. 

- Turime mažiau šansų nei sniego gniūžtė užriedėti į kalną. 

- Jei sugebi atskirti, kas tau naudinga, mes užvažiuosime. 

Keletą akimirksnių pats Dačas tikėjo, kad jiems pasiseks. 
Gal jis taip labai norėjo, kad pasisektų, jog jau matė, kaip tai 
atsitinka. Tačiau pozityvus mąstymas buvo bejėgis prieš fizi- 
kos dėsnius. Kad sėkmingai įveiktų posūkį, Kelis turėjo įjung- 
ti žemesnę pavarą. Kai jis tą padarė, sunkvežimio greičio ne- 
beužteko įkalnei įveikti. Atrodė, mašina įstrigo amžiams. Pa- 
skui sunkvežimis pradėjo riedėti atgal. Hokinsas suspiegė lyg 
moteris. 

- Pridėk greičio, idiote! - sustaugė Dačas. 

Hokinsas įvykdė paliepimą, bet Dačui pasirodė, kad jo pa- 
stangos nebuvo pakankamai ryžtingos, kad nugalėtų neper- 
maldaujamą traukos jėgą. Nors ir kaip ten būtų, visos Hokinso 
pastangos ėjo perniek. Jam vargais negalais pasisekė sustabdyti 
žemyn riedantį sunkvežimį ir nenuslysti nuo kelio. 

Kai sunkvežimis pagaliau sustojo, Hokinsas nusikeikė: 

- Velniop viską! Galėjome nuriedėti nuo kalno. 

- Pamėgink vėl! 

Hokinsas pasuko galvą taip staiga, kad jo kaklo slanksteliai 
trakštelėjo kaip kukurūzų spragėsiai. 

- Jums galvoje negerai? 

- Įjunk pavarą ir pamėgink vėl. 

Hokinsas papurtė galvą lyg šlapias šuo. 

- Jokiu būdu, - pasakė. - Galite išsitraukti pistoletą ir šauti 
man į tarpuakį. Tai bent jau bus staigi mirtis. Kur kas geriau, 
negu gulėti sutraiškytais viduriais tarp tonų smėlio ir sunkve- 
žimio nuolaužų. Ačiū, sere. Arba laukite, kol pragiedrės, arba 
ieškokite kito vairuotojo, arba vairuokite pats. Man nusispjauti, 
ką jūs pasirinksite, bet aš to nedarysiu. 

Dačas pamėgino žiūrėti į Hokinsą tokiu žvilgsniu, kad šis 
pasiduotų, bet Hokinsas pats kiaurai pervėrė Dačą žvilgsniu. Jo 
blogai nuskustas žandikaulis buvo karingai atkištas į priekį. Jie 
abu nustebo, kai kažkas pasibeldė į keleivio pusės langelį. 

Pro langelį žvelgė Vesas. 

- Arjums viskas gerai? 

- Taip, žinoma, - atsiliepė Dačas per stiklą. 

- Kurgi ne! - sustaugė Hokinsas. 

Vesas užšoko ant sunkvežimio laiptelio, atplėšė duris ir iš 
karto pajuto Hokinso baimę. 

- Kas darosi? - paklausė. 

Hokinsas drebančiu pirštu parodė į Dačą. 

- Jis išsitraukė ginklą ir pažadėjo mane užmušti, jei neuž- 
vešiu jo į šitą kalną. Jis išprotėjęs lyg išvietės žiurkė. 

Vesas pažvelgė nepatikliu žvilgsniu į Dačą, šis pavargusiu 
balsu tarė: 

- Nesiruošiau jo nušauti. Tik norėjau pagąsdinti, kad pasi- 
stengtų iš visų jėgų. 

Vesas keletą akimirkų atidžiai žvelgė į jį, paskui kreipėsi į 
Hokinsą tyliu, konfidencialiu tonu: 

- Dačo žmona ten, viršuje, trobelėje, su svetimu vyru. 

Hokinsas suvokė, kas buvo pasakyta, ir ištarė: 

- O vaikine! Tas tai užveda! 

Tokį dalyką Hokinsas pajėgė suprasti. 

Vesas paklausė: 

- Keli, ar galėtum nuvažiuoti atbulas iki pagrindinio kelio? 


128 SANDRA BROWN 


Hokinsas, įkvėptas jam parodytos užuojautos, tapo sukal- 
bamesnis ir sutiko pamėginti. Padedamam vyrų jam pasisekė 
nuvairuoti sunkvežimį atgal iki pagrindinio kelio ir pasukti jį 
miesto kryptimi. Dačas įsakė Bului važiuoti kartu su Hokinsu 
ir įspėjo jį, kad akylai stebėtų Kelį, jog šis nepadarytų ko nors, 
kas trukdytų toliau naudoti sunkvežimį. 

- Neleisk jam tyčia sugadinti sunkvežimio taip, kad rytoj jis 
negalėtų su juo važiuoti. 

Sėdėdamas bronko ir važiuodamas iš paskos, Dačas griežė 
dantimis: 

- Tas bailus, prisigėręs kalės vaikas! 

- Tokio tipo, kaip Kelis Hokinsas jaunesnysis, galas nebūtų 
didelis nuostolis. Sutinku su tavimi, - pasakė Vesas. Bet, Jėzau, 
ar kiek nepersistengei, kai išsitraukei ginklą? 

- O ar tau būtinai reikėjo jam pasakyti, kad Lilė ten, viršuje, 
yra su kitu vyru? Iki ryto tą jau žinos visas miestelis. Sunku ir 
apsakyti, ką žmonės paistys apie Lilę ir Beną Tirnį ir apie tai, ką 
jie daro trobelėje, kad apšiltų ir prastumtų nuobodžias valan- 
das. Puikiai žinai, kaip mąsto šie žmonės. 

- Aš matau, ką mąstai tu. 

Dačas metė į jį piktą žvilgsnį. 

- Be to, - tęsė Vesas, - aš neminėjau Beno Tirnio vardo. 
Viskas, ką žino Hokinsas, kad ji ten su kažkokiu senu kvėšena. 

- Vargu. 

- Klausyk, aš jam pasakiau todėl, kad jis pajėgus tą suvokti. 
Važiuoti į kalną per tokią pūgą, kad išgelbėtum kokį nors įstri- 
gusį gyventoją? Hokinsas niekad nebus toks pareigingas, jei rei- 
kia važiuoti dėl savo žmonos, kuri ten su kitu vyru, galima imtis 
bet kokių skubių veiksmų. Netgi gąsdinti ką nors pistoletu. 

Jie daugiau apie nieką nesikalbėjo, kol pasiekė garažą. Tada 
Dačas liepė Bului nuvažiuoti į policijos poskyrį ir sužinoti, ar 
kam nors nereikia jo pagalbos. Jeigu ne, jis galės važiuoti namo. 

- Gerai, padarysiu tą, sere, - nejaukiai žvelgdamas į grindis, 
pasakė policininkas. - Man gaila, kad mums nepasisekė pasiek- 
ti jūsų žmonos. 

- Pasimatysim rytoj, - trumpai tarstelėjo Dačas. 

Policininkas nuėjo į poskyrio mašiną. Hokinsas jau riogli- 
nosi į savo pikapą, kai Dačas priėjo ir pasakė: 

- Ryt iš ryto aš pirmiausia ieškosiu tavęs. Žiūrėk, kad ne- 
būtų sunku tave rasti. 

- Aš būsiu namuose. Ar žinote, kur mano namas? 

- Užvažiuosiu pas tave auštant. Kai atvažiuosiu, žiūrėk, kad 
nebūtum nei girtas, nei pagiriotas, nes pats prašysi, kad tave 
nušaučiau. 

Jie išsekė paskui Hokinso pikapą iš garažo. Nelabai nuste- 
bo, kad neveikia viena iš galinių jo mašinos šviesų. 

- Aš jam už tai turėčiau išrašyti šaukimą, - suburbėjo Da- 
čas, kai jų keliai išsiskyrė ties sankryža. 

Privažiavus Hamerių namus Vesas pasakė: 

- Paleisk mane prie įvažiavimo į namą. Nėra reikalo va- 
žiuoti prie jo. 

Dačas sustabdė bronko. Kelias minutes abu vyrai tylėjo. 
Vesas niūriai spoksojo pro mašinos langą ir galų gale pasakė: 

- Atrodo, niekad nesiliaus snigę. 

Dačas keikė sniego ir krušos sūkurius. 

- Aš ten rytoj nusigausiu, nors tam reikėtų išsiauginti spar- 
nus ir pradėti skristi. 

- Tau tikrai gali tekti tą padaryti, - atsiliepė Vesas. - Kur 
dabar keliausi? 

- Truputį pasivažinėsiu po miestą. Pažiūrėsiu, kas dedasi. 

- Kodėl tau nepastačius mašinos į vietą nakčiai ir truputį 
nepamiegojus? 

- Negalėčiau užmigti, net jei ir mėginčiau. Mane dabar va- 
rinėja adrenalinas ir kofeinas. 

Vesas kurį laiką jį atidžiai apžiūrinėjo, tada ištarė: 

- Aš tave rekomendavau į šį darbą. 

Dačas atsisuko ir niūriu žvilgsniu pažvelgė į draugą. 

- O dabar abejoji, ar vertėjo? 

- Tikrai ne. Bet man atrodo, galiu tau priminti, kaip smar- 
kiai priklauso tavo ateitis nuo to, ar tau čia seksis. 

- Luktelėk. Ar manai, kad aš nevykusiai atlieku savo darbą? 

- Aš to nesakiau. 

- Tada kas negerai? 

- Aš tik sakau, kad tavo reputacija kaba ore, o drauge 
ir mano. 

- O tu pripratęs gyventi saugiai, ar ne? 

- Tu velniškai teisus, - atšovė Vesas. 

Dačas sušnarpštė: 

- Taip, tave visada dengė dideli, blogi puolėjai, o jei nedengė, 
tujiems išrašydavai velnių. O aš būdavau paliekamas likimo va- 
liai, mane galėjo triuškinti, svarbiausia, kad tu būtum saugus. 

Suvokęs, kaip vaikiškai skamba tas grįžimas į jaunystės die- 
nas, jis užsičiaupė. Tai, ką pasakė Vesas, buvo liūdna, karti tiesa. 
Jis pats tą žinojo. Jį tik erzino, kad tai buvo garsiai pasakyta. 

- Dačai, - kreipėsi Vesas, rūpestingai rinkdamas žodžius. - 
Mes čia ne kokius girtuoklių žaidimus žaidžiame. Ir ne futbolą. 
Mūsų miestelyje siautėja kažkoks psichas, keistuolis, kuris gro- 
bia moteris. Jau penkios pagrobtos. Tik Dievas žino, ką jis joms 
padarė. Žmonės yra išgąsdinti, susierzinę, svarsto, kiek dar bus 
aukų, kol nusikaltėlis bus pagautas. 

- Kur suki? 

- Aš noriu pasakyti, kad tu mažiau jaudiniesi dėl mieste- 
lio krizės negu dėl Lilės, kuri įstrigo puikioje, jaukioje trobelėje 
prieš pat pūgą. Suprantu, kad tu dėl jos jaudiniesi. Iš dalies tai 
pateisinama. Bet pažvelk į viską šiek tiek objektyviau. 

- Neskaityk man pamokslų, pone miestelio tarybos pirmi- 
ninke, - švelniu balsu pasakė Dačas, nors virė įsiūčiu. - Vargu 
ar tu gali būti moralės kriterijumi, ypač kai tai susiję su moteri- 
mis, - pridūrė pabrėžtinai, kad Vesas viską geriau suvoktų. 

R JŪS SERGATE ASTMA? 
- Chroniška, nealergine astma, - Lilė dar kartą 
patikrino ranka savo rankinės vidų, nors žinojo, kad 
jos pastangos bergždžios. Mažo maišelio, kuriame ji laikydavo 
vaistus, ten nebuvo. Ji susirūpinusi pirštais perbraukė plaukus, 
po to parėmė smakrą ranka. Tada garsiai ištarė: 
- Kur jis galėtų būti? 
- Bet jums nėra astmos priepuolio. 
- Tik todėl, kad nuolat vartoju vaistus - geriu piliules ir 
naudoju inhaliatorių. 
= -B6 js 
— Mane gali ištikti priepuolis. Stiprus priepuolis, kadangi 
neturiu bronchus plečiančių vaistų: 
- Bronchus... 
- Plečiančiųjų, plečiančiųjų, - nekantriai pakartojo Lilė. - 
Inhaliatoriaus, kurį naudoju užėjus priepuoliui. 
- Mačiau žmones juos naudojant. 
- Bejo aš negaliu kvėpuoti. 
Ji atsistojo ir pradėjo sukti nedideliu ratu. 
- Kur mano maišelis? Jis maždaug tokio dydžio, - Lilė laikė 
delnus maždaug per šešis colius vieną nuo kito. - Žalio šilko 

su krištoliniais karoliukais. Viena mano bendradarbių padova- 
nojo jį per praėjusias Kalėdas. Ji pastebėjo, kad mano senasis 
maišelis jau beveik susidėvėjęs. 

- Gal jį palikote... 

Jis dar nespėjo baigti sakinio, o Lilė jau papurtė galvą ir ne- 
leido jam kalbėti: 

- Jis visada būna mano rankinėje, Tirni. Visada. Šią popietė 
irgi ten buvo. 

- Arjūs tuo tikra? 

- Absoliučiai. Kvėpavimas šaltu oru gali sukelti priepuolį. 
todėl aš panaudojau vieną inhaliatorių prieš išeidama iš trobe- 
lės. Vis labiau nervindamasi Lilė grąžė rankas. - Jis buvo mano 
rankinėje dar šią popietę, bet dabar jo ten nėra. Kur jis galėjo 
pasidėti? 

- Nusiraminkit. 

Lilė vėl jį nutraukė pykdama, kad jis nesugeba suprasti jos 
išgąsčio. Jis neturėjo supratimo, kas yra gaudyti orą ir nebūti 
tikram, kad neuždusi. 

- Neliepkite man nusiraminti. Jūs nežinote... 

- Taip, jūs teisi. 

Jis paėmė ją už pečių ir lengvai papurtė. 

- Aš nieko neišmanau apie astmą, išskyrus tai, kad isterija 
tokiu atveju nepadės. Jūs sau varote nervų priepuolį. Nusira- 
minkit. 

Jai nepatiko griežtas jo balso tonas, tačiau jis, be abejo, buvo 
teisus. Ji linktelėjo ir išsivadavo iš jo gniaužtų. 

- Gerai, gerai, aš rami. 

- Grįžkime mintimis atgal. Jūs paskutinį kartą naudojote 
inhaliatorių prieš palikdama trobelę, ar ne? 

- Taip. Eidama pro duris. Tikrai žinau, kad padėjau jį at- 
gal į rankinę. Atsimenu, kaip vargau su užtrauktuku, nes mū- 
vėjau pirštines. Bet net jeigu atsitiktinai būčiau jį pamiršusi, 
jis būtų šiame kambaryje. Mes peržiūrėjome kiekvieną šios 
trobelės centimetrą. Jo čia nėra, antraip vienas iš mūsų būtų 
jį radęs. 

- Jūsų rankinė nukrito ant grindų, kai automobilis trenkėsi 
į medį. Ar atmenate? 

Ne, ji buvo tai pamiršusi, kol jis priminė. 

- Žinoma, - sudejavo Lilė. - Maišelis tikriausiai tada ir iš- 
krito. Jis buvo viršuje, ant visų kitų daiktų, nes jį įdėjau pa- 
skutinį. 

- Tada tai yra vienintelis logiškas paaiškinimas. Kai ištrau- 
kėte rankinę iš po prietaisų skydo, ar patikrinote, ar ten yra 
maišelis? 

- Ne. Man neatėjo į galvą patikrinti, ar kas nors neiškrito. 
Aš tik galvojau apie mūsų keblią padėtį. 

- Kada dabar jums reikėtų vartoti vaistus? 

- Prieš einant gulti. Nebent atsitiktų taip, kad man tektų 
panaudoti vieną iš inhaliatorių nedelsiant. 

Tirnis suvirškino informaciją ir pasakė: 

- Tada mes turime padaryti viską, kad išvengtume priepuo- 
lio. Kas juos sukelia? Be kvėpavimo šaltu oru? Tarp kitko, kaip, 
po galais, jums pasisekė užkopti į kalną, beveik nešant mane ir 
nepatirti priepuolio? 

- Mano vaistai gerai veikia ir padeda jų išvengti. Aš galiu 
daryti praktiškai viską, ką noriu. Pavyzdžiui, plaukioti baida- 
rėmis po neramius vandenis, - pridūrė ji ir nedrąsiai nusi- 
šypsojo. 

- Bet tas kopimas į viršų beveik pribaigė mane, tai kaipgi 
jums nieko neatsitiko? 

- Gal įgijau antžmogiškos jėgos. 

Kad Tirnis geriau suprastų humorą, Lilė paaiškino: 

- Kai jūs gulėjote ant kelio, o aš laksčiau, kad paimčiau 
antklodę, ir taip toliau, mąsčiau, kodėl nejaučiau adrenalino 
antplūdžio, apie kurį pasakoja žmonės, atsidūrę krizinėse si- 
tuacijose. 

- Gal jautėte. Tik to nesuvokėte. 

- Tikriausiai. Visada priepuolius sukelia persitempimas. Be 
to, tokios dirginančios medžiagos, kaip dulkės, pelėsiai ir už- 
terštas oras. Šiuo atžvilgiu čia gana saugu, ypač žiemą. Bet, aiš- 

ku, aš patiriu stresą, o tai gali sukelti priepuolį. Po to, kai mirė 
Eimė, mane ištikdavo priepuoliai dėl dažno verkimo. Laikui 
bėgant jie pasidarė retesni, bet, aišku, turiu vengti per didelio 
jaudinimosi. 

Lilė nusišypsojo šypsena, kuri, jos manymu, buvo drąsi: 

- Esu tikra, kad viskas bus gerai. Tikriausiai nieko tokio, 
kad praleisiu kelias dozes. 

— Nueisiu į mašiną jų paieškoti, - pasakė. 

— Ne! - sušuko Lilė ir iš visų jėgų įsikibo į jo rankovę. Dar 
blogiau už tai, kad ji neturėjo vaistų po ranka, būtų buvę tai, 
kad ji neturėtų ir vaistų ir dar liktų viena. 

Netrukus po Eimės mirties ją buvo ištikęs priepuolis naktį. 
Ji prabudo nuo savo pačios švokštimo ir pradėjo atkosėti bjau- 
riausias gleives. Jos kvėpavimo takai jau buvo beveik užblokuo- 
ti, kai ji įkvėpė gyvybę gelbstinčius vaistus. 

Tai buvo ypač bauginantis epizodas, nes ji tuo metu buvo 
viena. Dačas tą naktį negrįžo namo. Ir net nepaskambino, kad 
praneštų, jog vėluos. Kadangi jau buvo išsėmęs savo menka- 
verčių pasiteisinimų atsargas, nutarė, kad geriau bus visai ne- 
skambinti ir nemeluoti. 

Ji galų gale nustojo jo laukusi ir susiruošė miegoti. Dabar 
Lilė prisiminė, kaip tada galvojo, kad jam būtų buvusi gera pa- 
moka, jeigu jai nebūtų pasisekę įkvėpti vaistų arba jei jų nebūtų 
užtekę pravalyti kvėpavimo takams. Grįžtų ir rastų ją uždusu- 
sią per tą laiką, kurį jis praleido su kita moterimi. 

Suvokusi, kad vis dar laikosi desperatiškai įsikibusi į Tirnio 
rankovę, paleido ją. 

- Jums nepasiseks nueiti iki mašinos ir atgal neapalpus, - 
pasakė Lilė. - Tada jūs liksite lauke paklydęs, sušalęs ar be są- 
monės, O aš čia su savo negalia. Mums abiem nuo to bus tik 
blogiau. 

Jis giliai įkvėpė, paskui iškvėpė ir tarė: 

- Bijau, kad esate teisi. Atidėsiu ėjimą iki tol, kol neliks jo- 
kio kito pasirinkimo. 

- Jeigu taip atsitiktų, neišeikite nieko man nepasakęs. 

Ji gėdijosi jausmų, kuriuos vos pajėgė sutramdyti, bet jai 
buvo labai svarbu, kad jis viską teisingai suprastų. 

- Aš gyvenu su astma visą gyvenimą, bet stiprus priepuolis 
vis dar kelia baimę. Viena saugiai jaučiuosi tik tada, kai inha- 
liatorius lengvai pasiekiamas. Bet dabar taip nėra. Aš nenoriu 
atsibusti viena ir Žiopčioti gaudydama orą. Tirni, pažadėkite 
man, kad taip neatsitiks. 

- Prižadu, - tyliai prisiekė jis. 

Židinyje nukrito rąstas paskleisdamas žiežirbų sūkurį į ka- 
miną. Lilė nusigręžė nuo Tirnio ir atsiklaupė prie židinio pa- 
žarstyti anglių. 

- Lile? 

- Taip? 

Kai Tirnis neatsiliepė, ji atsigręžė į jį: 

- Ką? - paklausė. 

- Ką manai, jei miegotume kartu? 


Merili Rit šį vakarą poilsiavo. 

Nors oficialiai tas dar nebuvo paskelbta, ji žinojo, kad rytoj 
pamokų nebus. Net jei autobusai galėtų išvažiuoti į maršrutus, 
mokyklai per brangiai kainuotų apšildyti pastatus esant tokiai 
ekstremaliai temperatūrai. 

Tačiau mokyklų inspektorius patologiškai džiūgavo galėda- 
mas paskelbti apie pamokų atšaukimą pačiu paskutiniu mo- 
mentu, kad tik niekas negalėtų ilgiau pamiegoti. Jis paprastai tą 
padarydavo rytą, maždaug valandą iki skambučio į pamokas. 

Užuot tikrinusi mokinių darbus ir rašiusi pažymius, ką pa- 
prastai darydavo vakarais, šį kartą ji žiūrėjo videofilmą, kurį 
parsinešė iš vaistinės. Pagrindinė filmo veikėja buvo tikrai 
blanki. Pagrindinis veikėjas vyras buvo visiškas niekšas, ne- 
turintis jokių teigiamų savybių. Vieninteliai filmo privalumai 
buvo atmosfera, kuri tvyrojo tarp patrauklių aktorių, ir gera 
pasikartojanti daina, kurią atliko Stingas. Taigi nieko baisaus, 
kad siužetas buvo nevientisas, o dialogai kvailoki. Tai tikrai ne- 

buvo Dostojevskis, bet malonus atotrūkis nuo visko, tad jai vi- 
sai patiko. 

patikrino, kad visos durys būtų užrakintos. Pažvelgusi tolyn į 
koridorių, vedantį Viljamo miegamojo link, ji pastebėjo, kad 
pro plyšį po durimis nesklinda šviesa. Nusprendė, kad jis jau 
seniai atsigulė. Viljamas paprastai eidavo anksti gulti ir anksti 
keldavosi. 

Merili nuėjo į savo miegamąjį ir uždarė duris, bet neuždegė 
lempos. Jai užteko pro langą sklindančios gatvės šviesos, kad 
matytų, kur eiti. Ji nuėmė nuo savo lovos dekoratyvines pagal- 
vėles ir sulankstė lovos užklotą. 

Tada nuėjo į vonią ir pradėjo nusirenginėti. Ji neskubėda- 
ma nusivilkinėjo po vieną drabužį ir tvarkingai susidėjo juos 
šalia. Nors nuo vėsumos oda pašiurpo, ji vis tiek neskubėjo. 

Kai jau buvo visiškai nuoga, nutraukė plaukus rišusią gu- 
mutę ir paleido juos. Tada pirštais perbraukė per kviečių spal- 
vos sruogas, kuriomis slapta didžiavosi. Jai buvo malonu jausti 
palaidus plaukus, švelniai liečiančius jos pečius. 

Jos naktinukai kabėjo ant kabliuko, įkalto duryse. Ji užsi- 
metė juos. Naktinukai buvo per lengvi tokiam metų laikui, bet 
jai patiko šis mezginiuotas šilkinis drabužis ir ji vilkėjo juos 
kiaurus metus. Drebėdama nuo vėsumos nuėjo į miegamąjį. 

Merili jau lipo į lovą, kai kažkas viena ranka sugriebė ją už 
liemens, o kita užspaudė burną. Ji mėgino rėkti ir išrietė nu- 
garą, kad išsivaduotų iš gniaužtų. 

- Ššš! - sušvokštė užpuolikas tiesiai jai į ausį, - tylėkite, ant- 
raip man teks jus nuskriausti. 

Merili nustojo priešintis. 

- Taip jau geriau, - pasakė jis ir paklausė: 

- Ar jūsų brolis miega? 

- Ką? 

Jis stipriau suspaudė jos liemenį ir prisitraukė arčiau savęs. 
Ji jautė jo šiltą ir drėgną kvėpavimą ties ausimi ir kaklu. Tada 
jis pakartojo: 

- Aš klausiau, ar jūsų brolis miega? 

Ji akimirką abejojo, paskui linktelėjo galvą. 

- Puiku. Tai gerai. Darykite tai, ką liepsiu, ir jums nieko ne- 
atsitiks. Supratote? 

Norsjos širdis tiesiog daužėsi į šonkaulius, ji dar kartą link- 
telėjo pritardama. 

- Jeigu atitrauksiu ranką nuo jūsų burnos, ar rėksite? 

Ji papurtė galvą, gal net per greitai, kad tai atrodytų natū- 
ralu. Jis suurzgė: 

— Na,jei tik pamėginsit... 

Ji dar atkakliau papurtė galvą. 

Jis lėtai atitraukė ranką nuo jos burnos. Ji suinkštė: 

- Ką jūs man darysite? 

Tada jis jai parodė. 

SIBROVĖLIS ŠIURKŠČIAI STVĖRĖ JĄ UŽ RANKOS. PA- 

traukė jos ranką jai už nugaros ir delną uždėjo sau ant 

varpos. Merili žioptelėjo iš netikėtumo. Tada jis užlenkė 

jos pirštus taip, kad Merili galėtų smaukyti jo erekcijos 
apimtą organą. 

Merili galėjo matyti jų atspindį aukštame veidrodyje kitame 
kambario gale. Tai buvo senovinis veidrodis, kurį ji paveldėjo iš 
savo motinos, o ši - iš savo motinos. Platus ovalinis veidrodis 
kreminės spalvos mediniais rėmais, ant kurių buvo nupieštos 
rausvos rožės. 

Tačiau nieko žavaus tame atspindyje, kurį ji matė dabar veid- 
rodyje, nebuvo. Viskas grynai kūniška. Vulgaru. Erotiška. Prie- 
blandoje ji regėjo save su trumpais, plonais naktinukais. Vyriškį 
slėpė šešėlis. Viskas, ką ji matė, tebuvo kepurė ir pora akių. 

Liesdamas griovelį tarp jos sėdmenų, jis paliepė: 

- Nusimesk naktinius. 

Ji papurtė galvą. Iš pradžių lėtai, paskui energingiau ir ištarė: 

- Ne. 

Dar prieš spėjant jai sureaguoti jis nutraukė naktinukų pet- 
nešėles nuo pečių. Jie nukrito iki liemens atidengdami krūtis. 
Tuoj pat abiem rankom jis sugriebė jas ir pradėjo maigyti. 

Merili sudejavo. 

- Ššš, - sušnypštė jis. 

Ji prikando dantimis apatinę lūpą. Jis perbraukė ranka per 
jos stuburą ir pamėgino ją įkišti tarp šlaunų. 

- Praskėsk jas, - paliepė. 

- Prašau... 

- Praskėsk jas. 

Ji truputį praskėtė kojas. 

- Plačiau, - sukomandavo jis. 

Merili kurį laiką abejojo. Po to padarė, kaip liepta. Jis įkišo į 
ją savo pirštus. Jų akys susitiko veidrodyje. Atrodė, jo akys dega. 

- Atsiklaupk ant kelių ir nuleisk galvą ant čiužinio. 

Ji atsiklaupė ant lovos krašto ir tol lenkėsi į priekį, kol 
skruostas palietė čiužinį. Jis ją glamonėjo karštomis rankomis, 
praskėtė taip, kad matytųsi lytiniai organai, ir jaudino varpos 
galiuku, kol galų gale ją įkišo į vidų. 

Merili rankomis konvulsyviai sugriebė paklodę po savimi 
taip stipriai, kaip jos kūnas laikė suspaudęs jį. Jis sudejavo ir 
įsmuko dar giliau. 

- Pasakyk garsiai, ką aš tau darau, - liepė jis. 

Ji sumurmėjo atsakymą į čiužinį. 

- Garsiau, - sukomandavo jis. 

Ji pakartojo žodį ir pradėjo ritmiškai judėti. 

- Tu tuoj pasitenkinsi, ar ne? - paklausė. 

Jo judesiai tapo greitesni, trumpesni. 

Trūkčiojamai atsidususi ji sudejavo: 

- Taip. 

Po orgazmo ji buvo sudrėkusi, nusilpusi ir beprotiškai lai- 
minga. Kai jos pačios pojūčiai ėmė blankti, ji pajuto jo orgaz- 
mą. Jis laikė suspaudęs rankomis jos šlaunis, o jo paties kūnas 
buvo įsitempęs ir pulsavo. Jo jausmai persidavė jai ir ji vėl pa- 
juto orgazmą, nors ir silpnesnį, bet keliantį nė kiek ne mažiau 
pasitenkinimo. 

Sulaikiusi kvėpavimą ji paropojo lova pirmyn, tada atsiver- 
tė ant nugaros ir ištiesė rankas į jį. 

- Tai buvo nuostabu! - pasakė. 

Jis žinojo visas jos fantazijas, kadangi ji buvo jam jas pasa- 
kojusi. Jie ne visada elgėsi pagal jas, bet jai labai patikdavo, kai 
jie tą darydavo. 

Jis suėmė jos krūtis rankomis, pirštais patrynė standžius 
spenelius ir sušnibždėjo: 

- Tau patinka, kai kas nors tave išgąsdina. 

- Man turi patikti, antraip tu čia paslapčiomis neatslink- 
tum. - Jie pasibučiavo ilgu, lėtu bučiniu. 

Kai pagaliau atsitraukė vienas nuo kito, ji meiliai palietė 
jo veidą. 

- Ar tu stebėjai mane nusirenginėjančią vonioje? 

— O ar tu to nejautei? 

- Tiesą pasakius, jaučiau. Kai tik įžengiau į kambarį, iš kar- 
to pajutau tavo buvimą. Tačiau norėjau pratęsti striptizą, kad 
jis būtų kuo ilgesnis. Galbūt net liesti save. 

- Man tas būtų patikę. 

- Kitą kartą. Šį vakarą buvo per šalta. Iš tikrųjų nesitikėjau, 
kad tokiu oru ateisi. 

Jis nusėjo bučiniais visą jos kūną, slinkdamas žemiau ir že- 
miau, kol atsiklaupė tarp jos šlaunų, panardino veidą į jos tar- 
pukojį ir sudejavo: 

- Negaliu be šito apsieiti. 


Už Merili miegamojo durų Viljamas keletą minučių klausėsi, 
kas vyksta. Paskui patenkintas nusišypsojo ir slopindamas ki- 
kenimą tyliai nutipeno atgal į savo kambarį. 


Tirnio klausimas apstulbino Lilę. Ji spoksojo į jį per daug pri- 
trenkta, kad pajėgtų atsakyti. 
- Galbūt man reikėjo elgtis subtiliau. Ne taip staiga tave už- 
pulti, - paaiškino jis. - Paprastai aš būnu subtilesnis. 
Subtilesnis, kai kviečia moterį su juo permiegoti. Įdomu, 
kaip dažnai tai atsitinka, mąstė Lilė, nors ir buvo tikra, kad daž- 

nai. Lygiai taip pat ji buvo įsitikinusi, kad nedaug kas, kam jis 
tai siūlė, atsisakydavo. 

Jos nerūpestingas juokas buvo nenuoširdus. 

- Ar turiu jaustis pamaloninta, ar įžeista? Kodėl nemanai, 
kad subtilesnis priėjimas veiktų geriau? 

- Todėl, kad tau, Lile, negalima taikyti jokių taisyklių. 

- Kodėl ne? 

- Todėl, kad tu per daug protinga ir per daug graži. 

- Aš nesu graži. Patraukli, galbūt, bet ne graži. 

- Taip, graži. Aš taip pamaniau pirmą kartą, kai pamačiau 
tave lipančią į autobusą. 

Lilė prisiminė, kaip tą kartą ji vėlavo į autobusą ir paskuti- 
nė įjį įlipo. Ji stovėjo atsigręžusi į visus ir žvalgėsi, kur galėtų 
atsisėsti. Kaip tik buvo viena tuščia vieta prie Tirnio. Jų akys 
susitiko. Ji šypsena atsakė į jo šypseną, bet nepriėmė nebylaus 
kvietimo atsisėsti šalia. Praėjo pro jį ir atsisėdo už jo. 

Autobuso durys užsidarė ir jis pajudėjo. Ekskursijos vado- 
vas atsistojo tarp eilių, kad galėtų visus pasveikinti. Jis dešimt 
minučių gražbyliavo apie saugumą ir apie tai, ko galima tikėtis 
iš dienos, praleistos plaukiant Prancūzų Plačiąja. Jo juokeliai 
buvo banalūs, tikriausiai buvo juos pasakojęs tūkstančius kar- 
tų. Bet ji mandagiai juokėsi, kaip ir Tirnis. 

Kai gidas baigė džiugią kalbą ir atsisėdo už vairuotojo, gru- 
pė pradėjo šnekėtis tarpusavyje. Tada Tirnis atsisuko į Lilę. 

- Aš esu Benas Tirnis. 

- Lilė Martin. 

- Malonu su jumis susipažinti, Lile Martin. 

- Tu gerai atrodei tą dieną, - pasakė Tirnis. 

Ji žinojo, kad reikėtų šį pokalbį nutraukti. Jis žeidė pagrin- 
dinę taisyklę, kad jie susitelks tik į praktinius reikalus, o į asme- 
niškumus nesileis. Bet moteriškoji jos pusė norėjo išgirsti tai, 
ką jis turėjo pasakyti. 

Ji susiraukė abejodama. 

- Apsirengusi iškylavimo drabužiais? 

- Niekas dar nėra atrodęs geriau su elastiniu juodu sporti- 
niu kostiumu. 

- Netiesa, bet vis tiek ačiū. 

- Tu prisistatei tada savo mergautine pavarde. Aš iki pat 
kitos kelionės į Klierį nežinojau, kad ta Lilė Martin, kurią su- 
tikau ekskursijoje, ta pati ponia Berton, buvusi Dačo, naujojo 
policijos viršininko, žmona. 

- Aš visada naudojau savo mergautinę pavardę darbe, o kai 
išsiskyriau, pradėjau ją naudoti visur. Kas tau pasakė, kad Da- 
čas ir aš buvome susituokę? 

- Senas žmogus, Gusas Elmeris. Ar pažįsti jį? 

Ji papurtė galvą. 

- Jis tos gyvenvietės, kur aš paprastai apsistoju, kai atvyks- 
tu į Klierį, savininkas. Spalvingas charakteris. Visada mėgsta 
paplepėti su savo svečiais. Nenorėdamas per daug atkreipti jo 
dėmesio, atsargiai pasiteiravau, ar jis pažįsta Lilę Martin, kuri 
šiose apylinkėse turi trobelę. 

- Ir jis užpylė tave informacija. 

Tirnis kreivai šyptelėjo. 

- Jeigu Gusas kada turėjo kokių nors skrupulų dėl liežuva- 
vimo, viskis juos numalšino ir užmigdė jo sąžinę. Kol butelis 
ištuštėjo, aš jau žinojau pagrindinius faktus apie tave, taip pat 
ir apie Eimės mirtį. Tai daug ką paaiškino. 

- Apie ką? 

Jis gerai apgalvojo atsakymą. 

- Tą dieną plaukdamas upe pastebėjau, kad kiekvieną kar- 
tą, kai pradėdavai juoktis, pati save sustabdydavai ir nutildavai. 
Staiga. Tavo šypsena išnykdavo, o iš akių pradingdavo žiburė- 
liai. Tuo metu tai mane glumino. Spėliojau, kodėl neleidi sau 
džiaugtis. Atrodė, kad tu neturi teisės džiaugtis, lyg gerai leisti 
laiką būtų nusikaltimas. 

- Taip ir buvo, Tirni. 

- Geras laiko leidimas tave verčia jaustis kalta, nes Eimė 
negyva, 0 tu gyveni. 

- Pagal mano psichoterapeutą taip ir yra. 

Tirnis labai savotiškai suvokė Lilę. Atrodė, jis pažįsta kiek- 
vieną slapčiausią jos širdies kampelį. Akivaizdu, kad jis gebėjo 
skaityti jos mintis dar tą dieną, kai jie susitiko. Aišku, gerai, kad 
su juo buvo galima laisvai pasikalbėti apie Eimę, bet jo įžvalga 
trikdė Lilę. 

Jis atsisėdo šalia jos prie židinio. 

- Šį vakarą, kai tu savais žodžiais papasakojai apie Eimės 
mirtį, aš atpažinau tą patį liūdesį, kurį pastebėjau mums plau- 
kiant upe. 

- Aš-atsiprašau. 

- Kodėl turėtum atsiprašinėti? 

- Liūdesys verčia žmones nejaukiai jaustis. 

- Gal kitus, bet ne mane. 

Ji pažvelgė į jį susidomėjusi. 

- Kaip galėtų taip būti? 

- Aš žaviuosi tuo, kaip tu su juo kovoji. 

- Man ne visada sekasi. 

- Bet svarbiausia, kad tu nepasiduodi, - jis nepridūrė, kaip 
tavo vyras, bet kaip tik tai turėjo mintyje. 

- Nors ir kaip ten būtų, niekas nenori bendrauti su nusi- 
minusiu vargeta. 

- Bet aš dar vis čia. 

- Nes neturi, kur trauktis. Juk mes čia įstrigę. 

- Aš tuo nesiskundžiu. Galiu netgi prisipažinti, kad džiau- 
giuosi, jog mes čia vieni, atkirsti nuo pasaulio. 

Tada dar tylesniu balsu pridūrė: 

- Šis pokalbis prasidėjo klausimu. 

- Ne, aš nemiegosiu su tavimi. 

- Išklausyk mane, Lile. Tokiu būdu mes galėtume išsaugoti 
šilumą, netgi perduoti ją vienas kitam, jei nusirengtume ir pri- 
siglaustume vienas prie kito po antklodžių krūva. Susijungusi 
kūnų šiluma mus šildytų. 

- Supratau. Tu tai siūlai spiriamas būtinybės. 

- Ne taip jau ir spiriamas. Būtinybės, ko gero, yra septynias- 
dešimt penki procentai. 

- Tie likę dvidešimt penki man kelia rūpestį. 

Jis ištiesė ranką ir palietė Lilės plaukų sruogą, bet ne taip, 
kaip mašinoje, jos iš karto nepaleido. Patrynė tarp pirštų 
ir ištarė: 

— Norėjau tavęs nuo pat pirmos dienos. Kam gaišti laiką 
subtilybėms, jei, manau, tu tą žinojai nuo pat pradžių. Noriu 
jausti tave po savimi. Bet - ir tai yra svarbu - nieko neatsitiks, 
kol nesužinosiu, kad ir tu to nori. Šiuo metu apsistokime ties 
tuo, kad mums reikia prisiglausti vienam prie kito dėl šilumos. 

Jis išskėtė pirštus ir stebėjo, kaip jos plaukai praslydo tarp 
jų. Jų akys vėl susitiko. 

- Aš prisiekiu, - pažadėjo Tirnis. 

Žvelgdama į jo akis ir girdėdama nuoširdumą jo prikimu- 
siame balse, Lilė patikėjo, kad jis laikysis žodžio. Na, bent iš 
dalies. 

Tačiau ji nepasitikėjo pačia situacija. Ji pamėgino įsivaiz- 
duoti, kaip guli kartu su Tirniu pusiau nusirengę, apsikabinę, 
kad sušiltų, be jokių seksualinių tyrinėjimų ar eksperimentavi- 
mų. Ką jis ruošėsi apgauti? Gal nebent patį save, bet jau tikrai 
ne Lilę. 

Žinoma, dangus jų neužgriūtų, jei jie pasiduotų fiziniam 
potraukiui. Lilės pojūčiai jau degė tam žalią šviesą. Bet kiekgi 
ji pažįsta Tirnį? Paskaičiavus tą dieną iškylaujant upe, išeitų gal 
penkiolika valandų. Netgi šiame visuotinės seksualinės laisvės 
bei savo norų tenkinimo amžiuje Lilei toks tempas buvo kiek 
per greitas. 

Viskas, ką ji žinojo apie jį, kad jis yra geras klausytojas ir 
gali parašyti įdomų bei išsamų straipsnį žurnalui. Ar ji jau pasi- 
ruošusi tapti fiziškai artima su vyru, apie kurį žino tik tiek? Jau- 
nesnės kartos moterys ją išvadintų senamadiška, puritoniška ir 
bailia. Tačiau pati Lilė manė esanti protingai atsargi. 

- Ne, Tirni, - dar sykį pakartojo Lilė, - mano atsakymas yra 
neigiamas. 

- Gerai, - jis kreivai šyptelėjo. - Teisybę pasakius, jei pasi- 
keistume vaidmenimis, aš irgi manimi nepasitikėčiau. 

Jis atsistojo. Tada pasakė: 

- Pereiname prie plano B. Uždarysime ventiliacines angas 
miegamajame ir vonioje bei uždarysime tuos kambarius. Pa- 
tys liksime čia, kur turime dar šiokią tokią šilumos atsargą. Aš 
galėčiau atnešti lovos čiužinį ir padėti jį prie židinio tau, o pats 
atsigulti ant vienos iš sofų per saugų pusantro metro atstumą 
nuo tavęs. Bet jeigu tau ir tai atrodo per intymu, aš, žinoma, 
suprasiu. 

Ji atsistojo ir pasivalė kelnių užpakalį. 

- Planas B skamba protingai. 

- Džiaugiuosi, kad sutinki. Aš pradedu jį vykdyti. 

Ir jis nuėjo į miegamąjį. 

- Tirni? 

Jis sustojo ir atsigręžė. 

- Ačiū, kad sutikai su mano sprendimu ir daugiau nesigin- 
čijai. Tu labai malonus. 

Jis keletą akimirksnių žvelgė į Lilę, tada dviem dideliais 
žingsniais įveikė juos skiriantį atstumą ir pasakė: 

- Aš nesu jau toks malonus. 


13 SKYRIUS 


R TU KADA NORS SKAITE! JEREMIJO KNYGĄ. 
Ūbautojau? 
- Jeremijo? Ne, sere. Ne visą. Tik kai kurias eilutes. 

Specialusis agentas Beglis užvertė Bibliją. Jis ją skaitė pasta- 
rąsias dešimt mylių, kurias įveikti specialiajam agentui Vaizui 
prireikė dviejų valandų. 

- Dievas Jeremijuje turėjo gerą žmogų, - pažymėjo Beglis. 

- Taip, sere. 

- Jis buvo įgaliotas Dievo Jehovos skelbti žmonėms tiesas, 
kurių tie nenorėjo nei girdėti, nei Žinoti. 

Ubautojo žinios apie Senojo Testamento pranašus buvo 
miglotos, taigi jis sutiko su Beglio įvertinimu neįpareigojamai 
niurgztelėdamas. 

- Žinai, jis jas žudo. 

Desperatiškai mėgindamas nenuslysti nuo kelio, Vaizas ne- 
būtų galėjęs pasakyti, kas tas jis - pranašas, Dievas ar nežino- 
mas asmuo, kuris ieškojo aukų Klierio apylinkėse. Nutarė, kad 
tikriausiai tai - nežinomas nusikaltėlis, ir pasakė: 

- Jūs turbūt teisus, sere. Tačiau jeigu jis apsiriboja šiomis 
apylinkėmis - o iki šiol mes įvykių negalėjome susieti su jo- 

kiomis kitomis šalies vietomis - iki šiol jau turėtume būti radę 
kokius nors palaikus. 

- Taigi, bet pasižvalgyk po šias apylinkes, - Beglis rankove 
patrynė apledėjusį keleivio langą, kad geriau matytų krašto- 
vaizdį. - Čia yra šimtai kvadratinių mylių miškų. Tai nelygi, 
kalvota vietovė. Akmenuotos upės. Olos. Pati gamta jam pa- 
deda. Kiek žinau, jis sušeria tas merginas lokiams. 

Tie žodžiai sukėlė Ūbautojui rėmenį. Jis pajuto rūgštų sko- 
nį gerklėje nuo paskutinio išgerto kavos puoduko. 

- Tikėkimės, jis to nedaro, sere. 

- Tai retai apgyventa vietovė. Tas kalės vaikas, kuris nu- 
metė bombą per Atlantos olimpines žaidynes, buvo ieškomas 
daugelį metų, kol jį pagaliau surado. Taigi, Ūbautojau, jei aš 
žudyčiau jaunas moteris, pasirinkčiau savo medžioklei vietovę, 
panašią į šią. 

Rodydamas pirštu į viršų, jis paklausė: 

- Ar mes jau atvažiavome į vietą? 

- Taip, sere. 

Ūbautojas per visą gyvenimą dar nė karto nebuvo toks lai- 
mingas, pasiekęs kelionės tikslą. Juk visą naktį jam teko važiuo- 
ti keliu, kuris buvo tikrai labiau pritaikytas rogėms. Vienoje iš 
sankryžų, ne per toliausiai nuo Šarloto, kelių patrulio mašina 
blokavo įvažiavimą. Iš jos išlipo policininkas ir parodė Ūbauto- 
jui, kad atsistotų šalikelėje. Begliui paliepus Ūbautojas sustojo. 

Kelių patrulis priėjo prie jų piktai šaukdamas: 

- Ar nematote, kad mosuoju jums? Šiuo keliu negalima va- 
žiuoti. Magistralė yra uždaryta. 

Ūbautojas nuleido mašinos lango stiklą. Beglis išlindo pro 
langelį, ištiesė savo pažymėjimą patruliui ir paaiškino, kad jie seka 
karštomis sunkaus nusikaltėlio pėdomis. Paskui jam dar teko gin- 
čytis su patruliu, aiškinti jam savo viršenybę, galų gale pagąsdinti, 
kad jo prakeikta mašina bus tiesiog nustumta nuo kelio, jei pats 
jos nepatrauks. Tada patrulis patraukė savo automobilį. 

Ūbautojui pasisekė rampa užvažiuoti į magistralę nenusly- 
dus, bet jo kaklo ir nugaros raumenys taip įsitempė, kad nebe- 

galėjo atsileisti. Atrodė, Beglis visiškai nesuvokė, koks didžiulis 
pavojus gresia jų gyvybei. Arba tiesiog nesuvokė, arba per daug 
pasikliovė Ūbautojo vairavimo įgūdžiais. Daugiau negu pats 
Ubautojas. 

Beglis tik du kartus leido sustoti užkandžių ir kavos, ku- 
riuos jie pasiėmė į automobilį. Kai sustojo nusišlapinti, Beglis 
taip ragino Ūbautoją, kad tas vargiai turėjo laiko užsitraukti 
kelnių antuką. 

Aušra tik santykinai prasklaidė tamsą, nes dangų dengė 
storas žemų debesų sluoksnis. Rūkas ir iš priekio krintantis 
sniegas sumažino matomumą iki vos kelių pėdų. Ūbautojas 
įtempė regėjimą, kad matytų nors kiek toliau nei kapoto prie- 
kis. Maksimalus automobilio greitis tebuvo penkiolika mylių 
per valandą. Bent kiek greitesnis važiavimas būtų reiškęs savi- 
žudybę. Vakarykštį į ledą virstantį lietų ir krušą dabar papildė 
smarkus sniegas. Taip gausiai sningant savo trisdešimt septy- 
nerius gyvenimo metus Ūbautojas matė tik keletą kartų. 

Prieš pokalbį su Benu Tirniu jam būtų patikę išsimaudyti 
duše, nusiskusti, išgerti puodą juodos kavos ir suvalgyti karštus 
sočius pusryčius. Bet kai jie priartėjo prie Klierio, Beglis jam 
liepė iš karto važiuoti į gyvenvietę miestelio pakraštyje. 

„Švilpiančio Krioklio“ gyvenvietė buvo keletas trobelių ant 
mažo ežerėlio, susiformavusio iš krintančio krioklio, kranto. 
Prie tvoros, juosiančios žaidimų aikštelę, riogsojo didžiulės 
sniego pusnys. Iš kontoros kilo dūmai. Tai buvo vienintelis 
žmonių buvimo ženklas, be jo gyvenvietė būtų atrodžiusi visų 
pamiršta ir užsnigta. 

Ūbautojas atsargiai nuvairavo sedaną įsivaizduojamo įva- 
žiavimo link. Jį buvo paslėpęs gilus sniegas. 

- Kuri trobelė Tirnio? - paklausė Beglis. 

- Aštunta, - Ūbautojas galvos linktelėjimu parodė kryp- 
tį. - Ta, kuri arčiausiai ežero. 

- Ir jis vis dar užregistruotas, kaip ten gyvenantis? 

- Dar vakar vakare buvo, bet dabar jo čerokio čia nema- 
tau, - pastebėjo Ūbautojas nusivylęs. Tik priešais vieną trobelę 

stovėjo mašina ir ta pati pusiau skendėjo sniege. Nesimatė jo- 
kių padangų pėdsakų. 

- Ar mums nereikėtų užeiti pas prižiūrėtoją? - paklausė 
Ubautojas. 

- Kurių galų? - klausimu atsakė Beglis. - Aš matau iš čia, 
kad trobelės Nr. 8 durys yra pusiau praviros, specialusis agente 
Vaizai. Garantuoju, kad jos atsidarys, kai į jas pabelsime. 

- Bet, sere, jeigu tai vaikinas, kurio ieškome, aš nenorėčiau, kad 
jis išsisuktų nuo mūsų remdamasis pilietinių teisių pažeidimu. 

- Jei tai tas vaikinas, aš pirmiau paleisiu jam į galvą kulką, 
negu jis išsisuks, remdamasis kokiomis nors procedūrinėmis 
nesąmonėmis. 

Ūbautojas sustabdė automobilį prie trobelės Nr. 8. Kai iš- 
lipo iš mašinos, pajuto, kaip gera yra galėti atsistoti ir ištempti 
raumenis, nepaisant to, kad kojos iki čiurnų įsmuko į sniegą. 
Vėjas užėmė jam kvapą, o akys, rodos, akimirksniu užšalo, bet 
galimybė ištiesti nugarą visą tai atpirko. 

Atrodė, Beglis nepastebi nei akis lipdančio sniego, nei at- 
šiauraus vėjo. Jis nusikasė iki namą juosiančios verandos ir už- 
kopė laipteliais. Pamėgino atidaryti duris į trobelės vidų, tačiau 
jos buvo užrakintos. Tada jis nerūpestingai kyštelėjo krediti- 
nę kortelę į durų plyšį. Po kelių sekundžių jis ir Ūbautojas jau 
buvo viduje. 

Viduje buvo šilčiau nei lauke, bet ne taip šilta, kad nesi- 
matytų iš burnos virstančio garo. Pelenai židinyje buvo pilki ir 
atšalę. Su pagrindiniu kambariu sujungta virtuvėlė švari. Nesi- 
matė jokio maisto. Indai buvo suplauti ir sustatyti džiovykloje. 
Jie jau buvo visiškai sausi. Beglis rankomis įsirėmė į šonus ir 
lėtai apsidairė fiksuodamas visas detales, o tada pasakė: 

- Ko gero, jo jau kurį laiką čia nėra. Jis ne šį rytą išvažiavo 
iš čia čerokiu, nes matytume kokius nors pėdsakus net ir taip 
sningant. Ar turi nors kokią mintį, kur Tirnis būtų galėjęs pra- 
leisti naktį, Ubautojau? 

- Ne, sere. 

- Jokios draugužės netoliese? 

- Bent jau aš nežinau. 

- Giminaičių? 

- Ne. Esu tuo tikras. Jis buvo vienintelis vaikas šeimoje. Jo 
tėvai mirę. 

- Tada kur, po velnių, jis galėjo praleisti naktį? 

Ūbautojas į tai negalėjo atsakyti. 

Jis nusekė paskui Beglį į miegamąjį. Prabėgomis apžvelgęs 
kambarį, Beglis pirštu parodė į dvigulę lovą. 

- Ponia Begli tai pavadintų blogai paklota lova. Ji pasakytų, 
kad taip lovą gali pakloti tik vyras, jeigu jis iš viso ją kloja. 

- Taip, sere. 

Ūbautojas buvo vyras, bet jis niekada nepalikdavo nepaklo- 
tos lovos. Be to, visada patikrindavo, ar apklotas užtiestas lygiai. 
Taip pat jis nepalikdavo indų džiovykloje. Juos pats sušluosty- 
davo ir sudėdavo į vietas. Netgi jo kompaktinės plokštelės buvo 
sudėtos abėcėlės tvarka pagal atlikėjų pavardes, o ne pagal dainų 
pavadinimus. Puskojinės jo stalčiuje buvo išdėliotos pagal spal- 
vą - nuo šviesesnių iki tamsesnių, jeigu žiūrėsi iš kairės į dešinę. 

Bet jis greičiau būtų nusikandęs liežuvį, negu prieštaravęs 
ponios Begli nuomonei. 

Ne taip, kaip pagrindinis trobelės kambarys, miegamasis, 
kuriame miegojo Tirnis, atrodė gyvenamas. Kampe stovėjo pur- 
vinų kaubojiškų batų pora, kambario viduryje riogsojo praviras 
maišas su drabužiais, styrančiais per jo kraštus. Ant stalo prie 
lango gulėjo išmėtyti žurnalai. Ūbautojas, apžvelgęs spalvotus 
viršelius, vargiai atsispyrė norui juos tvarkingai sudėti į krūvą. 

- Pornografija? - paklausė Beglis. . 

- Nuotykiai, sportas, iškylos, sveikata. Tokie žurnalai, į ko- 
kius jis rašo straipsnius. 

- Mėšlas! - pasakė Beglis nusivylęs. - Tas kambarys rodo, 
kad Tirnis švarus keistuolis. 

- Kas atitiktų to subjekto, kurio mes ieškome, apibūdini- 
mą, - pastebėjo Ūbautojas. 

- Taip. Bet šitas kambarys... Prakeikimas. Jis atrodo kaip 
mano vyriausio berniuko miegamasis. Taigi kas yra tas Tirnis? 

Sumautas psichopatas, ar tas, kas ir atrodo? Normalus vaikinas, 
kuris mėgsta iškylauti, o ne varto pornografinius žurnalus tam, 
kad pasiektų lytinį pasitenkinimą. 

Klausimas buvo retorinis, kuo Ūbautojas apsidžiaugė, nes 
jam atėmė žadą pornografinių žurnalų vadinimas pasitenkini- 
mo įrankiu. 

Spintos durys buvo praviros. Beglis pažvelgė į jos vidų. 

- Kasdieniai drabužiai, bet geros kokybės, - įvertino jis pa- 
žvelgęs į etiketes. 

- Jo kreditinių kortelių ataskaitos tai patvirtina. Jis neapsi- 
pirkinėja nukainotų drabužių parduotuvėse. 

Beglis apsisuko ant kulno ir skubiai paliko miegamąjį. Di- 
deliais žingsniais perėjo gyvenamąjį kambarį ir atidarė duris į 
antrą miegamąjį. Jis žengė ne daugiau kaip du žingsnius, kai 
staiga sustingo ir ištarė: 

- Na štai, Ūbautojau! 

Ūbautojas paskubėjo prisidėti prie Beglio. 

- O, Viešpatie, - sumurmėjo jis sau po nosimi. 

Visų penkių dingusių moterų nuotraukos kabėjo priklijuo- 
tos prie sienos virš stalo, kuris, Ubautojo nuomone, turėjo būti 
virtuvėje. Jis nebuvo jo pasigedęs ten, kol pamatė čia. 

Ant stalo buvo personalinis kompiuteris ir tikras įrodymų 
lobis - krūva spausdintos medžiagos. Pranešimai apie dingu- 
sias moteris buvo iškirpti iš Klierio laikraščio, taip pat net iš 
Ralio ir Nešvilio laikraščių. Kai kurios pastraipos pažymėtos 
spalvotais žymekliais. 

Tarp kartotekos skirtukų buvo daug prirašinėtų lapelių. 
Juose pabrauktos ar kaip nors kitaip pažymėtos svarbios vietos. 
Kartoteka turėjo penkis skyrius, kiekvienas buvo skirtas vienai 
dingusių moterų. Ten viskas buvo sudėta kartu - prirašinėti la- 
peliai, laikraščių iškarpos ir nuotraukos, kurios būdavo skelbi- 
muose ant stulpų. Apie dingusius asmenis. 

Visos vietos, kuriose buvo rašoma apie neatpažintą įtaria- 
mąjį, buvo pabrauktos mėlynai. 

Beglis parodė pirštu į vieną tokių pastraipų ir tarė: 

- Mėlynasis. 

- Aš tai pastebėjau, sere. 

- Jo parašo spalva. 

- Taip atrodo. 

— Nuo pat to laiko, kai dingo Torė Lambert. 

- Taip, sere. 

- Kompiuteris... 

- Be abejonės, turės vartotojo slaptažodį. 

- Ar manai, kad sugebėsi jį nulaužti, Ubautojau? 

- Aš būtinai pamėginsiu, sere. 

- Puiku, stovėkite ten, kur stovite, jei nenorite, kad jums 
nuskristų galvos, - pasigirdo girgždantis, lyg betono maišyklė, 
balsas. - Pakelkite rankas ir lėtai apsisukite. 

Beglis ir Ūbautojas padarė kaip liepti ir atsisukę žvelgė tie- 
siai į dvivamzdžio šautuvo vamzdį. 

Ūbautojas tarė: 

- Sveiki, pone Elmeri! Ar atsimenate mane? Aš - Čarlis 
Vaizas. 

Elmeris stovėjo viduryje kambario, įrėmęs šautuvą į krūti- 
nę. Kai Ūbautojas jį pašaukė vardu, jis prisimerkė, kad geriau 
juos matytų. Jo veidas buvo raudonas ir susiraukšlėjęs lyg per- 
simonas, kuris per ilgai išbuvo saulėje. Jis dėvėjo nutriušu- 
sią, kandžių sukapotą kepurę, iš po kurios kyšojo sulipusios 
žilstelėjusių plaukų sruogos. Jos buvo tokios pat spalvos kaip 
ir jo barzda. Jo lūpas juosė tabako sulčių dėmės, o burna pra- 
švito bedante šypsena. Joje tebuvo trys parudavusios dantų 
liekanos. 

- Dieve Aukščiausias, galėjau jus užmušti. 

Jis nuleido šautuvą. 

- Ar atvykote įteikti ponui Tirniui apdovanojimo? 

Ubautojui teko minutėlę pagalvoti, kol prisiminė, kokią 
versiją buvo sukūręs, kad paaiškintų savo domėjimąsi Tirniu. 

- O, ne! - pasakė jis ir pridūrė: 

- Čia — specialusis agentas Kentas Beglis. Mes... 

- Gusai? Tu ten, viduje? - pasigirdo klausimas. 

- Velnias! - nusikeikė Gusas. - Aš gi paskambinau į po- 
liciją, nes maniau, kad kažkas plėšia pono Tirnio trobelę, kol 
jo nėra. 

Beglis tyliai nusikeikė. 

Elmeris mostelėjo policininkui, kyštelėjusiam galvą į tarp- 
durį, kad įeitų į vidų. Laikydamas pistoletą rankoje, jis susido- 
mėjęs apžiūrėjo FTB agentus. 

- Ar tai jie įsilaužėliai? 

— Mes - ne įsilaužėliai, - paaiškino Beglis. 

Pagal Beglio balsą Ūbautojas galėjo nuspėti, kad jam jau 
gana šių nesąmonių ir kad jis pasiryžęs perimti susidariusios 
situacijos kontrolę. Jis stumtelėjo Ūbautoją į priekį ir sandariai 
uždarė miegamojo duris, kad kiti du vyrai nepastebėtų, ką jie su 
Ūbautoju buvo atradę. 

- Mes esame FTB agentai, - tęsė jis, - ir aš norėčiau, kad 
padėtumėte pistoletą atgal į dėklą dar prieš tai, kol ką nors nu- 
šausite, konkrečiai mane. 

Policininkas buvo jaunas, neturintis nė trisdešimties metų, 
nebent Ubautojui nepasisekė atspėti jo amžiaus. Specialiojo at- 
sakingojo agento Beglio „riešutų spaustuko“ žvilgsnis bei auto- 
ritetingas tonas sutrikdė policininką. Jis pirmiau įdėjo pistoletą 
atgal į dėklą, o tik po to prisiminė, kad reikia paprašyti jų pa- 
žymėjimų. Pažymėjimus jie parodė. 

Patenkintas, kad jie iš tikrųjų yra tie, kuo sakėsi esą, jis 
džiaugsmingai prisistatė: 

- Haris iš Klierio policijos nuovados, - jis pridėjo ranką 
prie kepurės snapelio, kuris buvo apibiręs tirpstančiu sniegu. 
Jo uniforminės kelnės buvo sukištos į aukštus guminius ba- 
tus. Avikailiu pamušta odinė striukė atrodė keliais dydžiais per 
maža, nes jo rankos nenatūraliai styrojo negalėdamos priglusti 
prie šonų. 

Gusas Elmeris kasėsi barzdą spoksodamas į Ūbautoją: 

- Jūs iš tikrųjų FTB agentas? Nemeluojate? 

- Jokio melo, - už Ūbautoją atsakė Beglis. 

- Tai ką gi jūs čia darote? Ko norite iš pono Tirnio? 

- Pasikalbėti. 

- Apie ką? Ar jis dėl ko nors ieškomas? Ką jis padarė? 

- Aš irgi norėčiau tą sužinoti, - įsiterpė Haris. - Ar turite 
suėmimo orderį? 

- Nieko panašaus. Mes tik norime jam užduoti keletą 
klausimų. 

- Hmm... klausimų... 

Haris mąstė apie tai kurį laiką, žvelgdamas į juos abejojan- 
čiu žvilgsniu. 

- O ar turite kratos orderį? 

„Taigi, - pamanė Ūbautojas, - tas Haris nėra jau toks nepa- 
tyręs, kaip pasirodė iš pirmo žvilgsnio“. 

Ignoruodamas Hario klausimą, Ūbautojas pats paklausė: 

- Jūsų viršininko pavardė Bertonas, ar ne? 

- Taip, sere. Dačas Bertonas. 

- Kur galėčiau jį rasti? 

- Dabar? Tučtuojau? 

Tai buvo toks kvailas klausimas, kad Beglis nesiteikė į jį atsa- 
kyti. Jo galvoje kitokio termino kaip dabar, tučtuojau nebuvo. 

Kai Haris suvokė savo neapdairumą, sumikčiojo: 

- Aš ką tik girdėjau pranešimą, kad šefas išvyko ieškoti Ke- 
lio Hokinso, kuris turi vienintelį miestelio smėlio barstytuvą. 
Paskui jie užvažiuos į vaistinę kavos. 

- Ūbautojau, ar žinai, kur yra vaistinė? - paklausė Beglis. 
UŪbautojas linktelėjo. Beglis atsisuko į Harį. 

- Praneškite savo šefui Bertonui, kad norėtume prisidėti 
prie jo po pusvalandžio. Supratote? 

- Aš pranešiu, bet jam dabar rūpi... 

- Nieko nėra svarbesnio už tai, ką aš turiu jam pasakyti. 
Informuokite jį. 

- Taip, sere, - atsakė Haris. - O kaip orderis? 

- Vėliau, - Beglis sulenkė pirštą, kviesdamas policininką 
prieiti arčiau. Kitaip negu striukė, policininko batai atrodė vie- 
nu dydžiu per dideli. Beglis pasilenkė prie jo ir konfidencialiu 
balsu paaiškino: 

- Jeigu perdavinėsite mano pranešimą savo šefui Dačui 
Bertonui per policijos radiją, pasakykite jam, kad mums būtina 
susitikti dar šį rytą. Neminėkite jokių vardų. Ar supratote? Tai 
ypatingos svarbos, itin delikatus reikalas. Diskretiškumas būti- 
nas. Ar galiu pasikliauti jūsų konfidencialumu? 

- Žinoma, sere. Aš viską suprantu. - Jis vėl pridėjo ranką 
prie kepurės snapelio ir išskubėjo per duris. 

Kai Ubautojas buvo iš naujo paskirtas į Šarloto biurą, džiau- 
gėsi, kad galės dirbti vadovaujamas garsaus viršininko. Tačiau 
iki šiol jam nebuvo tekę tiesiogiai susidurti su juo. Tai buvo 
pirma Ūbautojo proga pamatyti, kaip jis dirba, ir stebėti tuos jo 
įgūdžius, dėl kurių jis tapo gyva legenda tiek tarp agentų, tiek 
tarp nusikaltėlių. 

Kolegos mokėsi iš jo. Nusikaltėliai taip pat, tik savo ne- 
naudai. Nors jis niekada nekalbėdavo apie tarnybą Artimuo- 
siuose Rytuose, buvo kalbama, kad jis išgelbėjo save ir dar tris 
kitus vyrus nuo egzekucijos už žvalgybinę operaciją prieš Sa- 
damo Huseino režimą. Nors jie darė kaip tik tai, jis sugebėjo 
įtikinti pagrobėjus, kad jie pagavo ne tuos žmones. Tiesiog 
supainiojo tapatybes ir turės sumokėti siaubingą kainą, jeigu 
tiems žmonėms bus kaip nors pakenkta, jei jie bus sužaloti ar 
nužudyti. 

Praėjus penkioms dienoms po pagrobimo keturių dulkė- 
tų, ištroškusių vyrų būrelis įėjo į „Hiltono“ viešbučio vestibiulį 
Bagdado centre, nustebindamas kolegas, diplomatus ir žurna- 
listus, kurie juos jau laikė žuvusiais. 

Kiekvieną kartą perpasakojama istorija būdavo pagražina- 
ma, bet Ūbautojas nė kiek neabejojo, kad iš esmės ji tikra. Be- 
glis buvo tiesus lyg strėlė, bet jo prote ir sieloje buvo savotiško 
suktumo ir jis lengvai manipuliuodavo žmonėmis. 

Iš esmės jis neatskleidė jaunajam policininkui Hariui nie- 
ko svarbaus, bet paglostė jo savimeilę įtraukdamas į „ypatin- 
gos svarbos, ypač delikatų reikalą“, kartu priversdamas jį pa- 
miršti, kad jie neturi jokio kratos orderio, todėl iš tikrųjų yra 
įsilaužėliai. 

Beglis akcentavo, kad Hariui reikia susisiekti su savo vir- 
šininku nedelsiant, kas leido atsikratyti juo ir apklausti Gusą 
Elmerį be liudytojų. 

- Aš norėčiau kavos, o tu, Ūbautojau? - staiga paklausė Be- 
glis. - Pone Elmeri, ar galėtume pasinaudoti jūsų svetingumu? 

Senis nesupratingai pašnairavo į Beglį. 

- Ką? - paklausė. 

- Ar turite kavos? - paklausė Ūbautojas kitais žodžiais. 

- O,taip, taip. Kontoroje. Ir ugnį, ant kurios galima išsivirti. 
Eikite atsargiai, nes šie laiptai tokie slidūs, lyg snarglys ant durų 
rankenos. 

Po kelių minučių jie jau sėdėjo supamosiose kėdėse priešais 
traškančią židinyje ugnį. Ūbautojo batuose tirpo sniegas, nuo 
to jo kojos darėsi šaltos ir šlapios. Jausmas buvo nemalonus. Jis 
jas ištiesė, kad būtų kuo arčiau ugnies. 

Kavos puodukai, kuriuos jiems padavė Gusas Elmeris, buvo 
tokie sutrūkinėję ir dėmėti, kaip ir jo trys dantys, bet pati kava 
buvo karšta, stipri ir skani. O gal ji buvo tokia skani tik dėl to, 
kad Ūbautojas taip labai jos norėjo. 

Nepaisant didelio Guso noro padėti FTB agentams, jis ga- 
lėjo suteikti nedaug papildomos informacijos. Benas Tirnis 
buvo ramus, gražios išvaizdos svečias, kuris visada už viską su- 
mokėdavo. Vienintelė jo keistenybė buvo ta, kad jis neleisdavo 
valytojai valyti savo trobelės, kai ten apsigyvendavo. Tą keis- 
tenybę buvo lengva paaiškinti tuo, ką jie rado antrame miega- 
majame. 

- Bet jei tai vienintelė jo keistenybė, aš nesiskundžiu, - pa- 
sakė jiems Gusas.- Paklauskit manęs ir aš pasakysiu, kad 
jis - idealus svečias. Visada palieka trobelę tvarkingą, išjungia 
šviesą, sumeta šiukšles į konteinerius, kad meškos ir meškėnai 
negalėtų jų ištampyti. O išvažiavimo dieną išvyksta iki vidur- 
dienio. Taigi, sere, jis laikosi taisyklių. 

- Tai įspūdingas elnias, pone Elmeri, - pastebėjo Beglis, ro- 
dydamas į elnio galvos iškamšą, kabančią ant akmeninės sienos 
virš židinio. - Ar jūs jį patiesėte? 

Beglis naudojo taktiką, kuri jį išgarsino. Per apklausas 
jis periodiškai ištardavo kokią nors frazę, visiškai nesusiju- 
sią su nagrinėjamu reikalu. Jis sakė, kad tai padaro apklausą 
spontanišką. Staiga keisdamas temą jis neleidžia apklausia- 
majam numatyti kito klausimo ir mintyse paruošti atsakymo. 
Tai metodas, leidžiantis gauti neperfiltruotą atsakymą į įžūlų 
klausimą. 

- Ar ponas Tirnis kada nors su jumis kalbėjo apie moteris? 

Elmeris, kuris pats gėrėjosi savo medžioklės trofėjumi, stai- 
ga atsisuko ir klausiamai pažvelgė į Beglį. 

- Moteris? 

- Žmonas, buvusias žmonas, draugužes bei meilužes? 

Tada dar tylesniu balsu paklausė: 

- Arjis apskritai kalbėdavo apie savo seksualinį gyvenimą? 

Senis sukikeno. 

- Negaliu prisiminti, o manau, kad tikrai prisiminčiau, jei 
taip būtų buvę. Kartą paklausiau jo, ar jo ponia prie jo prisidės, 
jis pasakė, kad ne, nes yra išsiskyręs. 

- Ar manote, kad jis normalios seksualinės orientacijos? 

Elmeris net išsižiojo iš nustebimo atverdamas nepatrauk- 
lius bedančius žabtus. 

- Norite pasakyti, kad jis gėjus?Jis? 

- Mes neturime priežasčių įtarti, kad jis homoseksualus, 
atsiliepė Beglis. - Bet keista, kai taip gerai atrodantis vienišas 
vyriškis niekada nekalba apie gražiąją lytį. 

Tai vėl padarė įspūdį Ūbautojui. Beglis zondavo Guso Elme- 
rio atmintį neleisdamas jam to suvokti. Jis tikėjosi, kad Elmeris 
yra homofobas ir nekenčia gėjų. Toks vyras, kaip jis, aišku, ne- 
norėtų, kad jo nuolatinis gyventojas būtų koks nors kitoks nei 
heteroseksualus iki kaulų čiulpų. Taigi jeigu Tirnis kada nors 
kalbėdamas minėjo kokios nors moters vardą, Elmeris dabar 
knaisiojasi savo smegenyse mėgindamas jį prisiminti. 

Stengdamasis susikoncentruoti jis savo nešvarų pirštą įkišo 
pro iš ausų kyšančius plaukus į ausį ir pradėjo krapštyti iš jos 
sierą. 

- Dabar, kai gerai pagalvojau, prisiminiau, kad vieną rytą jis 
paminėjo tą paskutinę dingusią merginą. 

- Ar jūs neprieštarausite, jei aš dar įsipilsiu kavos? - pa- 
klausė Beglis ir nelaukdamas atsakymo atsistojo ir nuėjo prie 
kavos aparato, stovinčio ant stalo kitoje kambario pusėje. 

- Jis tą rytą užėjo į kontorą pasiimti laikraščio ir pradėjo 
skaityti titulinį puslapį. Tada aš pasakiau, kad jei jis manęs pa- 
klaustų, tai aš atsakyčiau, kad šis miestelis prakeiktas, nes jame 
siautėja kažkoks beprotis. Tada jis pasakė, kad užjaučia mergi- 
nos tėvus. Supranta, ką jie turi išgyventi. 

Beglis grįžo į savo supamąją kėdę, pakeliui pūsdamas kavą, 
kad ji atvėstų. 

- Puiki kava, pone Elmeri, - pagyrė jis. - Specialusis agente 
Vaizai, pasižymėkite, kokia tai kavos rūšis. 

- Žinoma, pasižymėsiu. 

- Norėčiau parsivežti jos į Šarlotą poniai Begli. Ar tai vis- 
kas, ką ponas Tirnis pasakė apie dingusią merginą? - paklausė 
jis Elmerio. 

- Reikia pagalvoti, - atsakė senis. - O, ne. Jis minėjo, kad 
matė ją dieną ar dvi prieš dingstant. 

- Arjis pasakė, kur? - paklausė Ūbautojas. 

- Parduotuvėje, kurioje jis perka, kas reikalinga iškyloms. 
Jis sakė sustojęs nusipirkti naujos poros puskojinių. 

- Koks tai buvo laikas? 

- Kai jis užsuko į parduotuvę? Na, jis nepasakė, kada. Tie- 
siog sulankstė laikraštį, pasiėmė žemėlapį ir pasakė, kad eina 
iškylauti į kalvos viršūnę. Aš dar jį įspėjau, kad nepakliūtų į na- 
gus meškai. Jis nusijuokė ir atšovė, kad pamėgins neleisti tam 
atsitikti, be to meškos juk šiuo metu miega? Po to jis nusipirko 
keletą javainių batonėlių iš automato ir išėjo. 

- Arjis kada nors kalbėjo apie kitas dingusias moteris? 

- Ne. Negalėčiau to pasakyti. Kiek prisimenu... 

Staiga Elmeris užsičiaupė. Atidžiai pažvelgė į Beglį, tada 
nukreipė žvilgsnį į Ūbautoją, kuris stengėsi išlaikyti abejingą 
veido išraišką. Vėl pažvelgęs į Beglį, jis sunkiai nurijo seiles. 

Ūbautojas tikėjosi, kad prieš tai jis jau buvo išspjovęs didžiąją 
dalį kramtomojo tabako. 

- Ar jūs manote, kad ponas Tirnis yra tas moterų grobikas? 

- Ne. Mes tik norime su juo pasikalbėti, kad galėtume jį 
galutinai išbraukti iš tikimybių sąrašo. 

Beglis rodė mažiau emocijų, negu kalbėdamas apie Jeremi- 
jo knygą, bet jam savo nerūpestingumu nepasisekė apmulkinti 
Guso Elmerio. Šis papurtė galvą, o jo purvina barzda perbraukė 
krūtinę, tada pasakė: 

- Tirnis - paskutinis žmogus, kurį būčiau galėjęs įtarti pa- 
darius tokią niekšybę. 

Ūbautojas pasilenkė į priekį ir paklausė: 

- Arjūs kada nors girdėjote iš jo kokių žeminančių pastabų 
apie moteris? 

- Žemin... že... ką? 

- Kokių neigiamų apibūdinimų. 

- O! Jūs sakot, apie moteris? 

- Arba apie moteris apskritai, arba apie kokią nors konkre- 
čią moterį? - paklausė Ūbautojas. 

- Neee... Sakiau jums, kad vienintelis kartas, kai jis ką nors 
sakė apie, - jis nutilo, pasiekė tuščią gėrimo Dr. Pepper skardi- 
nę ir išspjovė į ją seiles. Staiga pasakė: 

- Palaukit. Minutėlę. Dabar pagalvojau, - jis užsimerkė. - 
Taip, taip, dabar prisimenu. Tai atsitiko praėjusį rudenį. Aš 
prisimenu todėl, kad mes kartu sėdėjome verandoje ir grožėjo- 
mės rudenine lapija. Jis paklausė, ar aš nenorėčiau išgerti kartu 
su juo, aš atsakiau, kad, žinoma, norėčiau. Kad sušiltume vėsų 
rudens vakarą, suprantate? Ir mūsų pokalbis nukrypo į Dačą 
Bertoną. 

- Policijos viršininką? - paklausė Ūbautojas rodydamas 
nustebimą. 

- Taip, taip. Dačas dar neseniai buvo policijos viršininku, 
gal mėnesį ar panašiai. Mes su Tirniu kalbėjome, koks kąsnis 
jam nuskilo su tom dingusiom moterim. 

- Ką konkrečiai jis apie tai pasakė? 

- Nieko. Tik tiek. 

Jis vėl nusispjovė į skardinę, atgalia ranka nusišluostė burna 
ir išsišiepė. 

- Paklauskit manęs ir aš pasakysiu, kad jam labiau rūpėjo 
Dačo žmona. Dabar jau buvusi žmona. 

Beglis pažvelgė į Ūbautoją, kad įsitikintų, jog jis atidžiai vis- 
ką seka. 

- O kas jam rūpėjo? 

- Turbūt ponas Tirnis buvo ją sutikęs praėjusią vasarą, - 
Guso Elmerio šypsena išplatėjo. Matėsi, kad jam palengvė- 
jo. - Galiu tikrai pasakyti, kad jis - ne homoseksualas. Grei- 
čiausiai jį traukė buvusi Dačo ponia. 

Beglis nustojo suptis. 

- Traukė jį? 

Senis gašliai nusikvatojo. 

- Vadinkit, kaip norit. Ji išvertė jį iš kojų. Jam nuo jos pa- 
sistodavo. 


14 SKYRIUS 


ILĖ PRABUDO SUŠALUSI. JAI PRIREIKĖ ŠIEK TIEK 

[ laiko, kol prisiminė, kur ji yra ir kodėl. Su visais drabu- 

žiais ji gulėjo po trigubu antklodžių sluoksniu, kelius 

buvo pritraukusi prie krūtinės. Tačiau kaulus stingdantis šaltis 
prasiskverbė pro visus sluoksnius. 

Ji gulėjo priešais židinį, bet jis nebeskleidė šilumos. Žarijos, 
kurios dar žėravo, kai Tirnis išjungė šviesą, dabar buvo virtu- 
sios pelenais. Ji truktelėjo antklodę žemyn nuo veido ir iškvė- 
pė orą pro burną. Iš jos burnos sklindantys garai atrodė kaip 
debesis. 

Dujų balionas tikriausiai per naktį baigėsi. Vienintelis šilu- 
mos šaltinis liko židinys. Jai reikėtų atsikelti, pakrauti malkų į 
židinį ir vėl užkurti ugnį. Judėjimas ją šiek tiek sušildytų, bet ji 
negalėjo prisiversti palikti reliatyviai šilto kokono. 

Kambaryje vis dar buvo tamsu, tik pro portjerų kraštus 
skverbėsi pilka šviesa. Vėjas buvo toks pat stiprus, kaip ir pra- 
ėjusią naktį. Kartkartėmis į stogą atsitrenkdavo apledėjusi me- 
džio šaka. Negalėjo būti tinkamesnės dienos jaukiai drybsoti 
lovoje. 

Galbūt reikėjo priimti Tirnio pasiūlymą. Dabar nereikėtų 
drebėti nuo šalčio. 

Bet ne. Jos sprendimas buvo teisingas. Per didelis artumas 
būtų dešimt kartų labiau sukomplikavęs situaciją. Ji susikom- 
plikavo nuo paprasčiausio vienintelio pasibučiavimo. 

Paprasčiausio pasibučiavimo? Vargu. 

Jai tas trumpas bučinys užėmė kvapą. Tirnis ją greitai paleido 
iš glėbio. Vėl atsukęs nugarą, jis tęsė pokalbį taip, lyg jie niekada 
nebūtų bučiavęsi. Pasakė, kad jam saugiausia būtų pamiegoti, 
nes tik prieš kelias valandas patyrė smegenų sutrenkimą. Steng- 
damasi atrodyti tokia pat abejinga kaip ir jis, ji su tuo sutiko. 

Jis ją vėl paragino ką nors suvalgyti, bet ji pasakė, kad nėra 
alkana, o jis irgi nebuvo išalkęs. 

Jis jai pirmai pasiūlė pasinaudoti vonia. Kol ji buvo ten, jis 
nuo lovos nutraukė čiužinį ir nutempė į didįjį kambarį. Ji iš- 
drožė jam pamokslą už tai, kad nepalaukė jos pagalbos, bet jis 
pasakė, kad tai būtų galėję sukelti jai astmos priepuolį. Tada ji 
priminė jam, kad jį patį buvo ištikęs smegenų sutrenkimas ir 
bet kokia įtampa nėjo į naudą. Bet viskas jau buvo padaryta, 
taigi neliko prasmės ginčytis. 

Kai jis išėjo iš vonios, Lilė jau buvo susirangiusi po antklo- 
džių krūva. Jis išjungė šviesą ir išsitiesė ant vienos iš sofų. Jis 
dar paklausė, ar jai pakankamai šilta ir pasiūlė vieną iš savo 
antklodžių, bet ji atsisakė. 

Jis neramiai vartėsi ir praėjo nemažai laiko, kol nurimo. Ji 
paklausė, ar jam skauda galvą, jis atsakė, kad nelabai. Tada ji pa- 
klausė, ar jis nenorėtų, kad ji apžiūrėtų žaizdą, išdezinfekuotų 
ją ir pakeistų tvarsčius, bet jis pasakė, kad jam viskas gerai, jis 
galėjo pažvelgti į savo pakaušį vonioje, kurioje tebuvo vienas 
veidrodis, bet toliau neplėtojo šios minties. 

Jis pasakė, kad nors jo kūnas nusėtas mėlynėmis, neatrodo, 
kad būtų pažeistas koks vidaus organas. Ji atsakė į tai bereikš- 
miu teiginiu: „Tai gerai“. Jo sunkiai suprantamas pritariantis 
niurnėjimas reiškė pokalbio pabaigą. 

Jai prireikė maždaug valandos, kol užmigo, ji buvo tikra, 
kad jis dar nemiegojo, kai ji pagaliau užsnūdo. Visą tą laiką nuo 

šviesos užgesinimo iki užsnūstant ji gulėjo tyliai sustingusi ir... 
ką? Kažko laukė? 

Po bučinio tarp jų radosi tokia tiršta įtampa, kad būtum ga- 
lėjęs ją pjaustyti peiliu. Jų pokalbis tapo nenatūralus. Jie vengė 
pažvelgti vienas kitam į akis. Pasidarė pernelyg mandagūs. 

Bučinio ignoravimas tik suteikė jam daugiau prasmės. Jei 
jie būtų pajuokavę, pasakę ką nors tokio, tarkim: „Na, bent tai 
mums nebekliudo. Dabar, kai patenkinome savo smalsumą, 
veju bučinys nebūtų buvęs reikšmingas. 

Tačiau jie apsimetė, kad jokio bučinio nebuvo. Nė vienas jų 
nežinojo, kaip dėl to jaučiasi kitas. Abu bijodami suklysti, pada- 
ryti ar pasakyti ką nors, kas suardytų ir taip silpną pusiausvyrą, 
jie vaidino, kad nieko neatsitiko. 

Tačiau, nepaisant visos jų negrabios savigynos ir apsimesti- 
nio abejingumo, Lilė smarkiai vylėsi, kad jis pasakys ką nors pa- 
našaus į: „Visa tai nesąmonė“. Tada pakils nuo sofos ir atsiguls 
šalia jos ant čiužinio, po antklodėmis. Todėl, kad tai nebuvo 
paprasčiausias bučinys. Tai buvo preliudija. 

- Aš nesu jau toks malonus, - pasakė jis. 

Ir jau po akimirksnio laikė jos veidą suspaudęs savo stip- 
riomis rankomis. Rankomis, kuriomis ji visą vakarą žavėjosi. Jo 
burna prigludo prie jos. Jis nei prašė leidimo, nei dvejojo. Atsi- 
prašantis? Bandantis? Nei tas, nei anas. Nuo pat to momento, 
kai jų lūpos susitiko, jo lūpos buvo alkanos ir reikalaujančios. 

Jis prasegė jos paltą ir įkišo rankas į vidų. Apkabino ją, šiek 
tiek sulenkęs kelius kilstelėjo ir laikė prispaudęs taip, jog buvo 
visiškai aišku, kad jis jos nori. 

Ją užliejo šiltas, drėgnas geismas. Jis pasklido pilve ir šlau- 
nyse. Buvo nuostabu vėl jausti tokius pojūčius, kurių joks gėri- 
mas ar narkotikai negalėjo atstoti. Niekas taip nesvaigino, kaip 
tvinkčiojimas, kurį kėlė seksualinis jaudulys. 

Jau daugybę metų ji nebuvo to jutusi. Tikrai niekada po 
Eimės mirties. Nuo tų laikų nei ji, nei Dačas neturėjo tokių 
emocinių šaltinių, kurie leistų gerai mylėtis. Jie mėgino, bet pa- 

sidarė taip sunku vaidinti, kad Lilė net nesistengė apsimesti, jog 
jaučia orgazmą. 

Jos abejingumas buvo dar vienas smūgis Dačo savigarbai. 
kuri ir taip jau buvo žlugusi. Jis mėgino išgelbėti savo ego, leis- 
damasis į daugybę meilės nuotykių su kitomis moterimis. Lilė 
beveik galėjo jam tą atleisti. Jis ieškojo kitose moteryse to, ko ji 
jam jau nebegalėjo duoti. 

Ji negalėjo jam atleisti tik to, kad jis ją apgaudinėjo dar iki 
Eimės pradėjimo. 

Jai reikėjo labai ilgo laiko, kad galėtų suprasti, kodėl Dačas 
miegojo su kitomis moterimis jų vedybinio gyvenimo pradžio- 
je, kai jų pačių seksualinis gyvenimas dar buvo aktyvus ir geras. 
Galų gale ji suvokė, kad jam nuolat reikėjo savo asmenybės pa- 
tvirtinimo. Aišku, lovoje. Bet dar labiau už lovos ribų. Ji taip 
pat suprato, kaip sekina nuolatinis tokio patvirtinimo reika- 
lavimas. Dačą nuolat reikėjo paremti. Jam to niekada nebuvo 
per daug. 

Jie susitiko per iškilmingą Atlantos policijos departamento 
labdaros pokylį. Dačas kaip tik buvo ant populiarumo bangos 
keteros, nes sugebėjo išnarplioti sudėtingą daugelio žmogžu- 
dysčių bylą ir buvo virtęs departamento reklaminiu berniuku, 
dėl to buvo paprašytas pasakyti kalbą per banketą. 

Ant podiumo jis atrodė gražus, žavus ir iškalbingas. Jis ga- 
lėjo apakinti - buvusi koledžo futbolo žvaigždė, o dabar dar ir 
sumanus detektyvas. Jo kalba įkvėpė elitą dosniai aukoti, o Lilę 
prieiti prie jo vėliau ir prisistatyti. Iki vakaro pabaigos jie jau 
buvo susitarę nueiti kartu papietauti. 

Praėjus šešiems mėnesiams jie susituokė. Metus po vedybų 
gyvenimas buvo tiesiog nuostabus! Jie abu daug dirbo siekda- 
mi karjeros, bet taip pat daug mylėjosi ir nuostabiai pramoga- 
vo. Jie nusipirko kalnų trobelę, į kurią vykdavo savaitgaliais, o 
joje kartais taip ir neišeidavo iš miegamojo. 

Tais laikais lovoje jis pasitikėjo savimi. Tas pasitikėjimas at- 
siskleisdavo mylintis. Dačas buvo jautrus ir dosnus partneris. 
Karštas ir atidus meilužis. Vyras, kuriuo gali pasikliauti. 

Paskui prasidėjo kivirčai dėl to, kad ji sugebėjo uždirbti 
daug daugiau negu jis. Ji tvirtino, jog neturi reikšmės kas dau- 
giau uždirba, kad jis pasirinko tarnauti visuomenei, o tokie dar- 
bai, nors ir sunkiausi, nėra pakankamai mokami ir vertinami. 

Ji kalbėjo tiesą. Jis girdėjo tik racionalų savo aiškiai paste- 
bimų nesėkmių paaiškinimą. Jis bijojo, kad policijos poskyryje 
jam niekada nepasiseks įkopti į tokias aukštumas, kokių ji pa- 
siekė žurnale. 

Laikui bėgant įsitikinimas, kad jam nepasiseks, pradėjo pil- 
dytis savaime lyg pranašystė. Tuo pat metu Lilės žvaigždė kilo. 
Jos sėkmė po truputį griovė jo išdidumą. Jis mėgino atgauti jį 
su moterimis, kurios jį laikė šauniu herojumi. Tokiu, kokiu jis 
desperatiškai troško būti. 

Kiekvieną kartą, kai Lilė jį prigriebdavo dėl neištikimybės, 
jis išreikšdavo nuoširdų apgailestavimą ir tvirtindavo, kad visi 
jo meilės nuotykiai tėra bereikšmiai šuoliai į šoną. Bet Lilę jie 
skaudino ir ji pagaliau pagrasino, kad jį paliks. Dačas pareiškė, 
kad jei ji paliks jį, jis mirs. Vėl prisiekė būti ištikimas, pakartojo, 
kad myli ją ir maldavo atleidimo. Ji atleido todėl, kad jau lau- 
kėsi Eimės. 

Vaiko laukimas sutvirtino santuoką. Bet tik iki tol, kol gimė 
Eimė. Iš karto po jos gimimo Dačas pradėjo susitikinėti su 
policininke. Kai Lilė apkaltino jį remdamasi faktais, jis viską 
paneigė, o jos įtarumą pagrindė nuovargiu, depresija, kūdikio 
maitinimu ir hormonų disbalansu. Jo pajuoka įžeidė ją dar 
smarkiau negu lengvai atspėjamas melas. 

Viduryje vedybinio mūšio lauko Eimė buvo neutralumo 
zona, kurioje jie galėjo sugyventi. Iš Eimės sklido pakankamai 
meilės, kad viskas atrodytų beveik normalu. Bendras džiaugs- 
mas dėl vaiko padėjo užmiršti praeities nesutarimus. Jie vengė 
visko, kas galėjo sukelti trintį. Nors ir nebuvo tikrai laimingi, 
tačiau santuoka dar buvo pakankamai stabili, 

Tada numirė Eimė. Susilpnėję santuokos pamatai sugniužo 
nuo jų sielvarto svorio. Jų tarpusavio santykiai nuolat blogėjo, 
kol Lilė nutarė, kad blogiau būti nebegali. 

Bet tada viskas dar labiau komplikavosi. 

Dabar, kai Lilė prisiminė įvykį, kuris jų santuokai sudavė 
mirtiną smūgį, sudrebėjo ir instinktyviai prisitraukė kelius prie 
krūtinės, o galvą įkniaubė giliau į pagalvę. 

Tačiau po kelių sekundžių prisiminė, kad jos santuoka jau 
yra istorija. Jai nebereikia apie ją galvoti. Vakarykštė diena ją vi- 
siškai išlaisvino nuo Dačo. Daugiau su juo nesaistė nei teisiniai, 
nei emociniai saitai. Ji galėjo laisvai žvelgti į ateitį. 

Tas laikas, kurį pasirinko Benas Tirnis, kad sugrįžtų į jos 
gyvenimą, buvo keistai ironiškas. Jis atsirado tą dieną, kai ji 
oficialiai išsilaisvino. Vakar vakare jis ne tik pažadino jos snau- 
džiančius erotinius troškimus, bet padarė tą muzikaliai. Nuo jo 
bučinio net skambėjo ausyse. 

Juk jis ją traukė nuo pat to pirmo akimirksnio, kai pamatė 
jį besišypsantį tame girgždančiame, surūdijusiame autobuse. 
Per dieną, kurią jie praleido plaukdami upe, ji pamėgo jį visą. 
Ypačjo išvaizdą. Jai tikrai nieko nestigo. Bet jai taip pat patiko 
jo protas ir tas lengvumas, su kuriuo jis galėjo kalbėti bet kuria 
tema. 

Jis patiko ir kitiems grupės nariams. Koledžo mergaitės ne- 
slėpė savo susižavėjimo. Netgi pagyrūnas, kuris iš pradžių nie- 
kino Tirnio gebėjimą plaukti baidarėmis, baigiantis dienai jau 
klausinėjo jo patarimų. Be jokių akivaizdžių pastangų Tirnis 
traukė žmones. Jam nebuvo svetimų. | 

Bet jis pats liko svetimas. 

Jis susidraugaudavo su žmonėmis leisdamas jiems išsikal- 
bėti, bet apie save nieko neatskleisdavo. Ar kaip tik tai darė jį 
paslaptingą ir gundantį? 

Ją gąsdino vien mintis apie žodį gundantis dėl jo bloga le- 
miančios potekstės. Tačiau ji nerado geresnio žodžio apibūdin- 
ti Tirnio magnetizmui. Abu kartus, kai ji buvo su juo, atsiliepė 
į šią sunkiai apibrėžiamą jo savybę taip stipriai, kad tas kėlė 
nerimą. 

Nuo pat pirmo pasisveikinimo jie judėjo vakarykščio bu- 
činio link. Nors ir atskirai, bet nepaneigiamai. Taigi jo bučinys 

atrodė kaip neišvengiamybė, kuri tik buvo atidėta keliems mė- 
nesiams. 

Bučinys buvo toks, kokio vertėjo laukti. Ji iki šiol labai gyvai 
prisimena jo nykščius ant savo skruostų, kai jis kilstelėjo jos 
veidą prie savojo, jo kvėpavimą ant savo lūpų ir jo geismą žadi- 
nantį liežuvį, besiskverbiantį į jos burną. Vien prisiminus tai ją 
užliedavo geismo banga. 

Kaip galėdama tyliau ji atsisuko į jį ir nusišypsojo. Sofa jam 
buvo per trumpa. Jos ranktūris buvo ties jo blauzdų viduriu. 
Jis susuko pagalvę ir pasikišo ją po kaklu, kad būtų gera atrama 
galvai. Antklodes buvo užsitraukęs iki pat smakro, kuris per 
naktį pasidengė šereliais. Daugelį metų Tirnį gairino saulė ir 
vėjas, bet jie nelabai jam pakenkė. Lilei patiko raukšlelės prie jo 
akių kampų. Lūpos buvo šiek tiek suskeldėjusios. Ji galėjo tai 
pasakyti pagal bučinį. 

Lilė būtų nesipriešinusi ir ilgesniam bučiniui. Arba antram 
bučiniui. Jos atsisakymas miegoti su juo neturėjo nieko bendro 
su bučiniais, bet tikriausiai jam pasirodė kitaip. 

Arba tas, arba jam tai ne taip patiko kaip jai. Ne. Nega- 
li būti. Net jei ji nebūtų jutusi to sukietėjimo jo kirkšnyse, jo 
žemas niurnesys paleidžiant ją iš glėbio būtų pakankamai ją 
įtikinęs, kad jam tas patiko ne mažiau už ją, o gal ir daugiau. 
Jis netgi atrodė supykęs, kai nutraukė bučinį, paleido ją ir nu- 
sisuko. 

Tai kodėl jis netęsia? Arba bent nepaklausia, ar viskas būtų 
gerai, jei tęstų? Juk ji aiškiai parodė, kad jos nebesieja jokie ro- 
mantiški ryšiai su Daču. Jis turėtų suvokti, kad ji neturi jokių 
santykių su kuo nors kitu, bet... 

Jos minčių traukinys nušoko nuo bėgių. 

Ji neturi jokių santykių su kuo nors, bet kaip Tirnis? 

Jis nemūvėjo vestuvinio žiedo. Jis niekada neminėjo žmo- 
nos ar ko nors kito svarbaus jam, bet Lilė iš tikrųjų to niekada 
ir neklausė. Juk nieko nereiškė, kad jis ją pakvietė į pasimatymą 
jau tą dieną, kai jie susitiko. Vedę vyrai dažnai susitikinėja su 
kitomis moterimis. 

Vakar vakare jis neminėjo nei žmonos, nei kokios kitos mo- 
ters, kuri jaudinsis, jei jis negrįš namo, bet tai nereiškia, kad jis 
tikrai neturi ko nors, kas dabar paniškai mina grindis, galvoda- 
mas, kur jis ir su kuo. Lygiai taip pat, kaip ji praleido daugiau, 
negu įmanoma suskaičiuoti, naktų begalvodama apie Dačą. 

Kaip naivu buvo daryti prielaidą, kad jo gyvenime nėra 
moters. Vyro, kuris taip atrodo? Atsipeikėk, Lile, žvelk į akis 
realybei. 

Jos žvilgsnis nukrypo į jo kuprinę, kuri vis dar gulėjo ant 
grindų, po stalo galu, ten jis ją pastūmė vakar vakare sakyda- 
mas, kad joje nieko naudingo nėra. 

Tačiau joje galėjo būti kas nors informatyvaus. 


- Skotai! 

- Kąaą? 

- Kelkis! 

- Kaga? 

- Sakiau, kelkis. 

Skotas apsivertė ant nugaros ir pravėrė akis. Jo miegamojo 
tarpduryje stovėjo Vesas ir susiraukęs žvelgė į jį. Skotas pasi- 
rėmė alkūne ir pažvelgė į absoliučią baltumą lauke. Nesimatė 
net kiemo tvoros. 

- Negi pamokos neatšauktos? - paklausė. 

- Žinoma, atšauktos. Bet jei manai, kad visą dieną galėsi gu- 
lėti lovoje ant savo tingaus užpakalio, tau teks nusivilti. Kelkis. 
Lauksiu tavęs virtuvėje. Turi tam tris minutes. 

Išeidamas Vesas paliko duris praviras kartu parodydamas, 
kad Skotui nepasiseks miegoti ilgiau. Nusikeikęs Skotas nuvir- 
to atgal ant pagalvės. Net tokią snieguotą dieną jam neleidžia- 
ma išsimiegoti. Bet kuriam kitam žmogui mieste šiandien leista 
atsipūsti, tik ne jam, trenerio sūnui. 

Jam norėjosi užsitraukti antklodes ant galvos. Jeigu tik jam 
duotų ramybę, jis galėtų miegoti visą dieną. Bet dabar, jei ne- 
atsiras virtuvėje po trijų minučių, teks brangiai sumokėti. Dėl 
kelių akimirkų snaudulio nevertėjo to patirti. 

Plūsdamasis jis nusimetė antklodes. 

Jo tėvas, pasirodo, iš tikro skaičiavo laiką. Kai jis įžengė 
į virtuvę, Vesas pažvelgė į sieninį laikrodį, o tada pažiūrėjo į 
sūnų tokiu žvilgsniu, iš kurio buvo aišku, kad jis nesugebėjo at- 
eiti į virtuvę per nurodytą laiką. Mama pasistengė jį išgelbėti. 

- Labas rytas, mielasis! - sučiauškėjo ji. - Tau šoninės su 
kiaušiniais ar vaflių? 

- Ką tau lengviau paruošti. 

Jis atsisėdo prie stalo, įsipylė stiklinę apelsinų sulčių ir pla- 
čiai nusižiovavo. 

- Kada vakar grįžai? - paklausė tėvas. 

- Tiksliai nežinau. Tu dar nebuvai grįžęs. 

- Aš buvau su Daču. 

- Visą tą laiką? 

- Daugelį valandų. 

- Arjums pasisekė užvažiuoti į kalną? 

Kai tik Vesas baigė jiems pasakoti praėjusio vakaro įvykius, 
Dora padavė Skotui lėkštę su šonine, dviem keptais kiaušiniais 
ir dviem vafliais. Sūnus padėkojo jai šypsena. 

- Tai buvo tikras nuotykis, - pasakė Vesas. - Ypač važiavi- 
mas iš tos skylės, kurioje aptikome Kelį Hokinsą. Pasisekė, kad 
mūsų nenušovė ar neišdulkino per užpakalį trys prasčiokai. 

- Vesai! - pasipiktino Dora. 

Vesą prajuokino žmonos pasibaisėjimas. 

- Juk Skotas žino tokius dalykus, ar ne, sūnau? 

Sutrikęs dėl motinos, Skotas, nuleidęs galvą, valgė toliau. 
Tėvas manė, kad labai šmaikštu vulgariai kalbėti girdint sūnui, 
lyg tuo pripažinti, kad jis jau suaugęs vyras, o suaugusiems vy- 
rams tai atleistina. Aišku, tai buvo fiktyvus pripažinimas, nes 
visais kitais atžvilgiais su juo buvo elgiamasi kaip su dvimečiu 
vaiku. Nuo devynioliktos gimimo dienos Skotą skyrė vos du 
mėnesiai, bet jam buvo pasakoma, ką valgyti, kada gultis ir kada 
keltis. 

Jis buvo vyriausias savo klasėje, nes tėvas privertė jį kartoti 
šeštos klasės kursą. Ne dėl to, kad jis būtų ko neišmokęs ar so- 

cialiai nesubrendęs, ar dėl kokių kitų trūkumų, bet todėl, kad 
norėjo jam duoti papildomus metus kaip sportininkui. 

Priverstinis buvimas toje pačioje klasėje žemino Skotą, bet 
Vesas taip nusprendė net nepasitaręs su Skotu ar jo mama ir 
atkakliai laikėsi savo sprendimo nepaisydamas jų protestų. 

- Koledžo skautai pradeda žvalgyti į žaidėjus jau septintoje 
ar aštuntoje klasėje, - pasakė jis. - Papildomi augimo metai tau 
suteiks pranašumą. Kai ateini iš tokios mažos mokyklos kaip 
mūsų, pravers čia kiekvienas papildomas ramstis. 

Vesas vis dar priimdavo visus sprendimus už jį. Pagal įsta- 
tymą Skotas jau buvo suaugęs. Jis galėjo eiti į karą ir mirti už 
tėvynę, bet prieštarauti savo tėvui negalėjo. 

Lyg skaitydamas jo mintis Vesas tarė: 

- Šiandien pat baik pildyti tas pareiškimo formas. Neturi 
jokio preteksto to nedaryti. 

- Visi yra pakviesti į Gario namus prasiblaškyti. 

Garis buvo vienas Skoto klasės draugų. Skotas nelabai jį 
mėgo, bet jis turėjo poilsio kambarį su biliardo stalu. Skotui 
labiau būtų patikusi diena su biliardo lazda rankoje nei koledžo 
pareiškimo formų pildymas. 

- Pirmiausia pabaigsi pildyti formas, - pasakė tėvas. - Šį 
kartą aš pats patikrinsiu, kaip tu tą padarei. O po priešpiečių 
nuvešiu tave į sporto salę, kad nepraleistum treniruotės. 

- Aš pats galiu nuvažiuoti į treniruotę, - atsakė Skotas. 

Vesas papurtė galvą. 

- Ne. Tave gali sumėtyti ant ledo, tu į ką nors atsitrenksi ir 
susilaužysi koją. Ne. Geriau aš tave nuvešiu. 

Mama pasakė: 

- Nieko neatsitiks, jei jis praleis vieną treniruotę. 

- Toks tavo kalbėjimas tik parodo, kaip mažai apie tai iš- 
manai, Dora. 

Suskambėjo telefonas. 

- Aš atsiliepsiu, - pasakė Skotas. 

- Ne, atsiliepsiu aš, - Vesas išplėšė telefoną Skotui iš ran- 
kų. - Tu eik pildyti formų. 

Skotas nunešė savo lėkštę prie kriauklės ir pasisiūlė padėti 
mamai sudėti indus į indaplovę. Ji papurtė galvą. 

- Geriau daryk, ką liepė Vesas. Kuo greičiau baigsi, tuo 
greičiau pamatysi draugus. 

Vesas padėjo telefono ragelį ir pasakė: 

- Tai buvo Viljamas Ritas. 

Ant Skoto kaklo pasišiaušė plaukeliai. 

- Jis paprašė, kad atvykčiau į vaistinę tuojau pat. 

- Kodėl? - paklausė Skotas. 

Dora pažvelgė pro langą. 

- Ar vaistinė šiandien atidaryta? 

- Taip, atidaryta ir verslas puikiai einasi. Nepatikėsi, kai pa- 
sakysiu, kas dabar atvažiavo į vaistinę susitikti su Daču. 

Kurį laiką jis palaikė Skotą ir Dorą nežinioje, o paskui tyliai 
sušnabždėjo: 

- FTB agentai. 

- Ko jie nori iš Dačo? - paklausė Dora. 

Skotas galėjo atspėti, bet laukė, kol tėvas jiems pasakys. 

- Galėčiau lažintis iš gerų pinigų, kad tai dėl Milisentės, - 
Vesas pasiekė paltą ir jį apsivilko. 

- Kadangi esu miesto tarybos pirmininkas, Ritas pamanė, 
kad turėčiau žinoti, kaip klostosi įvykiai. 

Jis atidarė lauko duris ir išeidamas pasakė: 

- Galjie jau aptiko kokį nors pėdsaką. 

Skotas žvelgė į jį išeinantį, po to dar ilgai žiūrėjo į uždarytas 
duris. 

APRASTAI LINDA VEKSLER ATVYKDAVO Į DARBĄ 

Rito vaistinėje lygiai šeštą valandą ir užkaisdavo kavą. 

Paskui pasiruošdavo atidaryti vaistinę septintą valan- 
dą, nes nuolatiniai lankytojai užsukdavo kas rytą valgyti kuku- 
rūzų košės ir kepto kumpio. 

Tačiau šį rytą ji suprato, kad šeštą atvažiuoti nespės. Ji pa- 
skambino Viljamui dar prieš auštant ir pranešė, kad jos namai 
atrodo, lyg būtų Aliaskoje. 

- Vis dar pasiutusiai sninga, - pasakė ji. - Kol smėlio bars- 
tytuvas nepabarstys kelių, negaliu niekur važiuoti. 

Viljamas tą pranešė Merili, kuri mėgino jį įkalbėti, kad jis 
irgi nevažiuotų iš namų ir neatidarinėtų vaistinės. 

- Kas gi išdrįs važiuoti į vaistinę šį rytą? Bent jau palauk 
keletą valandų, ko! pabarstys kelius. 

Bet jis užsispyrė atidaryti vaistinę laiku. 

- Aš jau nukasiau išvažiavimą iš namo. Be to, mano klientai 
tikisi, kad ten būsiu. 

Namo pastogė dengė jų automobilius. Ji pro virtuvės langą 
matė, kaip Viljamas įlipo į savąjį, užvedė variklį ir iškėlė nykš- 
čius į viršų. Jis atsargiai galu išvairavo automobilį į kelią. 

Nors Merili ir mėgino jį atkalbėti nuo važiavimo, apsidžiau- 
gė likusi viena namuose. Visa diena namuose, kurią gali skirti 
sau, ją nuteikė linksmai ir nerūpestingai. Ji grįžo į miegamąjį, 
nusivilko chalatą ir vėl atsigulė į šiltą lovą, kur galėjo prisiminti 
savo erotinę nuotaiką, kurią susikūrė kartu su meilužiu vakar 
vakare. 

Jis niekada nepasilikdavo visai nakčiai, bet ir niekada ne- 
išeidavo iš karto po pasimylėjimo. Trumpą, bet žavingą aki- 
mirksnį jie gulėdavo kartu ir užsiimdavo nemoraliu flirtu. Gal- 
va prie galvos jie šnibždėdavo, vartodami tiek poetišką, tiek ir 
padugnių kalbą savo fantazijoms, kurios šokiruotų net ir visko 
mačiusius meilužius. Ir labai dažnai viskas baigdavosi tų žodi- 
nių fantazijų įgyvendinimu. 

Ji jam nieko nedrausdavo. Jam buvo leista naudotis jos 
kūnu be apribojimų. Iki jo jos seksualumas buvo neištyrinėta 
dykynė. Patį pirmą kartą be jokios gėdos ir apribojimų ji pa- 
kvietė jį ne tik tyrinėti jos kūną, bet ir iki valios juo naudotis. 

Ėjimas į tą pirmąjį kartą buvo laipsniškas. Jie daugelį metų 
buvo pažįstami, bet ėmė kitaip suvokti vienas antrą. Atrodė, 
abu tuo pat metu pradėjo matyti vienas antrą kitoje šviesoje. 
Abu nebuvo tikri, kad šis naujas suvokimas abipusis, todėl ju- 
dėjo vienas prie kito atsargiai, kol seksualinis susidomėjimas 
tyliai buvo pripažintas. 

Kai tai įvyko, jie pradėjo ieškoti priežasčių, kad jų keliai su- 
sikirstų. Jų pokalbiuose buvo galima justi užuominą, nors paša- 
liečiui jie būtų atrodę nekalti ir padorūs. Jei jų akys netyčia susi- 
tikdavo, tegu ir pilnoje žmonių viešoje vietoje, jose buvo matyti 
žodžiais neišsakytas troškimas. Vėliau jie vienas antram prisipa- 
žino, kad po to juos išmušdavo karštis ir apimdavo silpnumas. 

Tada vieną vakarą atsitiko tai, ko jie kiekvienas širdyje troš- 
ko - jie liko vieni du. Viljamas nuvyko į kalną tvarkyti senųjų 
namų, todėl Merili neturėjo priežasties skubėti namo. Ji liko 
klasėje nutarusi geriau tikrinti mokinių darbus mokykloje, 
negu neštis juos namo tik tam, kad kitą dieną juos vėl parneštų 
atgal. 

Jis pastebėjo jos automobilį fakulteto stovėjimo aikštelėje ir 
nuėjo į pastatą prisimetęs, kad kažko ieško. 

Jis išdygo klasės tarpduryje ir ją išgąsdino, nes ji manė esanti pa- 
state viena. Jie suvaidino mandagią, padorią, gerai išmoktą scenelę. 
Jis paklausė, ar ji nematė jo tariamai ieškomo žmogaus, o ji atsakė, 
kad ne, bet abu puikiai suvokė, kad pokalbis yra apsimestinis. 

Jis lūkuriavo. Ji paėmė į rankas segtuvą ir pradėjo jį tyrinėti, 
lyg jis būtų buvęs naujas ir nežinomas išradimas, paskui padėjo 
jį į tą pačią vietą. Jis nusivilko švarką ir persimetė jį per ranką. 
Ji pirštu knebinėjo savo perlinį auskarą. Jie pasikeitė nereikš- 
mingomis frazėmis. 

Greitai nebesumojo, ką nebanalaus pasakyti vienas kitam. 
Bet jis vis vien niekur nėjo. Jis pasiliko ir žiūrėjo į ją akimis, 
kuriose atsispindėjo ilgesys, laukdamas iš jos signalo veikti, juk 
jie abu jautė fizinį troškulį, kai buvo šalia. 

Tiesą sakant, jis perdavė iniciatyvą jai. Juk jis nebuvo lais- 
vas, kad galėtų turėti meilužę. Merili tai žinojo, bet sutiko su 
tuo, nekreipė į tai dėmesio. Nors kartą gyvenime ji nutarė būti 
egoistė ir paimti tai, ko norėjo, nekreipdama jokio dėmesio į 
kitų nuomonę. Velniop visas pasekmes. 

Drąsiausias dalykas, kokį ji padarė, buvo tai, kad paklausė, 
ar jis negalėtų jos palydėti į knygų saugyklą, nukelti dėžę knygų 
ir atnešti ją į klasę. 

- Mano penktokai turės pradėti skaityti „Aivenhą“ kitą sa- 
vaitę, - pasakė ji jam beeinant į saugyklą. Jie ėjo koridoriumi ir 
jų žingsnių aidas atsimušė į metalines drabužių spinteles. 

- Knygos yra laikomos ten, - pridūrė. 

Ji atrakino saugyklos duris ir pirma įėjo į patalpą. Ten pa- 
traukė už virvutės, kuri buvo nutįsusi nuo lempos, ir uždegė 
šviesą. Tada uždarė ir užrakino duris. Ji stovėjo priešais jį nu- 
leidusi rankas. Ji tiek daug padarė. Dabar buvo jo eilė. 

Jis palaukė gal kokias tris sekundes, paskui prisitraukė ją ir 
pradėjo bučiuoti su nežabotu įkarščiu. Jis maigė jos užpakalį. 
Glamonėjo krūtis. Nutraukė elastinį raištį, paleido jos plaukus, 
suėmė juos į rankas ir suko apie pirštus. 

Merili tik grožinėje literatūroje buvo skaičiusi apie tokią 
ugningą aistrą. Ji sunkiai galėjo patikėti, kad pati tapo tokios 
aistros objektu. 

Jis grabaliojo ranka po jos megztiniu, o ji, kad jam būtų pa- 
togiau, nusitraukė megztinį pro galvą, nusisegė liemenėlę ir pir- 
mą kartą atidengė jam savo krūtis. Paskui iš po sijono ištraukė 
pėdkelnes ir kelnaites, o tada kviesdama atsirėmė į krūvą dėžių 
ir sušnibždėjo: 

- Daryk su manimi viską, apie ką esi fantazavęs ar svajojęs. 
Aš noriu, kad tavo svajonės pildytųsi sa manimi. Liesk mane, 
kiek tik nori. 

Jo ranka nuslinko jos šlaunimis aukštyn. Ji jau buvo šlapia. 
Kai jo pirštai įslinko į ją, ji atmetė galvą ir sušnibždėjo dar kartą: 

- Ką tiktai tu nori. Viską. 

Jo akys žvilgėjo geismu, bet kai prasisegė kelnes ir užsimovė 
prezervatyvą, dar turėjo proto paklausti, ar ji yra nekalta. Tada 
ji papasakojo jam apie savo vienintelę patirtį. Paskutiniaisiais 
metais koledže. Su filosofijos studentu. Tai atsitiko vienintelį 
kartą. Ir prieš tą kartą buvo vienintelis sausas bučinys. 

- Be to, priekinė mašinos sėdynė gali užtikrinti tik labai ne- 
patogų dulkinimąsi. 

Panelė Merili Rit buvo paskutinis žmogus, iš kurio jis galėjo 
tikėtis išgirsti tokį žodį. Sklindantis iš jos mandagių lūpų jis 
taip jį sužadino, kad nebebuvo įmanoma valdytis. Be to, tai iš- 
vadavo jo sąžinę nuo bet kokių būgštavimų. Jis ją užvaldė grei- 
tai ir įnirtingai bei pasitenkino greičiau už ją. 

Išeidamas iš jos pasiteiravo: 

- Tu nepasitenkinai, ar ne? 

- Viskas gerai. 

- Negali būti gerai. 

Jis panaudojo savo pirštus. 

Kai viskas baigėsi, ji taip virpėjo, kad jai net buvo sunku ap- 
sirengti. Jis jai padėjo. Ji juokėsi iš to, kaip nevikriai jis elgiasi 
su jos drabužiais. Dūsavo, kai jis sustodavo, kad paglamonėtų 
kurią nors jos kūno dalį. Žaismingai priekaištavo dėl jo gašlių 

komentarų. Jis padėjo jai užsimauti kelnaites, tada glostė ją per 
drėgną audinį, kol ji vėl patyrė audringą orgazmą įsikibusi jam 
į pečius, sunkiai gaudydama orą jam prie krūtinės. 

Saugyklos kambary oras pasidarė troškus ir prisodrintas 
muskuso kvapo. Jiems išeinant Merili svarstė, ar kitas žmogus, 
užėjęs į šią patalpą, užuos sekso kvapą ar ne. Ji tikėjosi, kad taip. 
Ši nuodėminga mintis privertė ją nusišypsoti. 

Slapta saugyklos atmosfera pridėjo jaudulio jų pirmajam 
pasimylėjimui, bet žvelgiant iš praktinės pusės jie negalėjo to- 
liau ja naudotis. Ne tik dėl to, kad juos ten kas nors galėjo leng- 
vai aptikti, bet romantiškai kalbant ten daug ko trūko. 

- Šiaurinėje mano miegamojo pusėje yra prancūziški lan- 
gai, - pasakė ji jam. - Aš paliksiu juos neuždarytus vakarais, 
kad tu galėtum įeiti. Ateik pas mane, kai tik galėsi. 

Jam toks planas pasirodė abejotinas, bet ji nuramino jį, kad 
Viljamas nieko nepastebės. 

- Jis anksti gulasi ir neišeina iš savo miegamojo iki ryto. 

Kai jis įsmuko į jos namą pirmą kartą, jie abu nutarė, kad 
vertėjo rizikuoti dėl galimybės mylėtis nuogiems lovoje. Žo- 
džiais, kurie vertė Merili rausti, jis gyrė kiekvieną jos kūno lo- 
pinėlį. Ji nustebino jį tuo, kad be jokio gėdos jausmo tyrinėjo 
jo kūną. 

— Mano žavingasis meiluži, - sušnibždėjo ji dabar, pakar- 
todama tai, ką sakė jam praėjusį vakarą, kai paėmė jo varpą 
tarp savo lūpų. Jam tai patiko. Patiko, kai ji apžiojo burna patį 
varpos galiuką, kuris buvo lygus ir kietas lyg slyva. 

Telefonas suskambėjo ir atitraukė ją nuo puikių prisimi- 
nimų. Pasivertusi ant šono ji pažvelgė į skambučių registrą ir 
pamatė, kad tai Viljamas, jis skambino iš vaistinės. Ji neatsakė 
į skambutį. Galės pasiteisinti, kad buvo duše. Bet jeigu jam iš 
tikro reikia jos pagalbos, ar ji nejaus kaltės, kad neatsiliepė į jo 
skambutį todėl, jog norėjo pasvajoti apie slaptą meilužį? Kaltės 
jausmas nugalėjo. 

- Kas atsitiko, Viljamai? 

Merili balsas buvo silpnas ir suirzęs. Ar ji buvo vėl sugrįžusi 
: lovą, kai jis paliko namus? Viljamas svarstė. Tikriausiai. Jai 
nedaug teko pamiegoti praėjusią naktį. Taip, tokia buvo aistros 
kaina. Tik į naudą bus, jei ji negalės visą dieną dykinėti, kaip 
turbūt tikėjosi po praėjusios nakties. 

Iš tikrųjų reikia žavėtis jos ištverme. Jam atrodė tikras ste- 
buklas, kad jo sesuo dar gali pašliaužti po tokio sanguliavimo 
maratono. Jos meilužio ištvermė taip pat kėlė žavesį. 

Jam dažnai kildavo pagunda nutykoti vieną jų ar abu sykiu 
ir parodyti, kad žino apie jų neteisėtą ryšį. Jis netvėrė savame 
kailyje įsivaizduodamas tą momentą, kai jis jiems atskleis, kad 
žino apie jų karštligišką dulkinimąsi Merili buduare. Jie spok- 
sos į jį sustingę iš siaubo, kai supras, kad jų ateitis priklauso nuo 
jo užgaidos. 

Tai bus triumfo momentas. Žinoma, didelį malonumą teikė 
jau pats žinojimas, kad toks momentas neišvengiamas, todėl 
galima ir palūkėti. 

Jis pajus, kai ateis tinkamas laikas, o tada paspęs spąstus. 
Kol kas tegu jie dulkinasi savo malonumui. 

Jis vos susitvardė, kad šypsena nepasigirstų balse. 

- Merili, man reikia, kad tu tuoj pat atvyktum į parduotuvę. 

- Kodėl? Kas atsitiko? 

- Nieko neatsitiko. Aš turiu klientų. Svarbių klientų, - jis 
pasakė patylomis. - Du FTB agentus. Jie jau laukė mašinoje, 
kai aš atvažiavau. Jie nori susitikti su Daču dėl Ganų dukters 
dingimo. Turėčiau pasiūlyti jiems pusryčius, o, kaip žinai, Lin- 
da negali atvažiuoti. 

- Aš nemoku naudotis ta virykle. 

- Ar tai labai sunku? Manau, sugalvosi kaip. Negaišk tuščiai 
laiko. Man reikia tavęs čia. Aš paskambinau Vesui... 

- Kodėl Vesui? 

- Manau, jis turėtų tai žinoti, nes yra miestelio tarybos pir- 
mininkas. Kad ir kaip ten būtų, jis jau yra pakeliui. Kaip greitai 
gali čia atsirasti? 

- Duok man dešimt minučių. 
Viljamas pakabino ragelį šnarpšdamas ir šypsodamasis iš 
pasitenkinimo. 


Dačui įeinant į vaistinę virš durų suskambėjo varpelis. Nuo jo 
linksmo garso Dačas sukando dantis. 

Stipriai sugriebęs Kelį Hokinsą už alkūnės, Dačas beveik 
nutempė jį prie baro ir be ceremonijų nudrėbė ant kėdutės ti- 
kėdamasis, kad staigūs judesiai pažadins kretiną. 

- Prašau duoti jam kavos, - pasakė jis Viljamui Ritui, kurio 
džiugi šypsena jį sunervino lygiai taip pat, kaip ir varpelis virš 
durų. - Padaryk ją karštą ir stiprią. Ir man tokią pat. 

- Tuoj išvirs, - Ritas mostelėjo į burbuliuojantį kavos aparatą. 

Dačas visai nenustebo, kad Hokinsas neatsikėlęs ir netrokšta 
niekur važiuoti, kai atvyko į jo aptriušusį namelį. Kadangi Hokin- 
sas neatsiliepė į beldimą, Dačas įėjo pats. Trobelė buvo prigrūsta 
visokio šlamšto, kuris kėlė gaisro pavojų. Smirdėjo santechnika 
ir prarūgusiu pienu. Jis rado Hokinsą miegantį su visais drabu- 
žiais tokioje lovoje, kokioje ir nususęs šuo nenorėtų nustipti. Jis 
ištraukė jį iš lovos ir nutempė tiesiai į laukiantį bronko. 

Važiuodamas į miesto centrą jis kartojo Hokinsui, kaip gy- 
vybiškai svarbu, kad jis susiimtų ir kaip nors užvažiuotų smėlio 
barstytuvu į kalną. Nors Hokinsas į viską atsiliepė linkčiojimu 
ir niurzgėjimu, Dačas nebuvo įsitikinęs, kad jo protas veikia. 

Ir lyg bendravimo su Hokinsu dar nebūtų buvę gana, jam 
teks maloniai elgtis su tais FTB agentais. Jam niekada nepatiko 
su jais bendrauti, o po tokios nakties, tai ypač vargins. 

Išleidęs Vesą prie namų, jis nenuvažiavo tiesiai į policiją. 
Ten jis pasirodė vėlai ir dispečeris jam padavė daugelio skam- 
bučių suvestinę. 

Visi skambučiai buvo skundai, kurių jis negalėjo patenkinti, 
kol oras pagerės. Tokie, kaip užšalęs fontanas priešais banko 
pastatą, prapuolusi karvė arba nuo sniego ir ledo svorio nu- 
lūžusi medžio šaka. Ji nukrito ant savininko lauko pirtelės ir 
suskaldė jos stogą. 

Ir tai jam turėjo rūpėti? Kodėl? 

Tada jis sulaukė skambučio iš ponios Kramer, kuri turėjo 
daugiau pinigų už Dievą. Juos atnešė Coca-Cola kompanijos 
akcijos, kurias pigiai nupirko jos išmintingasis prosenelis. Bet 
negalėtumėte rasti bjauresnio ir šykštesnio už ją seno šikšnos- 
parnio. Ji paskambino, kad praneštų apie bastūną, slampinė- 
jantį jos priekiniame kiemelyje. Dačas dar kartą perskaitė dis- 
pečerio pranešimą. 

- Ar reikia suprasti, kad tai - Skotas Hameris? 

- Taip. Hamerių vaikas. Ji sako, kad jis praslinko pro jos 
namus taip, lyg būtų buvęs gegužės vakaras. Ji pasakytų, kad jis 
buvo sumanęs ką nors bloga, jei jos paklaustumėte. 

- Taip, bet aš neklausiau, - pasakė Dačas. - Kartais ji mato, 
ko nėra. Aš buvau namuose pas Hamerius. Skotas kiurksojo 
savo kambaryje ir klausėsi garsios muzikos. Be to, Vesas jam 
neleistų niekur eiti tokį vakarą. 

Dispečeris gūžtelėjo stambiais pečiais neatitraukdamas 
akių nuo Džono Veino šaudyk-gaudyk filmo per nespalvotą 
televizorių. 

- Ko galima norėti iš pakvaišėlės, kuri rausiasi šiukšlių dė- 
žėse? — pasakė. 

Buvo žinoma, kad ponia Kramer užsitraukdavo gumines pirš- 
tines ir knisdavosi po šiukšlių dėžes patamsyje. Tik pamanykite. 

Dačas suvyniojo pranešimą į kamuoliuką ir nušveitė į per- 
pildytą šiukšlių dėžę. Kitus raštelius susikišo į marškinių kiše- 
nę, kad peržiūrėtų vėliau, kai Lilė bus sėkmingai pargabenta 
nuo Klierio viršukalnės. Tai buvo viskas, kas jam šį rytą rūpė- 
jo - priversti Kelį Hokinsą užvažiuoti į kalną ir ją išgelbėti. 

Tiesa, vis dar velniškai snigo, o po sniegu buvo colio sto- 
rumo ledo sluoksnis. Tai buvo kliūtys, kurias blaiviai išdėstė 
Hokinsas ir jos iš tikrųjų buvo rimtos. Bet neturėtų būti taip 
sunku, kaip vakar vakare, kai jiems kliudė ir tamsa. Bent jau 
Dačas taip manė. 

Pažvelgęs į savo atspindį baro veidrodžiuose, kabančiuose 
ant galinės sienos, jis pamatė tai, ką matys FTB agentai — iš- 

sekusį nevykėlį. Jis visą naktį prasnaudė kėdėje prie rašomojo 
stalo, o jo miegą dažnai nutraukdavo neramios mintys apie Lilę 
ir apie tai, ką ji galėtų tuo metu daryti. Ką galėtų daryti Benas 
Tirnis. Ką jie abu kartu daro. 

Prieš išeidamas iš policijos jis nusiprausė ir nusiskuto 
vyrų tualete naudodamasis atšipusiu skustuvu, muilo gabalu 
ir drungnu vandeniu negilioje kriauklėje. Jei būtų žinojęs, kad 
netrukus teks susitikti su FTB agentais, būtų parvykęs namo 
išsimaudyti duše ir apsivilkti nauja uniforma. 

Dabar jau per vėlu ką nors keisti. 

- Kaip ta kava, ar greit užvirs? - paklausė jis Rito. 

- Dar minutė ar dvi ir aš ją jums atnešiu. 

Išsėmęs visas priežastis, dėl kurių būtų galėjęs dar atitolinti 
susitikimą, Dačas atsisuko ten, kur sėdėjo abu FTB agentai, lyg 
plėšrieji paukščiai laukdami, kol nugaiš mirštantis gyvulys. Vy- 
resnis iš jų nuolat žvilgčiojo į rankinį laikrodį. 

Šiknaskylė, pamanė Dačas. Ar jie galvoja, kad jis turi atlėkti 
vos jiems pamojus pirštu? Tikriausiai taip, sprendžiant iš to, 
kaip jie pareikalavo šio susitikimo jo iš anksto neįspėję. 

Jis buvo ką tik sustojęs prie Hokinso namų, kai sulaukė 
skambučio iš Hario. Jaunasis policininkas buvo uždusęs ir su- 
sijaudinęs kalbėjo labai greitai, bet Dačas pagaliau šiaip taip 
suprato, kad FTB agentai jo lauks vaistinėje. 

- Po pusvalandžio. Taip jis sakė. 

- Kas sakė? Specialusis agentas Vaizas? 

- Ne, - atsakė Haris. Tas vyresnis, kuris prisistatė specia- 
liuoju atsakinguoju agentu. 

Velniškai nuostabu. 

- Kaip tu su jais susidūrei? 

- Nemanau, kad turėčiau sakyti. Jis manęs prašė neminėti 
pavardžių per radiją. 

- Dėl ko jis nori mane matyti? 

- Tai dar vienas dalykas, kurio neturėčiau sakyti per radiją. 

Dačas nusikeikė po nosimi. Kas tam Hariui atsitiko? Ar jį 
kas užbūrė? 

- Jeigu jie bus vaistinėje, kai ten nuvažiuosiu, tada gerai. Bet 
aš nesiruošiu ten stypsoti ir jų laukti. 

- Nemanau, kad jūs norėtumėte supykdyti tą vaikiną. 

Dačas nemėgo, kai būdavo metamas iššūkis jo autoritetui, 
vpač, kai tą darydavo policijos pareigūnai, todėl atsakė: 

- Nemanau, kad ir jis norėtų mane supykdyti. 

- Aišku, ne, sere, - pasakė Haris. - Bet specialusis atsakin- 
gasis agentas pasakė man, kad yra labai svarbu, kad jūs šį rytą 
susitiktumėte. Ir tai, kaip jis tą pasakė... atrodė, kad jis labai 
supyks, jei jūs ten nepasirodysite. Tai tik mano nuomonė, sere. 

Dabar, kai Dačas pats pamatė specialųjį atsakingąjį agentą, 
10 nuomonė sutapo su Hario. Vienas žvilgsnis ir Dačas suprato, 
kad priešais jį tikrai sunkus atvejis. Jis turėjo daug patirties su 
tokiais griežtais, puritoniškais veikėjais Atlantos policijos po- 
skyryje. Jam iš karto susidarė neigiamas įspūdis. 

Neskubėdamas jis nužingsniavo prie jų staliuko ir atsisėdo 
priešais. 

- Labas rytas! - pasakė. 

Vaizas juos supažindino. 

- Čia policijos viršininkas Dačas Bertonas, o čia - specialu- 
sis atsakingasis agentas Kentas Beglis. 

Beglio šiurkštumą ir ūmumą atskleidė jau jo prisistatymas. 

- Beglis, - pasakė jis ištiesdamas Dačui ranką virš plastiki- 
nės staltiesės. Vien tas judesys rodė, ką jis mano apie Dačą. Dar 
neištarus frazės: „Kaip laikotės?“ buvo aišku, kad jis laiko Dačą 
menkysta. Aišku, kad specialusis atsakingasis agentas į tai Žiū- 
rėjo kaip į būtiną formalumą prieš išstumiant iš veiklos buką 
vietinį policininką. 

Tie kalės vaikai federalai žadėjo, kad skaitysis su vietiniais 
įstatymų sergėtojais. Žadėjo gerbti kiekvieną, kuris nešioja po- 
licininko ženkliuką. Nesąmonė! Gal tarp jų ir būtų galima rasti 
kokią išimtį, gerai paieškojus, bet apskritai jie visi tarėsi esą visa 
žinantys, visko pradžia ir pabaiga. Taškas. Istorijos pabaiga. 

- Mes atsiprašome, kad neįspėjome iš anksto, - pasakė 
Vaizas. 


182 SANDRA BROWN 


Su Vaizu Dačas buvo supažindintas netrukus po to, kai per- 
sikėlė atgal į Klierį ir tapo policijos viršininku. Kai jie paspau- 
dė vienas kitam rankas pirmąjį kartą, Vaizas pasakė, kad jam 
palengvėjo nuo minties, kad dingusių asmenų bylomis dabar 
užsiims patyręs žmogus. Bet Dačas suprato, kad tai tik geros 
manieros. Vaizas norėjo pakelti jam nuotaiką ir žaidė politinį 
žaidimą. 

Ritas atnešė tris puodelius kavos. Beglis nekreipė dėmesio į 
savąjį. Vaizas atplėšė saldiklio pakelį. Dačas siurbtelėjo iš savo- 
jo puodelio ir paklausė: 

- Kas neatidėliotino atsitiko? 

- Ar turite galvoje, kas atsitiko dar, be tų penkių moterų 
dingimo? - paklausė Beglis. 

Jis lyg švitrinis popierius braukė per nuogas Dačo nervų 
viršūnėles. Dačui norėjosi jam trenkti. Bet jie tik sukryžiavo 
žvilgsnius, kuriuose aiškiai atsispindėjo panieka vienas kitam. 

Vaizas lengvai nusikosėjo į kumštį ir pastūmė aukštyn 
smunkančius akinius. 

- Sere, aš tikrai nemanau, kad viršininkas Dačas norėjo su- 
menkinti penkių dingusių moterų paieškų svarbą. 

- Šis oras tiesiog sukliudė mano tyrimui, - paaiškino Dačas. 

- Ką tai reikštų? - paklausė Beglis. 

Būdamas apsigimęs diplomatas Vaizas skubiai pataisė Be- 
glio klausimą. 

- Galbūt galėtumėte mus supažindinti su naujausiomis 
savo tyrimų detalėmis? 

Dačo kantrybė jau seko, bet jis suprato, kad kuo greičiau 
atsakys į jų klausimus, tuo greičiau galės važiuoti. 

- Kai aš pirmą kartą išgirdau apie Milisentės Gan dingimą, 
pasitelkiau į pagalbą visus vyrus, kuriuos tik galėjau - iš savo 
poskyrio, iš valstijos policijos, iš apskrities šerifo kontoros ir 
gerą būrį savanorių, kad jie iššukuotų apylinkes. Bet ši terito- 
rija tokia, kad viskas vyksta lėtai, ypač kai jiems buvo liepta 
apžiūrėti kiekvieną šakelę. Vakar, kilus audrai, turėjau įsakyti 
nutraukti paieškas. Mes nieko negalime padaryti, kol oras pa- 


ŠALČIO FAKTORIUS 183 


sikeis. Manau, nereikia aiškinti, kad toks oras gali sunaikinti 
įkalčius. 

Mostelėjęs ranka į pastato priekį, jis pastebėjo, kad iš skir- 
tingų pusių prie įėjimo artėja Merili Rit ir Vesas Hameris ir 
kad jie tuo pat metu paliečia duris. Vesas palaikė jas, kad Merili 
galėtų įeiti, o paskui skubiai įėjo pats. Jie kikeno dėl ant jų dra- 
bužių prilipusio sniego. Vos įėję pro duris, jie patrypė kojomis, 
kad jį nusipurtytų. 

Vesas nusiėmė skrybėlę ir nusimovė pirštines. Merili nusi- 
maukšlino kepurę ir juokėsi iš to, kaip statinis krūvis pašiaušė 
jos plaukus. Jos nosies galiukas buvo raudonas, bet Dačą pri- 
bloškė tai, kokia žavi ir gyvybinga ji atrodė šį rytą. 

Viljamas šūktelėjo ją ir ji nuskubėjo pas jį, į barą. Vesas pa- 
žvelgė į staliuką, prie kurio sėdėjo Dačas ir FTB agentai. Ne- 
atrodė, kad jis nustebo juos čia matydamas. Turbūt Viljamas, 
prisiėmęs visa žinančio vaidmenį, bus paskambinęs Vesui, kad 
informuotų apie susitikimą. 

Praėjusį vakarą jis su Vesu pasikeitė keliais aštriais žodžiais 
ir išsiskyrė, įpykę viens ant kito. Po Dačo juokelių apie jį ir mo- 
teris Vesas atidarė bronko keleivio dureles, išlipo ir pasakė: 

- Nenusibosk man, Dačai, nes aš likau praktiškai vienintelis 
tavo draugas ir sąjungininkas. 

Tada jis trinktelėjo durelėmis ir dingo sniego sūkuryje. 

Dabar jie vienas kitam trumpai linktelėjo, po to Dačas nu- 
kreipė dėmesį į Vaizą ir Beglį. 

- Vakar vakare aš kalbėjausi su ponia ir ponu Ganais, - tęsė 
jis. Jis nepaminėjo, kad Milisentės tėvai patys jį susirado. Jis 
džiaugėsi, kad bent tiek turėjo pasakyti. Tai rodė, kad jis užsi- 
ima byla ir yra aktyvus. 

- Aš supažindinau juos su apklausa tų žmonių, su kuriais 
Milisentė bendravo tą dieną, kai dingo. Pirmiausia apklausėme 
žmones mokykloje, paskui - darbe. Mes sudarėme tų žmonių 
sąrašą, bet nespėjome su visais pasikalbėti iki pūgos. Mano po- 
skyris nedidelis, jame nedaug darbuotojų. Mūsų biudžetas taip 
pat skurdus. 


184 SANDRA BROWN 


Kad pasiteisinimai nepradėtų skambėti kaip skundai, jis 
nutilo ir vėl sriūbtelėjo kavos. 

Tada pažvelgė į barą. Hokinsas sėdėjo prie jo susikūprinęs, 
nusitvėręs kavos puodelį abiem rankom, lyg viena negalėtų jo 
stabiliai išlaikyti. Vesas kažką įdomaus pasakojo Viljamui ir 
Merili. Nors jis kalbėjo tyliai, bet buvo sutelkęs jų dėmesį į save. 
Dačas svarstė, ką įdomaus jis ten galėjo pasakoti. Grįždamas 
prie reikalo, jis kreipėsi į Vaizą: 

- Ar sužinojote ką nors įdomaus iš Milisentės dienoraščio? 

„Tegu ir jiems paspirga užpakaliai, - pamanė Dačas. - Jie 
taip pat sprendžia šią bylą. Ir su visomis priemonėmis, kurias 
turi, jie nepasistūmėjo į priekį“. 

- Vienas kitas įrašas patraukė mano dėmesį, - atsakė Vaizas. 
Jis susipylė į kavą dar vieną saldiklio pakelį ir ją išmaišė. - Tačiau 
yra tikimybė, kad jie nėra susiję su jos dingimu, nėra svarbūs. 

- Nėra svarbūs? - pasišaipė Dačas. - Jei jie nebūtų svarbūs, 
jūs nebūtumėte čia. Kas jus sudomino? 

Vaizas žvilgtelėjo į Beglį. Beglis tylėdamas spoksojo į Dačą. 
akinius. 

- Ar jūs pažįstate žmogų, vardu Benas Tirnis? 


Tirnis staiga pašoko iš miegų. 

Dar prieš sekundę jis skendėjo giliame, be sapnų miege. O 
po sekundės jau buvo visiškai atsibudęs, jo jutimai buvo tokie 
jautrūs, lyg kas jį būtų staiga perliejęs botagu. 

Instinktyviai jis nusimetė antklodes ir pamėgino atsisėsti. 
Daugybė skausmų, kuriuos pajuto, privertė jį gaudyti orą, iš 
akių pasipylė ašaros. Užplūdo svaigulys. Jis liovėsi judėti, ne- 
giliai kvėpavo, kol skausmas tapo pakenčiamas ir jis šiek tiek 
atgavo pusiausvyrą. Tada nuleido kojas ant grindų ir atsisėdo. 

Lilė jau buvo atsikėlusi anksčiau ir tikriausiai prausėsi 
vonioje. 

Nors kambaryje buvo tamsu, jis žinojo, kad jau prašvitę. Pa- 
mėgino uždegti lempą prie lovos, ji užsidegė. Trobelėje vis dar 

buvo elektra. Bet joje buvo taip šalta, kad jis visas drebėjo. Tur- 
būt naktį baigėsi dujos. Taigi pirmasis uždavinys šiandien - už- 
kurti ugnį. 

Įprastomis sąlygomis jis būtų to ėmęsis iš karto. Tačiau šį 
rytą vien sėdėjimas išsitiesus jau atrodė neįveikiamas uždavi- 
nys. Jam skaudėjo raumenis, o sąnariai buvo sustingę nuo mie- 
gojimo vienoje padėtyje, antraip ant tos sofos nebūtų galėjęs 
gulėti. Netgi kvėpavimas buvo skausmingas. 

Pasikėlęs paltą ir megztinį, jis apžiūrėjo savo kūną. Visas 
kairys šonas buvo baklažano spalvos. Atsargiai apčiuopė kiek- 
vieną šonkaulį. Neatrodė, kad kuris nors iš jų lūžęs, bet prisiekti 
nebūtų galėjęs. Laimė, joks organas nebuvo pradurtas, o jei 
buvo, kraujas iš jo tekėjo labai nežymiai. Šiaip ar taip, jis per 
naktį mirtinai nenukraujavo. 

Galvos žaizda paliko kraujo dėmių ant pagalvės užvalkalo, 
bet jos nebuvo didelės. Jo kaukolės daugiau nebevarstė aštrus 
skausmas. Galvą skaudėjo bukai, užeidavo svaigulys, jei jis per 
staigiai pasijudindavo. 

Laimė, jo nebekankino toks šleikštulys kaip praėjusį vaka- 
rą. Iš tikrųjų jis jautėsi išalkęs, tas jam pasirodė geras ženklas. 
Nuo minties apie kavą burnoje susirinko seilės. Jis nutarė, kad 
galima pasiimti tiek vandens iš jų rezervų, kad kiekvienas pasi- 
darytų po puodelį kavos. 

Jis pažvelgė į uždarytas miegamojo duris. Lilė visiškai ne- 
skubėjo išeiti iš vonios, o juk ten turėjo būti dar šalčiau nei čia. 
Ką gi ji ten gali taip ilgai daryti? Delikatus klausimas, kokio 
neužduosi moteriai. 

Velniškas reikalas įstrigti čia su ja trobelėje. Velniškas rei- 
kalas. Nuslinkęs nuo sofos, jis nušlubavo lango link. Vėjas vis 
dar buvo stiprus, nors ir ne toks, kaip praėjusį vakarą. Tai buvo 
vienintelis pagerėjimas. Snigo taip smarkiai, kad prie vertika- 
lių paviršių formavosi pusnys. Sniego sluoksnis tikriausiai jau 
siektų kelius. Jiems nepasiseks šiandien nusileisti nuo kalno. 
Jam velniškai nepatiko kelionės į malkų pašiūrę, bet gerai, kad 
jis ten nuėjo. Jiems pravers papildomas kuras. 

Jis nuleido portjerą ant lango, nuėjo prie miegamojo durų 
ir tyliai pasibeldė. 

- Lile? - pašaukė. 

Po to pridėjo ausį prie durų ir pasiklausė, bet neišgirdo jo- 
kio garso nei judesio. 

Kažkas ne taip. 

Jis tą ne tik jautė, jis tą žinojo. Jis tą žinojo taip gerai, kaip 
kad jautė, jog pėdos yra šaltos. Arba kad jam vėl pradeda skau- 
dėti galvą, galbūt dėl pakilusio kraujospūdžio. 

Jis vėl pabeldė į duris. Šį kartą garsiau. 

- Lile? 

Tada pastūmė duris ir pažvelgė į vidų. Miegamajame jos ne- 
buvo. Vonios durys buvo uždarytos. Jis greitai nuėjo prie jų ir 
taip pabeldė, kad net suskaudo šaltus krumplius. Vėl pašaukė: 

- Lile? 

Kai niekas neatsiliepė, jis atidarė duris. 

Vonia buvo tuščia. 

Susirūpinęs apsisuko ir sustojo lyg įbestas, kai pamatė ją 
stovinčią už miegamojo durų, kur ji tikriausiai slėpėsi, kai 
jis įėjo. 

Velnias! 

Ant grindų gulėjo išverstas visas jo kuprinės turinys. O Li- 
lės rankose, nutaikytas tiesiai į jį, buvo jo paties pistoletas. 

IS ŽENGĖ ŽINGSNĮ PRIE JOS. 
- Stovėk, kur stovi, arba šausiu. 
Jis parodė į savo daiktus ant grindų. 

- Aš galiu viską paaiškinti, bet ne tada, kai taikaisi į mane. 

Jis žengė dar vieną žingsnį jos link. 

- Sustok, nes šausiu! 

- Lile, nuleisk ginklą, - pasakė jis siutinamai ramiai. - Tu 
manęs nenušausi. Bent jau sąmoningai. 

- Galiu prisiekti Dievu, kad nušausiu. 

Jos drebanti ranka ginklą laikė taip, kaip Dačas buvo iš- 
mokęs. Nors ji ir prieštaravo, jis ją išmokė naudotis pistoletu. 
Sakė, kad turi priešų tarp nusikaltėlių, jie gali pradėti jo ieškoti, 
išėję iš įkalinimo įstaigų, į kurias jis juos įkišo. Jis ją nusivežė į 
šaudyklą ir tol mokė, kol nutarė, kad ji sugebės apsiginti kriti- 
nėje situacijoje. 

Jis ją mokė greičiau dėl savo negu dėl jos ramybės. Ji ne- 
manė, kad jai gali tekti šiuos įgūdžius panaudoti ir jau tikrai ne 
dėl Beno Tirnio. 

- Kas tu esi? - paklausė ji. 

-— Tu žinai, kas aš esu. 
- Aš tik maniau, kad žinau, - pasakė ji šiurkščiai. 

- Kiekvienas vyresnis negu dvylikos metų vyras šioje šalies 
dalyje nešiojasi ginklą. 

- Tiesa. Pistoletas iškylautojo kuprinėje nėra mano nerimo 
priežastis. 

- Tada paaiškink, kodėl taikaisi į mane. 

- Pats žinai, Tirni. Juk tu - ne kvailys. Bet aš buvau kvaila. 

Daug kas iš to, ką jis sakė ir darė per pastarąsias aštuonio- 
lika valandų, jai atrodė keista, bet ji nemanė, kad turi bijoti. 
Tačiau sudėjus viską į krūvą su tuo, ką rado jo kuprinėje, jos 
požiūris dramatiškai pasikeitė. 

- Lile, nuleisk ginklą... 

— Nejudėk! - Lilė dar per kokį colį labiau ištiesė ranką, kai 
jis pamėgino žengti žingsnį prie jos. - Aš žinau, kaip šaudyti, 
ir šausiu. 

Jos balse nebuvo pakankamai įkarščio, kad jį įtikintų. Todėl, 
kad ji buvo spąstuose, be jokios vilties išsigelbėti, su žmogumi, 
kurį įtarė pagrobus penkias moteris, o galbūt ir nužudžius jas. 
Be to, ji dusyk laiku neišgėrė vaistų ir jos kvėpavimas darėsi vis 
sunkesnis. Tai nepraslinko nepastebėta. 

- Turi problemų, - pastebėjo Tirnis. 

- Tai tu turi problemų. 

- Tu pradedi švokšti. 

- Man viskas gerai. 

- Neilgai bus gerai. 

- Man nieko neatsitiks. 

- Sakei, kad emocinė įtampa gali sukelti priepuolį. Baimė 
tikrai tą padarys. 

- Mano rankose ginklas, kodėl turėčiau bijoti? 

- Tau ir nereikia manęs bijoti. 

Ji pašaipiai prunkštelėjo ir palinkėjo sau atsispirti jo skvar- 
biam mėlynų akių žvilgsniui. 

— Manai, patikėsiu tavo žodžiais? 

- Tau nepadarysiu nieko blogo. Galiu prisiekti. 

- Atsiprašau, Tirni, bet tau reikės labiau pasistengti. Ką vei- 
kei vakar ant kalno? 

- Aš tau sakiau... 

- Neknisk man smegenų. Tai nebuvo tinkamiausia diena 
iškyloms. Kas gi vyksta iškylauti į viršukalnę, kai numatoma 
pūga? Juo labiau toks patyręs žmogus kaip tu. 

- Sutinku, tai buvo neapdairu. 

- Neapdairus? Tu? Nesiderina su tavimi! Mėgink dar. 

Jis sučiaupė lūpas taip, kad jos atrodė kaip plona linija. Tas 
jai priminė, kad jis nemėgsta, kai abejojama jo žodžiais. 

- Pūga prasidėjo anksčiau, negu tikėjausi. Mano mašina 
niekaip neužsivedė. Aš neturėjau kito pasirinkimo, kaip tik 
leistis žemyn pėsčiomis. 

- Tuo aš galiu patikėti. 

- Pamėginau eiti tiesiausiu keliu, kad išvengčiau vingių. Bet 
pasiklydau. 

- Pasiklydai? - ji pabrėžė žodį. - Pasiklydai, nors turi šeštąjį 
krypties pojūtį? 

Pagautas meluojant jis šiek tiek suglumo. Paskui ėmėsi ki- 
tos taktikos. 

- Žinai, tave, matyt, užvaldžiusi manija. 

- Manija? 

- Dėl tų dingimų. Kiekviena Klierio moteris bijo, kad bus 
kita auka. Baimė apėmė visą bendruomenę. Tu čia praleidai 
visą savaitę. Persisunkei ta panika. Žvelgi su įtarimu į kiekvie- 
ną vyrą. 

- Ne į kiekvieną vyrą. Tiktai į vieną. Tą, kuris neturi logiško 
paaiškinimo, ko jis bastėsi miške per pūgą. Kuris nežinia kodėl 
žinojo, kur ir kokia yra mano trobelė, nors aš jam to nepasako- 
jau. Kuris atsisakė atidaryti savo kuprinę ir parodyti jos turinį. 
Dabar man aišku, dėl kokių priežasčių. 

- Pažadu, kad viską paaiškinsiu, bet ne tada, kai laikai at- 
stačiusi į mane ginklą. 

- Galėsi tą viską paaiškinti Dačui. 

Jo veido bruožai staiga įsitempė ir išryškėjo, lyg kas būtų 
įtempęs odą. 

Ji išsitraukė mobilųjį telefoną iš kišenės. Ryšio nebuvo. 

Žodžiai ir tas žemas, gerai apskaičiuotas tonas, kuriuo jis 
juos tarė, stingdė jos kraują. 

- Jeigu duosi valią vaizduotei, tai tau brangiai kainuos. 

Jai nebuvo galima jo klausytis. Negalima buvo leisti nu- 
kreipti dėmesio. Jis jai melavo nuo pat pirmojo momento au- 
tobuse, kai nuginklavo savo šypsena. Jis tik atliko savo vaidme- 
nį, kuris turbūt anksčiau buvo pasiteisinęs. Viskas, ką jis buvo 
sakęs ar daręs, buvo melas. Jis pats buvo melas. 

- Gal galėtum manimi patikėti? 

- Gerai, patikėsiu, jei paaiškinsi man tai. 

Prie jos kojų gulėjo antrankiai, kuriuos ji rado viename iš už- 
trauktų kuprinės skyrių. Ji paspyrė juos į priekį. Antrankiai nu- 
čiuožė vien kojinėmis apmautų Tirnio kojų link. Jis ilgai spok- 
sojo į juos, paskui pažvelgė į Lilę nepermaldaujamu žvilgsniu. 

- Aš taip ir maniau. 

Laikydama pistoletą dešinėje rankoje, kairiąją Lilė panau- 
dojo tam, kad surinktų žinutę Dačui. Telefonas vis dar buvo 
numiręs, bet ji apsimetė, kad pasiekė balso paštą. 

- Dačai, aš esu baisiame pavojuje, kurį kelia Tirnis, 
pasakė. 

- Tu labai klysti, Lile. 

Ji įsikišo telefoną atgal į palto kišenę, o tada jau abiem ran- 
kom sugriebė pistoletą ir tarė: 

- Aš taip nemanau. 

- Prašau manęs išklausyti. 

- Jau išklausiau. Pakelk antrankius. 

- Kaip gali manyti, kad aš - Mėlynasis? Vien dėl tų antran- 
kių ir kaspino? 

Ji atsiminė, kaip Dačas Mėlynuoju vadino nežinomą nusi- 
kaltėlį. Kai ji išgirdo tą patį vardą, taip nerūpestingai sklindantį 
iš Tirnio lūpų, jos širdis ėmė daužytis į šonkaulius. Bet ne dėl 
to ją apėmė siaubas. Tikriausiai jis atsispindėjo ir jos veide, nes 
Tirnis švelniai pasakė: 

- Nagi, Lile! Nėra ko stebėtis, kad aš žinau, kaip policininkai 
vadina nusikaltėlį. Tai mažas miestelis. Visi Klieryje tą žino. 

- Ne tai, - ištarė ji švokšdama. - Aš nebuvau paminėjusi 
kaspino. 


Specialiojo agento Vaizo klausimas buvo iškritęs iš konteksto. 
Bent jau taip pasirodė Dačui. Kurį laiką jis tylėjo suglumęs. 

- Ar aš pažįstu Beną Tirnį? 

Jie kalbėjosi apie Milisentės Gan dingimo tyrimą, kai nei iš 
šio, nei iš to Vaizas paklausė, ar jis pažįsta Beną Tirnį. Sumišęs 
jis nužvelgė abu - Vaizą ir Beglį, bet būtų buvę tas pat, jei būtų 
žvelgęs į dviejų lėlių akis. Jos buvo nepermatomos. 

- Kokį ryšį gali turėti Benas Tirnis su arbatos kaina Ki- 
nijoje? 

- Arjūs jį pažįstate? 

- Galiu susieti pavardę su veidu. 

Jį nupurtė šaltis, visai nesusijęs su lauko temperatūra. Jis 
taip nemaloniai pasijusdavo, kai įeidavo į pastatą, kuriame 
slėpdavosi įtariamasis. Tiesiog jausdavo, kad kažkas blogo tu- 
rės atsitikti, tik nežinodavo, kokia forma ir stiprumu pasireikš 
blogis. Nežinodavai, ko bijoti, bet žinodavai, kad reikia bijoti. 

- Ką norite sužinoti apie Beną Tirnį? 

Vaizas pažvelgė į savo kavą, paskui atsargiai padėjo šaukšte- 
lį ant lėkštutės po puodeliu. 

Jo tylėjimas pasakė daugiau, negu būtų pasakę žodžiai. Da- 
čui sugniaužė širdį. 

- Klausykit, jeigu jis susijęs su šiuo... 

- Kaip gerai jį pažįsta jūsų buvusi žmona? 

Dačo žvilgsnis nukrypo į Beglį, kuris uždavė šį klausimą. 
Kraujas suplūdo Dačui į galvą. 

- Apie ką, po velnių, jūs kalbate? 

- Mes žinome, kad jie yra pažįstami. 

- Iš kur žinote? 

— Mes norime sužinoti, kaip gerai jie pažįstami. Koks ryšys 
juos sieja? 

- Joks ryšys, - piktai atsakė Dačas. - Ji buvo kartą su juo 
susitikusi. Kodėl klausiate? 

- Tiesiog domimės. Mes tikriname kelias versijas... 

Dačas taip trinktelėjo kumščiu į stalą, kad subarškėjo 
ir įrankiai, ir indai. Vaizo šaukštelis nukrito nuo lėkštutės ir 
taukštelėjo į stalą. 

- Liaukitės tauškę nesąmones ir pasakykit, ką žinote apie tą 
vaikiną. Jūs esat svarbūs FTB agentai, bet aš esu policininkas, po 
velnių, ir jūs turėtumėte mane gerbti bei pasakyti viską, kas susi- 
ję su tyrimu, kuriam vadovauju. Ką jūs žinote apie Beną Tirnį? 

- Nusiraminkite, - sukomandavo Beglis. - Kaip žinote, aš 
nepakenčiu keiksmažodžių ir nereikalingo Dievo vardo minė- 
jimo. Todėl nustokite tą daręs mano akivaizdoje. 

Dačas išslinko iš už stalo, pasiekė savo pirštines bei paltą, 
užsimovė jas bei apsivilko paltą staigiais, piktais judesiais. Tada 
pasilenkė prie Beglio ir pasakė: 

- Visų pirma, eikit velniop! Visų antra, įsikalkit į galvą, jūs, 
nelabas šventeiva, kad jei jums reikia sužinoti, kaip Benas Tirnis 
susijęs su šių moterų dingimu, tai man taip pat tą reikia žinoti, 
nes mano žmona beviltiškai įstrigusi kalnų trobelėje su juo. 

Pagaliau jie sureagavo. Jų veiduose išryškėjo ir nustebimas, 
ir nerimas, kas privertė Dačą atsitraukti per žingsnį. 

- Dieve brangus, ar tik nenorite pasakyti, kad Benas Tirnis 
yra Mėlynasis? 

Atsargiai žvilgtelėjęs į grupę žmonių prie baro, Vaizas tyliai 
pasakė: 

- Mes atskleidėme kelias aplinkybes, kurios reikalauja to- 
lesnio tyrimo... 

Agentas kalbėjo užuolankomis, kaip ir pats Dačas dažnai 
darydavo, kai tirdavo žmogžudystes. Kaip tik taip kalbama, kai 
žinoma, kad įtariamasis kaltas, ir trūksta labai nedaug įrodymų, 
kad būtų galima prikirpti jam uodegą. | 

Dačas dūrė pirštu į Beglį. 

- Man nereikia tolesnio tyrimo, kad sužinočiau, jog tas šmi- 
kis praleido praėjusią naktį su mano žmona. Jeigu jis palietė 
bent vieną jos galvos plauką, prašykite Dievo, kad padėtų jums 
ten atsirasti greičiau už mane. 


ŠALČIO FAKTORIUS 193 


Ir atsukęs jiems nugarą, jis nužingsniavo prie baro. Ten 
griebė už apykaklės Kelį Hokinsą ir nutraukė jį nuo baro 
kėdutės. 

- Laikas pasirodyti, - pasakė. 


- Jeigu šio sumauto niekšo pavydas sugriaus mano bylos tyri- 
mą, nusuksiu jo prakeiktą sprandą! 

Tą pasakė FTB agentas, kuris mažiau kaip prieš šešiasde- 
šimt sekundžių pareiškė nepakenčiąs keiksmažodžių. 

Kai jis ir jaunesnysis agentas priėjo prie baro, jų abiejų 
išraiškos buvo tokios ryžtingos, laikysena tokia bauginanti, 
kad Merili panoro pasitraukti nuo jų toliau. Vyresnysis šūk- 
telėjo: 

- Ar kas nors iš jūsų žino, kur jis nuvažiavo? 

- Į kalną gelbėti Lilės, - pasakė Vesas ir atsistojęs ištiesė 
ranką. 

- Vesas Hameris, miesto tarybos pirmininkas, mokyklos 
futbolo komandos kapitonas. 

Jis abiem iš eilės paspaudė rankas, o jie jam prisistatė. Ve- 
sas numojo ranka į jų rodomus pažymėjimus odiniuose ap- 
lankaluose. 

- Man nereikia jūsų asmens pažymėjimų. Žinau, kad jūs - 
pareigūnai. Kartą ar du mačiau jus miestelyje, - pasakė Vesas 
Vaizui. Mostelėjęs ranka į Viljamą ir Merili, jis pristatė juos. 

- Viljamas Ritas ir jo sesuo Merili Rit. 

- Gal ko nors pageidautumėte? - paklausė Viljamas. - Dar 
kavos? Ko nors pusryčiams? 

- Ne, ačiū. 

Merili pastebėjo, kad tam, kurį vadino Begliu, jau nusibodo 
tuščios mandagumo frazės. 

- Aš supratau, kad Bertonas ir jo žmona išsiskyrė, kad ji 
save dabar vadina Lile Martin. | 

- Jam sunku tą pripažinti, - paaiškino Viljamas. 

- Jie prarado vaiką, dukrą, prieš keletą metų, - paaiškino 
Vesas. - Žmonės labai skirtingai reaguoja į tokią tragediją. 

Beglis pažvelgė į savo partnerį tokiu žvilgsniu, lyg lieptų jarr. 
mintyse viską žymėtis. Merili dingtelėjo, kad jis jau tą daro. 

- Ką žinote apie jos įstrigimą trobelėje su Tirniu? - paklau- 
sė Beglis. - Ar jų susitikimas buvo planuotas? 

- Nežinau tiksliai, bet rimtai abejoju, ar tai galėjo būti pa- 
simatymas. 

Vesas papasakojo jiems, kad trobelė anksčiau priklausė 
Bertonams, bet neseniai jie ją pardavė. 

- Vakar po pietų Bertonai ten buvo, kad pasiimtų paskuti- 
nius daiktus. Dačas išvyko į miestą anksčiau už ją. Turbūt kai 
ji leidosi kalnu žemyn, įvyko kažkoks nelaimingas atsitikimas. 
susijęs su Tirniu. Ji paliko nelabai aiškų pranešimą Dačo mobi- 
liajame telefone, pranešė, kad Tirnis sužeistas ir kad jie yra tro- 
belėje, klausė, ar Dačas negalėtų kuo greičiau atsiųsti pagalbos. 

- Kaip sužeistas? 

- Ji nepasakė nei kaip, nei kaip smarkiai. Ryšys su ja nu- 
trūko. Trobelės telefono linija jau buvo anksčiau atjungta, o 
mobilusis ryšys tame kalne yra šūdinas. Oi, atsiprašau, pone 
Begli. Net gražiomis dienomis ryšys prastas, o blogu oru jį ap- 
skritai galima pamiršti. 

Beglio tylėjimą Vesas suprato kaip ženklą tęsti. 

- Dačas paskambino man vakar vakare prašydamas padėti 
jam rasti Kelį Hokinsą. Tą vaikiną, kurį jis ką tik iš čia išsitem- 
pė. Jis turi vienintelį smėlio barstytuvą mieste. 

Vesas papasakojo apie nesėkmingą mėginimą užvažiuoti į 
kalną vakar. 

- Galų gale net Dačas turėjo pripažinti, kad tai neįmano- 
ma. Jis žūtbūt pasiryžęs užvažiuoti į tą kalną šį rytą. Štai kur jis 
dabar išvyko. 

Vaizas pastebėjo: 

- Nemanau, kad jiems labai seksis ir šį rytą. 

- Pamėginkit tą pasakyti jam. 

- Norėčiau pats patekti į tą trobelę, - pasakė Beglis vilkda- 
masis paltą. - Mums tikrai nereikia, kad ten pirmiausia patektų 
įpykęs Bertonas. 

- Arjūs tikrai manote, kad Benas Tirnis yra Mėlynasis? 

- Kurjūs tą girdėjote? 

Žvilgsnis, kurį Beglis nukreipė į neapgalvotą klausimą pa- 
teikusį Viljamą, būtų sustabdęs bėgantį raganosį. Vaistinės sa- 
vininkui nebereikėjo aiškinti to, kas buvo akivaizdu - jis turėjo 
būti kurčias, kad neišgirstų jų pokalbio su Daču. Jis nervingai 
aplaižė lūpas ir pridūrė: 

- Tai tiesiog kelia keistą jausmą. 

- Taip? Kokį keistą jausmą, pone Ritai? 

- Visi kiti miestelyje yra gerai mums pažįstami, tik ponas 
Tirnis - pašalietis. Mes labai mažai žinome apie jį. 

- O kąjūs žinote apie jį? - paklausė specialusis agentas Vaizas. 

- Tik tą, ką pastebėjau, kai jis ateina į vaistinę. 

- O kaip dažnai jis ateina? 

- Kai tik būna mieste, jis užeina dažnai. Jis visada... - Vilja- 
mas atsargiu žvilgsniu apžvelgė klausytojus. - O, tai tikriausiai 
nesvarbu. 

- Kas nesvarbu, pone Ritai? - Beglis nekantriai daužė pirš- 
tinėmis į delną. - Leiskite mums nuspręsti, ar tai, ką pastebėjo- 
te, yra svarbu ar ne. 

- Tiesiog, kai jis čia būna, patraukia dėmesį. 

- Dėmesį? Kieno? 

- Moterų, - paprastai atsakė Viljamas. - Jis jas traukia lyg 
magnetas. 

Žvelgdamas į Vesą pridūrė: 

- Aš girdėjau, kaip Dačas ir jūs su draugu kalbėjote apie jį. 
Kažkuris jį pavadino povu. 

- Kaltas, - pasakė Vesas, iškėlęs į viršų dešiniąją ranką. - Aš 
manau, kad jis žino, jog moterys alpsta dėl tokių vėjo nugairin- 
tų, mėgstančių laiką leisti lauke tipų. 

Visų akys nukrypo į Merili, kuri sumišusi nuraudo. 

- Aš tik keletą kartų mačiau poną Tirnį, bet esu skaičiusi jo 
straipsnių. Jie yra geri, aišku, jei jus domina tokie dalykai. 

Beglio tas aiškiai nedomino. Jis vėl atsisuko į Viljamą. 

- Ar jis kada nors įtraukia moteris į pokalbį? 

- Nuolat. 

- Apie ką jie kalba? 

- Na, aš neįpratęs paslapčiomis klausytis, ką kalba mano 
klientai. 

Visi įrodymai prieš jį, pamanė Merili. Jis ką tik pats pripa- 
žino, kad klausėsi Veso ir Dačo pokalbio. 

Beglis taip pat skeptiškai išklausė Viljamo pastebėjimą, bet 
nieko nepasakė. 

- Ką perka Tirnis, kai čia ateina? Aišku, jei galite pasaky- 
ti man tai nepažeisdamas profesinės etikos, - pridūrė jis apsi- 
mestinai. 

Viljamas nusišypsojo jam. 

- Nieko nepažeisiu, nes jis čia niekada nebuvo atėjęs su re- 
ceptu. Jis perka balzamą lūpoms, apsauginį kremą nuo saulės, 
dantų pastą bei vienkartinius skustuvus. Nieko neįprasto, jeigu 
tai turite mintyje. 

- Kaip tik tai. 

- Nieko neįprasto. Keista nebent tai, kad jis visada vienu 
kartu perka tik vieną pirkinį. Vieną dieną jis perka pleistrus, 
antrą advilo tabletes, trečią - knygą plonais viršeliais. 

- Lyg ieškotų priežasčių čia užeiti? - zondavo Beglis. 

- Kai pagalvoju, greičiausiai taip. Ir jis visad ateina tada, kai 
čia pilna klientų. Pradedant vidurdieniu ir vėliau. Daug žmo- 
nių čia sustoja po pietų pakeliui į namus. 

- Milisentė Gan? 

- Žinoma. Ir ji. Daug mokinių užsuka čia pasėdėti prie baro 
po pamokų. Tol, kol jie normaliai elgiasi, aš jiems leidžiu... 

- Ar kada nors Milisentė Gan ir Benas Tirnis buvo vaisti- 
nėje tuo pat metu? 

Viljamas jau buvo beatsakąs į klausimą, kai suvokė jo svar- 
bą ir staiga užsičiaupė. Jis apžvelgė visus iš eilės. Atrodė sutri- 
kęs, kai pritariamai linktelėjo galvą. 

- Užpraėjusią savaitę. Kelios dienos prieš dingimą. 

- Ar jie kalbėjosi? - paklausė Vaizas. 

Viljamas vėl linktelėjo. 

Beglis atsigręžė į Vesą. 

- Kur mes galime rasti tą smėlio barstytuvą? 

- Jeigu seksite paskui mane, parodysiu kelią. 

Beglis nelaukė, kol Vesas parodys kelią. Apsisukęs jis vikriai 
nužingsniavo prie durų. Beeidamas užsimovė pirštines. 

- Arjis visada toks staigus? - paklausė Viljamas Vaizo, kuris 
naršė po savo drabužių sluoksnius ieškodamas piniginės. 

- Ne. Jis nemiegojo visą naktį, todėl jo reakcija šį rytą lėtes- 
nė nei paprastai. Kiek mes skolingi? 

Viljamas mostelėjo ranka leisdamas suprasti, kad mokėti 
nereikės. 

- Mesjus vaišiname. 

- Ačiū. 

- Nėra už ką. 

Vaizas linktelėjo Viljamui, pridėjo pirštus prie įsivaizduoja- 
mos skrybėlės, tada išėjo, kad pasivytų Beglį. 

Vesas jau ruošėsi eiti jiems iš paskos, kai Merili pašaukė jį ir 
padavė porą odinių pirštinių, kurias jis paliko ant prekystalio. 

- Jums jų prireiks. 

Jis paėmė pirštines ir žaismingai pokštelėjo jomis į Merili 
nosies galiuką. 

- Ačiū, pasimatysime vėliau! 

Žiūrėdama, kaip išeina Vesas, Merili pastebėjo visa žinančią 
Viljamo šypseną veidrodyje. Ji ignoravo ją ir pasakė: 

- Tikriausiai niekas nenorėjo pusryčių. 

- Iškepsiu kelis kiaušinius, - Viljamas užkaitė keptuvę. - Ar 
tu valgysi? 

- Ne, ačiū. Tau nereikėjo minėti Mėlynojo. 

- Ką? 

- Kodinio nusikaltėlio pavadinimo. Esu tikra, kad tu pa- 
stebėjai Beglio reakciją. Niekas, be pareigūnų, neturi žinoti apie 
mėlynąjį kaspiną. Tu pasakei apie jį man. Vesas pasakė tau. O 
kas pasakė Vesui? 

Viljamas užmetė truputį sviesto ant keptuvės ir šis tirpda- 
mas pradėjo čirkšti. 

- Aišku jis tą sužinojo tiesiai iš pirmų lūpų. 

- Dačo? 

- Žinoma, Dačo. 

- Jis yra policijos viršininkas, - sušuko ji. - Jam nereikėtų 
pasakoti Vesui apie įrodymus, kurie laikomi paslaptimi. 

- Jie yra geriausi draugai. Labai artimi. 

Jis įmušė į keptuvę du kiaušinius. 

- Jie neturi jokių paslapčių vienas nuo kito, - pridūrė. - Be 
to, kas čia blogo? 

- Tai gali pakenkti tyrimui, kurį jis vykdo. 

- Nesuprantu, kaip. 

- Jeigu tu tą žinai ir aš tą žinau, kiek dar žmonių tą žino? 

Jis pasiekė druskinę ir pabarstė druska kiaušinius. 

- O koks dabar skirtumas, jei jie jau nustatė, kas yra Mė- 
lynasis? 

- Manau, jokio. 

- Tačiau, - pasakė jis plakdamas kiaušinius, - iš to galima 
pasimokyti, Merili. 

- Pasimokyti ko? 

- Kad šiame miestelyje neįmanoma išlaikyti paslapties. 

Jis jai nusišypsojo, bet ją apėmė nemalonus jausmas, kad ta 
šypsena nėra tokia nuoširdi, kaip jis apsimeta. 

ILĖ KOJOS PIRŠTU STUMDĖ SUSIVIJUSĮ ANT GRIN- 

L dų mėlyną aksominį kaspiną. Rado jį užtrauktame Tir- 

nio kuprinės skyriuje, kai ieškojo kitos moters buvimo 

jo gyvenime įrodymų. Kai ji pakėlė žvilgsnį, žodžiai tapo ne- 
reikalingi. 

- Aš jį radau, - pasakė jis. 

- Radai? 

- Vakar. 

- Kur? 

Jis smakru parodė Klierio viršukalnės kryptimi. 

- Tiesiog gulintį miške ant žemės? Visu ilgiu? 

- Jis buvo užkliuvęs už krūmo, - pasakė Tirnis, - ir virpėjo 
vėjyje. Taip jis ir patraukė mano dėmesį. Žinau, ką jis reiškia. 

- Iš kur žinai? 

- Visi žino apie kaspiną, Lile. 

Ji papurtė galvą. 

— Tik policija ir nusikaltėlis. 

- Ne, - ramiai pasakė Tirnis, - žino visi. Dačo policijos po- 
skyris nėra hermetiška įstaiga. Kažkas nutekino informaciją, 
kad mėlynas aksominis kaspinas visada paliekamas spėjamoje 
pagrobimo vietoje. 

Tai buvo tas, ką ji konfidencialiai sužinojo iš Dačo. 

- Policija tikslingai slėpė šią informaciją. 

- Nelabai, nes aš girdėjau tą aptarinėjant vaistinėje, - paaiš- 
kino Tirnis. - Vieną kartą, kai atsiiminėjau išvalytus drabužius. 
valyklos savininkė man girdint pasakojo vienai klientei, kad 
reikia saugotis Mėlynojo. Ir ji žinojo, apie ką kalba. Visi žino. 

Jis mostelėjo galva į kaspiną. 

- Nežinau, ar tai tas pats kaspinas, kurį palieka Mėlynasis, 
bet tai tikrai neįprastas daiktas, kurį gali rasti laukinėje gamto- 
je. Taigi aš jį paėmiau nuo krūmo, įsikišau į kuprinę ir norėjau 
nunešti į policiją. 

- Neminėjai to vakar vakare. 

- Nemaniau, kad reikia. 

- Jau daugiau kaip dvejus metus Klieryje kalbama apie tas 
dingusias moteris. Jeigu aš rasčiau svarbių įkalčių, manau, ne- 
delsdama praneščiau. 

- Aš apie tai nesusimąsčiau. 

- Klausiau tavęs, ar kuprinėje yra kas nors naudingo. Pasa- 
kei, kad ne. Kodėl tada nepaminėjai kaspino? Kodėl nepasakei, 
kad kuprinėje nėra nieko naudingo, bet, pažvelk, ką šiandien 
radau siūbuojantį ant krūmo. 

- Ojei būčiau tą kaspiną parodęs? Pagalvok apie tai, Lile. 
Jei būčiau parodęs kaspiną vakar vakare, ar tu būtum mane iš- 
braukusi iš įtariamųjų sąrašo? Ar būtum patikėjusi, kad aš - ne 
Mėlynasis? 

Ji nieko negalėjo atsakyti. Negalėjo paaiškinti daugelio 
dalykų. Ji desperatiškai norėjo patikėti, kad jis buvo tas, kuo 
dėjosi: žavus, talentingas, protingas, įdomus ir jautrus vyriškis. 
Tačiau nė viena šių savybių negalėjo jo išbraukti iš įtariamų- 
jų, padariusių nusikaltimus prieš moteris, sąrašo. Greičiau at- 
virkščiai. 

Jis vis dar nieko nepaaiškino apie antrankius. Jie tiko ne 
vien teisėtvarkai ir seksui, bet galėjo atlikti ir kitokį vaidmenį. 
Tiesiog bloga darėsi pagalvojus. 

- Apie Milisentės Gan dingimą pranešta prieš savaitę. 

- Taip, aš sekiau pranešimus. 

- Ar ji dar gyva, Tirni? 

- Nežinau. Iš kur galėčiau žinoti? 

- Jeigu tu ją pagrobei... 

- Nepagrobiau. 

- O aš manau, kad pagrobei. Manau, kad todėl ir laikai savo 
kuprinėje antrankius ir kaspiną. 

- Beje, ko tu naršei po mano kuprinę? 

Ignoruodama klausimą ji tarė: 

- Vakar viršukalnėje tu darei tą, ką norėjai spėti padaryti iki 
pūgos. Galbūt atsikratyti kūno. Kasei kapą Milisentei? 

Jo veido oda vėl įsitempė ir išryškino bruožus. 

- Praėjusią naktį miegojai tik kelių pėdų atstumu nuo ma- 
nęs ir visą laiką manei, kad vos prieš porą valandų aš kasiau 
kapą? 

Nenorėdama prisiminti, kaip klaidingai vertino situaciją ir 
kokia pažeidžiama buvo praėjusią naktį, ji tik tvirčiau sugniau- 
žė pistoletą. 

- Pakelk antrankius, - paliepė. 

Jis akimirksnį dvejojo, po to pasilenkė ir pakėlė antrankius. 

- Pirmiausia užsek antrankį ant savo dešinio riešo. 

- Tu darai siaubingą klaidą. 

- Jeigu ją darau, tu praleisi popietę nepatogiai ir nuobodžiai. 
Ojei aš teisi ir tu esi Mėlynasis, tai man padės išsaugoti gyvybę. 
Turėdama pasirinkimą geriau leisiu tau panuobodžiauti. 

Ji kilstelėjo pistoletą truputį aukščiau. 

- Užrakink antrankį ant savo dešiniojo riešo. Tučtuojau. 

Slinko sunkios sekundės. Galų gale jis padarė, kaip lieptas. 

- Jeigu trobelė netyčia užsidegtų arba tu pradėtum dusti 
nuo astmos, ar turėsi antrankių raktą po ranka? 

- Savo kišenėje. Bet aš tavęs neišlaisvinsiu tol, kol atvyks 
pagalba. 

- Tai gali užtrukti keletą dienų. Ar tau pasiseks taip ilgai 
išgyventi be vaistų? 

- Tai mano rūpestis. 

— Man irgi tas rūpi, po velnių! 

Jo balsas tapo kimus ir šiurkštus. 

- Aš nerimauju dėl to, kas gali tau atsitikti, Lile. Maniau, 
supratai tą iš mano bučinio. 

Ji pajuto širdies permušimus, bet stengėsi nekreipti į tai dė- 
mesio. 

- Prakišk savo dešinę ranką pro lovos galvūgalio virbus. 

"Tarpai buvo pakankamai platūs, kad jis galėtų tą padaryti. 

- Kai aš tave bučiavau.... 

- Nesiruošiu apie tai kalbėti. 

- Kodėl? 

- Užrakink antrankį. 

- Tave tas bučinys sujaudino ne mažiau nei mane. 

- Aš įspėju tave, jeigu tu ne... 

- Todėl, kad jis patenkino mūsų smalsumą. Aš įsivaizda- 
vau, kaip bučiuosiu tave, bet... 

- Sakau, užrakink antrankį! 

- Tai buvo milijoną kartų geriau, nei mano fantazijos. 

- Aš įspėju paskutinį kartą. 

- Aš nesiruošiu savęs rakinti prie tos lovos! - sušuko įpykęs 
Tirnis. 

- Aš daugiau neprašysiu. 

- Tu ilgai vakar gulėjai negalėdama užmigti, ar ne? Aš ži- 
nojau, kad tu nemiegi. Tu žinojai, kad aš nemiegu. Mes abu 
galvojome apie tą patį. Apie tą patį bučinį ir norėjome... 

- Užsičiaupk arba aš tave nušausiu. 

— ...kad viskas nesibaigtų tuo vienu bučiniu. 

Ji nuspaudė gaiduką. Kulka įsmigo į sieną, pralėkusi pro pat 
jo žandą, jis net juto vėją, kai ji skriejo pro šalį. Jis buvo labiau 
pritrenktas, negu išsigandęs. 

- Buvau gera, - pasakė ji. - Bet kitą kartą šausiu ne 
pro šalį. 

- Tu negalėtum manęs užmušti. 

- Jei sutraiškysiu tau kelio girnelę, pats trokši mirties. Lipk 
ant lovos, - pasakė ji pabrėždama kiekvieną žodį. 

Žvelgdamas į ją su atsinaujinusia pagarba, jis tol traukėsi 
atbulas, kol blauzdomis atsitrenkė į spyruoklinį čiužinį. Tada 
atsisėdo ir pasislinko atgal. Ji žinojo, kad jo skausmingos grima- 
sos yra nuoširdžios, bet neleido joms paveikti savo sprendimo. 
Atsidūręs lovos galvūgalyje, prisisegė antrankiu prie virbų. 

— Dabar užrakink apyrankę ant kairiojo riešo. 

- Lile, maldauju, neversk manęs to daryti. 

Ji nieko neatsakė, tik žiūrėjo į jį pro trumpą pistoleto vamz- 
dį, kol jis nusileido ir užsidėjo ir kairįjį antrankį. 

- Stipriai trūktelėk juos, kad įsitikinčiau, ar jie užrakinti. 

Jis porą kartų stipriai trūktelėjo antrankius, kad net metalas 
žvangtelėjo į metalą. Buvo aišku, kad jie užrakinti. 

Lilės rankos nusileido prie šonų, lyg būtų svėrusios tūks- 
tančius svarų. Ji atsirėmė į sieną už nugaros ir tol slinko žemyn, 
kol atsisėdo ant grindų. Tada nuleido galvą ant kelių. Iki pat 
šio momento nejautė, kaip jai šalta. O galbūt ją krėtė baimės 
šaltis. 

Ji pati bijojo, kad jos prielaida, jog Tirnis yra Mėlynasis, gali 
būti teisinga. Lygiai taip pat ji bijojo, kad prielaida yra neteisin- 
ga. Laikydama Tirnį prirakintą ji galėjo pasmerkti save mirčiai 
nuo astmos. 

Ne. Ji nenorėjo galvoti apie nieką kitą. Tik apie išlikimą. 
Mirtis - ne pasirinkimas. Užtenka, kad ji neleido jos dukrai nu- 
gyventi ilgo gyvenimo. Ji nesileis nugalima. 

Po kelių minučių Lilė atsistojo. Net nežvilgtelėjusi į Tirnį ji 
nuėjo į didįjį kambarį. 

- Tau reikia atsinešti daugiau malkų, kol dar turi pakanka- 
mai jėgų, - įspėjo ją Tirnis. 

Ji nenorėjo veltis į pokalbį su juo. Tačiau jis garsiai išsakė 
jos pačios mintį. Jos batų oda buvo drėgna ir šalta, bet ji vis vien 
juos užsitraukė ant kojų. 

Tirnio kepurė traškėjo nuo sudžiūvusio kraujo, bet buvo 
lengviau užsimaukšlinti ją, negu mūturiuotis stadiono pledu. Ji 
užsitraukė kepurę ant ausų ir nuleido žemyn iki antakių. Už- 
sivyniojo jo šaliką ant kaklo ir veido. Kašmyro sluoksniu iš vi- 

daus padengtos pirštinės buvo per vėsios tokiam šalčiui, bet vis 
geriau negu nieko. Kai pasiruošė, nuėjo prie durų. 

Nuo lovos stebėdamas jos pasiruošimus, Tirnis pasakė: 

- Dėl Dievo meilės, Lile, leisk man tą padaryti. 

- Ne. 

- Tas šaltas oras... 

- Nutilk! 

- Jėzau, - pasakė jis. - Nors neišeik iš prieangio. Įtrauk 
malkas į vidų ir skaldyk jas prieangyje. 

„Geras patarimas. Jis puikiai žinojo, kaip išgyventi. Ar jam 
taip pat gerai sekėsi pelnyti moterų pasitikėjimą? - svarstė 
Lilė.- Ko gero, taip. Penkios juo pasitikėjo. Iš tikrųjų šešios, 
jeigu skaičiuotume ją pačią“. 

Trobelės vidus buvo šaltas, bet nė iš tolo negalėjo lygintis su 
lauko šalčiu. Šaltas oras čaižė jos nepridengtus skruostus. Akis 
teko primerkti taip, kad liko tik siauri plyšeliai. Ant brezento, 
kuriuo Tirnis buvo pridengęs malkas pastogėje, jau buvo susi- 
kaupęs kelių colių sniego sluoksnis. 

Ji pakišo ranką po brezentu ir iš po jo ištraukė malką nuo 
krūvos viršaus. Ji buvo tokia sunki, kad išslydo Lilei iš rankų ir 
atsitrenkė į prieangio grindis. Nedaug trūko, kad būtų trenkusi 
jai per kojų pirštus. Ji nerangiai pakėlė malką ir laikydama ją 
glėbyje atidarė duris. Įėjusi į vidų koja uždarė duris. 

Padėjo rąstgalį prie židinio, tada sustojo ir giliai įkvėpė pro 
burną mėgindama užpildyti plaučius oru ir įtikinti save, kad 
kvėpavimas nėra sunkus. 

- Lile, ar tau viskas gerai? - paklausė Tirnis. 

Ji apsimetė negirdinti ir pamėgino susikoncentruoti į kvė- 
pavimą. Reikėjo prastumti orą per spazmuojančius bronchus. 

- Lile? 

Jo susirūpinimas skambėjo nuoširdžiai. Antrankiai, kai jis 
mėgino juos nutraukti, barškėjo į kaltinį lovos plieną. Ji pasi- 
traukė nuo židinio ir įžengė į jo matymo lauką. 

- Nustok šaukęs. Man viskas gerai. 

- Velniškai panašu! 

- Man viskas gerai, išskyrus tai, kad įkliuvau į spąstus su 
serijiniu žudiku. Ką joms darai po to, kai uždedi antrankius, 
Tirni? Ar tu jas kankini ir prievartauji prieš nužudydamas? 

- Jeigu aš tą darau, tai kodėl nekankinau, neprievartavau ir 
nenužudžiau tavęs? 

- Todėl, kad aš buvau paskambinusi Dačui ir palikusi pra- 
nešimą, kad esu čia su tavimi. 

Staiga jai nušvito protas. 

— Dabar suprantu, kodėl tu krūptelėdavai kiekvieną kartą, 
kai tik paminėdavau Dačo vardą. Kodėl jis tau taip rūpėjo ir 
kodėl tu mane užvertei klausimais apie mūsų dabartinius san- 
tykius. 

- Todėl, kad norėjau žinoti, ar tu jį vis dar myli. 

Ji buvo priėjusi prie lygiai tokios pat išvados. Jis mėgino ją 
priversti manyti, kad už jo įkyrių klausimų apie jos buvusį vyrą 
slepiasi pavydas. Ji ne mažiau pyko ant savęs negu ant jo, kad 
užkibo ant šio kabliuko. | 

- Daugiau nė minutės su tavimi nekalbėsiu, - pasakė Lilė. 

Jis porą kartų piktai trūktelėjo antrankius. Laimė, jie jį tvir- 
tai laikė. 

Ji vėl išėjo į lauką. Vargo apie valandą, kol prinešė malkų. 
Vienu kartu atnešdavo tik po vieną rąstgalį. Kiekvienas jų atro- 
dė sunkesnis už prieš tai įneštą. Darbas vis sunkėjo ir sunkėjo. 
Poilsio periodai tarp išėjimų į lauką vis ilgėjo. 

Laimė, kai kurios malkos buvo pakankamai plonos ir tiko 
prakurams. Ji apsidžiaugė, kai iš židinio pasklido šiluma. 

Kirvukas, kaip ji ir bijojo, buvo per menkas, kad sukapotų 
didesnius rąstgalius. 

Ji svarstė, ar verta eiti į pašiūrę atsinešti to kirvio, kurį ten 
buvo mačiusi. Bet nutarė neiti, nes nežinojo, ar pajėgs grįžti. 
Kirvuku pasiskaldė šiek tiek malkų. Jų turėtų užtekti kelioms 
valandoms. 

Bet nebuvo aišku, ar ji pati tas kelias valandas išgyvens. 


**k* 

- Lile? 

Jau visą pusvalandį ji sėdėjo atsirėmusi į sofos atlošą mė- 
gindama atgauti kvapą. 

- Lile, atsiliepk! 

Lilė atrėmė galvą į atlošą ir užsimerkė. 

- Ką? - paklausė. 

- Kaip laikaisi? 

Ją ėmė pagunda iš viso neatsiliepti, bet jis protarpiais ją šaukė 
jau penkias minutes. Buvo aišku, kad nesiliaus, kol ji atsilieps. 

Nusimetusi pledą ji atsistojo ir nužingsniavo prie pravirų 
miegamojo durų. 

- Ko tu nori? 

- Jėzau, Lile, - jo veide atsispindėjo sukrėtimas, kuris tik 
patvirtino jos nuogąstavimą, kad ji atrodo lyg zombis. Ji buvo 
mačiusi save, ištiktą astmos priepuolio. Tai nebuvo gražiausias 
vaizdas. 

- Ar tau pakankamai šilta? - paklausė ji šiurkščiai. 

- Tau trūksta deguonies. 

Ji jau buvo benusisukanti, kai jis pasakė: 

- Galėtum apkloti man kojas pledu. 

Ji paėmė vieną nuo sofos. Pledo vilna buvo sušilusi nuo 
židinio. Atsistojusi prie lovos galo, Lilė jį išskleidė ir užklojo 
Tirnio ištiestas kojas. 

- Ačiū. 

- Nėra už ką. 

Ji pastebėjo, kad jo riešai nubrozdinti stengiantis išsivaduo- 
ti iš antrankių. 

- Tai tau nepadės. Tik susižalosi, - pasakė Lilė. 

Jis žvilgtelėjo į nubrozdintą odą. 

- Aš priėjau prie tokios išvados, - pasakė ir keletą kartų 
sulenkė ir ištiesė pirštus, - man nutirpsta rankos dėl blogos 
kraujotakos. Aš nelabai gerai padariau, kad prisirakinau prie 
galvūgalio. Reikėjo rankas laikyti žemiau. Ties liemeniu. Tada 
nesijausčiau taip keistai ir nepatogiai. 

- Blogai suplanavai. 

- Aš nesitikiu, kad tu atrakinsi antrankius... 

- Žinoma, ne. 

- Taip ir maniau. 

Keisdamas padėtį jis susiraukė, bet ji nepasidavė jo mėgini- 
mams sukelti gailestį. 

- Ar tu alkanas? - paklausė. 

- Mano skrandis urzgia. 

- Atnešiu tau ko nors. 

- Kavos? 

- Gerai. 

- Reikia taupyti vandenį. 

Jis buvo tikras skautas. Nuolat viskam pasirengęs. 

Po penkių minučių ji grįžo į miegamąjį nešdama didelį 
puodelį šviežiai užplikytos kavos ir lėkštę krekerių, užteptų rie- 
šutų sviestu. Tai buvo pagrindiniai jų produktai, kuriuos atsi- 
nešė iš mašinos. 

Ji pasakė: 

- Palikau pistoletą kartu su antrankių raktu svetainėje. 

Ji pasitraukė taip, kad jis galėtų matyti stalą. 

- Jeigu ketini mane apipilti karšta kava ar pargriauti kojo- 
mis, ar dar kaip nors mane nugalėti, žinok, kad iš to tau neišeis 
nieko gero. Tau vis vien nepasiseks pasiekti ginklo ir rakto. 

- Labai protinga. 

Padėjusi kavą ir lėkštę ant grindų, ji nusivyniojo šaliką ir 
numetė jį į ranka nepasiekiamą vietą. 

Jis susiraukė. 

- Ar tai įžeidimas man? 

- Tu galėtum jį panaudoti kaip ginklą. 

- Tave pasmaugti nebūtų labai išmintinga, ar ne? Tu būtum 
negyva, o aš bejėgis, nes prirakintas antrankiais. 

- Nenoriu rizikuoti. 

- Kodėl ryšėjai mano šaliką? 

- Ar sugebėsi laikyti puoduką? 

- Pamėginsiu, bet negaliu pažadėti, kad neprivarvinsiu. Ko- 
dėl ryšėjai mano šaliką? 


208 SANDRA BROWN 


- Kad būtų šilčiau, Tirni. Be jokios kitos priežasties. 

Ji padavė puoduką jam į rankas. Jis pirštais apglėbė jį, tada 
pasilenkė prie jo, kad atsigertų. 

- Manau, gal ir gerai, kad mano rankos nėra ties liemeniu. 
Negalėčiau nei valgyti, nei gerti. , 

- Aš neleisčiau tau numirti nei iš alkio, nei iš troškulio. 

- Tu švelnus kalėjimo prižiūrėtojas, Lile. Nesigriebi žiaurių 
ir neįprastų bausmių. Nors... - jis palaukė, kol ji skirs visą dė- 
mesį jam, - bus žiauru, jei čia dėl manęs numirsi. 

- Nesirengiu pasiduoti. 

- Taigi žiūrėk, kad taip nenutiktų. 

Jis tikrai turėjo galvoje tai, ką sakė. Jo žvilgsnis, nukreiptas į 
ją, taip pat buvo prasmingas. Ji atsispyrė prieš abu. 

- Ar tu pasiruošęs valgyti krekerius? 

- Pirmiausia baigsiu kavą. 

Ji pasitraukė atbula ir atsisėdo į supamąją kėdę, esančią sau- 
giu atstumu nuo lovos, nukreipė žvilgsnį į šalį. 

- Ar Dačas dažnai kalbėdavo su tavimi apie dingusius as- 
menis? 

Nustebinta klausimo ji aštriai pažvelgė į jį. 

- Tikriausiai jis tau pasakė apie mėlynąjį kaspiną ir pra- 
vardę Mėlynasis. 

- Aš niekada jo neprašiau pasakoti apie bylas, kurias jis 
nagrinėja, bet klausydavausi, kai jis pats pradėdavo pasakoti. 

- Ką dar jis tau pasakojo apie žmonių dingimus Klieryje? 

Ji atsakė jam šaltu, tvirtu žvilgsniu. 

- Nagi, Lile, jei tu įsitikinusi, kad aš - Mėlynasis, neatskleisi 
nieko, ko aš nežinau. Ar Dačas žinojo mėlyno aksominio kas- 
pino reikšmę? 

- Turi galvoje jo reikšmę Mėlynajam? 

Jis linktelėjo. 

- Na, jis turėjo savo teoriją apie tai. 

- Kokią? 

Ji abejojo, ar verta su Tirniu aptarinėti, ką ji žino apie tuos 
atvejus. Bet jeigu ji kalbės, gal sužinos ką nors naujo. 

- Pirma dingusioji, Torė Lambert, yra vienintelė ne iš šių 
apylinkių. 

- Ji su tėvais atostogavo Klieryje, - pasakė Tirnis. - Jie da- 
lyvavo turistinėje iškyloje norėdami pasidžiaugti rudeninėmis 
lapų spalvomis. Ji susipyko su motina. Kaip būdinga penkioli- 
kos metų paaugliams, atsiskyrė nuo grupės, kad galėtų pabūti 
viena. Nuo to laiko jos niekas daugiau nebematė. 

- Tikrai. 
netrukus po mergaitės dingimo. Istorija ne vieną savaitę buvo 
aprašinėjama pirmuosiuose laikraščių puslapiuose. Aš skai- 
čiau įvykių suvestines, kaip ir visi kiti. Kiekvienas tau galėtų 
papasakoti, ką aš dabar papasakojau. Ką Dačas žinojo apie 
kaspiną? 

- Tai buvo viskas, kas buvo rasta po mergaitės dingimo, - 
pasakė Lilė. - Iškylautojai, tarp jų ir Torės tėvai, manė, kad ji 
galų gale juos prisivys. Kai taip neatsitiko, jie susirūpino. Pra- 
sidėjus temti jie puolė į paniką. Po dvidešimt keturių valandų 
jie nutarė, kad tai šis tas daugiau negu vien paauglės susier- 
zinimas ir kad ji tikriausiai dingo ne savo valia. Galbūt susi- 
žeidė ir nebegali jų pasivyti arba pasiklydo. Arba ją kas nors 
pagrobė. 

- Gelbėjimo komandos ieškojo mergaitės daugelį savaičių. 
Tačiau tais metais žiema buvo ankstyva, - pratęsė jos pasakoji- 
mą Tirnis. - Mergaitė... 

- Liaukis vadinęs ją „mergaite“, - pasakė Lilė irzliai. - Jos 
vardas - Torė Lambert. 

- Torė Lambert lyg kiaurai žemę prasmego. Nebuvo rasta 
jokių pėdsakų. 

- Išskyrus mėlyną aksominį kaspiną, - pasakė Lilė, - jis 
buvo rastas kažkur po krūmu. Šalia Tenesio valstijos ribos. 

- Tai privertė pareigūnus įtarti, kad ją pagrobė. Nes norė- 
dama pasiekti tą vietą, kurioje buvo rastas kaspinas, Torė būtų 
turėjusi nueiti dešimt mylių labai kalnuota vietove į rytus nuo 
Misisipės, - pridūrė Tirnis. 

- Jos mama atpažino kaspiną kaip tą, kurį dukra buvo įsi- 
rišusi į plaukus tą dieną, - minutę Lilė spoksojo nieko nema- 
tančiu žvilgsniu, paskui tyliai tarė: 

- Ponia Lambert turėjo pereiti tikrą pragarą, kai pamatė 
kaspiną. Torės labai ilgi plaukai, beveik iki juosmens. Nuosta- 
būs plaukai. Tą rytą ji buvo supynusi juos į vieną kasą ir įsi- 
rišusi tą kaspiną. 

Vėl nukreipusi žvilgsnį į Tirnį ji pasakė: 

- Taigi nors ir ką būtum jai padaręs, tu dar išpynei jai plau- 
kus ir paėmei kaspiną. 

- Tą padarė Mėlynasis. 

- Aš svarstau, - tęsė, Lilė lyg nebūtų girdėjusi jo prieštara- 
vimo, - ar tai atsitiko per neatsargumą, ar tu palikai tą kaspina 
specialiai? 

- Kodėl jis turėtų būti paliktas specialiai? 

- Kad nukreiptų paieškų grupes ne ta kryptimi. Suklaidintų 
jas. Jeigu taip, tas pasiteisino. Kai buvo rastas kaspinas, į pa- 
galbą buvo pasitelkti pėdsekiai šunys. Tačiau jie greitai pametė 
pėdsakus. 

Lilė minutėlę galvojo, tada pasakė: 

- Aš klausiu savęs, kodėl tu nepasiėmei kaspino kaip 
trofėjaus. 

- Mėlynasis turėjo trofėjų. Jis turėjo Torę Lambert. 

Jo balso tonas privertė Lilę sudrebėti. 

- Taigi kaspinas tėra sėkmės simbolis, - pridūrė Tirnis. 

Tirnis paskubom išgėrė paskutinį kavos gurkšnį. / 

- Viską išgėriau. Ačiū. 

Ji paėmė puoduką ir padavė jam du krekerius - po vieną 
į abi rankas. Jis sunaikino pirmąjį vienu kąsniu. Kai pasilenkė 
valgyti antrojo, Lilė atkreipė dėmesį į tvarstį. 

- Ar tau skauda galvos žaizdą? - paklausė. 

- Pakenčiamai. 

- Neatrodo, kad ji kraujuotų. 

Ji ištiesė jam dar vieną krekerį. Bet, užuot jį paėmęs, jis tvir- 
tai sugriebė ją už riešo. 

- Aš išgyvensiu, Lile, - pasakė. - Mane labiau jaudina, ar 
išgyvensi tu. 

Ji pamėgino ištraukti ranką, bet jis laikė stipriai. 

- Paleisk mano ranką, - paprašė ji. 

- Atrakink antrankius. 

- Ne! 

Ji tuščiai mėgino išsivaduoti. 

- Aš nueisiu iki tavo mašinos ir atnešiu vaistus, - pasisiūlė 
Tirnis. 

- Kitaip sakant, pabėgsi. 

- Pabėgsiu? - Tirnis trumpai nusijuokė. - Juk buvai lauke. 
Matei, koks ten oras. Kaip toli, manai, man pasisektų nubėgti, 
jei ir norėčiau? Aš noriu išgelbėti gyvybę tau. 

- Aš išgyvensiu. 

- Tavo veidas papilkėjęs. Aš girdėjau kiekvieną tavo kvėps- 
nį, kai buvai svetainėje. Tu kovoji. 

- Aš kovoju su tavimi. 

Šį kartą, kai ji trūktelėjo ranką, jis ją paleido. Ji porą kartų 
švokšdama įkvėpė. 

- Ar nori šito? - paklausė ji tiesdama jam paskutinį krekerį. 

- Taip. 

Užuot laikiusi krekerį taip, kad jis galėtų pasiekti ranka, ji 
laikė jį per keletą colių nuo jo burnos. 

- Neįkąsk man, - pasakė. 

Raukydamasis, lyg ji būtų jį vėl įžeidusi, jis palenkė galvą į 
priekį ir dantimis sugriebė krekerį taip, kad nepaliestų jos pirš- 
tų. Ji skubiai atitraukė ranką. Jis susikimšo krekerį į burną. Ji 
paėmė tuščią lėkštę, puoduką ir nunešė juos į svetainę. 

- Jeigu nesiruoši manęs paleisti, bent jau perkelk ten, kur 
galėsiu tave stebėti. 

- Ne. 

- Jeigu aš ten būsiu, tu pati galėsi mane geriau stebėti. 

- Pasakiau, ne! 

- Lile. 

- Ne! 

- Tu man taip ir nepapasakojai Dačo teorijos apie kaspiną. 
Kokią reikšmę jis turi Mėlynajam. 

Akimirksnį paabejojusi ji prabilo: 

- Dačas sako, kad jis jį naudoja kaip sėkmės simbolį ir tam, 
kad pasityčiotų iš pareigūnų. 

- Aš sutinku. Tikriausiai tai vienintelis dalykas, dėl kurio 
mano ir Dačo nuomonės sutampa. Žmogelis yra kvailas dėl 
daugelio priežasčių, viena iš jų ta, kad jis paliko tave čia vieną 
ant kalno, nors artinosi sniego audra. Ką jis manė? 

- Tai nebuvo vien jo kaltė. Aš jam pasiūliau išvykti anksčiau 
už mane. 

- Kodėl? 

- Nesiruošiu su tavimi kalbėti apie save ir Dačą. 

Tirnis ilgai žiūrėjo į ją, tada pasakė: 

- Gerbiu tave už tai. Iš tikrųjų gerbiu. Aš taip pat nenorė- 
čiau, kad svarstytum mūsų santykius su juo. 

- Nėra jokių mūsų santykių. 

- Netiesa. Nieko panašaus. Ir tu tą žinai. Kol nenusprendei, 
kad aš esu iškrypėlis, viskas klostėsi taip, kad būtume mes. 

- Neteik per daug reikšmės vieninteliam bučiniui. 

- Paprastai ir neteikiu. Bet tai nebuvo eilinis bučinys. 

Lilė žinojo, kad kuo skubiau turi nuo jo atsiriboti. Užsi- 
kimšti ausis. Nežiūrėti jam į akis. Tačiau tos akys laikė ją pri- 
rakinusios vienoje vietoje, lyg būtų užbūrusios. 

- Gali neigti viską, ką nori, Lile, bet tu puikiai žinai, kad 
viskas, ką aš sakau, yra tiesa. Ir tai neprasidėjo vakar vakare. 
Tai prasidėjo tą minutę, kai tu įžengei į autobusą. Kiekvieną 
kiekvienos dienos sekundę nuo to laiko aš svajojau apglėb- 
ti tave. 

Ji mėgino nekreipti dėmesio į tvinkčiojimą žemutinėje 
kūno dalyje. 

- Ar kaip tik nuo to tu visada pradedi? 

- Ką pradedu? 

- Na, ar tu visada taip meilikauji, kai nori prisikalbinti mo- 
teris, jog eitų su tavimi nesipriešindamos? 

- Tu manai, aš saldžialiežuvauju? 

- Taip. 

- Stengiuosi nusipelnyti tavo palankumą? 

- Taip. 

- Taigi jei atrakinsi antrankius, aš užpulsiu tave? 

- Turbūt. 

- Tada paaiškink, kodėl pasitenkinau vieninteliu bučiniu 
vakar vakare. 

Jis tyrinėjo ją akimis laukdamas atsakymo, kurio taip nie- 
kada ir neišgirdo. 

Galų gale jis pats atsakė į klausimą: 

- Pasielgiau taip todėl, kad nenorėjau pasinaudoti situacija. 
Mūsų padėtis pavojinga. Esame atkirsti nuo likusios žmonijos. 
Mes kalbėjomės apie Eimę. Tu buvai emociškai pažeidžiama, 
reikalinga švelnumo ir nuraminimo. Taip pat mes troškome 
vienas kito. Jeigu būtume toliau bučiavęsi, nežinau, kuo tas 
būtų pasibaigę. Aš taip pat žinojau, kad galbūt vėliau tu to gai- 
lėsiesi arba suabejosi mano motyvais. Nenorėjau, kad tu turė- 
tum kokių nors būgštavimų. Tai buvo vienintelė priežastis, dėl 
kurios neatsiguliau prie tavęs ant čiužinio. 

Jis atrodė nuoširdus. Dieve, nuoširdesnis nei kada nors. 

- Tai buvo didelis pasiaukojimas, Šventasis Tirni. 

- Ne. 

Jo akys įsmigo į jos, lyg du smeigtukai. 

- Jei būtum paprašiusi tave išdulkinti, būčiau tą akimirks- 
niu padaręs. | 

Staigiai įkvėptas oras privertė švokšti jos plaučius. 

- Tu meistriškai viską darai, Tirni. 

Jos balsas kvarkė ne vien tik nuo astmos. 

- Vieną minutę tu švelnus, kitą - erotiškas. Sakai vien tin- 
kamus dalykus. 

- Atrakink antrankius, Lile, - sušnibždėjo jis. 

- Eik po velnių! 

Vakar jos gyvybė priklausė nuo to, kiek ji juo pasitikėjo. 

Šiandien - nuo to, kiek nepasitikėjo. 

AS ČIA PO VELNIŲ DAROSI, VESAI? 

- Prieš niršdamas sustok ir pagalvok apie tai. 

Vesas prisidėjo prie Dačo, stovinčio šalia elektri- 
nio šildytuvo. Jis nebuvo labai naudingas didžiuliame garaže, 
bet šviečiančios raudonos spiralės sudarė įspūdį, kad stovint 
šalia jo galima šiek tiek apsiginti nuo geliančio šalčio. Tačiau 
tai buvo tik įspūdis. Šaltis nuo cementinių grindų skverbėsi pro 
Dačo batų padus, vilnones kojines ir pasiekė pėdas bei kojas. 

Jis trypčiojo, kad pagyvintų kraujotaką. Taip pat dėl to, kad 
nekantravo. Kelis Hokinsas buvo vyrų tualete nuo to momen- 
to, kai jie čia atvažiavo. Kai Dačas tikrino jį paskutinį kartą, jis 
vis dar vėmė į bjaurų klozetą. 

- Šiaip ar taip, jie seka paskui tave, - pasakė Vesas apie du 
FTB agentus, kurie važiavo savo mašina jiems įkandin iki pat 
garažo. Jie pasiliko sėdėti savo sedane, neišjungę variklio. Iš 
jų mašinos išmetamojo vamzdžio rūko debesys dujų, kurios 
Dačui atrodė kaip garas, virstantis iš juos besivejančio žvė- 
ries nasrų. 

- Tas Beglis nori nusigauti iki Tirnio ne mažiau už tave, - 
tęsė Vesas, - taigi, užuot veržęsi į kalno viršūnę vieni, gal pasi- 
dalykime atsakomybe su jais? 

Nors Dačas ir nenorėjo to pripažinti, Vesas kalbėjo protin- 
gai. Jeigu kas blogo atsitiks ten, viršuje, pavyzdžiui, Tirnis gaus 
mirtiną šautinę žaizdą, kai mėgins pabėgti, po to seks apklausos 
ir visokių popierių pildymas. Tai kodėl nepasidalijus šiuo kąs- 
niu su FTB agentais? 

- Be to, jei nieko neišeis, - pasakė Vesas linktelėdamas gal- 
va į Hokinso, kuris išlindo iš tualeto atrodydamas kaip lavonas, 
pusę, - tie iš Federalinio biuro turi sraigtasparnius, parengtas 
gelbėjimo komandas, modernius stebėjimo prietaisus, viską, 
ko reikia. 

- Bet jei aš jais pasinaudosiu, vadinasi, būsiu jiems atsakin- 
gas, - ginčijosi Dačas. - Be to, tai mane erzina. Sėkmė bus jų. 
Kai aš pasieksiu Tirnį... 

- Aš girdžiu, ką sakai, ir sutinku su tavimi šimtu procentų, 
drauguži, - pasakė Vesas tyliai, - ypač jeigu Tirnis iš tikrųjų yra 
mūsų moterų grobikas. Viskas, ką noriu pasakyti... Pasinaudok 
FTB agentais, kol tau bus reikalinga. 

Vesas paplekšnojo jam per nugarą ir nusišypsojo taip, kaip 
šypsodavosi, kai jie sutardavo žaisti taip, kad priešininkų ko- 
manda būtų priblokšta ir sutriuškinta. Tada tarė: 

- Leiskimės į kelią. 

Tačiau beeinant prie smėlio barstytuvo jis susiraukė ir pa- 
klausė: 

- Manai, Keliui viskas gerai? 

Hokinsas sėdėjo vairuotojo sėdynėje, rankomis taip įsikibęs 
į vairą, lyg šis būtų gelbėjimosi ratas. 

- Jau verčiau jaustųsi normaliai. Jeigu jis viską sugadins, 
aš jį užmušiu arba įkišiu į kalėjimą, kur jis praleis visą likusį 
gyvenimą. 

Dačas atidarė keleivio dureles ir įlipo į mašinos vidų. 

-— Aš važiuosiu iš paskos, jei tau kartais manęs prireiktų. 

Kai Vesas užtrenkė keleivio dureles, Hokinsas krūptelėjo. 

- Nėra reikalo trankytis, - suburbėjo jis. 

- Užvesk ją, - paliepė Dačas. 

Jis pasuko uždegimo spynos raktelį. 

- Aš ją užvesiu, bet iš to nebus nieko gero. Kartojau tą jau 
tūkstantį sykių ir galiu dar pakartoti. Tai - visiška beprotybė. 

Dačas nužvelgė jį įtariai. 

- Ar aš užuodžiu alkoholį? - paklausė. 

- Tai vakarykštis alkoholis. Jau perdirbtas, - atsakė Kelis 
tikrindamas šoninius veidrodėlius. 

Dačas pažvelgė į keleivio pusėje esantį veidrodėlį. Pamatė, 
kaip specialusis agentas Vaizas varo sedaną atbulą. Tada Vesas 
nuvairavo savo mašiną atbulą į gatvelę, kad Kelis galėtų pra- 
važiuoti. 

Buvo praėję ne daugiau kaip dešimt sekundžių po išvažia- 
vimo iš garažo, o priekinis mašinos stiklas jau buvo apklotas 
sniegu. Hokinso žvilgsnis, nukreiptas į Dačą, reiškė sakiau, kad 
taip bus. Burbėdamas po nosimi jis įjungė valytuvus ir bėgį. La- 
bai nenoriai - bent jau taip pasirodė Dačui - mašina pajudėjo. 

Sniego valytuvas mašinos priekyje padarė laikiną taką iš 
paskos važiuojančioms mašinoms. Hokinsas taip pat barstė 
smėlio ir druskos mišinį. Tai truputį padėjo, tačiau kiekvieną 
kartą, kai Dačas pažvelgdavo į šoninį veidrodį, matė, kaip Vai- 
zas ir Vesas slidinėja. Todėl nutarė nebežiūrėti. 

Savo mobilųjį telefoną jis nustatė vibraciniu, o ne garso re- 
žimu. Nors ir žinojo, kad balso paštas neveikia, vis patikrinda- 
vo telefoną. Balso paštas vis dar neveikė. Dėl visa ko jis surinko 
Lilės numerį tikėdamasis, kad per kokį nors stebuklą pasigirs 
signalas. Tačiau ekranėlyje, kaip ir buvo galima tikėtis, pamatė 
tik užrašą „Nėra ryšio“. 

„Lilė pati paskambins, jei tik galės“, - pasakė pats sau. Ta- 
čiau iš jos mobiliojo telefono tebuvo tiek pat naudos, kiek ir iš 
jo. Antraip ji būtų su juo susisiekusi. 

Jis pasilenkė arčiau priekinio stiklo ir užvertė galvą, kad 
pamatytų Klierio viršukalnę. Tačiau toliau, kaip per kelias pė- 
das nuo sunkvežimio stogo, nieko negalėjo įžvelgti. Buvo gali- 
ma išskirti tik tas snaiges - kamikadzes, kurios atsimušdavo į 
mašinos priekinį stiklą. Jeigu apačioje jau buvo taip blogai, tai 
reikėjo įsivaizduoti, kas darėsi viršuje. Nenorėdamas gąsdinti 

vairuotojo jis to nesakė garsiai, bet Hokinsas pats perskaitė jo 
mintis. 

- Kuo aukščiau užvažiuosime, tuo blogiau bus, - pasakė jis. 

- Važiuosime labai lėtai, po pėdą. 

- Greičiau - po colį. 

Truputį patylėjęs pridūrė: 

- Kai pagalvoju... 

Dačas pažvelgė į jį. 

- Ką? 

- Ar tavo ponia nori būti išgelbėta? 


- Ką tu manai, Ūbautojau? 

- Apie ką konkrečiai, sere? 

Ūbautojo žvilgsnis buvo sutelktas į kapoto centrą. Jis sten- 
gėsi išlaikyti mašiną viduryje to pravažiavimo, kurį jiems atvėrė 
smėlio barstytuvas. 

— Dačas Bertonas. Ką tu apie jį skaitei? 

- Ypač jautrus kritikai. Net jei ji netiesioginė, jis iš karto 
pasišiaušia. 

- Įprastinė reakcija tų, kuriems amžinai nesiseka, arba tų, 
kurie save menkai vertina. Ką dar apie jį žinai, Ūbautojau? 

- Jis nori kuo greičiau pasiimti savo buvusią žmoną iš Beno 
Tirnio, veikiau dėl didelio pavydo, o ne iš įsitikinimo, kad Tir- 
nis yra Mėlynasis. Jo reakcija yra greičiau įžeisto vyro, ne įsta- 
tymų saugotojo. 

Beglis jam taip nusišypsojo, lyg jis būtų vunderkindas, su- 
gebėjęs atsakyti į painų klausimą. 

- Ką Perkinsas iškasė apie ponią? 

Kai jie laukė, kol policijos viršininkas Bertonas atvažiuos į 
Rito vaistinę, Ūbautojas pasinaudojo taksofonu, kad paskam- 
bintų į Šarloto poskyrį. Nors turėjo nešiojamąjį kompiuterį su 
savimi, kompiuteriai Šarloto poskyryje naudojosi platesniais 
informaciniais tinklais. Jis paprašė Perkinso pažiūrėti, ką šis 
gali rasti apie buvusią Bertono žmoną, ir perspėjo jį, kad Beglis 
laukia informacijos skubiai. 

Perkinsas nusikeikė: 

- Po velnių! Duok nors dešimt minučių. 

Tačiau jis paskambino jau po penkių. 

- Ji yra vyriausioji žurnalo Smart redaktorė, - dabar atsakė 
Begliui Ūbautojas. 

- Tyčiojiesi iš manęs? 

- Ne, sere! 

- Ponia Begli be galo tiki tuo žurnalu. Aš mačiau ją pralei- 
džiant visą savaitgalį su juo. Ji iš naujo pertvarkė mūsų svetainę 
pagal žurnalo rekomendacijas. Ar tu vedęs, Ūbautojau? 

Netikėtas klausimas pribloškė Ūbautoją. 

- Sere? Ne, sere. 

- Kodėl? 

Ūbautojui patiko pati idėja. Iš tikrųjų jis net žavėjosi ja. 
Visa bėda buvo, kur rasti tokią moterį, kuriai nenusibostų jis 
pats ir jo sutvarkytas gyvenimas. Paprastai viskas baigdavosi 
keliais pasimatymais, kurie kartais užsitęsdavo ir visą naktį. Pa- 
skui jie patraukdavo kiekvienas savais keliais, nes neužtekdavo 
entuziazmo likti kartu. 

Pastaruoju metu jis susirašinėjo elektroniniais laiškais su 
moterimi, kurią rado internete. Ji gyveno Leksingtone ir su ja 
buvo malonu „pasikalbėti“. Ji nežinojo, kad jis dirba FTB, ka- 
dangi moteris dažnai labiau domindavo pats FTB įvaizdis negu 
jis pats. Viskas, ką žinojo Karen - toks buvo jos vardas - apie jo 
darbą, tai, kad jis susijęs su kompiuteriais. Stebuklas, bet ji vis 
dar juo domėjosi. 

Paskutinis jų pokalbis tęsėsi valandą ir trisdešimt aštuonias 
minutes. Ji laikė jį prie kompiuterio jo tvarkingame namų dar- 
bo kabinete ir privertė garsiai juoktis papasakojusi, kaip mėgino 
taupyti pinigus pati dažydamasi plaukus. Ji patikino jį, kad siau- 
bingą viso to rezultatą jai teko taisyti plaukų priežiūros salone ir 
kad buvo verta dėl to išleisti kiekvieną centą, kurį išleido. Tas taip 
pat privertė jį susimąstyti, kad jo gyvenime trūksta pramogų. 

Ji ne kartą jam buvo minėjusi, kad Kentukis yra nepaprastai 
gražus pavasarį. Jeigu šios užuominos peraugs į kvietimą atva- 

žiuoti pažiūrėti viso to grožio, jis rimtai apsvarstys pasiūlymą. 
Jis ėmė nervintis dėl to, kad teks susidurti su ja akis į akį, bet tai 
buvo geras jaudulys. 

Tikėdamasis, kad Beglis nepastebės jo nuraudusių skruostų, 
nenatūraliai atsakė: 

- Kelerius pastaruosius metus aš labiausiai rūpinausi kar- 
jeros reikalais. 

- Puiku ir gerai, Ūbautojau. Bet tai tavo darbas, o ne tavo 
gyvenimas. Pagalvok apie tai. 

- Taip, sere. 

- Gyvendamas su ponia Begli jaučiuosi protingas ir laimin- 
gas. Nežinau, ką daryčiau be jos. Norėčiau, jog kada nors su ja 
susipažintum. 

- Ačiū, sere. Tai bus man garbė. 

- Lilė Martin. Ar galima daryti prielaidą, kad ji yra protinga 
moteris? 

Ubautojo smegenys mėgino neatsilikti nuo Beglio smegenų 
spartos. 

- Taip, sere, ji turi du mokslo laipsnius - menų ir žurnalisti- 
kos. Pradėjo karjerą nuo pasiuntinukės darbo kitame žurnale ir 
užkopė karjeros laiptais iki savo dabartinės pozicijos. Perkinsas 
persiuntė mums keletą internetinių puslapių, į kuriuos galėsi- 
me pažvelgti truputį vėliau. Sako, kad nuotraukose ji atrodo 
visai patraukli. 

Prieš tęsdamas jis metė žvilgsnį į Beglį: 

- Yra šis tas daugiau, sere. Apie Beną Tirnį. Perkinsas pra- 
nešė, kad vienoje Tirnio kreditinės kortelės ataskaitų nurodo- 
ma, jog jis pirko pusiau profesionalią įrangą - radijo stotelę bei 
antrankius. 

- Jėzau Kristau! Ar seniai? 

- Šie pirkiniai minimi rugpjūčio mėnesio ataskaitoje. 

Beglis susimąstęs tampė apatinę lūpą. 

- Ponas Elmeris sakė mums, kad Tirnis susipažino su Lile 
Martin praėjusią vasarą. 

= Ir kad ji jam labai patiko. 

- Mes nežinome, ar tas potraukis buvo abipusis, - pasakė 
Beglis. - Galbūt jie susitikinėjo nuo praėjusios vasaros. Kadan- 
gi Dačas Bertonas dabar jau tik buvęs vyras, jis nebūtinai turi 
tą žinoti. 

- Be abejo. 

- Antra vertus... - pradėjo Beglis, - jeigu ponia Martin ne- 
jautė jam potraukio ir jeigu jis yra Mėlynasis... Taip, - atsiduso 
Beglis, - jam nepatiks būti atstumtam. 

Jis keletą minučių niūriai tylėjo, po to nusiminęs trenkė 
kumščiu sau į kelį. 

- Žinai, Ūbautojau, čia kažkas nesiderina. Pagal Ritą Tir- 
nis traukte traukia moteris. Tai pasakyk man, kam jas grobti? 
Ūbautojau? Ką manai? 

Nors Beglis nekantriai laukė atsakymo, Ūbautojas iš pra- 
džių jį atidžiai apgalvojo: 

- Kai aš studijavau teisę... 

- Jei kalbėsime apie tai, - nutraukė jį Beglis, - tai aš visai 
neseniai sužinojau, kad tu turi teisininko diplomą. Kodėl ne- 
tapai advokatu? 

- Todėl, kad norėjau būti FTB agentu, - atsakė Vaizas nesvy- 
ruodamas. - Kiek tik save prisimenu, visada norėjau juo būti. 

Iš jo siekimų tyčiojosi mokyklos „kietuoliai“. Netgi Čarlio 
tėvai siūlė turėti mintyse alternatyvą, jeigu pirminiai karjeros 
planai neišdegtų. Tačiau jis neleido, kad kitų skepticizmas su- 
žlugdytų jo svajones. 

- Bėda ta, sere, kad aš netarnavęs armijoje. Neturiu poli- 
cininko pasirengimo. Pažvelgus į mane vargiai buvo galima 
pamanyti, kad esu tinkamas dirbti geriausiame pasaulyje kri- 
minalinių nusikaltimų tyrimų biure. Aš neatitinku daugumos 
žmonių susikurto federalinio agento įvaizdžio. Bijojau, kad 
biuras manęs nepriims, jei kaip nors nepasižymėsiu. Aš tikėjau- 
si, kad teisininko diplomas padės, ir, kaip matoine, padėjo. 

Jis pažvelgė į Beglį, kurį biuras pasirinko dėl puikios kari- 
nės dosjė, lyderio savybių bei pasižymėjimo ženkliukų. Jų abie- 
jų kvalifikacijos buvo tokios skirtingos, kad ėmė juokas. 

Beglis žiūrėjo į jį vertinančiu, bet neįžūliu žvilgsniu. Ūbau- 
tojas pagalvojo, kad gal, bent jau jis taip tikėjosi, jam pasisekė 
pakilti Beglio vertinimo skalėje. Tai būtų nemažas pasiekimas. 
Iš tikrųjų didžiulis laimėjimas. Tiesiog puikus šuolis vertinimo 
skalėje. 

- Jūs klausėte manęs, sere, kodėl Tirnis grobia moteris? 
Man atrodo, galiu įvardyti reikiamą sąsają. Nuo pat pirmojo 
semestro teisės kolegijoje mano kurso draugas ir aš norėjome 
tapti kurso lyderiais. Jis atrodė kaip jaunas Džonas Kenedis. At- 
letiškas. Charizmatiškas. Vaikščiojo į pasimatymus su žurnalo 
Sports Illustrated maudymosi kostiumėlių modeliu. Be viso to, 
jis dar buvo gabus. Labai gabus. Bet jis sukčiavo. Pašėlusiai suk- 
čiavo. Kiekviename kurse per visų dalykų testus nusirašinėdavo. 
Koledžą baigė truputį geriau už mane. Taigi buvo pirmūnas. 

- Jo niekada nepagavo sukčiaujant? 

- Ne, sere. 

- Tau tikriausiai buvo sunku tą iškęsti? 

- Nelabai, sere. Jis būtų mane pralenkęs net ir tada, jei ne- 
būtų sukčiavęs, jam visai nereikėjo sukčiauti. 

- Tai kodėl sukčiavo? 

- Studijos koledže nebuvo iššūkis. O sukčiavimas ir gebėji- 
mas išsisukti buvo. 

Tiesiai prieš juos Veso Hamerio galiniai mašinos žibintai 
mirktelėjo vieną, du, tris kartus. Ūbautojas tai priėmė kaip 
signalą, kad tuoj turės stabdyti. Jis atleido akceleratorių. Už 
Hamerio užsidegė smėlio barstytuvo stabdžių šviesos ir kartu 
dešinio posūkio signalas. Ūbautojas nestipriai paspaudė stab- 
džius, kad galėtų švelniai pristabdyti mašiną. 

Atrodė, Begliui nerūpi niekas, kas dedasi už mašinos prie- 
kinio lango. Jis mąstė apie Tirnio motyvaciją. 

- Taigi mes susidūrėme su dar vienu maksimalistu, kuriam 
neužtenka iššūkių. Jis grobia jas tik tam, kad įsitikintų, jog gali 
tai padaryti. Bet kodėl šias moteris? Kodėl ne... 

Staiga jis atsegė saugos diržą ir atsigręžė į galinę sėdynę tuo 
labai sunervindamas Ūbautoją. Ištiesęs ranką Beglis pasiekė 

penkis kartotekos aplankus, kuriuose buvo nesuskaičiuojama 
daugybė blankų bei informacinės medžiagos, ją Ūbautojas su- 
rinko apie kiekvieną dingusią merginą. Vėl atsisukęs į priekį 
Beglis susidėjo visą medžiagą ant kelių. Ubautojas lengviau at- 
sikvėpė, kai jis vėl prisisegė saugos diržą. 

- Vakar vakare, kai naršiau po šiuos popierius, manęs ne- 
apleido mintis, kad skaitau tą pačią istoriją daugelį kartų, - pa- 
sakė Beglis. - Tik dabar supratau, kodėl. 

- Neatspėju jūsų minties, sere. 

Ūbautojas padarė atsargų posūkį. Kadangi laikėsi saugios 
distancijos važiuodamas paskui Hamerį, jam pasisekė sustoti. 
Nedaug trūko, kad būtų atsitrenkęs į Hamerio mašinos užpa- 
kalį. Važiuojantis prieš Hamerį barstytuvas mėgino nenuslysti 
nuo kelio, kai iš karto už posūkio pradėjo kilti į stačią įkalnę. 

Staiga Beglis trenkė delnu per viršutinį aplanką. Staigus 
garsas privertė Ūbautoją šoktelėti. 

- Žinai, visos šios moterys turėjo kai ką bendro, Ūbautojau. 

- Niekas, kas dirbo prie šių atvejų, domėjosi šia byla, neap- 
tiko jokio bendro aukų bruožo. Skirtingos darbovietės, kilmė, 
kūno formos. 

- Nepriteklius. 

Nebūdamas tikras, kad tiksliai išgirdo, Ūbautojas surizika- 
vo pasukti galvą į Beglį. 

- Sere? 

- Joms visoms kažko trūko. Milisentė, kaip žinome, buvo 
anorektikė, kas rodo emocines ir savęs suvokimo problemas, 
ar ne? 

- Mano supratimu, taip. 

Beglis pradėjo aptarinėti dingusias moteris iš eilės. 

- Prieš ją buvo Karolina Medoks. Vieniša motina. Dirbanti 
ilgas valandas, kad galėtų išlaikyti diabetu sergantį vaiką. Lorin 
Eliot. 

Jis atsivertė jos kartoteką ir pradėjo tyrinėti turinį. 

- Štai. Penkių pėdų ir trijų colių ūgio, sverianti du šim- 
tus keturiasdešimt svarų. Ji turėjo antsvorio. Galiu lažintis, kad 

pasigilinę išsiaiškintume, jog antsvoris buvo viso jos gyvenimo 
problema ir ji išbandė visas, kada nors išrastas, stebuklingas 
dietas. Ji buvo seselė. Jai, kaip medikei, tikriausiai nuolat buvo 
primenama, kokie pavojai tyko nutukėlių. Gal net buvo daro- 
mas spaudimas ir siūloma alternatyva - arba numesti svorį, 
arba prarasti darbą. 

- Matau, kur jūs sukate, sere. 

- Betsės Kalhun vyras mirė nuo kasos vėžio šeši mėnesiai 
priešjai dingstant. Jie kartu išgyveno dvidešimt septynerius me- 
tus. Ji buvo namų šeimininkė. Ką tau visa tai sako, Ubautojau? 

- Na... 

- Depresija. 

- Žinoma. 

- Betsė Kalhun ištekėjo vos baigusi mokyklą. Niekada nie- 
kur nedirbo, išskyrus namus. Vyras tvarkė visus jos asmeninius 
reikalus. Iki pat jo mirties ji turbūt net nebuvo pati pasirašiusi 
nė vieno čekio. Ir staiga jai teko pradėti rūpintis savimi. Be to, 
ji prarado meilę gyvenimui, gyvenimo prasmę. 

Beglis buvo taip įsijautęs, kad Ūbautojas nedrįso jam primin- 
ti,jog visa tai tik prielaidos. Aišku, jos rėmėsi tvirta logika, bet vis 
dėlto liko prielaidomis, kurių nebūtų užtekę teismo salėje. 

- Tai raktas, Ūbautojau, - tęsė Beglis. - Jis nepaėmė nė vie- 
nos moters, kuri sėkmingai darė karjerą, kuri buvo mylima ar 
fiziškai sveika ir stabilios psichikos. Prieš dingdamos jos visos 
buvo susidūrusios, taip sakant, su negandomis. Viena depre- 
suojanti, antra nutukusi, trečia dirbanti iki nukritimo, kad tik 
sudurtų galą su galu ir išlaikytų savo vaiką pusiau sveiką. Dar 
viena, kuriai užeina valgymo priepuoliai, per kuriuos ji prisi- 
kemša beverčio maisto, o po to jį išvemia. Tada, - pasakė jis 
dramatiškai, - atsiranda mūsų veikėjas. Švelnus ir supratingas, 
užjaučiantis ir malonus, be to, žavingas kaip princas. 

Plėtodamas mintį Ūbautojas pridūrė: 

- Jis su jomis susidraugauja ir pelno jų pasitikėjimą. 

- Pakiša savo platų petį, ant kurio jos gali išsiverkti, ir ap- 
kabina savo stipriomis, įdegusiomis rankomis. 

- Jo veikimo būdas yra padėti vargstančioms moterims. 

- Ne tik padėti, Ūbautojau. Išgelbėti. Vertinant jo požiū- 
riu ir turint galvoje, koks patyręs nuotykių ieškotojas jis yra, 
darosi aišku, kad jam nėra sunkumų gauti tiek sekso, kiek tik 
jis nori. Kada tik jam reikia. Tai gali būti komponentas, papil- 
doma lengvata, bet iš tiesų jo reitingą pakelia moterų gelbėtojo 
vaidmuo. 

Staiga Ūbautojui atėjo mintis, kuri sugriovė visą teoriją. 

- Mes užmiršome Torę Lambert. Pačią pirmąją. Ji buvo 
graži mergaitė. Mokėsi vien tik gerais pažymiais. Populiari tarp 
bendraklasių. Neturėjo ypatingų bėdų. Be to, - tęsė Ūbauto- 
jas, - Mėlynasis jos specialiai neieškojo. Jis netyčia ją užklupo, 
kai ji atsiskyrė nuo iškylautojų grupės. Jis nežinojo, kad ji tą die- 
ną klajos po mišką viena. Jis ją pagrobė todėl, kad taip susiklostė 
aplinkybės, o ne todėl, kad ji turėjo kokių nors problemų. 

Susiraukęs Beglis atsivertė Torės Lambert kartoteką ir pra- 
dėjo po ją knistis. 

- Ką gali pasakyti apie iškylautojų grupės vyrus? 

- Visi dalyvavusieji iškyloje buvo apklausti. Niekas iš jų ne- 
buvo atsiskyręs nuo grupės, išskyrus Torę. 

- O kodėl ji atsiskyrė? 

- Klausinėjant paaiškėjo, kad ponia Lambert, Torės motina, 
ir Torė tą rytą pykosi. Nieko rimto. Tiesiog tipiškas paauglės 
elgesys. Manau, jai apskritai nepatiko atostogauti su tėvais. 

- Mums, poniai Begli ir man, lygiai taip pat sekasi su pen- 
kiolikmete dukra. Ji mūsų drovisi. Gėdijasi, jeigu tenka susi- 
durti su mumis viešumoje. 

Jis minutėlę pagalvojo prieš tęsdamas. 

- Taigi Mėlynasis susitinka Torę, kuri kaip tik paaugliš- 
kai irzliai nusiteikusi. Jis su ja pakalba, užjaučia, palaiko prieš 
motiną sakydamas, kad ir pats puikiai prisimena, kokia rakštis 
subinėj kartais būna tėvai... 

- Irji - jaujo. 

- Žaibiškai, - užtikrintai baigė Beglis. - Galų gale ji ima su 
juo nepatogiai jaustis ir mėgina grįžti pas tėvus. Tada jis jos 

klausia, kodėl ji nori grįžti pas tėvus, jei jis toks puikus draugas. 
Jau išsigandusi ji stengiasi bėgti. Jis netenka kantrybės ir ji žūs- 
ta nuojo rankos. 

- Galbūtjis ir neturėjo tikslo ją užmušti, - tęsė Beglis. - Gal- 
būt įvykiai pakrypo nenumatyta linkme ir jau buvo per vėlu, 
kai jis suvokė, kad ji nebekvėpuoja. Bet kad ir kaip ten būtų, ar 
jis ją išprievartavo, ar ne, išlipo sausas iš vandens. 

Beglis užsimerkė, lyg matytų nusikaltėlio veiksmus ir sektų 
jo mintis. 

- Vėliau, kai jo niekas nesugavo ir neįtarė, jis suvokė, kaip 
lengvai išsisuko. Jam tai pradeda patikti. Save jis gali išaukštin- 
ti dominuodamas. Jam svarbiausia paimti kieno nors likimą 
į savo rankas, galėti jį kontroliuoti. Kai jis kopinėja ledynais 
ar užsiima kitomis kvailystėmis, staiga suvokia, kad jos jau ne 
tokios įspūdingos kaip kadaise. Nebeteikia tiek aštrių pojūčių. 
Jis pradeda galvoti, kokį jausmų pakilimą sukėlė tos mergaitės 
nužudymas, ir jį apima nesuvaldomas noras tai pakartoti. Jis 
nusprendžia grįžti į Klierį ir pasižiūrėti, kokią pagalbą galėtų 
suteikti kitoms skurstančioms moterims, o kartu vėl išgyventi 
tą jaudulį. Jis grįžta čia, nes beveik nėra šansų, kad jį pagaus. 
Jis mano, kad policininkai yra prasčiokai, visai ne tokie pro- 
tingi kaip jis. Čia yra daugybė vietų, kuriose galima pasislėpti, 
ir didžiuliai laukinės gamtos plotai, kuriuose galima suslėpti 
lavonus. Jam čia patinka. Tai tobula vieta jam įspūdingai pra- 
leisti laiką. 

Baigiant pasakoti šį scenarijų Beglio balsas jau skambėjo 
piktai. Jis išplėtė akis ir paklausė: 

- O kodėl mes nejudam? 

Palto rankove valydamas priekinį stiklą jis pasiteiravo: 

- Kodėl, po velnių, viskas taip lėtai vyksta? 


Tuo tarpu smėlio barstytuvo kabinoje Dačo kantrybė spar- 
čiai seko. 

- Galėtum važiuoti geriau, Keli. 

- Galėčiau, jei nustotumėte ant manęs šaukti. 


226 SANDRA BROWN 


Hokinsas buvo netoli ašarų. 

- Jūs mane nervinate. Kaip, jūsų manymu, galiu vairuoti, 
kai jūs keikiate mane kiekviename žingsnyje? Pamirškite, ką 
pasakiau apie jūsų žmoną. Apie tai, kad neaišku, ar ji nori būti 
išgelbėta. Nenorėjau jūsų supykdyti. Tiesiog klausiau. 

- Tai mano reikalas. 

Hokinsas kažką sumurmėjo po nosimi, tas galėjo reikšti: 

- Dabar jau ne jūsų vieno. 

Tačiau Dačas į tai nereagavo, nes iš esmės Hokinsas buvo 
teisus. Be to, jie jau artėjo prie to pavojingo posūkio, kurio ne- 
įveikė vakar. Jis norėjo, kad Hokinsas sutelktų visą savo dėmesį 
į kelią. 

Jis perjungė bėgį ir Dačas pastebėjo, kad jo rankos virpėjo 
tai darant. Galbūt reikėjo jam leisti išgerti gurkšnelį viskio. Iš 
savo, kaip gėrėjo, patirties jis žinojo, kad net mažas alkoholio 
gurkšnelis galėjo lemti, ar ranka drebės, ar ne. Bet dabar jau 
buvo per vėlu. Hokinsas pradėjo sukti. 

Arba mėgino sukti. 

Priekiniai ratai pakluso vairui ir pasisuko į dešinę. Bet pats 
sunkvežimis - ne. Jis ir toliau važiavo tiesiai. Tiesiog į prarają, kuri, 
Dačas žinojo, buvo mažiausiai aštuoniasdešimties pėdų gylio. 

- Pasuk mašiną! 

- Aš mėginu! 

Kai priekiniame stikle išryškėjo medžių viršūnės, Hokinsas 
ėmė šaukti ir instinktyviai nuspaudė sankabos bei stabdžių pe- 
dalus, paleido vairą ir rankomis užsidengė veidą. Dačas buvo 
bejėgis sustabdyti slystančią mašiną. Sniego valytuvas trenkėsi 
į apsauginę tvorelę, kuri sulinko nuo kelių tonų sunkvežimio 
smūgio ir pasidavė. Priekiniai mašinos ratai nuslinko nuo kelio 
ir keletą sekundžių pakibo ore. Po to sunkvežimis pradėjo ris- 
tis žemyn. Dačas prisiminė filmą Dvikova, kurio kulminacinėje 
scenoje automobilis nurieda nuo greitkelio ir ritasi žemyn kal- 
no šlaitu. Įvykiai nufilmuoti ir rodomi labai lėtai. 

Vaizdas akyse buvo neryškus. Viskas susiliejo į krūvą. 
Priekinis stiklas subyrėjo. Akmenys daužėsi į mašinos va- 

žiuoklę. Lūžtančių šakų garsas. Džerškiantis metalas. Siau- 
bingas Hokinso klyksmas. Jo paties gyvuliškas riaumojimas 
žlugus viltims. 

Iš tikrųjų medžiai juos ir išgelbėjo, nes sulėtino kritimą. Jei- 
gu kalno šlaitas nebūtų taip tankiai apaugęs mišku, jie būtų kri- 
tę staigiau ir užsimušę. Po kritimo, kuris atrodė lyg amžinybė, 
sunkvežimis trenkėsi į nepajudinamą objektą su tokia jėga, kad 
net sukrėtė smegenis. Inercija juos stūmė pirmyn, nors jie dau- 
giau nesirito. Sukvežimis pasidavė ir visas drebėdamas sustojo. 

Per stebuklą Dačo smegenys nuo smūgio visai nesuskystė- 
jo. Jis viską jautė ir nustebo, kai suvokė esąs gyvas ir beveik ne- 
sužeistas. Atrodė, Hokinsas taip pat išliko gyvas. Dačas girdėjo 
jį gailiai verkšlenant. 

Dačas atsisegė saugos diržą ir petimi atidarė keleivio dure- 
les. Jis išsirito iš sunkvežimio tiesiai į sniegą, kuris siekė jam iki 
juosmens, ir šiaip ne taip atsistojo. 

Jis mėgino susiorientuoti, bet jį apakino sniegas, kurį vėjas, 
lyg tyčia, bloškė į akis. Jis net negalėjo įžiūrėti, kodėl sunkve- 
žimis liovėsi kritęs. Viskas, ką jis galėjo įžvelgti, buvo tik juodi 
medžių kamienai baltame fone. 

Tačiau nebuvo būtinybės tą matyti. Užteko girdėti. 

Jis pajuto vibraciją žemėje, medžio kamiene, į kurį atsirėmė, 
kad išlaikytų pusiausvyrą, netgi savo kiaušiuose. 

Jis net nemėgino įspėjamai šūktelėti Hokinsui ar ištraukti jį 
iš nuolaužų į saugią vietą. Nemėgino bėgti ir išsigelbėti. Vilčių 
žlugimas atėmė iš jo visą iniciatyvą, suparalyžiavo jį. 

Per akimirksnį jis suvokė savo gyvenimo beprasmybę. Jau 
geriau jam numirti čia ir dabar, nes sudužo jo viltis pasiek- 
ti Lilę. 

Vesas netikėdamas savo akimis žiūrėjo, kaip smėlio barsty- 
tuvas dingsta už kelio krašto. 

Jis iššoko iš mašinos ir stovėjo tarpduryje, lyg buvimas gry- 
name ore leistų jam geriau suvokti, kas vyksta. 

Jis girdėjo, kaip sunkvežimis ritasi į nuokalnę. Po siaubingo 
smūgio pasigirdo metalo garsas, panašus į mirtiną sunkvežimio 

atodūsį. Paskui įsivyravo klaiki tyla, ji dar labiau gąsdino. To- 
kia absoliuti, kad Vesas galėjo girdėti snaiges atsimušant į savo 
drabužius. 

Tylą nutraukė Beglio ir Vaizo pasirodymas, jie artėjo taip 
greitai, kaip tik leido slidus nuolydis. Jų mašina buvo ganėtinai 
atsilikusi nuo Veso, ir jie negalėjo matyti, kas atsitiko. Beglis 
prie jo pribėgo pirmas. Iš jo burnos ritosi garas. 

- Kas atsitiko? - sušuko jis. 

- Jie nusirito. 

- Šūdas! 

Beglis net neskaitė pamokslo dėl Ūbautojo keiksmažodžio, 
nes tuo momentu visi trys išgirdo garsą, kuris galėjo reikšti, kad 
nelaimingas atsitikimas dar nesibaigė. 

Jie pasikeitė paslaptingais žvilgsniais. 

Vėliau jie nustatė, kad tai buvo lūžtančių medžių garsas. 
Medžiai, kurių neapglėbtų trys vyrai, lūžo lengvai lyg dantų 
krapštukai. Tuo momentu jie nematė, kas vyksta, dėl tvyran- 
čios aplink baltumos. 

Kalbėdamas už visus Vesas paklausė: 

- Kas, po velnių, čia dedasi? 

Ir tada jie pamatė, kas. Iš žemų sniego ir rūko debesų, lyg 
besileidžiantis į žemę erdvėlaivis, blykčiojantis įspėjamosiomis 
raudonomis šviesomis, elektros stulpas trenkėsi į žemę su tokia 
jėga, kad net gili sniego paklotė nesušvelnino smūgio. Vėliau, 
kai Vesas pasakojo šį keistą įvykį kitiems, prisiekinėjo, kad nuo 
smūgio jo mašina pašoko į orą visais keturiais ratais. Ir jis, ir FTB 
agentai keletą minučių stovėjo be žado, nepajėgdami suvokti to, 
ką jie čia ką tik matė ir negalėdami patikėti, kad išliko gyvi. Jei 
stulpas būtų kritęs trisdešimčia jardų arčiau, būtų juos sutrynęs. 

Dačo likimas buvo nežinomas. Vesas galėjo vien tikėtis, kad 
jis ir Hokinsas liko gyvi. Tarp nukentėjusiųjų buvo ir Lorelio 
kelias. Dabar jis buvo užverstas tonomis plieno ir miško nuo- 
laužų. Barikada buvo dviejų aukštų namo dydžio. Dabar jau 
niekas negalės užvažiuoti šiuo keliu. Lygiai taip pat niekas ne- 
galės ir juo nusileisti. 

ILĖ ĮMETĖ DAR VIENĄ MALKĄ PRIE TŲ, KURIOS RU- 
seno židinyje. Ji labai jas taupė ir įmesdavo tik po vieną 
tada, kai buvo būtina, kad ugnis visai neužgestų. 

Nepaisant jos šykštumo, malkų krūvelė, kurią buvo anks- 
čiau atsinešusi, sumažėjo iki kelių gabalų, kuriuos ji buvo atsi- 
kirtusi nuo didesnių rąstgalių. Jei malkos bus deginamos tokiu 
greičiu, jų užteks tik kokioms dviem valandoms. 

Ką darys, kai jos baigsis, ji nežinojo. Net būdama trobelės 
viduje, be ugnies ji ateinančią naktį tikriausiai sušals. Jai būti- 
nai reikia ugnies, kad išgyventų. Bet - ir čia visa likimo ironi- 
ja - ta įtampa, kurią patirs tempdama malkas, taip pat gali ją 
pribaigti. 

- Lile? 

Ji sučiaupė lūpas ir stipriai užsimerkė trokšdama, kad ga- 
lėtų užsikimšti ausis. Jo balsas buvo per daug įtikinamas, o ar- 
gumentai pagrįsti. Jeigu ji pasiduos įtikinama, gali tapti šeštąja 
auka. 

Ginčai su juo sekino. Jie niekur nevedė. Ji nesiruošė jo pa- 
leisti, o jis turėjo begalę argumentų, dėl kurių jai reikėtų tą pa- 
daryti. O dar tas švokštimas. Kalbant jis sustiprėdavo, todėl Lilė 
nutarė visai neatsakinėti į klausimus. 

- Lile, pasakyk ką nors. Jei tu vis dar sąmoninga, tai girdi 
mane. 

Jo tonas darėsi piktokas, aštresnis dėl to, kad ji jam neatsa- 
kinėjo. Ji pasitraukė nuo židinio ir priėjo prie svetainės lango. 
Eidama pažvelgė pro praviras miegamojo duris ir paklausė: 

- Kodėl negali patylėti? 

Ji atitraukė užuolaidas ir pažvelgė į lauką tikėdamasi, kad 
jau mažiau sninga. Tačiau snigo kaip snigę, gal net dar stipriau. 
Ji vargiai galėjo ką įžvelgti toliau nei per porą jardų nuo priean- 
gio. Kalno viršūnė atrodė labai toli, balta, begarsė ir nuo visko 
atsiskyrusi. 

- Ar sninga nors kiek mažiau? 

Ji papurtė galvą, nusigręžė nuo lango ir apsikabino alkūnes, 
kad būtų šilčiau. Nuo židinio atsitraukė taip trumpam, o šaltis 
jau skverbėsi pro drabužių sluoksnius. Nors buvo užsimovusi 
ant kojų visas turimas puskojines, pėdos vis tiek šalo. Būtų pū- 
tusi į rankas, kad jos sušiltų, bet reikėjo taupyti orą plaučiuose. 

Tirnis šalčiu nesiskundė. Jo atkaklios pastangos išsivaduoti 
nuo antrankių teikė šilumos. Turbūt jis nusprendė, kad geriau 
likti nubrozdintais ir kraujuojančiais riešais, bet išsivaduoti. 
Jis net nemėgino to daryti tyliai. Ji girdėjo nesiliaujantį metalo 
barškesį į metalą, lovagalio smūgius į sieną ir Tirnio keiksma- 
žodžius, kai antrankiai nepasidavė. 

- Kokia padėtis su malkomis? - paklausė jis. 

- Šiuo metu gera. 

- Šiuo metu. O kaip vėliau? Po valandos? 

Ji atsistojo tarpduryje. 

- Jaudinsiuos dėl to, kai reikės. 

- Tada jau gali būti per vėlu. 

Kadangi jis žodžiais išreiškė jos didžiausią baimę, ji nesi- 
vargino ginčytis. 

- Ar norėtum... papildomos antklodės... ant kojų? 

Ji buvo priversta daryti pauzes, kad atgautų kvapą. 

- Kada gėrei paskutinę vaistų dozę? 

- Piliulę? - sušvokštė ji. - Vakar rytą. 

- Tavo balsas skamba netvirtai. 

Viešpatie, negi jis skaito mano mintis? 

Tiesa buvo ta, kad ji apskritai negalėjo atsiminti, ar gėrė 
vaistus vakar rytą. Gerai pagalvojus, ji negalėjo prisiminti to 
momento. 

Turėjo sutvarkyti kelis reikalus mieste. Nuvyko į vietinę 
perkraustymo paslaugų kompaniją ir nupirko keletą pakavi- 
mo dėžių. Po to sustojo prie bankomato, kad pasiimtų grynųjų 
pinigų kelionei atgal į Atlantą. Galiausiai stabtelėjo vaistinėje. 
Ji prisiminė, kad dieną prieš tai tikrai buvo išgėrusi piliulę. Lai- 
mė, kai pradėjo reguliariai važinėti į Klierį, ji pasirūpino gauti 
receptą teofilinui pas vietinį daktarą. Tai buvo vaistas, kurį ji 
gėrė, kad išvengtų astmos priepuolių. Dėl saugumo ji dar turėjo 
atsarginį receptą, kad niekada neliktų be vaistų. 

Vakar kaip tik nusipirko vaistų pas Viljamą Ritą. Tačiau nuo 
to momento ji nieko ryškiai neprisimena. Negali prisiminti, ar 
išgėrė tabletę, kai sustojo prie baro, kad atsigaivintų vaniline 
kola pas Lindą Veksler, ar nutarė ją išgerti vėliau, kai pasieks 
trobelę. 

Aišku tik, kad ji tikrai ją išgėrė. Juk ji niekada nepamiršta 
išgerti vaistų. Tai seniai tapo kasdieniu ritualu. Tačiau vakar 
buvo neįprasta diena. Ir ne tik dėl kitokios darbotvarkės. Dačas 
ją pasodino „ant emocinių sūpynių “. 

Jis jos jau laukė, kai ji grįžo į trobelę. Sėdėjo ant sofos krašto 
spoksodamas tiesiai prieš save, susikūprinęs ir vienišas. Užuot 
pasisveikinęs ištarė: 

- Kaip gali šitaip su manimi elgtis? 

Turint galvoje, kas sekė po to, nebūtų nuostabu, jei būtų 
pamiršusi išgerti vaistus. 

- Lile, ar tu tikra, kad gėrei vaistus vakar? 

Ji nukreipė savo dėmesį į Tirnį. 

- Žinoma, kad tikra, - pamelavo. 

- Bet nuo to laiko praėjo daugiau nei dvidešimt keturios 
valandos. 

Tiksliau, trisdešimt šešios. 

- Atrodo, vaistų poveikis baigėsi ir tu papuolei į bėdą. 

- Ką gi... taip atsitinka... ypač kai suvoki... kad patekai į 
spąstus... su serijiniu žudiku. 

- Puikiai žinai, kad aš - ne žudikas. Atrakink antrankius. 
Nueisiu ir atnešiu tavo vaistus. 

Ji papurtė galvą. 

- Tu negali ilgiau laukti. 

- Galbūt mus išgelbės... 

- Niekas tikrai neužvažiuos į šį kalną anksčiau kaip ryt. Gal 
ir ryt dar neužvažiuos. O jei tikiesi, kad mus išgelbės sraigtas- 
parnis, kokiu nors stebuklingu lyg Rembo būdu, tai pagalvok 
dar sykį. Net drąsiausias pilotas nekils į orą per tokią pūgą ir 
nerizikuos būti nublokštas vėjo ar nenorės atsitrenkti į kokį 
kalną, kurio negalės įžiūrėti. 

- Kaip nors... 

- To tikrai nebus, - atsakė jis su vis didėjančiu atšiauru- 
mu. - Gal tau ir patinka lošti savo gyvenimu, bet aš to nenoriu. 
Duokš raktą. 

- Galbūt... jie ateis pėsčiomis. 

- Tokių kuoktelėjusių nerasi. 

- Išskyrus tave. 

Tai jį užčiaupė. Bet tik kelioms sekundėms. 

- Teisingai. Išskyrus mane. Aš pasiryžęs rizikuoti, kad tik 
išgelbėčiau tave. Nenoriu, kad tu mirtum, Lile. 

- Man... ir pačiai... nelabai patinka ta mintis. 

- Tai paleisk mane. 

- Negaliu. 

Jo lūpos iš pykčio suplonėjo. 

- Leisk man pasakyti, ko tu negali. Tu negali laikyti manęs 
prikaustyto grandinėmis prie šios prakeiktos lovos. Kiekviena 
sekundė, kurią praleidi ginčydamasi, naudoja orą ir laiką, kurių 
tu ir taip mažai turi. Paimk raktą ir atrakink antrankius. 

- Ne! 

- ..„suknisti antrankiai! 

Staiga užgeso šviesos. 

Dora Hamer priėjo prie uždarytų Skoto miegamojo durų. Name 
atrodė grėsmingai tylu, kai sienos nedrebėjo nuo jo muzikinio 
centro. Ji pabeldė į duris du kartus. 

- Skotai, ar tau viskas gerai? 

Jis atvėrė duris tuoj pat, lyg būtų laukęs, kad ji pasibels. 

- Viskas gerai, išskyrus tai, kad prapuolė elektra. 

- Manau,ji dingo visame miestelyje. Nematau šviesų ir kai- 
mynų languose. Ar tau pakankamai šilta? 

- Apsivilkau dar vieną megztinį. 

- Kurį laiką tai padės, bet netrukus name atšals. Kol atsi- 
ras šviesa, mus šildys tik židinys. Gal galėtum atnešti šiek tiek 
malkų iš garažo? 

- Žinoma, mama. 

- Ir atnešk tą žibalinę lempą, kurią tu ir tavo tėvas imate į 
žygius. Ar turime jai žibalo? 

- Manau, taip. Patikrinsiu. 

Jis nuėjo koridoriumi. Dora kurį laiką ėjo jam iš paskos, pa- 
skui staigiai pasuko atgal į jo miegamąjį. Ant jo rašomojo stalo 
gulėjo išmėtytos koledžo pareiškimų formos. Ji negaišo laiko 
joms skaityti, bet suprato, kad jis darė tai, ką Vesas buvo liepęs. 

Ji skubiai priėjo prie lango ir patikrino, ar signalizacijos da- 
viklis nepažeistas. Du magnetai - vienas ant lango rėmo, kitas 
ant staktos - buvo sujungti. Pažeidus šią jungtį imtų veikti si- 
gnalizacijos sistema. Viskas buvo sujungta taip, kaip ir turėjo 
būti. Taip pat ir antrajame lange, kurį ji patikrino. 

Nenorėdama būti sugauta šniukštinėjant ji sustojo pasiklau- 
syti. Išgirdo, kaip Skotas krauna malkas į nišą prie židinio. Po to 
nusivalo nuo rankų dulkes ir vėl eina į garažą kito malkų glėbio. 

Ji nuėjo prie trečiojo lango. Du magnetai sudarė reikiamą 
jungtį. Bet tas, kuris buvo ant staktos, iš tikrųjų buvo žaisli- 
nis vaikiškas magnetas. Jis buvo panaudotas tam, kad pakeistų 
trūkstamą jungtį, ir įtaisytas taip, kad nebūtų pažeistas signali- 
zacinis ryšys atidarius langą. 

- Mama? 

Kai jis pašaukė ją, Dora pašoko, lyg būtų pagauta nusikalti- 
mo vietoje. Išskubėjo iš jo miegamojo ir įžengė į svetainę tikė- 
damasi, kad atrodo ramesnė, negu iš tikrųjų buvo. 

- Ar nereikėtų čia sukrauti daugiau malkų? - paklausė 
Skotas. 

- Gera mintis. Tau nereikėtų jų eiti vėliau. 

- Gerai. Ar nori, kad uždegčiau žibalinę lempą? 

- Palaikykim ją nakčiai. 

- Kanistras beveik pilnas žibalo. Aš paliksiu jį ir lempą vir- 
tuvėje. 

- Puiku. Kol kas turiu pakankamai žvakių. Užteks iki tam- 
sos. Ir dar yra baterijų kišeniniams žibintuvėliams. 

Ji palydėjo jį iki virtuvės, ten jis dingo už garažo durų. Ji no- 
rėjo sekti paskui jį, apkabinti ir priglausti. Vesas ją kaltino, kad 
elgiasi su sūnumi lyg su mažu vaiku. Na, ir kas? Juk Skotas buvo 
jos kūdikis. Net jei ji išgyvens pakankamai ilgai, kad pamatytų 
jį seną, jis jai vis tiek liks jos vaikas, kurį ji norės globoti. 

Kažkas jam negerai. Tai ją gąsdino. Pasakymas „Sirgti iš 
rūpesčio“ nebuvo vien žodžiai. Po to, ką pastebėjo jo miega- 
majame, Dora jautė šleikštulį iš susirūpinimo. Skotas pakeitė 
signalizacijos daviklį ant savo miegamojo lango, kad nekeltų 
triukšmo, kai reikės išsmukti paslapčia. Kaip kitaip paaiškinti, 
kad jis kišo nagus prie daviklio? Įdomu; ar seniai jis tą padarė? 
Ar ji tokia akla, kurčia ir žiopla, kad nepastebėdavo, kaip jis iš- 
slenka iš namų? 

Įtarimas jai kilo visai atsitiktinai. Kai šį rytą atnešė jam šva- 
rią patalynę, pastebėjo prie lovos stovinčius jo batus. 

Tai buvo neperšlampami, šilti batai, labai tinkami vaikščio- 
ti per pūgą. Bet Skotas neavėjo jų vakar, kai jis ir Vesas grįžo 
namo pietų. Nuo to laiko Skotas neva nebuvo išėjęs iš namų. 

Bet prie lovos stovėjo jo batai, o po jais telkšojo mažos van- 
dens balutės, susiformavusios nuo tirpstančio sniego. Jai ant 
liežuvio galo pakibo klausimas, kada jis buvo išėjęs, bet ji šiaip 
taip susilaikė nekamantinėjusi. 


ŠALČIO FAKTORIUS 235 


Ji nutarė, kad turi surinkti daugiau įrodymų prieš pradėda- 
ma jį kaltinti slapčia išeinant iš namų. Šviesos dingimas kaip tik 
sudarė progą pašniukštinėti. 

Tačiau dabar, kai ji turėjo pagrindą apkaltinti jį pažeidus si- 
gnalizacijos sistemą, jai dingo noras - o gal ji bijojo - tą daryti. 
Juk jis buvo pakankamai suaugęs, kad turėtų teisę eiti ir pareiti, 
kur nori ir kada nori. Vesas įvedė Skotui komendanto valandą, 
bet jei Skotas nepaklustų, Vesas galėtų jį sulaikyti nebent jėga. 

Taigi kodėl jis nemetė iššūkio Vesui ir neišėjo pro duris at- 
virai? Kodėl jis tą darė paslapčiomis? Ji pastebėjo, kad sūnus 
smarkiai pasikeitė. Jos mielas, rūpestingas ir gero būdo Skotas 
tapo niūrus ir užsiplieskiantis. Be to, jis tapo užsidaręs, prie- 
šiškas ir nenuspėjamas. 

Tikriausiai tai buvo susiję su Veso jam daromu spaudimu. 
Tačiau labai gerai pažindama savo sūnų Dora bijojo, kad yra dar 
kokia nors svarbesnė priežastis negu tai, kad Vesas jį muštruo- 
ja. Skotas buvo nepanašus į save ir ji norėjo sužinoti, kodėl. 

Mintimis ji apžvelgė praėjusius metus mėgindama nustaty- 
ti, kada pastebėjo šiuos pokyčius. 

Praėjusį pavasarį. 

Maždaug tuo laiku... 

Staiga Dora sustingo. 

Skotas pasikeitė nuo to laiko, kai liovėsi susitikinėjęs su Mi- 
lisente Gan. 

Staiga suskambėjus telefonui Dora šokte pašoko. 

- Aš atsiliepsiu, - pasakė Skotas. - Tai tikriausiai Haris. 

Skotas buvo ką tik įėjęs iš garažo. Padėjęs žibalinę lempą 
ant stalo, jis pakėlė telefono ragelį. Tai buvo senas sieninis te- 
lefonas, be indikatoriaus ar kokių nors kitų funkcijų, kurioms 
reikėtų elektros. 

- Sveikas, tėti! 

Pasiklausęs kelias sekundes pridūrė: 

- Kaip tai atsitiko? Gerai, ji čia, šalia manęs. 

Jis padavė ragelį Dorai sakydamas: 

- Tėtis skambina iš ligoninės. 

Beglis nejautė šiltų jausmų Dačui Bertonui. Jis būtų mielai 
įspyręs jam į užpakalį savo vienuolikto dydžio batais. Tad nu- 
sprendė kalbėti atvirai. 

- Tavo veidas atrodo lyg žalias hamburgeris. 

- Tai tik paviršiniai įpjovimai. 

Policijos viršininkas sėdėjo prie apžiūros stalo, sudribęs lyg 
penkiasdešimties svarų bulvių maišas, pripildytas tik trim ket- 
virčiais. . 

- Daktaras išrankiojo iš manęs stiklo nuolaužas. Dabar 
laukiu, kol ateis seselė uždėti dezinfekuojančios medžiagos ant 
žaizdų. Gal ir neatrodau gražiai, bet viskas bus gerai. 

- Bent jau geriau negu Hokinsui. Jam atviras rankos lūžis. 
Jie atstatė į vietą jo petį, bet dar yra problemų su čiurnos sąna- 
riais. Abi čiurnos sutraiškytos. 

- Norėčiau, kad taip sutraiškyta būtų jo makaulė, - subur- 
bėjo Bertonas. 

- Ponas Hokinsas buvo girtas, - atsiliepė Ūbautojas, sto- 
vintis prie pat užuolaidos, kuri skyrė apžiūros vietą ligoninės 
priimamajame. Iš anapus geltonos medžiagos užuolaidos gir- 
dėjosi Hokinso dejonės. - Alkoholio kiekis jo kraujyje smarkiai 
viršijo leistinas ribas. 

- Tada jis man melavo, - pasakė Bertonas gindamasis. - Aš 
jo klausiau, ar jis gėrė, bet jis sakė... 

Beglis jį nutraukė: 

- Manau, jūs girdite tik tai, ką norite girdėti. 

Bertonas pašnairavo į jį. 

- Prireiks mikrochirurgų pagalbos jo čiurnoms sutvarky- 
ti, - pasakė Ūbautojas. - To neįmanoma padaryti čia. Bet tokiu 
oru gali tekti laukti dar kelias dienas, kol jį bus galima pervežti 
į ligoninę, kurioje yra chirurgų ortopedų komanda. Šiuo metu 
jo padėtis bloga. 

- Žinote ką, - piktai atšovė Bertonas, - ne mano kaltė, kad 
jis yra girtuoklis. 

- Jis nebūtų užvažiavęs tuo keliu, net jei būtų buvęs blaivas 
lyg krištolas, - sustaugė Beglis. - Per jus dabar visa apylinkė 
neturi elektros. Jūsų laimė, kad ligoninė turi elektros generato- 
rių, antraip sėdėtumėte dabar čia tamsoje ir šaltyje, atrodyda- 
mas kaip baisuoklis su veide styrančiais stiklais. 

Hokinso sunkvežimis trenkėsi į vieną iš elektros stulpo at- 
ramų. Normaliomis aplinkybėmis tai tikriausiai nebūtų jam 
per daug pakenkę. Bet aplipęs sniegu ir ledu jis pasidarė ypač 
sunkus ir nuvirto tempdamas su savimi dešimtis senų me- 
džių ir elektros laidus. Blogiausia, kad jis nuvirto skersai kal- 
nų kelio, kartu atimdamas galimybę kaip nors pasiekti kalno 
viršūnę. 

Dačas Bertonas leido emocijoms paimti viršų. Tai nėra 
tinkama vyrui, o teisėtvarkos sargui visiškai neatleistina. Iš 
pavydo kilęs atkaklus noras užvažiuoti keliu į kalną šiandien 
buvo neprotingas, pavojingas ir baigėsi daugybe nelaimių: 
Hokinsas tikriausiai liks invalidu likusį gyvenimą, smėlio 
barstytuvas išvestas iš rikiuotės, o elektros nėra net keliose 
apygardose. 

Visa tai buvo katastrofiška. 

Tačiau labiausiai iš proto Beglį varė tai, kad Bertono bepro- 
tybė atėmė iš jų galimybę pasiekti Tirnį. Jis net negalėjo mė- 
ginti to padaryti, kol bus nuvalytas kelias, o tas gali trukti kelias 
savaites. Arba teks laukti, kol oras taip pagerės, kad būtų galima 
užskristi į kalno viršūnę sraigtasparniu. Kad ir kaip ten būtų, 
buvo prarastas brangus laikas. Tuščiai prarastas laikas ne tik 
skaudino Beglį, jis apskritai tą laikė nuodėme. 

Guodė tik tas, jog ne jis vienas yra bejėgis šioje situacijoje. 
Benas Tirnis taip pat niekur nedings. 

- Atsiprašau? Šefe? 

Haris, tas jaunas policininkas, kurį jie buvo sutikę anksčiau, 
įkišo galvą pro juos dengiančią užuolaidą. 

- Kas atsitiko? 

- Dispečeris susisiekė su manimi ir pranešė, kad ponas ir 
ponia Ganai vėl yra policijoje. 

- Šūdas, - sušnypštė Bertonas. - Tik jų man ir trūksta. Pa- 
sakyk, kad jiems praneštų, jog aš esu ligoninėje, ir tegu jie eina 
namo. Susisieksiu su jais, kai tik galėsiu. 

- Jis jau bandė tą padaryti, bet tai jų nepaveikė. Todėl, kad 
jie ne su jumis nori pasišnekėti, jie... - jis linktelėjo galva į Be- 
glį, - nori sužinoti, ar tikrai Benas Tirnis yra Mėlynasis. 

Beglis įsiuto. Nors susitvardė nešaukęs, jo balsas drebėjo iš 
pykčio. 

- Tikiuosi, jūs juokaujate. 

- Ne, sere. 

Beglis priartėjo prie jaunojo policininko. 

- Kas jiems tą pasakė? Kas jiems išpliurpė, kad mes domi- 
mės Tirniu? Jeigu tai buvote jūs, pareigūne Hari, aš prisegsiu 
jūsų policininko ženkliuką jums prie kiaušų! 

- Tikrai ne aš, sere. Prisiekiu. Tai buvo Gusas Elmeris, tas 
senas vyriškis iš namelių gyvenvietės. 

- Mes liepėme jam niekam neprasitarti apie mūsų tyri- 
mus, - pasakė Ūbautojas. 

- Aš nemanau, kad jis tą specialiai darė. Jis nekalbėjo su Ga- 
nais tiesiogiai. Jis tik paskambino pusseserei pasiteirauti, kaip 
ji laikosi per pūgą, nes jos dūmtraukis blogai veikia. Ir jam tai 
tiesiog išsprūdo. 

- Išsprūdo? 

Beglio staugimas prikėlė Hokinsą iš vaistų sukelto sąstingio 
ir jis vėl pradėjo garsiai dejuoti. Haris dėl viso pikto per žingsnį 
atsitraukė. 

- Jo pusseserė lygina baltinius pas ponią Gan, - paaiškino 
jis, lyg atsiprašydamas. - Ji turbūt manė, kad jos pareiga yra 
pasakyti... 

Haris pradėjo mikčioti ir visai užsikirto pamatęs Beglio 
žvilgsnį. 

- Kam dar pono Elmerio pusseserė lygina baltinius? 

Haris nepastebėjo jo sarkazmo. Kol policininkas ieškojo at- 
sakymo, Beglis atsisuko į Dačą Bertoną: 

- Norėčiau pasinaudoti jūsų biuru pokalbiui su Ganais. 

— Gerai, bet ir aš važiuosiu. 

- O kaip jūsų veidas? 

- Turiu truputį kremo, galiu užsitepti. 

Jie susiruošė eiti. Beglis pažvelgė į Kelį Hokinsą, kai jie ėjo 
pro jo lovą. Jis buvo prijungtas prie lašinės ir atrodė be sąmo- 
nės. Nors jis ir gynė Kelį prieš Bertoną, iš tikro nejautė jam 
jokių simpatijų. 

Kai jie jau buvo automobilyje ir pakeliui į policiją, Ubauto- 
jas tarė Begliui: 

— Maniau, jūs šiaip ar taip ketinote pasikalbėti su Ganais. 

- Ruošiausi paskambinti jiems, kai tik išeisiu iš ligoninės. 

- Tai kodėl tada taip nusiminėte, išgirdęs apie juos? 

- Tikėjausi, kad man pasiseks juos įtikinti, kad labai svar- 
bu išlaikyti paslaptyje, kaip vyksta tyrimas. Mums reikia suimti 
Tirnį dar iki tol, kol pernelyg daug vietos gyventojų sužinos, 
kad jo ieškome. 

- Matote, kaip greit keliauja gandai. 

- Kaip tik tai mane jaudina, Ūbautojau. Jeigu mes tuoj pat 
nesuimsime Tirnio, būrys neišmanėlių, vadovaujamas paties 
policijos šefo, padarys prielaidą, kad jis yra Mėlynasis, ir paims 
reikalus į savo rankas. Teisėtas pasipiktinimas šiame krašte nu- 
gali įstatymą, kai susiklosto tokia padėtis. 

- Šie mieli vyrukai, kad apgintų savo moteris, gali griebtis 
nerašytų kalnų įstatymų. Jeigu jie pasieks Tirnį anksčiau už mus, 
jam pasiseks, jeigu jie prieš paskandindami jį jo paties kraujyje 
perskaitys jam jo teises. Žiniasklaidai tai būtų gardus kąsnelis. 
Žurnalistai vėl prisimintų Rubį Ridžą ir Vako. Atgytų šaunamųjų 
ginklų kontrolės fanatikai. Mūsų padėtis pasidarytų labai sunki. 

- Ir mes liktume su daugybe neatsakytų klausimų. 

- Taip. Kad ir su tokiu: „Kur rasti tuos penkis kūnus?“ 

Kurį laiką jie važiavo tylėdami. Po to Ūbautojas tarė: 

- Jūs sakėte, kad bijote, jog jie eis Tirnio pėdsakais manyda- 
mi, jog jis yra Mėlynasis. O kas, jeigu jis nėra Mėlynasis? 

Beglis susiraukė. 

- Tai dar vienas dalykas, kurio bijau. 


„ 


20 SKYRIUS 


AM, KAD PALAIKYTŲ ŠILUMĄ TROBELĖJE, VISOS 
portjeros buvo užtrauktos. Kai staiga dingo šviesa, 
miegamasis paskendo tamsoje. 

- Tai buvo neišvengiama, - pasakė Tirnis. 

Lilė palaukė keletą sekundžių, kad akys prisitaikytų prie 
tamsos, tada nuėjo ir atitraukė vieną portjerų. Ankstyva prie- 
blanda lauke suteikė Tirniui dar vieną argumentą. 

- Tuoj bus visiškai tamsu, - tarė jis. - Liko tik kelios švie- 
sios valandos. O man tiek ir prireiks, kol nueisiu iki mašinos ir 
atgal, jei išeisiu tuoj pat. 

Lilė įrėmė rankų krumplius sau į smilkinius. 

- Aš... negaliu... ginčytis... daugiau. 

- Tai nesiginčyk. Tiesiog atrakink antrankius. 

- Tu mane užmuši. 

— Aš mėginu išgelbėti tavo gyvybę. 

Ji papurtė galvą mėgindama įkvėpti. 

- Aš galiu... atpažinti... tave... kaip Mėlynąjį. 

- Negalėsi manęs niekaip atpažinti, jei uždusi. 

- Raštelis. 

- O, supratau. Tu paliksi jiems raštelį, kuriame bus parašy- 
ta, kad aš - Mėlynasis. Ir padėsi jį ten, kur jie tikrai jį pastebės. 

Ji linktelėjo galvą. 

- Jei taip atsitiktų, aš pasakyčiau, kad tau prasidėjo haliuci- 
nacijos dėl deguonies stokos. Kad tu matai šokančius dramblius 
namelio viduje. Jie manimi patikės. O apie tą mėlyną kaspiną, 
jis linktelėjo galvą į jo pusę, - pasakysiu jiems tą patį, ką sakiau 
tau. Aš jį radau ir norėjau nuvežti į miestą pareigūnams. 

Ji mostelėjo į jo rankas. 

- Taip, būtų sudėtinga paaiškinti apie antrankius. Bet aš 
turiu dieną ar dvi, kad sugalvočiau ką nors įtikinamo. Be to, 
greičiausiai aš pats išlaisvinsiu rankas anksčiau, negu čia kas 
nors pasirodys. 

- Nemanau, kad taip atsitiks, - pasakė ji linktelėdama galva į 
jo kruvinus riešus. - Net jei... aš būsiu mirus... jie tave sugaus. 

Po šio argumento ji apsisuko, kad išeitų iš kambario. 

- Kas blogiausio galėtų atsitikti? 

Ji stabtelėjo, bet neatsisuko. 

Jis toliau darė spaudimą. 

- Jeigu tu paleistum mane, kas blogiausio galėtų atsitikti, 
Lile? Sakykim, aš esu Mėlynasis. Sakykim, aš užmušiu tave tam, 
kad manęs neišduotum pareigūnams. Tu, šiaip ar taip, mirsi. 
Po kelių valandų, jeigu dar tiek ištrauksi. Taigi kuo blogesnė 
mirtis nuo mano rankos? 

Ji atsigręžė į jį. 

- Išvengsime... dar vienos... aukos. 

- Taip, suprantu, ką sakai. Tu nenori manęs paleisti į nie- 
ko neįtariančią visuomenę, kad galėčiau paversti aukomis dar 
daugiau moterų. Padaryčiau su jomis tai, ką padariau su kito- 
mis. Ar taip“ 

Ji linktelėjo. 

- Puiku. Tai - logiška. Taip pat labai altruistiška. Tu kitų 
gyvybes vertini labiau negu savąją. 

Jis minutėlę pagalvojo, tada pasakė: 

- Kai atnešiu tau vaistus ir pritempsiu pakankamai malkų, 
kad jų užtektų ateinančiai dienai, galėsi vėl mane prirakinti. Aš 
galėsiu būti prirakintas, kol kas nors mus išlaisvins. 

Ji mėgino nusijuokti, bet pritrūko oro. 

- Aš nesu... tokia... lengvatikė ir... man... dar ne taip la- 
bai... trūksta deguonies. 

- Tu netiki, kad laikysiuosi žodžio. 

- Netikiu. 

- Bet tu gali manimi tikėti, Lile. Prisiekiu. Tu gali mani- 
mi tikėti. 

- Pasakyk nors vieną... vieną priežastį. 

Nepaisant pasiryžimo neverkti, jos akys prisipildė ašarų. 

- Neverk, - sušnibždėjo jis kimiai. 

Patraukta jo nuožmaus žvilgsnio ir prisiminimo apie jų bu- 
činį, ji žengė žingsnį jo link. 

- Pasakyk... pasakyk nors vieną priežastį, kodėl... aš turė- 
čiau tikėti tavimi, Tirni. 

Jis jau buvo bepradedąs kalbėti, kai suskambo jos mobilusis 
telefonas. 

Kelias sekundes ji nesuvokė, kas čia per garsas ir iš kur 
sklinda, tik stovėjo spoksodama į Tirnį, kuris taip pat atrodė 
apstulbintas netikėto triukšmo. 

Kai suprato, kad skambėjo jos telefonas, karštligiškai išsi- 
traukė jį iš kišenės, ir sušuko: 

- Dačai! Dačai! 

Jos balsas tebuvo kvarkimas. Bet tai neturėjo reikšmės. Jo 
niekas neišgirdo, nes telefonas buvo nudusęs. Ekranėlis tamsus, 
neveikė šviesos diodas. Ryšys tebuvo momentinis. Atsiradęs 
tiesiog paerzinti. Likimas tyčiojosi iš jos. 

Sukūkčiojusi ji parklupo ant kelių ir priglaudė telefoną prie 
krūtinės. 

- Lile, neverk. 

- Duok man ramybę. 

- Turi neverkti, nes pasijusi blogiau. 

Kūkčiojimas sukėlė kosulio priepuolį. Spazmai tampė visą 
jos kūną, sutraukė raumenis, atėmė paskutinį brangų oro lašą iš 
plaučių. Bemėginant atgauti kvapą protas užregistravo įnirtin- 
gas Tirnio pastangas sulaužyti antrankių spyną ir jo keiksmus. 

Praėjo kelios minutės, kol jai pasisekė nuslopinti kosulį ir 
jis pavirto garsiu švokštimu. 

- Lile. 

Ji pakėlė galvą ir nusišluostė ašaras. Tirnis buvo nubloškęs 
nuo savęs antklodę ir, lyg gyvūnas spąstuose, mėgino išlaisvinti 
rankas, kad galėtų ją pasiekti. 

- Tiesa, tu turi mažai priežasčių tikėti manimi, - pasakė 
jis. - Ir daug priežasčių manimi netikėti. Bet aš vis vien tikiu, 
kad tu žinai, žinai, kad tau nereikia manęs bijoti. Pasitikėk nuo- 
jauta. Pasitikėk ja, net jei netiki manimi. 

Jis kurį laiką stebėjo ją. Paskui pridūrė: 

- Tik nenumirk čia. 

Ji atidžiai ištyrinėjo kiekvieną jo veido bruožą mėgindama 
įžvelgti negerus kėslus. Jeigu jis būtų moterų grobikas, ar ji ne- 
pajėgtų to pastebėti? Ar ji nepajustų slepiamo piktavališkumo? 

Ji žiūrėjo į jį, žiūrėjo labai atidžiai, bet nematė nė pėdsako 
dviveidiškumo. Jeigu jis ir buvo, Tirnis jį meistriškai slėpė. Jis 
atrodė toks nuoširdus ir vertas pasitikėjimo, kad ji pradėjo abe- 
joti pati savimi. 

Bet juk jo aukos taip pat neįžvelgė klastos. Jos taip pat juo 
pasitikėjo. 

Matyt, jos veide atsispindėjo pasiryžimas nebūti apkvailin- 
tai, nes jis piktai pasakė: 

- Gerai. Nepasikliauk nei nuojauta, nei sveiku protu. UŽ- 
miršk mūsų dieną plaukiant upe. Nekreipk dėmesio į vakarykš- 
tį bučinį. Nurašyk visa tai į nuostolius, bet išnaudok šansą. 

- Šansą? 

- Lik gyva ir turėsi šansą sugauti Mėlynąjį. Mirk ir neturėsi 
jokių šansų. 

Aš nežinau, ką daryti šaukė jos protas, bet vienintelis garsas, 
kuris sklido iš jos burnos, buvo baisus gargaliavimas. 

- Net menkas šansas yra geriau, negu jokio, Lile. 

Jo argumentas buvo stiprus. Bet vos tik jinai jį paleis, jis 
tikriausiai ją užmuš. Jos menka galimybė jį apkaltinti žus kartu 
su ja. 

Naudodamasis jos svyravimu jis pasakė: 

- Svarbiausią argumentą pasilikau pabaigai. Pistoletas. Tu 
jį vis dar turi. Ir moki naudotis. Ką galėčiau tau padaryti, jei 
taikaisi į mane? 

Kelias sekundes mąstė apie tai. Jis buvo teisus. Kai išseko 
visi argumentai ir spėlionės, jai beliko išnaudoti galimybes. Ji 
lėtai atsistojo mėgindama nepasiduoti galvos svaiguliui, kurį 
jautė dėl deguonies stokos. Apsisuko ir nuėjo į svetainę. 

- Lile! Po velnių! 

Ji grįžo taip greitai, kaip ir išėjo. Vienoje rankoje laikė pis- 
toletą, kitoje - antrankių raktą. 

Jo pečiai nusileido pajutus palengvėjimą. 

- Ačiū Dievui, - pasakė jis. 

Ji padėjo pistoletą ant kėdės taip, kad jis negalėtų jo pasiek- 
ti. Artėdama prie lovos ištiesė jam raktą. 

- Tu... pats... tai padaryk. 

Kai tik jis pagriebė raktą, ji staigiai atsitraukė atgal, paėmė 
pistoletą ir nusitaikė į jį. 

Jam vos pakako vietos palenkti vieną ranką su antrankiais 
žemyn, kitą aukštyn. Nepaprastai mikliai jis įkišo raktą į mažą 
skylutę ir jį pasuko. Nuo jo kairės rankos nukrito apyrankė. Per 
kelias sekundes jis išlaisvino ir antrąją ranką. 

Tada vienu vikriu šuoliu pašoko nuo lovos ir išmušė pisto- 
letą Lilei iš rankų. Tai atsitiko taip žaibiškai, kad Lilė nespėjo 
net mirktelėti, o jos smegenys taip greit nesuvokė, kad reikia 
nuspausti gaiduką. Ji staigiai pasisuko ir pamėgino ištrūkti, bet 
jis laikė ją ranka už liemens, prispaudęs ir jos dešinę ranką. Jis 
ją netgi pakėlė nuo grindų ir laikė prispaudęs prie krūtinės. 

- Nutilk! - liepė jis, kai ji pradėjo šaukti. 

- Aš žinojau, - švokštė ji isteriškai, - Žinojau, žinojau, kad 
tuesi jis. 

Ji alkūne trenkė jam į šonkaulius, o nagus suleido į ranką. 

- Kalės išpera! - sušuko jis ir be ceremonijų nutempė ją į 
svetainę, stumtelėjo ant sofos, tada pakėlė ranką prie burnos ir 
pradėjo čiulpti kraują, tekantį iš gilių įdrėskimų. 

Lilė pasėdėjo ant sofos tik tol, kol truputį atgavo kvapą, o 
tada vėl puolė jį taikydama į galvą. Tačiau deguonies trūku- 
mas jau buvo paveikęs jos judesių koordinaciją. Jos rankos 
buvo sunkios ir lyg guminės. Ji norėjo kumščiais pasiekti jo 
galvą, bet pastangos buvo tuščios. Dauguma smūgių jo ne- 
pasiekė arba praėjo pro šalį, o tie, kurie pasiekė, buvo labai 
silpni. 

Kai jis ją sugriebė už pečių ir vėl stumtelėjo ant sofos, ji ne- 
begalėjo priešintis. Beliko atsiremti į sofos pagalvėles. Jis užsi- 
kišo pistoletą už džinsų juosmens ir nusišluostė kraujuojančią 
ranką į kelnes. Tuoj pat iš įdrėskimų pasirodė tiek pat kraujo, 
kiek jis ką tik buvo nušluostęs. 

Jam trūko oro taip pat, kaip ir jai. Jis triukšmingai traukė 
orą ir greitai mirksėjo, lyg norėdamas išvengti galvos svaigulio. 
Jis stovėjo palinkęs į priekį. Tas smūgis, kurį ji sudavė į jo skau- 
damus šonkaulius, neleido jam stovėti tiesiai. 

Gerai, galvojo ji, tikiuosi, tu kenti baisų skausmą. Ji būtų pa- 
sidžiaugusi garsiai, bet jai trūko oro. 

Ji žvelgė į jį provokuojamai. Jeigu jis ruošiasi ją dabar už- 
mušti, ji nori žiūrėti jam į akis. Ji norėjo, kad jos įžūlus žvilgsnis 
nulydėtų jį į pragarą ir liktų ten su juo amžinai. 

Jis buvo kažką besakąs, bet taip nieko ir neištaręs nuėjo prie 
durų ir atidarė jas. Po kelių sekundžių jis pasirodė su glėbiu 
malkų, kurias numetė prie židinio. Atsiklaupė ir pažarstė an- 
glis, kad vėl užsidegtų malkos. 

Tas suglumino Lilę. 

- Tu neketini manęs užmušti? 

- Ne, - jis atsakė trumpai ir atsistojo. Tada mostelėjo ranka 
į malkas, kurias ką tik buvo atnešęs, - kai jos pradžius, įmesk į 
ugnį. Jų užteks kelioms valandoms. 

Tik tada ji suvokė jo ketinimus. Jam nebuvo jokio reikalo 
jos žudyti. Užteko palikti ją vieną, kad ištiktų mirtinas astmos 
priepuolis. Taip savaime išsispręstų įkyriosios Lilės Martin 
klausimas. Kam jam į savo sąskaitą įrašyti dar vieną žmogžu- 

Kad nuslėptų tas, kurias jau įvykdė, jam reikia sunaikinti 
įrodymus, esančius miegamajame. Jis sudėjo antrankius ir mė- 
lynąjį kaspiną atgal į kuprinę. Kai užtraukinėjo skyrius, į ku- 
riuos viską sudėjo, nežiūrėjo į Lilę. Ar jį kamavo sąžinės prie- 
kaištai? 

Todėl, kad palikdamas gyvą jis ją pasmerkė didžiausiai bai- 
mei? Kol ji svarstė, paleisti jį ar ne, vienas iš scenarijų turėjo 
būti, jog jis paliks ją vieną, kad ji galėtų išgyventi košmarą, kol 
uždus, kol galutinai nusibaigs. Jos širdis apmirė. 

- Tu pažadėjai... 

- Aš žinau, ką pažadėjau, - žiauriai nutraukė ją Tirnis. 

Jis užsimetė paltą ir užsitraukė ant akių kepurę. Ant kepu- 
rės dar užsivyniojo pledą, jo galus sukryžiavo ant krūtinės prieš 
užsegdamas palto užtrauktuką. Tada apsimūturiavo vilnoniu 
šaliku kaklą ir užsidengė juo apatinę veido dalį. Paskui užsi- 
movė pirštines. Paskiausiai pasiėmė kuprinę ir persimetė ją per 
petį. Kiekvienas judesys vertė jį daryti grimasas ir žiopčioti iš 
skausmo. Nepaisant to, jis judėjo greitai, nes turėjo tikslą. 

Kai jis ėjo durų link, jai kilo pagunda pašaukti jį atgal, kad 
nušautų ją dabar pat. Tai būtų greita ir beskausmė mirtis, o ne 
ilgai trunkanti ir siaubinga, su kokia teks susidurti. Jai daugiau 
siaubo kėlė mirties baimė, o ne pati mirtis. 

Bet ji buvo per daug išdidi, kad jo ko nors prašytų. Ir gy- 
vybės instinktas neleido pasirinkti savanoriškos mirties. Taigi 
ji stebėjo, kaip jis išeina palikdamas kovoti dėl kiekvieno oro 
gurkšnio, kol išseks paskutinės jėgos ir ji nebegalės daugiau 
grumtis, o tada viena ir numirs. 

Kai jis pasiekė duris, stabtelėjo uždėjęs ranką ant durų ran- 
kenos ir pasuko į ją tik galvą. Jų akys susitiko, bet tik akimirks- 
nį. Ne ilgiau. 

Tada jis atidarė duris. Jį įsuko sniego sūkurys, kuris dingo 
labai greitai kartu su juo. 


Lilės telefonas prieš vėl pradingstant ryšiui suskambėjo du kar- 
tus. Dačui būtų labiau patikę, jei jis iš viso nebūtų skambėjęs. 

Neįvykęs pokalbis tik padidino jo frustraciją, kuri jau ir taip 
buvo pasiekusi kritinę ribą. 

Policijos departamento laukiamasis buvo prisigrūdęs žmo- 
nių. Tiek jis nebuvo matęs nuo pat to laiko, kai tapo jo virši- 
ninku. Federaliniai agentai taip pat buvo čia. Agentas Vaizas 
iškilmingai - įdomu, ar tas vyrukas apskritai kada nors šyp- 
sojosi - pristatinėjo Beglį Milisentės Gan tėvams. Ponia Gan 
šiandien atrodė dar liesesnė negu vakar. 

Vesas dėl Dačui nežinomų priežasčių jau irgi buvo čia, gėrė 
kavą ir plepėjo su budinčiu pareigūnu. Jis buvo miesto tarybos 
pirmininkas, bet nuo kada policijos tyrimai tapo jo reikalu? 

Haris lydėjo juos nuo pat ligoninės budinčiu automobiliu. 
Jis buvo sužavėtas Vaizu ir Begliu, sekė juos lyg šunytis, kuris 
pats klupo ant savo didelių kojų, vedamas noro būti šalia. Ko- 
dėl jis nebudi ten, kur dabar turėtų budėti? Ir kodėl jis pats, 
Dačas, nenusiunčia Hario atgal į gatvę, kur iš jo galėtų būti šiek 
tiek naudos? Tuo tarpu čia jis tik maišosi visiems po kojomis. 

Pats nesuprasdamas kodėl, Dačas neturėjo noro nurodinėti 
jaunajam policininkui. Neatrodė, kad verta tam eikvoti jėgas. 
Jis jautėsi keistai nutolęs nuo visko, kas vyko aplink. Nesuvokė, 
kuriuo momentu nustojo kontroliuoti įvykius ir pasidarė vis- 
kam abejingas. 

Ar tada, kai scenoje pasirodė specialusis atsakingasis agen- 
tas Beglis? 

O gal tada, kai Vesas Hameris, besidedantis jo geriausiu 
draugu, pradėjo bučiuoti Begliui užpakalį taip dažnai, kaip tik 
galėjo? 

O gal tada, kai Kelis Hokinsas uždavė jam klausimą, kurį 
jis pats sau pradėjo uždavinėti? Ar tavo buvusi žmona nori būti 
išgelbėta? 

Nuo paskutinio savo pralaimėjimo Atlantoje jis nė karto 
nesijautė taip sugniuždytas kaip dabar. Jis padarė lemtingą 
klaidą, kurios negalėjo išpirkti tokie dalykai kaip laikinas veik- 
los sustabdymas ar lygtinė bausmė. Jis tiesiog išlėkė iš darbo. 
Kai policininkas išsitraukia ginklą prieš devynerių metų vaiką, 

nes klaidingai palaikė šautuvu jo aliumininę beisbolo lazdą to- 
dėl, kad buvo mirtinai girtas, Atlantos policijos departamentas 
tegali jį atleisti iš darbo. Tai negali praeiti be pasekmių. Tau ne- 
sikaups pensija. Tu tiesiog išmetamas. 

Taip pat jis jautėsi ir šiandien. Išduotas visų: savo žmonos, 
oro, geriausio draugo, darbovietės, likimo ar žvaigždžių, ar Die- 
vo, ar to, kas, po velnių, tvarkė jo sumautą likimą. 

Jam reikėjo išgerti. 

Policininkas Haris vedė Ganus ir FTB agentus koridoriumi 
į Dačo kabinetą. Beglis, jis ėjo paskutinis, atsisuko į Dačą ir pa- 
klausė: 

- Ar prisidėsite prie mūsų, viršininke Bertonai? 

- Tuoj būsiu su jumis. Tik pasiimsiu visus pranešimus, 
skirtus man. 

Beglis pritariamai linktelėjo ir nuėjo toliau, tiesiai į Dačo 
kabinetą, pro duris, kurias jam paslaugiai laikė Haris. 

Kai jų jau niekas negalėjo girdėti, Vesas atsisuko į Dačą ir 
apžiūrėjo įdrėskimus ant jo veido. 

- Kaip laikaisi? - paklausė. 

Dačas paėmė pluoštelį rausvų atmintinių iš dispečerio. 

- Tiesiog puikiai, - atsakė. 

- Ar skauda veidą? 

- Velniškai. 

- Ar jie negalėjo uždėti kokių vaistų? 

- Viskas bus gerai. 

- Aš galėčiau nuvažiuoti į vaistinę ir nupirkti ką nors pas 
Ritą. 

Dačas gūžtelėjo pečiais. 

- Daryk, kaip tinkamas. 

Jis pradėjo eiti koridoriumi, bet Vesas nutvėrė jį už alkūnės. 

- Dačai, ar tu tikras, kad tau viskas gerai? 

Jis nusimetė Veso ranką. 

- Ne, po velnių, viskas blogai! 

Tačiau suvokęs, kad jo pavaldinys klausosi ištempęs ausis, 
nuleido balsą. 

- Jei kartais nepastebėjai, rytas buvo šūdinas, - sumurmėjo. 

Vesas atsiduso ir ranka perbraukė savo trumpus plaukus. 

- Kvailas klausimas. Atsiprašau. Patikėk, Dačai, Lilei viskas 
gerai. Aš tuo tikras. 

- Taip... nutęsė Dačas. Jis bijojo, kad jai daugiau negu gerai. 

- Žinai, ką tau pasakysiu? - tarė Vesas. - Aš nulėksiu į vais- 
tinę, kol tu kalbėsiesi su Milisentės tėvais. Nupirksiu kokio nors 
tepalo veido žaizdoms. Taip pat paprašysiu, kad Merili ar Vilja- 
mas suteptų sumuštinių, kad galėčiau tau atvežti. 

Dačas pažvelgė Vesui į akis ir nepamatė jose nieko veidmai- 
niško. Tiesiog gražius savo seno draugo bruožus ir nuoširdų 
susirūpinimą. O juk, nepaisant draugystės, jis jau buvo pradėjęs 
Vesu nebepasitikėti. 

- Tai padės. Ačiū. 

- Žinoma. Dabar eik. Tai - tavo spektaklis. Neužmiršk. 

Veso žodžiai išsiskiriant prasimušė pro pralaimėjimo nuo- 
jautos kiautą. Taip. Tai buvo jo pasirodymas, bet, Dieve, visi, ne- 
išskiriant nė jo paties, atrodė, tai pamiršo. Jau pats laikas jiems 
tai priminti. 

Savo kabineto link jis patraukė išsitiesęs, o jo žingsnis buvo 
tvirtesnis. Haris, lyg sargybinis, stovėjo prie kabineto durų. Da- 
čas nykščiu parodė į pastato priekį, kur stovėjo Hario auto- 
mobilis. 

- Tavo mašina baigia ataušti. 

Haris priblokštas pažvelgė į jį. 

- Sere? 

- Juk darbo diena neatšaukta dėl sniego, Hari, - tarstelėjo 
Dačas. - Neužmiršk savo pareigų! 

- Klausau, sere! 

Jaunasis policininkas nuskubėjo koridoriumi. 

Dačas įėjo į kabinetą kaip tik tuo metu, kai ponia Gan sakė 
Vaizui ir Begliui, kad jie neturėjo jokių rimtų problemų su Mi- 
lisente, išskyrus sutrikusią mitybą, bet ir tai pasisekė išgydyti. 

- Man baisu pagalvoti, kad ji dabar nežinia kur tokiu klai- 
kiu oru, - pasakė ji. 

- Štai kodėl mes džiaugiamės turėdami progą pasikalbėti su 
jumis, ponia Gan. 

Beglio balso tonas buvo švelniai tėviškas ir Dačui nepatiko, 
kaip Ganai į jį reagavo. Reikia duoti Begliui padirbėti prie šios 
bylos porą dienų ir jie pradės abejoti jo metodų efektyvumu 
taip pat, kaip abejojo Dačo metodais. 

- Ar manote, kad Benas Tirnis yra B. T., minimas jos dieno- 
raštyje? - paklausė ponas Ganas. 

- Dar nesame tuo tikri, - atsakė Beglis. - Agentas Vaizas 
tiria keletą versijų. Ponas Tirnis tėra viena jų. Mes turime viską 
labai kruopščiai ištirti prieš darydami kokias nors išvadas. 

- Bet Gusas Elmeris sakė, kad jūs užantspaudavote Tirnio 
kambarius. Ar ką nors juose radote? Ką nors, kas priklausytų 
Milisentei? 

Dačas pastebėjo, kaip agentai apsikeitė nustėrusiais žvilgs- 
niais. Vaizas nutarė atsakyti į pono Gano klausimą. 

- Mes užantspaudavome jo kambarius dėl potencialios ga- 
limybės, kad ponas Tirnis gali būti susijęs su Milisentės dingi- 
mu. Bet tai nereiškia, kad mes tikime, jog taip ir yra. 

- Bet juk jūs neužantspaudavote ko nors kito kambarių, - 
ginčijosi Ganas. - Kiek dar kitų žmonių šiose apylinkėse turi 
inicialus B. T.? 

Beglis išsisuko nuo atsakymo pats užduodamas klausimą. 

- Ar Milisentė kada nors yra kalbėjusi apie jį? 

- Yra jį minėjusi. 

- Kokiame kontekste? 

- Mano brolio parduotuvėje, kurioje ji dirba, yra skelbi- 
mų lenta. Kai kas nors sugauna didžiulę žuvį meškere, pirk- 
ta parduotuvėje, ar nušauna elnią čia pirktu šautuvu, atne- 
ša nuotrauką ir ji pakabinama toje lentoje. Reklamai. Taigi 
natūralu, kad Tirnio straipsniai ten irgi kabinami. Jis - įžy- 
miausias klientas. Milisentė laiko jį įžymybe, nes mato jo nuo- 
traukas žurnaluose. Ji susijaudindavo kiekvieną sykį, kai tik 
jis apsilankydavo parduotuvėje. Gal net paaugliškai karštai jį 
įsimylėjo. 

- Ar ji kada buvo susitikusi su juo ne parduotuvėje? - pa- 
x'ausė Vaizas. 

- Bent mes to nežinome. Tačiau dabar jau pradedame abe- 
-oti. Tokia graži mergaitė kaip Milisentė, kurios akys žiba pa- 
mačius vyresnį vyriškį... 

Ganas metė susirūpinusį žvilgsnį į žmoną, kuri šniurkščiojo 
:aikydama nosinę. 

- Tikiuosi, suprantate, apie ką kalbu. 

Jis kostelėjo, ranka užsidengęs burną. 

- Ar siejate jį su dar kuria nors iš dingusiųjų? 

- Kolega iš Šarloto policijos tiria tai, - atsakė Vaizas. 

- Aš iš anksto atsiprašau už klausimų, kuriuos pateiksiu, 
šiurkštumą, - pasakė Beglis mergaitės tėvams. - Diplomatija 
reikalauja laiko, o mes jo negalime tuščiai gaišti, ar ne? 

- Ne, sere. Klauskite. Jau ir taip pakankamai laiko sugaišta. 

Dačas ignoravo kritišką Ernio Gano žvilgsnį, mestą jo pusėn. 

- Kas sukėlė Milisentės mitybos sutrikimus? - paklausė Be- 
glis. - Ar tai buvo kada nors nustatyta? 

- Bendraamžių spaudimas, mes taip manome, - pasakė po- 
nas Ganas kalbėdamas už juos abu. - Juk žinote, kaip mergaitės 
reaguoja į savo svorį. 

Beglis nusišypsojo. 

- Aš turiu paauglę dukrą, truputį jaunesnę už Milisentę, 
kuri taip pat jaudinasi dėl savo storumo, nors sveria tik apie 
šimtą dešimt svarų. 

- Milisentė buvo suliėsėjusi iki aštuoniasdešimt septynių, - 
pasakė ponia Gan silpnu balsu. - Tai buvo mažiausias jos svo- 
ris. Štai tada mes ir įsikišome. 

Beglio prašymu jie papasakojo viską apie jos ligą ir tariamą 
pasveikimą. 

- Ji laikosi puikiai, - padarė išvadą ponas Ganas. - Galbūt 
dar numetė keletą svarų, nes lanko šokių treniruotes. Bet mes 
beveik tikri, kad ji specialiai nebeišvemia maisto. Su tuo baigta. 

Dačas nebuvo tuo įsitikinęs, o Vaizo ir Beglio žvilgsniai liu- 
dijo juos manant taip pat. 

- Kokie jos santykiai su vaikinais? - paklausė Beglis. 

- Kartais ji jų turi. Nieko pastovaus. Kaip įprasta vaikams 
Ji taip dažnai įsimyli ir nustoja mylėti, kaip ir keičia šukuose- 
nas, - pasakė ponas Ganas. 

- Jokio nuolatinio draugo? 

- Nuo Skoto laikų. 

Dačas nustebo, tą pastebėjo ir agentai. Jie pažvelgė į jį susi- 
domėję, paskui vėl atsisuko į Ganus. 

- Kokio Skoto? - paklausė Vaizas. 

- Hamerio, - atsakė ponas Ganas. - Veso sūnaus. Milisentė 
susitikinėjo su juo visus praėjusius metus, nors jie dabar tai vadina 
kitaip. „Pabuvimu drauge“, - su tam tikra panieka pridūrė Ganas. 

- Buvo? - patikslino -Vaizas. 

- Jie nutraukė ryšius kaip tik mokslo metų pabaigoje, pra- 
ėjusį pavasarį. 

- Ar žinote, kodėl? 

Ponas Ganas gūžtelėjo pečiais. 

- Tikriausiai pavargo vienas nuo kito. 

- Ne, mielasis, - įsikišo ponia Gan. - Atsitiko kažkas, kas 
privertė juos išsiskirti. Aš visada taip maniau. 

Beglis pasilenkė į priekį. 

- Pavyzdžiui kas, ponia Gan? 

- Aš nežinau. Milisentė taip niekada ir nepapasakojo. Nors 
aš ir labai stengiausi sužinoti, ji tylėjo ir dabar tyli. Galiausiai 
lioviausi klausinėti, nes mačiau, kad tai ją liūdina. Ji nustodavo 
valgyti. Aš labiau bijojau, kad ji nusimarins badu, nei sielojausi 
dėl jos vaikinų. 

Jeigu ji būtų šaukte šaukusi, kad abi problemos buvo susiju- 
sios, nuo to nei Dačui, nei FTB agentams nebūtų buvę aiškiau. 
Ir taip tas buvo akivaizdu. 

Vaizas pirmas nutraukė stojusią tylą. 

- Ašjos dienoraštyje neradau nieko apie Skotą Hamerį ar jų 
nutrūkusius santykius. 

- Ji pradėjo rašyti dienoraštį tik po to, kai išėjo iš ligoninės. 
Tai viena iš jos tęstinės terapijos dalių, - paaiškino ponas Ga- 

as. - Psichologė jai pasiūlė vesti dienoraštį ir užrašinėti jame 
:eigiamus dalykus. 

Jo burna pavirto plona, tiesia linija. 

- Taigi ji mano, kad Benas Tirnis yra pozityvus dalykas. 

- Šiuo metu dar neturime pagrindo manyti kitaip, pone 
Ganai, - įspėjo Beglis, o jo tonas buvo kietesnis nei anksčiau. 

- Galvokite, ką norite, pone Begli. 

Ganas atsistojo ir ištiesė ranką žmonai, kad padėtų jai atsi- 
xelti nuo kėdės. 

- Tačiau aš galėčiau lažintis iš pinigų, kad tai jis. Aš pažįs- 
tu visus tiek Klieryje, tiek kitose trijose kaimyninėse apskrityse 
visą savo gyvenimą. Ir nematau tarp jų nė vieno, kuris galėtų 
pradanginti penkias moteris. Tai turi būti pašalietis, kuris gerai 
pažįsta šias apylinkes ir kurio inicialai yra B. T. Benas Tirnis 
atitinka visus požymius. 


21 SKYRIUS 


Al REIKALAUJA ĮGUDIMO, - PASAKĖ VILJAMAS. 
- Ne kiekvienas tą gali padaryti. 
- Aš manau, kad man pasiseks. Turiu galvoje, negi 
tas taip sunku? 

Viljamas pasipiktino Veso Hamerio globėjišku tonu. Tai, 
kad jis buvo neprilygstamas futbolo treneris, dar nereiškė, kad 
sugeba daryti injekcijas. 

- Aš stabtelėsiu prie tavo namų pakeliui į savuosius ir... 

- Aš pats tą galiu padaryti, Ritai. 

Viljamui taip pat nepatikdavo, kai jį vadindavo Ritu. Vesas 
jį vadino Ritu nuo pat mokyklos laikų. Jis tada buvo pagyrūnas. 
Toks ir liko. Jie buvo bendraamžiai, bet Vesas kreipdavosi į Vil- 
jamą taip, lyg šis būtų buvęs vienas jo mokinių, o tai siutino. 

Viljamas labai norėjo atsiimti švirkštų ir ampulių, skirtų 
kelioms dienoms, pakuotę. Bet jis to nepadarė. Būdamas Veso 
tiekėju turėjo tam tikrą pranašumą, kuriuo labai džiaugėsi. 

- Kas tai? 

Staigus Merili pasirodymas sandėlyje išgąsdino juos abu. 
Vesas atsigavo pirmas. Jis susikimšo prekes į palto kišenes ir 
nusišypsojo žudančia šypsena. 

- Pasiruošusi mane sutikti? 

Į dviprasmišką Veso klausimą Viljamo sesuo reagavo dro- 
via šypsena. Kaip ir kiekvieną kitą moterį, meilikaujama Veso 
šypsena ją pavertė kvaile. 

Nė vienas iš jų nesišypsotų, jei žinotų tai, ką žino jis. Vilja- 
mas galėjo lengvai užgesinti jų šypsenas, jei būtų pasakęs: 

- Beje, kokie ten dulkinimosi garsai sklido iš Merili miegamo- 
io vakar vakare? 

Bet jis nepasakė nieko, nes šios bjaurios paslapties saugoji- 
mas jam teikė daugiau malonumo. Bent jau kol kas. 

- Aš tiesiog atėjau tau priminti, kad negaliu skrudinti duo- 
nos, nes nėra elektros, - pasakė ji Vesui. - Linda sumuštinius 
su pipiriniu sūriu visada daro su paskrudinta duona. 

- Visi supras, kodėl duona nepaskrudinta. 

- Ar uždėti saldžių marinuotų agurkėlių, ar krapų? 

- Pusę tų, pusę kitų. 

- O kokių bulvyčių? 

- Irgi pusę vienokių, pusę kitokių. 

— Man prireiks dar penkių minučių. 

Ir ji išėjo. Vesas atsisuko į Viljamą, paplekšnojo per palto 
kišenę ir paklausė: 

- Kiek aš tau skolingas? 

- Įtrauksiu tai į tavo sąskaitą. 

- Bet nevardyk kiekvienos prekės atskirai. 

- Nesu toks nerūpestingas. Sakei, kad Dačui reikia ko nors 
veidui? 

Vesas papasakojo apie įpjovimus ir Viljamas jam davė de- 
zinfekuojančio tepalo. Nemokamą pavyzdėlį, gautą iš farmaci- 
jos kompanijos. 

- Tai turėtų apsaugoti žaizdeles nuo užkrėtimo. Jeigu nepa- 
dės, ieškosiu ko nors stipresnio. 

Vesas perskaitė etiketę. 

- Vieną dieną būsi nubaustas, kad pardavinėji receptinius 
vaistus be gydytojo įgaliojimo. 

- Abejoju. Kas tą praneš? - paklausė Viljamas tiesmukai. 

Vesas nusijuokė. 

- Manau, tu teisus. 

Viljamas ranka parodė jam, kad išeitų iš sandėlio. Kai jie 
ėjo per prieblandoje skendinčią vaistinę, Vesas jam papasakojo 
naujausius šio ryto įvykius. 

- Tikras stebuklas, kad jie abu nebuvo mirtinai sutraiškyti. 
Turėjome jiems nuleisti neštuvus virve. Dačas pririšo prie jų 
Hokinsą. Niekada nesu girdėjęs tokio riksmo, kokį girdėjau, 
kai kėlėme jį aukštyn. Vargšas šunsnukis prastokai laikosi. 
Dačas beveik nesužeistas, bet šiaip visai paklaikęs, nes Lilė vis 
dar viršuje su Tirniu. O dar tie FTB agentai. Be asmeninių 
problemų, Dačas dar turi susitvarkyti su jais, taip pat - su Mi- 
lisentės tėvais. 

- Kokios paskutinės naujienos apie tyrimą? 

— Aš galiu atsakyti į šį klausimą, - pasakė Merili atsigręžda- 
ma į juos. Ji kaip tik vyniojo sumuštinius prie baro ir klausėsi 
vietinės radijo stoties. - Ką tik pranešė, kad FTB agentai nu- 
statė, jog Benas Tirnis yra Mėlynasis. 


Tirnis jautėsi silpnesnis, negu kada nors anksčiau. 

Jam svaigo galva, iš dalies nuo alkio, iš dalies - nuo smege- 
nų sutrenkimo. Jį nuolat kankino nesibaigiantys diegliai arba 
buki, pulsuojantys skausmai. Nuo šalčio jis taip tvirtai sukando 
žandikaulius, kad net pajuto spaudimą dantų šaknyse. 

Nebuvo galima išvengti nė vienos iš šių bėdų. Kad išgyven- 
tų, jam reikėjo pasitelkti visą įmanomą ryžtą. 

Deja, stipri valia neturėjo jokios įtakos krintančiam sniegui. 
Snigo taip, kad beveik nesimatė ribos tarp žemės ir dangaus. 
Išnyko visi orientyrai. Jis pakliuvo į absoliučios baltumos spąs- 
tus. Kadangi nesimatė horizonto, lengva buvo prarasti orienta- 
ciją ir beviltiškai pasiklysti. 

Nepaisydamas visko, jis yrėsi pirmyn, brido per sniegą, ku- 
ris vietomis siekė jam virš kelių. Prieš išeidamas iš trobelės, jis 
stabtelėjo prie įrankių pašiūrės, kad pasiimtų sniego kastuvą, 
kurį buvo ten matęs. Jis šiek tiek padėjo prasivalyti kelią, Tirnis 
jį naudojo ir kaip ramstį, irdamasis per pusnis. Kastuvas tapo 

lazda, į kurią jis atsiremdavo, kad nenukristų, kai pradėdavo 
svaigti galva. 

Netgi ekstremaliausiomis aplinkybėmis įpročiai miršta pa- 
skutiniai. Užsispyrusiai, gal net kvailai, jis nutarė eiti trumpiau- 
siu keliu, kad išvengtų lanksto, žinodamas, kad taip galų gale iš- 
eis į kelią ir sutrumpins kelionę keliais šimtais jardų. Bet miške 
io laukė pavojai, kurių jis nebuvo numatęs. Jam teko brautis 
per akmenų, nuvirtusių medžių bei kelmų, kurie buvo padengti 
dviem pėdom sniego, brūzgynus. Medžių šaknys tapo žaban- 
gomis, už kurių jis kliuvo ir klupo. 

Čiurnos ar visos kojos lūžis, ar įkritimas į kokį plyšį, iš ku- 
rio nebūtų pajėgęs išlipti, būtų reiškę jo mirtį. Jeigu tik jis būtų 
sustojęs, kad apsvarstytų visus gyvybei gresiančius pavojus, jis 
būtų apsisukęs ir grįžęs atgal. Todėl jis liepė sau susikoncen- 
truoti tik į daromą žingsnį, į tai, kad ištrauktų koją iš sniego 
šulinio ir žengtų toliau. 

Jis neleido sau mąstyti ir apie šaltį, nors jis buvo toks, kad 
ignoruoti jo buvo neįmanoma. Jo apranga visiškai netiko esa- 
momis sąlygomis. Kai jis paliko gyvenvietę vakar rytą, apsiren- 
gė tinkamai šaltai dienai - paltą, šaliką, kepurę. Bet šiandienis 
šaltis buvo kur kas stipresnis. Jis spėjo, kad temperatūra atsi- 
žvelgiant į atšiaurų vėją bus kokie minus penkiolika ar dvide- 
šimt laipsnių. Jam niekada nebuvo tekę patirti ko nors pana- 
šaus. Niekada. Per visas keliones. 

Jo pulsas ir kvėpavimo dažnis labai greitai pasiekė pavojin- 
gą ribą. Širdis įsitempė lyg balionas, kuris tuoj sprogs. Sveikas 
protas jam liepė sustoti ir pailsėti, bet jis nekreipė dėmesio. Ži- 
nojo, jei sustos, tegu ir minutėlę, daugiau tikriausiai nebepa- 
judės. 

Galų gale kas nors ras jo sušalusį kūną, o kartu su juo ir 
kuprinę. Joje - mėlynąjį kaspiną. Ir antrankius. 

Lilę ras negyvą trobelėje. 

Pradės naršyti visą apylinkę. Po vieno stulbinamo radinio 
bus aptiktas kitas. Jo automobilyje ras sniego kastuvą. Jis taps 
dar vienu įkalčiu. Pagaliau jie aptiks kapus. 


Tirnis stūmėsi į priekį. Ant jo blakstienų krito ir čia pat 
ledėjo sniegas sukeldamas laikiną aklumą, kuris ne tik erzino, 
bet ir buvo pavojingas. 

Nuo iškvepiamo oro ant jo vilnonio šaliko susiformavo 
ledo kristaliukai. 

Po drabužiais jis prakaitavo nuo įtampos. Jautė prakaito la- 
šus, riedančius liemeniu kairiame šone, kur vis dar maudė nuo 
taiklaus Lilės smūgio alkūne. 

Paprastai jo įgimtas krypties pojūtis buvo toks pat patiki- 
mas kaip kompasas. Bet kai stabtelėjo tik tam, kad pažvelgtų į 
rankinį laikrodį, jį apėmė baimė, kad šeštasis pojūtis jį suklai- 
dino. Turint galvoje, kokį plotą jis turėjo pereiti, dabar jis jau 
turėjo būti aplenkęs vingį ir išėjęs į kelią. 

Tirnis apsidairė puoselėdamas tuščią viltį susiorientuoti, 
bet sniego verpetuose vienas medis niekuo nesiskyrė nuo kito. 
Natūralūs kelio ženklai, tokie kaip akmenų krūvos ar supuvę 
kelmai, dabar buvo užkloti sniegu. Vienintelis dalykas, kuris 
ardė nepaliestą sniego baltumą, buvo jo paties brydė. 

Protas jam sakė, kad jis nebesuvokia krypties ir pametęs ke- 
lią suka ratus. Tačiau vidinis instinktas, kuris buvo stipresnis už 
protą, kuždėjo, kad jis eina teisingu kursu, kad jis tik neteisingai 
apskaičiavo, kaip toli reikia nueiti, kad išvengtų posūkio ir grei- 
čiau pasiektų kelią. 

Per daug dažnai jam teko kliautis šiuo instinktu, kad ne- 
tikėtų juo dabar. Palenkęs galvą prieš vėją, jis kiūtino pirmyn 
tikindamas pats save, kad jeigu paeis šiuo takeliu dar truputį 
pirmyn, pasieks kelią. 

Ir pasiekė. 

Ne visai tokiu būdu, kokiu tikėjosi. 

Jis nusileido ant kelio nukritęs iš devynių pėdų aukščio. 

Jo dešinė pėda pirmoji pasiekė tikslą. Ji pranėrė pro dvi- 
dešimties colių sniego sluoksnį ir atsitrenkė į ledinį paviršių su 
tokia jėga, kad Tirnis pradėjo rėkti. 

2ranešęs Begliui, Ūbautojui ir Bertonui, kad laiko Beną Tirnį 
=usikaltėliu, Ernis Ganas daugiau neturėjo ką pasakyti. Netaręs 
Žaugiau nė žodžio, jis nulydėjo žmoną prie durų. Jų išėjimas 
>adarė šiek tiek erdvės viršininko Bertono kabinete. 

Beglis nutraukė nejaukią tylą. 

— Mums reikia pasikalbėti su jaunuoju Hameriu. 

Ūbautojas iš anksto numatė, koks bus kitas Beglio žingsnis. 

- Bus įdomu išgirsti, kaip jis jaučiasi dėl Milisentės 
dingimo. 

- Kaip jis jaučiasi? Dar tik prieš metus jie draugavo, - pa- 
sakė Bertonas. 

- Taigi mes norime su juo pasikalbėti. Ar jūs prieštaraujate? 

Beglio „riešutų spaustukas“ vertė Dačą prieštarauti. 

- Norėčiau pirmiau informuoti Vesą. 

- Kodėl? - paklausė Ūbautojas. 

- Tai yra kriminalinis tyrimas, - pasakė Beglis. - Kiekvienas 
gali būti apklaustas. Man visiškai nesvarbu, kas yra jo tėvelis. 

- Kaip tik tuo mes skiriamės, - atšovė Bertonas karingai. 
Mes negalime nei iš šio, nei iš to atsirasti prie jų durų ir pradėti 
klausinėti apie Skoto ryšį su prapuolusia mergina. 

Beglis nusijuokė: 

- Kodėl, po velnių, ne? 

- Todėl, - tvirtai atsakė Bertonas, - kad mes čia nepripratę 
taip elgtis. 

- Tai, kaip jūs elgiatės čia, nepadėjo jums rasti tų moterų, 
ar nę? 

Supjaustytas Bertono veidas dar labiau paraudo, tačiau Be- 
glis pakėlė ranką į viršų mėgindamas apsiginti nuo to, ką po- 
licijos viršininkas ketino išrėžti. 

— Gerai, jau gerai, atvėskite. Niekada nesakykite, kad FTB 
laužo vietinį etiketą. Ar ne Hameris turėtų mums atvežti su- 
muštinių priešpiečiams? 

- Taip. 

- Kai tik jis atvyks, pasakykite, kad norime pasikalbėti su 
Skotu. Nesileiskite į smulkmenas, tiesiog pasakykite, kad turi- 

me Skotui keletą klausimų. Kai pavalgysime, iš karto važiuos:- 
me pas juos į namus. 

Linktelėjęs galva Bertonas išžygiavo. 

- Jie yra geri draugai, - pasakė Ubautojas, kai policijos vir- 
šininkas nebegalėjo jų girdėti. 

- Mums reikės tą turėti galvoje. 

Tą pasakęs Beglis pareikalavo trupučio ramybės. Užverda- 
mas duris Ūbautojas pamatė, kaip jis siekė Biblijos. 

Laukiamajame Ūbautojas, ignoruodamas priešišką dispe- 
čerio žvilgsnį, paklausė, kuri telefono linija dirba. Jis pamėgino 
paskambinti Perkinsui į Šarlotą, bet atsiliepė tik balso paštas. 
Tada Ubautojas perdavė glaustą informaciją apie dingusią elek- 
trą ir nepatikimą mobilųjį ryšį. 

- Jei nepasiseks pasiekti manęs policijos telefonu, skambink 
į mano pranešimų gaviklį ir spausk tris, tris ir tris. Tai bus sig- 
nalas, kad turiu patikrinti elektroninį paštą savo nešiojamaja- 
me kompiuteryje. 

Kai jis jau dėjo telefono ragelį į vietą, įėjo Vesas Hameris, 
nešdamas dėžę, pilną suvyniotų sumuštinių. Jis dar prieš pra- 
dedant užkandžiauti papasakojo, kas buvo pranešta per vietinį 
radiją. Į tai Ūbautojas atsakė: 

- Negali būti, kad tu rimtai kalbi. 

- Tai taip pat rimta, kaip mirtis ir mokesčiai, - niūriai atsi- 
liepė Vesas. - Ar norite, kad nuvažiuočiau ten ir paprašyčiau jų 
pritildyti radiją? 

- Per vėlu. Arklys jau išleistas iš arklidžių, - atsiliepė Dačas 
vietoj Ūbautojo. - Beprasmiška uždarinėti duris dabar. 

Ūbautojui atrodė, kad Dačas per daug nesigraužia dėl to, 
kas buvo pranešta. Ko gero, netgi slapta džiūgauja. Specialu- 
sis agentas Beglis, atvirkščiai, atrodė, sprogs iš įsūčio. Ūbau- 
tojui nepasisekė, kad kaip tik jam teko informuoti Beglį apie 
fiasko. 

Ūbautojas išklausė tiek detalių, kiek manė esant reikalinga, 
tada paliko kitus bevalgančius, o pats nuėjo į kabinetą. Lengvai 
pabeldęs į duris, ištarė: 

- Sere? 

- Įeik, Ubautojau. 

Beglis pabaigė skaityti vieną Šventojo Rašto skyrių, tada už- 
vertė knygą ir mostelėjo Ūbautojui, kad šis užeitų į vidų. 

Ūbautojas uždarė duris ir negaišdamas laiko įžangai papa- 
sakojo visas naujienas. 

Specialusis agentas trenkė kumščiu į stalą ir pašoko ant kojų. 
Iš pasiutimo spjaudydamasis ir keikdamasis, aptaškė sienas. 

Ubautojas protingai tylėjo tol, kol Beglio pykčio proveržis 
aprimo. 

- Sere, vienintelis geras dalykas tai, kad klausytojų audito- 
rija yra ganėtinai maža. Tik tie, kurie turi tranzistorinius imtu- 
vus, gali šiandien klausytis radijo. 

Ūbautojas mintyse peržvelgė informaciją, kurią gavo iš 
Dačo ir Veso. 

- Abu didžėjai - nerandu geresnio žodžio - yra vietiniai. Jie 
abu - miškininkai, išėję į pensiją. Kad turėtų kokį nors užsiė- 
mimą, pradėjo perdavinėti vietines žinias kiekvieną šeštadienio 
rytą. Tai - lyg savotiška skelbimų lenta. Jiems gerai sekėsi ir jų 
programa buvo pradėta transliuoti kiekvieną rytą, visas septy- 
nias savaitės dienas. Jie būna eteryje nuo šešių ryto iki šešių 
vakaro. Didžiąją jų programos dalį sudaro tauškalai. 

- Jiems patinka jų pačių balsų skambesys. 

- Tikriausiai. Jie taip pat leidžia muziką, dažniausiai kantri 
stiliaus, bet labiausiai juos mėgsta dėl liežuvavimo. Jų veikla 
labai paprasta. Jie transliuoja laidas iš Elko gyvenvietės, o ka- 
dangi turi avarinį generatorių, gali perdavinėti žinias ir dabar, 
kai prapuolė elektra. 

Beglis vaikščiojo ratu aplink Dačo stalą, kumščiu daužyda- 
mas delną. 

- Jeigu aš kada nors sužinosiu, kas nutekino informaciją 
šiems dviem rėksniams, taip spirsiu į užpakalį, kad jis pradės 
bezdėti per ausis. 

Ūbautojui nepasisekė greitai suregzti jokio tinkamo atsaky- 
mo, taigi jis palaukė porą sekundžių. 

- Netikiu, kad mes kada nors sužinosime tai, sere. Tai galėjc 
būti bet kas. 

- Kad ir kas jis būtų buvęs, jis pavertė mėšlu visą mūsų dis- 
kretiškumą. 

- Taip, sere. 

Beglio raukšlės pagilėjo. 

- Ūbautojau, mes turime būti visiškai tikri, kad pasieksimeė 
Tirnį anksčiau už kitus. 

- Visiškai jums pritariu. 

- Griebk sumuštinį, skambink į Šarloto poskyrį ir užsakyk 
sraigtasparnį. 

Ir badydamas pirštu juos skiriančią erdvę pridūrė: 

- Aš noriu sraigtasparnio ir gelbėjimo komandos, kad būtų 
galima užskristi į kalno viršūnę. 

Ūbautojas pažvelgė pro langą. 

- Žinau, žinau, - irzliai tarstelėjo Beglis, - bet man reikia 
sraigtasparnio, kuris galėtų skristi tokiu mėšlinu oru. Supratai? 

- Supratau, sere. 

Beglis pasuko durų link, bet po akimirksnio stabtelėjo. 

- Ūbautojau, laikyk paslaptyje visus pokalbius su Šarlotu. 
Kuo mažiau visi čia žinos apie mūsų planus, tuo geriau. 

— Netgi policija? 

Beglis atidarė duris ir ištarė: 

- Ypač policija. 


Skausmas traukė paskutinį orą iš Tirnio plaučių. Ašaros, vos 
ištryškusios iš akių, tuoj pat virsdavo ledu. Gulėdamas ant 
nugaros Tirnis sodriai ir garsiai keikėsi iš pykčio ir nevilties. 
Kai aprimo pirminis deginantis skausmas, jam pasidarė ma- 
lonu gulėti sniege, jis suvokė, kad jam gresia pavojus mirti- 
nai sušalti. Taip ir atsitikdavo - auka pajusdavo apgaulingą 
komfortą. 

Nors reikėjo milžiniškų valios pastangų, jis pajudino sužeis- 
tą čiurną. Skausmas, kuris perskrodė koją, privertė jį žioptelėti, 
bet pabudino jį iš apgaulingo stingulio. 

Jis atsisėdo. Galva taip sukosi, kad jis ją suėmė abiem ran- 
xom tikėdamasis taip numalšinti svaigulį. Jis vos spėjo nu- 
sitraukti šaliką nuo burnos, kad galėtų vemti tiesiai į sniegą. 
Vėmė tulžimi, o skrandžio spazmai vėl sukėlė didžiulį skausmą 
šonkauliuose. 

Jis keletą kartų giliai įkvėpė, tada remdamasis kaire koja 
atsistojo. Patikrino dešinės čiurną lengvai ją sukdamas. Ją pra- 
gariškai skaudėjo, bet neatrodė, kad būtų sulaužyta. Tai buvo 
neblogai. Šiuo metu netgi atrodė sėkmė. 

Jis vėl pradėjo eiti pasiremdamas sniego kastuvu. 

Sutelkęs visas pastangas į judėjimą, prarado laiko ir atstu- 
mo jausmą. 

Čiurna taip pat reikalavo dėmesio. Jautė, kaip ji tinsta bate. 
Iš tikrųjų jo ankštas batas neleis jai labai ištinti. Bet galbūt su- 
trikdys kraujotaką ir pėda nušals? O tada gangrenuos? Kodėl 
jis nesugeba nieko prisiminti apie būtinąją pirmąją pagalbą? 
Arba savo pašto indekso? Arba savo telefono numerio Virdži- 
nijoje? 

Jėzau, koks jis alkanas! Be to, jį kankina šleikštulys, verčian- 
tis žiaukčioti. 

Nors jis buvo sušalęs iki kaulų smegenų, oda degė karščiu. 

Bet bjauriausias buvo tas prakeiktas svaigulys. 

Mirtinas kraujo krešulys, kuris galėjo susiformuoti leidžian- 
tis ant kelio su tokiu trenksmu gal jau dabar keliauja kraujagys- 
lėmis į smegenis, plaučius ar širdį. 

Įvairios keistos mintys, tokios kaip ši, sklandė po jo galvą 
lyg jonvabaliai. Jos pranykdavo dar nespėjus jų iki galo suvokti. 
Tačiau jam užteko proto suprasti, kad prasideda kliedesys. 

Iš tikrųjų tie įvairūs skausmai, kuriuos jautė, tapo jo drau- 
gais. Be jų jis būtų patekęs į euforinę būseną, atsigulęs, pa- 
sidėjęs skruostą ant sniego patalų ir numiręs. Bet skausmai 
buvo atkaklūs. Kaip smailūs virbai varstė jį ir vertė tęsti ke- 
lionę. Kaip tik jie neleido jam užsnūsti, vertė eiti, o kartu likti 
gyvam. Tuo tarpu jis norėjo sustoti. Atsigulti. Pamiegoti. Pa- 
siduoti. 


22 SKYRIUS 


ODĖL? KAM? KODĖL Aš? 
- Ar negali aprimti? - paklausė Vesas pakeldamas 


balsą labiau už Skotą. - Juk jie neatvyksta čia tavęs 
kuo nors apkaltinti. 

- Iš kur žinai? 

- Netgi jei taip būtų, tu juk neturi ko slėpti? Tiesa? Tiesa, 
sūnau? 

- Tiesa. 

- Tada kodėl taip ardaisi? 

- Aš nesiardau. 

Bet, Doros manymu, jis tikrai ardėsi. 

Kažkodėl Skotas baisiai nervinosi, kad teks kalbėtis su FTB 
agentais. Jo akys neramiai lakstė tarp jos ir Veso. Jis atrodė, lyg 
būtų kuo nusikaltęs, o jo elgesys prieštaravo jo žodžiams, kai jis 
sakė neturįs ko slėpti. Vesas manė, kad abejingumas taip pat 
turėtų kelti susirūpinimą. 

- Jie nori tik kažkokios informacijos apie Milisentę. Dačas 
sakė, kad tai - įprasta procedūra. 

- Jie galėtų surinkti biografinius faktus apie Milisentę ir iš 
šimtų kitų šaltinių, - įsiterpė Dora. - Kodėl jie pasirinko Skotą? 

- Todėl, kad jis buvo Milisentės vaikinas. 

- Bet tai buvo praėjusiais metais. 

- Aš žinau, kada tai buvo, Dora. 

- Nekalbėk su manimi tokiu tonu, Vesai. Aš noriu pasakyti, 
kad daug kas nutiko Milisentei nuo praėjusio pavasario, kai ji 
ir Skotas nutraukė ryšius, bei praėjusios savaitės, kada ji dingo. 
Kokią reikšmę dabar turi tas jų praeities ryšys? 

- Jokios. Ir Skotas galės jiems tą pasakyti. 

Atsisukęs į Skotą jis tarė: 

- Jie tikriausiai norės sužinoti, kaip ilgai tu draugavai su 
Milisente ir kodėl jūsų santykiai nutrūko. 

Dora pažvelgė į juos abu ir iš karto užuodė, kad jie kažką 
nuojos slepia. Toks slapukavimas ją nervino. 

- Skotai, o kodėl tu nutraukei ryšius su ja? 

- Jis mums pasakė kodėl, - ištarė Vesas. - Jų santykius apė- 
mė rutina. Jis tiesiog pavargo nuo jos. 

- Aš nemanau, kad tik dėl to. 

Žvelgdama tiesiai sūnui į veidą ji sušvelnino balsą. 

- Kas atsitiko tarp jūsų? 

Skotas gūžtelėjo pečiais, lyg mėgindamas nusikratyti 
klausimo. 

- Buvo taip, kaip sakė tėtis. Mes tiesiog liovėmės vienas kitu 
domėtis. 

Nors Dora tylėjo, buvo matyti, kad ji abejoja. 

- Jėzau, argi tu manimi netiki? - sušuko Skotas. - Kam 
man meluoti? 

- Galbūt dėl tos pačios priežasties, dėl kurios išslinkai vakar 
naktį pro langą. 

Atrodė, Skotui kas trenkė basliu į tarpuakį. Jis prasižiojo, 
tada užsičiaupė, turbūt suvokęs, kad ginčytis beprasmiška. 

Dora atsisuko į Vesą ir tarė: 

Šį rytą pastebėjau, kad pažeista signalizacija ant jo lango. 

- Aš žinau. 

Dabar Dora atrodė lyg pritrenkta. 

- Tu žinojai? Ir tylėjai? 

- Aš žinau viską, kas vyksta šiuose namuose, - ramiai atsa- 
kė Vesas. - Pavyzdžiui, žinau, kad jis pažeidė signalizaciją dar 
tada, kai susitikinėjo su Milisente. Ji dažnai atsidurdavo jo mie- 
gamajame po to, kai mes nueidavome miegoti. 

„Atrodo, jis kalba tiesą“, - pamanė Dora. Skoto skruostai 
liepsnojo. 

- Manęs visai nestebina, kad jis kartais dingsta paslapčio- 
mis, - tęsė Vesas. - Tai nieko ypatingo. 

Ji nepatikliai pažvelgė į savo vyrą. 

- Aš nesutinku, - pasakė. 

- Jam beveik devyniolika, Dora. Tokio amžiaus vaikai dažnai 
negula iki vėlumos. Ar tu jau neatmeni, ką reiškia būti jaunam? 
Supykusi dėl Veso nuolaidumo ji sugniaužė kumščius. 

- Viskas ne dėl to, kad jis bastosi iki vėlumos. Tai dėl to, kad 
jis tą daro paslapčiomis. 

Ji atsisuko į Skotą ir paklausė: 

- Kur tu ėjai praėjusią naktį? 

- Niekur, tiesiog... išėjau pakvėpuoti grynu oru. Todėl, kad 
negaliu būti nuolat uždarytas šiame name. 

- Matai? 

Ji ignoravo Vesą. 

- Skotai, gal tu vartoji narkotikus? 

- Jėzau, mama, ne. Iš kur tau atėjo tokia mintis? 

- Tai galėtų paaiškinti tavo nuotaikos svyravimus, tavo... 

- Ar neatsipalaiduotum, Dora? - nutraukė ją Vesas, jo glo- 
bėjiško tono ji negalėjo pakęsti. - Kaip visada, tu viską perdedi. 

Ji nenorėjo pasiduoti. 

- Jeigu tai ne narkotikai, tada kas nors kito. Ką tu slepi nuo 
mūsų, Skotai? 

Ji mėgino kalbėti švelniu, rūpestingu, nesmerkiančiu ir ne- 
grasinančiu balsu. Priėjusi prie Skoto drąsinamai suspaudė 
jo ranką. 

- Pasakyk mums, kas darosi. Nesvarbu, kaip blogai tai būtų, 
tavo tėvas ir aš tave paremsime. Tačiau kas yra? Ar žinai, kas 
atsitiko... 

Ji nutilo, nedrįsdama užduoti gąsdinančio klausimo, prieš 
tai neįkvėpusi oro. 

- Ar tarp tavęs ir Milisentės buvo kas nors, ko negalėjo ma- 
tyti pašalinės akys? Ar pareigūnai atrado ką nors... 

- Ar tu, po velnių, neužsičiaupsi? - Vesas pagriebė ją už 
rankos ir atsuko į save. - Ar tu kuoktelėjai? Jis nėra su tuo su- 
sijęs. Nei su nelegaliais narkotikais. Ar dar su kuo nors. Jis yra 
tipiškas aštuoniolikmetis. Ir viskas. 

- Paleisk mane, - Dora išlaisvino ranką. - Kažkas negerai 
mano sūnui ir aš noriu sužinoti tą anksčiau, kol čia atsiradę 
FTB agentai išpeš iš jo informaciją. Kas dedasi? 

- Nieko. 

- Kažkas, Vesai, - dabar jau rėkė Dora. - Mūsų sūnus visai 
ne toks, koks buvo praėjusiais metais. Nesakyk man, kad nieko 
nėra! Aš nei kvaila, nei akla. Nors atrodo, kad tu taip manai. Aš 
turiu teisę žinoti, kas dedasi su mano sūnumi. 

Jis prikišo veidą prie jos. 

- Tu nori žinoti, Dora? 

- Tėti! 

Vesas įkišo ranką į savo palto kišenę ir ištraukė dėžutę su 
vienkartiniais švirkštais ir ampulėmis. Ji atšoko nuo jo ištiestos 
rankos. 

- Kas čia? 

- Steroidai. 

Ji spoksojo į jį išsižiojusi. Paskui atsisuko į Skotą. 

- Tu leidaisi steroidinius hormonus? 

Skoto žvilgsnis nukrypo į Vesą, po to - į Dorą. 

- Ne aš pats. Ponas Ritas. 

Ji tylėjo negalėdama patikėti. Kažkas garsiai pabeldė į duris. 

- Mūsų svečiai. 

Vesas viską ramiai sudėjo atgal į kišenę ir pakabino paltą 
ant kabliuko prie galinių durų. 

- Skotai, atidaryk duris ir įleisk juos. Nesinervink. Dačas 
bus su jais. Pasiūlyk jiems atsisėsti ir pasakyk, kad mes tuoj at- 
eisime. 

Skotas liko stovėti, kur stovėjęs, ir žvelgė į motiną su gėda 
ir atsiprašymu akyse. 

- Ar girdėjai mane, Skotai? - Veso balsas buvo švelnus, bet 
įsakmus. 

Skotas apsisuko ir nuėjo atidaryti durų pasigirdus antram 
beldimui. 

Vesas priėjo arčiau Doros. Ji jautė jo karštą kvėpavimą. 

- Tu elgsies taip, lyg šiuose namuose viskas būtų puiku. Su- 
pratai? Tai mūsų asmeninis reikalas. Ir jis liks šeimoje. 

Ji blykstelėjo akimis. 

- Kaip tu galėjai tą daryti savo sūnui? Juk žinai, kad tai nuodai. 

- Kaip visada perlenki. 

- Ar kada susimąstei apie šalutinį poveikį? 

- Tai nedidelė kaina, turint galvoje, kokią įtaką jie gali pa- 
daryti jo... 

- Man visiškai nesvarbūs jo sportiniai pasiekimai! - su- 
švokštė ji, lyg būtų suflerio būdelėje, nepamiršdama vyrų greti- 
mame kambaryje. - Man nerūpi, koks stiprus ar ištvermingas 
jis yra futbolo aikštėje. Man rūpi jo gyvenimas. 

Ji jautė prarandanti savitvardą, o dabar tam buvo netinka- 
mas laikas. Ji įkvėpė porą kartų, kad aprimtų. Tačiau viduje vis 
dar virė pyktis ir ji tęsė: 

- Ar nepastebi, kaip jis nuo jų pasikeitė? 

- Taip, jo nuotaika kaitaliojasi. Galbūt dėl šalutinio poveikio. 

- Be to, jis agresyvus. 

Vesas abejingai gūžtelėjo pečiais. 

- Truputį daugiau agresyvumo jam yra privalumas, o ne 
trūkumas. 

Po visų kitų absurdiškų vyro išvedžiojimų šis ją galutinai 
pribloškė. 

- Tu esi siaubūnas. 

Vesas nusijuokė. 

- Ką? Aš maniau, kad tau palengvės, kai sužinosi, kad po- 
kyčius, kuriuos matai Skoto elgesyje, sukėlė steroidai, kad jie 
nesusiję su ta manipuliatore kale. Kaip tik tokia ji ir buvo. 

- Buvo? Kodėl kalbi apie Milisentę būtuoju laiku? 

Vesas pasilenkė virš jos. 

- Todėl, kad jos santykiai su Hamerių šeima jau yra 
praeitis. 

Dora dabar jau ne tik baisėjosi. Ji bijojo. 

- Ką čia kalbi? 

- Taigi tu nori sužinoti, kodėl Skotas ir Milisentė nutraukė 
ryšius? Tik nepamiršk, kad pati prisiprašei. Ji nuolat trukdė jam 
treniruotis. Skambino bet kuriuo paros metu, ateidavo stebėti 
treniruočių, kol galutinai jį pribaigė, nes pakišdavo jam savo 
„skylutę“, vos tik jis užsimanydavo. Aš nenorėjau, kad ta lie- 
sa kalaitė sužlugdytų visus mūsų planus. Tam, kad jis pagaliau 
pradėtų galvoti apie varžybas, turėjau įsikišti. Norėjai sužinoti 
didžiąją paslaptį? Dabar žinai. 

- Ką gi tu padarei? 

- Neturi reikšmės. Svarbiausia, kad aš visiems laikams už- 
baigiau jų mažutį karštą romaną. 

Jis trinktelėjo jai į krūtinkaulį. 

- Tai turi likti šeimoje. 

Tada apsisuko ir paliko ją vieną. Nors ją supo gerai pažįsta- 
mi daiktai, ji pasijuto svetima savo pačios namuose, suglumusi 
dėl to, kas atsitiko. 

Ji girdėjo Vesą, šnekų kaip visada, įsileidžiant į namus FTB 
agentus, kurie atvyko apklausti jų sūnaus dėl Milisentės Gan 
dingimo. 


Viljamas ir Merili iš vaistinės išėjo kartu. Kadangi dingo elek- 
tra, nebuvo prasmės laikyti vaistinę atidarytą. Neveikė nei ka- 
sos aparatas, nei kompiuteris, kuriame buvo visi duomenys 
apie klientus bei jų vartojamus vaistus. Gal tai ir nebuvo labai 
svarbu, nes iš tikro niekas neužsuko į vaistinę nuo tada, kai Ve- 
sas išėjo iš jos su sumuštiniais, skirtais policijos poskyriui. 
Merili paėmė maistą iš baro šaldytuvo į namus sau ir Vil- 
jamui, nes žinojo, kad jis suges, kol Linda sugrįš ir vaistinė vėl 


bus atidaryta. 

Jie nusprendė palikti Merili mašiną prie vaistinės, o namo 
grįžti Viljamo automobiliu. 

- Nėra jokios prasmės abiem atskirai mėginti važiuoti tokiais 
keliais, - pasakė Viljamas. Užrakinęs duris, ant jų pakabino rašte- 
lį su informacija klientams, kad prireikus galės jį rasti namuose. 

Kai jie jau buvo mašinoje ir pakeliui į namus, Merili ištarė: 

- Jeigu kas nors kada nors sužinos, kad tu namie turi recep- 
tinių vaistų vaistinėlę, prarasi licenciją. 

- Aš tuos vaistus laikau neatidėliotiniems atvejams ir tik 
tokiems klientams, kurie savo privilegijos piktam nepanaudos. 
Be to, tie vaistai, kuriuos aš išduodu, visur kitur pasaulyje, iš- 
skyrus Ameriką, parduodami be recepto. 

Jis lėtai pasuko už kampo, po to prisilenkė arčiau rūko ap- 
traukto priekinio stiklo, kad geriau matytų. 

- Įdomu, ką tai reiškia? 

Jie kaip tik buvo gatvėje, kurioje gyvena Hameriai. Priešais Ha- 
merių namus stovėjo kažkoks sedanas ir Dačo Bertono bronko. 

- Ar tai ne FTB agentų mašina? - paklausė Merili. 

- Manau,jų. Tas Beglis - storžieviškiausias žmogus, kokį tik 
kada esu sutikęs. 

- Nemanau, kad jis taip elgėsi specialiai. Tiesiog jis labai 
kvalifikuotas ir rodo savo galią. 

- Aš taip pat kvalifikuotas ir turiu autoritetą, bet nekalbu su 
žmonėmis iš aukšto. 

Vargu ar vadovavimas vaistinei, kurioje dirbo viena dar- 
buotoja, galėjo būti palygintas su vadovavimu FTB padaliniui, 
bet Merili nutarė šį pastebėjimą pasilaikyti sau. Ji nenorėjo rie- 
tis su Viljamu, nors jis kabinėjosi prie jos visą dieną. 

Kai jie susilygino su Hamerių namu, Viljamas pasakė: 

- Aš nesistebiu čia matydamas Dačą, bet ką čia vei- 
kia FTB? 

- Gal jie kalbasi su Vesu apie tai, ką jis įsikišo į palto kišenę, 
kai užklupau jus sandėliuke, - nerūpestingai mestelėjo Merili 
norėdama pamatyti brolio reakciją. 

Jis atsakė mechaniškai: 

- Paėmė vaistų nuo galvos skausmo Dorai. 

- Tu meluoji. 

- O tu, sese, niekada nemeluoji nei žodžiais, nei darbais. 

Tada, gręždamas ją akimis, suktai pridūrė: 

- O gal kartais meluoji? 

Jis sukikeno matydamas jos pastangas reaguoti ramiai. 

- Prakrapštyk padoriausio gyvenimo paviršių, Merili, ir rasi 
dviveidiškumą. Netgi savo gyvenime. 

Ji nusisuko nuo jo ir pažvelgė pro keleivio langelį. 

- Norėčiau, kad būtum teisus, Viljamai. Man patiktų saugo- 
ti tamsią paslaptį. 

- Galbūt Hameriai turėjo tokią paslaptį, kurią atskleidė 
FTB. Lažinčiausi, kad tai susiję su Skotu. 

- Kodėl su Skotu? 

- Todėl, kad dabar šie federaliniai genijai jau bus sužinoję 
apie jo ryšį su Milisente. 

- Jie kurį laiką buvo mylimieji. Bet kas čia ypatingo? 

- Mylimieji, - pasakė jis pašaipiai, - koks keistas ir senama- 
diškas žodis apibūdinti jų ryšiui. Ji juk vartojo kontraceptines 
tabletes. 

- Dauguma mergaičių vartoja. 

- Puikiai tą žinau. Tai sudaro nemažą mano biznio dalį. Bet 
ar žinai, kad Milisentė liovėsi jas vartoti. 

- Turi galvoje, kad ji pastojo? 

- Taip. 

- Aš tikra, kad tu klysti, Viljamai. 

- Iš savo stebėjimo taško vaistinėje aš daug ką matau ir 
viską prisimenu. Vieną dieną Skotas su Milisente sėdėjo prie 
staliuko ir aš mačiau, kaip ji buvo padėjusi ranką ant jo vyriš- 
kumo. Ar reikia daugiau detalių? 

- Ne. 

- Aš jau buvau benorįs sakyti, kad jeigu jie negali kontroliuoti 
savo impulsų, tegu verčiau išeina, kai jie ir patys priėjo prie tokios 
pačios išvados. Jie labai skubėjo. Jis netgi užmiršo sumokėti. 

- Ir tu manaič.. 

- Kai jie kitą kartą buvo vaistinėje, praėjus maždaug savai- 
tei, jis net nenorėjo į ją žiūrėti. Per tą savaitę aiškiai kažkas atsi- 
tiko. Kažkas rimto. Pavyzdžiui, vėluojančios mėnesinės. 

Merili ryžtingai papurtė galvą. 

- Aš vis vien manau, kad tu klysti. Jeigu Milisentė būtų bu- 
vusi nėščia, Skotas būtų prisiėmęs atsakomybę. Arba jei jis to 
nebūtų norėjęs daryti, jo tėvai būtų tuo pasirūpinę. 

Viljamas nusijuokė. 

- Vesas niekam neleistų griauti planų, susijusių su Skoto 
ateitimi. Niekam. Nebūtų leidęs jam išsidūkti. Vesas labai juo 
didžiuojasi. 

Paskutinė jo pastaba suerzino Merili. Ji buvo tikra, kad toks 
ir buvo jo tikslas. 

Ji pasakė: 

- Aš esu įsitikinusi, kad nei Skotas ir tikrai jau ne Dora, ir 
net Vesas neignoruotų... 

- Aš nesakiau, kad jie ignoruotų nepageidaujamą ir nepa- 
togų nėštumą. Bet Vesas būtų padaręs viską, kas būtina, kad ta 
problema išnyktų. 

Merili lengvai sutiko, kad taip ir būtų. Vesas taip ir elgtųsi. 


- Įdomu, kas čia dėjosi? - po nosimi suburbėjo Beglis, kai jie 
su Ūbautoju mėgino apledėjusiu keliuku nuo Hamerių namų 
nueiti į savo mašiną. 

- Negalėčiau pasakyti, sere. 

Kai jie įsėdo į FTB biuro sedaną ir Ubautojas užvedė variklį, 
Beglis pasakė: 

- Bet tu užuodei šį tą, tiesa? Tos povandeninės srovės ne- 
buvo vien tik mano vaizduotė? 

- Žinoma, ne. Jaučiausi taip, lyg žiūrėčiau spektaklį, kuria- 
me visi labai rūpestingai išmokę sako savo žodžius. 

- Gera analogija. 

Beglis nusimovė pirštines ir vikriai patrynė rankas stebėda- 
mas, kaip Dačas atsisveikina su Vesu prie paradinių Hamerių 
durų. Po to policijos šefas nuėjo prie bronko ir įlipo į jį. 

Atsigręžęs į namo fasadą, Beglis garsiai mąstė. 

- Motina, atrodė, tuoj subyrės į šipulėlius. Vesas Hameris 
>er garsiai kalbėjo ir buvo per daug komunikabilus bei nerū- 
>estingas. Aš nesupratau nė vieno prakeikto dalyko, kurį jis pa- 
sakė. Bertonas balansavo kažkur per vidurį pridengdamas savo 
::gametį draugą nuo mūsų ir visiškai nesirūpindamas Milisente 
Gan, nes viskas, kas jam dabar rūpi, tai jo buvusi žmona. O 
vaikas... 

- Melavo. 

- Per akis. 

Ubautojas palaukė, kol nuvažiuos bronko, tada išvairavo 
sedaną paskui jį ir saugiu atstumu sekė iš paskos. 

Beglis nukreipė į save šildymo ventiliatorių, nors jis vis dar 
pūtė šaltą orą. 

- Bet apie ką jis melavo, Ūbautojau? Apie ką visi, išskyrus 
mus, sukosi? Štai ko aš negaliu pilnai suvokti. 

- Nežinau, sere. Ir nemanau, kad Bertonas žinojo. 

- Jis atrodė apstulbęs, ar ne? 

Minutę pamąstęs, Ūbautojas atsakė: 

- Nors jis ir Vesas Hameris laikomi geriausiais draugais, 
pajutau trintį tarp jų. Slaptą... konkurenciją. 

Beglis pasisuko į jį ir iššovė iš įsivaizduojamo pistoleto. 

- Mirtinas šūvis, Ūbautojau. Aš taip pat tą pajutau. Jie sako 
reikiamus dalykus, vaidina artimus draugus, tačiau kažkas sle- 
piasi po visu tuo paviršiumi. 

- Apmaudas, - pasakė Ūbautojas. Visais praktiniais klau- 
simais Hameris, kaip miesto tarybos pirmininkas, yra Bertono 
bosas. Bertonui nepatinka jam atsiskaitinėti. 

- Galbūt taip ir yra, Ūbautojau. Galbūt taip ir yra. 

Jis nuvalė lango stiklą rankove. 

- Vis vien nelabai kas matyti, ar ne? 

- Tikrai nelabai. 

Beglis išgirdo pypsėjimą tuo pat metu kaip ir Ubautojas. Jis 
patikrino pranešimų gaviklį, kuris buvo prisegtas prie diržo. 

- Perkinsas, - pasakė. 

Kurį laiką mašinoje girdėjosi tik valytuvų čiužėjimas, pro 
ventiliatorius srūvančio oro ūžimas ir sniego girgždėjimas po 
padangomis. Galų gale Beglis pasakė: 

- Jaunuolis ypač susinervino, kai jūs paklausėte apie jo ir 
Milisentės išsiskyrimo priežastį. Abu tėvai tuo momentu taip 
pat atgijo ir susidomėję laukė atsakymo į šį klausimą. 

- Ypač ponia Hamer. 

- Dėl to, kad ji, kaip ir mes, netiki tokiu paaiškinimu, kaip 
„pavargo vienas nuo kito“. 

- O kaip ponas Hameris? 

- Aš vis dar mąstau apie tai, Ūbautojau. Bet mano vidinė 
nuojauta sako, kad treneris žino daug daugiau, negu pasako 
mums. 

- Apie jų išsiskyrimą? 

- Apie viską. Jeigu tu nesi kino žvaigždė, sąvadautojas ar 
padėvėtų automobilių pardavėjas, tau jokios naudos iš jo šyp- 
senos. 

Ubautojas pastatė mašiną į laisvą vietą prie bronko priešais 
policijos poskyrį. Jie įžengė į pastatą tik keliomis sekundėmis 
vėliau už Dačą Bertoną. Pastato vidus dvelkė sudeginta kava, 
drėgna vilna ir seniai po dušu nesimaudžiusiais vyrais, tačiau 
čia bent jau buvo šilta. 

Dispečeris pasakė Ubautojui: 

- Jūs paprašytas paskambinti Perkinsui į Šarlotą, kai tik čia 
pasirodysite. 

- Gerai. Ar galiu vėl pasinaudoti jūsų telefonu? 

Dispečeris mostelėjo neužimto stalo link. 

Beglis, priverstas laukti, kol išgirs, ką sužinojo Ūbautojas, 
priėjo prie Bertono, kuris pylėsi puodelį kavos. 

- Kaip jums atrodo mūsų vizitas pas Hamerius? 

- Niekaip, - atsakė Bertonas. 

- Nėra jokio reikalo įsižeisti. 

Bertonas sušnarpštė į savo kavos puodelį, atsigėrė gurkšnį 
kavos, o tada paklausė: 

- O kaip jums atrodo tas vizitas? 

- Vesas ir Dora Hameriai yra toli nuo Vordo ir Džun Kly- 
-zrių, be to, kažkas negero dedasi su jų vaiku. 

- Ir jūs tą supratote per trisdešimt minučių, praleistų su jais? 

- Greičiau per tris. 

- Kad ir kiek tai būtų trukę, tik sugaišome laiką ir pažeidė- 
—e Hamerių privatumą. Juk mes jau turime nusikaltėlį. Tai - 
Zenas Tirnis. 

- Kol kas ponas Tirnis reikalingas tik apklausai. Niekam 
Žaugiau. 

- Po velnių! - sušuko Bertonas. - Jūs apieškojote jo kamba- 
us Guso Elmerio gyvenvietėje. Haris man papasakojo. Ką ten 
-adote, kad jis jums taip užkliuvo? 

Beglis nereagavo į klausimą. 

- Jeigu jums taip patinka žaisti, puiku, - pasakė Bertonas 
>iktai. - Aš ten pats nuvažiuosiu ir pamatysiu. 

- Paklausykit manęs, - pasakė Beglis tyliai, bet jo balsas vir- 
pėjo iš pykčio. - Tik palieskit ten ką nors, tik įženkite į tuos 
xambarius ir aš pasirūpinsiu, kad jūs netektumėte darbo įstaty- 
mų saugojimo sferoje. Aš nejuokauju, aš galiu tą padaryti. 

- Kodėl jūs nesistengiate pasiekti Tirnio ir jį suimti? 

- Todėl, kad pavydus karštakošis sunaikino galimybę tą pa- 
daryti šį rytą, - atšovė Beglis. 

Bertonas buvo taip įtūžęs, kad trūkčiojo jo akių kampučiai. 

- Taigi leisk suknistiems FTB agentams kamuoti mano ge- 
riausią draugą ir jo šeimą dėl kažkokio nereikšmingo mokyk- 
linio romano, kuris niekaip su byla nesusijęs, o jie dar pradės 
mane tuščiai gąsdinti. Tuo tarpu numanomas nusikaltėlis. .. 

- Atsiprašau, - įsiterpė Ūbautojas, - tikriausiai abu džiaug- 
sitės sužinoję, jog mes gausime sraigtasparnį ir nedidelę gelbė- 
jimo komandą vos tik šiek tiek pasitaisys oras. Tikiuosi, tai bus 
rytoj rytą. 

- Aš noriu, kad Lilė būtų išgelbėta, o Tirnis areštuotas, - pa- 
skelbė Bertonas. - Jūs turite visą stebuklingą techniką, bet tai vis 
dar mano jurisdikcija ir jis pirmiausia yra mano įtariamasis. 

- Pagrobimai yra federalinės bylos. Mes galime... 

Beglis kilstelėjo ranką, kad Ūbautojas prikąstų liežuvį. 

- Supratome, viršininke Bertonai, - pasakė jis nustebindz- 
mas savo ramybe net pats save. 

Beglis nesitraukė. Jis tik norėjo nuraminti ant ribos esan:. 
vyrą. Tik laiko klausimas, kada Dačas Bertonas pats save sunai- 
kins - sąmoningai ar atsitiktinai. Šiaip ar taip, Beglis nenorėjc 
jo toliau provokuoti, kol Tirnis bus suimtas, o buvusi Bertonc 
žmona saugi. 

- Kol sraigtasparnis atskris, - tęsė jis, - siūlau jums nuvykt: 
pas medikus dėl veido žaizdų. Paskui važiuokit namo ir pa- 
ilsėkit. Jūs atrodote pribaigtas. Kad ir ką atneštų rytojus, mes 
privalome išlikti budrūs. 

Bertonas atrodė toks piktas, lyg galėtų spjauti jam į veida. 
bet nepasakė nieko. 

Beglis užsimovė pirštines ir paklausė Ūbautojo, ar jis su- 
žinojo viską, ką norėjo, iš Perkinso. 

- Štai, sere, - pasakė jis paduodamas aplanką. - Aš kai ka 
užrašiau. 

- Gerai. Aš nusiteikęs gerti karštą punšą ir šildytis prie traš- 
kančios židinio ugnies. Tikiuosi, Gusas Elmeris gali pasiūlyti ir 
vieną, ir kitą. 

Eidamas durų link jis metė į Bertoną tokį žvilgsnį, kad 
anam prapultų bet koks noras landžioti po Tirnio trobelę 
„Švilpiančio Krioklio“ gyvenvietėje. Buvo aišku, kad Beglis 
viską stebės. 

Po kelių minučių jis su Ūbautoju vėl sėdėjo šaltame auto- 
mobilyje ir važiavo slidinėdami tuščiomis Klierio gatvėmis. Be- 
glis pasakė: 

- Dačas Bertonas yra tikra nelaimė, kuri laukia, kol galės 
atsitikti. Vieną dieną jis pats apžios savo pistoleto vamzdį. 

Tada ranka perbraukė per veidą lyg norėdamas nuvyti ra- 
mybės neduodančią mintį. 

- Pateik man trumpą savo pokalbio su Perkinsu versiją. Jei- 
gu kas nėra tvirtai pagrįsta, tada aš noriu detalių. 

- Perkinsas ieškojo sąsajų tarp Tirnio ir dingusių moterų. 

- Ir? 

- Karolina Medoks... 

- Jauna vieniša motina. 

- Teisingai. Ji yra dirbusi dviejuose vietiniuose moteliuose 
prieš tą darbovietę, iš kurios dingo. Iki šiol nežinoma, ar Tirnis 
kada nors buvo apsistojęs viename iš tų motelių. Perkinsas vis 
dar tikrina jo kreditinių kortelių ataskaitas. 

- Jis galėjo užmokėti grynaisiais. 

- Tuo atveju mums reikės remtis motelių registracijos žur- 
nalais. 

- Kur jis, pavyzdžiui, galėjo užsiregistruoti Tinkerbelo pa- 
varde. 

Ūbautojas niūriai linktelėjo. : 

- Aš nemanau, kad Karolina kada nors dirbo Elmerio gy- 
venvietėje. 

- Tikrai ne, sere. Tą pirmiasia patikrino Perkinsas. 

- Tęsk. 

- Lorin Eliot. Seselė. Vienintelis gyvas jos giminaitis yra 
brolis, kuris su žmona gyvena Birmingeme. Jie taip pat užversti 
sniegu, bet Perkinsas susisiekė su juo mobiliuoju telefonu. Jei- 
gu jo velionė sesuo ir pažinojo ką nors, pavarde Tirnis, niekada 
jo nėra minėjusi. 

- Tokią pavardę kaip Tirnis jis, aišku, atsimintų, nes ji nėra 
labai dažna. 

- Aš irgi taip manau, sere. 

- Našlė? 

- Betsė Kalhun. Jos duktė vis dar gyvena čia, Klieryje. Per- 
kinsui nepasisekė su ja susisiekti. 

- Ar turi jos adresą? 

- Kaip tik ruošiuosi ten nuvažiuoti. Ji gyvena kitame 
kvartale. 

Beglis nusišypsojo. 

— Puiku. O paskutinioji? 

- Torė Lambert, paauglė. 

- Ji tikriausiai buvo atsitiktinė auka. 

- Labai įtikima. Bet aš nenoriu su tuo sutikti. Perkinsas mė- 
gina susisiekti su jos motina. 

- Tuo tarpu... 

- Ką, sere? 

- Ar mes vis dar laikomės Tirnio, o visus kitus atmetame? 

- Skotą Hamerį, pavyzdžiui? 

- Ar yra taip, kaip sako Bertonas, Ūbautojau?Ar mums rei- 
kėtų tikėti viskuo, ką Hameriai sakė, ir daugiau apie juos negal- 
voti? Logiškai mąstant Skotas turėjo motyvą kenkti Milisentei. 
Nelaimingas meilės romanas ir t. t. Galima netgi daryti prielai- 
dą, kad jis atsitiktinai sutiko Torę Lambert miške tą dieną. Bet 
ką galėtų gerai atrodantis jaunas vyras veikti su nusipenėjusia 
sesele, vieniša motina, turinčia sergantį vaiką, ir našle, vyresne 
už jo motiną? 

- Kas mus vėl sugrąžina prie Tirnio. 

- Kuriam galima taikyti tą patį klausimą. Sakykim, Tirnis 
jaučia potraukį jaunoms mergaitėms. Karolina Medoks dar 
galėtų patekti į tą kategoriją, jei numestume porą metų, bet 
kitos dvi? Prakeikimas! Kodėl mes negalime rasti jungiančios 
grandies? 

Beglis įvertino tai, kad Ūbautojas nemėgino atsakyti vien 
tam, kad tik užpildytų tylą. 

Galų gale vyresnysis agentas atsiduso. 

- Kol tai taps visiems žinomu faktu, spėk, Ūbautojau. Ar 
Tirnis yra tas žmogus, kurio ieškome? 

Ubautojas sustabdė automobilį prie namo, kurio adresą 
buvo užsirašęs. Karkasinis namas buvo neką didesnis už mažą 
kotedžą. Mažas namelio kiemas buvo aptvertas balta statinių 
tvora, pusiau skendėjančia sniege. Iš plytinio vijokliais apsivi- 
jusio kamino rūko dūmai. Ant namelio palangės tupėjo riebi 
gelsva katė ir spoksojo į juos pro nėriniuotas užuolaidas. 

Abu vyrai sėdėjo tylėdami ir žiūrėjo į namą, priklausantį 
Betsės Kalhun dukrai. Beglis galvojo apie tai, jog namas atrodo 
taip nekaltai, Normano Rokvelo stiliaus, kad sunku įsivaizduo- 
ti, jog namelio gyventojus galėjo ištikti tragedija. Tačiau Betsės 

Kalhun dukra kas vakarą guldavo nežinodama savo motinos 
likimo. 

- Tai turi būti tikras pragaras. 

Beglis nesuvokė, kad pasakė mintį garsiai, kol pamatė garą, 
einantį jam iš burnos. 

- Mes turime sugauti tą niekšą, Ūbautojau. 

Ūbautojas, atrodo, sekė jo minčių eigą. 

- Žinoma, sere, - atsakė jis, - mes privalome. 

- Taigi jei nekreipsime dėmesio į Hamerių šeimos nervin- 
gumą ir išsisukinėjimus, ar Tirnis tau vis dar atrodo tinkamas 
kandidatas? 

- Taip, sere, - atsakė Ūbautojas. - Tirnis man vis dar atrodo 
tinkamas. 

- Taigi, po velnių! Jis ir man atrodo tinkamas. 

Beglis atidarė mašinos dureles ir išlipęs iš jos pažvelgė į 
debesyse paskendusią kalno viršūnę. Tada sukalbėjo dar vieną 
trumpą maldą už Lilę Martin. 

IEKVIENĄ KARTĄ, KAI LILĖ IŠKVĖPDAVO ORĄ, ORO 
gijos darėsi vis plonesnės. 

Ji buvo sušalusi iki kaulų smegenų, bet neturėjo 
nei jėgų, nei noro atsikelti ir įmesti dar vieną pliauską į židinį. 
Kokia prasmė? 

Ji nebuvo iš tų žmonių, kurie daug galvoja apie mirtį ir jos 
bijo, o ta baimė tik pagreitina jų galą. Tačiau po to, kai mirė 
Eimė, ji natūraliai mąstė apie mirtį galvodama, koks gi yra tas 
perėjimas iš šio gyvenimo į kitą, niekada neleisdama sau abe- 
joti, ar tas kitas gyvenimas iš viso yra. Ta miela, gyvybinga gy- 
venimo žvaigždė, kokia buvo jos dukrelė, negalėjo liautis egzis- 
tavusi. Eimė tiesiog persikėlė iš fizikos valdomos dimensijos į 
dvasios karalystę. 

Tikėjimas tuo padėjo Lilei išgyventi šią netektį. Tačiau ją 
kankino mintys apie kelionę tarp dviejų pasaulių. Ar Eimė ra- 
miai nuskriejo į tą kitą pasaulį ant šviesos kilimo? Ar tunelis 
buvo tamsus ir baisus? 

Tada Lilė pradėjo galvoti ir apie savo pačios mirtį bei svars- 
tyti, ar ji bus rami, ar kankinama. Tik košmaruose ji uždusdavo 
būdama viena. 

Bet ji paliks šį pasaulį bent jau žinodama, kad Mėlynasis 
2us sugautas. 

Kol dar visiškai nenusilpo, ji ant vienos iš virtuvės spintelių 
:šraižė TIRNIS = MĖLYNASIS, tikėdama, kad tai bus efektyviau 
nei žinutė, parašyta ant vieno iš tuščių banko čekių. Jo gali nepa- 
stebėti kilusiame klegesyje, kai ras jos kūną ir neš jį iš trobelės. 

Tirnis. 

Vien tik pagalvojus apie jį, iš jos krūtinės išsiverždavo ai- 
mana. Ji kaltino ir pati save. Graužėsi prisiminusi, kaip lengvai 
pasidavė retai šiurkštumo ir jautrumo kombinacijai tą dieną 
plaukiant upe. Kaip kvailai kankinosi paskutinius kelis mėne- 
sius dėl prarastos progos jį vėl pamatyti. 

Jau iš pat pradžių viskas atrodė per daug gerai, kad galėtų 
būti teisybė. 

Įsidėmėk, Lile: jei taip atrodo, paprastai taip ir būna. 

Jaijau truputį per vėlu išmokti šią vertingą pamoką ir, nelai- 
mė, ji nebegalės jos pritaikyti savo gyvenime, bet vis vien verta 
į tai atkreipti dėmesį, ar ne? Galbūt tą taip pat reikėtų išraižyti 
ant spintelės, kaip daro kaliniai, ant savo kamerų sienų palie- 
kantys išmintingus pamokymus būsimiems jų gyventojams. 

Bet dabar jai jau neužteko jėgų netgi laikyti rankose peiliu- 
ką. Drėgno kosulio priepuoliai ją taip išsekino, kad ji nebegalė- 
jo sėdėti. Jos jėgos baigėsi, ką jau kalbėti apie laiką. 

Tačiau mirtis turėjo vieną privalumą. Neapčiuopiami klau- 
simai buvo atsakyti. Pavyzdžiui, dabar ji tikrai žinojo, kad į 
nebūtį neskrendama akinamoje šviesoje. Priešingai. Mirtis ar- 
tinosi kaip lėtai slenkanti prieblanda. Tamsėjo palengva, regėji- 
mas silpo beveik nepastebimai, kol šviesa ir gyvenimas pavirto 
mažu taškeliu. 

Paskui ir taškelį prarijo absoliuti, viską užgožianti tamsa. 
Bet ji jos nematė. Nematė nieko. Tačiau jos ausys dar išgirdo iš 
toli sklindantį balsą. 

Tai buvo jos tėvelis. Jis ją šaukė namo iš gretimo kvartalo, 
kur ji žaidė. 

- Lile! Lile! 

Aš ateinu, Tėveli. 

Ji įsivaizdavo jį stovintį jų namo prieangyje, prisidėjusį prie 
burnos rankas ir neramiai ją šaukiantį tol, kol ji atsiliepė ir pa- 
tvirtino, kad jau eina namo. 

- Lile! 

Jo balsas buvo išsigandęs. Paklaikęs. Panikuojantis. 

Arjis jos negirdi? Kodėl jis jos negirdi? Juk ji jam atsakinėja. 

Aš jau pakeliui į namus, Tėti. Ar tu nematai manęs? Ar ne- 
girdi manęs? Aš čia! 


- Lile! Lile! 

Tirnis palenkė jos viršutinę kūno dalį sau ant dilbio ir stip- 
riai padaužė per nugarą. Gleivių gumulas iššoko tiesiai ant ant- 
klodės, dengusios jos kelius. Jis dar kartą trinktelėjo jai tarp 
menčių priversdamas atkosėti daugiau gleivių. Jos tekėjo jai 
per burnos kampus. Kai jis ją paleido, ji vėl sudribo ant sofos 
be gyvybės ženklų, o jos galva nusviro į vieną šoną. 

Jis nusimovė pirštines ir pradėjo daužyti jai per skruostus 
norėdamas pats įsitikinti, kad jie dar šilti. Šalta buvo jo ranka, 
o nejos papilkėjusi oda. 

- Lile! 

Jis pakišo ranką jai po paltu, paskui po megztiniu ir pri- 
spaudė delną prie krūtinės. 

Kai užčiuopė širdies tvinksnius, iš jo perdžiūvusios gerklės 
išsiveržė nevalingas riksmas. 

Tada jis skubiai atsegė palto kišenę, kurioje buvo jos vaistai. 
Žalio šilko maišelyje, siuvinėtame karoliukais, tokiame, kaip ji 
ir buvo sakiusi. Kai jis atsegė maišelį, vaistų buteliukas iškrito 
ir kažkur nuriedėjo taip, kad nebesimatė, bet jam labiau rūpėjo 
inhaliatoriai. Jis perskaitė etiketes. Vis vien nieko nesuprato. 
Tas pat, jei būtų parašyta graikiškai. 

Vieni iš tų vaistų, kaip atsiminė ją sakant, buvo skirti tam, 
kad išvengtų priepuolio. Kiti tam, kad nedelsiant palengvintų 
būklę paciento, kurį ištiko sunkus priepuolis. Bet jis negalėjo 
atskirti, kuris inhaliatorius kam tinka. 

Jis prakišo vieną purkštuką pro jos bekraujes, išblyškusias 
lūpas bei dantis ir spustelėjo buteliuką. 

- Lile, kvėpuok! 

Tačiau ji gulėjo visiškai ramiai, į nieką nereagavo, pilka lyg 
mirtis. 

Jis apkabino ją per pečius, vėl kilstelėjo ir stipriai papurtė. 

- Lile, kvėpuok! Įkvėpk! Labai, labai, labai prašau. Nagi, 
įkvėpk. 

Ir ji įkvėpė! Vaistas atliko tai, ką ir turėjo atlikti - žaibiškai 
sumažino raumenų spazmus, kurie blokavo kvėpavimo takus. 
Oras vėl galėjo patekti į plaučius. 

Ji švilpiamai įkvėpė. Dar kartą. Kai iškvėpė trečią kartą, at- 
merkė akis ir pažvelgė į jį, tada uždėjo savo rankas ant jo rankų, 
kurios vis dar laikė purkštuką jos burnoje, ir dar kartą paspau- 
dė buteliuką. Lilės kvėpsniai buvo baisūs - gurgiantys, švokš- 
čiantys. 

Tirnis pasakė: 

- Tai muzika mano ausims. 

Staiga ji atstūmė inhaliatorių ir pradėjo kosėti sau į delnus. 

- Prašau, - jis pagriebė nuo sofos rankšluostį, kurį praėjusią 
naktį naudojo pasidėti po galva, ir padavė Lilei. 

Ji pradėjo kosėti į rankšluostį. Nuo kosulio drebėjo visas jos 
kūnas. Tirnis klūpojo prie jos ir padrąsinamai murmėjo. 

Pagaliau kosulys liovėsi. Ji atitraukė nešvarų rankšluostį 
nuo burnos. Jis paėmė jį. Ji atrodė apstulbusi, kad mato Tirnį. 
Jos žvilgsnis leido jam suvokti, kaip baisiai jis atrodo. 

Jis nusibraukė šerkšną nuo blakstienų ir antakių, nuo smak- 
ro nutraukė sustandėjusį, apledėjusį šaliką. 

- Aš - ne vaiduoklis. Aš esu aš. 

- Tu grįžai? 

Jos balsas buvo vos girdimas. 

- Kodėl? 

- Aš visą laiką ketinau grįžti. O tu manei, kad paliksiu tave 
vieną numirti tam, kad galėčiau išsigelbėti? 

Ji linktelėjo. 

- Jeigu būčiau pažadėjęs, kad grįšiu su tavo vaistais, ar bū- 
tum patikėjusi? 

Ji lėtai papurtė galvą. 

- Tiesa. Mėgindamas tave įtikinti tik būčiau praradęs bran- 
gų laiką. Todėl turėjau tave palikti galvojančią apie mane blo- 
giausius dalykus. Tai nebuvo lengva. 

Pasiremdamas į sofos ranktūrį, jis atsikėlė lyg gerokai vy- 
resnis žmogus, negu iš tikro buvo. Kojos batuose buvo nutir- 
pusios. Eidamas prie židinio, kad įmestų į jį keletą malkų, jis 
nejautė grindų. Tam, kad įsidegtų blėstančios žarijos, pasilenkė 
ir švelniai papūtė į jas. To užteko, kad alkanos liepsnos pradėtu 
ryti malkas. 

Jis nusiėmė kuprinę, padėjo ją ant grindų ir bato galu pa- 
stūmė pastalėn. Po to nusivyniojo šaliką nuo kaklo ir nusiėmė 
pledą bei kepurę. Tada kartu su paltu viską padėjo ant vienos 
iš kėdučių prie baro, kad galėtų išdžiūti. Atsargiai pats sau pa- 
plekšnojo per pakaušį, paskui apžiūrėjo, ar nėra šviežio kraujo 
ant pirštų. Kraujo nebuvo. Arba žaizda daugiau nekraujavo, 
arba kraujas buvo užšalęs. 

Jis atsisėdo ant sofos prieš Lilę ir atvarstė batus. Abejojo, ar 
verta traukti batą nuo dešiniosios pėdos, kurios čiurna galėjo 
ištinti taip, kad nepasiseks vėl apsiauti bato. Bet jeigu jis nepa- 
gyvins kraujotakos kojoje, gali nušalti kojos pirštai. 

Grieždamas dantimis iš skausmo, ištraukė koją iš šlapio 
bato ir nusimovė puskojinę. Neatrodė, kad pirštai būtų nušalę. 
Kai ėmė juos masažuoti, žiauriai skaudėjo, bet tai buvo geras 
ženklas. Vadinasi, kapiliarai nėra negrįžtamai pažeisti. 

Kol jis darė visa tai, Lilė sėdėjo išplėtusi akis, netardama 
nei žodžio. Spoksojo į jį taip, lyg jis būtų koks vaiduoklis. Buvo 
aišku, kad ji jo bijo. 

Judėdamas lėtai, kad negąsdintų jos, jis atsikėlė ir nuėjęs vėl 
atsiklaupė prie sofos. Jis mėgino ištarti jos vardą, bet pasigirdo 
tik kimus krankimas. 

- Ar dabar jau viskas gerai? - paklausė Tirnis. 

Ji tik linktelėjo galvą. 

- Jėzau, aš pamiršau tavo tabletes. 

Paieškojęs rado mažą rudą plastikinį receptinių vaistų bute- 
liuką po vienu iš fotelių. Tada nuėjo ir atnešė iš virtuvės stiklinę 
vandens. Ji panaudojo antrąjį inhaliatorių, tada prarijo vieną iš 
tablečių. Begeriant jos lūpos atgavo spalvą, tas rodė, kad ji gau- 
na pakankamai deguonies, nors jos kvėpavimas vis dar buvo 
lyg ne tą melodiją grojantis dūdmaišis. 

- Tas inhaliatorius - geras daiktas, - pasakė Tirnis. - Tik 
nežinojau, kurį iš jų naudoti. Šansai buvo penkiasdešimt prie 
penkiasdešimt. Galų gale, atrodo, pataikiau. 

Ji lengvai linktelėjo. 

Jo žvilgsnis klaidžiojo jos veidu. Ji judėjo ir kvėpavo, veidas 
atgavo spalvą, bet Tirnis bijojo, kad tai gali būti tik viena iš jo 
daugelio haliucinacijų, kurias matė, kai grįžo nuo mašinos. 

Visų jų centre buvo Lilė. Kai kuriose jis grįždavo ir rasda- 
vo ją pamėlusią nuo šalčio ir deguonies trūkumo, gulinčią be 
judesio, mirusią. Kitose ji būdavo švytinti ir šilta, gyvybinga ir 
išalkusi sekso, aistringai priimanti jį giliai į savo vidų. 

Tikrovėje ji nebuvo nei mirusi, nei geidulinga. Tik apsvaigusi. 

- Tikriausiai tu nualpai prieš pat man pareinant, - paaiš- 
kino Tirnis. - Aš pašaukiau tave vardu kelis kartus, bet tu ne- 
atsiliepei, netgi nekrustelėjai. Tavo krūtinė nesikilojo. Žiauriai 
mane išgąsdinai. 

Jo balsas tapo gargždus. 

— Maniau, kad grįžau per vėlai. 

Tyliau už šnibždesį ji pasakė: 

- Ir aš taip maniau. 

Jos veidą iškreipė emocijos ir, lyg lūžus užtvankai, iš akių 
ėmė tekėti ašaros. 

Jis reagavo spontaniškai. Akimirksniu atsidūrė šalia jos ant 
sofos ir apkabino trūkčiojančius pečius. 

— Dabar viskas gerai. Aš grįžau, o tu gyva. 

Ji prisiglaudė prie jo krūtinės. Jis pakėlė ją ir pasisodino ant 
kelių, apkabino lyg vaiką ir pasilenkė virš jos. Jis jautė, kaip ji 
nevalingai saujose spaudė jo megztinį. 

- Ša, ša... 

Jis lūpomis palietė jos plaukus. 

- Neverk, Lile. Tu neturi verkti, atsimeni? Juk nenori, kad 
vėl prasidėtų priepuolis. 

Jis kilstelėjo ją už smakro ir nubraukė nuo veido susivė- 
lusius plaukus. Ačiū Dievui, jos veide nebeliko pilko mirties 
atspalvio. Suėmęs jos galvą delnais, nykščiais nubraukė ašaras 
nuo skruostų. 

Žvelgdamas tiesiai jai į akis, pasakė: 

- Tik mirtis būtų galėjusi mane sulaikyti nuo grįžimo čia. 

Jo žvilgsnis nukrypo į jos lūpas. Jos buvo švelnios, putlios, 
dabar jau rausvos, lengvai pražiotos, virpančios, drėgnos nuo 
ką tik gerto vandens, o gal - nuo ašarų. Kaklo duobutėje tvink- 
čiojo pulsas. 

Tramdydamas jį užplūdusius impulsus, jis atsistojo, pakėlė 
Lilę ir nunešė ją ant sofos. Pats atsisėdo taip, kad rėmėsi į rank- 
tūrį, kojas ištiesė į ugnį, o Lilę pasisodino tarp kojų. 

Jos galvą jis priglaudė prie krūtinės. Ji skruostu prigludo 
prie jo. 

Jis pasiekė vieną antklodę ir apklojo save bei Lilę. Tada pri- 
glaudė ją ir smakru atsirėmė į jos pakaušį. Ji nesipriešino visam 
tam. Tačiau jis neapgaudinėjo savęs galvodamas, kad ji elgiasi 
kaip ėriukas todėl, kad juo pasitiki. Jis matė, ką ji išraižė ant 
virtuvės spintelės. Ji leidosi apkabinama tik todėl, kad trauma, 
kurią patyrė, ją išvargino. 

Dar ilgai po to, kai ji užmigo, jis spoksojo į ugnį ir mėga- 
vosi skausmingu džiaugsmu, kurį teikė jos artumas ir švel- 
nus jos krūtinės svoris jam ant pilvo. Kartkarčiais jos pirštai 
įsikibdavo į jo megztinio vilną. Jam buvo malonu galvoti, 
kad ji tikrina, ar jis vis dar šalia jos, nors tikriausiai tai buvo 
tik refleksiški susijaudinimo judesiai, pasąmonėje glūdintis 
nerimas. 

Tirnis mėgino negalvoti, koks šilkinis atrodė jos liežuvis, 
kai jie bučiavosi praėjusį vakarą, arba kokį subtilų malonumą 
teikė šlapio maudymosi kostiumėlio išryškintos jos krūtys šal- 


ŠALČIO FAKTORIUS 287 


tame upės vandenyje praėjusią vasarą. Arba apie tai, kaip jis 
norėtų ją užvaldyti. 

Bet, žinoma, kuo labiau jis stengėsi apie tai negalvoti, tuo 
daugiau galvojo. Jis taip norėjo savo oda priglusti prie jos, kad 
galų gale pasidavė tam poreikiui ir pakišo ranką jai po megz- 
tiniu. 

Tada užmigo. 


Ji atsibudo jo glėbyje ir iš karto pajuto, kad jis taip pat nemiega. 
Ji atsisėdo, bet drovėjosi pažvelgti į jį. 

- Reikia pakurstyti ugnį, - pasakė Tirnis. 

Taip švelniai, kaip tik galėjo, ji nulipo nuo jo ir atsitūpė. 
Jam teko atsiremti į ranktūrį, kad galėtų atsistoti. Ji pastebėjo 
skausmo grimasą jo veide ir pasiteiravo, kas yra. 

- Jaučiuosi sumuštas. 

- Tau nereikėjo leisti man taip ilgai miegoti, - pasakė ji. - 
Juk tau buvo nepatogu. 

- Aš taip pat miegojau. Prabudau tik prieš kelias minutes. 

- Kaip ilgai mes miegojome? 

Jis pažvelgė į savo rankinį laikrodį. 

- Keturias valandas. 

Keturias valandas! Keturias valandas? Kaip ji galėjo taip ra- 
miai miegoti rankose žmogaus, kurį manė esant Mėlynuoju? 
Buvimas ant mirties slenksčio turbūt atėmė iš jos galimybę ra- 
cionaliai mąstyti. 

Jis nužvelgė ją nuo galvos iki kojų. 

- Kaip jautiesi? - paklausė. 

- Kur kas geriau. Geriau, negu galėčiau tikėtis turėdama 
galvoje priepuolio sunkumą. 

Ji nutilo, paskui švelniai pridūrė: 

- Aš dar nepadėkojau tau. 

-— Padėkojai. 

— Ne. Aš buvau išsekusi emociškai ir man užėjo verksmo 
priepuolis. 

- Aš viską supratau. 

- Bet aš to nepasakiau žodžiais, o turėjau tą padaryti. 

Ačiū, Tirni. 
| - Nėra už ką. 

Praėjo kelios sekundės, kol jis apsisuko ir nuėjo prie kėdės. 
ant kurios buvo pakabinęs savo paltą. 

- Tu smarkiau šlubuoji. 

- Taip. Išsisukau čiurną pakeliui prie mašinos. Tačiau man 
pasisekė, kad jos nesusilaužiau. 

- Kas nutiko? 

- Negalėjau matyti, kur einu ir... 

Jis numojo ranka tuo parodydamas, kad jo susižeidimas 
nėra svarbus. 

- Viskas bus gerai. 

- Ar jis buvo po prietaisų skydine, kaip mes ir manėme? - 
paklausė Lilė rodydama į šilkinį maišelį ant kavos staliuko. 

Tirnis papasakojo kaip jam galų gale pasisekė nusigauti iki 
automobilio, kai jau buvo beveik netekęs vilties. 

- Mašina buvo visiškai apsnigta. O dar tas ledas po apačia. 
Maniau, niekada nepasiseks atidaryti durelių. 

Bet pasisekė. Sunkiausia buvo atsispirti norui pailsėti. Jis 
žinojo, kad jei sustos, iškils pavojus užmigti ir sušalti. 

- Kai patekau į mašiną, reikėjo trisdešimties sekundžių tam, 
kad atgaučiau kvapą. Po to pradėjau ieškoti. Man reikėjo pra- 
kišti ranką per tarpą tarp keleivio sėdynės ir prietaisų skydo, o 
jis buvo vos kelių colių pločio. 

Jam teko ištiesti ranką per visą ilgį, kol pasiekė šilkinį 
maišelį. 

- Aš pirštais užčiuopiau medžiagą, - pasakė Tirnis ir pade- 
monstravo, kaip tai buvo. - Bijojau, kad netyčia galiu pastumti 
maišelį į priekį taip, kad nebepasieksiu. Bet man pasisekė jį pa- 
siekti ir patraukti į save. 

— O tada tau reikėjo pareiti atgal sutrenkta galva ir išsukta 
čiurna. 

- Svarbiausia, kad spėjau grįžti laiku. 

Jis pažvelgė į židinį. 

- Mums prireiks daugiau malkų iki ryto. 

- Ar tu ruošiesi eiti į lauką basas? 

Jis užsimetė paltą ir ėjo durų link basomis kojomis. 

- Aš neketinu ten ilgai būti. 

Jis išėjo į prieangį ir skubiai uždarė duris. Lilė priėjo prie jų, 
kad atidarytų jas ir įleistų jį su pilnu glėbiu malkų. 

- Ačiū, - padėkojo Tirnis. 

Sudėjęs malkas prie židinio, pasakė: 

- Aš mačiau, ką tu parašei ant virtuvės spintelės. 

Kadangi Lilė nežinojo, ką atsakyti, tylėjo. 

Jis atsistojo ir atsigręžė į ją. 

- Tu nesi vienintelė, kuri taip mano. Aš buvau užvedęs tavo 
mašinos variklį ir įjungęs radiją, kad išgirsčiau orų prognozę. 

Lilė pasijuto nejaukiai laukdama, ką jis pasakys. 

- Manęs ieško FTB, - tiesiai pasakė jis ir praėjo pro ją atgal į 
prieangį. - Tikriausiai vienas iš tavo skambučių pasiekė Dačą. 

Jis užtrenkė paskui save duris. 

Lilė susmuko ant sofos. Ji visa virpėjo. Pati nežinojo, nuo 
ko - palengvėjimo ar nerimo. Jeigu jis yra Mėlynasis, šios Ži- 
nios geros. O jeigu ne, ji apkaltino nekaltą žmogų. 

Jis įėjo į vidų kartu su sniego gūsiu ir koja uždarė duris. 

- Sinoptikai pranešė, kad šį vakarą nustos snigti. Tempera- 
tūra išliks minusinė, bet oro sąlygos pagerės. 

Jis toliau krovė malkas prie židinio. Jo kalbėjimo tonas 
buvo abejingas. 

- Keliai dar keletą dienų bus nepravažiuojami, bet yra šioks 
toks šansas, kad tu būsi išgelbėta rytoj. 

= Tirhi.:4 

 - Tačiau mums dar reikia išgyventi šią naktį, - nutraukda- 
mas ją pasakė Tirnis ir atsigręžęs į ją nusivalė nuo rankų dul- 
kes. - Tai, aišku, labai liūdna perspektyva tau, ar ne? 

Jis mostelėjo ranka į pastalėje gulinčią kuprinę. 

- Pistoletas, antrankiai, žinai, kur jie yra, jei tau jų prireiks. 
Dabar, kai jau gavai reikalingus vaistus ir yra prinešta pakanka- 
mai malkų, galėtum išsiversti ir pati viena. 

- Ar tu ketini išeiti? 

Ji pati nustebo, kad taip bijo, jog jis gali vėl išeiti. 

Jis karčiai nusijuokė. 

- Man kyla tokia pagunda, bet ne, niekur neisiu. Dabar, kai 
taip apie mane pranešta, bet kuris vyrukas, turintis medžioklinį 
šautuvą, nusitaikys į mane. Aš galėčiau tapti medžioklės trofė- 
jumi, o turint galvoje mano dabartinę būklę esu lengvas grobis. 
Taigi kol nepavalgysiu ir šiek tiek nepailsėsiu, tu manęs neat- 
sikratysi. Bet aš nenoriu, kad gūžtumeisi iš baimės kiekvieną 
kartą, kai priartėsiu prie tavęs. Tad jei tu nori mane vėl prisegti 
antrankiais prie lovos, aš nesipriešinsiu. Negaliu pasakyti, kad 
labai to noriu, bet su tavimi nesigalynėsiu. 

Ji palenkė galvą ir pažvelgė į grindis, paskui į savo kojines, į 
jo basas pėdas, kyšančias iš po šlapių džinsų. Jai nereikėjo daug 
laiko sprendimui priimti. 

- To nereikės, Tirni. 

- Tu daugiau manęs nebijai? 

Ji pažvelgė į jį ir paprastai pasakė: 

- Jei tu būtum Mėlynasis, nebūtum grįžęs. 

- Bet tu nesuvoki, Lile, kad man reikėjo grįžti dėl savo pa- 
ties išlikimo. Jei likčiau lauke, žūčiau. 

- Tačiau tau nebuvo būtina manęs gaivinti. Mėlynasis būtų 
leidęs man numirti. 

- O kokį malonumą jam tas suteiktų? Stebėti, kaip tu mirš- 
ti nebūtų tas pat, kas pačiam atimti tau gyvybę. Visiškai ne 
tas pat. 

Ji ilgai jį tyrinėjo, ieškodama jo akyse atsakymų į klausi- 
mus, nuo kurių jis sumaniai išsisukdavo. Arba tylėdavo, arba 
meluodavo, arba ginčijosi. Jis idealiai žaidė žaidimą, bet jai jau 
tai nusibodo. 

Pavargusiu balsu ji tarė: 

- Nežinau, kas tu esi, Tirni, ir ko tau reikia. Bet nemanau, 
kad ketini atimti man gyvybę, nes jau būtum tą padaręs. 

Tirnis atsipalaidavo. Jo išraiška sušvelnėjo. 

- Tu teisi, kad pasitiki manimi, Lile. 

- Aš visiškai tavimi nepasitikiu, bet tu išgelbėjai man gyvybę. 

- O tai šį tą reiškia. 

- Bent jau tą, kad neuždėsiu tau antrankių. 

- Tačiau tai nesugrąžina mūsų ten, kur buvome tą dieną 
plaukdami upe. Ką dar turėčiau padaryti? Kaip sugrįžti ten, Lile? 

Tirnis nejudėjo. Lilė taip pat. Tačiau atrodė, kad atstumas 
tarp jų sumažėjo ir vis dar mažėja, kol malka židinyje pasisuko 
taip, kad žiežirbos pažiro į kaminą, o tvyrojusi nuotaika išsi- 
sklaidė. 

Tirnis galva mostelėjo į duris. 

- Man lengviau, kai tu jas palaikai. 

Ji palaikė jam duris, kol jis dar kelis kartus nuėjo malkų į 
prieangį. Kai išėjo paskutinį kartą, pasiėmė metalinį kibirą, ku- 
ris anksčiau buvo pilnas geriamojo vandens, o dabar tuščias. 

Kai jis grįžo, kibiras buvo pilnas sniego. 

- Man reikia išsimaudyti, - pasakė Tirnis. 

Jis ištraukė keletą karštų anglių iš po židinio grotelių, o 
virš jų pastatė kibirą su vandeniu. Sniegas akimirksniu pradė- 
jo tirpti. 

- Deja, teks pasitenkinti drėgnos kempinės vonia. 

- Kempinės vonia? - paklausė Lilė. 

- Ar tu niekada negirdėjai tokio pasakymo? 

- Nuo tų laikų, kai mirė mano močiutė. 

- Aš taip pat sužinojau tai iš močiutės. O mano senelis pa-' 
sakė, kad tai yra prostitučių vonia. Močiutė dėl to labai supyko. 
Ji negalėjo pakęsti, kai jis kalbėdavo nešvankybes man girdint. 

- O kaip dažnai tai atsitikdavo? 

- Kiekvieną dieną, - atsakė Tirnis. - Jie mane augino. 

Kol ji tai virškino, jis dingo miegamajame, iš ten išlindo su 
kempine ir rankšluosčiais. 

- Turime tik du nekruvinus rankšluosčius. 

- Kaip tavo galva? 

- Dabar jau geriau. Išgyvenau keletą sunkių momentų dėl 
smegenų sukrėtimo, kai buvau lauke, - pasakė Tirnis galva mos- 
telėdamas į duris. Tada pamerkė pirštą į kibirą su vandeniu. 

- Nemanau, kad jis dar labiau sušils. Ar galėsi tokiame iš- 
tverti? 

- Maniau, jis skirtas tau. 

- Pirmasis kibiras tau. 

- Ne. Ačiū. 

Jos atsisakymas įsiutino jį. 

- Aš pabūsiu miegamajame, kol tu praneši, kad kelias lais- 
vas. Ar tai tau suteiks saugumo garantiją, kad nebūsi išprie- 
vartauta? 

Tada jis giliai įkvėpė, nuleido galvą ir papurtęs ją piktai 
išdrožė: 

- Maniau, tau patiks išsimaudyti. Tai viskas. 

Jausdamasi pamokyta, Lilė pasiekė savo rankinuką. Tarp 
visų kitų daiktų ten buvo ir mažas plastikinis skysto muilo bu- 
teliukas. Ji ištiesė jį Tirniui tuo parodydama, kad nori taikytis. 

- „Pietų magnolija“. Pasidalysiu su tavimi. 

- Aš sutinku. „Pietų Magnolijos“ kvapas bus daug geresnis 
už tą, kuriuo dabar kvepiu. 

Žengdamas į miegamąjį Tirnis pasakė: 

- Neskubėk. 

Tada uždarė paskui save duris. 

Ji nusivilko visus drabužius ir skubiai pradėjo praustis. Jos 
šlapia oda greitai pasidarė panaši į žąsies, nors ji stovėjo beveik 
židinyje. Dantys nesulaikomai barškėjo. Nepaisant to, ji išnaudojo 
visas galimybes, kurias teikė drungnas vanduo, kempinė bei mui- 
las. Tada vikriai nusišluostė, apsivilko ir atidarė miegamojo duris. 

- Jau baigiau. Buvo nuostabu. 

Tirnis buvo susivyniojęs į nuo lovos nuimtą antklodę, bet 
vis tiek drebėjo. Jis uždarė miegamojo duris. 

- Ten tau per šalta. Kvėpavimas tokiu oru gali sukelti dar 
vieną priepuolį. 

- Aš išgėriau vaistų. 

- Tu ten neisi, - pakartojo jis užsispyręs. - Jau mačiau tave 
vieną kartą prie mirties. Užtenka. 

- Nenorėčiau, kad tu netektum galimybės išsimaudyti. 

- Ašjos neprarasiu. Nesu kuklus. 

Jis išnešė lauk vandenį, kuriame ji maudėsi, ir vėl prisėmė 
į kibirą sniego. Kol Tirnis laukė, kad ištirptų sniegas ir sušiltų 
vanduo, Lilė rausėsi virtuvėje. 

- Mes turime puodų ir keptuvių. Ar manai, kad galėtume 
pasišildyti skardinę sriubos židinyje? 

- Žinoma. 

Pažvelgusi per petį, ji pamatė, kaip jis nusivelka megztinį. 
Tokiu nepaaiškinamu būdu, kaip daro vyrai, pašiaušdami plau- 
kus, o tik paskui ištraukdami rankas iš rankovių. 

Nenorėdama galvoti apie jį su tuo tolerantišku švelnumu, 
kurį paprastai jaučia moterys priešingai lyčiai, ji nuėjo prie sve- 
tainės lango ir atitraukė portjerą. 

- Galbūt tai tik mano vaizduotė, - ištarė Lilė, - bet man at- 
rodo, kad jau mažiau sninga. 

- Turbūt oro prognozė buvo tiksli. 

- Tikriausiai. 

Ji girdėjo, kaip jo diržo sagtis atsitrenkė į židinio akmenį, 
kai jis nusimovė džinsus. Medžiagos šlamesį, vandens pliaukš- 
telėjimą, kai jis pamerkė kempinę į kibirą. 

Ji pridėjo smilių prie lango stiklo ir jo galu nubrėžė vertika- 
lią liniją per apledėjusį langą. 

- Nemanau, kad nors vienas iš mano skambučių pasiekė 
Dačą, - pasakė. 

Ji pajuto, kad jis sustingo, visiškai liovėsi judėti ir pradėjo 
spoksoti jai į nugarą. Praėjus kelioms įtemptoms minutėms ji 
išgirdo vandens pliuškenimą, iš to suprato, kad jis vėl pradėjo 
maudytis. 

- Kas reikštų, kad Dačas ne iš manęs sužinojo, jog tu esi 
Mėlynasis. Taigi jeigu ne Dačas pasakė jiems, kad tu esi Mėly- 
nasis, vadinasi, jie patys tavęs ieškojo. Kodėl, Tirni? 

- Galėsi jų paklausti, kai jie čia atsiras. 

— Man geriau patiktų, kad tu pats pasakytum. 

Jis taip ilgai nieko neatsakė, kad ji jau pradėjo manyti, jog jis 
ją ignoruoja. Bet galiausiai jis prabilo. 

- Ta mergaitė, Milisentė Gan. Susipažinau su ja parduotu- 
vėje, kurioje ji dirba. Prieš keletą dienų ten pirkau puskojines. 
galbūt net tą pačią dieną, kai ji dingo. Esu tikras, kad FTB dabar 
tikrina kiekvieną, kas su ja bendravo. 

- Ar tąjie pasakė per radiją? Kad tikrina kiekvieną? Ar tavo 
vardas buvo vienintelis, kurį jie paminėjo? 

- Galbūt aš tas vienintelis, kurio jie dar nerado. 

Tai buvo logiškas paaiškinimas, bet kodėl tada Tirnis toks 
nusiminęs? Taip pat ji abejojo, kad būtų paskelbtas jo vardas, jei 
FTB jo ieškotų tik dėl eilinės apklausos. 

- Jeigu man nebūtų pasisekę išdrožti tavo vardo ant spinte- 
lės, būčiau galėjusi parašyti jį ant apšerkšnijusio lango stiklo. 

Staiga ji suvokė, kad kaip tik tai ir padarė. Kaip moksleivė. 
kuri rašo savo simpatijos vardą ant knygos viršelio, net nesu- 
vokdama, jog tą daro, ji ką tik ant lango stiklo išvedžiojo jo 
vardą. 

Sumišusi ir pati savimi pasipiktinusi, ji nutrynė jo varda 
nuo stiklo... vien tik tam, kad pamatytų jo atspindį stikle. Nuo- 
go, apšviesto ugnies iš nugaros, drėgna, žvilgančia oda. 

Jos lūpos prasivėrė, kad skubiai įtrauktų oro. Geismas, glū- 
dintis giliai viduje, išsiskleidė ir išsiplėtė. Nejausdamas, kad Lilė 
jį stebi, Tirnis pasilenkė, kad pamerktų kempinę į vandenį. Po 
to išgręžė ją, prieš pradėdamas atsargiai trinti savo mėlynėmis 
nusėtus šonus, plokščią pilvą ir tamsių plaukų tankmę tarp 
šlaunų. 

Lilė užsimerkė ir priglaudė kaktą prie lango stiklo. Karštas 
kraujas pulsavo jos gyslomis. Ausyse taip ūžė, kad ji vos išgirdo, 
kai jis pasakė: 

- Taip, tu būtum galėjusi tai padaryti. Riebalai, esantys ant 
mūsų odos, palieka žymes ant stiklo tol, kol jis nuplaunamas. 

Apie ką jis kalba? Lilė negalėjo prisiminti. Ji pakėlė galvą ir, 
kad nepradėtų vėl žiūrėti į jį, paleido portjerą, kad ši užkristų 
ant lango. Tik po to atmerkė akis. 

- Jau beveik baigiau, - pasakė jis. Ji išgirdo barškant sagtį, 
kai jis paėmė džinsus. Po kelių sekundžių jis tarė: 

- Dabar gali atsigręžti. 

Kai ji atsigręžė, ne iš karto pažvelgė į jį, bet akies kraštu 
matė, kaip jis traukia megztinį per galvą. Ji nuėjo į virtuvę. 

- Paruošiu sriubą, - pasakė. 

Per stebuklą jos balsas skambėjo ramiai. 

- Gerai. Aš alkanas. 

Jis išėjo į lauką išpilti kibiro. Kai atėjo į virtuvę, ji jau buvo 
išvertusi skardinę sutirštintos sriubos į puodą ir praskiedusi ją 
geriamuoju vandeniu. 

- Ačiū už „Pietų Magnoliją“, - padėkojo Tirnis. 

- Nėra už ką. 

- Man nesmagu tavęs prašyti, kad pažvelgtum į plyšį mano 
galvoje, bet gal gali apžiūrėti žaizdą? 

Jai reikės jį liesti? Kaip tik dabar? 

- Žinoma. 

Kaip ir praėjusį kartą jis apžergė vieną iš baro kėdžių. Sto- 
vėdama už jo ji praskleidė jo šlapius plaukus. Šlapius? Tirnio 
plaukai buvo šlapi? Turbūt jis buvo panardinęs galvą į kibirą su 
vandeniu, bet didžiausiai savo gėdai ji suvokė, kad nepastebėjo 
nieko, kas dėjosi aukščiau jo kaklo. 

- Kraujas nesisunkia, - pastebėjo ji. - Bet tikriausiai reikėtų 
pakeisti pleistrus. 

Ji pavalė žaizdą vienu iš sterilių tamponų, tada jiems teko 
pakartoti tą pačią varginančią procedūrą kaip vakar - su- 
pjaustyti pleistrą į juosteles manikiūrinėmis žirklutėmis, po 
to kryžmai užklijuoti ant žaizdos. Ji pamėgino atlikti užduotį 
taip abejingai, kaip tik pajėgė, bet jos judesiai buvo nevikrūs. 
Keletą kartų ji pajuto jį krūptelint ir jai teko atsiprašyti, kad jį 
užgavo. 

Jie pašildė sriubą židinyje ir suvalgė ją, sėdėdami sukryžiuo- 
tomis kojomis ant čiužinio. Suvokę, kad yra alkani lyg vilkai, 
pasišildė antrą skardinę. 

Kai įpusėjo antrąją porciją, Tirnis paklausė: 

- Lile, ar tu gerai jautiesi? 

Priblokšta ji pakėlė galvą. 

- Kodėl klausi? 

- Nes tu labai tyli. 

- Aš tiesiog pavargusi, - pamelavo ji ir toliau valgė sriubą. 

Jie sotinosi taip ilgai, kaip tik galėjo, bet prieš akis vis vien 
buvo ilga naktis, per kurią nebus kas veikti. 

Po kelių minučių tylos, kurią blaškė tik ugnies traškėjimas, 
jis pasakė: 

- Kai norėsi, eik ir atsigulk. 

- Aš nenoriu miego. 

- Sakei, kad esi pavargusi. 

- Pavargusi, bet ne mieguista. 

- Ir aš taip pat jaučiuosi. Išvargęs, bet budrus. 

- Tas ilgas snaudimas... 

- Hmm... 

Vėl stojo tyla. Galų gale ji pažvelgė į jį. 

— Kodėl tave augino seneliai? 

- Mano mama ir tėtis žuvo avarijoje. Krovininio automobi- 
lio su priekaba vairuotojas važiavo per greitai, nekreipė dėme- 
sio į kelio remonto ženklus, negalėjo laiku sustabdyti mašinos 
ir tiesiog užlėkė ant jų. Iš tėvų mašinos liko blynas. Prireikė 
ne vienos valandos, kol iš nuolaužų krūvos buvo ištrauktos jų 
kūnų dalys. 

Jo dalykiškas tonas neapgavo Lilės. Jam nepasisekė už- 
gniaužti kartėlio. 

- Nuo manęs buvo nuslėptos detalės, - pasakė jis. - Praėjus 
daugeliui metų, kai jau buvau pakankamai ūgtelėjęs, kad pra- 
dėčiau apie tai klausinėti, senelis davė man paskaityti laikraščio 
straipsnį apie eismo nelaimę. Mano seneliai prarado dukrą. Aš 
likau našlaitis, o nerūpestingas sunkvežimio vairuotojas net ne- 
buvo įbrėžtas. 

- Kiek tau buvo metų? 

- Kai tai atsitiko? Aštuoneri. Mama ir tėtis išvažiavo sa- 
vaitgaliui, kad atšvęstų dešimtąsias vestuvių metines, o mane 
paliko su seneliais. 

Jis pasiekė žarsteklį ir pamaišė ugnį. 

- Pojų laidotuvių, kai suvokiau, kad tai nėra tik blogas sap- 
nas, kad jie iš tikrųjų mirę, atsisakiau grįžti į mūsų namus. Tada 
seneliai nuvežė mane, kad susikraučiau daiktus. Kieme mane 
ištiko isterijos priepuolis ir aš atsisakiau įžengti į namus. Aš 
tiesiog negalėjau įeiti į tuos kambarius žinodamas, kad mamos 
ir tėčio ten nėra ir niekada nebebus. 

- Tu juos mylėjai, - pasakė Lilė. 

Jis droviai gūžtelėjo pečiais. 

- Buvau vaikas. Priėmiau viską, ką jie darė dėl manęs, kaip 
savaime suprantamą dalyką, bet... taip, aš juos mylėjau. Mano 
seneliai taip pat buvo geri. Nors aš jiems kėliau didelių rūpes- 
čių, jie niekada to neparodė. Iš tikrųjų man niekada neteko su- 
abejoti jų meile. 

- Ar kada nors grįžai į savo tikruosius namus? 

- Ne. 

Ji smakru atsirėmė į kelius ir apmąstė Tirnio biografiją. 

- Dabar tu irgi nuolat nebūni namuose. Tavo profesija ver- 
čia tave keliauti. 

Jis kreivai šyptelėjo. 

- Psichiatrams tai sukeltų daug džiaugsmo. 

- Ar profesiją pasirinkai sąmoningai? 

- Žmona manė, kad taip. 

- Žmona? 

- Buvusi. Buvome susituokę trylika mėnesių. 

- Kada tai buvo? 

- O, seniai. Aš ką tik buvau gavęs teisę balsuoti, taigi buvau 
gerokai per jaunas vedyboms. Man nereikėjo tuoktis. Tačiau 
buvau egoistas ir egocentrikas. Nepasiruošęs sėsliam gyveni- 
mui ir nenusiteikęs atsiskaitinėti už savo veiksmus. Dėl savo 
potraukio klajonėms pelnydavau daugiausia žmonos priekaiš- 
tų. Tarp daugelio kitų. Visi priekaištai buvo užtarnauti, - pa- 
sakė jis su liūdna šypsena. 

Tėvų praradimas darė poveikį net suaugus. Turėjo reikš- 
mės priimant sprendimus. Paveikė ir jo santuoką. Kokius dar 
emocinius ir psichologinius randus tas tragiškas įvykis paliko 

aštuonmečiui berniukui Benui? Ar jis sužalojo jo sielą? Jo dav- 
giau nebeištikdavo emociniai priepuoliai, bet paslėptas pyktis 
galėjo išsilieti kitais būdais. 

Ar jis buvo Mėlynasis? 

Kaspinas, antrankiai, išsisukinėjimai ir nesutapimai buvo 
per daug reikšmingi, kad galėtum į juos nekreipti dėmesio. Jei- 
gu per radiją buvo pranešta, kad Klierio policija ieško Tirnio. 
ji galėjo daryti prielaidą, jog vienas iš jos skambučių pasiekė 
Dačą. O kaip FTB? Jo pasakojime tikrai trūko kai kurių detalių 
apie tai, kodėl FTB agentai juo domisi. 

Tačiau žiūrėdama į jį ji tūkstantąjį kartą savęs klausė, kaip 
jis gali būti tas vyras, kuris grobė moteris ir tikriausiai jas žudė. 
Ji tikrai būtų pastebėjusi, jei jo akys būtų panašios į psichopato. 
Tiesa, jos buvo iškalbingos. Dažnai žibėjo pykčiu ir susierzini- 
mu, bet tikrai ne fanatiška, žiauria serijinio žudiko beprotybe. 

Labiausiai įtikinamas argumentas buvo tas, kad jis nepa- 
kenkė jai. Jis net rizikavo savo gyvybe šiandien, kad išgelbėtų ja. 
Jo balsas, pilnas emocijų ir baimės, prišaukė ją iš tuštumos. Pas- 
kui kelias valandas nekreipdamas dėmesio, kad jam nepatogu, 
jis laikė ją savo glėbyje, lietė ją su tokiu švelnumu ir... 

Staiga ji viską aiškiai suvokė. Tos glamonės, kurias ji pri- 
skyrė nuostabiam sapnui, buvo tikros. 

Lyg perpratęs jos mintis, Tirnis pasuko galvą ir įrėmė į ją 
savo mėlyną žvilgsnį: 

- Manau, jau laikas eiti į lovą, - pasakė. 

ETSĖS KALHUN DUKRA NEDAUG KUO TURĖJO PA- 

sidalyti su agentais Begliu ir Vaizu, išskyrus karštą ar- 

batą ir naminius sausainius su razinomis. Ji paaiški- 
no, kad jos vyras yra išvykęs iš miesto nusipirkti prekių savo 
kanceliarijos reikmenų parduotuvei Maino gatvėje. Ji pradė- 
jo raudoti pasakodama jiems apie tą paskutinį kartą, kai matė 
motiną. 

- Aš sustojau prie jos namų pažiūrėti, kaip ji gyvena. Buvo 
jau trečia valanda po pietų, o ji vis dar buvo su naktinukais. 

Kaip Beglis ir spėjo, Betsė Kalhun po savo vyro netekimo 
kentėjo nuo klinikinės depresijos. 

- Ji retai beišeidavo iš namų, - pasakė moteris. Kalbėdama 
ji tingiai glostė gelsvą katę, kuri persikėlė nuo palangės jai ant 
kelių vos jiems atvažiavus. - Aš ją įkalbinėjau įsitraukti į ben- 
druomenės ir bažnyčios veiklą, dirbti savanore, ką nors daryti. 
Tačiau be tėčio ji nenorėjo nieko veikti. 

- Jeigu neklystu, - tarė Ūbautojas, - jos mašina buvo rasta 
banko mašinų stovėjimo aikštelėje. 

- Tai - paslaptis. Ji nesilankė banke jau daugelį mėnesių. 
Nuo tėvo mirties dienos aš rūpinuosi visais jos piniginiais rei- 
kalais. Negaliu paaiškinti, kodėl jos mašina atsidūrė ten. Nebent 

ji paklausė mano patarimo dažniau išvykti iš namų. - Moteris 
palietė akis išsiuvinėta nosinaite. 

- Kai mašina buvo rasta su tuo baisiu mėlynu kaspinu, pri- 
rištu prie vairo, supratau, kad atsitiko kažkas klaikaus. 

- Ar ji galėjo susitikti su kuo nors mašinų stovėjimo aikš- 
telėje? 

- Pavyzdžiui, su kuo? 

- Dėl to mes ir klausiame, - atsakė Beglis su jam nebūdinga 
kantrybe, - turėdami viltį sužinoti, kas tai galėjo būti. 

- Aš perkračiau savo smegenis, patikėkite. Negaliu sugalvoti, 
kas tai galėtų būti. Mama nėra mėgstanti bendrauti asmenybė. 

Iš tikrųjų Betsės Kalhun bendravimas apsiribojo jos sekma- 
dieninės mokyklos klase. 

- Su visa pagarba jai ir jūsų tėvo atminimui, - abejodamas 
ištarė Ūbautojas, - ar įmanoma, kad ji susitikinėjo su kokiu 
nors džentelmenu ir laikė tai paslaptyje? 

Dukra tvirtai papurtė galvą. 

- Tik ne mama. Ji jau buvo sutikusi savo gyvenimo mei- 
lę. Ji drovėjosi kitų vyrų. Abejoju, ar ji kada nors yra buvusi 
pasimatyme su kuo nors kitu, išskyrus mano tėvą. Vienintelės 
mamos išvykos būdavo į kirpyklą kiekvieną penktadienio rytą, 
į bažnyčią sekmadieniais ir retkarčiais - į turgų. 

Dukros žiniomis, ji gyvenime nebuvo užėjusi į sporto reik- 
menų parduotuvę. Jai ten nieko nereikėjo. 

Jie paklausė jos, ar ji pažįsta Beną Tirnį. 

- Kas jis toks? - pasiteiravo ji. 

Ūbautojas pateikė trumpą apibūdinimą. Ji papurtė galvą. Ji 
galėjo garantuoti, kad motina tokio žmogaus nepažinojo. 

- Viskas, ko aš noriu, - pasakė ji šniurkščiodama į nosinę, - 
kad ją rastumėte ir parvežtumėte namo. Jeigu Dievas neišklau- 
sys mano maldų, bent norėčiau sužinoti, kas jai atsitiko. 

Ir pažvelgusi į juos ašarotomis akimis pasiteiravo: 

- Ar manote, jog kada nors ją rasite? 

- Stengsimės padaryti viską, ką galime, - prisiekė Beglis 
spausdamas jos ranką tarp savųjų. 

Po kelių minučių, kai jie išvažiavo iš jaukaus kotedžo, jis 
pastebėjo: 

- Maloni moteris. 

- Taip, sere. 

Ūbautojas vėl drebėjo laukdamas, kol oras sedane ims 
šilti. Jis jau negalėjo prisiminti, kada jo kojos buvo sausos 
ir šiltos. 

- Važiuosime į „Švilpiančio Krioklio“ gyvenvietę, sere? 

- Taip, nes neturime kur daugiau važiuoti. 

Normaliomis aplinkybėmis perspektyva praleisti naktį 
Guso Elmerio gyvenvietėje be jokių patogumų būtų atrodžiusi 
niūri ir bauginanti, bet Ūbautojas buvo taip pavargęs, kad sva- 
jojo ten pakliūti. 

- Ar manote, kad pas jį gausime užvalgyti? 

Beglis neužfiksavo klausimo apie pietus, nes buvo giliai pa- 
sinėręs mintyse. 

- Štai kas, - pasakė jis mąstydamas garsiai, - mes priėjome 
prie išvados, kad Tirnis yra mūsų pagrindinis įtariamasis. Kam 
gi jis klijuotų lapelius su informacija apie dingusias moteris? 
Kam kauptų tą visą informaciją, kurią radome jo kambariuo- 
se? Tiesa, Ūbautojau. Tai tikrai pagrindžia mūsų nuojautą. Mes 
taip pat padarėme prielaidą, kad jis norėjo padėti ko nors sto- 
kojančioms moterims. Teisingai? 

- Taip, sere. 

Iš tikrųjų Beglis pats priėjo prie visų šių išvadų, bet Ūbau- 
tojas su tuo sutiko ir iki šiol jie nerado nieko, kas šią versiją 
sugriautų. 

- Tai mano problema, - tęsė Beglis. - Kur drovi našlė, be- 
silankanti tik kirpykloje ir sekmadieninėje mokykloje, gali su- 
tikti Tirnį. Ji tikrai nebuvo kanojininkė. 

- Tikrai ne, sere. 

- Ponia Kalhun turėjo nedaug pažįstamų, o jos duktė nie- 
kada nematė Tirnio. Taigi kaip jis galėjo pakankamai pažinoti 
Betsę Kalhun, kad ją išsirinktų savo auka? Kur galėjo susikirsti 
dviejų tokių skirtingų Žmonių keliai? 

- Manau, tokį klausimą mes galime užduoti apie visas au- 
kas, išskyrus Torę Lambert, su kuria jį suvedė atsitiktinumas, ir 
Milisentę Gan. 

- Karolina Medoks tinka, - pasakė Beglis. - Reikia šiek tiek 
pritempti, bet tinka. Galbūt jis sutiko Lorin Eliot klinikoje, ku- 
rioje ji dirbo. Galėjo sirgti gripu ar kuo nors. Bet drovi našlė ir 
nuotykių ieškotoja? 

Beglis papurtė galvą. 

- Nesutampa. 

Ubautojo galvoje taip pat nesutapo. Jis mąstė apie tai keletą 
minučių. 

- Darykim prielaidą, kad Tirnis perskaitė jos vyro nekrolo- 
gą vietiniame laikraštyje. Ar atsimenate tą radijo stotelę, kurią 
jis užsisakė iš katalogo? Galbūt jis sekė ponią Kalhun ir suvokė, 
kokia vieniša ir prislėgta ji yra? 

Paaiškinimas neatrodė pagrįstas net jam pačiam. Beglis ne- 
delsdamas pradėjo taikyti į silpnąsias šios versijos vietas. 

- Jis per daug aktyvus žmogus, kad turėtų laiko ką nors sek- 
ti. Tai užimtų labai daug laiko, o jis ne visada čia būna. Manau, 
jie galėjo netikėtai susitikti mašinų stovėjimo aikštelėje. Gal už- 
geso jos mašina ir jis pasisiūlė padėti? Na, kas nors panašaus. 
Iš karto pastebėjo jos vienišumą. Ji galėjo būti atsitiktinė auka, 
kaip ir Lambertų mergaitė. 

Tai galėjo būti panašu į tiesą, bet jo balse nebuvo įsitikini- 
mo. Jis spoksojo pro priekinį langą, pirštai barbeno į prietaisų 
pultą, esantį tarp sėdynių. 

- Ar turite abejonių dėl Tirnio? 

- Nežinau, Ūbautojau, - suburbėjo Beglis. 

- Jeigu jis nėra Mėlynasis, kaip galėtumėte paaiškinti, kodėl 
jis rinko medžiagą apie dingusias moteris? 

- Kaip tik to aš ir norėčiau jo pirmiausia paklausti. 

Jis susierzinęs sučepsėjo lūpomis ir sumurmėjo kažką apie 
prakeiktą bylą ir apie tai, kodėl, po velnių, jis negali jos išspręsti. 
Ūbautojas išgirdo ne visus žodžius, tačiau bendra prasmė buvo 
tokia. 

Staiga Beglis atsigręžė į jį. 

- Ar dar ką nors išgirdai iš Perkinso? 

- Ne, sere. Bet, patikėkit manim, jis tuo užsiima. Kai tik ką 
nors sužinos, susisieks su mumis. 

Beglis pažvelgė į dangų. 

- Velniškai tikiuosi, kad sraigtasparnis galės čia atskristi ry- 
toj. Nežinau, kaip ilgai man pasiseks laikyti tą pavydų policijos 
viršininką per atstumą. 

Jis sušnarpštė iš paniekos Dačui Bertonui. 

- Kol kelias užverstas, jo šansai patekti ant kalno ne didesni 
už mūsų. 

- O Tirnis negali nusileisti žemyn. 

- Teisingai, Ūbautojau. Blogas oras talkina mums. Ir tai vis- 
kas, ką galiu pasakyti gero apie šį prakeiktą reikalą. 


Vesas įėjo į mokyklos sunkumų kilnojimo kambarį pirmiau už 
Skotą. Jiems teko pasikliauti pro langą krintančia šviesa. Prie- 
blanda slėgė. Nebuvo jokių minkštų paviršių, kurie būtų galėję 
sugerti šaltį. 

- Kai tik pradėsi mankštintis, sušilsi. 

Veso balsas, atsimušęs į keramines sienų plyteles, skambėjo 
neįprastai garsiai. 

Pradėjęs nusirenginėti Skotas paniuręs tylėjo. Nusimetė 
striukę, po to atsisegė treningo viršutinę dalį ir nusivilko. Tada 
liko tik su trikotažiniais berankoviais marškinėliais. 

Akimirką Vesas žavėjosi sūnaus kūno sudėjimu. Jis atrodė 
sportininkas iš prigimties. Jo liemuo ir galūnės buvo ilgos. Kūno 
riebalai sudarė dešimt procentų, jeigu ne mažiau. Kiekvienas 
raumuo buvo puikiai išvystytas ir gražiai išryškėjęs po oda. 

Vesas pavydėjo Skotui beveik tobulo kūno. Jam pačiam se- 
kėsi prasčiau. Iš motinos paveldėjo trumpokas kojas, iš tėvo — 
polinkį į osteoartritą. Tėvo giminėje dauguma, sulaukę pen- 
kiasdešimties, jau būdavo sulinkę ir šleivakojai. 

Bet Skotas buvo apdovanotas - jis paveldėjo geriausius tiek 
tėvo, tiek motinos genus. Iš tėvo - jėgą ir ištvermę, iš motinos — 

grakštumą ir koordinaciją. Dabar, stebėdamas, kaip Skotas eina 
prie sunkumų kilnojimo suolelio, Vesas pamanė, kad jei pats 
būtų turėjęs tokį kūną ir tokius įgimtus gabumus kaip Skotas. 
būtų tapęs profesionalu ir daug pasiekęs. 

Skotas taip pat galėtų daug pasiekti, jei tik norėtų, bet čia ir 
glūdėjo didžiausia bėda. Troškimas laimėti nebuvo duodamas 
kartu su fiziniais duomenimis. Skotas negimė su tuo pasiryži- 
mu, kuris gerą sportininką paverčia čempionu, bet Vesas pa- 
darys viską, kad jis tą pasiryžimą įgytų. Užkurs laužą jam pilve, 
jei reikės, bet privers siekti rezultatų. 

Šiuo metu Skotas nedegė troškimu laimėti. Jo apšilimas 
buvo vangus. 

- Nė vienas iš šitų svarmenų neprilygsta tavo apmaudo 
svoriui, - pastebėjo Vesas. 

Skotas pažvelgė į jo atvaizdą veidrodinėje sienoje, bet nieko 
neatsakė. 

- Kas tau darosi šį vakarą? 

Skotas toliau mankštino bicepsus. 

- Nieko. 

- Ar siunti ant manęs, kad priverčiau tave ateiti čia, nes 
būtum galėjęs eiti pas Garį? 

- Garis yra pašlemėkas. 

- Tad kokia problema? 

Skotas užsimetė štangą ant pečių ir pradėjo daryti pritū- 
pimus. 

- Jokia. Viskas puiku. 

- Tai ko tu susiraukęs, lyg koks keturmetis? 

-— Ak, tėti, aš nežinau. 

Skotas padėjo štangą atgal ant suoliuko nenuleisdamas akių 
nuo Veso atspindžio veidrodyje. 

- Gal tuos nuotaikos svyravimus sukelia steroidai, kuriuos 
į mane pumpuoji? 

Vesas pagriebė jį už rankos, apsuko ir atrėmė nugara į veid- 
rodį. Tada pirštu dūrė į Skotą ir pasakė: 

- Dar taip išmintingai pašnekėk, ir aš išpersiu tau kailį! 

Skotas tik nusijuokė. 

- Lyg tai man būtų svarbu. 

- Kai apkulsiu, bus. Pamatysi. 

Vesas piktai sužaibavo akimis ir nuleido rankas. 

- Aš nesuprantu tavęs, Skotai. Nesuprantu tavo nedė- 
kingumo. Manai, kad viskas, ko aš noriu, tai paaukoti savo 
vakarą tam, kad stebėčiau tave sportuojantį? Aš darau tai tik 
dėl tavęs. 

- Ką čia tikiesi apgauti? - sušuko Skotas. - Tu tai darai dėl 
savęs. 

Vesas žinojo iš patirties, kad Skotas paveldėjo iš Doros ne 
tik elastingus raumenis, bet ir polinkį užsispirti, jeigu kas per 
daug spausdavo. Vesui kilo noras trinktelėti sūnui už atsikalbi- 
nėjimą. Bet jis sutramdė save ir pamėgino išlaikyti ramų balsą. 

- Tu klysti, sūnau. Žinoma, aš nesiginčysiu, - pasakė jis 
skubotai, kol Skotas jo nenutraukė, - kad man glosto savimeilę 
žinojimas, jog tu esi stipriausias, greičiausias, geriausias, bet... 

- Bet tau visiškai nusispjaut į mane. 

Vesas nuoširdžiai nusiminė. 

- Kaip gali taip kalbėti po to, ką aš dėl tavęs padariau? 

- Šiandien nieko dėl manęs nepadarei, ar ne? Kai tie FTB 
agentai paklausė, kodėl aš ir Milisentė nustojome draugau- 
ti, aš pakliuvau į keblią padėtį, o ne tu. Išmikčiojau kažkokį 
kvailą paaiškinimą, o tu sėdėjai ir neištarei nė vieno sumauto 
žodžio. 

Vesas tyliai paklausė: 

- Ar būtum norėjęs, kad iškločiau jiems tiesą? 

Jis pastebėjo abejonės kibirkštį sūnaus akyse ir pasinaudo- 
jo tuo. 

- Mes niekada apie tai nekalbėjome. Ar manai, kad būtų 
buvę labai puiku aiškintis jų akivaizdoje? Tavo motinos aki- 
vaizdoje? Ar nebūtum sutrikęs, jei jie būtų sužinoję, kad tavo 
mergelė atidavė pirmenybę man, o ne tau? 

- Taip nebuvo. 

Vesas sukikeno. 

- Tujuk ne iš jos pasakojimo sužinojai. Tu pats ten buvai ir 
pats matei. Ar tau pasirodė, kad ji nekaip leidžia laiką? Ar kad 
ji nori mane nusimesti nuo savęs? 

Vesas pamatė, kaip Skotas sugniaužė kumščius. Jo veidas 
nuraudo, bet ne nuo tos įtampos, kurią sukėlė apšilimas. Jis 
buvo įsiutes. Jo kvėpavimas pasidarė greitas ir negilus. Atrodė, 
jis gali sprogti bet kurią minutę. 

Vesas netgi norėjo, jog jis pultų muštis. Jam labiau už viską 
norėjosi, kad Skotas pultų kovoti iš visų jėgų už savo pergalę. 
Jam būtų į naudą išlieti šiek tiek tulžies. Vesui norėjosi pamaty- 
ti, kad sūnus elgiasi kaip vyras, o ne kaip verkšlenantis peliūkš- 
tis, kokį jį išugdė Dora. 

Bet savo dideliam nusivylimui, beveik pasišlykštėjimui, jis 
pamatė ašaras sūnaus akyse. 

- Tu specialiai taip suorganizavai, kad aš jus užtikčiau drau- 
ge, - apkaltino jį Skotas. 

Vesas to neneigė. 

- Jau buvo laikas atverti tau akis. Turėjai pamatyti, kad mer- 
gaitė, dėl kurios taip užsisvajojai, buvo paprasčiausia šliundra. 

- Tai netiesa. Tu... tu... 

- Aš numečiau jai keletą reikšmingų frazių ir ji suprato jas 
kaip kvietimą. Ji nebuvo nekalta mergaitė, Skotai. Aš jos neprie- 
vartavau. Man net nereikėjo per daug stengtis. Ji puikiai žinojo, 
ką daro, kai atėjo į mano biurą tą vakarą. Įlisti į jos kelnaites 
buvo taip lengva, kaip ir suskaičiuoti iki trijų. Tiesą sakant, ji 
net nemūvėjo kelnaičių ir leido man tai suprasti. 

Jeigu liautumeisi ant manęs pykęs, turėtum laiko apgalvoti, 
ką visa tai reiškia. Ją viliojo mintis, kad turės ir sūnų, ir tėvą, dar 
prieš tai, kai aš ją paliečiau. 

- Tu esi bjaurus. 

- Aš? Bjaurus? Tai aš tas blogas vaikinas? Ji norėjo šviežie- 
nos, jai tai teikė malonumą. O aš tą padariau tik dėl tavęs. 

- Tai... tai nesąmonė! - taškydamasis seilėmis ištarė Sko- 
tas. - Tu tai padarei, kad man parodytum, jog dar gali. 

Vesas pamėgino uždėti ranką Skotui ant peties, bet kai Sko- 
tas ją numetė, piktai pasakė: 

- Klausyk, jei būčiau atėjęs pas tave atvirai pasikalbėti kaip 
tėvas su sūnum ir pareiškęs, kad tavo širdutė yra kekšė, tu juk 
nebūtum patikėjęs? Ką? Ar būtum? Ne. Tam, kad patikėtum, 
turėjai tą pamatyti savo akimis. Žinojau, kad jei pamatysi mus 
kartu, jūsų romanas baigsis. 

- Misija įvykdyta, - nusišaipė Skotas. 

- Tu velniškai teisus. Tau reikėjo ja nusikratyti dėl daugelio 
priežasčių. Aš tau padariau paslaugą. 

- Tu dulkinai mano mergaitę darydamas paslaugą man? 

Vesas atsiduso. 

- Negaliu su tavimi diskutuoti šia tema, jei tu viską taip 
išverti. 

- Kiek kartų? 

- Ką? 

- Neapsimesk kvailiu. Tu girdėjai mane. Kiek kartų tu bu- 
vai su Milisente? Ar tik tą vieną kartą ant tavo rašomojo stalo? 
Ar man netyčia pasisekė jus užtikti ir dabar tu susikūrei šią 
nuostabią istoriją apie paslaugą man? 

- Skotai. 

- Kiek kartų? 

- Kelis, gerai? - sušuko Vesas. - Aš neskaičiavau. Tai neturi 
reikšmės. Tu atsisakai... 

Skotas pasiekė treningą ir sukišo rankas į jo rankoves. Tada 
griebė paltą ir pasuko prie išėjimo. 

- Grįžk, Skotai! - paliepė Vesas. - Mes dar nebaigėme. 

- Baigėme. 

— Kur tu eini? 

Skotas nieko neatsakė ir ėjo toliau. 

- Jeigu tu nori su manimi atsiskaityti tokiu būdu... 

Skotas stabtelėjo ir atsisuko. Žvelgdamas Vesui tiesiai į akis 
jis nusišypsojo: 

- Ašjau atsiskaičiau. Su jumis abiem. 

AI TIRNIS PASAKĖ, KAD JIEMS LAIKAS EITI Į LOVĄ. 
tą reikėjo suprasti paraidžiui. Palikęs ją sėdėti prieš 
ugnį, jis atsikėlė, surinko visas antklodes ir sukrovė 
jas ant čiužinio. 
Jis pastebėjo, kad Lilė jį smalsiai stebi. 
- Aš nesiruošiu miegoti ant sofos, - pareiškė jis ryžtingai. — 
Ji man per maža. Aš sudaužytas kaip obuolys, todėl turiu ilsėtis 
patogiai. Tu gali pasiimti papildomą antklodę ir apsikamšyti, 
kad mes net atsitiktinai neprisiliestume vienas prie kito. 
- Gerai. 
Ji atsikėlė ir nuėjo į vonią. Jam nereikėjo jos įspėti, kad pa- 
skubėtų; tuose kambariuose buvo šalta. 
Kai ji grįžo, jis dėjo malkas į židinį. 
- Tu gulk čia, - pasakė jis, - arčiau židinio. 
Ji pasislinko ten, kur rodė jis, bet neatsigulė tol, kol jis dingo 
miegamajame. Pagal jo patarimą apsikamšė antklode. 
Jis grįžo po kelių minučių. Ji pastebėjo, kad jis abejodamas 
žvelgia į šlapias džinsų klešnes. Tada ji paklausė: 
- Ar nori juos nusimauti? 
- Taip, bet nenusimausiu. Jis atsigulė ant tos antklodės, ku- 
ria ji buvo apsiklojusi, viršaus, o likusias užtraukė ant jų abiejų. 
Jis sudejavo, kai įsitaisė ant čiužinio. 

- Ar tau skauda? 

- Tiktai kai kvėpuoju. O tu? Ar tau patogu? 

- Puiku. 

- Jau daugiau kaip valandą tu nekosėji. 

- Man daug geriau. 

- Tu beveik nešvokšti. 

- Kartais pablogėja naktį. Tikiuosi, neprižadinsiu tavęs. 

- Tą patį galima pasakyti apie mano knarkimą. Jei ugnis 
užges, kumštelėk, kad atsibusčiau. Aš atsikelsiu ir pridėsiu dau- 
giau malkų. 

- Gerai. 

Gulėdami ant nugarų, visiškai nesiliesdami, jie spoksojo į 
lubas. Nuo ugnies ant sienų šokinėjo šešėliai. Šiaip, įprastomis 
sąlygomis, šviesos ir tamsos žaismas būtų veikęs migdomai. Bet 
dabar Lilė gulėjo įsitempusi ir sustingusi, visai nemieguista. 

- Ar manai, kad jie atvyks rytoj? 

Pati tiksliai nežinojo, ką turi mintyse, sakydama „jie“. Dačą 
ir vietinę gelbėjimo komandą ar FTB. Galbūt ir tuos, ir tuos. 

- Manau, kas nors pabandys, - atsakė jis. - Aišku, jei oro 
prognozė buvo tiksli ir nustos snigti. 

- Ir jeigu Dačas gavo mano pirmąjį balso pašto pranešimą. 
Šiaip jis gali manyti, kad aš jau seniai saugiai pasiekiau Atlantą. 

- Galbūt. Jeigu jis negavo to tavo balso pašto pranešimo, jis 
net nežino, kad tu esi čia su manimi. 

- Ne, nežino. 

Bet intuityviai Lilė jautė, kad Dačas žino, o įtampa Tirnio 
balse rodė, kad jis taip pat tą jaučia. 

- Jeigu oras pragiedrės, - pasakė ji, - mūsų mobilieji tele- 
fonai vėl veiks. 

- Kai jie veiks, kam tu skambinsi, Lile? FTB ar Dačui? 

- Dar nemąsčiau apie tai. 

- Tu skambinsi Dačui. 

Kurį laiką jie tylėjo ir klausėsi degančių malkų traškėjimo, 
paskui Lilė pasivertė ant šono, kad matytų ugnį, pasikišo ran- 
kas po skruostu ir pasakė: 

- Labanaktis, Tirni. 

- Labanaktis. 

Jo nereikės kumšnoti, kad atsibustų, nes jis neužmigo. Ji tą 
žinojo, nes ji ir pati neužmigo. Tam buvo keletas priežasčių. Il- 
gas popiečio miegas. Ugnies atšvaitai ant užmerktų akių. Nepa- 
togumas, nes gulėjo su drabužiais ir jautė antklodžių svorį. Taip 
pat prisiminimas tos baimės, kurią jautė paskutinėmis astmos 
priepuolio minutėmis. 

Bet svarbiausia jos budrumo priežastis buvo Tirnis, gulintis 
tik per ištiestos rankos ilgį. Po to, kai palinkėjo jai labos nakties, 
jis nebeištarė nė žodžio, nesujudėjo, bet ji žinojo, kad jis būd- 
rauja taip pat kaip ji. Ir kad jis jaučia jos artumą kaip ir ji jo. 

Kai jis pasisuko veidu į ugnį, ji sustingo laukdama prisi- 
lietimo, bet taip ir nesulaukė. Nors nė vienas iš jų nesujudėjo 
ir neišleido jokio garso, įtampa augo su kiekviena pralekiančia 
sekunde. 

Kai praėjo valanda nuo to laiko, kai jie palinkėjo vienas ki- 
tam labos nakties, jis prakalbo. Prieš pradėdamas kalbėti, pa- 
šnibždomis nepaklausė, ar ji nemiega. Nors ir buvo nusisukusi 
nuo jo, jis žinojo, kad ji nemiega. Lygiai tą patį žinojo ji. Jo 
tylus, švelnus balsas jos nė kiek nenustebino. Tačiau tai, ką jis 
pasakė, pribloškė. 

- Jis tave mušdavo, ar ne? Dačas. Jis tave mušdavo. 

Ji nurijo seiles, bet nesukrutėjo. 

- Kur tą girdėjai? 

- Niekur. Aš tiesiog pakankamai jį stebėjau, kad galėčiau 
prieiti prie tokios išvados. Kai kuriems policininkams smur- 
tas yra savaime suprantamas. Jis ima jiems rodytis normalus 
bet kokios problemos sprendimo būdas. Ypač vyrui, kuris yra 
emociškai sužlugdytas ir per daug geria. 

Ji nepasakė nieko. 

- Ir, - pridūrė jis dar tylesniu balsu, - aš nemanau, kad tu 
skirtumeis su juo dėl kokios nors menkesnės priežasties. 

Ji niekam niekada nebuvo to pasakojusi. Nei draugams, 
nei bendradarbiams, kurie ragino ją išsipasakoti, pastebėję jos 


ŠALČIO FAKTORIUS 311 


emocinę sumaištį. Nei savo psichoanalitikui, kuriam atskleidė 
beveik viską. Tačiau ji jautė, kad gali pasipasakoti Tirniui, nes 
jis buvo ganėtinai pastabus ir pats tą suprato. 

- Tai atsitiko tik vieną kartą, - pasakė ji tyliai. - Jis pakėlė 
sugniaužtus kumščius, lyg norėtų man trenkti. Aš jį įspėjau, 
kad jei jis tą padarys, mūsų bendram gyvenimui ateis galas. Štai 
ką aš jam pasakiau. Aš jam tą pažadėjau. 

Ji akimirką užsimerkė ir giliai įkvėpė. Netgi dabar dar buvo 
sunku atsiminti tą baisią naktį. 

- Arba jis neišgirdo, ką jam sakiau, arba nepatikėjo, arba 
buvo per daug girtas, kad atsimintų mano įspėjimą. Jis grįžo 
namo labai vėlai. Buvo agresyviai nusiteikęs dar iki to, kai aš 
jį pradėjau kaltinti. Ieškojo priežasčių kivirčui. Kadangi buvau 
grįžusi iš ilgo susirinkimo, jaučiausi labai pavargusi. Stengiausi 
išvengti mums jau įprastų konfliktų, bet jis nenorėjo leisti man 
to padaryti. Jis norėjo kivirčo ir nenusiramino tol, kol jį išpro- 
vokavo. 

Jis įspraudė mane į kampą miegamajame. Tiesiogine Žžo- 
džio prasme įgrūdo mane į kampą ir laikė, kad negalėčiau pa- 
sprukti. Jis apkaltino mane dėl Eimės mirties. Pasakė, kad dėl 
mano kaltės mes ją praradome. Jos galvos auglys buvo Dievo 
bausmė už tai, jog išėjau į darbą po gimdymo atostogų, o ne 
likau namie su vaiku. 

- Tai - beprotybė! 

Ji negailestingai nusijuokė. 

- Kaip tik tą aš jam ir pasakiau. Kaip tik tokiais žodžiais. 
Dačas įsiuto. Jis trenkė man kumščiu į veidą. Pakankamai stip- 
riai, kad įmūrytų į sieną. Aš taip susitrenkiau galvą, kad vos ne- 
praradau sąmonės. Susmukau ant grindų ir užsidengiau galvą 
rankomis. Ir visą tą laiką galvojau: „To negali būti. Tik ne man. 
Aš, Lilė Martin, negaliu gūžtis savo miegamojo kampe stengda- 
masi apsiginti nuo savo vyro. Tai atsitinka žmonėms, apie ku- 
riuos skaitau laikraščiuose“, - mąsčiau aš. Žmonėms, kurie yra 
vargšai, mažamoksliai ar šiaip nevykėliai, užaugusiems namuo- 
se, kuriuose smurtaujama, ir jie tiesiog tęsia tradiciją. Mano 

tėvas nėra man net pliaukštelėjęs ir niekada nepakėlė rankos 
prieš motiną. Tai būtų buvę nesuvokiama. 

Ji nutilo ir atsikvėpė. 

- Netrukus Dačas atgavo protą. Pradėjo atsiprašinėti, verkti 
ir teisintis. Viską suvertė įtampai darbe ir širdies skausmui dėl 
Eimės. Būčiau galėjusi ginčytis, kad aš irgi patiriu įtampą dar- 
be, o mano širdies skausmas dėl Eimės nė kiek ne mažesnis nei 
jo. Bet žinojau, kad toliau su juo ginčytis beprasmiška. Įvyko 
daugiau negu paprastas kivirčas. Jis peržengė ribą, ir aš jau ne- 
begalėjau atleisti. 

Netarusi nė žodžio atsikėliau nuo grindų, išėjau iš namų ir 
nuvažiavau nakčiai į viešbutį. Kitą dieną susisiekiau su advoka- 
tu ir padaviau skyrybų prašymą. Man kelio atgal nebuvo. 

- Kaip smarkiai jis tave sužalojo? 

- Kūnas buvo nusėtas mėlynių, bet kaulai nesulaužyti. 

- Ar reikalavai žalos atlyginimo? 

- Mano advokatas ragino tą padaryti, bet aš nesutikau. Tik 
norėjau viską baigti, Tirni. Dačas taip paniro į neviltį, lyg prie 
jo kulkšnies būtų buvęs pririštas akmuo. Nenorėjau, kad jis nu- 
sitemptų mane su savimi. Teisininkų įsikišimas būtų atitolinęs 
mano išsilaisvinimą. Ar gali tą suprasti? 

- Taip. Bet nesutinku. Jo vieta buvo kalėjime. Tačiau galiu 
suprasti, kodėl taip pasielgei. 

- Pranešiau savo personalui, kad susirgau gripu ir užsida- 
riau nuo visų viešbutyje. Buvau ten tol, kol išnyko mėlynės ir 
patinimai. Išsiregistravimas iš viešbučio buvo simbolinis mo- 
mentas. Nuo tos akimirkos prasidėjo mano naujas gyvenimas 
be Dačo Bertono. 

- Ne visai be jo. 

"Tą Tirnis tik suburbėjo. Lilė nebuvo tikra, kad jis nori būti 
išgirstas. Kad ir kaip ten būtų, ji į tai nereagavo. 

Po trumpos pauzės jis pasakė: 

- Man gaila, kad tau taip atsitiko. 

- Man taip pat gaila, bet labiau Dačo negu savęs. Aš jau 
atsigavau. Dačas neatsigaus niekada. Mano žaizdos jau užgijo. 


Žaizdos jo sieloje liks amžinai. Jis niekada neatsikratys kaltės 
jausmo. 

- Nesitikėk, kad aš gailėsiuosi to šunsnukio. Iš tikrųjų norė- 
čiau jam trenkti dešimt kartų tiek, kiek jis trenkė tau. 

- Nereikia. Iš tikro tu to ir nedarytum. 

- Dar ir kaip daryčiau. Netgi labai apsidžiaugčiau, jei pasi- 
taikytų tokia proga. 

- Tirni, prašau pasakyti, kad to nedarytum. 

Trumpai patylėjęs jis švelniai pažadėjo: 

— Na, gerai. Nedarysiu. Šiaip ar taip, praėjus rytojaus dienai 
aš jau nieko nebegalėsiu iškviesti į kovą, ar ne? 

Ji nieko į tai neatsakė. 

- Paprašysiu dar vieno dalyko. 

- Ko? 

- Niekam apie tai nepasakok. 

- Kodėl turėčiau juo rūpintis? 

- Ne juo. Manimi. Mano labui niekam to nepasakok. 
Prašau. 

- Gerai. 

- Pažadi? 

- Paprašei manęs nepasakoti, Lile, tai aš ir nepasakosiu. 

Ji tuo patikėjo ir padėkojo: 

- Ačiū. 

- Nėra už ką. 

Praėjo kelios akimirkos. Tada jis tarė: 

- Dabar pamiegok. 

Lilė įsitaisė patogiau ir užsitraukė antklodes iki pat smak- 
ro. Bet jos akys nenorėjo merktis. Ji žiūrėjo, kaip ugnis praryja 
malką, kol apanglėjęs gabalas nulūžta ir įkrenta į žarijas. Ji ir 
toliau spoksojo. Pamatė, kaip malka nuo karščio pradeda žėrė- 
ti, užsidega ir suliepsnoja. 

Ji atsisuko į Tirnį. 

Jis buvo atsimerkęs ir stebėjo ją. 

Ji sušnibždėjo: 

- Aš nenoriu miego. 

*** 


Skotas iš įpratimo paspaudė skambutį ir tik po to prisiminė, 
kad elektra dingusi. Jis porą kartų stipriai pabeldė į duris ir iš- 
girdo artėjant žingsnius. Durys atsivėrė. 

- Laba diena, panele Rit. 

- Skotai, - sušuko Merili, aiškiai nustebusi jį čia matyda- 
ma. - Ar aš pamiršau konsultaciją? 

- Atėjau pas poną Ritą. 

Ji per petį pažvelgė į virtuvę, ten Skotas pamatė Viljamą, 
sėdintį prie pietų stalo. 

- Mes kaip tik baigiame pietauti. 

- Galiu užeiti vėliau. 

-— Ne, ne, užeik dabar. 

Ji pasitraukė į šalį ir mostelėjo jam, kad įeitų į vidų. Skotas, 
prieš žengdamas ant koridoriaus plytelių, patrypė kojomis, kad 
nupurtytų nuo batų sniegą. Uždarydama paskui jį duris, Merili 
pažvelgė į šaligatvį. Nepamačiusi jokios mašinos, paklausė: 

- Tu atėjai pėsčiomis? 

- Taip, panele. 

- Kas čia? - sušuko Viljamas iš virtuvės. 

- Skotas Hameris. 

Viljamas pasirodė iš virtuvės. Už apykaklės užkišta servetė- 
lė gulėjo ant krūtinės lyg seilinukas. 

- Gerasis Dieve, Skotai, kas tave atvedė čionai tokią naktį 
kaip ši? Ar tavo mamai vėl migrena? 

- Ne, - Skotas metė žvilgsnį į Merili, - man reikia pasikal- 
bėti su jumis asmeniškai. 

Viljamas jį tyrinėjo kurį laiką, kaip ir jo sesuo, aiškiai nu- 
stebintas netikėto Skoto vizito. Tada pasakė: 

- Žinoma, - jis ranka parodė Skotui eiti į svetainę, kur dai- 
liame plytiniame židinyje liepsnojo ugnis. - Ar gali mus palikti, 
Merili? 

- Ar galiu paimti tavo paltą, Skotai? - paklausė Merili. 

- Ne, man ir taip gerai. 

- Gal norėtum ko nors atsigerti? 

- Ne, ačiū, panele Rit. Aš tik trumpam užbėgau. 

Smalsumas aiškiai ją pjovė, bet ji tik maloniai nusišypsojo 
ir tarė: 

- Pasakyk, jei apsigalvosi. 

Viljamas palaukė, kol ji uždarys duris į virtuvę, tada paro- 
dė kėdę. 

- Prašau sėsti. 

- Aš pastovėsiu. 

Viljamas atidžiai nužvelgė jį, paskui išsitraukė servetėlę iš 
už apykaklės, atidžiai ją sulankstė ir padėjo ant stalo krašto. 

- Atrodo, tu blogai nusiteikęs. 

- Aš nesiruošiu daugiau vartoti steroidų. 

Priblokštas Viljamas ištarė: 

- Iš tikrųjų? Ar pajutai kokį šalutinį poveikį, kai pradėjome 
tau juos leisti? 

Iš pradžių Skotas vartojo tik steroidų tabletes. Bet Vesas, 
nepatenkintas rezultatais ir neturėdamas kantrybės laukti, kol 
Skotas pasirodys geriau, pradėjo jam daryti steroidų injekci- 
jas. Nors injekcijos tiesiogiai neveikė medžiagų apykaitos ir 
palengvino kai kurias nepageidaujamas reakcijas, vis dar buvo 
dėl ko rūpintis. Steroidų vartojimas galėjo pakenkti vartoto- 
jo kūnui ir keisti jo elgesį. Skotas buvo skaitęs apie ypatingą 
pavojų, kurį kėlė ir geriamų, ir leidžiamų steroidų vartojimas 
vienu metu. 

- Padidėjęs seksualinis potraukis, bet sumenkėjusi erekcija, 
ar ne, Skotai? 
siog šlykšti. Ką šis keistas, šiurpą varantis kvaiša išmano apie 
erekciją? 

Staiga Viljamas mirktelėjo ir bjauriai nusijuokė. 

- Sprendžiant iš tavo populiarumo tarp mergaičių, nema- 
nyčiau, kad problema yra seksualinio pobūdžio. Gal tu rūpinie- 
si keliais spuogais? 

Skotas nesidavė išmušamas iš vėžių. 

- Ašjų daugiau nevartosiu. Nei injekcijų, nei tablečių. Mano 
tėtis moka jums daug pinigų už juos. Dar daugiau jis moka už 
tai, kad laikytumėte liežuvį už dantų. Bet dabar viskas baigta. 

Nesutrikęs Viljamas atsisėdo ant kėdės ranktūrio ir pa- 
klausė: 

- Ar tu aptarei šį sprendimą su Vesu? 

— Man to nereikia. Esu suaugęs. 

- Būti suaugusiam yra šis tas daugiau, nei atšvęsti savo aš- 
tuonioliktąjį gimtadienį. 

Viljamas kalbėjo tokiu globėjišku tonu, kad Skotui norėjosi 
jam trinktelėti. 

- Atleisk man, Skotai, kad pasakysiu akivaizdų dalyką, bet 
Vesas nesutiks su tavo sprendimu. 

- Jeigu jis mane spaus, aš jį apskųsiu. 

- Kam? 

- Startininkams. Mokyklos tarybai. Laikraščiams. Patikėkit, 
apie mane išgirs. 

- Tai užbaigs jo trenerio karjerą. 

- Taip ir bus. 

- Ar tu nori sužlugdyti savo tėvą? 

- Jis pats save sužlugdė. 

Viljamas papūtė lūpas svarstydamas. 

- Galiu tave suprasti, - pasakė. - Bet jaučiuosi suglumęs. 
Turbūt tai tavo ir Veso problema. Kodėl atėjai čia? 

- Prarasit vieną aukso gyslą. Neteksit pinigų. Atėjau Čia pa- 
sakyti, kad nesikištumėt daugiau į šį reikalą. 

- Dabar supratau, - nusijuokė Viljamas. - Tai grasinimas. 

- Vadinkit tai, kaip norit. 

- Skotai, - pasakė Viljamas globėjišku tonu. - Aš Vesui 
nesu būtinas. Jis gali lengvai gauti steroidų kitur. Jeigu aš jam 
jų netieksiu, jis jų gaus kitoje vietoje. Galima jų nusipirkti inter- 
netinėje parduotuvėje, dėl Dievo meilės. 

- Bet tada jis rizikuos būti pastebėtas. Jo užsakymas bus 
užfiksuotas. Jūs jam palengvinote įsigijimą. Aš atėjau pasakyti, 
kad liautumėtės tą daręs. 

- Manau, yra vienas „arba“... 

- Arba aš pranešiu, kam reikia, kad pardavinėjate vaistus 
be recepto. 

- Ar gali tą įrodyti? 

- Taip, ištuštindamas savo motinos vaistų spintelę. 

Tai buvo taiklus smūgis. Skotas pirmą kartą pastebėjo nuo- 
gąstavimą Viljamo akyse. Jis nutarė pasinaudoti pranašumu. 

- Jeigu jūs ir mano tėtis tikitės kovoti su manimi, aš atsklei- 
siu jūsų abiejų užmačias. Jis turės baigti savo trenerio karjerą, o 
iš jūsų bus atimta farmacininko licencija. 

- Abejoju, ar tu imsiesi tokių kraštutinių priemonių. - Jo 
balsas Skotui priminė per žolę šliaužiančią gyvatę. - Triukšmas 
būtų per didelis. 

- O man nusispjauti į triukšmą, - pasakė Skotas. 

- Tu tuo tikras? 

Viljamas atsistojo ir liūdnai nusišypsojo. 

- O ar pagalvojai apie savo motiną? 

Tai ir buvo pagrindinis kliuvinys norint imtis veiksmų prieš 
tėvą. Ką reikštų motinai pamatyti tikrąjį Vesą Hamerį - visus 
jo apsimetinėjimus, apgaules ir nesąmones? Ji būtų išstatyta vi- 
suotinei pajuokai, o tai ją žeistų. 

Bet Skotas taip pat manė, kad saugodamas save nuo Veso, 
jis saugo ir motiną. Nėra abejonės, kad ji žinojo apie tėvo neiš- 
tikimybę. Tiesiog stengėsi to nepastebėti, kad išsaugotų šeimą, 
arba dėl to, kad jai tas neberūpėjo. Šiandien, kai sužinojo apie 
steroidus, ji drąsiai pasipriešino Vesui. Motina turėjo daugiau 
stiprybės negu Žmonės, ypač jo tėvas, manė. 

- Mano motina neturi jums rūpėti. 

Viljamas keletą minučių stebėjo Skotą vertinamu žvilgsniu, 
po to palietė jo ranką. Pasibjaurėjęs Skotas ją atitraukė. Vilja- 
mas nusišypsojo, bet tai nebuvo šilta šypsena. Priešingai. 

- Įspėju tave, Skotai. Pamąstyk. Jeigu tu pradėsi atskleidi- 
nėti paslaptis, sulauksi didelių nemalonumų. Paslapčių atsklei- 
dimui būdingas sniego gumulo efektas. Kai atskleidžiama viena 
paslaptis, po jos neišvengiamai atsiveria ir daugiau. O kiekvie- 

na nauja paslaptis būna vis didesnė ir destruktyvesnė. Ar tikrai 
nori, kad tas gumulas nusiristų į tavo pusę? 

Skotas mėgino išlikti ramus. Bet jam, matyt, prastai sekėsi, 
nes Viljamas sukikeno. Pasilenkęs į priekį, Viljamas sušnibždėjo: 

- Juk tu turi mažytę purviną paslaptį, ar ne, Skotai? 

- Ne. 

- Žinoma, turi. Ir ji susijusi su Milisente. 

Š NEŽINAU, APIE KĄ JŪS KALBATE. 
Skotas apsisuko norėdamas išeiti, bet Viljamas 
čiupo jį už rankos ir apgręžė. Šiaip jau vaistininkas 
nebūtų turėjęs jokių šansų turint galvoje Skoto fizinį pasiren- 
gimą. Skotas galėjo jį perlaužti taip lengvai, kaip trapią lazdą į 
savo kelį. Todėl Skotą labai nustebino staigus ir agresyvus Vil- 
jamo judesys, jis nepasipriešino. 

- Leisk man viską tau paaiškinti, Skotai, - tarė vaistininkas. — 
Aš kalbu apie Milisentės romaną su Vesu, nors žodis romanas 
suteikia jų dulkinimuisi per daug romantišką apibūdinimą. 

Skotui į galvą subėgo kraujas. 

- Tu nežinai... 

- Žinau, Skotai, žinau. Tavo tėvas turi porą susijusių manijų. 
Viena yra išdulkinti kiekvieną moterį, kurią tik gali, kita - girtis 
tuo. Keista, ar ne, ir gana neapgalvota. Jis nesuvokia, kad to- 
kie du bruožai nedera. Tai nuostabus psichologinis momentas, 
kurį tikrai reikėtų ištirti. 

Bet aš nukrypstu. Kur sustojau? Ak, taip. Jeigu tarp jo ir Mi- 
lisentės būtų buvusi romantiška meilė, ji būtų virtusi graikiška 
tragedija. Nešvarus reikaliukas. Veso žodžiais, tarp jų buvo tik 
fizinis ryšys. Kartą jis prasitarė, kad ji „nuolat rujoja“. 

Viljamas išsišiepė. 

- Tik įsivaizduok! Ir visa tai dėjosi tuo metu, kai oficialiai ji 
buvo tavo mylimoji. Praktiškai po pat tavo nosimi. 

Skoto širdis daužėsi. Seilės gaminosi siaubingu greičiu - jis 
nespėjo jų ryti. Jį užliejo karščio banga ir išpylė prakaitas. 

- Taigi, Skotai, aš tau nepatariu dar kada nors ateiti ir gąs- 
dinti mane paviešinimu. Pats esi didesniame pavojuje negu aš. 

Viljamas pakreipė galvą ir pridūrė: 

- Žinai, tu labai panašus į Vesą, kurio, atrodo, nemėgsti. Tik 
dabar suvokiau, kokie jūs panašūs. Kaip ir jis, tu manai, kad 
tavo gražus veidas ir stiprus kūnas suteikia tau teisę bauginti 
žmones. Atsikvošėk, sūnau. Yra įvairių jėgos rūšių. Viena efek- 
tyviausių - žinojimas apie žmogų to, ką jis norėtų nuslėpti. 

Pavyzdžiui, aš nemanau, kad tu ar Vesas apsidžiaugtu- 
mėte, jei papasakočiau FTB agentams, kurie atsitiktinai buvo 
jūsų namuose šiandien, kad jis dulkino tavo mergaitę tuo pat 
metu kaip ir tu. Agentai galėtų prieiti prie išvados, kad tokia 
nemaloni situacija galėjo sukelti tarpusavio nepasitenkinimą. 
Jie galėtų pagalvoti - saugok Dieve - kad tokia tėvo ir sūnaus 
konkurencija galėjo privesti prie smurto, netgi paskatinti atsi- 
kratyti Milisente. 

- O Dieve! - sudejavo Skotas. 

Jo bato galas užkliuvo už kilimėlio ir Skotas suklupo prie 
slenksčio. Kurį laiką jis vargo su durų rankena, paskui iššoko 
pro duris ir net nesivargino jų uždaryti. Šaltas oras buvo gai- 
vus, bet neišvadavo nuo šleikštulio. Vos priėjęs gyvatvorę, kuri 
skyrė Rito namą nuo kaimynų, Skotas pradėjo vemti. 

Traukuliai buvo tokie stiprūs, kad Skotas suklupo visomis 
keturiomis sniege ir nukabino galvą. Net ir tada, kai jo skrandis 
jau buvo tuščias, jis ir toliau skausmingai tampėsi. 

Palengva spazmai liovėsi. Jis susigrūdo į burną saują snie- 
go, leido jai ištirpti, paskui išspjovė. Kita sniego sauja išsitrynė 
karščiuojantį veidą. Nuo pilančio prakaito Skotą krėtė drebu- 
lys. Jis nesuvaldomai virpėjo ir turėjo sukąsti dantis, kad jie ne- 
barškėtų. 

- Skotai? 

Jis pakėlė galvą ir pažvelgė į balso pusę. 

Merili Rit stovėjo galiniame prieangyje, pasiruošusi leistis 
apledėjusiais laiptais. 

- Eikit sau! - sušuko Skotas. 

- Tau bloga. 

Kai jis pamėgino atsistoti, jo kojos buvo lyg vatinės. Merili 
jau buvo nusileidusi per pusę laiptų. 

- Eikit atgal į vidų! 

Jo balsas buvo prikimęs ir paniškas. Atsukęs jai nugarą, jis 
pasileido tiesiai per tankią gyvatvorę, skersai kaimynų kiemą. 
Brido sniegu aklai paklusdamas jį valdančiam instinktui - išsi- 
gelbėti. 


- Ei! 

Dačas, kuris snaudė savo kėdėje, staiga pabudo, nukėlė ko- 
jas nuo rašomojo stalo ir automatiškai atsistojo. Tikėdamasis 
blogiausio paklausė: 

- Kas dabar atsitiko? 

Vesas ranka parodė Dačui, kad tas sėstų atgal. 

- Nieko naujo. Nieko, ką aš žinočiau. 

Jis išsitraukė butelį viskio iš savo palto kišenės ir pastatė 
jį ant Dačo stalo. Tada nusivilko šlapius viršutinius drabužius 
ir pakabino juos ant kabyklos prie durų. Sėsdamasis priešais 
Dačą, jis pūtė orą į savo sušalusias rankas. 

- Nustojo snigti, - pasakė jis. - Bet vis dar yra keli laipsniai 
žemiau nulio. Pranešama, kad bus dar šalčiau, kai išsisklaidys 
debesys. Šį vakarą bus rekordinis šaltis. 

- Ar nori kavos? - paklausė Dačas. 

— Ne, ačiū. Aš tiek jos išgėriau šiandien, kad neužmigsiu iki 
birželio. Atsinešiau kitą atsigaivinimo priemonę. 

Jis mostelėjo galva į butelį Jack Daniel. 

- Paduok man savo puodelį. 

Dačas pastūmė tuščią kavos puodelį jo link. Vesas atsuko 
butelį, įpylė viskio į puodelį ir pastūmė jį Dačui. Pats atsigėrė 

tiesiai iš butelio. Kai abu gurkštelėjo viskio keletą kartų, Vesas 
tarė Dačui: 

- Tu šūdinai atrodai. 

Dačas ir pats tą žinojo. Jo nubrozdintas, ištinęs veidas at- 
rodė taip, lyg būtų apgraužtas laukinių šunų. 

- Tas tepalas, kurį per tave perdavė Ritas, yra šlamštas. 

- Tavo žaizdos supūliuos, jei nieko nesiimsi. Ar nori, kad 
nuvežčiau tave į ligoninę? 

- Ne. 

- Pas Ritą į namus? 

- Jokiu būdu. 

- Jis sakė, kad turi kažką stipresnio, jei šis nepadės. 

Dačas papurtė galvą. 

- Ar tu ką nors valgei? - paklausė sesės 

- Užkandau. 

- Dora galėtų ką nors paruošti... 

- Aš nesu alkanas. 

Dačas tikėjosi, kad Vesas galų gale prieis prie to, dėl ko čia 
atvažiavo. Kol kas jis tik norėjo, kad jam duotų ramybę. Jis 
nenorėjo būti globojamas. Taip pat nenorėjo ir beprasmiškai 
plepėti. Jis troško skendėti savo kančioje vienas. Blogai, jei tai 
skamba paranojiškai ar kaip savęs naikinimas. Bet kaip tik taip 
jis jautėsi. 

O kodėl turėtų jaustis kitaip? Juk nieko negalėjo pakeisti. 
Viskas, ką jis darė, baigdavosi prastai. Tiesą sakant, baigdavo- 
si nelaime. Jo nevykusios pastangos užvaryti Kelio Hokinso 
sunkvežimį į kalną tikriausiai apsivainikuos keliomis bylomis. 
Hokinsas gali iškelti jam bylą. 

Lyg būtų negana šios nelaimės, vėl susvyravo jo autoritetas. 
Nekreipdamas dėmesio į Beglio įspėjimą, jis nuvažiavo „Švil- 
piančio Krioklio“ gyvenvietėn. Tačiau buvo sustabdytas dar 
nepatekęs į trobelę Nr. 8. Taip ir negalėjo pamatyti, kokius įro- 
dymus prieš Tirnį FTB agentai ten saugo. 

Jis buvo svarbiausias šio miestelio įstatymų sergėtojas, ta- 
čiau Beglis iššoko iš jaukios senojo Guso Elmerio kontoros kal- 

tindamas jį, kad jis žlugdo federalinį tyrimą, ir kalbėjo su juo 
taip, lyg jis būtų tuščia vieta. Net jo paties vyrai, išgirdę kokį 
nors įsakymą, paniurdavo ir burbėdavo. | 

- Dačai? 

Dačas išniro iš erzinančių apmąstymų ir sutelkė dėmesį 
į Vesą. 

- Ką tu čia veiki? - paklausė jis Veso irzliai. - Kodėl nesėdi 
namie, apsikabinęs žmoną? 

Vesas sušnarpštė ir dar maktelėjo gurkšnį iš butelio. 

- Aš jau geriau prisiglausiu prie vėliavos stulpo lauke. Jis 
kur kas šiltesnis ir meilesnis už mano žmoną. 

- Kas atsitiko? 

Numojęs ranka, jis atsakė: 

- Priešmenstruacinis sindromas, galvos skausmas, kas galų 
gale žino? Kam tai rūpi? Jos kelnaitėse amžinai vata ar tam- 
ponai. 

- O kaip Skotas? Ar jis ką nors papasakojo apie susitikimą 
su agentais Begliu ir Vaizu? 

- Kodėl klausi? 

Sprendžiant iš Veso reakcijos interviu su FTB agentais buvo 
opi tema. 

- Tam nėra jokios ypatingos priežasties. Tiesiog įdomu, 
kaip Skotas į tai reagavo. 

Dačas gurkštelėjo viskio stebėdamas Vesą per puodelio 
kraštą. 

- Skotas atrodė kiek sumišęs, kai atsakinėjo į jų klausimus. 
Arjis melavo? 

Dačas paėmė sąvaržėlę ir išlygino ją. Tada paklausė: 

- Ar jis tiesiog truputį iškreipė tiesą? 

- Suprask jo padėtį, - atsakė Vesas, - jį supo penki pareigū- 
nai ir uždavinėjo klausimus apie jį ir jo draugę. Ar būdamas jo 
amžiaus galėjai laisvai kalbėti apie savo seksualinį gyvenimą? 

- Aš ir dabar to nedaryčiau. 

Vesas sukikeno. 

- Na štai, pats supranti. 

Jis susidėjo rankas už galvos, užkėlė koją ant kojos ir atsi- 
lošė kėdėje taip nerūpestingai, lyg neturėtų nė mažiausios pro- 
blemėlės. 

Tačiau Dačas įtarė, kad taip nėra. Vesas neatvyko čia vier. 
praleisti laiką. Arba tik pasirūpinti, kad Dačas negautų krau- 
jo užkrėtimo ar suvalgytų ką nors karšto. Viskis buvo mielas. 
draugiškas gestas, bet juk Vesas niekada nebuvo ypač rūpestin- 
gas draugas. Jis turėjo kokį nors slaptą motyvą, antraip nebūtu 
čia atsibeldęs. 

Dačui suspaudė vidurius, kai jis suvokė, dėl ko Vesas galėjo 
čia atvykti. Galbūt jis atsivežė viskį tik tam, kad sušvelnintu 
skausmą. Jeigu taip, tai jam geriau viską išgirsti anksčiau negu 
vėliau. 

- Ar atėjai tam, kad išmestum mane iš darbo? 

Veso juokas atrodė nuoširdus. 

- Ką? - paklausė jis. 

- Ar atėjai čia kaip miesto tarybos narys? 

- Jėzau Kristau, Dačai! Tu tikras paranoikas, kalės vaike! Iš 
kur ištraukei šią laukinę mintį? 

- Remdamasis tuo, ką pasakei vakar vakare. Ar neatmeni? 
Tu priminei man, kad kišai galvą į kilpą, kai mane nusamdei. 
Kad mano nesėkmė gali tau pakenkti. 

- Po velnių! Mes buvom pavargę. Sudirgę. Mūsų nervai 
buvo pertempti. Tu truputį per daug akcentavai Lilės reikalą. 
Per daug skyrei dėmesio jos buvimui trobelėje su tuo vyruku. 
Kaip tavo draugas, aš tik mėginau truputį kitaip viską nušviesti. 
Sugrąžinti tave į reikiamas vėžes. Bet žinai, - suskubo pasakyti 
jis, kai pamatė, kad Dačas ketina jį nutraukti, - netrukus aš tave 
supratau. 

Dačas atsargiai nužvelgė jį. 

- Ką turi galvoje? 

Vesas per petį pažvelgė į uždarytas duris. Jis pasilenkė į 
priekį ir pritildė balsą. 

- Tu mąstai taip pat, kaip ir aš, po velnių! Taip pat, kaip 
ir federaliniai agentai. Kad tas Tirnis yra mūsų nusikaltė- 

lis, ar ne? Jis pagrobė penkias moteris ir tik Dievas žino, 
ką joms padarė. O dar tas mėšlas su mėlynuoju kaspinu? 
Siaubinga! 

Dačas trumpai linktelėjo galva nenorėdamas atskleisti nie- 
ko daugiau, kol sužinos, kur link Vesas suka. 

- O tavo Žmona - žodis buvusi čia neturi esminės reikš- 
mės - moteris, kurią tu myli, sėdi spąstuose kartu su juo. Aš 
žaviuosi tavo savitvarda, drauguži! Tikrai žaviuosi. Jei būčiau 
šiandien buvęs tavo vietoje, būčiau užmušęs kiekvieną, kuris 
man trukdytų patekti į kalno viršūnę. 

- Aš vos ir neužmušiau. 

- Hokinsas nesiskaito. 

Dačas sriūbtelėjo viskio. Kiekvienas kitas viskio gurkšnis 
rijosi vis lengviau ir buvo vis skanesnis. 

- Kur link tu suki, Vesai? 

- Paimkim Tirnį. Tu ir aš. 

- Beglis turi sraigtasparnį... 

- Užmiršk tai, - nekantriai nutraukė jį Vesas. - Jeigu jie pa- 
sieks jį anksčiau už mus, mes jo niekada nebepamatysime. Jis 
bus nugabentas į Šarlotą ir uždarytas. Net jei jis bus apkaltintas, 
jo advokatas padarys taip, kad bylos nagrinėjimas bus atidėtas 
vėlesniam laikui, paskui - dar vėlesniam. Net ir po penkerių 
metų mes vis dar mėginsime patraukti šį psichopatą į teismą 
kovodami už teisingumą šių moterų ir jų šeimų atžvilgiu. Da- 
bartiniai įstatymai - tai ne tie kalnų įstatymai, kurių laikėsi 
mūsų tėvai ir seneliai. 

Vesas kalbėjo teisybę. Pats Dačas puikiai žinojo, kaip lėtai 
triumfuoja tiesa, jeigu apskritai triumfuoja. 

- Aš iki šiol nesuprantu, kaip į tai įsitraukė FTB, - pasakė 
Vesas. 

- Žmonių grobimas yra federalinis nusikaltimas. 

- Taip, taip. Bet tai tik formalumas. 

- Tačiau labai svarbus. 

Vesas muistėsi kėdėje, kol atsidūrė ant jos krašto. Pasirėmęs 
dilbiais į stalo viršų, pasilenkė virš jo. 

- Šis reikalas yra aiškiai tavo jurisdikcija, Dačai. Tai yra 
tavo miestas, tavo žmonės ir pergalė turi būti tavo. Ne Beglio, 
ir ne to nuolankaus akiniuočio. Tu turi paimti Tirnį, pervesti jį 
Maino gatve tiesiai prieš nosį Ganams ir kitiems aukų giminai- 
čiams ir tapsi vietiniu didvyriu. Tuo, kuris išaiškino didžiausią 
nusikaltimą miestelio istorijoje. 

Vesas atsilošė ir patenkintas nusišypsojo. 

- O aš būsiu tas protinguolis, kuris tave pasamdė į darbą. 

Energinga mitinginė Veso kalba padarė poveikį. Vesas nu- 
piešė jaudinančią situaciją, kurios centrine figūra tapo Dačas, 
o šis labai norėjo, kad tai virstų tikrove. Tačiau daugybę kartų 
patirtas nusivylimas jam neleido lengvai pasiduoti užplūdusio 
optimizmo šuorui. Dačas net bijojo tikėtis, kad šį kartą, kai tiek 
buvo statoma ant kortos, jį staiga lydės sėkmė. 

- Tik išprotėjęs policininkas gali areštuoti ką nors neturėda- 
mas konkrečių įrodymų, - pasakė Dačas. - O aš tokių įrodymų 
prieš Tirnį neturiu. Viskas remiasi spėlionėmis ir nuogirdomis. 

- Federaliniai agentai... 

- Jie nesidalija įrodymais. Beglis netgi pagrasino uždarysiąs 
mane į mano paties areštinę, jei aš vyksiu į Tirnio trobelę seno- 
jo Elmerio gyvenvietėje. 

- Jis negali to padaryti. 

- Neturi reikšmės, gali jis ar negali. Šiuo metu aš nežinau, 
ką jie turi prieš Tirnį, tai kaip galiu jį areštuoti neturėdamas 
jokio pagrindo? 

- Ar manai, kad Beglis taip saugotų jo kambarius, jei ten 
nebūtų jį kaltinančios medžiagos? Atgabenk vyruką čia, o tada 
rūpinkis įrodymais. 

- Yra konstitucinės teisės, kurios tą draudžia. 

— Aš žinau, bet argi nėra kokios nors taisyklės, kuri leistų 
sulaikyti įtariamą asmenį? 

Jis sumosikavo rankomis mėgindamas surasti žodžius. 

- Galimas motyvas. 

- Štai! - sušuko Vesas. - Sakykim, banke pradeda kaukti 
signalizacija, o tu pamatai vyruką su kauke, bėgantį iš banko. 

Pinigų maišo nematyti, bet tu vis vien bėgi paskui jį. Juk ne- 
lauki, kol surinksi įrodymus. 

Dačas atsistojo ir pradėjo lėtai žingsniuoti aplink stalą. Nors 
viskis apmalšino pulsuojantį skausmą veide, dar viena ibupro- 
feno tablečių dozė nebūtų pakenkusi. 

- Aš sutinku su tuo, ką sakai, Vesai, bet tai neįmanoma. Be- 
glis jau užsakė sraigtasparnį rytojaus rytui. Jeigu oras bus gied- 
ras, jei vėjas aprims, jeigu lakūnas sugebės atskristi iki Klierio, 
yra didelė tikimybė, kad jie pasieks viršukalnę. Mums reikės 
ne vienos dienos, daug žmonių bei technikos, kol pašalinsime 
visas kliūtis nuo kelio. 

- Kliūtis nuo pagrindinio kelio. 

Vesas šypsojosi, lyg būtų ištraukęs tūzą iš kortų malkos. 

- O kaipgi kitas kelias? 

Dačui reikėjo kelių minučių, kol suvokė, ką Vesas sako. Kai 
suprato, pradėjo juoktis. 

- Turi galvoje kelią vakariniu kalno šlaitu? Jis tik truputį 
platesnis už karvių taką. 

- Tas karvių takas padengtas vos pusantros pėdos sniego 
sluoksniu, kuris tik išlygina jį ir padaro lengviau pravažiuojamą. 

- Jei esi pingvinas. 

- Arba sniegaeigis. 

Tai sustabdė Dačo norą toliau ginčytis. Jis nutilo ir ėmė 
galvoti. 

- O ar gali sniegaeigis užvažiuoti į tokią stačią įkalnę? 

- Verta pabandyti. Be to, įkalnės tame kelyje yra nuožul- 
nesnės dėl daugybės posūkių. 

"Tai buvo tiesa. Dačas prisiminė vieną mokyklos laikų pa- 
simatymą. Jis važiavo su mergaite į populiarią mašinų stovė- 
jimo aikštelę. Kol jie pasiekė vietelę su romantišku vaizdu, 
mergaitė jau buvo pažaliavusi nuo šleikštulio, kurį sukėlė va- 
žiavimas. Jai buvo taip bloga, kad jie nenuėjo net iki pirmosios 
papėdės. 

- Gerai, bet kas turi sniegaeigių? 

- Kelis Hokinsas. 

Dačas pradėjo taip juoktis, kad veidas dar labiau įsiskaudėjo. 

- Nuostabu! Geriau ir būti negali! Jis yra paskutinis žmogus 
pasaulyje, kuris norėtų leisti man pasinaudoti jo sniegaeigiais. 

- Šiuo atveju jo žodis neturi reikšmės. Jo tėvas nupirko ke- 
turis sniegaeigius prieš keletą metų, kad galėtų juos nuomoti 
atostogaujantiems žiemą. Jie tapo banko nuosavybe, kai Kelis 
nesugebėjo laiku grąžinti bankui paskolos. 

- Vėl labai puiku. 

Vesas vis dar šypsojosi. 

— Dar nepasakiau tau geriausio dalyko, - tarė jis. - Bankas 
juos saugo mokyklinių autobusų garaže. 

Dačui viskas pradėjo aiškėti. 

- O tu turi raktus nuo to garažo. 

- Teisiiingai, - nutęsė Vesas. Jis pakėlė butelį viskio į Dačo 
sveikatą ir nugėrė gurkšnį. 

- Aš taip pat turiu raktą kontoros, kur laikomi visų Klierio 
mokyklos mašinų raktai. 

- Kaip atsitiko, kad tik dabar apie tai pagalvojai? 

- Duok man truputį atsipūsti, - pasakė Vesas atsirūgdamas. 
Atrodė, kad jis kiek įsižeidęs. - Tiek daug visko įvyko. 

- Kodėl pats Kelis nepasiūlė mums pasinaudoti sniega- 
eigiais? 

- Todėl, kad jo smegenys virtusios koše. Be to, jis jų jau vi- 
sus metus nematė. Tikriausiai jis juos pamiršo. Bankas turbūt 
taip pat. 

- Tad niekam to nepriminkime, - pasakė Dačas vis labiau 
jaudindamasis. - Reikia viską daryti tyliai. Jei Beglis apie tai iš- 
girs, jis mus sustabdys. 

Vesas linktelėjo. 

- Šiąnakt susirink viską, ko, tavo manymu, gali prireikti. Ar 
vis dar turi slidinėjimo aprangą? 

Dačas linktelėjo. 

- Gerai. Tiesiog susitikime prieš aušrą garaže, pasirengę 
keliauti. Važiuosime į kalną iš karto, kai tik pasidarys šviesu, 
kol Beglis dar nebus paleidęs savo sraigtasparnio. 

- Mums teks pervažiuoti miestą, kad pasiektume vakarinį 
šlaitą. Kas, jeigu mus kas nors pamatys ar išgirs? Sniegaeigiai 
kelia nemažą triukšmą. Kaip pasiaiškinsime, kodėl paėmėme 
juos iš garažo be banko leidimo? 

- Dačai, dėl Dievo meilės, tu gi policijos viršininkas, - pa- 
sakė Vesas susierzinęs. - Jeigu tavęs kas nors pradės klausinėti, 
pasakysi, kad važiuoji turėdamas reikalą: nuvalyti kelią ar pa- 
tikrinti elektros linijų, ar išgelbėti katę. Jėzau, aš nežinau. Su- 
galvosi ką nors. 

Dačas kramtė apatinę lūpą mėgindamas įvertinti planą iš 
visų pusių. Ir neįžvelgė nieko blogo. Svetimos nuosavybės pa- 
ėmimas ir naudojimas iš esmės buvo vagystė, bet Vesas buvo 
teisus. Kas apkaltins policijos šefą, jei jis daro tai tam, kad su- 
laikytų nusikaltėlį? 

Be to, daryti ką nors, tegu ir įtartino, už ką vėliau galbūt 
gaus papeikimą, buvo geriau negu sėdėti ir žiūrėti kaip pūliuoja 
jo veidas. Be to, jis nenorėjo, kad FTB jį žemintų. 

Pirmą kartą per pastarąsias dvi dienas jis pajuto, kad kon- 
troliuoja įvykius ir, Jėzau, nuo to pasijuto gerai. 

Jis pakėlė puodelį. 

- Susitiksime ketvirtą trisdešimt! 

ŪSŲ POKALBIS KAŽKODĖL LABAI JĮ PRISLĖGĖ, - PASA- 
kė Merili savo broliui. 
- Kiek sykių turiu tau kartoti... 

- Kol tavimi patikėsiu, Viljamai. 

Ji išvirė kavos senoviškame kavinuke, kurį reikėjo šildyti 
ant dujinės viryklės. Dabar jie gėrė ją svetainėje sėdėdami ant 
kėdžių, pritrauktų prie pat židinio tam, kad būtų šilta ir šviesu. 
Jau visą pusvalandį ji mėgino išgauti iš Viljamo, apie ką jis taip 
paslaptingai kalbėjosi su Skotu Hameriu. Jai reikėjo tiesaus at- 
sakymo. 

- Skotas pradėjo vemti dar neišėjęs iš kiemo. Apie ką tokio 
siaubingo judu šnekėjotės? 

- Jeigu tau reikėtų tą žinoti, Skotas nebūtų prašęs palikti 
mūsų vienų. Suprask tai ir nustok klausinėjusi, Merili. Tu da- 
raisi įkyri. 

- O tuesi melagis. 

- Aš nieko nepamelavau, - pasakė Viljamas ramiai. 

- Kam Skotui reikėjo privataus pokalbio su tavimi? 

- Turi galvoje, kodėl iš visų žmonių jis pasirinko mane? 

- Nedėk žodžių man į burną, Viljamai. Aš nenorėjau pa- 
sakyti, kad... 

- Žinoma, norėjai. 

Jis prisimerkė, žiūrėdamas į ją. 

- Žinai, aš manau, kad visa tai iš pavydo. 

- Pavydo? 

- Tave pjauna pavydas, kad aš esu svarbesnis vienam iš tavo 
mokinių už tave. 

- Tai juokinga! 

Jis kurį laiką ją stebėjo, o jo šypsena rodė, kad jis netiki jos 
žodžiais. 

- Na, tavo domėjimosi priežastis pagaliau nėra svarbi. Kaip 
aš daugelį kartų sakiau, mūsų pokalbio tema buvo asmeniška ir 
tavęs visiškai neliečia. 

- Kai vienas iš mano mokinių vemia mano kieme, tai man 
kelia rūpestį. 

Ji akimirksnį abejojo, o tada uždavė klausimą, kuris ją gąs- 
dino. 

- Arjis atėjo dėl Milisentės? 

Viljamo išraiška pasikeitė. Jį apėmė kitoks smalsumas. Lė- 
tai tardamas žodžius pasakė: 

- Kaip keista, kad tu ją paminėjai. 

- Nieko keisto, juk šiek tiek anksčiau šiandien tų mąstei 
apie jų išsiskyrimo priežastį. 

- Bet Skotas to nežinojo. 

- Ar jūs kalbėjote apie Milisentę? 

Viljamas padvejojo, paskui atsakė: 

- Jos vardas buvo paminėtas. 

- Kokiame kontekste? 

- Skoto ir Veso tarpusavio santykių kontekste. 

- Veso? O kokį ryšį jis su tuo... 

- Didesnį, negu galėčiau pasakyti neatskleisdamas paslap- 
čių, Merili. 

Jis padėjo kavos puodelį ant stalo ir pareiškė einantis miegoti. 

- Rytoj man reikės anksti išvykti atidaryti vaistinės. Nesi- 
kelk, kad mane išlydėtum. 

- Aš ir neketinau to daryti. 

Tai buvo negarbingas smūgis. Nebūdingas jai, bet Viljamas 
neatkreipė į jį jokio dėmesio. 

Rytoj nebus pamokų dėl to, kad nėra elektros. Ji turėtų 
džiaugtis laisva diena, bet kažkodėl buvo labai susirūpinusi. 

Vesas, Skotas ir Viljamas. Šitas trijų junginys vertė Merili 
jaustis neramiai. Nors jie gyveno viename mieste, tarp jų ne- 
buvo nieko bendro, išskyrus slaptus pokalbius apie kažką, ko 
Viljamas nenorėjo atskleisti. Juo labiau kad paprastai jis labai 
mėgo perdavinėti visokią informaciją ir gandus. Jo tylėjimas 
erzino. Taip pat kėlė nerimą, nes atrodė susijęs su Milisente 
Gan. 

Merili nerimas neleido jai ilgai užmigti, nors ji ir gulėjo Io- 
voje. Ji net nepastebėjo, kada užsnūdo neramiu miegu. Pabu- 
do tik atėjus meilužiui. Jis atsirado jos lovoje ir glamonėjo per 
naktinius marškinius. 

- Džiaugiuosi, kad tu čia, - ištarė ji lengvai liesdama jo veidą. 

Per kelias sekundes jis nutraukė jos naktinukus, smarkiai 
priglaudė prie savęs ir ji pajuto jo kietą, jos geidžiančią var- 
pą. Užkėlė savo šlaunį ant jo šlaunies, paėmė į rankas varpą ir 
įvedė ją į save. Šią naktį meilužiui nereikėjo jokių fantazijų ar 
rafinuotumo. Jis atvertė ją ant nugaros, o jo judesiai buvo greiti 
ir šiurkštūs, beveik pikti. 

Kai viskas baigėsi, jis atsigulė skersai, galvą padėjo jai ant 
krūtinės. Ji glostė jo sprandą norėdama atpalaiduoti ten susi- 
kaupusią įtampą. 

- Tavo diena buvo siaubinga. 

Jis linktelėjo. 

- Papasakok man apie ją. 

- Aš noriu ramybės. Noriu tavęs. 

- Mane turi, - sušnibždėjo ji ir rankomis apkabino jo galvą. 


- Ar gali tuo patikėti? 

- Ša, Dačai. Pažadinsi visus kaimynus. 

- Na ir kas? Man nesvarbu, ar kas mane dabar girdi. Mums 
galas. Mes negalime laukti. 

Jis trankė sugniaužtu kumščiu kitos pirštinėtos rankos delną. 

Vesas taip pat buvo susierzinęs, bet vienam iš jų reikėjo 
tvardytis, ir buvo aišku, kad Dačas to nepajėgs. Jis laikėsi įsi- 
kibęs nagais į savo reikalą. Ši pastaroji kliūtis galėjo viską su- 
gadinti. 

Vesas neleis, kad taip atsitiktų. Jam reikėjo Dačo. Dar labiau 
jam reikėjo tos valdžios, kurią teikė Dačo policininko ženkliu- 
kas. Būtinai reikėjo užvažiuoti į tą prakeiktą kalną ir areštuoti 
Tirnį. Dar geriau jį užmušti. Dėl jam vienam žinomų priežasčių 
jis norėjo pasiekti šį tikslą ne mažiau už Dačą. Dabar jie susi- 
dūrė su kliūtimi, bet ji nebuvo tokia katastrofiška, kokia atrodė 
Dačui. 

Kaip ir buvo susitarę, jie susitiko mokyklos garaže pusę 
penkių ryto. Abu apsiblaususiomis dėl miego stokos akimis, iš- 
judinti tik kofeino. Jų pautai šalo, nepaisant to, kad buvo apsi- 
rengę lyg eskimai. 

Sniegaeigiai stovėjo ten, kur Vesas juos matė paskutinį kar- 
tą, sustatyti tolimajame garažo kampe. Jie buvo uždengti tam- 
siai žaliu brezentu. Taigi iš pradžių viskas ėjosi gerai. 

Sunkumai prasidėjo tada, kai jie pradėjo ieškoti sniegaei- 
gių raktų. Jie apvertė aukštyn kojomis visą garažo kontorą, bet 
niekur negalėjo jų rasti. Visi mokyklos raktai turėjo numerius. 
Sniegaeigių raktų tarp jų nebuvo. 

Galop Vesas liovėsi ieškojęs. 

- Jeigu jie čia ir yra, tai gerai paslėpti ir mes tik gaištame 
laiką. Neturime kito pasirinkimo, kaip tik nueiti pas Morisą ir 
paklausti kur, po velnių, jie yra. 

Karlas Morisas buvo vienintelio Klierio banko prezidentas. 

- Tokiu metu? 

Vesas atsakė: 

- Pakeliui į jo namus tu turi sugalvoti įtikinamą istoriją, 
šefe. Sugalvok ką nors neatidėliotino. 

Jiems teko belsti į duris keletą kartų, kol tarpduryje pasi- 
rodė ponia Moris, susivyniojusi nuo galvos iki kojų į kažką, 
kas priminė arklių užklotą. Bjauresnio chalato Vesas nebuvo 

matęs. Jos veidas visiškai derėjo prie chalato. Dar bjauresnį jį 
darė jos nesvetinga rūsti išraiška. 

Dačas atsiprašė už įsiveržimą ir pasakė, kad jis nedelsiant 
turi pasikalbėti su ponu Morisu. Tai neatidėliotinas atvejis. Ji 
uždarė duris ir nuėjo pakviesti savo vyro palikdama Dačą ir 
Vesą laukti jo šaltyje. 

Galų gale atėjo Morisas, kuris atrodė nė kiek ne meilesnis 
už savo žmoną. Dačas papasakojo jam istoriją apie šeimą, įstri- 
gusią sniege su savo mašina, ir paaiškino, kaip dabar reikalingi 
sniegaeigiai, kuriuos bankas paėmė iš Kelio Hokinso. 

- Aš mielai leisčiau jums jais pasinaudoti, jei jie dar pri- 
klausytų bankui, viršininke Bertonai. Bet mes juos pardavė- 
me... leiskite pagalvoti, prieš Kalėdas, jei aš gerai atsimenu. 
Mes buvome padavę skelbimą apie aukcioną. Manau, jo nepa- 
stebėjote. 

- Tikriausiai. O kas juos nupirko? 

- Viljamas Ritas. Jam buvo leista palikti juos mokyklos ga- 
raže, kol galės juos pasiimti, bet raktus jis pasiėmė kartu su pir- 
kimo-pardavimo sutartimi. 

Jie dar kartą atsiprašė, kad prikėlė Morisą iš lovos ir padė- 
kojo už informaciją. 

Dabar, kai jie brido sniegu prie Dačo bronko, Dačas buvo 
smarkiai susierzinęs. 

Vesui jau seko kantrybė dėl chroniško Dačo pesimizmo. 

- Ar manai, kad jei garsiai rėksi, seksis geriau? Tai dar ne- 
reiškia galo. Eime pas Ritą. 

- Teisingai. Pas žinomą Klierio gandų nešiotoją. 

Jie sulipo į bronko ir Dačas pagreitino variklio sūkius. Jis 
buvo palikęs mašiną užvestą. 

- Kokį kitą pasirinkimą tu turi? - paklausė Vesas. - Tik 
leisti specialiajam atsakingajam agentui Begliui sučiupti tavo 
įtariamąjį, kol tu nertėsi. 

Toliau keikdamasis Dačas įjungė atbulinį bėgį ir išvažiavo 
iš bankininko kiemo. 

Po penkių minučių jie jau buvo prie vaistinės. Viduje dar 
nedegė šviesos, bet Viljamo mašina jau stovėjo prie šaligatvio 
šalia Merili mašinos, kuri čia buvo palikta nakčiai. 

- Sakiau tau, kad jis čia bus, - pastebėjo Vesas. 

Varpelis virš durų suskambėjo linksmai. Viljamas buvo už 
baro prekystalio ir virino puodą vandens ant dujinės viryklės. 
Vieninteliai šviesos šaltiniai buvo dujų liepsnelė po puodu ir 
ant prekystalio stovinti žvakė. Ji kvepėjo obuoliais. 

Viljamas žvaliai pasisveikino. 

- Jūs abu esate vieninteliai žmonės, kuriuos mačiau šį rytą. 
Gal norėtumėte kavos? Galiu pasiūlyti tik tirpios, nes nieko ge- 
resnio neturiu. 

Vesas atsisėdo ant vienos iš chromuotų baro kėdučių ir nu- 
simovė pirštines. 

- Jeigu tik ji karšta, mielai išgersiu. 

- Aš taip pat, - pasakė Dačas ir atsisėdo šalia Veso. 

- Tavo veidas, Dačai, atrodo nekaip. 

- Taip. Manau, reikia stipresnio kremo su antibiotikais. 

- Tada tu atėjai į tinkamą vietą. Aš surasiu tau jį, kol kava 
užvirs. 

Jų neįprasta apranga nepraslydo pro Viljamo akis. Šaukšte- 
liu dėdamas tirpią kavą į tris puodelius, jis paklausė: 

- Ar išsiruošėt slidinėti? 

Vesas žvilgtelėjo į Dačą, palikdamas galimybę atsakyti jam. 
Dar prieš atvažiuojant į vaistinę, jis buvo apmokęs Dačą, kaip 
geriausia elgtis su Viljamu. 

- Viljamas yra nuoboda. Visada toks buvo. Pašalietis, ku- 
riam labai norėjosi patekti į mūsų ratą, nors jis niekada neturė- 
jo tam jokių šansų. Todėl pameilikauk. Sudaryk vaizdą, kad jis 
yra labai svarbus mūsų komandos narys. 

- Jis ir yra labai svarbus, - pasakė Dačas. - Tai bjauriausia. 

Dačas visiškai nesidžiaugė perspektyva gerintis tokiam 
šunsnukiui kaip Viljamas Ritas. Dabar, kai Dačui atėjo laikas 
vaidinti savo rolę, jis sulaikė kvėpavimą. 

Pradėjo nuo to, kad atsikosėjo į delną, tada suteikė veidui 
rimtą išraišką. 

- Aš šį rytą čia atvykau ne kavos ir ne vaistų savo veidui. 

— Nejaugi? 

- Tau mano prašymas gali pasirodyti keistas, Viljamai, - tęsė 
jis tuo pačiu iškilmingu balsu. - Dar prieš pradėdamas prašyti 
turiu gauti iš tavęs pasižadėjimą, kad visą šį tarnybinį reikalą 
laikysi paslaptyje. 

Labai puiku! pagalvojo Vesas. 

- Puikiai žinote, kad aš niekada neapvilsiu jūsų pasitikėji- 
mo, - atsakė Viljamas. 

- Mums reikia pasinaudoti tavo sniegaeigiais. 

- O aš maniau, kad jūs niekada nepaprašysite. 

Jeigu jis būtų pasakęs, jog kada nors buvo Tarzano duble- 
riu filme, jie nebūtų buvę labiau priblokšti. Dačas pirmas at- 
gavo amą. 

- Atsiprašau? 

Viljamas nusišypsojo. 

- Kai aš čia važiavau šiandien rytą galvodamas, kokie blogi 
vis dar yra keliai ir kaip ilgai užtruks, kol vėl galėsiu pakilti į 
kalną, kur restauruoju savo tėvų namus, man staiga toptelėjo 
į galvą, kad nebūtina kilti automobiliu. Juk galiu pasiimti vie- 
ną iš savo naujų sniegaeigių. Tada dar pagalvojau, kad galėčiau 
juos pasiūlyti specialiajam agentui Begliui... 

- Tik ne Begliui. 

Vesui teko suvaldyti norą uždėti savo ranką ant Dačo ran- 
kos tam, kad jį pristabdytų. Jis per aštriai kalbėjo. Viljamas pa- 
statė ausis. Jiems reikėjo skubiai taisyti situaciją, o Dačas per 
lėtai reagavo. Vesas pasakė: 

- Kaip tik čia reikia konfidencialumo. Niekas neturi to ži- 
noti, tačiau Beglis užsakė sraigtasparnį, kad galėtų užskristi į 
kalną šiandien kiek vėliau. 

- Kodėl niekas neturi žinoti? 

- Užtenka, kad vakar tie puskvaišiai per radiją gerokai 
pakenkė bylai. Negaliu apsakyti, kaip jis dėl to įsiuto. Tik įsi- 

vaizduokit, kas būtų, jei pasklistų kalbos apie sraigtasparnį. 
Sraigtasparnį, pilną modernios technikos ir visokių blizgučių. 
Jis priklauso FTB ir turi komandą, apsirengusią juodais kos- 
tiumais bei užsidėjusią juodas kaukes. Jie taip pat turi auto- 
matinius ginklus, virves ir viską, kas reikalinga. Beglį apsuptų 
minia žioplių, kurie sukeltų pavojų tiek sau, tiek visai gelbėjimo 
operacijai. 

- Dabar suprantu, ką turite omenyje. 

- Šį rytą Beglis ir Vaizas užsiėmę gelbėjimo misijos organi- 
zavimu, - pasakė Dačas, suvokęs taktiką. - Vesas ir aš turime 
išžvalgyti padėtį, aišku, jei tik galėsime pasinaudoti tavo snie- 
gaeigiais. 

- Žinoma. Aš tik gailiuosi, kad nepagalvojau apie juos dar 
vakar. Būtumėte išvengę tos nelaimės su Hokinsu. 

- Vakar važiuoti su jais nebūtų buvę saugu. Per smarkiai 
snigo, o tas kelias yra pavojingas net ir giedrą dieną. 

- Džiaugiuosi galėdamas padėti jums nors dabar. 

Veso pečiai atsipalaidavo. 

- Arjie paruošti važiuoti? - paklausė jis. 

Viljamas linktelėjo. 

- Prieš pirkdamas juos pasikviečiau mechaniką, kad patik- 
rintų. Jie tokios būklės, kad galėtų būti išstatyti parodoje. Raktai 
yra mano namuose. Mes galime paimti juos pakeliui į garažą. 
Kol persirengsiu, Merili galės mums išvirti kavos kelionei. 

- Tu su mumis nevažiuosi. 

Vesas spyrė Dačui į koją po stalu, kad šis nieko daugiau ne- 
besakytų. Jis nusišypsojo Viljamui maloniausia šypsena. 

- Mes net nedrįstume tavęs to prašyti, nes kelionė bus ne- 
maloni ir šalta. Be to... 

Jis žvilgelėjo į Dačą ir užjaučiamai mirktelėjo, tada nuleido 
balsą ir pasakė Viljamui: 

- Mes nežinome, ką rasime ten, viršuje. 

- O, žinoma. Suprantu. 

Viljamas nusišypsojo Dačui tokia šypsena, kad net ir aklas 
žmogus nebūtų palaikęs jos nuoširdžia. 

- Esu tikras, kad jai viskas gerai. 

- Taip. Ačiū. Bet Vesas teisus. Mes nežinome, su kuo su- 
sidursime, kol nenusigavome į viršų. Turime nepamiršti, kad 
Tirnis gali būti ginkluotas ir pavojingas. Aš negaliu tavęs pra- 
šyti dalytis rizika su mumis. 

- Jūs ir neprašėte. Aš pats pasisiūliau. 

- Aš suprantu, bet... 

- Aš pažįstu kelią, Dačai. Geriau už tave. Geriau už bet ką. 
Aš važiuoju juo keletą kartų per savaitę nuo pat to laiko, kai 
išmokau vairuoti. 

- Vis tiek... 

- Sniegaeigiai yra mano. 

Teiginys nuskambėjo kaip grasinimas. Paslėptas, bet grasi- 
nimas. Vesas pajuto kaip Dačas pašiaušė šerį. 

- Teisybė, aš galėčiau juos konfiskuoti už tai, kad jie užima 
vietą garaže, išlaikomame mokesčių mokėtojų. 

- Aš turiu leidimą. 

- Ne mano išduotą, - pasakė Vesas. Ginčas šio šunsnukio 
neveikė. Galbūt jį gali paveikti dviejų valdžios atstovų jungti- 
nės pajėgos. 

- Aš paprašysiu Dačo, kad tavo sniegaeigius konfiskuotų. 

- Mokyklos taryba leido man juos ten laikyti neribo- 
tą laiką. 

- Aš turiu daugiau valdžios nei mokyklos taryba. Jie daro 
tai, ką aš jiems liepiu. 

Piktas Viljamo žvilgsnis nukrypo nuo Veso į Dačą. Jis 
virte virė maždaug trisdešimt sekundžių. Vesas pažvelgė į jį 
tokiu žvilgsniu, kokiu būtų pažvelgęs į gynėją, praradusį ka- 
muolį prie penkių jardų linijos. Dačo išraiška taip pat buvo 
bauginanti. 

Galų gale Viljamas pasakė: 

- Jūs man neleidžiate rinktis. 

Dačas atsistojo nuo kėdės ir tarė: 

- Mes važiuosime iš paskos iki pat tavo namų. 

Viljamas išjungė ugnį. Vanduo puode buvo beveik išgaravęs. 

- Paprašysiu Merili, kad išvirtų mums kavos. Ji bus geresnė 
nei šita. 

- Nėra reikalo kelti Merili, - pasakė Vesas. 

- Aš tikras, ji neprieštaraus. 

- Sveikinu, šefe! Tu sugebėjai gauti sniegaeigius. 

Jie matė, kaip Viljamas Ritas įlipo į savo mašiną ir atbulas 
išvažiavo iš stovėjimo vietos. Dačas nuvažiavo paskui jį Maino 
gatve. Daužydamas į vairą pirštinėta ranka jis suurzgė: 

- Po visos šios painiavos turiu pagauti Tirnį. 

- Toks ir yra mūsų planas. 

- Aš noriu, kad jis nukraujuotų, Vesai. 

- Aš girdžiu tave. Jeigu jis kankino Lilę... 

- Ką? 

Vesas pažvelgė į Dačą nesuprasdamas. 

- Ką? 

Dačas pasakė: 

- Bijau, kad jis ją užmušė. 

Vesas žiopčiojo, bet kurį laiką nesigirdėjo jokių žodžių. 

- Taip. Žinoma, Dačai. Mes visi dėl to susirūpinę. 

- Ar tu manai, kad jie... 

- Aš to nežinau. Viskas, ką aš sakau, tai, kad nors ir ką pa- 
darytum, būtų pateisinama dėl to, ką jis padarė Lilei ar su Lile. 

Dačas stipriau sugniaužė vairą. 

- Aš noriu, kad jis nukraujuotų. 

Š NENORIU MIEGO. 
Atrodė, šis paprastas Lilės teiginys nukirpo siūlą, 


kuris kontroliavo Tirnį, ir Tirnis pajuto laisvę. Juos 
skyrusi antklodė buvo numesta į šoną ir jis atsidūrė ant Lilės, o 
jo burna prigludo prie jos burnos anksčiau, nei ją apkabino jo 
ranka. Antroji ranka paniro į jos plaukus. 

Jo liežuvis buvo stiprus ir drąsus. Ir skanus. Tai buvo toks 
įspūdingas bučinys, kad iš karto užgožė kitų jos gyvenimo bu- 
činių prisiminimą. Jis buvo toks seksualus, taip apsvaigino, kad 
jai pasirodė, jog tirpsta kaulai. 

Jis pakėlė galvą ir pažvelgė jai į akis. Ji sutiko jo žvilgsnį be 
jokios baimės ar dvejonių. Neatitraukdamas žvilgsnio, jis atsegė 
jos kelnes ir pradėjo glostyti ją per apatines kelnaites. Kelnaitės 
buvo drėgnos nuo geismo. Jis vėl palenkė galvą ir įkišo liežuvį 
tarp jos pravertų lūpų. Pajuto jos greitą ir karštą kvėpavimą. 

Tada jis pakišo ranką po kelnaičių šilku ir uždėjo delną ant 
Veneros kalnelio. Jo pirštai sulindo į jos plyšį. Jis tik laikė ranką 
šitaip. Kol jie bučiavosi. Nedarė nieko daugiau. Tik jų liežuviai 
slankiojo po vienas kitą, lyg poruotųsi, o Tirnis jautė seksualų 
pulsavimą po delnu. 

Gal ženklu veikti toliau jam tapo subtilus jos kūno išsilen- 
kimas, dėl kurio ji stipriau prisiglaudė prie jo delno. Ar dejo- 
nė, išsiveržusi iš jos gerklės dėl sustiprėjusio geismo. Ar galbūt 
jo paties sustiprėjęs geismas privertė jį įkišti savo kelį tarp jos 
šlaunų ir praskėsti jas. Jis pasirėmė viena ranka, kad galėtų pa- 
siekti diržą ir jį atsegti. Tada jis atsisegė džinsus, o ji išsinėrė iš 
kelnių ir kelnaičių. 

Paskui vienu grakščiu lyg baleto judesiu jis atpalaidavo savo 
ranką ir nusileido ant jos, prasiskverbė į ją ir su ja susiliejo. 
Iš jos išgirdo neaiškų, malonumo sukeltą garsą, kurį lyg aidas 
pakartojo. Tada jie nutilo, girdėjosi tik jų širdžių plakimas. Jų 
kvėpavimas susiliejo, nuo jo virš jų galvų pakilo garas. 

Po kurio laiko jis pradėjo judėti. Iš pradžių tai buvo tik lėtas 
supimasis, kurį ji jautė savo šlaunimis. Bet po to jis įsiskverbė 
giliau, jo judesiai laipsniškai greitėjo, kol, sudejavęs žemu balsu, 
jis staiga sustojo. Jos rankos nuslydo jo liemeniu, apglėbė jo 
sėdmenis ir paspaudė taip, kad jis panirtų į ją giliau. 

Jis vėl sudejavo, paslėpė veidą jos kakle ir pasitenkino. Pa- 
siekė aukščiausią tašką. 

Paskui atsipalaidavo. Visiškai. Ji pajuto jį visu svoriu. Bet 
tik trumpai. Tada jis vėl truputį kilstelėjo virš jos. 

Labai atidžiai stebėdamas jos veido išraišką, ištiesė ranką 
sau už nugaros, paėmė jos kelį, sulenkė koją ir prispaudė jai 
prie krūtinės. Paskui tą patį pakartojo su kita koja. Dabar galėjo 
matyti visą jos lytį, praskleistas, švelnias lytines lūpas. Jo ranka 
nukeliavo tarp jų kūnų, į tą drėgną vietą, kuria jie buvo susi- 
jungę. Jo nykštys greitai rado tą, ko ieškojo. Prisilietimas buvo 
švelnus, bet jausmas, kurį jis sukėlė, perbėgo visu jos kūnu. 

Ji beveik kūkčiojo, kol jo nykštys jaudino ją judėdamas ma- 
žais, slidžiais ratukais. Tirnis palenkė galvą prie jos krūtinės ir 
dantimis įkibo į jos spenelį taip, kad ji pajustų glamonę pro 
visus drabužių sluoksnius. Po truputį jis vis smarkiau spaudė 
nykščiu. 

Malonumas didėjo ir didėjo, kol pradėjo vibruoti ir tvinkčioti 
kiekvienas nervas jos kūne. Malonumas užliejo ją nuo galvos iki 

kojų. Jos speneliai įsitempė taip, kad beveik skaudėjo. Riksmas 
įstrigo gerklėje, kuri išsilenkė arčiau prie jo laukiančių lūpų. 

Savo didele, nors ir suminkštėjusia varpa, kuri vis dar buvo 
pasislėpusi joje, jis pajuto jos kūno spazmus. 

Poorgazminiai traukuliai tęsėsi kelias minutes. Kai jie paga- 
liau baigėsi, Tirnis lengvai pabučiavo ją į lūpas ir visą pasibruko 
po savimi. Nė vienas jų nenorėjo atsiplėšti nuo kito. 

Netarė nė žodžio. 

Netgi nemėgino apsikloti... 


Kai Lilė atsibudo, praėjusios nakties prisiminimai buvo gyvi jos 
atmintyje. Netgi miegodama ji juos ne kartą mintyse pakartojo. 
Kūnas buvo suglebęs ir sunkus, apsnūdęs nuo patenkinto geis- 
mo. Tirnis gulėjo prisiglaudęs prie jos. Jo šlaunys lietėsi prie 
užpakalinės jos šlaunų dalies, o jos užpakalis jaukiai glaudėsi jo 
šiltame skreite. 

Kai ji pamėgino sujudėti, jis protestuodamas suniurnėjo ir 
stipriau priglaudė ją per liemenį. 

- Vonia, - sušnibždėjo ji. 

- Paskubėk grįžti, - atsiliepė jis. 

- Pasaugok mano vietą. 

Nuslinkusi nuo lovos ji atsigręžė, kad pažiūrėtų į jį. Jo akys 
buvo užmerktos, bet lūpos šypsojosi. 

Židinyje iš po gilaus pelenų sluoksnio žioravo tik keletas 
nuodėgulių. Kambaryje buvo šalta. Ji užsimetė paltą ir pirštų 
galais patraukė prie miegamojo durų. Kai stumtelėjo duris, su- 
cypė durų vyriai. Ji stabtelėjo ir pažvelgė per petį. Tirnis vėl 
buvo užmigęs. Jis kvėpavo lygiai. 

Ji tikėjosi, kad jis pamiegos dar kelias valandas, kad atsi- 
kratytų vakarykščio nuovargio. Jo kūnui, kad atsigautų, reikėjo 
poilsio. 

Vonioje buvo nepakenčiamai šalta. Ji paskubėjo kuo grei- 
čiau grįžti į svetainę. Tirnis vis dar miegojo. Taip tyliai, kaip tik 
galėjo, ji įmetė dvi likusias malkas į židinį ir pamaišė rusenan- 
čias anglis. Ugnis truputį įsidegė. 

Netrukus jiems prireiks daugiau malkų. Ji abejojo tik aki- 
mirką prieš eidama susirinkti išmėtytų drabaužių. Ji aptiko 
savo kelnes ir kelnaites po antklodėmis, nustumtas į čiužinio 
galą. Likę drabužiai gulėjo ant grindų arba tų baldų, ant kurių 
buvo užmesti. 

Kai ji susirinko visus drabužius, skubiai apsirengė. Jos batai 
jau buvo išdžiūvę. Jų oda buvo sukietėjusi, bet jie nebebuvo šal- 
ti ir drėgni. Ji užsimovė pirštines ir apsivyniojo Tirnio šaliką. 

Paskutinis dalykas, kurį padarė, pasinaudojo inhaliatoriais. 

Kai išėjo į prieangį, iš karto pastebėjo, kad debesys išsisklai- 
dė. Nors saulė dar buvo pasislėpusi už kalno viršūnės, rytinis 
horizontas švietė auksine rausva spalva. Dangus virš jos galvos 
buvo nusėtas žvaigždėmis, kurios vis dar švietė tamsiai mėly- 
name fone. Permatomi debesys skubėjo virš kalno viršūnės, 
plukdomi vėjo, pakankamai stipraus, kad nulenktų medžių vir- 
šūnes ir primėtytų aplinkui šakų. 

Nepaisant vėjo, diena žadėjo išsigelbėjimą. 

Tačiau vis vien reikėjo pasiruošti tam, kad pagalba nespės 
jų šiandien pasiekti. 

Sukrautos prieangyje malkos buvo storos. Jeigu jos nebus 
suskaldytos, sunkiai įsidegs. Tirnis buvo atkapojęs keletą smul- 
kių šakų kirvuku, bet turint galvoje, kokio dydžio gabalai liko, 
iš to buvo nedaug naudos. 

Ji pažvelgė įrankių pašiūrės kryptimi. Po Tirnio grįžimo va- 
kar vakare daugiau smarkiai nebesnigo, taigi jo išmintas takas 
vis dar matėsi. 

Ji pasinaudojo inhaliatoriais. Ėjimas iki pašiūrės ir atgal už- 
ims vos kelias minutes. Nors jis ir tvirtino, kad įrankių dėžėje 
kirvio nebuvo, ji žinojo, kad kirvis ten yra. Tiesiog jis jo nepa- 
stebėjo. 

Ji nebuvo tokia kvaila, kad mėgintų skaldyti malkas pati. 
Paliks tą darbą jam. Jis nebus patenkintas, kad ji ėjo atnešti kir- 
vio, bet po to, kai jis jai išgelbėjo gyvybę, tai buvo mažiausia, ką 
ji dėl jo galėjo padaryti. Grynas oras buvo malonus, nepaisant 
to, kad juo teko kvėpuoti pro Tirnio šaliką. Jai taip pat buvo 

malonu pamankštinti kojas po beveik dviejų dienų buvimo už- 
daroje patalpoje. 

Kol dar nepersigalvojo, ji nusileido laipteliais ir pradėjo eiti 
siauru takeliu, kurį per sniegą buvo išmynęs Tirnis. 

Tirnis. Keista, kad ji niekada jo nevadino Benu. Netgi tą 
dieną, kai plaukė upe, ji tik kartą pavadino jį vardu, o jis ją 
pataisė: 

- Visi mane vadina Tirniu. 

Jis buvo prie to pripratęs. 

Sujaudinta prisiminimo apie tai, kiek kartų ji pakartojo jo 
vardą praėjusią naktį, kai buvo apimta aistros, ji pasistatė palto 
apykaklę ir paslėpė šypseną Tirnio šalike. Tirnio kvapas buvo 
įsigėręs į šaliką. Ji tuo mėgavosi. 

Laimingesnė nei kada nors pastaruoju metu buvo, ji perėjo 
proskyną be jokių nuotykių. 

Tada įžengė į mišką. 


Viljamas Ritas nusivedė Dačą ir Vesą nuo mašinų stovėjimo 
vietos prie galinių namo durų, pro jas į virtuvę, po to - į didįjį 
kambarį. 

- Kai kurios anglys dar žioruoja. Aš tuoj įkursiu ugnį. 

Jis atsiklaupė prie židinio. 

Dačas baisiai nekantravo. Kiekviena tuščiai praleista minu- 
tė buvo naudinga Begliui. Dačui nereikėjo jokios ugnies. Jis ne- 
norėjo, kad Viljamas kurtų ugnį, nes tai užims daug laiko. 

Tačiau bijojo toliau bauginti Viljamą tiek, kol šis nutars ne- 
paisyti Dačo grasinimų konfiskuoti sniegaeigius ir iš viso atsisa- 
kys leisti jiems pasinaudoti jais. Todėl jis tik stovėjo šalia ir žiū- 
rėjo, kaip Viljamas deda malkas į židinį ir maišo nuodėgulius. 

Kol neiškrito iš atminties, jis išsitraukė radijo siųstuvą iš 
vienos slidinėjimo kostiumo kišenės. Tada kumštelėjo Vesą ir 
įspraudė siųstuvą jam į ranką. 

- Tikiuosi, atsimeni, kaip juo naudotis, jei kartais pasiklys- 
tume, kai būsim viršuje. 

Vesas linktelėjo. 

- Reikia paspausti mygtuką, jei nori kalbėti, ir atleisti jį, jei 
nori klausyti. 

- Teisingai. Jis veikia septynių mylių atstumu. 

Malkos įsidegė. Viljamas atsistojo. 

- Štai. Taip jau geriau. Aš pakviesiu Merili, kad padarytų 
kavos. 

- Iš tikrųjų mes neturime tam laiko, - pasakė Dačas. - Tik 
duok mums raktus ir keliausime. 

- Tai užims vos kelias minutes. Ji pripils jums termosą, kurį 
galėsite pasiimti su savimi. 

Jis mostelėjo jiems, kad prieitų arčiau prie ugnies. 

- Įsikurkit patogiai. 

- Iš tikrųjų, - pasakė Vesas, - aš nenorėčiau, kad trukdy- 
tum Merili dėl mūsų. 

- Ji nesupyks, - pasakė Viljamas ir nuėjo koridoriumi. 

Dačas pagalvojęs, kad galėtų per tą laiką pasišildyti, nuėjo 
prie židinio ir ištiesė rankas į ugnį. Akies kampu matė, kaip 
Viljamas priėjo prie vienerių durų koridoriaus viduryje. 

Net jeigu Dačo nebūtų spaudęs laikas, jis vis vien nebūtų 
norėjęs žadinti Merili. Dar vienas asmuo sužinos apie Veso ir 
jo planus. O kuo daugiau žmonių apie tai žinos, tuo didesnis 
šansas, kad jiems nepasiseks. 

Tačiau dabar per vėlu ką nors keisti. 

Viljamas du kartus pabeldė į duris prieš jas atidarydamas. 
Tada nuleido rankas, stovėjo ir spoksojo. Kodėl jis ten stovi ir 
spokso į sesers miegamąjį ir elgiasi keistai net kaip Viljamas 
Ritas? Dačas svarstė. 

Nebent tai, ką pamatė Viljamas, atėmė jam žadą ir galimybę 
judėti. 

Dačui suspaudė vidurius. Nubudo policininko instinktas. 
Jis klausiamai ištarė Viljamo vardą ir pradėjo eiti prie jo. Jis jau 
nebūtų nustebęs, jei būtų pamatęs krauju aptaškytas sienas ir 
sumaitotą kūną. 

- Kas ten, po velnių, darosi? - paklausė Vesas, kuris taip pat 
pastebėjo keistą Viljamo elgesį ir ėjo įkandin Dačo. 

Per tas kelias sekundes, kurių reikėjo miegamajam pasiekti, 
Dačui, kaip įprasta policininkui, pakilo adrenalinas. Prisimin- 
damas, kad negalima bėgte įbėgti į kambarį ir taip sunaikinti 
įkalčius, jis sustojo prie slenksčio ir nustūmė į šalį Viljamą. 

Nebuvo jokių kraujo dėmių. Merili nebuvo sumaitota. Ji 
tik sėdėjo savo lovoje, užsitraukusi antklodes iki smakro, pri- 
trenkta tokio įsibrovimo. 

Šalia jos lovoje taip pat apstulbęs buvo Skotas Hameris. 

- O, mėšlas! - Dačas apsisuko norėdamas užstoti kelią Ve- 
sui, bet jis jau buvo šalia. 

Jis įstūmė Dačą į kambarį, tada įsirėmė į durų staktą, lyg 
jam reikėtų atramos, ir sugriaudėjo: 

- Kas čia, po velnių! 

- Vesai, - Dačas perspėjamai ištiesė ranką, bet Vesas ją nu- 
stūmė ir metėsi prie lovos. 

Skotas nusimetė antklodes ir išlipo iš lovos. Jis buvo nuo- 
gas, bet visai nesigėdijo. Karingai žvelgė į tėvą. 

- Tai yra kaip tik tai, ką tu matai, tėti, - ištarė Skotas pa- 
brėždamas kreipinį. 

Dačas spėjo, kad Vesas siunta ir dėl Skoto įžūlaus elgesio, 
ir dėl to, kad pagavo sūnų be kelnių. Bet savo įsiutusį žvilgsnį 
Vesas nukreipė į Merili. 

- Tu negalėjai susirasti vyro? Niekinga, sena šliundra! 

Skotas šoko pirmyn ir trenkėsi į Vesą lyg būtų puolėjas, 
galva įsirėmė jam į pilvą ir nustūmė atgal per keletą pėdų. Ve- 
sas žiebėsi į senovinį veidrodį. Medinis veidrodžio rėmas lūžo, 
stiklas subyrėjo į tūkstančius šukių. Tai nesustabdė Skoto. Jis 
daužė Vesą kumščiais, rėkė ant jo, kodėl jis drįsta taip vadinti 
Merili. 

Dačas suvokė, kad jie abu labai susipjaustys stiklo šukėmis, 
jei jis neįsikiš. Stiklas braškėjo po jo batais, kai jis sugriebė Sko- 
tą už liemens ir atitraukė nuo Veso, kuris šnopavo uždusęs. 

Dačas nusviedė Skotą į kitą kambario pusę. 

- Atvėsk, Skotai, ir apsirenk. Vesai, - galvos judesiu jis pa- 
rodė Vesui, kad išeitų iš kambario. Vesas pažvelgė dar vienu 

žudančiu žvilgsniu į Merili, tada išėjo į koridorių. Dačas išėjo 
paskui jį ir uždarė duris. 

Vesas žingsniavo koridoriumi lyg liūtas narve. Dačas at- 
sisuko į Viljamą norėdamas pasiūlyti eiti į svetainę ir laukti 
pasiaiškinimo, bet staiga suprato, kad Viljamui nereikia jokio 
paaiškinimo. Jis šypsojosi pilna pasitenkinimo šypsena. Ir Da- 
čas suvokė viską. Viljamo reikalavimas būtinai pažadinti Merili 
buvo taktinis manevras. Jis suvaidino visą sceną. 

- Ak, tu kalės vaike. Tu juk viską žinojai, - pasakė Dačas. 

Viljamas net nemėgino to slėpti. 

- Mano sesuo triukšminga meilužė. Aš jau nekalbu apie 
Skotą. 

Merili išėjo iš miegamojo nuostabiai susitvardžiusi, susisu- 
pusi į chalatą, o jos plaukai, kaip įprasta, buvo surišti į arklio 
uodegą. 

- Skotas išėjo, - pasakė ji. - Jis labai nusiminęs. 

Vesas grėsmingai priartėjo prie jos. 

- Jis nusiminęs? Jis nusiminęs? 

- Taip. Ir aš dėl to susirūpinusi. 

- Geriau rūpinkis būsimu darbu, nes tavo mokytojos kar- 
jera baigta. 

- Aš pati tą suprantu, Vesai, todėl gali nustoti rėkęs ant ma- 
nęs. Aš tavęs nebijau. Tavo gąsdinimai manęs neveikia. 

- Kiek dar kitų berniukų esi nusitempusi į lovą? 

- Skotas nėra berniukas. 

- Nevaidink čia gudruolės. Turėtum maldauti mano at- 
leidimo. 

- Už tai, kad miegojau su Skotu? 

- Kad dulkinaisi su juo. 

- Ar tai nors kiek blogiau už steroidinius hormonus, kuriais 
pumpavai jį? 

Dačas buvo sukrėstas. Jis pažvelgė į Vesą nerimastingu 
žvilgsniu, bet Vesas į tai neatkreipė jokio dėmesio. Jis buvo taip 
įpykęs, kad net drebėjo. Nuleistų rankų pirštai gniaužėsi ir tie- 
sėsi, atrodė, jis tuoj griebs Merili už gerklės. 

Nenusigandusi Veso įniršio Merili atsisuko į brolį ir pa- 
žvelgė į jį su panieka. 

- Tai štai kuo tu mėgavaisi. Štai ką reiškė visos tavo užuo- 
minos ir pašaipėlės. Štai su kuo jos buvo susijusios. 

- Aš norėjau apeliuoti į tavo sąžinę. Norėjau, kad tu viską 
nutrauktum, kol dar viskas neiškilo aikštėn. 

- Ne. Tu to nenorėjai, - atšovė Merili. - Toli gražu. Ne, tu 
kaip tik norėjai tokios scenos, nes tu esi menkysta, niurzga ir 
žiaurios širdies žmogus, Viljamai. 

- Atleisk man, Merili, kad aš tau tai primenu, bet tu neturi 
teisės manęs taip vadinti. 

- Įdomu, kur tu dabar ieškosi, kaip pasilinksminti? Nors 
man tai nerūpi. Aš iš čia išsikraustysiu, kai tik sutvarkysiu kai 
kuriuos kitus reikalus. O tu gali eiti po velnių! 

Tada ji apsisuko, grįžo į miegamąjį ir tyliai uždarė duris. 

Vesas puolė kaltinti Viljamą. 

- Tu žinojai apie tai ir nieko man nesakei? 

- Būčiau sugadinęs siurprizą. 

Dačas sugriebė Vesą už krūtinės, kai šis šoko ant Viljamo. 
Viljamas buvo daug mažesnis už Vesą ir tai galėjo baigtis žmog- 
žudyste. 

- Duok jam ramybę, Vesai. Kol kas. 

Kai Vesas pasitraukė atgal, Dačas žengtelėjo pirmyn Vilja- 
mo link ir pasakė: 

- Duokš raktus nuo sniegaeigių. 

- Nematau nė vienos priežasties, dėl kurios turėčiau juos 
duoti. 

Dačas priėjo dar arčiau. 

- Gal nori priežasties? Aš paleisiu Vesą, tegu jis pertvarko 
tavo veido kaulus. Jis sutvarkys juos taip, kad maitinsies pro 
šiaudelį visą savo likusį sumautą gyvenimą. 

Viljamas sušnarpštė taip, lyg būtų abejingas grasinimui, bet 
iš kelnių kišenės išsitraukė raktų ryšulį, kurį ten visą tą laiką 
turėjo. 

Dačas pagriebė raktus. 

- Ar tu eini? - paklausė Dačas Veso. 

Vesas nieko neatsakė, bet išėjo paskui Dačą pro galines du- 
ris į kiemą. 

Jie nieko nekalbėjo, kol susėdo į bronko ir pasuko į garažą. 

- Jeigu pasklis kalbos, žinai, kokie bus Skoto šansai gauti 
stipendiją? Niekas nenori, kad naujokai dulkintų koledžo dės- 
tytojas. 

Jis keletą kartų trenkė kumščiu į prietaisų skydą. Bam, 
bam, bam. 

- Tas kalės vaikas Ritas! Norėčiau padaryti padažą iš to 
verkšlenančio niekšo vidurių. Jis specialiai suorganizavo viską 
taip, kad mes juos užtiktume, ar ne? 

- Žinoma. 

- Bet kodėl? 

- Skolos grąžinimas. 

- Už ką? Ką esu jam padaręs? 

Dačas susiraukė. 

Vesas atrodė susikrimtęs. 

- Jis norėjo tau atsilyginti, kad ignoravai jį visus tuos metus. 
Tačiau nežinau, kam jam reikėjo pažeminti Merili. 

Jis kurį laiką galvojo, po to pasakė: 

- Skotas tėra vaikas. Jis užsiims seksu, kur tik ir kada tik jį 
gaus, netgi iš mokytojos. Bet Merili? Aš pritrenktas. Kas būtų 
pamanęs, kad ji gali šitaip pasielgti? 

Vesas pašaipiai nusijuokė. 

- O,jos visos gali. Ar tu to nežinojai? Jos visos širdyje pros- 
titutės. 


Tikriausiai jis pabudo nuo vieno iš daugelio skausmų. Ir nuo 
šalčio, kurį pajuto Lilei palikus guolį. Vis dar užsimerkęs Tirnis 
giliau sulindo po antklodėmis ir leido mintims klaidžioti. Grįž- 
ti prie praėjusios nakties. Prie Lilės. Prie to pirmojo karto - sal- 
daus, tylaus, drėgno dulkinimosi, lyg potvynio ir atoslūgio. 

Jie neištarė nė žodžio. Žodžiai nebuvo reikalingi. Prisi- 
lietimai tapo jų kalba. Tą kalbą jie abu labai gerai suprato. 

Vadovaudamasis tūkstantmečius gyvuojančiu instinktu, jis 
ją užvaldė, paėmė taip trokštamą kūną. O Lilė mistišku, tik 
moterims žinomu būdu, leido jam save apgauti, kad tai jis už- 
valdė ją. 

Po to pirmojo karto, kai jis pagaliau nusirito nuo jos ant 
šono, jis jos nepaleido ir jie gulėjo atsigręžę vienas į kitą. Jis 
troško skaityti jos mintis, norėjo sužinoti, ar atgavo jos pasi- 
tikėjimą. Kai žvelgė į jos akis, atrodė, kad jos juo pasitiki. O gal 
tas akių žvilgesys tebuvo sukeltas orgazmas? 

Jis nubraukė kelias plaukų sruogas nuo jos drėgno skruos- 
to. Palietė jos apatinę lūpą smiliumi, krumpliais perbraukė jai 
per dantis. 

- Tu žinai, kad aš nenaudojau jokių apsaugos priemonių? - 
paklausė jis. 

Ji linktelėjo. 

- Tau reikėjo man liepti laiku jį ištraukti. 

Ji pažvelgė į jį. 

- Aš prisiekiu, kad būčiau tą padaręs, jei būtum paprašiusi. 

- Bet aš neprašiau. 

- Ne. Tu neprašei. 

Jis apkabino ją per liemenį, padėjo savo ranką jai ant kryž- 
kaulio ir prisitraukė prie savęs taip, kad jo pimpalas atsidūrė 
plyšyje tarp jos šlaunų. Jie pasibučiavo. Seksualiai. Jos burna 
buvo karšta ir geidulinga, drėgna ir laukianti. Vien pagalvojus 
apie jos teikiamas galimybes, jo kraujas įkaito lyg lava. 

Švelniai nusijuokęs jis nutraukė bučinį. 

- Negaliu patikėti, kad tai sakau, bet aš vėl degu. 

Ji nusišypsojo. 

- Aš taip pat. 

Jie vėl nusimetė drabužius. 

Lilė visa nuoga. Jėzau! 

Galų gale jis pamatė ją visą ir negalėjo atsižiūrėti. Ji buvo 
nuostabi. Jos minkštos krūtys gulėjo ant krūtinės. Ant jos odos 
žaidė ugnies atšvaitai, kurie susiformavo į erotiškus liežuvius, 
laižančius jos spenelius. 

- Praėjusią vasarą, kai tik tu sušlapdavai... 

- Aš žinau, ką tu nori pasakyti, - nutraukė jį Lilė. - Jaučiau- 
si nepatogiai. 

- Žinau, kad tu taip jauteisi. Todėl stengiausi elgtis džentel- 
meniškai ir laikyti akis tik virš tavo kaklo. Tai nebuvo lengva. 

Jis pabarškino pirštais į jos krūtinkaulį. 

- Tu lietei mane šiandien, - pasakė ji žemu, kimiu balsu, - 
kai aš miegojau. 

Jo žvilgsnis sustojo ties ja ir nukrypo į šalį. 

- Nedaug. Tik truputį. 

- Maniau, kad sapnuoju. 

- Aš taip pat maniau, kad sapnuoju. 

Tada jis vėl pažvelgė į ją. 

- Jei aš ir dabar sapnuoju, nežadink manęs. 

- Nežadinsiu. 

Nuo jo prisilietimo jos spenelis sukietėjo. Jis keletą kartų 
perbraukė per jį nykščiu, paskui švelniai suspaudė tarp pirštų. 

Ji sudejavo jo vardą. Po to paprašė: 

- Paimk jį į burną. 

Jis palenkė galvą ir lūpomis perbraukė per spenelį. 

- Tu apgaudinėjai. 

- Kaip? 

- Paslapčiom žvelgei į mano fantazijas. 

Nevalinga dejonė išsiveržė iš Tirnio gerklės dabar, kai jis vėl 
išgyveno tą jausmą. Jo liežuvis puikiai prisiminė jos spenelio 
tekstūrą ir skonį. Jis atsimerkė ir nusišypsojo supratęs, kad jo 
prisiminimai pavirto sapnu, kai jis vėl užmigo. 

Bet dabar jis buvo tikrai pabudęs. Visas. Ir jautė skausmin- 
gą erekciją. 

- Aišku, kodėl gi jis turėtų būti vienintelė neskaudanti mano 
kūno dalis? - sumurmėjo Tirnis. Raukydamasis dėl daugybės 
skausmų, jis atsisėdo ir pasitrynė akis. 

- Lile? - pašaukė. 

Nusimetė antklodes ir atsistojo. Ar mėgino atsistoti. Kai 
jau buvo ant kojų, kūnas pakrypo į dešinę pusę. Tada jis šiaip 

taip išsitiesė, nors protestavo kiekvienas jo kaulas, sąnarys ir 
raumuo. Oda pašiurpo. Jis pradėjo drebėti nuo šalčio. Paėmęs 
vieną antklodę, apsivyniojo ja. 

- Lile? 


Kai ji neatsiliepė, Tirnis nuėjo į miegamąjį. 


Lilė stabtelėjo miško pakraštyje, kad pasidžiaugtų kvapą gniau- 
žiančiu vaizdu. Viskas atrodė kaip trimačiame kalėdiniame at- 
viruke. Spygliuočių šakos buvo gausiai padengtos sniegu. Nuo- 
gos kietmedžių šakos atrodė beveik juodos baltame fone. Aušra 
apšvietė tik siūbuojančias vėjyje medžių viršūnes, bet apačioje 
miškas buvo tamsus ir tylus. 

Tai buvo katedra gamtoje, vieta Dievo garbinimui. Ji mielai 
būtų pasilikusi čia ilgiau ir pasidžiaugusi ramybe. Bet jos pirš- 
tai batuose netruko nutirpti ir priminė jai, kad, nepaisant gro- 
žio, tai - laukinė gamta ir, jei nesisaugosi, pražūsi. Laikydamasi 
praminto takelio, ji pasiekė pašiūrę. Prie pašiūrės sienų buvo 
susikaupusios sniego pusnys, bet kadangi Tirnis jau atidarinėjo 
duris, jos nebuvo užverstos sniegu. 

Ji perbrido sniegą, kuris susikaupė po to, kai čia buvo 
Tirnis, ir pagriebė durų skląstį. Traukė smarkiai, bet durys 
neatsidarė. Iš tikrųjų jos net nepajudėjo. Ji dar kelis kartus 
trūktelėjo skląstį, bet jis atrodė nepajudinamas. Sukaupusi 
visas jėgas, pamėgino dar kartą. Skląstis pasidavė taip stai- 
giai, kad Lilė žengtelėjo žingsnį atgal ir vos neprarado pu- 
siausvyros. 

Pasijuokusi iš savo negrabumo, įėjo į pašiūrę. Viduje buvo 
tamsiau, negu ji tikėjosi. Ji iškoneveikė save už tai, kad neatsi- 
nešė žibintuvėlio, nes kirvį norėjo rasti greitai ir kuo greičiau 
iš čia išeiti. Pašiūrėje visada būdavo vorų. Gal ir pelių. Be to, ji 
visada bijojo čia rasti gyvatę. 

Nors visi protingi gyvūnai šiandien lindėjo savo urveliuose, 
drėgna ir tamsi aplinka jai varė šiurpą. Pašiūrė taip pat buvo 
prisigėrusi nemalonaus, suplėkusio kvapo, būdingo patalpoms, 
kurių grindys plūktinės. 

Ji leido akims priprasti prie tamsos, tada apsidairė. Kirvio 
niekur nebuvo matyti, bet ji prisiminė, kad jis turėtų būti įran- 
kių dėžėje. 

Jos pačios kvėpavimas buvo garsus. Tai nebuvo tikras 
švokštimas, bet labai panašus į jį. Gal neprotinga buvo čia atei- 
ti. Paprastai toks judėjimas jai nepakenkdavo ir nereikalavo per 
daug pastangų. Bet turint galvoje vakarykštį astmos priepuolį 
ir tokią žemą oro temperatūrą, įtampa tikriausiai buvo per di- 
delė. Taigi ji tikrai turėjo priežasčių greitai rasti kirvį ir parnešti 
jį į trobelę. Pas Tirnį. Į lovą pas Tirnį. 

Ji buvo pamiršusi, kad didelės medinės dėžės dangtis yra 
toks sunkus. Pirmasis mėginimas jį pakelti buvo nesėkmingas. 
Jai pasisekė jį kilstelėti per colį ir ji jau užduso. Jeigu ją ištiks 
priepuolis čia, tai neišgelbės nė Tirnis. 

Ji sulenkė kelius ir pakišo rankų krumplius po dangčiu. 
Tiesdama kelius ir stumdama iš visų jėgų, sugebėjo pakelti 
dangtį. Kai jis atsidūrė vertikalioje padėtyje, jo paties svoris jį 
privertė atsitrenkti į sieną Lilei nespėjus pagauti. 

Jis trenkėsi su triukšmu, kurio Lilė net neišgirdo. 

Nes ji žvelgė žemyn tiesiai į Milisentės negyvas, rūku apsi- 
traukusias akis. 

Ji staiga iškvėpė orą, bet kai vėl pamėgino įkvėpti ir surikti, 
bronchai jau buvo susitraukę ir jos riksmas virto plonu cypimu. 

Ji automatiškai atšlijo nuo siaubingo vaizdo, instinktyviai 
ieškodama išsigelbėjimo. Po to apsisuko ir sustingo, nes pa- 
matė Tirnio siluetą stačiakampyje, susiformavusiame nuo pro 
duris krintančios šviesos. 

Ji aprėpė žvilgsniu viską iš karto. Tirnis buvo užsimovęs 
džinsus ir apsiavęs batus, bet po atsilapojusiu paltu matėsi 
jo nuoga krūtinė. Ji greitai kilojosi. Jis buvo uždusęs. Matėsi, 
kad bėgo. 

- Tirni, - žioptelėjo ji. - Milisentė... 

- Tu neturėjai to pamatyti. 

Ir tada, staiga praregėjusi, ji suprato, kodėl jo bruožai at- 
rodo tokie griežti ir sustingę. Kodėl jis bėgo paskui ją į pašiūrę, 

kodėl visai nenustebo išvydęs Milisentės kūną, kuris be jokios 
pagarbos ir rūpesčio buvo sugrūstas į paprastą medinę surūdi- 
jusių įrankių dėžę. 

Tirnis ėjo jos link dideliais ilgų kojų žingsniais, greitai ma- 
žindamas juos skiriantį atstumą, tačiau Lilė negalėjo pajudėti. 
Ją ištiko paralyžius, toks, koks būna košmaruose, kai susiduri su 
mirtinu pavojumi, bet negali nuo jo pabėgti. 

Tačiau paskutinę akimirką ji pastebėjo, kad gali judėti. Kai 
jis ją sugriebė už pečių, ji pradėjo įnirtingai grumtis - nagais, 
dantimis, rankomis ir kojomis. 

Ji paliko kruvinus ruožus ant jo skruosto dar prieš tai, kai 
jis ją tvirtai sugriebė ir prispausdė rankas prie šonų. 

- Lile, liaukis! 

Tirnis niurnėjo ir gaudė orą. 

Ne, tie siaubingi garsai sklido ne iš Tirnio. Tai buvo jos pa- 
čios švokštimas. 

- Prakeikimas, Lile! Liaukis! 

- Tu - žudikas! 

Tada ji pamatė jo ranką žaibišku greičiu nusileidžiančią ant 
jos kaklo. 

Visiškai neskaudėjo. 


29 SKYRIUS 


PECIALUSIS AGENTAS ČARLIS VAIZAS PAŠOKO, KAI 
suskambėjo jo mobilusis telefonas. 

Jis pradėjo aklai jo ieškoti tarp raktų, smulkių pini- 
gų, piniginės ir akinių, kuriuos buvo palikęs ant naktinio stale- 
lio, kai nuėjo gulti. 

Nors jis buvo labai giliai įmigęs, jo mobiliojo telefono 
skambutis buvo toks pat efektyvus, kaip ir gaisrinės sirena. Jis 
be jokio gailesčio ištraukė Vaizą iš nesąmoningos būsenos. Nuo 
tokio staigaus pabudimo galėjo lengvai sustoti širdis, bet kol 
dar nesustojo, reikėjo atsiliepti į skambutį. 

Jis spustelėjo telefoną ir prispaudė jį prie ausies. 

- Vaizas. 

- Labas rytas, Ūbautojau! Ar pažadinau tave? 

Tai buvo Perkinsas. Telefonas traškėjo dėl atmosferos truk- 
džių, tačiau galėjai išgirsti, kas sakoma, jei įtempdavai klausą. 

- Ne, - pamelavo Vaizas dėdamasis akinius. - Aš tiesiog 
nustebęs. Nemaniau, kad vėl yra mobilusis ryšys, kol suskam- 
bėjo telefonas. 

- Sraigtasparnis... apie... prieš... Oras abejotinas... 
sako... 

- Nepadėk ragelio! Perkinsai, ar dar girdi mane? Nepadėk 
ragelio! - Ūbautojas sumosavo kojomis, kad nusimestų antklo- 
des. Jis išsiropštė iš lovos ir nuskubėjo prie lango tikėdamasis, 
kad ten bus geriau girdėti. 

- Perkinsai? 

- Trūkinėja ryšys, Ūbautojau. 

- Pasakyk svarbiausius dalykus. 

- Sraigtasparnis. Numatomas atskridimo laikas į Klierį yra 
dešimta valanda. Paieškų ir gelbėjimo komanda iš trijų žmo- 
nių. Vienas jų - buvęs snaiperis iš įkaitų gelbėjimo komandos. 

- Gera žinia! Dar kas nors? 

- Taip, apie Tir... gavau... naktį. Patekti ten... kažkas... 

Nusiminęs Ūbautojas sukiojo galvą mėgindamas rasti tokį 
tašką, kur ryšys būtų geresnis. Staiga suvokė, kad ryšio apskritai 
nebėra. Jis patikrino telefono rodmenis. Paslaugų indikatorius 
buvo tuščias. 

- Ūbautojau? 

Beglis stovėjo svečių kambario, kuriame miegojo Ūbauto- 
jas, tarpduryje. Jis turėjo savo Bibliją ir laikė pirštą skaitomoje 
vietoje. Buvo jau apsirengęs ir atrodė žvalus. Jo išvaizda pri- 
vertė Ūbautoją skausmingai suvokti, kad jis vis dar dreba su 
trumpikėmis. 

- Labas rytas, sere. Tai buvo Perkinsas. Sraigtasparnis bus 
čia dešimtą valandą. 

- Puiku. 

Beglis pažvelgė į laikrodį. 

- Kai tik tu apsirengsi... 

- Taip, sere. 

Beglis atbulas išėjo pro duris ir uždarė jas. 

Laimė, Guso Elmerio vandens šildytuvai buvo dujiniai. 
Taigi Ūbautojas vėl išsimaudė po dušu, nors tai buvo pasku- 
tinis dalykas, kurį jis darė vakar vakare po to, kai jie atvažia- 
vo ir jiems buvo paskirta septinta trobelė. Beglis norėjo būti 
kuo arčiau aštuntos trobelės, nes manė, kad Dačas mėgins į 
ją lįsti. 

Kadangi nebuvo elektros, jis negalėjo įjungti Tirnio kom- 
piuterio. Tai nuliūdino Beglį. Jis labai norėjo patekti į Tirnio 
failus. Ūbautojas paslapčia džiaugėsi, kad viskas užsitęsia, nes 
jam net akyse tavaravo iš nuovargio ir jis galvojo, kad negalės 
reikiamai susikoncentruoti tam, kad nulaužtų Tirnio apsaugi- 
nius kodus. 

Tame bloke jų trobelė buvo vienintelė su dviem miegamai- 
siais, kuriuos skyrė gyvenamasis kambarys ir maža virtuvėlė. 
Jie sugebėjo išsiversti turėdami šviesą, kurią skleidė degantis 
židinys ir žvakės, bei žibalinę krosnelę. Po to, kai jie suvalgė 
konservuotą aštrų troškinį, kurį jiems džiaugsmingai pardavė 
Gusas Elmeris, Ūbautojas išsimaudė po dušu ir beveik miego- 
damas nuslinko iš vonios į lovą. 

Dabar, praėjus vos penkioms minutėms po pabudimo, jis 
prisidėjo prie Beglio pagrindiniame kambaryje. Beglis pasakė: 

- Užviriau vandenį kavai, bet nerekomenduoju jos gerti. 
Kava policijos poskyryje yra geresnė už šią. Važiuokime ir pa- 
laukime sraigtasparnio ten. Be to, manau, turėtume leisti Ber- 
tonui žinoti sraigtasparnio atskridimo laiką. 

- Sutinku, sere. 

Ubautojas apsivilko paltą ir užsimovė pirštines. 

- Kur, Perkinso žiniomis, nusileis sraigtasparnis? 

- Jis nepasakė. Nespėjo pasakyti, nes nutrūko ryšys. 

Beglis patikrino savo telefoną ir nusikeikė, kai pamatė, kad 
jis neveikia. 

- Manau, operacija bus pavojinga. 

- Aš paskambinsiu Perkinsui, kai tik pasieksime policijos 
poskyrį. 

Kurį laiką jie važiavo tylėdami. Tada Beglis paklausė: 

- Lilė Martin. Ar manai, ji dar gyva, Ūbautojau? 

- Manau, kad taip. 

- Kodėl? | 

- Todėl, kad jis žino, jog ji paskambino Bertonui ir pasakė, 
kad jie ten abu kartu. 

- Tikiuosi, tu teisus. 

Kai jie priartėjo prie policijos poskyrio, apstulbo pamatę, 
kiek civiliams priklausančių automobilių stovi prieš žemą ply- 
tinį policijos pastatą. Tie, kurie netilpo mašinų stovėjimo aikš- 
telėje, stovėjo abiejose gatvės pusėse. 

- Kas čia, po velnių? - retoriškai paklausė Beglis. 

Viduje, policijos priimamajame, šurmuliavo minia vyrų, 
apsirengusių maskuojamais medžiokliniais ar panašiais dra- 
bužiais. Dauguma jų buvo ginkluoti šautuvais. Vienas jų, 
pastebėjo Ūbautojas, turėjo įmantrų lanką su baisiai atro- 
dančiom strėlėm. Visi kalbėjo vienu metu ir visi atrodė su- 
sijaudinę. 

Beglis mėgino prasiskverbti alkūnėmis pro minią prie dis- 
pečerio, kuris, atrodo, buvo tapęs nepasitenkinimo taikiniu. Po 
kelių nesėkmingų bandymų prasibrauti pro minią specialusis 
atsakingasis agentas susikišo pirštus į burną ir šaižiai sušvilpė. 
Švilpimas akimirksniu nutildė klegesį. Kai vyrai pasisuko šim- 
to aštuoniasdešimties laipsnių kampu, vandeniui nepralaidūs 
batai sukėlė tokį triukšmą, kad atrodė, jog vyksta masinis pa- 
niškas bėgimas. 

Kai visi sužiuro į jį, Beglis jiems prisistatė tokiu aštriu balsu, 
kuris būtų galėjęs perpjauti stiklą. Jis stovėjo plačiai išsižergęs, 
rankomis įsirėmęs į šonus. Vėliau Ūbautojas pasakos savo ben- 
dradarbiams, kad „riešutų spaustukai“ dar niekada nėra buvę 
tokie efektingi. 

- Aš noriu, kad man kas nors paaiškintų kas čia, po velnių, 
darosi? - sustaugė jis. 

Minia prasiskyrė prieš per ją einantį vyrą. Ūbautojas pa- 
žino, kad tai - Ernis Ganas. 

- Pone Begli, pone Vaizai. Šie vyrai yra savanoriai, kurie ieš- 
kojo Milisentės, kol pūga nutraukė jų darbą. Vakar jie išgirdo 
apie vyruką, kuris ją pagrobė. Mes susirinkome čia šį rytą tam, 
kad padėtume sugauti Beną Tirnį. 

Tikriausiai iš karto po susitikimo su agentais Ganas pranešė 
visiems savo draugams, kad Benas Tirnis yra nusikaltėlis, o tie 
draugai pasakė savo draugams. Ūbautojas pažvelgė į ginkluotų 

vyrų veidus ir pamatė juose linčiuotojų pasiryžimą sugauti tą 
vyrą ir patiems jį nuteisti. 

Beglis, ignoruodamas kitus, kreipėsi į Ganą: 

- Aš suprantu jūsų desperaciją... 

- Su visa pagarba jums, nemanau, kad galite suprasti, pone 
Begli. Ne, negalite. Jūsų dukra gyva ir sveika namuose. 

- Teisybė, - atsiliepė Beglis ramiai, - tačiau suprantu jūsų 
desperatišką norą rasti Milisentę. Aš taip pat vertinu visų šių 
draugų ir kaimynų norą padėti. Jie aukojo savo laiką tam, kad 
ją surastų. Ir aš į tą tikrai atsižvelgiu. 

Jis žvilgsniu permetė visus kambaryje esančius vyrus. 

- Bet, džentelmenai, šį rytą jūs man primenat linčiuotojų 
būrį. Šiuo metu ponas Tirnis tėra įtariamasis. Mes neturime 
jokių tvirtų įrodymų prieš jį. Aš noriu tai pabrėžti. Žmonės iš- 
girdo minint jo vardą ryšium su mūsų vizitu čia ir gandas nu- 
vilnijo kaip nevaldoma lavina. Kai dar radijas pranešė apie tai, 
viskas buvo per daug sureikšminta. Mes atvykome į Klierį tik 
jo apklausti, norėdami, kad jis paaiškintų mums kai kuriuos 
dalykus. Tam, kad galėtume jį išbraukti iš įtariamųjų sąrašo. 

Kažkieno balsas pasigirdo iš minios galo: 

- Tą mes ir norime padaryti. Apklausti jį. 

Apsimestinė pastaba buvo palydėta pašaipiu juoku. 

Beglis, aiškiai suerzintas trukdymo, pasakė: 

- Norint pakalbėti su žmogumi nereikalingi šautuvai su 
optiniais taikikliais. Po valandos čia bus sraigtasparnis. Aš keti- 
nu juo skristi į viršukalnę. Jeigu Tirnis iš tikrųjų yra buvusioje 
Dačo Bertono trobelėje, jis bus paprašytas bendradarbiauti su 
mumis ir apklaustas pagal visas teisingumo nuostatas. Jo kons- 
titucinės teisės bus ginamos. Štai kaip viskas bus. Tik taip ir 
gali būti, pone Ganai. Jeigu jūs ir jūsų draugai ketina pakenk- 
ti mūsų misijai ar paimti viską į savo rankas, aš imsiuosi visų 
reikalingų priemonių, kad jus numalšinčiau. Tai yra policijos 
reikalas. O kaip toks... 

- Tada kur ta prakeikta policija? - piktai paklausė Ganas. 

- Atsiprašau? 

Ganas plačiai mostelėjo ranka. 

- Rytą šie vyrai atvyko pasiūlyti paslaugų jums arba polici- 
jai. Bet niekur neimanoma rasti mūsų policijos viršininko. 

Ūbautojas nustebo taip pat kaip ir Beglis. 

- Ką turite galvoje sakydami, kad jo niekur neįmano- 
ma rasti? 

- Tą, ką pasakiau, - atsakė Ganas. - Jo paties vyrai nematė 
jo ir neturėjo jokių žinių nuo to laiko vakar vėlai vakare, kai jis 
pasakė dispečeriui, kad važiuos namo tuputį pasnausti. 

- Jis liepė mums atvykti jo pasiimti, jeigu mums jo pri- 
reiks, - pasakė pareigūnas Haris, išniręs iš minios. 

Jis buvo pakeitęs uniformą į pašiltintą sportinį kostiumą, 
ant galvos užsidėjęs šiltą ausinę kepurę. Kadangi beveik visi 
buvo su tokiomis kepurėmis, jis liko nepastebimas minioje, kol 
prakalbo: 

- Aš ką tik iš jo namų. Namai atrodo taip, lyg niekas ten 
seniai nebuvo. Nėra net pelenų židinyje. 

Beglis metė susirūpinusį žvilgsnį į Ūbautoją. 

- Galbūt Vesas Hameris... 

Dar Begliui nebaigus Haris jau kratė galvą. 

- Jis taip pat išvykęs. Buvau sustojęs jo namuose pake- 
liui į poskyrį. Ponia Hamer pasakė, kad ponas Hameris va- 
kar grįžo vėlai, pamiegojo kelias valandas ir vėl išvyko prieš 
auštant. 

- Ar ji žino, kur? 

- Sakė, kad nežino. 

Ūbautojui tas nepatiko. Visiškai nepatiko. Sprendžiant iš 
niūrios Beglio išraiškos jam tas taip pat nepatiko. Beglis mąstė 
kelias minutes, paskui gergždžiančiu balsu ištarė: 

- Pareigūne Hari. 

- Klausau, sere. 

- Kol nėra jūsų viršininko ir kol aš neįsakysiu kitaip, jūs at- 
sakingas už šių vyrų veiksmus. Noriu, kad iš jų suorganizuotu- 
mėte oficialių paieškų ir gelbėjimo batalioną. Jūsų neatidėlio- 
tinas darbas dabar yra pasirūpinti, kad jie turėtų visą reikiamą 

įrangą ir viską, ko tik gali jiems prireikti. Aš turiu galvoje viską. 
Šaudmenis. Aprangą. Kompasus. Maistą. Vandenį. Daug van- 
dens. Nenoriu būti atsakingas už tai, kad kas nors nualps dėl 
dehidratacijos. 

- Teisingai, sere. 

- Aš noriu, kad vyrai būtų pasiruošę išvykti bet kuriuo mo- 
mentu. 

- Klausau, sere. 

Jaunuolio akys apsiniaukė. Jis atrodė sutrikęs. 

- Ką daryti, sere? 
parnyje. Mes palaikysime ryšį per policijos siųstuvus, taigi siū- 
lau tau pasilikti čia. Tegu tai bus jūsų veiklos bazė. Gali atsirasti 
dar daugiau savanorių, o mums prireiks kiekvieno vyro. Ar ga- 
liu pasiūlyti? 

- Taip, sere. 

- Pastebėjau, kad padalijus būrį į mažesnes grupes ir pa- 
skyrus tų grupių lyderius, galima efektyviau derinti mažiau 
patyrusių vyrų veiksmus. Bet vadovus rinkitės labai atidžiai. 
Tai tik pasiūlymas. Galite vadovauti taip, kaip manote esant 
reikalinga. 

- Taip, sere. 

- Agente Vaizai,- Beglis apsisuko ir nužingsniavo durų 
link. Ubautojas jas atidarė ir išsekė paskui. Kai tik durys užsi- 
darė, jie nustojo apsimetinėti. 

- Manai, juos paveikė tos nesąmonės? 

- Sunku pasakyti, sere, - atsiliepė Ūbautojas. 

- Stengdamiesi tai perprasti jie sugaiš valandą kitą. Ypač 
daug laiko užims grupių lyderių rinkimas. Tikiuosi, mums pa- 
siseks išgelbėti ponią Martin ir suimti Tirnį iki to laiko, kol jie 
visa tai padarys. 

Beglis nutilo. 

- Šūdas. Tu juk nepasinaudojai telefonu, - pridūrė. 

- Perkinsas neatsiunte man jokio pranešimo. Jeigu bus 
kas neatidėliotino, jis susisieks su manimi per pranešimų 

gaviklį. Kol kas aš pamėginsiu jam paskambinti mobiliuoju 
telefonu. 

- Kaip vertini Bertono ir Veso Hamerio dingimą, Ūbautojau? 

- Neturiu jokio supratimo apie tai. 

- Man tas nepatinka. Nė trupučio, po velnių, nepatinka. 

Ūbautojas atidarė vairuotojo dureles. 

- Kur dabar, sere? 

- Į vaistinę. Ko gero, tai yra jų susitikimų vieta. Pradėkime 
paieškas nuo ten. 

Prieš lipdamas į mašiną Beglis pažvelgė į giedrą dangų. 

- Nebūčiau pagalvojęs, kad galiu taip pasakyti, bet aš beveik 
ilgiuosi sniego. Kol snigo, bent jau žinojau, kur visi yra. 


Merili manė, kad blogiau būti nebegali, bet ji klydo. 

Prie jos durų pasirodė Dora Hamer, kuri atrodė lyg pabė- 
gusi iš beprotnamio. Ji buvo apsirengusi vien chalatu, jo apačia 
buvo šlapia, nes vilkosi sniegu. Avėjo ji naminėmis šlepetėmis. 
Jos basos pėdos buvo raudonos nuo šalčio. Merili niekada ne- 
buvo mačiusi tokio paklaikusio žmogaus. 

Tą pat akimirką, kai Merili pravėrė duris, ji sušuko: 

- Ar Skotas čia? 

- Ne. 

- Ar žinote, kur jis yra? Prašau, maldauju jūsų. Jeigu tik 
žinote, kur jis yra, pasakykite man. 

Merili paėmė ją už rankos ir įtraukė į vidų. Paskui nuvedė 
prie židinio. 

- Sėskite ir papasakokite, kas atsitiko. 

Tačiau Dora nesisėdo. Ji neramiai vaikščiojo raudamasi 
plaukus ir saujoje gniauždama popieriaus lapelį. Kairysis la- 
pelio kraštas buvo nelygus. Atrodė, jis išplėštas iš sąsiuvinio su 
spiralėmis. 

- Kas čia? - paklausė Merili. 

- Raštelis, kurį radau Skoto kambaryje. Neseniai pas mus 
buvo policininkas. 

- Policininkas? 

- Taip. Vienas iš Dačo žmonių, jis ieškojo Dačo ir Veso, — 
nekantriai pasakė ji. - Bet tai nesvarbu. Kai jis išėjo, aš nuėjau į 
Skoto kambarį pažiūrėti, ar jis ten yra. Kambarys buvo tuščias. 
Radau tik šį raštelį. 

Ji pamosavo rašteliu Merili prieš nosį. 

- Ar tai teisybė? - paklausė ji, o ašaros tiesiog plūdo jos 
skruostais. - Jūs - jo meilužė? 

Net nemėgindama to neigti, Merili pasakė: 

- Kelis pastaruosius mėnesius. 

Dora liovėsi šaukti ir išsižiojusi spoksojo į ją. 

- Kaip jūs galėjote? Ar jums galvoj negerai? 

- Ponia Hamer, prašau, - švelniai pasakė Merili. Ji labiau 
rūpinosi tos moters psichine būkle negu tais kaltinimais, kurie 
tikrai bus jai mesti. Dora atrodė emociškai palūžusi. 

- Aš jums papasakosiu viską, ką norite žinoti apie mano ir 
Skoto ryšį, bet negaliu to padaryti, kol jūs ant manęs rėkiate. 
Prašau nusiraminti. 

Merili norėjo nuvesti ir pasodinti Dorą į vieną iš kėdžių 
priešais židinį, bet Dora nusipurtė jos ranką. Tas judesys įskau- 
dino Merili, bet ji stengėsi išlaikyti savitvardą, nes žinojo, kad 
nors viena jų turi laikytis ramiai. 

- Kas parašyta tame raštelyje? 

- Jame paaiškinta viskas, kas atsitiko šį rytą. 

- Viskas buvo labai nemalonu. Aš to nepiešiu kitomis spal- 
vomis. 

- Taigi galite savimi didžiuotis, - pasišaipė Dora turėdama 
galvoje visai ką kita. - Jūsų begėdiškas elgesys privedė prie to. 

Ji numetė raštelį Merili. Jis buvo sulankstytas ir drėgnas 
nuo gniaužimo Doros rankoje. Kai Merili jį išlygino, atpažino 
Skoto raštą. 

Raštelis buvo adresuotas tėvams. Pirmoji jo eilutė kėlė ne- 
rimą: „Žinau, kad jūs man niekada neatleisite už tai, ką pa- 
dariau“. 

Merili perskaitė tą eilutę garsiai ir pakėlė akis į Dorą. 

- Kąjis turi galvoje? Ką tokio neatleistino jis padarė? 

- Dulkino savo mokytoją, aš manau. Nežinau. 

Dora vėl pradėjo lakstyti po kambarį grąžydama rankas. 

- Jūs esate paskutinis asmuo, šalia kurio norėčiau būti. Aš 
neapkenčiu buvimo jūsų namuose. Bet atėjau, nes maniau, kad 
gal žinote daugiau už mane. Gal žinote, kur jis dabar yra. Žino- 
te, ką reiškia tas neatleisite? Pasakykit ką nors, - išrėkė Dora, o 
jos balsas užsikirto ties paskutiniu žodžiu. 

Merili vėl perskaitė tą eilutę. 

- Galbūt jis turėjo galvoje mūsų romaną. Arba jis turėjo 
galvoje... 

Bet ji nepajėgė garsiai ištarti to, ką, jos manymu, tas sakinys 
dar galėtų reikšti. 

- Arjis turėjo galvoje tą, ką jis bus padaręs iki to laiko, kai 
būsime radę raštelį, ar ką nors, ką jau yra padaręs? Už ką, jo 
manymu, negalėsime atleisti. 

- Aš nežinau. Bijau apie tai mąstyti, ponia Hamer. 

Dora atsirėmė į sieną, užsidengė veidą rankomis ir pradėjo 
raudoti. 

- Ar jis turėjo omenyje, kad nusižudys? 

Merili skaitė toliau ir jos panika augo. Žodžiai iš tikro turė- 
jo savižudišką atspalvį, nors ir nebuvo juodu ant balto parašyta, 
kad jis sumanė baigti savo gyvenimą. Tačiau kai jis šį rytą išėjo 
iš jos miegamojo pro stiklines duris net pilnai neapsirengęs, jis 
buvo labai nusiminęs. Nors ji ir maldavo jį pasilikti, nepajėgė 
sulaikyti. 

Jis išbėgo ir užsuko į namus tik tam, kad parašytų šį raštelį. 
Nors ir ką jis būtų nusprendęs daryti toliau, padarė tą žaibiškai. 
Kaip tik tie skuboti jo veiksmai ir varė siaubą. Tuo metu jis ne- 
galėjo aiškiai ir racionaliai mąstyti. 

- Ar jis pasiėmė ką nors išvykdamas iš namų? 

- Aš nežinau, - Doros atsakymas buvo padrikas, lyg ji būtų 
taip paskendusi sielvarte, kad negirdėjo, kas jai sakoma. 

Merili suėmė ją už pečių ir papurtė. 

- Klausiu, ar jis ką nors paėmė iš namų? 

Doros žvilgsnis praskaidrėjo. 

- Pavyzdžiui, ką? | 

Pavyzdžiui, šautuvą. Bet dar prieš ištariant šiuos žodžius 
balsu pasigirdo garsus beldimas į paradines duris. Abi moterys 
krūptelėjo. Jos abi spoksojo į duris kelias sekundes su žodžiais 
neišsakyta baime akyse. 

Merili pirmoji sutelkė drąsą. Ji perėjo kambarį ir atida- 
rė duris. 

- Panele Rit, mes susipažinome vakar. 

- Prisimenu. Jūs - specialusis agentas Vaizas. 

- Taip, panele. Ir specialusis atsakingasis agentas Beglis. 

- Įeikite. 

Ji pasitraukė nuo durų leisdama abiem FTB agentams įeiti 
į vidų. Jie sustojo neįžengę į svetainę, kai pamatė joje į sieną 
atsirėmusią Dorą Hamer. Beglio garbei galima pasakyti, kad jis 
sėkmingai apsimetė nematąs, kaip Dora apsirengusi, ir elgėsi 
taip, lyg būtų sutikęs ją popiečio arbatėlėje. 

- Labas rytas, ponia Hamer! 

Doros akys buvo išsiplėtusios iš baimės. Veidas praradęs 
spalvą. 

- Arjūs atėjote dėl Skoto? 

- Skoto? Ne. 

Vaizas pajuto jų nerimą. 

- Kas atsitiko? - paklausė. 

Dora leido atsakyti Merilei. 

- Mes nežinome. Kodėl jūs čia? 

- Tikėjomės čia rasti jūsų brolį, - atsakė Vaizas. - Mes bu- 
vome vaistinėje, bet ten nieko neradome. 

Merili pajuto, kad vos tik paminėjus brolį jos veido raumenys 
įsitempė. Ji vis dar mėgino suvokti visą jo išdavystės klaikumą. 
Jai sunku buvo suprasti jo džiaugsmą įskaudinus tiek žmonių. 

Jeigu jam iš tikrųjų būtų rūpėjęs jos moralinis nuopuolis, 
būtų pasikalbėjęs apie tai su ja asmeniškai. Būtų paraginęs ją 
ieškoti pagalbos pas dvasininką ar psichologą ar tiesiog pagąs- 
dinęs, kad atskleis jos paslaptį, jei ji tučtuojau nebaigs romano 
su Skotu. 

Tačiau jis saugojo paslaptį, kaip masalą mėtė užuominas 
laukdamas momento, kai spąstai užsitrenks ir padarys dau- 
giausia žalos kitiems, o jam suteiks didžiausią pasitenkinimą. 
Dievas, kuriuo tikėjo Merili, piktus Viljamo ketinimus laikys 
didesne nuodėme už jos meilę Skotui. 

Agentai laukė jos atsakymo. 

- Viljamas išvyko maždaug prieš valandą. 

Ji laukė savo miegamajame, kol jis išvyks, ir išėjo tik tada, 
kai išgirdo nuvažiuojant jo mašiną. 

- Maniau, kad jis važiuoja į vaistinę, bet jeigu jo ten nėra, aš 
negaliu jums padėti. Ko iš jo norite? 

- Iš tikrųjų mes ieškome kai kurių jo klientų. Vienas iš jų - 
jūsų vyras, ponia Hamer. 

Atsisukęs į Dorą Vaizas paklausė: 

- Ar galite pasakyti, kur jis yra? 

- Neturiu supratimo. 

- Jis ir Dačas prieš kiek laiko buvo čia, - pasakė Merili. - Su 
Viljamu. Aš girdėjau, kaip jie kalbėjo apie sniegaeigius. Vilja- 
mas neseniai nusipirko kelis aukcione. 

Prislopintas pokalbis koridoriuje girdėjosi pro jos miega- 
mojo duris. Ji per daug liūdėjo dėl Skoto, kad ją būtų dominęs 
tų trijų pokalbis, bet ji užfiksavo žodį sniegaeigiai. 

- Kai dabar apie tai pagalvoju, prisimenu, kad Vesas ir Da- 
čas buvo apsirengę slidinėjimo kostiumais. 

Žvilgsnis, kuriuo apsikeitė Beglis su Vaizu, privertė ją 
suklusti. 

- Pasakykite, džentelmenai, apie ką čia kalbama? 

- Apie Klierio viršukalnę, - atsakė Beglis. 

- Ir poną Tirnį? 

- Ar jie minėjo Tirnį ar viršukalnę kalbėdamiesi su jūsų 
broliu? - paklausė agentas Vaizas. 

- Nežinau. 

- Arjūs gerai pažįstate viršukalnę, panele Rit? 

- Labai gerai. Aš ten užaugau, beveik prie pačios viršūnės, 
vakariniame šlaite. 

- Vakariniame šlaite? O kaip į jį patekti iš miesto? Ar Lore- 
lio kelias vingiuoja aplink kalną? 

- Ne. Yra kitas kelias, vedantis į kalną. Bet pastaruoju metu 
jis tapo mažai panašus į kelią. Prieš kelerius metus purvo nuo- 
šliaužos nuplovė jo dalį. Kelias taip retai naudojamas, kad nie- 
kas jo ir netaisė. 

- Bet sniegaeigiais būtų įmanoma juo užvažiuoti? 

- Aš nieko neišmanau apie sniegaeigius, bet tikriausiai būtų 
įmanoma. 

Ji pažvelgė į abu agentus. 

- Ar manote, kad Vesas ir Dačas nuvažiavo į kalną pono 
Tirnio? 

Nors Beglis konkrečiai neatsakė į klausimą, bet paaiškino: 

- Mes laukiame sraigtasparnio iš Šarloto. Tikiuosi, mums 
pasiseks pasiekti viršukalnę anksčiau už bet kurį iš tų, kurie 
nusprendė patys įvykdyti teisingumą. 

Jis pažvelgė į Dorą. 

- Gal galėtumėte paskambinti ponui Hameriui ir paprašyti 
jo nesiimti jokių neprotingų veiksmų? 

- Galėčiau, aš jau mėginau jam paskambinti, tačiau nebuvo 
ryšio. Aš baisiai norėjau pasakyti jam apie Skotą, bet... 

- Apie Skotą? 

Beglio žvilgsnis buvo toks bauginantis, kad Dora susigūžė. 

- Jis paliko nerimą keliantį raštelį savo kambaryje šį rytą. 

Ir Merili, neprašydama Doros leidimo, padavė raštelį Be- 
gliui, kuris perskaitė jį, o paskui padavė Vaizui. Beglio išraiška 
nebuvo padrąsinama. 

- Ponia Hamer, - kreipėsi jis, - ar tie klausimai, kuriuos 
mes jam vakar uždavėme apie Milisentę, taip nuliūdino jį? 

- Ne. 

Jos atsakymas nuskambėjo netvirtai ir Beglis kaipmat už to 
užsikabino. 

- Jeigu kalbėsime atvirai, - pradėjo jis, - mes jautėme, kad 
Skotas, iš tikrųjų visi jūs, pateikėte ne visą informaciją, kuri ga- 
lėtų būti naudinga mūsų tyrimui. 

- Šis raštelis rodo, kad Skotas yra emociškai nestabilus, - 
pasakė Vaizas. - Galbūt jis žino apie Milisentės dingimą dau- 
giau, negu... 

- Jo emocinis nestabilumas nesusijęs su Milisente, - pasakė 
Merili. 

Vyrai nukreipė dėmesį į ją. 

- Negaliu jums leisti gaišti laiką tam, kas su tuo nesusiję. 

Merili truputį padvejojo, tada pasakė: 

- Visų pirma Skotas nusiminęs dėl to, kad jo tėvas ir mano 
brolis jam leido steroidus. Jis nori liautis juos vartojęs, bet žino, 
kad tada teks susiremti su tėvu. O dar... 

Ji nutilo, įkvėpė, sudėjo rankas ir tęsė: 

- Be to, Skotą ir mane sugavo kartu lovoje šį rytą. 

Išvydusi nuostabą jų veiduose pridūrė: 

- Kad ir kokią išvadą iš to padarytumėte, ji bus teisinga. 
Skotas ir aš esame meilužiai. 

Vaizas pirmasis atgavo balsą. Jis atsikrenkštė prieš pradė- 
damas kalbėti: 

- Ar manote, ar manote, kad raštelyje jis kalba apie jū- 
sų ryšį? 

- Galima daryti tokią prielaidą, bet tikrai nežinau. 

- Jis turi mintyje savižudybę, bet... 

Dora nepajėgė tęsti. Ji pradėjo tyliai verkti. 

- Mes paskelbsime jo mašinos paiešką. Jis negali būti toli 
nuvažiavęs tokiais keliais. 

Dora papurtė galvą. 

- Jis nepasiėmė mašinos. 

- Norite pasakyti, kad jis išėjo pėsčiomis? 

- Jis - patyręs iškylautojas. Iškylauja net Klierio viršukalnėje. 

Beglis ir Vaizas pasikeitė reikšmingais žvilgsniais, tada vy- 
resnysis agentas kreipėsi į Merili. 

- Kaip ilgai tęsiasi jūsų romanas, panele Rit? 

Ji buvo dėkinga, kad klausimas nenuskambėjo smerkiamai. 
Netgi atrodė, kad jis skamba atsiprašomai. 

- Nuo rugsėjo, - atsakė Merili. 


- Ar per tą laiką Skotas kada nors jums pasakojo, kodėl nu- 
traukė santykius su Milisente Gan? 

- Jis niekada nekalbėjo apie savo buvusias merginas, o aš jo 
niekada neklausinėjau. 

- Neklausinėjote? 

- Ne. 

- Niekada? 

- Niekada. 

- Jums nė trupučio nebuvo smalsu? 

- Ne. 

- Tada jūs tikrai nuostabi moteris. 

Arba melagė. Štai ką pamanė Beglis. Keista, bet ne tiek jo 
žvilgsnis, kiek švelnus balsas palaužė jos savitvardą. Jos pečiai 
nusileido ir ji giliai atsiduso. 

- Vakar vakare. Vakar mes kalbėjome apie tai pirmą kartą. 
Jis man papasakojo, kodėl jis ir Milisentė nustojo matytis. 

Jie laukė, ką ji dar pasakys, bet kai tyla užtruko, Beglis pa- 
ragino: 

- Taigi? 

- Aš jums to nepasakysiu, pone Begli. Ne šiuo metu. Papa- 
sakosiu tik tada, jeigu jums tikrai reikės tą žinoti. 

- Mums reikia tą žinoti dabar, - pasakė Vaizas. - Atleiskite. 

Vaizas dar kažką norėjo pridurti, tačiau Beglis iškėlė ranką. 
Merili išgirdo garsą, tuo pat metu Beglis ištarė: 

- Štai ir sraigtasparnis! 

Jis nuskubėjo prie durų. 

- Palaukite! - sušuko Dora. Beglis atsigręžė. - Jeigu Skotas 
yra ten, viršuje... 

- Aš padarysiu viską, kas mano galioje, kad grąžinčiau jį 
jums gyvą ir sveiką, ponia Hamer. Pažadu. 

Kambaryje pasidarė šalta, kai jis ir Vaizas skubiai uždarė 
paskui save duris. Merili priėjo prie židinio, pažarstė malkas 
žarstekliu, tada atsisėdo priešais Dorą, ši tarė: 

- Jie įsitikinę, kad Skotas kažkaip susijęs su tos mergaitės 
dingimu. 

Merili apkabino alkūnes, kad nuvytų nuo savęs šaltį. Gal- 
būt tai buvo nesąmoningas gestas, mėginimas įsikabinti į blės- 
tančią viltį, kad Skotas neketino nusižudyti dėl priežasčių, apie 
kurias ji sau neleido galvoti. 

- Kai mąstau apie Milisentę ir tave, nežinau, kuri iš jūsų 
blogesnė, - paniekinamai iškošė Dora. 

- Aš nesitikiu, kad mane suprasite. 

- Ačiū jums, - pasakė Dora ir karčiai nusijuokė. - Aš tikrai 
nesuprantu, kaip dora ir atsakinga asmenybė, kokia jūs visada 
atrodėte, galėtų suvilioti berniuką. Jūs buvote jam autoritetas. 
Jis jumis žavėjosi. 

- Jis ir dabar žavisi. 

Dora nekreipė dėmesio į frazę. 

- Tai jūs esate ta priežastis, dėl kurios jis paslapčiomis iš- 
slinkdavo naktį iš namų. Jis eidavo pas jus. 

- Taip. 

- Ar jūs suvokėte, į kokį pavojų jį statote? 

- Taip, - atsakė Merili atgailaujančiu balsu. Žvelgdama į 
ugnį ji pridūrė: 

— Mes abu labai rizikavome. 

- Vis vien įsiviliojote jį į lovą. 

Merili pakėlė galvą ir pažiūrėjo į Dorą. 

- Ar aš panaši į lemtingą moterį, kuri geba suvilioti kiekvie- 
ną vyrą, ponia Hamer? 

Ji šyptelėjo save nuvertinančia šypsena. 

- Vargu, ar ne? Skotas atsiliepė į mano poreikius taip, kaip 
aš įjo. Mūsų norai atitiko vieni kitus. 

- Sekse. 

- Taip. Aš neneigsiu aistros. 

Merili nekreipė dėmesio į vyresniosios moters krūpte- 
lėjimą. 

- Bet mus siejo ne vien tai. Mums abiem trūko šio to esmi- 
nio, ko kitas norėjo, ne, džiaugėsi galėdamas suteikti. 

- O,esu tikra, kad jūs su malonumu teikėte mano aštuonio- 
likmečiui sūnui galimybę išlieti savo geidulius. 

- Taip, žinoma, - atsakė Merili be jokios gėdos. Ji mąstė, 
kiek galėtų Dorai atskleisti. Ar ji turėtų papasakoti Dorai viską, 
ką praėjusią naktį išgirdo iš Skoto apie steroidus, kuriuos Vesas 
vertė Skotą vartoti? 

Tai buvo mažiausiai šokiruojantis dalykas iš tų, kuriuos jis 
jai pasakė. Bet argi nebūtų žiauru papasakoti Dorai apie Veso 
neištikimybę su Milisente? Galbūt ji tą jau pati žino. Bet jei ne- 
žino, dabar ji tikrai ne tos psichinės būsenos, kad galėtų tą iš- 
klausyti. 

Be to, Merili nebuvo veidmainė. Kaip galėtų ji, kurią sugavo 
lovoje su jos pačios mokiniu, mėtyti akmenis į Vesą ar ką nors 
kitą? Ji neiškraipė faktų, bet sušvelnino juos. 

- Aš taip pat teikiau Skotui atgaivą nuo to spaudimo, kurį 
jam darė jūsų vyras. Išklausydavau jo nuomonę, mintis ir sva- 
jones, kur... 

- Nebaltink to, Merili. Kunigai, kurie seksualiai išnaudoja 
jaunus berniukus, taip pat išklauso jų išpažinčių ir duoda nuo- 
dėmių išrišimą. Tu esi ne kas kitas, kaip sekso išalkusi senmer- 
gė, pagaliau susiradusi tave tenkinantį partnerį. 

- Jūs, žinoma, teisi, - liūdnai sutiko Merili. - Visais klausi- 
mais. Vienintelis dalykas, kuris mane pateisina, kad Skotas - jau 
pilnametis. Įstatymiškai aš neturėjau lytinės sueities su vaiku. 
Bet etiniu požiūriu tai buvo... - Ji ieškojo žodžio. Niekada ne- 
pasakys, kad tai buvo neteisinga, todėl baigė žodžiu, - nepri- 
imtina. 

Kelias minutes jos abi spoksojo į ugnį. Tada Dora pasilenkė 
į priekį ir pasidėjo alkūnes ant kelių, o veidą parėmė rankomis. 
Taip ji sėdėjo ilgai, pakankamai ilgai, kol malkos virto suanglė- 
jusiais nuodėguliais, kuriuos reikėtų pamaišyti. 

Galų gale ji nuleido rankas ir paklausė: 

- Bet jūs mylite mano sūnų, ar ne? 

- Visa širdimi, - tyliai atsakė Merili.- Nenusiminkite, 
Dora. Jums nereikia jaudintis dėl to, kad aš sugadinau Skotui 
gyvenimą. Dar prieš viskam prasidedant, kol Skotas man tebu- 
vo svajonė, aš jau žinojau, kad jei kas nors bus tarp mūsų, tai 

bus laikina. Aš žinojau, kad tai ilgai nesitęs, negali tęstis. Visa 
tą laiką svarsčiau, kaip vieną dieną tyliai išeisiu iš jo gyvenimo 
taip, kad jis nejaustų jokios kaltės. 

Merili pasuko galvą ir ilgesingai pažvelgė į ugnį. 

- Aš žinojau, kad tokia diena ateis. Aš žinojau, kad ji su- 
daužys mano širdį, o gal ir Skoto širdį, nors tikrai norėjau to 
išvengti. 

Laukdama tos dienos, branginau kiekvieną kartu su juo 
praleistą minutę. Žinojau, kad jei mūsų ryšys bus atskleistas, 
būsiu užgauliojama visą likusį gyvenimą, tačiau man tas ne- 
rūpėjo. Nors kartą gyvenime aš nepaklusau taisyklėms. Aš gy- 
venau šia minute ir neleidau, kad neišvengiamumas to, kas bus 
vėliau, sugadintų mūsų kartu leidžiamą laiką. Aš jam atidaviau 
viską, ką tik galėjau duoti. 

Ji vėl pažvelgė į Dorą. 

- Aš tą ir vėl padaryčiau be jokio apgailestavimo. 

Abi moterys pažvelgė viena į kitą suprantančiu žvilgsniu. 
Buvo sunku pasakyti, kuri iš jų pajudėjo pirmoji, nes atrodė, 
kad jos ištiesė viena kitai rankas tuo pat metu. O tada apsikabi- 
no, nes nė viena iš jų neturėjo prie ko daugiau prisiglausti. 


30 SKYRIUS 


LAPČIA ŽVELGEI Į MANO SVAJONES. 
Jis apžiojo jos spenelį ir pradėjo jį čiulpti. Trynė jį lie- 
žuviu tol, kol Lilei pradėjo atrodyti, kad ji mirs iš malo- 
numo. Pereidamas prie kitos krūties, sušnibždėjo: 
- Nuogas kūnas kur kas geriau nei glamonės per drabužius. 
- Bet netgi kai buvau apsirengusi, tu sugebėjai viską rasti. 
- Viduje turiu šilumą jaučiantį įtaisą. 
- Žinoma, turi. 
Ir gundomai šypsodamasi ji ranka nukeliavo per jo pilvą, kol 
pasiekė varpą, tada pradėjo ją masažuoti. 
- Mačiau, kaip tu prauseisi, - pašnibždomis prisipažino. 
Jis klausiamai pažvelgė į ją. 
- Lango stikle. Tavo atspindį. Tai buvo tik atsitiktinis žvilgs- 
nis, bet... 
Lūpomis liesdamas jos lūpas jis sumurmėjo: 
- Bet ką? 
- Aš įkaitau ir susijaudinau. 
- Otai, ką tu darai dabar, kaitina ir jaudina mane. 
Spaudydama ir glostydama ji vėl sukėlė jam erekciją. Kai ji 
nykščiu perbraukė per lygią varpos galvutę, spausdama jautriau- 
sią vietą, jis sudejavo: 

- Jėzau, Lile. 

- Tai puikus įrankis. 

- Jis nėra vienintelis. 

Antklodžių raizgalynėje jis atsidūrė tarp jos šlaunų, 0 jo ran- 
kos - po jos šlaunimis. Jis kilstelėjo ją prie savo burnos ir to kito 
šilumos ieškiklio, liežuvio. Jis jai suteikė tokių kūniškų pojūčių, 
kokių ji neįtarė esant, ir supažindino ją su tokiu intymumu, kokio 
ji neįsivaizdavo. 

Ar ji iš tikrųjų sušuko jo vardą? Ar jai tik pasirodė, kad su- 
šuko? Kad ir kaip ten būtų buvę, jis aidu atsimušė jos galvoje, jos 
širdyje. 

Po kelių akimirksnių, kai jis vėl buvo giliai joje, ji pažvelgė į jį, 
o jos akys siuntė milijonus ženklų, kuriuos ji norėjo įvardyti, bet 
negalėjo išreikšti žodžiais. 

Jis švelniai nusišypsojo. Jis suprato. Tirnis suprato viską. 


Kai Lilė atsigavo, ji vėl buvo trobelės pagrindiniame kambaryje. 
Židinyje degė ugnis, taigi jai nebuvo šalta. Taip trokštama saulė 
švietė pro vieną iš langų, kurio portjera buvo patraukta į šoną. 
Jai skaudėjo kaklą, bet tai nebuvo nieko daugiau, tik raumenų 
patempimas, 

Tačiau buvo uždėti antrankiai. 

Tirnis! 

Dieve, o juk jinai jį sapnavo, praėjusią naktį sapnavo ir jų 
pasimylėjimą! Iš krūtinės išsiveržė pažeminimo ir pykčio ato- 
dūsis, bet ji negalėjo dabar pasiduoti tokiems jausmams. Pa- 
taupys juos vėlesniam laikui. Jeigu išgyvens. 

Ji apsidairė po trobelę ir įsiklausė į garsus norėdama iš- 
girsti, ar jis juda kituose kambariuose, bet greitai suprato, kad 
trobelėje ji palikta viena. Ji sėdėjo ant grindų prie baro, dalijan- 
čio virtuvę ir gyvenamąją erdvę. Jos rankos buvo prisegtos prie 
metalinės baro atramos ir nutirpusios dėl blogos kraujotakos. 
Tikriausiai šis nepatogumas jai ir grąžino sąmonę. 

Ji atsiklaupė, kad šiek tiek atpalaiduotų rankas. Jos inha- 
liatoriai buvo padėti ant baro kėdutės, esančios arčiausiai jos, 

taip, kad ištiesusi pirštus galėtų juos pasiekti. Kaip dėmesinga! 
Tirnis norėjo, kad jai netrūktų vandens ir ji gerai kvėpuotų, kol 
jis ją pribaigs. 

O kokį pasirinkimą jis turėjo? Ji pasmerkė save, kai atrado 
Milisentės kūną. 

Jis buvo Mėlynasis. 

Jo paaiškinimai apie antrankius ir visi kiti pasiaiškinimai 
buvo tokie melagingi, kokie ir atrodė. Tikriausiai jis buvo ant 
kalno, kad atsikratytų Milisentės kūno, bet kilusi pūga priver- 
tė tai atidėti vėlesniam laikui. Tada jis įkišo Milisentės kūną į 
patogiausią slėptuvę - Lilės įrankių pašiūrę. Kai jis ėjo į savo 
mašiną, Lilė jį partrenkė. 

Visi tolesni jo veiksmai ir išsisukinėjimai neginčijamai rodė 
jo kaltę. Kaip ji nors akimirką galėjo patikėti, kad jis nekaltas? 
Atsakymas buvo paprastas: tiesiog ji to norėjo. 

Ji troško ir paties Tirnio. Jo pasiaukojamas vakar jai pa- 
rodytas gerumas rizikuojant savo gyvybe nederėjo vyrui, kuris 
norėjo ją nužudyti. 

Koks protingas veikimo būdas. Jis susidraugaudavo su savo 
aukomis. Flirtuodavo su jomis, kol jas apimdavo romantiškas 
stingulys. Saldžiai su jomis pasimylėdavo. Bet kažkuriuo mo- 
mentu visa tai virsdavo prievarta. 

Ji tik akimirksnį matė Milisentės veidą, kol apimta siaubo 
nusisuko, bet įsiminė, kaip ji atrodė. Milisentė mirė ne aistros 
traukuliuose. Ji buvo dusinama tol, kol jos liežuvis išlindo iš 
burnos, o akys išvirto iš akiduobių. Jos žudikas buvo žiaurus 
siaubinga. 

Lilę apėmė baimė galvojant apie tai, tačiau ji tvirtai nu- 
sprendė netapti kita Tirnio auka. 

Įdomu, kur jis dabar ir kada grįš? Ar jis mėgina atsikratyti 
Milisentės palaikais prieš grįždamas pribaigti Lilės? Kad ir ką 
jis daro, jam reikia atlikti greitai. Jį spaudžia laikas. Jis pats mi- 
nėjo, kad Dačas ar kas kitas mėgins juos šiandien pasiekti. 

Kada, kada, kada? 

Ji stipriai patraukė antrankius, nors puikiai žinojo, kad pa- 
stangos išsilaisvinti yra tuščios. Jeigu jau Tirniui nepasisekė to 
padaryti, kokių šansų turėjo ji? Dieve, ar ji iš tikro bučiavo nu- 
brozdintą jo riešų odą ir įdrėskimus, kuriuos paliko jos nagai 
ant jo rankų? 

Jai nebuvo galima dabar apie tai galvoti. Nei apie ką nors 
kitą, ką jie darė tamsoje po antklodėmis. Tai įvyko praėjusią 
naktį. O šiandien yra kita diena. Ji nemirs iš gėdos. Ji nemirs, 
ir tiek. Ji išgyvens. 

Pakėlusi rankas pirštais tikrino, ar stipriai laikosi baro atra- 
mų varžtai. Jeigu ji galėtų atlaisvinti juos pakankamai, kad būtų 
galima ištraukti atramas iš medžio, bent jau numautų antran- 
kius. Jos rankos liktų surakintos, bet ji galėtų bėgti. 

Ji palietė varžtus. Neatrodė, kad kuris nors iš jų atsipalai- 
davęs, bet ji vis tiek juos judino. Ji nusilaužė nagus ir nusibroz- 
dino pirštus bemėgindama juos atsukti. Praėjus penkioms mi- 
nutėms ji pripažino, kad tai - beviltiška. Neatlaisvino nė vieno. 
Viskas, ką ji pasiekė, buvo pasunkėjęs kvėpavimas ir kraujuo- 
jantys pirštai. 

Jeigu jai nepasiseks sugalvoti jokių kitų išsigelbėjimo 
būdų - o niekas į galvą neatėjo - teks laukti, kol kas nors ateis 
ir išgelbės. Kaip tada viskas pakryps? 

Ar Tirnis ją paskubomis užmuš ir pabėgs? Ar jis paskelbs 
ją įkaite ir derėsis dėl pasidavimo sąlygų? Nepaisant to, ar jis ją 
paliks gyvą, ar nužudys, gal jis mėgins išvengti suėmimo ir bus 
nušautas? 

Arji mirs žvelgdama jam į akis ir be žodžių maldaus, kad jis 
išsaugotų jos gyvybę taip, kaip praėjusią naktį jos akys maldavo, 
kad jis pažadintų ją iš ketverius metus trunkančio snaudulio? 

O gal ji matys jį gulintį be judesio ant sniego, kuris nusida- 
žys raudona spalva, kai gyvybė apleis Tirnį? 

Ji nežinojo, kuris iš tų vaizdinių privertė ją pradėti verkti. 

Ašaros kaipmat liovėsi vos tik suskambėjus jos telefonui. 

— Po velnių! - nusikeikė Dačas. - Aš susisiekiau su jos balso 
paštu, bet kodėl ji pati neatsiliepia? 

Kelionė į kalno viršūnę truko ilgiau, nei jie numatė, ir Dačo 
kantrybė seko. Jis žinojo kelią, bet tas kelias dabar buvo pa- 
dengtas keliomis pėdomis sniego, tarpais apledėjęs, kiekvienas 
jo jardas buvo pavojingas. Trumpi tiesaus kelio ruožai nebuvo 
nė kiek saugesni už staigius posūkius. Nei jis, nei Vesas netu- 
rėjo patirties važiuojant sniegaeigiais. Jo nuomone, sniegaeigiai 
buvo nepatikima ir sunkiai valdoma transporto priemonė. 

Jo slidinėjimo akiniai giliai įsispaudė į patinusią veido odą. 
Veidas buvo taip ištinęs, kad nebebuvo galima išskirti, kur yra 
nosis - ji susiliejo su veidu. Kai kurios įpjovos pūliavo. Kad 
sumažintų tvinkčiojantį skausmą, jis nusiėmė akinius, bet tada 
nuo sniego spindesio taip įskaudo akių obuoliai, kad teko juos 
vėl užsidėti. 

Vakariniame kalno šlaite vėjas buvo daug stipresnis. Jis kėlė 
sniego sūkurius, kurių jiems ne visada pasisekdavo išvengti. 
Temperatūra buvo nepakenčiamai žema. Tik šildomos snie- 
gaeigių rankenos saugojo rankas nuo sušalimo. Jie turėjo va- 
žiuoti viena eile, todėl kartkartėmis pasikeisdavo vietomis. 

Vesas, kuris šiuo metu važiavo pirmas, parodė Dačui, kad 
sustotų. 

- Man reikia nusimyžti, - pasakė jis. 

Dačas susinervino dėl gaišaties, bet nutarė išnaudoti mo- 
mentą, kad patikrintų, kaip veikia jo mobilusis telefonas. Kai 
pamatė, kad ryšys yra, skubiai nusitraukė pirštinę ir pradėjo 
rinkti Lilės numerį. 

Vesas jau buvo nusišlapinęs ir brido per sniegą atgal, kai 
išgirdo retorinį Dačo klausimą, kodėl Lilė neatsiliepia. 

- Pamėgink vėl, - pasakė jis. 

Dačas surinko numerį iš naujo, bet rezultatas buvo 
tas pats. 

- Nedaryk jokių išvadų, Dačai. Tai, kad ji neatsiliepia telefo- 
nu, nereiškia... na, pats Žinai. Tai gali reikšti daug ką. 

Dačas linktelėjo pritardamas, nors ir nelabai tuo tikėjo. 

Kaip visada optimistiškai Vesas pasakė: 

- Galji pati mėgino tau paskambinti. 

Dačas pridengė telefoną ranka, kad galėtų perskaityti, kas 
buvo ekranėlyje. 

Iš Lilės skambučių nebuvo. Bet buvo net trys iš policijos. 
Skambinta kas minutę. Jo darbuotojai, aišku, nesupranta, kur 
jis dingo. Nenoromis jis surinko policijos numerį. Į skambu- 
tį buvo atsiliepta nedelsiant, bet triukšmas fone blogino jau ir 
taip prastą ryšį. 

- Viršininke? - rėkė dispečeris. - Ar girdite mane? 

Gal jis juokauja? Kai taip rėki, tave ir Kinijoje išgirs. 

- ...ieškojome jūsų. Sraigtasparnis nutūpė... mokyklos fut- 
bolo aikštėje... paskubėkit arba... ketina... be jūsų. 

Dačas išjungė telefoną. Vėliau galės pasakyti, kad dingo ry- 
šys, negalėjo suprasti, kas sakoma, dėl trukdymų ar kad neiš- 
girdo pranešimo apie sraigtasparnį. 

- Pas Beglį atskrido sraigtasparnis, - pasakė Vesas, nes iš- 
girdo susijaudinusį dispečerio balsą. 

Dačas niūriai linktelėjo mėgindamas dar kartą surinkti 
Lilės numerį ir nusikeikė vėl išgirdęs jos balso pašto pra- 
nešimą. 

- Aš negaliu to suprasti, - pasakė jis irzliai. - Argi jai nerūpi 
būti išgelbėtai? 

- Ji nežino, kad Tirnis yra Mėlynasis, - priminė jam Vesas. 

- Žinau, bet... 

- Paklausyk! - Vesas iškėlė ranką. - Ar girdėjai? 

- Ką? 

- Ššš! 

Dačas pakėlė kepurę nuo ausų ir įsiklausė. Bet viskas, ką 
girdėjo jis, buvo vėjo švilpimas ir retkarčiais ant žemės nuo vir- 
šutinių medžių šakų ant žemės nukrintantis sniegas. Po trisde- 
šimties sekundžių jis pasakė: 

- Aš negirdžiu nieko. 

- Ir aš dabar negirdžiu. Maniau, kad girdėjau. Koks tai buvo 
garsas? 

- Kaip šitų. 

- Sniegaeigių? Negali būti. Juk tai nebus Viljamas Ritas. 
Visų keturių raktus turiu aš. 

Ant raktų žiedo kabėjo keturi keturių sniegaeigių raktai. 
Garaže jiems teko greitai išsiaiškinti, kurie du iš jų tinka jų pa- 
sirinktiems sniegaeigiams. Jis vis dar turi tuos raktus savo.slidi- 
nėjimo kostiumo kišenėje. 

Vesas papurtė galvą. 

- Tikriausiai tai buvo mano vaizduotė. Jie taip garsiai ūžia, 
tie sniegaeigiai, kad gali imti girdėti keistus garsus. Bet tu sakei, 
kad Lilė... 

- Kad Lilė ant kalno jau dvi dienas. Įstrigusi. Be šviesos. 
Kodėl ji nelaiko telefono rankose laukdama, kad jis suskambė- 
tų ar mėgindama paskambinti pati? 

- Manytum, kad ji turėtų tą daryti, - sutiko Vesas, - bet gal 
ten, viršuje, ji negali pasinaudoti mobiliuoju ryšiu. O gal telefo- 
no baterija išsikrovusi? 

- O gal ji yra mirusi? 

- Dačai... 

- Arba sužeista. 

O gal ji tiesiog įsitaisiusi lovoje su Tirniu ir nenori, kad jai 
trukdytų telefonas. Galbūt jie ras ją visiškai sveiką, rausvais 
skruostais ir murkiančią iš seksualinio pasitenkinimo. Jis pa- 
žvelgė į Vesą ir suprato, kad ir Vesas mano tą patį. 

- Jeigu tik galėtų, esu tikras, kad skambintų tau, Dačai. 

Kol dar nepasidavė pagundai nustumti Vesą nuo kalno už 
tai, kad elgiasi su juo kaip su psichikos ligoniu, Dačas vėl užsi- 
movė slidinėjimo pirštinę. 

- Jeigu važiuosi pirmas, padidink greitį, - pasakė jis Vesui. 

Vesas pradėjo eiti savo sniegaeigio link. 

- Aš negaliu važiuoti greičiau, nes posūkiai yra labai staigūs. 

- Žinojai tą ir tada, kai pasisiūlei važiuoti į kalną. Beje, o 
kodėl tu pasisiūlei? 

Vesas sustojo ir paklausė: 

- Ką? 

- Kodėl tu tai darai, Vesai? Nesuprask manęs klaidingai. 
Man reikia pasišnekėti su Tirniu, nepaisant to, ar jis Mėlynasis, 
ar ne. Bet kam tau jo reikia? 

Vesas papurtė galvą nesuprasdamas. 

- Nepagaunu minties. 

- Pagauni. Nevaidink kvailo. Tu nėreisi iš kailio vakar vaka- 
re, kad įkalbėtum mane sugauti Tirnį. Norėčiau žinoti, kodėl. 

- Aš paaiškinau, kodėl. Tu nusipelnei garbės sugauti jį, o ne 
FTB agentai. O aš maudysiuos tavo šlovės spinduliuose. Ar kas 
nors negerai? 

- Ne, viskas gerai. Bet aš manau, kad tu turi dar kažkokį 
motyvą. Ir manau, kad tai susiję su Skotu. 

- Skotu? 

- Tau reikėtų žinoti, Vesai, kad kuo nekaltesnį vaidini, tuo 
labiau aš tave įtariu. Ar tu manipuliuoji manimi? Kaip ir sa- 
kiau, man šiaip ar taip reikia sugauti Tirnį. Tačiau prieš tai no- 
rėčiau sužinoti, ar nelaikai manęs kvaileliu? 

Jis atidžiai pažvelgė į Vesą. 

- Ar Skotas kaip nors susijęs su tų moterų dingimu? 

- Kurgi ne. Aišku. Tikriausiai jam pasistodavo nuo Betsės 
Kalhun. Jį visada užvesdavo prisegamos kojinės. 

- Aš nejuokauju. 

- Jei nejuokauji, tada kvoštelėjai. Tam psichoanalitikui At- 
lantoje reikėjo tave užregistruoti dar keliems seansams. 

- Kažkas negerai tavo vaikui. 

- Jis mylisi su savo anglų kalbos mokytoja! Juk tokiu atveju 
gali pasidaryti kiek nervingas, ar ne? 

- Ar tai viskas? 

- O ar to nepakanka? 

- Arjis ką nors padarė Milisentei? 

- Kaip gali taip manyti? Pažįsti jį nuo gimimo. 

- Tave pažįstu dar seniau. 

Dačo akys susiaurėjo. 

- Pasakyk man tiesą, Vesai. Ar Skotas yra mūsų nusikaltėlis? 

- Aš net nesiruošiu kreipti į tai... 

- Ar tu gini jį? 

- Ne! 

- Aš pažįstu tave, Vesai. 

- Nieko tu nepažįsti! 

- Tu kažką dengi. 

- Aš dengiu save patį! 

Dačas žengtelėjo kelis žingsnius atgal ir netikėdamas spok- 
sojo į savo seniausią draugą. Jam išdžiūvo burna. 

Vesas iškvėpė orą ir stebeilijosi į medžių eilę dešinėje kelio 
pusėje. Po to vėl pažvelgė į Dačą. 

- Ašją dulkinau. 

- Kadangi tave pažįstu, tą ir pats supratau. 

- Gerai. 

Ir Vesas glaustai papasakojo apie savo trumpą romaną su 
Milisente bei jo padarinius. 

- Po viso to Skotas nebenorėjo turėti su ja nieko bendro. 
Taigi mano planas užbaigti jų romaną suveikė stebuklingai. Ta- 
čiau aš neplanavau, kad Milisentė ims ir staiga dings. 

Aš su tuo nesusijęs. Skotas irgi su tuo nesusijęs. Bet turiu 
pasakyti, drauguži, kad šis tyrimas ėmė mane nervinti, nes to- 
kie asilai kaip Beglis gilinasi į jos gyvenimą pro mikroskopą 
ieškodami paslapčių. Mano reputacija nukentės, jeigu ši istorija 
iškils aikštėn. Ir tai dar ne viskas. Aš nenorėčiau, kad federali- 
niai agentai ar jos šeima, ar kas nors kitas sužinotų, kad vienas 
iš mūsų - o gal koks nors kitas vyrukas - jai užtaisė vaiką. 

Galų gale visai neturi reikšmės, kas tai buvo, nes ji atėjo pas 
mane žliumbdama ir pareiškė, kad vaikas mano. Matai, mano 
čekių knygutė yra storiausia ir aš daugiausia galėjau prarasti, 
jei nesumokėčiau jai. Skotas net nežino apie vaiką. Ačiū Dievui, 
ji patyrė persileidimą. Turbūt dėl anoreksijos. Dar prieš įvyk- 
dydama savo grasinimą viską paviešinti - apie Skotą, mane, ją, 
apie visą tą reikalą. 

- Jėzau! 

- Taigi. Būtų buvę blogai, jei kalbos apie tai būtų pasklidu- 
sios praėjusią pavasarį. Bet tik įsivaizduok, koks būtų mėšlas, 

jeigu visa tai išplauktų į dienos šviesą dabar? Net jeigu man pa- 
sisektų išvengti Ernio Gano rūstybės - o jis puikiai valdo šau- 
namuosius ginklus - Skotas ir aš atsirastume FTB įtariamųjų 
sąrašo viršuje. Pagaliau mes būtume išteisinti, bet žala jau būtų 
padaryta. Tai sugriautų ir mano santuoką, ir trenerio karjerą. 
Nesvarbu, kiek čempionatų laimėtų mano komanda, mokyklos 
taryba nebūtų patenkinta, kad aš dulkinau šokėją. 

- Milisentė nebuvo pirmoji, kurią tu išdulkinai. 

- Ir ne paskutinioji. Aš turiu pakankamai vyriškumo, kad 
pripažinčiau savo silpnybes. 

Jis nepatenkintas susiraukė. 

- Tačiau padėtis tapo nevaldoma. Milisentė buvo ir Skoto 
mergaitė. Ji pastojo ir persileido, o paskui dingo. Visa tai kelia 
nerimą, nors ir kaip į tai žiūrėtum. Štai kodėl rūpinuosi, kad 
Mėlynojo byla būtų kuo greičiau išaiškinta ir kad baigtųsi no- 
sies kaišiojimas į vargšelės Milisentės gyvenimą. 

Jis nutilo, kad atsikvėptų. 

- Štai ir viskas, Dačai. Tai visas mano interesas šiuo atveju, 
išskyrus tai, kad dar norėčiau padėti savo seniausiam ir geriau- 
siam draugui. Ar dabar geriau jautiesi? 

Dačas papurtė galvą ir pašaipiai nusijuokė. 

- Turėjau pats atspėti, kad tai susiję su tavo pimpalu. 

Vesas plačiai išskėtė rankas ir nusišypsojo atviriausia 
šypsena. 

- Ką aš galiu pasakyti? 

- Aš nemulkinsiu tavęs, Vesai. Tu buvai mane išgąsdinęs. 

Vesas paplojo Dačui per petį. 

- Pagaukime tą niekšą. 

Bet kai Dačas nusisuko, kad įliptų į savo sniegaeigį, lengva- 
būdiška Veso šypsena pranyko. 


Lilei norėjosi rėkti iš nevilties, kai jos mobilusis telefonas pra- 
dėjo skambėti antrą kartą. Jis gulėjo ant stalo galo - gerai ma- 
tomas, bet nepasiekiamas. Tirnis gerai apskaičiavo. 

Jeigu Dačas gavo jos padriką pranešimą prieš dvi dienas, jis 
desperatiškai nori su ja susisiekti žinodamas, kad ji visą tą laiką 
praleido su Mėlynuoju. 

O gal tai visai ne Dačas skambina? 

Galjis visai negavo jos pranešimo. Kaip ji sakė Tirniui vakar 
vakare, galbūt Dačas mano, kad ji saugiai pasiekė savo namus 
Atlantoje. Juk ji jam aiškiai pasakė, kad jų bendras gyvenimas 
baigtas. Jeigu šį kartą jis patikėjo jos žodžiais, jam nėra ko dėl 
jos jaudintis. 

Bet kai telefonas suskambėjo trečią kartą, ji mintyse ėmė 
maldauti, kad tai būtų Dačas arba kas nors, bet kas, kas galėtų 
ją pasiekti dar prieš grįžtant Tirniui. 


Tirnio kvėpavimas buvo garsus ir sunkus. Iškvepiamas garas 
kartais būdavo toks tirštas, kad trukdė matyti. Širdis, atrodė, 
išsiplėtė ir užpildė visą krūtinės ląstą. Jis buvo nusprendęs ne- 
kreipti dėmesio į patemptą čiurną, bet šiuo metu šis sprendi- 
mas nieko nepadėjo. Čiurna su kiekvienu žingsniu darėsi vis 
silpnesnė ir skausmingesnė. Skausmą buvo galima iškentėti tik 
dėl to, kad jis bėgo gelbėdamas savo gyvybę. 

Nuo tos minutės, kai jo vardas buvo ištartas per radiją, jis 
tapo taikiniu. Kiekvienas vyras, moteris ir vaikas dabar trokšta 
jo kraujo ir neabejodami mes iššūkį FTB agentams patys mė- 
gindami jį sugauti. Jeigu tik Dačas Bertonas gavo pranešimą, 
kad Lilė yra spąstuose kartu su Tirniu, jis bus tos kraujo ištroš- 
kusios minios priešakyje. 

Štai kodėl Tirnis ėjo ne Lorelio keliu, o mišku. Jeigu gin- 
kluota paieškų grupė iš Klierio vyksta gelbėti Lilės ir sugauti 
Mėlynojo, jie keliaus pagrindiniu keliu. 

Remdamasis vakarykščia patirtimi, Tirnis žinojo ko tikė- 
tis, kai paliko trobelę. Bet tas žinojimas nepalengvino padėties. 
Jam reikėjo judėti greitai ir atsargiai, o tie du dalykai niekaip 
nesiderino. Jis bijojo dar kartą susižeisti, bet dar labiau bijojo 
ugnimi spjaudančios šaulių minios. 

Pagaliau jis pasiekė pirmą kelionės tikslą - kelią vakarinia- 
me kalno šlaite. Pajutęs palengvėjimą, kad pasisekė nueiti taip 
toli, atsirėmė į medžio kamieną ir pradėjo dideliais gurkšniais 
į save traukti deguonį, nors oras buvo toks šaltas, kad kvėpavi- 
mas buvo skausmingas. Jis atsigėrė iš mažo plastikinio buteliu- 
ko, kurį pasiėmė, kai ėjo iš trobelės. 

Jis tik kartą buvo važiavęs šiuo keliu. Žinodamas, kad šis 
kelias retai naudojamas, nes yra blogas, o dabar praktiškai ne- 
pravažiuojamas dėl sniego ir ledo, Tirnis apskaičiavo, jog vargu 
ar ką nors sutiks čia šiandien. 

Dar vienas šio kelio pranašumas buvo tas, kad jis nesikirto 
su Maino gatve, kaip pagrindinis kelias. Kai jis pasieks šio kelio 
galą kalno papėdėje, bus per kelias mylias nuo miesto centro, 
todėl mažiau tikėtina, kad susidurs su kuo nors, kas galėtų su- 
trukdyti jam pasiekti kokią nors vietą, kur jis galės apgalvoti, ką 
daryti toliau. 

Iš palto kišenės jis išsitraukė telefoną. Nors ryšys buvo, ta- 
čiau baterija buvo nusėdusi. Ji išsikrovė per tas dvi dienas, kai 
jis laikė telefoną nuolat įjungtą. Todėl jis negalėjo paskambinti. 
Bet kadangi ryšys buvo, jam galės skambinti kiti. Tai jam buvo 
nenaudinga. 

Laikas judėti pirmyn. 

Jis žengė iš prieglobsčio po medžiais į kelią. Eiti buvo sun- 
ku, bet ne taip sunku, kaip per mišką. Jis palenkė galvą prieš 
stiprų vėją, kuris kiaurai košė netinkamus tokiam orui jo dra- 
bužius. Sniego spindesys buvo toks, kad jam teko beveik visiš- 
kai užsimerkti, kad apskritai galėtų ką nors matyti. Jis sutelkė 
visą dėmesį į ėjimą, į vienos pėdos dėliojimą prieš kitą. Jis nega- 
lėjo pasidžiaugti nei kairiu, nei dešiniu šonu, nes abu vienodai 
skaudėjo. 

Jis stengėsi negalvoti apie Lilę. 

Kai prisimindavo ją, pradėdavo abejoti, ar reikėjo ją palikti 
vieną. 

Bet juk jis iš tikrųjų neturėjo pasirinkimo. Negalėjo jos pa- 
siimti su savimi. 

Po velnių! Kurių galų ji lindo į tą pašiūrę ir į tą dėžę? Ji... 

Jis sustojo ir pradėjo klausytis tikėdamasis, kad ausys jį ap- 
gauna. Pro savo paties švokštimą ir vėjo staugsmą jis išgirdo 
dar kažkokį garsą. Artėjantį motorizuoto transporto ūžimą. 
Galbūt sniegaeigio. Ir ne vieno. Mažiausiai dviejų. Garsas vis 
stiprėjo. Sniegaeigiai artėjo. 

Net neartėjo. Jie jau buvo čia. 

RAIGTASPARNIS SUKĖLĖ SNIEGO IR LEDO GRANU- 

lių debesį. Iš jo išlipo juodu koviniu kostiumu apsiren- 

gęs vyras. Ištvermė ir Ryžtas būtų galėję būti jo antras 
ir trečias vardas. Jis nužygiavo tiesiai prie Beglio ir Vaizo, kurie 
stovėjo greta Kovojančios Pumos, aikštelės šone už trisdešim- 
ties jardų. 

- Labas rytas, sere, - tarė jis Begliui stengdamasis perrėkti 
sraigtasparnio keliamą triukšmą. 

- Labas, Koljė, - atsakė Beglis spausdamas jam ranką. 

Ūbautojas buvo girdėjęs apie Koljė reputaciją. Jis buvo gerbia- 
mas agentas, prieš metus išėjęs įkaitų gelbėjimo mokymus. Sklido 
gandai, kad jis padavė pašymą stoti į Greitojo reagavimo grupę. Į 
šią elitinę grupę būdavo atrenkami tik geriausi ir kiečiausi. 

- Ar pažįstate agentą Vaizą? 

- Tik iš matymo. 

Ūbautojo ranką suspaudė juoda pirštinė nupjautais pirš- 
tais. Su tokia lengviau paspausti gaiduką. Ūbautojas pirmą kar- 
tą prisilietė prie tokios aprangos. 

- Specialusis agentas Vaizas turi žemėlapį ir topografinius 
kalno brėžinius, - pasakė Beglis. 

- Ačiū, sere. Mes taip pat atsivežėme žemėlapius. 

- Kiek jūsų atskrido? 

- Du mano komandos vyrai ir pilotas. Jis - vienas iš mū- 
siškių. 

Sraigtasparnis priklausė Šarloto policijos poskyriui. Jie 
buvo juo naudojęsi anksčiau ir Begliui jis patiko. Greitas, ma- 
nevringas, saugus. Beglis žinojo, kad tai yra septynių vietų, 
įskaitant pilotą, sraigtasparnis. Jis paskaičiavo. Jeigu jie paims 
Lilę Martin ir Tirnį, grįžtant neužteks vietų. Kažkas turės pasi- 
likti ir laukti, kol bus paimtas vėliau. Bet skrydis toks trumpas, 
kad dėl to neturėtų kilti problemų. 

Koljė pasakė: 

- Kaip supratau, mūsų misija yra paimti vieną civilę moterį 
ir vieną nusikaltėlį? 

- Mes nesam tikri, kad jis yra nusikaltėlis. Kol kas tai - tik 
gelbėjimo akcija. Pamatysim, kaip viskas klostysis, kai ten nu- 
skrisime. 

- Mes? 

- Taip. Skrenda Ūbautojas ir aš. 

- Nėra reikalo, sere. Mes galime susisiekti... 

- Ne, - nutraukė jį Beglis neleidęs pabaigti. - Mes skrisime. 

Biure visi žinojo, kad negalima ginčytis su specialiuoju at- 
sakinguoju agentu, kuris apsiima vykdyti teisingumą ir viskam 
vadovauja. Jis gali pasitelkti kitas tarnybas ir jų sraigtasparnius 
į pagalbą ir daryti viską, kas reikalinga, kad misija būtų saugi ir 
sėkminga, o jeigu nepasiseks, jis bus atsakingas tik prieš savo 
viršininkus. 

Koljė pažvelgė į jų paltus ir batus. 

- Mes neatsivežėme jokios papildomos aprangos, - pasakė. 

- Skrisime taip, kaip stovime. 

- Šąla, sere. 

- O mes be reikalo gaištame laiką, - Beglis nužvelgė jį „rie- 
šutų spaustuku“ ir Koljė, nors būdamas kietas, pasidavė. 

- Gerai, sere, bet noriu, kad žinotumėte. Šitas vėjas apgau- 
lingas. Skrydis bus nelengvas. 

- Ačiū už įspėjimą. 

Šonu apėjęs Koljė, Beglis nužingsniavo sraigtasparnio link. 
Ūbautojas ir Koljė nusekė iš paskos. Koljė nužvelgė į Ūbautoją 
vertinamu žvilgsniu, ir buvo akivaizdu, kad nemano, jog šis yra 
tinkamas. 

- Nežinojau, kad jūs parengtas. 

- Kam? 

- Tokio pobūdžio misijai. 

- Aš neparengtas. 

Ūbautojas iš lūpų judesių galėjo suprasti, kad Koljė nusi- 
keikė. Turėti užnugaryje netreniruotą žmogų buvo greičiausias 
būdas numirti atliekant pareigas. 

- Jokio pasirengimo? 

Ūbautojas papurtė galvą. 

- Tada nesipainiokite mums po kojų ir nesugadinkite viso 
reikalo. 

- Aš ir neketinu. 

- Jūs bijote? 

- Kraunu į kelnes iš baimės, - sušuko Ūbautojas, pasilen- 
kęs po besisukančiomis sraigtasparnio mentėmis. - Aš bijau tik 
Beglio. 


Vesas vėl stabtelėjo. Dačas, kuris važiavo labai arti jo, vos ne- 
atsitrenkė į sniegaeigio galą. 

- Kas, po velnių, atsitiko, Vesai? 

- Aš kažką pamačiau. Priekyje. Besislepiantį už medžių. 

Dačas atidžiai nužvelgė mišką. 

- Ar tu tikras? 

- Taip. Ten. 

- Gal koks elnias? 

- Nebent jis buvo dvikojis. Tai buvo vyras, Dačai. Aš tuo 
neabejoju. Kai dariau posūkį, pamačiau jį dingstantį už me- 
džių. Į kairę nuo to akmens. Ar manai, kad tai Tirnis? 

- Parodyk man tą vietą. 

Jie nukreipė sniegaeigius akmens link. Ant jo krito sustin- 
gęs krioklys. 

- Aš buvau teisus, - pasakė Vesas rodydamas pirštu. 

Giliame sniege buvo matyti pėdsakai, kurie ėjo iki posūkio, 
o paskui staigiai suko į mišką. Atrodė, kad tas, kieno jie buvo, 
išgirdo juos besiartinant ir nedelsdamas pasislėpė miške. 

- Tai turi būti Tirnis, - pasakė Vesas dusdamas iš susijaudi- 
nimo. - Kas daugiau čia galėtų būti? 

Dačas buvo linkęs su juo sutikti. Tuo pat metu jie išjungė 
sniegaeigių variklius ir nulipo nuo jų. Tada išsitraukė šautuvus 
iš ant nugaros kabančių dėklų. Nors ginklai buvo kruopščiai 
patikrinti prieš išvažiuojant, Dačas savąjį patikrino vėl. Jis buvo 
užtaisytas. Paruoštas. Vesas padarė tą patį. Matėsi, kad jis yra 
patyręs medžiotojas. Dačas patikrino ir savo devynių milimet- 
rų pistoletą bei įdėjo kulką į lizdą. 

Dabar jis jau nė kiek neabejojo, kad Tirnis yra ieškomas 
nusikaltėlis. Vesas paaiškino, kodėl domisi Milisentės dingimu. 
Kad Skotas galėtų padaryti sunkų nusikaltimą, Dačas nuo pat 
pradžių netikėjo. Jis įtarė, kad vaikinas, nepaisant raumenų 
masės, neturėtų pakankamai drąsos įvykdyti nusikaltimą. Tuo 
labiau - penkis pagrobimus. Veso paaiškinimas išvadavo Dačą 
nuo abejonių. Taip, Tirnis yra tas žmogus. 

Jeigu ne, kodėl jis bėgo nuo jų į mišką? Jis buvo keblioje 
padėtyje jau dvi dienas. Jo jėgos turėjo sekti ir jis tikriausiai 
yra sužeistas. Argi jis neturėtų bėgti jų link? Mojuoti ranko- 
mis ir džiaugtis, kad pagalba pagaliau atvyko? Kodėl jis turėtų 
vengti pagalbos? Nebent pagalbos atvykimas reikštų ir jo su- 
ėmimą. 

Dačas buvo viskam pasiruošęs. Jis įjungė siųstuvą ir pasakė 
Vesui: 

- Įjunk ir savąjį, jeigu kartais pasimestume. 

Vesas paplekšnojo savo kišenes ir nustėręs pažvelgė 
į Dačą. 

- Kas atsitiko? 

- Turbūt palikau savo siųstuvą. 

- Juokauji? 

Vesas nusimovė pirštines ir dar kartą patikrino kišenes. 

- Tikriausiai palikau jį pas Ritą arba garaže. Atsimenu, 
kad tikrinau, kaip jis veikia, iš karto po to, kai jį man padavei. 
Paskui... 

- Et, dabar tas nebeturi reikšmės. Eime. 

Vesas ėjo pirmas. Nusuko nuo kelio ir pradėjo ropštis į sta- 
tų pakelės šlaitą. Įsikibęs į apledėjusį akmenį, ištiesė ranką Da- 
čui. Tirnio pėdsakai aiškiai matėsi sniege. Vesas pastebėjo: 

- Jis net nemėgina paslėpti pėdsakų. 

- Jam nepasisektų, net jei mėgintų. 

Dačas pažvelgė į Vesą ir pirmą kartą po daugelio dienų nu- 
sišypsojo. 

- Mums sekasi, ar ne? 


Didelis pranašumas buvo eiti šviežiais pėdsakais. Tirnis tą pui- 
kiai suprato ir padvigubino pastangas kuo toliau nuo jų atsi- 
plėšti. Iš trobelės jis išėjo prieš dvi valandas. Jis tik kartą trum- 
pai pailsėjo. Reikėjo eiti ne tik blogiausiomis sąlygomis, bet ir 
kovoti su siaubingu nuovargiu. 

Jis nesustojo net tam, kad atpažintų tuos du vyrus ant snie- 
gacigių. Iš karto metėsi į mišką. Jis atspėjo, kas jie tokie. Ir jo 
spėjimas buvo teisingas. Kartkarėtmis jie jį šaukė ir jis pažino 
balsus. Dačas Bertonas ir Vesas Hameris. Abu jie buvo sportiš- 
ki ir stiprūs. Per pastarąsias keturiasdešimt aštuonias valandas 
nė vienas jų nebuvo partrenktas automobilio, nepatyrė smege- 
nų sukrėtimo, neturėjo gilios žaizdos galvoje ir nebuvo išsisukę 
čiurnų. 

Turbūt nė vienas iš jų ir nesimylėjo didesnę praėjusios nak- 
ties pusę. 

Fiziškai jie tikrai buvo pranašesni, bet gudresni tikrai nebu- 
vo. Apskritai jie nebuvo labai protingi. Protingi pėdsekiai lai- 
kytų žabtus užčiaupę, kad jis nežinotų, koks atstumas juos ski- 
ria. Nepaisant to, kaip jie giriasi savo medžioklės sugebėjimais, 
jiems dar daug reikia išmokti tykoti grobio. Galbūt jie mano, 
kad medžiojamas žmogus kitaip reaguoja į garsą nei gyvūnas? 

Bet nesuklysk, Tirni, pagalvojo jis, tu esi grobis. 

Visas abejones išsklaidė pašaipus Veso švilpčiojimas ir 
siaubingi Dačo grasinimai, kurie klaikiai aidėjo apsnigtame 
miške. Kaip Tirnis ir nuogąstavo, jie norėjo Mėlynojo - mi- 
rusio ar gyvo. Tirnis įtarė, kad labiau - mirusio. Ypač Dačas 
Bertonas, kuris jau buvo išrėkęs ne vieną nešvankią užuominą 
apie Tirnį ir Lilę. 

Dačas policininkas, bet Tirnis žinojo, kad tas jam nesu- 
trukdys ištaškyti jo į gabalus, jeigu tik pasitaikys proga. Ne- 
gana to, kad Dačas buvo įstatymų saugotojas ir pats prisiekė 
jų laikytis bei ginti žmogaus teises, jis dar buvo nuskriaustas 
vyras, kurio buvusi žmona praleido dvi naktis su kitu vyru. Jei 
tik jis pamatys Tirnį savo taikiklyje, džiūgaudamas paspaus 
gaiduką. 

Jie pajuto, kad Tirnis silpsta ir tas juos paskatino eiti grei- 
čiau. Jis nesustojo pasižvalgyti, bet juto, kad jie baigia prisivyti 
jį. Jis dabar geriau girdėjo garsus, kuriuos jie kėlė braudamiesi- 
per mišką. Jiems eiti buvo lengviau negu jam. Jam reikėjo skin- 
tis kelią, o jiems tereikėjo sekti jo pėdsakais. 

Tirnis svarstė galimybę pasislėpti ir surengti jiems pasalą. 
Jis turėjo pistoletą, kuris vis dar buvo užtaisytas. Jame trūko tik 
vienos kulkos, kurią Lilė iššovė į jį. Tačiau jo pistoletas negalėjo 
lygintis su šautuvu. Be to, vyrų buvo du. Vienas galėjo taikytis į 
jį iš priekio, antras - apeiti jį iš nugaros. 

Dar Tirnis bijojo, kad jei sustos, daugiau niekada nebeatsi- 
kels. Jo jėgos išseko. Dar vakar, kai ėjo Lilės vaistų, galvojo, kad 
nebeištvers, bet šiandien jis jau tikrai buvo ant išsekimo ribos. 
Tik valios pastangomis jis dar laikėsi ant kojų. 

Kai tik nusprendė, kad turi nesiliauti judėjęs, jei nori išlikti 
gyvas, virš jo galvos suskilo medžio šaka. Po sekundės jis iš- 
girdo šautuvo trašktelėjimą. Tada Tirnis parkrito ant sniego ir 
nusirideno už akmens. 

- Tirni, jau galėtum pasiduoti! - sušuko Dačas Bertonas. 

Tirnis nebuvo toks kvailas, kad iškištų galvą iš už akmens 
tam, kad nustatytų, kur jie yra, bet jautė, kaip jie nardo tarp 
medžių ir artėja. Vienas jų artėjo prie Tirnio iš dešinės, ant- 

ras — iš kairės. Bet svarbiausia buvo, kad jie artėjo. Jis pakliuvo 
į spąstus. 

Dabar, kai sustojo, pajuto, kaip sopa visą kūną. Kiekviena jo 
ląstelė rėkė iš skausmo. Jam trūko oro. Jis buvo alkanas. 

- Mes žinome, kad tu esi Mėlynasis. FTB rado įkalčių tavo 
namelyje. 

Tirnis jau buvo supratęs tą pats. Tai buvo netiesioginiai įro- 
dymai, bet jų užteko, kad pavydus buvęs vyras veiktų ir tik po 
to pagalvotų apie neteisėtų veiksmų padarinius. 

Tirnis nedrįso prabilti, kad netaptų dar geresniu taikiniu. 
Jis vos kvėpavo. Jų pusėje taip pat tvyrojo tyla. Jie nebejudėjo. 
"Turbūt nutarė tykoti ir laukti, kol jis išlįs. Kelias minutes buvo 
absoliučiai tylu. 

Staiga tylą suplėšė kito sniegaeigio ūžimas. Garsas sklido 
iš toli, bet prieš pasiekdamas Tirnio ausis atsimušė į milijonus 
paviršių. Tirnis negalėjo nustatyti garso krypties. 

Nors jie nekalbėjo, Tirnis jautė, kad Dačas ir Vesas taip pat 
klausosi. Ar kas nors atėjo čia pėsčiomis ir paėmė vieną iš jų 
sniegacigių? Ar jie svarsto, kaip reikės parvežti Tirnio lavoną į 
miestelį vieninteliu likusiu jiems sniegaeigiu? 

Jeigu jie nepasinaudos šia situacija, vadinasi, yra kvailiai. 

Niekada nekaltink kitų kvailumu. 

Tilstant sniegaeigio ūžimui jis išgirdo užmintos šakelės 
traškesį. Vienas jų artėjo prie Tirnio iš dešinės. Už trisdešimties 
jardų ar kiek toliau. O gal mažiau. Net ir blogas šaulys pataiky- 
tų iš tokio atstumo. 

Iš kairės pusės jis išgirdo subtilesnį garsą. Tiesiog ant žemės 
dirbtelėjo sniegas. Ar jį nupūtė vėjas, ar kuris nors jų užkliudė 
šaką ir todėl sniegas nukrito? 

Jis sulaikė kvėpavimą ir įsiklausė. Sniegaeigio nebesigirdė- 
jo. Jis net savo kvėpavimo nebegirdėjo, tačiau uždengė burną 
šaliku, kad nesimatytų iš jo burnos einančio garo. 

Kad ir kur jie būtų, nors ir kaip toli nuo jo slėptuvės, atro- 
dė, kad jie patenkinti savo pozicijomis. Jie nejudėjo. Jie galėjo 
laukti. 

Jie ir laukė. Visi trys. Tyliai. Laukė, kas pirmas sujudės. 

Tada dar vienas garsas suplėšė tylą. Sraigtasparnio mentės 
sukimasis. Klierio policija tikrai neturėjo savo saraigtasparnio. 
Jis turėjo būti iš valstijos departamento arba iš FTB. Kad ir kaip 
ten būtų, dabar Dačas jo šaltakraujiškai nenušaus liudytojų aki- 
vaizdoje. Vesas Hameris nesiskaito. Jis visais atvejais rems savo 
draugą, meluos netgi davęs priesaiką tam, kad jį apgintų, ir at- 
virkščiai. 

Iki šiol miškas saugojo Tirnį suteikdamas jam gerą priedan- 
gą, bet staiga Dačas įgijo pranašumą. Jis galėtų dabar šauti į Tir- 
nį ir vėliau paaiškinti, kad Tirnis priešinosi suimamas. Galėtų 
sakyti, kad neturėjo kito pasirinkimo, kaip tik sustabdyti jį kul- 
ka. Arba pasakyti, kad Tirnis juos puolė ir jiems reikėjo gintis. 
Kad ir kaip ten būtų, Tirnis tysos negyvas, o jie liks ištėisinti. 

Taigi kad išliktų gyvas, Tirnis turi išlįsti į laukymę, kad jį 
pamatytų tie, kurie yra sraigtasparnyje. 

Mintyse įsivaizduodamas kalno žemėlapį, jis sugretino du 
kelius - pagrindinį ir einantį vakariniu šlaitu. Jis bėgo nuo va- 
karinio kelio pagrindinio kelio kryptimi. Bet kaip toli jis nu- 
bėgo? Kiek dar jam reikia bėgti, kad pasiektų Lorelio kelią? Ar 
pakaks jam jėgų įveikti likusį atstumą? 

Jam reikėjo pamėginti. Dačas ir Vesas buvo stipresni ir ge- 
riau ginkluoti, bet Tirnis turėjo du ryškius pranašumus - įgim- 
tą krypties jausmą ir norą gyventi. 

Prieš ko nors imdamasis jis nutarė atsiklaupti. Jo raume- 
nys, ypač išsuktoji čiurna, priešinosi net tam. Bet jis prisivertė 
atsitūpti ir pradėjo judėti į priekį stengdamasis būti kuo labiau 
susilenkęs, kad nepaliestų medžių šakų ir nesukeltų triukšmo. 

Jis tikėjosi, kad Dačas ir Vesas sugaiš kaži kiek laiko šliauž- 
dami prie akmens, kad nustebintų jį, o nustebs patys, pamatę 
kad jo ten nebėra. 

Deja, šiems norams nebuvo lemta išsipildyti. 

- Dačai, tavo kairėje! - išgirdo šaukiant Vesą. 

Tada Tirnis pašoko ant kojų ir leidosi bėgti. Ar bent jau mėgi- 
no. Jo kojos klimpo sniege, kuris tarpais siekė Tirnio liemenį. Ran- 

kas braižė snieguoti gervuogių krūmai. Jis klupo už nematomų 
medžių šaknų ir žemų augalų. Apledėjusios šakos plakė veidą. 

Bet sprendžiant iš jį besivejančiųjų šnopavimo jiems irgi 
buvo ne lengviau. Tirnis pajuto, kad jie jį vejasi desperatiškai ir 
kad jo išvada buvo teisinga - Dačas Bertonas norėjo pribaigti jį 
dar iki tol, kol kiti teisėsaugininkai jį sustabdys. 

Kaip ir anksčiau jis netikėtai išlėkė į kelią. 

Pats to nepastebėjęs pasiekė šlaitą. Greita reakcija šį kartą 
neleido jam pasinerti į sniegą. Jis atsisėdo ant užpakalio ir nu- 
čiuožė žemyn. 

Saulė ryškiai atsispindėjo baltame sniege. Išlindusį iš miško 
šešėlių jį apakino baltuma. Prisidengęs akis jis paniškai ieškojo 
dangyuje sraigtasparnio. Garsas buvo toks stiprus, kad jis tikėjo- 
si išvysti jį tiesiai virš galvos, bet niekur nematė. 

- Benai Tirni! 

Ant šlaito krašto jis pamatė iš miško išlindusius Vesą ir 
Dačą. Į Tirnį buvo nutaikyti du šautuvai. Jų ilgi žvilgantys 
vamzdžiai ryškioje saulės šviesoje atrodė grėsmingai. Dačas 
žvelgė abiem akim. Taip pat ir Vesas. Šitie vaikinai žinojo, kaip 
šaudyti. Kaip pataikyti. Kaip užmušti. 

Pagauti kaip žuvį statinėje. 

Ausyse jam skambėjo šis senelio posakis, kai jis kėlė į viršų 
rankas. 

- Aš neginkluotas! 

Jis numetė pistoletą ant žemės ir paspyrė jį koja nuo savęs. 

Puiku. Jis perskaitė tą žodį ant pašaipių Dačo lūpų dar prieš 
šiam nuspaudžiant gaiduką. 


- Štai ir trobelė, sere, - išgirdo Koljė balsą savo ausinėse Beglis. 
Ūbautojas taip pat turėjo ausines. Jis buvo tikras, kad gavo jas kaip 
mandagumo ženklą. Strategiškai jis čia visai nebuvo reikalingas. 
- Tik pažiūrėk! Jiems pasisekė čia atvykti, - pasakė Beglis 
rodydamas į sniegaeigį priešais trobelę. - Bent jau vienam iš jų. 
Ir kreipdamasis į pilotą per ausines jis paklausė: 
- Ar galite čia nutūpti? 


ŠALČIO FAKTORIUS 395 


- Proskyna maža, sere. Pučiant tokiam vėjui nebus lengva. 

Koljė pasakė: 

- Tada nusileiskite kaip galima žemiau. Mes panaudosime 
virves. 

Vos tik jis spėjo tai pasiūlyti, vėjo gūsis smarkiai bloškėsi 
į sraigtasparnio šoną. Sumanus pilotas išgelbėjo sraigtasparnį 
nuo kritimo. Sraigtasparniui besiblaškant ore Ūbautojas paju- 
to, kaip prie diržo vibruoja pranešimų gaviklis. Jis pakišo ranką 
po paltu ir nusisegė gaviklį nuo diržo. Tai buvo Perkinsas. Jis 
surinko jų kodą norėdamas pranešti kažką svarbaus. Ūbautojas 
surado savo mobilųjį telefoną ir paspaudė automatinį numerio 
rinkiklį, kad surinktų Perkinso numerį. 


- Aš čia! Aš čia, viduje! 

Vos išgirdusi artėjantį sniegaeigį pradėjo šaukti Lilė. Nors 
ir žinojo, kad jos niekas neišgirs pro variklio ūžimą, ji šaukė tol, 
kol variklis buvo užgesintas. 

- Aš čia, viduje! - sušuko ji dar kartą jau užgesus varikliui. 

- Ponia Berton? 

Lilė negaišo laiko tam, kad pataisytų pavardę. 

- Taip, taip. Aš čia. 

Durys atsidarė ir į vidų įėjo vyras, apsimutūriavęs slidinin- 
ko drabužiais. 

- Ačiū Dievui, jūs gyva! 

- Pone Ritai! - sušuko Lilė. 

Jis atsmaukė nuo kaktos kailiu puoštą gobtuvą, nusimovė 
pirštines, atsitūpė priešais ją ir pažvelgė į antrankius. 

- Ar Dačo ir Veso čia nebuvo? - paklausė. 

- Ne. 

- Jie išvyko jūsų ir Tirnio. 

- Tirnis yra Mėlynasis. Manau, turite tai žinoti. Jis sakė, kad 
girdėjo tai per radiją. 

- Kas sakė? 

- Tirnis. 

- Tai jis žino, kad jį gaudo? 

- Taip. Ar galite rasti raktą nuo antrankių? 

Kai jis vaikščiojo po trobelę ieškodamas rakto nuo antran- 
kių, ji paklausė jo, kaip atsitiko, kad Tirnis tapo įtariamuoju. 

Viljamas Ritas jai trumpai papasakojo apie tai, kaip į jo 
vaistinę prieš porą dienų užsuko FTB agentai. 

- Aš nežinau, kokių įrodymų jie turi prieš jį, bet jie yra in- 
kriminuojantys. Kai jie sužinojo, kad jūs papuolėte į spąstus 
čia su juo, ėmė veikti staigiai. Buvo suorganizuota gelbėjimo 
grupė, bet įvyko kažkokia avarija ir kelias buvo beviltiškai už- 
blokuotas. Šį rytą aš pasiūliau savo sniegaeigius. Vesas ir Dačas 
išvažiavo jais, bet vieną paliko. 

Iš kišenės jis išsitraukė siųstuvą. 

- Čia yra siųstuvas. Girdėjau, kaip Dačas sakė, kad jiems 
tokio reikės, kad galėtų palaikyti ryšį vienas su kitu. Aš išsekiau 
paskui juos tikėdamasis juos pasivyti. 

- Bet jums nepasisekė? 

Jis papurtė galvą. 

- Aš tik aptikau sniegaeigius. Jie buvo palikti ant vakarinio 
kelio. Turbūt toliau jie ėjo pėsčiomis. Ar manote, kad jie nusi- 
vijo Tirnį? 

- Gali būti. Vienintelis būdas nusileisti nuo kalno yra eiti 
pėsčiomis. Abu mūsų automobiliai... 

Ji papurtė galvą. 

- Tai per ilga istorija, - pasakė. 

- Dačas ir Vesas tikriausiai jį aptiko. 

Jis nustojo ieškoti antrankių rakto. 

- Aš niekur nematau rakto. Tikriausiai jis jį paėmė. 

- Viskas gerai. Dabar, kai kas nors čia yra, aš galiu tą pakęsti. 

- Arjis jus sužeidė? 

- Ne. Tik „atjungė“ šį rytą. 

Ji trumpai užsimerkė, po to pasakė: 

- Aš radau Milisentės Gan kūną mūsų pašiūrėje. 

- Viešpatie, koks siaubas! 

- Manau, ji mirė prieš kelias dienas. Pūga tikriausiai su- 
trukdė Tirniui atsikratyti kūno. 

Lilė papasakojo, kaip partrenkė Tirnį savo mašina ir kaip 
jie grįžo į trobelę, kad pralauktų pūgą. 

- Jis rūpinosi mūsų išgyvenimu. Buvo malonus, nekėlė bai- 
mės. Bet kai kas jo pasakojimuose nesutapo. 

- Kas? 

Ji pateikė porą Tirnio nutylėtos tiesos pavyzdžių. 

- Jis man kėlė įtarimą, todėl nutariau pasirausti jo kuprinė- 
je. Ten radau šiuos antrankius ir mėlyną kaspiną. 

Ji mostelėjo smakru. 

- Štai ten. 

Viljamas pakėlė kuprinę ir ištraukė mėlyną kaspiną iš vieno 
užsegtų skyrių. 

- Tai tikrai yra įrodymas prieš jį. 

- Neginčijamas įrodymas. 

- Tada kodėl jis ten jį paliko? 

Prieš atsakant į šį labai gerą klausimą Lilės ausys suga- 
vo garsą. 

- Ar tai sraigtasparnis? - paklausė ji. 

- Toks buvo FTB planas. 

Ji pajuto palengvėjimą. Ji džiaugėsi, kai pamatė Viljamą 
Ritą ir sužinojo, kad Tirnis neišvengiamai bus sugautas. Bet 
jeigu jam kaip nors pasisektų sugrįžti į trobelę, vaistininkas ne- 
būtų jam kliūtis. 

Viljamas nuėjo prie durų ir išėjo į prieangį. Dar prieš su- 
grįžtant jam į trobelę Lilė suvokė, kad jis veikia per lėtai. 

- Atrodo, jie nuskrenda, bet jie turėjo matyti mano snie- 
gaeigį. 

- Tikriausiai ieško vietos nusileisti. Ačiū Dievui, kad jie 
yra čia. 

- Amen. Ar suvokiate, kaip jums pasisekė, kad išsigelbėjote 
nuo Mėlynojo? Niekam kitam taip nepasisekė. 

- Milisentės mirties kaukė, - Lilė nusipurtė, - ji buvo 
siaubinga. 

- Galiu įsivaizduoti, kaip siaubinga buvo rasti jos kūną 
įrankių dėžėje. 

Ji linktelėjo. 

- Bet, manau, gerai, kad jį radau. Tirnis tikriausiai jį kur 
nors perkėlė, Gal net palaidojo, kol aš buvau be sąmonės. Turė- 
jau suprasti, kad kažkas negerai. Jis taip jautriai sureagavo, kai 
aš paminėjau kirvį po to, kai jis iš ten grįžo... 

Lilė staiga nutilo. 

- O kojis ten ėjo? - paklausė Viljamas. 

- Malkų, - atsakė Lilė prikimusiu balsu. - Jis ėjo malkų ži- 
diniui. | 

Ji mėgino aplaižyti lūpas, bet jos burna buvo per daug sausa. 

- Pone Ritai? 

- Klausau. 

- O kaip... iš kur jūs žinote apie įrankių dėžę pašiūrėje? 


- Ūbautojau? 

- Jums teks šaukti, Perkinsai. Mes esame sraigtasparnyje. 

- Jūs? 

- Ką norite pranešti? 

- Tirnis... 

Likusios sakinio dalies jis nebeišgirdo, nes lakūnas atliko 
tokį posūkį, kuris tvirtai priplojo Ūbautoją prie sėdynės, tik jo 
skrandis sklandė ore. 

- Pakartok, ką sakei, - šaukė Ubautojas. 

- Galų gale susisiekiau su ponia Lambert. 

- Torės Lambert motina? 

- Taip. O dabar nenugriūk. 

Ubautojas prašė Perkinso pakartoti pranešimą tris kartus, 
kad įsitikintų, jog teisingai išgirdo. Tada pabaigė pokalbį trum- 
pai padėkojęs. Po to, nutraukęs vyrų svarstymą, kur geriau nu- 
sileisti, kreipėsi per ausines į Beglį. 

- Sere, - šaukė jis, - Benas Tirnis nėra, kartoju nėra Torės 
Lambert pagrobėjas. 

Beglis atsisuko. 

Ūbautojas sėkmingai ištvėrė „riešutų spaustukus“. 

- Jis yra jos tėvas. 

ILJAMAS RITAS IŠLIKO RAMUS. 
- Atsiprašau? - paklausė jis. 
Lilės burna išdžiūvo lyg lukštas. Jai teko stumte 

stumti žodžius. 

- Aš jums sakiau, kad radau Milisentės kūną pašiūrėje, bet 
nieko nesakiau apie įrankių dėžę. 

Apsimestinis Viljamo nesupratimas tęsėsi neilgai. Jis nusi- 
vylęs papurtė galvą. 

- Nebuvo labai protinga man padaryti tokią klaidą, bet dar 
kvailiau, kad jūs atkreipėte mano dėmesį į ją. 

Ji mėgino nuryti seiles, bet negalėjo. 

- Jūs žinote, ponia Berton ar panele Martin, ar kaip jūs ten 
dabar vadinatės. Jūs žinote, ką tai reiškia, ar ne? 

Jo balsas pasikeitė taip pat kaip ir jo elgesys. Jis nebebuvo 
malonus. 

- Jūs esate... 

- Mėlynasis. Taip. Nors man ir nelabai patinka ta kvaila 
pravardė. 

Šautuvo poškėjimas nustebino juos. Abu pažvelgė į duris, 
nors buvo aišku, kad šaudoma kažkur toliau. 

Po kelių sekundžių Viljamas pasakė: 

- Tik vienas šūvis. Dačas giriasi, kad yra puikus šaulys. Tik- 
riausiai taip ir yra. 

Ji švokšdama įkvėpė. 

- Tirnis? 

- Tirnis. Dabar jau negyvas. Kaip man pasisekė. 

Viljamas išsitraukė siųstuvą iš kišenės ir įjungė. Jis garsiai 
sucypė. Viljamas sumažino garsą. 

- Ką jūs darote? - paklausė Lilė. - Kam skambinate? 

- Stebėkite. Manau, jums patiks. Nors iš tikrųjų nepatiks, 
bet jums teks pripažinti, kad tai nuostabiai protinga. 

Prikišęs siųstuvą prie burnos, jis paspaudė mygtuką 
jo šone. 

- Dačai? Dačai? - jis pašėlusiai šaukė. - Ar girdi mane? 

Viljamas atleido mygtuką ir spoksojo į Lilę laukdamas atsa- 
kymo. Kelias minutes girdėjosi tik stiprus šniokštimas, paskui 
Dačo balsas pasklido kambaryje. 

- Kas čia? 

Ritas paspaudė mygtuką. 

- Čia Viljamas. Aš girdėjau šūvį. Ar sugavote Tirnį? 

Jis nutraukė pokalbį, kai pamatė, kad Lilė ruošiasi rėkti. 
Atrodė, jis to tikėjosi, nes veikė greitai. Ranka užspaudė jai 
burną. 

— Ritai? Kur esate? 

Lilė mėgino pasukti galvą ir išlaisvinti burną. Kai nepasi- 
sekė, bandė įkasti į delną. Jis dar tvirčiau priglaudė delną prie 
jos burnos ir laikė prispaudęs jos galvą prie sienos po baru. Jo 
pirštai skausmingai susmigo į minkštus jos veido audinius. 

Tada jis vėl paėmė siųstuvą, paspaudė mygtuką ir pusiau 
žiaukčiodamas, pusiau kūkčiodamas išlemeno: 

- Dačai, aš esu čia, trobelėje. Ar jūs pagavote Tirnį? 

- Taip, taip. Jis patiestas. Ar Lilei viskas gerai? 

Kad būtų efektingiau, Viljamas kalbėjo lūžtančiu balsu: 

- Ne. Tavo žmona negyva. Negyva! Tirnis ją užmušė! 

Tirnis gulėjo ant nugaros. Kai atsimerkė, nuo sniego atsispin- 
dėjusi saulė sukėlė skausmą, kuris pervėrė akių obuolius ir pa- 
taikė tiesiai į nervų raizginį smegenyse. 

Dačai, aš esu čia, trobelėje. Ar jūs pagavote Tirnį? Ne. Tavo 
žmona negyva. Negyva! Tirnis ją užmušė. 

Balsas buvo metalinis, nenatūralus. Iš kur jis sklido? 

- Tas kalės vaikas užmušė Lilę! 

Dačo Bertono staugimas buvo toks stiprus, kad net nupurtė 
sniegą nuo medžių šakų. 

- Jis juda, Dačai! - sušuko Vesas, - tu tik kliudei jį. 

Staiga Tirnis prisiminė, kodėl guli ant nugaros ir kodėl jam 
taip siaubingai skauda petį. Visi elementai susijungė ir jis staiga 
viską suprato. Blogiausia buvo žinoti, kad kažkas paskelbė, jog 
Lilė negyva ir ją užmušė Tirnis. 

Kas galėtų taip meluoti? 

Tik tas, kas mėgina apsiginti. 

Jėzau, jam reikia grįžti pas ją. 

Jis pamėgino atsisėsti. Gerkle pakilo šleikštulys, bet Tirnis jį 
nurijo. Ant sniego telkšojo daug kraujo. Jo veidą išpylė šaltas, 
lipnus prakaitas, o petį, rodės, kažkas degina. 

Kas atrodė kaip amžinybė, tikrovėje truko vos kelias sekundes. 

Kai Tirnis vėl atmerkė akis ir patikrino, kaip jos priprato 
prie spindesio, pamatė, kaip Dačas Bertonas meta į šalį siųstu- 
vą. Tada suprato, iš kur sklido tas metalinis balsas. 

Dačas metėsi nuo šlaito pašėlusiu greičiu, beveik skriste 
skrido. Jis smarkiai atsitrenkė į kelią, bet tas jo nesustabdė. Tir- 
nis vos spėjo pakelti vienintelę sveiką ranką, o Dačas jau sėdėjo 
apžergęs jį ir talžė kumščiais. 

- Paklausyk, Dačai. 

Tirnį nustebino jo paties balso silpnumas. Jis abejojo, ar 
Dačas galėjo jį išgirsti. Bet jei ir būtų išgirdęs, jis neturėjo jokio 
noro liautis ir paklausyti. 

Policijos viršininkas trenkė Tirniui į dešinį skruostikaulį. 
Tirnis išgirdo, kaip trūko jo oda. Jo kraujas aptaškė Dačo veidą. 
Kas, po velnių, buvo negerai jo veidui? 

Tirnis išsisuko nuo antrojo smūgio. 

- Lilė... 

- Tu užmušei ją. Būk prakeiktas! 

- Ne! Paklausyk manęs. 

Bet Dačas nepajėgė klausytis. Jo akys degė laukine neapy- 
kanta. Tirnis nė kiek neabejojo, kad jei nesugebės apsiginti, bus 
užmuštas. 

Sutelkęs visas likusias jėgas, kurių nebetikėjo turįs, jis pra- 
dėjo ne tik gintis, bet ir smūgiuoti atgal. Jautė pagiežą Dačui 
Bertonui už kelis dalykus ir tai suteikė jam naujų jėgų. Jam pa- 
sisekė įsprausti kelį tarp savęs ir Dačo. Tada jis pradėjo stumti 
Dačą iš visų jėgų. 

Jam pavyko nusimesti Dačą nuo savęs pakankamai ilgai, 
kad pasiektų pistoletą, kurį buvo numetęs anksčiau. Bet auto- 
matiškai jis ištiesė į pistoletą dešiniąją ranką, kuri karojo bejėgė 
dėl kulkos suskaldyto peties sąnario. 

Tirnis suriko iš skausmo ir sunkiai atsistojo, tada šiaip taip 
žengė porą žingsnių. 

Dačas sugriebė Tirnį už išsuktos čiurnos ir patraukė. Tir- 
nis susmuko lyg maišas. Dačas jį parvertė ant nugaros tarsi 
žuvį, kurią ruoštųsi skrosti. Jis vėl sėdėjo ant Tirnio, šį kartą 
abiem rankom įsikibęs į jo gerklę, o nykščius įrėmęs į Adomo 
obuolį. 

Dačo sukąsti dantys buvo kruvini ir tai džiugino Tirnį. Jam 
bent jau pasisekė trenkti Dačui kelis negrabius smūgius kaire 
ranka. 

- Ar tują dulkinai? 

Bet koks sąžinės graužimas, kurį Tirnis jautė dėl muštynių 
su Daču, pranyko. Koks žmogus, ką tik išgirdęs, kad jo žmona 
nužudyta, gali uždavinėti tokius klausimus? Jam labiau rūpėjo 
jo paties prakeikta garbė negu moteris, kurią skelbėsi mylintis. 

- Ar dulkinai ją? - vėl sustaugė Dačas. 

- Dačai, sraigtasparnis. 

Tirnis išgirdo šį Veso Hamerio įspėjimą, lyg jis būtų iš- 
tartas toli, o Dačas, atrodė, iš viso jo neišgirdo. Arba jei iš- 

girdo, nekreipė jokio dėmesio. Nuo jo veido ant Tirnio lašėjo 
seilės, kraujas ir prakaitas. Žydras dangus virš jų tamsėjo. Tir- 
nis mirksėjo, bet siaurėjančiame regėjimo lauke mirgėjo juodi 
taškai. 

Jis numirs, jei ko nors nesiims. Tučtuojau. 

Dačas sėdėjo apžergęs jo liemenį. Tirnio dešinė ranka bejė- 
giškai gulėjo prie šono. Kairė taip pat neturėjo jėgos. Tie silpni 
smūgiai, kuriuos ja smogė Tirnis, netrikdė Dačo. 

Tirnis išnaudojo vienintelį šansą, kurį turėjo. Jis pakėlė kelį, 
nukreipė visas jėgas į savo keturgalvį raumenį ir trenkė Berto- 
nui į klyną tikėdamasis pataikyti jam į kiaušus. 

Dačas sustaugė. Jo rankos žaibiškai paleido Tirnio kaklą. 
Tirnis išsilenkė ir numetė Dačą nuo savęs, tada pats užvirto ant 
jo. Sėkmingai pakeitė padėtį. Tirnis kairės rankos dilbiu pri- 
spaudė Dačo gerklę lyg laužtuvu. 

Su geresne koordinacija, negu manė turįs, dešine ranka jis 
pakėlė pistoletą ir iššovė į Vesą Hamerį, kuris lėkė keliu prie jų. 
Šūvis privertė Vesą sustoti. 

- Mesk šautuvą, nes kitas šūvis bus taiklus. 

Grasinimas buvo ištartas silpnai, bet kažkokiu stebuklu su- 
veikė. Vesas numetė šautuvą. 

Bet tada Tirnis suvokė, kad Vesas bijo ne jo. Jis bijojo sraig- 
tasparnio, kuris vis labiau ūžė, vis labiau artėjo skraidindamas 
liudytojus. 

- Kas ten kalbėjo per siųstuvą? - dusdamas paklausė 
jis Veso. 

- Ritas. Viljamas Ritas. 

- Ritas? Tas išblyškęs, liesas Viljamas Ritas? Tas šunsnukis? 

Tirnis apsvarstys visus kodėl ir kur vėliau. Dabar jis vėl pa- 
silenkė virš Dačo, kurio veidas atrodė kaip iš smurto filmo - 
kraujo, pūlių ir aklo įsiūčio mišinys. Tirnis įrėmė pistoleto 
vamzdį Dačui į pasmakrę ir pasakė: 

- Aš turiu kelias rimtas priežastis tave užmušti. Pirmoji, 
kad tu mušei Lilę. Vienintelė priežastis, dėl kurios tavęs dar ne- 
užmušiu, yra ta, kad aš jai pažadėjau to nedaryti. 

Panaudojęs plačią Dačo krūtinę kaip svertą, Tirnis atsistojo. 
Kurį laiką jis siūbavo mėgindamas atgauti pusiausvyrą. Po to, 
pakėlęs kairiąją ranką, parodė į artėjantį sraigtasparnį. 

- Jeigu kuris nors iš jūsų šaus man į nugarą, jie tai matys. 

Tada suvokdamas, kad prarado dešimt vertingų sekundžių 
dėl Lilės buvusio vyro, jis stipriai prispaudė dešiniąją ranką prie 
šono ir nusvirduliavo trobelės link. 


Kai jie suko mažus ratus virš trobelės, vienas Koljė vyrų 
sušuko: 

- Vienuolikta valanda. | 

Lakūnas padarė viražą ir Beglis pamatė tą patį, ką ir Koljė 
žmogus - tris vyrus ant siauro kelio. 

Iki šiol matyti trukdė staigus posūkis. Sraigtasparnis užka- 
bino medžių viršūnes. 

Bertonas gulėjo ant nugaros. Hameris stovėjo per kelis jar- 
dus nuo jo. O Benas Tirnis, palikdamas paskui save platų krau- 
jo pėdsaką, mėgino įveikti įkalnę. 

Koljė atstūmė sraigtasparnio duris ir užėmė kovinę padėtį. 

- Aš nudėsiu bėglį, - pasakė jis ramiai per ausines, kai tai- 
kiklyje pamatė Tirnį. 

- Nešaudykit! - sušuko Beglis. - Jis - ne mūsų nusikaltėlis. 

- Jis turi pistoletą. 

- Jis - ne mūsų nusikaltėlis, - pakartojo Beglis. 

Beglis nukreipė žvilgsnį nuo Tirnio į Vesą Hamerį, kuris 
pribėgo prie Bertono ir atsiklaupė ant vieno kelio. Bertonas pa- 
stūmė jį ir jis atsitiesė. Bertonas šiaip taip atsistojo ir pradėjo 
pašėlusiai bėgioti ratais, kol galų gale pasilenkė ir pakėlė pusiau 
automatinį šautuvą nuo sniego. Jis iššovė į Tirnį nesitaikyda- 
mas. Tirnis nesulėtino žingsnio. Bėgo toliau. 

- Įjunk garsiakalbį, - įsakė Beglis lakūnui. 

Vesas Hameris jau -vėl buvo ant kojų ir bėgo paskui 
Bertoną. 

- Pašalinkit jį, kad netrukdytų! - nežinia kam sukomanda- 
vo Beglis, bet vienas iš pareigūnų iššovė keletą šūvių Hameriui 

po kojomis sukeldamas sniego fontanus. Hameris staiga susto- 
jo ir iškėlė į viršų rankas. 

Bertonas pakėlė šautuvą ant peties ir pridėjo akį prie taikik- 
lio treniruotu judesiu, tas atėmė vos kelias sekundes. 

- Viršininke Bertonai! Nešaudykit! - Beglio balsas nustelbė 
variklio gausmą. - Nešaudykit! - pakartojo jis. 

Bertonas pasuko galvą. 

Koljė sėdėjo pravirame sraigtasparnio tarpduryje, o jo taikik- 
lis buvo nukreiptas į Bertoną. Už jo pasilenkęs stovėjo Beglis. 

Jis aiškiai galėjo matyti Bertoną ir pagal jo išraišką nuspren- 
dė, kad policijos šefas nebuvo pastebėjęs sraigtasparnio iki pat 
šio momento. Beglis perskaitė jo veide dar kažką, tas privertė jį 
paklausti Koljė, ar jis gerai šaudo. 

- Aš jį nudėsiu!. 

Beglis dar kartą sušuko: 

- Bertonai, nešaudyk! Tirnis nėra Mėlynasis. Jis - ne mūsų 
nusikaltėlis. 

Tačiau Bertonas nekreipė į jį dėmesio. Jis vėl nusitaikė į 
tolstančio Tirnio nugarą ir vėl žvelgė į taikiklį. 

- Kalės vaikas! Ar jis kurčias? - sustaugė Beglis. 

Nekaltas žmogus gali būti tuoj ištaškytas į gabalus ir ant jo 
iki gyvenimo galo užgrius atsakomybės našta. Greičiau nei su- 
rikiavo savo mintis, jis sukomandavo: 

- Vieną šūvį į kojas! 

Koljė sureagavo žaibiškai. Dačo Bertono kairė koja sulinko. 
Beglis matė įsiūtį Dačo akyse, kai šis pakėlė šautuvą virš galvos 
ir iššovė. 

Koljė atbulas įgriuvo į sraigtasparnį. Kulka nepramušė jo 
liemenės, bet smūgis buvo skausmingas. 

Bertonas iššovė vėl. Kulka praskriejo pro pat Beglį. 

Pilotas sukdamas sraigtasparnį. smarkiai keikėsi. Beglis 
pajuto, kaip diržas įsirėžė į juosmenį, o pro atviras duris ėmė 
traukti. 

- Mano šūvis buvo netaiklus, - išgirdo kažkurį šaukiant per 
ausines. 

Dar vienas iš vyrų nugriuvo, kai sraigtasparnis staiga pakilo 
aukščiau. Jis mėgino išsikabaroti, kad atgautų pusiau stabilią 
padėtį. Koljė vis dar gulėjo pritrenktas - pusiau viduje, pusiau 
lauke. 

Beglis žvelgė žemyn į Bertono šautuvo skylę ir šaukė: 

- Nešauk į mane, prakeiktas niekše! 

Bertono veidas buvo virtęs beprotybės ir agonijos kauke. 

- Velniop tave! - atsiliepė jis. 

Ar Beglis greičiau išskaitė juos iš Bertono lūpų sekundę 
prieš tai, kai kulka prakirto jam kaktą ir ištaškė pakaušį. Sniegą 
padengė rausva migla. Dačas nukrito ant nugaros išskėstomis 
rankomis. Sniego angelas su raudona aureole. 

Beglis pasuko galvą, kad padėkotų taikliam šauliui. 

Čarlis Vaizas nuleido snaiperio šautuvą nuo peties ir atida- 
vė jį Koljė. Ramiu judesiu užsidėjo akinius ant nosies. 

Beglis sunkiai nurijo seiles, kad širdis iš gerklės grįžtų į jai 
priklausomą vietą. 

- Puikus šūvis, Ūbautojau, - pasakė. 

- Ačiū, sere. 


Viljamas Ritas atitraukė ranką nuo Lilės burnos, išjungė siųstu- 
vą ir padėjo jį į šalį. 

- Sakiau jums, kad tai nuostabu. 

- Kodėl? - paklausė Lilė silpnai įkvėpdama oro. 

- Kodėl aš pasakiau, kad Tirnis jus nužudė? Argi atsakymas 
neaiškus? 

- Ne, aš klausiu, kodėl jūs jas užmušėte? 

- O! Tai. 

Viljamas apvyniojo rankas mėlynuoju kaspinu ir patikrino 
jo stiprumą tampydamas. 

- Aš galėčiau kaltinti savo nevykusius tėvus ar savo menką 
savigarbą, bet tai tokie nuvalkioti pasiteisinimai. Aš nesu išpro- 
tėjęs. Aš jas užmušu todėl, kad taip noriu. 

Lilė išlaikė išorinę ramybę, bet mintys karštligiškai sukosi 
galvoje. Ar Tirnis negyvas? Dačas nušovė jį, tą ji žinojo. Bet jis 

pasakė, kad Tirnis „patiestas“, nepasakė, kad Tirnis negyvas. 
Jeigu tik jis gyvas, jis ateis pas ją. Ji tą žinojo. 

O iki to laiko? Ką jai daryti, kad išliktų gyva ir sulaikytų 
Viljamą? Pabėgti ji negalėjo. Jau labai seniai mėgina išlaisvinti 
rankas iš antrankių, bet jai nepasiseka. 

Jei ji parodys baimę, elgsis taip, kaip nori jis. Ji instink- 
tyviai jautė, kad jam patinka žudyti. Tai išryškina jo asme- 
nybę, suteikia vietą visuomenėje, kurios kitu būdu jis negali 
išsikovoti. Dabar jis yra Mėlynasis, kurio visi bijo. Kurio visi 
ieško. Smulkmeniško, landaus vaistininko antrasis „aš“ buvo 
moterų žudikas. Koks kardinalus pasikeitimas jam tai turė- 
tų būti! 

Jis kalbėjo apie menką savęs vertinimą. Bet Lilė manė at- 
virkščiai - jis turėjo iškerojusią savimeilę. Laikė save intelek- 
tualiai pranašesniu. Ištisus dvejus metus vedžiojo visus už no- 
sies. Bet iki šiol negalėjo tuo girtis. Ji suteiks jam galimybę pasi- 
puikuoti. Jos vienintelė galimybė išgyventi, tai leisti jam kalbėti, 
kol pagalba - o Dieve, tegu tai būna Tirnis - atvyks. 

- Kaip jūs pasirinkdavote aukas? Tai klausimas, kuris glu- 
mino bylos tyrėjus. Atrodė, kad dingusios moterys neturėjo pa- 
našumų. 

- Mane, - atsakė jis ir nusišypsojo šiurpia šypsena. - Ben- 
dras jų bruožas buvau aš. Jos visos žiūrėjo į mane mirdamos. 
Netrukus ir jūs būsite tarp jų. 

Nesuteik jam progos pasidžiaugti tavo baime. 

- O dar? Ką dar, be jūsų, jos turėjo bendro? 

- Štai čia slypi visas grožis. Kriminalistai ieško šablono. O 
čia jo nėra. Aš jas visas nužudžiau dėl skirtingų priežasčių. 

- Kokių? 

- Atstūmimas. 

- Torė Lambert? 

- Gerokai prieš ją. 

- Buvo dar kita? 

- Jauna moteris iš koledžo. 

- Jūsų mylimoji? 

- Ne. Aš tik norėjau, kad ji ja būtų. Bet ji pasijuokė iš ma- 
nęs, kai pakviečiau ją į pasimatymą. Manė, kad esu homosek- 
sualus. Jos patyčios buvo žiaurios. Aš ją sugriebiau už gerklės. 
Ji juokėsi. Aš tik norėjau ją nutildyti. 

Kai suvokiau, kad ji jau negyva, neapgailestavau. Bet, aišku, 
bijojau būti pagautas. Padariau viską, kad tai atrodytų kaip api- 
plėšimas. Jos piniginė ir brangenybės iki šiol guli dėžutėje po 
mano lova. Ta žmogžudystė liko neišaiškinta. 

- Ir jūsų niekas niekada neįtarė? 

- Niekas. Aš per daug nereikšmingas. Vis dar nereikšmin- 
gas daugeliui. 

- Merili niekada neįtarė? 

Jis pašaipiai sukikeno: 

- Mano sesuo per daug rūpinosi, kad išsaugotų savo ne- 
švarią paslaptį, todėl nieko aplink save nematė. Geriau būčiau 
ją užmušęs, kai dar buvome vaikai. Buvau apie tai kartą kitą 
pagalvojęs, bet kažkaip neprisiruošiau. 

Jis vėl patikrino kaspino tvirtumą. 

- Man įdomu, kur Tirnis jį rado, - pasakė. 

Jis vis dar klūpėjo priešais ją ir nors nepalietė jos, ji dre- 
bėjo iš baimės. Kiek dar pasiseks jai palaikyti pokalbį? Kur 
dabar sraigtasparnis? Kur Tirnis? Ji nenorėjo patikėti, kad jis 
negyvas. 

- Jūs man papasakojote, kaip rinkdavotės aukas. Aš galiu 
suprasti, kodėl nužudėte mergaitę, kuri iš jūsų juokėsi. Bet To- 
rės Lambert jūs visai nepažinojote, ar ne? 

- Iki tos dienos ne. Ji atsiskyrė nuo grupės ir gerokai nu- 
krypo nuo kelio. Aš susidūriau su ja, kai ji ėjo vakariniu keliu 
ir atsirado prie mano gimtųjų namų. Aš kaip tik dirbau prie 
namo tą dieną. Įtraukiau ją į pokalbį, išklausiau jos skundus, 
daviau patarimų, bet kai mėginau ją nuraminti... 

- Nuraminti? 

- Ją liesti. Bet ji man neleido. 

- Arjūs ją išprievartavote? 

Jo akys piktai sužaibavo. 

- Galite neabejoti, kad man atsistoja. Jei turėtume daugiau 
laiko, galėčiau jums tą įrodyti, panele Martin. 

Jo reakcija vertė ją galvoti priešingai, bet ji nebuvo tokia 
kvaila, kad su juo ginčytųsi. 

- Savo nelaimei Torė Lambert išvadino mane keista bjau- 
rybe. 

Viljamas sunkiai kvėpavo. Buvo susijaudinęs. Lilę tas gąs- 
dino. Ji tyliai ištarė: 

- Jos mėlynasis kaspinas tapo jūsų skiriamuoju ženklu? 

- Kadangi negalima rasti geresnio žodžio, galima sakyti, 
kad taip. 

- Jūs nuvežėte jį į Tenesį, kad suklaidintumėte pėdsekius. 
Tiesa? 

Jis susiraukė nusivylęs. 

- Aš nepastebėjau, kaip perkirtau valstijos sieną. Viskas taip 
panašu. Bet jūs teisi. Aš nuvežiau jį toliau, kad suklaidinčiau 
seklius. 

- Papasakokite man apie kitas keturias aukas. Ar jos irgi 
buvo atsitiktinės? 

- Ne. Tai buvo tiksliai suplanuotos žmogžudystės. 

- Kaip pasirinkdavote aukas? 

- Reikia viską apkeisti. Jos pasirinkdavo mane. 

- Aš nesuprantu. 

- Karolinos Medoks sūnus yra diabetikas. Ji neturėjo pa- 
kankamai pinigų insulinui pirkti, neturėjo ir sveikatos draudi- 
mo. Ji atėjo pas mane maldauti pagalbos. 

- Ir jūs jai davėte reikalingų vaistų. 

- Taip pat užjaučiau ir padrąsinau. Bet niekas, ką aš sakiau 
ar dariau, neprivertė jos manęs pamėgti. Bent jau ne mano 
trokštamu būdu. 

Užuomina buvo aiški. 

- Ji turėdavo laiko sustoti ir pasiimti nemokamų vaistų 
savo vaikui, bet niekada neturėjo laiko susitikti su manimi vie- 
nu. Tačiau turėjo laiko vienam iš motelio svečių, kuriame dir- 
bo valytoja. Taip. Jam ji turėjo laiko. Aš mačiau juos kartu jo 

mašinoje, besiglėbesčiuojančius stovėjimo aikštelėje. Tai buvo 
bjauru. Todėl ji tą naktį nebegrįžo namo. Jos mašina su kaspi- 
nu viduje buvo rasta kelio pakrašty, pusiaukelėje tarp jos buto 
ir motelio. 

Lilė prisiminė, kad dėl to buvo apklaustas motelio svečias, o 
po apklausos išbrauktas iš įtariamųjų sąrašo. 

- Seselė? 

Jis nusišiepė. 

- Lorin? Tai visai kitokia istorija. Ji buvo riebi. Man ji nepa- 
tiko. Tik buvo jos gaila. Esu minkštaširdis. Aš jai nemokamai 
daviau visų dietinių produktų mėginėlius. Ji neteisingai suprato 
mano mielaširdingumą ir pradėjo prie manęs kibti. Jos mėgini- 
mai pelnyti mano simpatiją buvo tiesiog vulgarūs. Aš negalėjau 
savęs įsivaizduoti liečiant tą atstumiantį riebalų kalną ir mane 
užgavo jos prielaida, kad aš to noriu. Na, galite įsivaizduoti, kas 
įvyko po to. 

Dar nespėjus Lilei paklausti jis pats papasakojo apie Bet- 
sę Kalhun. Pagal jį, Betsė rijo antidepresantus po aštuonias ar 
dešimt tablečių per dieną. Kai jai baigėsi receptinių vaistų at- 
sargos, o gydytojas atsisakė išrašyti naujų, ji atlėkė pas Viljamą, 
kad parduotų vaistų be recepto. 

Kur sraigtasparnis? Kodėl jis negrįžta? 

Viljamas vėl prabilo: 

- Aš susitariau susitikti su ponia Kalhun banko mašinų 
stovėjimo aikštelėje. Nužudžiau ją iš pasigailėjimo. Su mirtimi 
baigėsi jos kančios. Priešingai negu kitos, ji visai nesipriešino. 
Apsvaigusi nuo antidepresantų, ji tapo lengviausia auka. Bet 
smagiausia buvo su Milisente. 

Plonose Viljamo lūpose susiformavo žiauri šliužo šypsena. 

- Papasakokite man apie ją. 

Ar sraigtasparnis skraidina Tirnio kūną nuo kalno? Jie 
mano, kad sugavo Mėlynąjį. Lilė gali palūkėti. 

- Milisentė buvo tuščiagarbė maža šliundra, - pasakė jis. - 
Ji buvo tikra, kad aš ją aprūpinsiu tokiais kontraceptikais, kad ji 
galės dulkintis iki valios, bet elgėsi su jais nerūpestingai. Ir pas 

ką ji atėjo išsiverkti, kai pastojo? Pas mane. Daugybę metų ji 
gaudavo iš manęs dietinių piliulių ir amfetamino, kurie saugo- 
joją nuo nutukimo, bet ji priėmė mano dosnumą kaip savaime 
suprantamą dalyką. Ji flirtavo su manimi ir mane erzino. Kartą, 
prieš pat uždarant vaistinę, mes joje buvome vienu du. Ji atėjo 
už prekystalio ir prisigretino prie manęs. Trynėsi į mane. Pa- 
klausė, ar neturiu kokių prezervatyvų su skoniu, nes jai atsibo- 
do tas pats gumos skonis. 

- Pagalvok apie tai, Viljamai, - pasakė jis imituodamas pa- 
šaipų mergaitišką balselį. - Tada ji nusijuokė ir nuliuoksėjo į 
šalį, lyg būtų labai protinga ir patraukli. Paskutinį kartą, kai ją 
mačiau, ji nebesijuokė. 

Kurį laiką jis spoksojo į tuščią erdvę prieš save, paskendęs 
prisiminimuose. 

- Iki pat galo viskas sukosi apie ją. Ji verkė ir vis klausė: 
„Kodėl tu man tą darai? Aš maniau, kad tau patinku“. Kai ve- 
žiau ją į kalną, į savo senuosius namus, pamėginau jai išaiškinti, 
kad ji yra siaubūnė, kad naudojasi žmonėmis, be jokios priežas- 
ties užgauna jų jausmus ir jais žaidžia. Aš jai pasakiau, kad ji el- 
giasi destruktyviai ir todėl nusipelno būti sunaikinta. Bet, - jis 
atsiduso, - nemanau, kad ji tai kada nors suprato. 

Viljamas vėl pamąstė ir pasakojo toliau: 

- Aš jau ruošiausi ją palaidoti, kai man paskambino elek- 
trikas, kurį kelis mėnesius mėginau išsikviesti į namus. Jis pra- 
nešė, kad jau važiuoja pas mane. Man reikėjo ją kažkur įkišti, 
kol jis neatvažiavo. Aš žinojau, kad jūs pardavėte savo trobelę, ir 
girdėjau, kaip Dačas sakė, kad jau sutvarkė pašiūrę. Tai buvo ar- 
timiausia ir patogiausia vieta, kuria galėjau pasinaudoti turėda- 
mas tiek mažai laiko. Aš pasitikau elektriką ir parodžiau jam, ką 
reikia padaryti. Kai darbas buvo baigtas, buvo jau tamsu ir man 
reikėjo grįžti į miestą. Nusprendžiau, kad Milisentė gali praleisti 
dieną kitą jūsų pašiūrėje. Aš negrįžau ant kalno iki pat pūgos. 

Staiga jie vėl išgirdo kelis šūvius. Jie nuaidėjo taip pat toli. 

- Dabar aš galvoju, ką tai galėtų reikšti? - retoriškai paklau- 
sė Viljamas. 

Lilė mąstė apie tą patį. Ji rausėsi galvoje, kad galėtų užduoti 
kokį nors klausimą tam, jog Viljamas kalbėtų toliau. Prieš jai ką 
nors sugalvojant Viljamas paklausė pats: 

- Ar tiesa, kad jūs jau seniai pažįstami su Tirniu? 

- Nuo praėjusio birželio. 

- Dačas turėjo pagrindo pavydėti, ar ne? Matau tą jūsų vei- 
de kiekvieną kartą, kai ištariu Tirnio vardą. Jūsų akys pasidaro 
stiklinės ir ilgesingos. 

Viljamo žvilgsnis nuklydo į sujauktą patalynę ant čiuži- 
nio priešais židinį. Kai jo žvilgsnis grįžo prie jos, jame ryškėjo 
panieka. 

- Nuostabūs žmonės! Visada surandate vienas kitą nekreip- 
dami dėmesio į tokius kaip mes. 

- Aš visada buvau maloni su jumis. 

- Bet jeigu būtumėte įstrigusi trobelėje su manimi, patalynė 
nedvelktų dulkinimusi? 

- Viljamai... 

- Užsičiaupkit! Dabar aš kalbu. 

Ji nutilo ir leido kalbėti jam. 

- Ironiška ir netgi poetiška, turint galvoje, kaip tai pasi- 
baigs. Jūs abu būsit mirę, o visi manys, kad jis jus nužudė, nors 
buvo jūsų meilužis. Matote, kaip įdomiai viskas pakrypsta? Ar 
tai nenuostabu? Bet vienas dalykas mane stebina. Kodėl jis pa- 
liko jus prirakintą antrankiais? 

Tam kad sulaikytų mane nuo mėginimų su juo grumtis ar 
pabėgti nuo jo po to, kai pamačiau Milisentės kūną, - pamanė 
Lilė. Tirnis nenorėjo, kad ji padarytų ką nors, kas sukeltų ast- 
mos priepuolį. Jis ėmėsi desperatiškų, bet efektyvių veiksmų. 
Dabar ji tą suprato. Ji pamilo Tirnį nuo tos dienos, kai jie susi- 
tiko. Negana to, ji suprato, kad ir jis ją mylėjo. 

Švelniai, beveik verkdama, ji pasakė: 

- Jis mėgino išgelbėti man gyvybę. 

- Jūsų nelaimė, jis mėgino nepakankamai atkakliai. 

Tokiu greitu judesiu, kad ji nespėtų sureaguoti, Viljamas 
užmetė jai ant kaklo mėlynąjį kaspiną ir pradėjo smaugti. 


ŠALČIO FAKTORIUS 413 


- Ne! Prašau! 

Jis žiauriai nusišypsojo ir pradėjo veržti dar stipriau. 

- Esu tikras, kad suprantate, jog maldauti beprasmiška. Pa- 
sakysiu jums tą patį, ką sakiau joms. Jūs tuoj mirsite. 

Lilė mėgino jį nuspirti, bet jis sėdėjo jai ant šlaunų prispau- 
dęs jas prie grindų ir vis smarkiau veržė kaspiną. 

- Tai ilgai neužtruks. Jūsų astma pagreitins procesą. Bet 
būtų gerai, kad pasistengtumėte numirti kuo greičiau, nes gir- 
džiu grįžtant sraigtasparnį. 

Ir Lilė girdėjo sraigtasparnį grįžtant. Bet jis dar galėjo už- 
trukti kelias minutes. Tuo tarpu kaspinas skausmingai veržė 
kaklą. Jos pirštai tai išsitiesdavo, tai susilenkdavo, kai ji mėgino 
įkvėpti oro. Kūnas išsilenkė lanku nuo mėginimo įkvėpti. 

Ar iš tikrųjų man lemta taip numirti? Uždusti? 

Tada be jokio įspėjimo, garso ar dar ko nors pro miegamojo 
duris įgriuvo Tirnis. Nespėjus Viljamui Ritui sureaguoti į jo ne- 
tikėtą pasirodymą Tirnis spyrė jam į galvą. 

PYRIS PAKĖLĖ VILJAMĄ NUO GRINDŲ LYG ANIMA- 
cinio filmo herojų. Jis nusileido ant nugaros per tris 
pėdas nuo Lilės ir mėgino atsistoti. Jo galvos šonas tie- 
siai virš ausies kraujavo. Jis pridėjo ranką prie kraujuojančios 
vietos ir žvelgė į Tirnį, lyg šis būtų prisikėlęs iš numirusiųjų. 
Tirnis atrodė, tarsi būtų išgyvenęs apokalipsę. Jo dešinė 
ranka kabėjo nuo peties keistu kampu. Drabužiai tame šone 
buvo permirkę krauju. Veidas buvo pilkas lyg mirtis, išskyrus 
kraujuojantį įpjovimą ant skruosto. Akys įkritusios, su tam- 
siais ratilais aplinkui. Jis nė minutę nenuleido jų nuo Vilja- 
mo Rito. 
Tikriausiai Tirnis įlipo pro neuždarytą miegamojo langą ži- 
nodamas, kad galės netikėtai užpulti, jeigu įeis tokiu keliu. 
- Lile? - jo balsas gergždė. 
- Jis yra Mėlynasis. 
- Aš tą supratau. 
Nenuleisdamas akių nuo Viljamo jis įdėjo pistoletą į jos 
antrankiais prirakintą dešiniąją ranką. 
- Tvirtai laikai? 
- Taip. 
- Jeigu jis nugalės mane, nudėk jį. Nė minutės nedvejodama. 

Jis nutraukė kaspiną nuo Lilės kaklo. Jo eisena buvo neran- 
gi ir nelygi, bet jis metėsi ant Viljamo, kuris šiek tiek atsigavo 
ir mėgino nušliaužti į šalį. Tirnis kairiąja ranka griebė Viljamą 
už striukės ir pakėlė, o tada, vis dar laikydamas kaspiną, trenkė 
kumščiu jam į veidą. Smūgis apsuko vaistininką aplinkui. Jis 
suklupo ir trenkėsi veidu į sieną, paskui atšoko nuo jos. | 

Tada Tirnis uždėjo savo didelį delną ant jo pakaušio ir vėl 
trenkė jį veidu į sieną. Du kartus. Po to trenkė jam į inkstus. Tas 
smūgis privertė Viljamą rėkti. Tada Tirnis sugriebė jį už peties 
ir prispaudė prie sienos. Jo kairės rankos pirštai laikė Viljamo . 
kaklą. Mėlynasis kaspinas vis dar buvo apsivyniojęs aplink Tir- 
nio pirštus. Nuo pirštų jis buvo nukaręs ant krūtinės. 

Viljamo veidas virto kraujuojančia tyre. Akys išsiplėtė iš 
siaubo. Tirnis tarė: 

- Turėčiau apvynioti šį kaspiną aplink tavo sušiktą kaklą ir 
lėtai tave nužudyti. 

Tirnio balsas buvo silpnas. Aplink jo kojas telkšojo kraujo 
bala. Jis stabtelėjo, kad atgautų kvapą, bet Viljamą Ritą laikė 
tvirtai. 

- Dievas mato, kaip aš noriu tave užmušti. Išplėšti tavo 
širdį plikomis rankomis. Bet aš to nepadarysiu, nes nenoriu, 
kad tu lengvai išsisuktum. Tu neužsitarnavai lengvos mirties. 
Aš noriu, kad tu gyventum ilgai. Pūtum kalėjimo kameroje de- 
šimtmečius. Sėdėtum uždarytas, kol tave visi užmirš ir kad tave 
kasdien dulkintų išsigimėliai, kurie nepasitenkina tol, kol pa- 
mato tave kraujuojantį. Pats žinai, kas daroma vaikų žudikams 
kalėjime. O Torei buvo tik penkiolika metų! Penkiolika! 

Tirnio balsas užlūžo. 

- O kai tu numirsi, kaip aš tikiuosi, visiškai nusenęs, pateksi 
tiesiai į pragarą ir degsi jame amžinai, tu nelaimingas mėšlo 
gabale! 

Tirnis vos pastovėjo ant kojų. Jis siūbavo ir akimirksnį pa- 
leido Viljamo kaklą. Viljamas susmuko ant grindų. 

Tirnis dar kurį laiką žiūrėjo į jį, paskui apsisuko ir pradėjo 
eiti prie Lilės. 

- Tirni! - sušuko ji. 

Tirnis atsisuko kaip tik tuo momentu, kai Viljamas išsitrau- 
kė švirkštą, kurį buvo paslėpęs striukės kišenėje. Tas švirkštas 
buvo skirtas ne Tirniui. Viljamas įbedė adatą sau į kaklą. 

Tirnis akimirksniu atsidūrė prie Viljamo. Viljamas mėgino 
spausti švirkšto stūmoklį ir susileisti oro į veną, Tirnis stengėsi 
jį nuo to sulaikyti. Kaire ranka jis sugriebė Viljamo riešą taip 
stipriai, kad brakštelėjo kaulai. Jis suriko ne tik nuo skausmo, 
bet ir iš pasipiktinimo bei nusiminimo, nes Tirnis dar sugebėjo 
keliu prispausti jo kitą ranką prie grindų. 

Trobelės durys plačiai atsidarė ir trenkėsi į sieną. 

- FTB! Niekam nejudėti! 

Du uniformuoti vyrai su juodomis slidininkų kaukėmis 
dairėsi po kambarį, kol nutaikė šautuvus į Tirnį ir Viljamą. 

- Mesk ginklą! - sukomandavo rūsčiai atrodantis vyras, ku- 
ris įžengė paskui anuos du. Jis buvo apsirengęs paprastu paltu, 
bet Lilei jo autoritetinga išvaizda padarė tokį įspūdį, kad ji ne iš 
karto suvokė, kad jis kreipėsi į ją. Ji atgniaužė ranką ir paleido 
Tirnio pistoletą. Jis subarškėjęs nukrito ant grindų. 

Kitas agentas, kuris buvo jaunesnis, lieknesnis bei dėvė- 
jo akinius, laikė įrėmęs pistoletą Tirniui į galvą. Jis suko- 
mandavo: 

- Paleiskite jį, pone Tirni. 

- Jis įdūręs švirkštą į kaklą ir bando nusižudyti. 

Rūstus žilagalvis vyriškis atžingsniavo prie jų, pasilenkė, 
truputį sugaišo vertindamas situaciją, tada staigiai ištraukė 
švirkštą iš Viljamo kaklo. 

- Laikyk ginklą nukreipęs į jį! - paliepė akiniuočiui. 

- Jis yra Mėlynasis, - skubiai pasakė Lilė. - Jo vardas - Vil- 
jamas Ritas. 

- Aš žinau jo vardą, - pasakė agentas. 

- Kaip tik jo jūs ieškote, ne Tirnio. Viljamas Ritas yra Mė- 
lynasis. 

- Iš kur jūs žinote? - paklausė jis. 

- Jis man papasakojo. Jis ketino mane nužudyti. 

Šio greito pokalbio metu Tirnis atsirėmė kairiąja ranka į 
sieną ir pasinaudojo ja kaip ramsčiu, kad galėtų atsistoti. Vy- 
resnysis agentas išsitraukė iš kelnių kišenės didelę baltą nosinę 
ir be žodžių įteikė ją jam. 

- Ji gali šiek tiek padėti kraujuojant, - pasakė kiek vėliau. 

Tirnis paėmė nosinę ir prispaudė ją prie peties. 

- Ačiū, - ištarė. 

- Taigi, - jis bakstelėjo Viljamą savo bato galu, bet kalbėda- 
mas žiūrėjo į Tirnį. 

- Jūs pagaliau radote Mėlynąjį. 

Tirnis linktelėjo. 

Lilė suglumusi žvelgė tai į vieną, tai į kitą. 

Federalinis agentas atsigręžė į ją. 

- Panele Martin, aš... o, atsiprašau, Ūbautojau, paieškok 
antrankių rakto pas Ritą. 

- Ne jis prirakino Lilę. Aš tą padariau, - įsiterpė Tirnis. 

Beglis pažvelgė į Tirnį nustebęs. 

- Raktas yra mano kišenėje. Užtrauktoje. Aš nesu tikras, 
kad galiu... 

- Leiskite tą padaryti man. 

Jis atitraukė Tirnio parodytos kišenės užtrauktuką ir išėmė 
iš jos mažą raktą. 

- Aš esu specialusis atsakingasis agentas Beglis, - prisistatė 
jis, o čia - specialusis agentas Vaizas. 

Jis atsiklaupė priešais Lilę ir atrakino antrankius, tada pa- 
dėjo jai atsistoti. 

- Malonu su jumis susipažinti, - ištarė Lilė ir nulėkė prie 
Tirnio, kuris stovėjo atsirėmęs į sieną. 

Jos pirštai keliavo per keletą colių nuo Tirnio, nes ji bijojo jį 
paliesti, kad nesukeltų skausmo. 

- O Viešpatie, Tirni, tik pažvelk į save. 

- Arjis tave sužeidė? 

- Ką? - ji pažvelgė į įkritusias Tirnio akis, tada papurtė galvą: 

— Ne. 

- Bet aš tave užgavau. Pašiūrėje... 

- Neturi reikšmės. 

- Aš turėjau tą padaryti. 

- Aš suprantu. Tikrai. 

Kelias akimirkas jie tematė vienas kitą, bet vėliau abu tuo 
pat metu pradėjo pastebėti ir kitus žmones. Lilė kreipėsi į vy- 
resnįjį agentą. 

- Tirnis pasirodė pačiu laiku, kad išgelbėtų mane nuo 
mirties. Viljamas Ritas jau ketino mane nužudyti. Milisen- 
tės Gan kūnas yra įrankių dėžėje, pašiūrėje. Aš jį radau ten 
šį rytą. 

Ji pažvelgė į Tirnį. 

- Tu radai jį tą naktį, kai ėjai malkų ir kirvio. Štai kodėl 
buvai toks šiurkštus. 

Tirnis linktelėjo ir tarė Begliui: 

- Kaip sako Lilė, radau Milisentės kūną užpraėjusią naktį. 
Ašjo neliečiau, nebent Ritas bus pajudinęs. 

- Nemanau, kad jis jį judino, - įsiterpė Lilė, - jis atėjo tiesiai 
į trobelę. 

- Kur ta pašiūrė? - paklausė Beglis. 

Ji jam pasakė. 

- Viljamas prisipažino man, kad nužudė Milisentę ir laiki- 
nai paslėpė jos kūną ten. Jis prisipažino - ne, gyrėsi - ir apie 
kitas žmogžudystes. 

- Išvilkite jį iš čia, - sukomandavo Beglis ir du vyrai paklu- 
so jo galvos mostui. Jie nutempė jį veidu žemyn durų link. Jis 
buvo taip suglebęs, kad atrodė, jog bus praradęs sąmonę nuo 
Tirnio smūgių. 

- Surakinkite jį ir įkiškite į straigtasparnį. Ir palaukite ma- 
nęs ten. 

- Taip, sere. 

- Ūbautojau? 

- Sere? 

- Paskambink į artimiausią kariuomenės padalinį. Mums 
reikia nusikaltėlių sulaikymo grupės. Primink jiems, kad reikės 

- Gerai, sere. 

Agentas Vaizas pradėjo skambinti mobiliuoju telefonu. Be- 
glis atsigręžė į Tirnį. 

- Kaip jūsų petys, pone Tirni? 

- Sudaužytas. 

- Stebiuosi, kaip jūsų neištiko šokas. 

- Bet kurią minutę gali ištikti. 

- Gal norite atsisėsti? 

Tirnis papurtė galvą. 

- Tada jau nebeatsistočiau. 

- Mūsų sraigtasparnis nusileido maždaug už penkiasde- 
šimties jardų nuo čia, - pasakė Beglis. 

- Toliau ėjome jūsų kraujo pėdsakais. Lakūnas jau paskam- 
bino, kad greitosios pagalbos sraigtasparnis jus paimtų. Jis tu- 
rėtų čia netrukus atskristi. 

- Ačiū. 

— Ar norite ką nors pasakyti? 

- Jei kalbėsiu, gal nenualpsiu. 

Beglis nusišiepė, lyg būtų supratęs tokią logiką. Po to jo iš- 
raiška tapo rimta. 

- Turiu jūsų atsiprašyti, pone Tirni. Mes tik visiškai nese- 
niai sužinojome, kad jūs esate Torės Lambert tėvas. 

Lilė pažvelgė į Tirnį netekusi žado. 

— Aš išsiskyriau su jos motina, kai Torė dar buvo visai ma- 
žytė, - pasakė Tirnis, o jo paaiškinimas buvo greičiau skirtas 
Lilei negu FTB agentui. - Jos patėvis ją įdukrino, suteikė jai 
savo pavardę. Bet ji vis tiek buvo mano dukra. 

- Tas daug ką paaiškina, - pasakė Beglis. - Turbūt jūs ne- 
pasitikėjote nei mumis, nei vietine policija, todėl pastaruosius 
dvejus metus vykdėte tyrimą pats. 

- Teisybė. 

Beglis nepritardamas krenkštelėjo ir pašnairavo į Tirnį. 
Lilei susidarė įspūdis, kad jei tai būtų buvusi Beglio dukra, jis 
būtų padaręs tą patį. 

- Kieno rankų darbas ten, virtuvėje? 

Jis kalbėjo apie žodžius, kuriuos ji išraižė ant virtuvės spin- 
telės. Buvo panašu, kad Beglis pastebi kiekvieną smulkmeną. 

- Mano, - atsakė Lilė. - Kurį laiką aš maniau... 

Ji atgailaudama mostelėjo į Tirnį 

-Jūs - nevienintelė darėte tokią prielaidą, - pasakė Beglis: - 
Pone Tirni, ar jūs manėte, kad žudikas yra Viljamas Ritas? 

- Ne. Maniau, kad tai Vesas Hameris. 

- Vesas Hameris? 

- Aš susipažinau su Milisente, kai apsipirkinėjau jos dė- 
dės parduotuvėje, - pasakė Tirnis. - Ji, manau... prisirišo prie 
manęs. 

Susižavėjo. Pasimaišė dėl tavęs, pagalvojo Lilė. 

- Tai atsitiko praėjusį rudenį. Vieną vakarą grįžau namo ir 
radau Milisentę laukiančią manęs. Tai mane sutrikdė. Aš jos 
nepasikviečiau į trobelę, bet ji iš karto puolė man pasakoti labai 
bjaurią istoriją apie save, Vesą, Veso sūnų, nėštumą ir persi- 
leidimą. 

Lilė visada įtarė, kad Vesas Hameris yra šlykštus niekšas. 
Bet sprendžiant iš Tirnio pasakojimo, jis pasirodė dar bloges- 
nis, negu ji kada nors manė. 

- Kai Milisentė grįžo iš klinikos, kurioje gydėsi dėl sutriku- 
sios mitybos, ji norėjo vėl draugauti su Skotu, bet jis nebenorėjo 
su ja susitikinėti. Ji klausė manęs patarimo. 

Tirnis liūdnai papurtė galvą. 

- Aš turėjau savo dienotvarkę ir visiškai nenorėjau kištis 
į tokius reikalus. Bet kai praėjusią savaitę buvo pranešta, kad 
Milisentė dingo, pamaniau, kad Vesas bus ja atsikratęs, o jo se- 
nas bičiulis Dačas jį dengia. 

Atsigręžęs į Lilę jis pridūrė. 

- Štai dėl ko aš tau nepasakojau, ką darau. Jeigu būčiau vis- 
ką papasakojęs, bijau, kad tu būtum palaikiusi garbės reikalu 
papasakoti tai Dačui, o Dačas gintų savo draugelį Vesą. Net jei 
paskui būtų paaiškėję, kad Vesas nėra Mėlynasis, aš jau būčiau 
demaskuotas ir Dačas būtų radęs būdą, kaip sugriauti mano 
mėgėjiškas pastangas surasti dukrą. 

- Oką tu veikei ant kalno per pūgą? - paklausė Lilė. 

— Aš niekada nebuvau praradęs vilties aptikti jos pėdsakus 
kurioje nors turistinėje trasoje. Pūgos dieną aš radau... 

Tirnis nutilo ir atsikosėjo. 

- Kapus. Keturis ir dar vieną, šviežiai iškastą Milisentei. 
Kastuvas, kuriuo jis buvo iškastas, gulėjo po krūmu. 

- Antrankiai? 

- Jie yra mano. 

- Jūs taip pat turėjote radijo stotelę, - pasakė Beglis. - Jos 
jums, manau, reikėjo paieškoms. 

Jis linktelėjo sumišęs. 

- Ašja taip ir nepasinaudojau, bet jūs gerai atlikote namų 
darbus. 

- Tai specialiojo agento Vaizo nuopelnai, - pasakė Beglis ir 
mostelėjo kito agento link. 

Šis jau buvo baigęs kalbėti telefonu ir klausėsi Tirnio pa- 
sakojimo. 

— Aš taip pat turėčiau jūsų atsiprašyti, pone Tirni, - tarė 
jis. - Popieriuje jūs atrodėte tinkamas būti įtariamuoju. 

- Popieriuje - galbūt. Bet kodėl jūs mane apskritai įtarėte? 

- Todėl, kad radome jūsų inicialus net keliose Milisentės 
dienoraščio vietose. Ji rašė, kad buvote jai malonus. 

Tirnis tik gūžtelėjo pečiais. 

- Apie kapus, - pasufleravo Beglis. 

- Aš stengiausi ten nieko neliesti, nes maniau, kad ten gali 
būti vertingų įrodymų teismo medikams, nors ir kas tas Mėly- 
nasis būtų. 

Beglis paprašė pasakyti, kur rasti kapus. Tirnis pirmiausia 
paaiškino, kur jie gali rasti jo mašiną. 

- Kapai yra maždaug už šimto penkiasdešimties jardų į 
šiaurę - šiaurės vakarus nuo tos vietos, kur stovi automobilis. 
Ten sunku užkopti, bet tikriausiai įmanoma netgi vyrui, ne- 
šančiam kūną. 

- Kaspinas? - paklausė Lilė. Jis vis dar gulėjo prie jų kojų 
ant grindų, su Tirnio ir Viljamo Rito kraujo dėmėmis. 

- Kaip ir sakiau tau. Aš jį radau plazdedantį vėjyje ant ša- 
kos. Tikriausiai Ritas jį pametė, kai rausė kapą. Aš jį paėmiau 
bijodamas, kad vėjas nenupūstų vertingo įkalčio prieš tai, kol 
kas nors užlips į kalną. 

Tada Tirnis pasakė Begliui: 

- Aš mūvėjau gumines pirštines, kai liečiau kastuvą. Jis yra 
mano mašinos bagažinėje. Tikiuosi, ant jo rasite Viljamo Rito 
pirštų atspaudus. 

Lilė pamatė, kad jo akys prisipildė ašarų. 

- Jūs bent jau rasite mano dukters palaikus. 

Kai jis pasakojo savo istoriją, jo balsas ėmė dar labiau trūk- 
čioti. Turint galvoje, kiek jis prarado kraujo, Lilė negalėjo su- 
prasti, kaip jis iš viso dar laikosi ant kojų. Ji apkabino jį per 
liemenį. 

- Ar nenorėtum atsisėsti? - paklausė. 

Jis nusišypsojo jai. 

- Man viskas gerai. 

- Tai Dačas šovė į tave, ar ne? 

Tirnis kurį laiką žvelgė Lilei į veidą, paskui atsisuko į Beglį: 

- O kaip Dačas ir Vesas Hameris? 

- Koljė, vyrukas iš operacijos vykdymo komandos, yra su jais. 

Beglis susirūpinęs pažvelgė į Lilę, po to paklausė Tirnio: 

- Ar yra taip, kaip sako ponia Martin? Jus pašovė viršinin- 
kas Bertonas? 

- Aš numečiau savo pistoletą, - pasakė Tirnis karčiai. - Ta- 
čiau tai neturėjo reikšmės. 

- Jis šovė į jus beginklį? 

- Tai iš dalies mano kaltė, ponia Martin, - pripažino Beglis 
atsakydamas į jos nerimastingą žvilgsnį. - Viršininkas Bertonas 
manė, kad Tirnis yra pavojingas nusikaltėlis. 

- Aš tą Žinojau. 

Ir Tirnis paaiškino, kaip jis išgirdo per radiją, kad yra ieš- 
komas apklausti. 

- Kai pamačiau Dačą ir Vesą Hamerį, supratau, kad jie ir 
yra medžiotojai, kurie turi sugauti mane mirusį ar gyvą. 

- Be to, jis pavydėjo, kad jūs buvote čia, viršuje, kartu su 
Lile,- pasakė Beglis.- Blogas pavydo ir noro nulinčiuoti 
derinys. 

- Štai dėl ko aš dėjau į kojas, kai juos pamačiau, - paaiški- 
no Tirnis. - Tikėjausi susisiekti su jumis - FTB - kol jie manęs 
nepagavo. Supratau, kad jums viską galėsiu geriau paaiškinti. 
Nesitikėjau, kad jie mane supras. Ir buvau teisus. 

Jis nutilo, kad atgautų kvapą. 

- Bet man nepasisekė nuo jų pabėgti. Jie mane prisivijo ir 
šovė. Netrukus išgirdau, kaip per radijo siųstuvą Ritas pranešė, 
kad rado Lilę trobelėje. Negyvą. Supratau, kad dedasi kažkas 
labai negero. Tikiuosi, jūs galėsite susieti viską į visumą. 

Ir Tirnis atsirėmė į sieną. Labai atsargiai Lilė padėjo jam 
atsisėsti. 

- Negaliu patikėti, kad Dačas taip su tavimi pasielgė. 

Tada pakėlusi akis į Beglį ji paklausė: 

- Jam bus pateikti kaltinimai, ar ne? 

- Ne, ponia, ne, - atsakė Beglis. 

Lilė jau buvo beklausianti, kodėl, kai staiga suprato, kas at- 
sitiko. Ji perskaitė atsakymą užjaučiančiose Beglio akyse, pa- 
juto iš į šalį nukreipto agento Vaizo žvilgsnio ir išgirdo Tirnio 
keiksnojime. 

- Man labai gaila, ponia Martin, - švelniai pasakė Beglis. — 
Jis mums nepaliko pasirinkimo. Šovė į vieną mano žmonių. Jei- 
gu vyrukas nebūtų dėvėjęs neperšaunamos liemenės, jau būtų 
negyvas. Viršininkas Bertonas mėgino šauti Tirniui į nugarą ir 
taip pat taikėsi nušauti mane. Mes jį įspėjome kelis kartus. Jis 
nekreipė dėmesio. Todėl, kad išsaugotume savo gyvybę... 

- Jums nebūtina aiškintis, - pasakė Lilė švelniu ir liūdnu 
balsu. 

Tirnis paėmė jos ranką ir suspaudė savojoje. 

Suskambėjo mobilusis telefonas. Agentas Vaizas atsuko 
jiems nugarą ir tyliai atsiliepė. 

Lauke pasigirdo triukšmas. Beglis išėjo į prieangį ir netru- 
kus grįžo. 

- Greitosios pagalbos sraigtasparnis jau čia, pone Tirni. 

- Ar aš galiu skristi su Tirniu? - paklausė Lilė. 

- Bijau, kad ne, ponia Martin, - pasakė jis. - Mums jūsų 
reikės Klieryje. 

Ji nenoriai linktelėjo. 

- Aš grįšiu į Klierį su pirmąja grupe ir prižiūrėsiu Ritą. Jūs 
liksite čia su agentu Vaizu, kol sraigtasparnis galės grįžti pa- 
imti jūsų. Šiandien Ūbautojas pasirodė sumaniausias, - pasakė 
Beglis bemaž ironizuodamas. - Turėtume grįžti maždaug po 
pusvalandžio. 

- Aš tikra, kad man viskas bus gerai. 

Medikų komanda bėgte įbėgo į vidų stumdami neštuvus. 
Per kelias minutes Tirnis buvo paguldytas ant jų ir pritvirtin- 
tas. Prie jo buvo prijungta lašinė ir pradėtas lašinti fiziologi- 
nis tirpalas. Į nosį įkištas vamzdelis, pro kurį buvo tiekiamas 
deguonis. Nepaisant to, kas vyko aplinkui, jis nepaleido Lilės 
rankos ir neatitraukė nuo jos akių. Ji taip pat nenuleido akių 
nuo jo. 

Ji ėjo paskui neštuvus iki pat prieangio, kur norom neno- 
rom turėjo paleisti jo ranką. Saulė jau buvo dingusi už me- 
džių viršūnių, lauke tvyrojo prieblanda. Saulei dingus iš karto 
nukrito oro temperatūra. Lilė apglėbė rankomis pati save, kad 
būtų šilčiau, ir stovėjo prieangyje tol, kol sraigtasparnis pakilo 
į orą. 

- Kur jį skraidina? - paklausė ji Beglio, kuris vedė ją atgal 
į trobelę. 

- Į Ešvilį. 

- Jis prarado tiek daug kraujo. 

- Jis atrodo pakankamai ištvermingas. Viskas jam bus gerai. 

Beglis ramindamas palietė Lilės ranką. Ji jam nusišypsojo. 
Jis jai irgi nusišypsojo. 

- Sere? 

Jie abu tuo pat metu atsigręžė į agentą Vaizą. 

- Kas atsitiko, Ūbautojau? 

- Skotas Hameris surastas. 

Kai žinia pasiekė Dorą, ji vis dar buvo su Merili. 

Jos kartu praleido visą dieną palaikydamos viena kitą tas 
ilgas valandas, kol nebuvo žinoma, kur dingo Skotas. Dora tu- 
rėjo tik kelių Skoto draugų telefono numerius, bet žinia, kad 
Skoto mama norėtų su juo pasikalbėti, pasklido greitai. Tačiau 
nė vienas draugų, su kuriais Dora susisiekė, nebuvo pastaruoju 
metu kalbėjęsis su Skotu. 

Doros mėginimai prisiskambinti Vesui buvo nesėkmingi. 
Arba telefono ryšys dar nebuvo atkurtas, arba jis neatsakė į jos 
skambučius. 

Abi moterys laukė, o jų neviltis vis augo. 

Skotą pagaliau rado policininkas Haris. 

- Jis pakeliui į ligoninę, - pranešė Haris, bet atsisakė ką nors 
daugiau pasakyti telefonu. 

Kai Dora ir Merili atvyko į ligoninės priimamąjį, jos beveik 
bijojo išgirsti, ką joms pasakys budinti seselė. Gerai pažinodama 
Hamerių šeimą seselė nenorėjo pranešti blogų naujienų. Ji tarė: 

- Daktaras pats nori su jumis pasikalbėti, ponia Hamer. Aš 
jam pranešiu apie jus. 

Ir ji dingo už suveriamųjų durų. 

Praėjo ištisos dešimt minučių, kol pasirodė vyras laborato- 
riniu chalatu. Dorai jis atrodė labai jaunas. Jis nužvelgė jas abi. 

- Ponia Hamer? 

- Aš esu ponia Hamer. 

- Daktaras Deivisonas. 

Jis paspaudė jos drėgną ir lipnią ranką. 

- Atrodo, Skotas lipo virve mokyklos salėje, paleido ją ir 
nukrito. Jis ten buvo vienas. Niekas nematė, kaip jis nukrito. 
Ant grindų jis nebuvo paklojęs jokio kilimėlio, todėl smarkiai 
prisitrenkė. Mes mėginame stabilizuoti jo būklę, kad galėtume 
pervežti į didesnę ligoninę. 

Dora būtų susmukusi nuo palengvėjimo, jeigu Merili ne- 
būtų jos sulaikiusi. 

- Bet jis gyvas? 

- Taip. Atleiskit, aš maniau, kad tiek jūs žinote. Jo sužei- 
dimai nėra pavojingi gyvybei. Jis neblogai laikosi, bet aš ne- 
noriu menkinti sužeidimų rimtumo. Abi jo kojos sulaužytos 
keliose vietose. Šiuo metu jis rentgeno kabinete, nes reikia 
nustatyti, ar nėra vidinių sužalojimų. Viskas palyginti labai 
sėkmingai baigėsi po tokio kritimo. Nemanau, kad yra kokių 
vidinių sužalojimų, bet toks patikrinimas daromas visada, kai 
yra dubens kaulų lūžių. Tikriausiai nei stuburas, nei galva ne- 
sužeisti. 

Jis trumpai nutilo, kad Dora pajėgtų viską suvokti. Po 
to tęsė: 

- Atsiprašau, ponia Hamer, bet turiu žinoti. Ar Skotas var- 
tojo steroidus? 

- Jam leido steroidus. 

- Tai gali neigiamai paveikti jo sužeidimus, todėl jis lėčiau 
sveiks. Steroidai sustiprina raumenis, bet ne sausgysles ir ne 
raiščius. Greičiau jau silpnina juos. Bijau, Skoto laukia sunkus 
tarpsnis. 

- Bet jis yra gyvas. 

- Taip, gyvas. Tačiau reikia pergabenti jį į ligoninę, kuri turi 
traumatologinį skyrių. Nelaimė, keliai vis dar apledėję, o kitas 
pacientas, kuris yra labai nukraujavęs, turi pirmenybę skristi 
greitosios pagalbos sraigtasparniu. 

- Arjie sugavo poną Tirnį? 

- Aš nežinau jo pavardės, - atsakė gydytojas į Merili klau- 
simą. - Viskas, ką žinau, kad jie sugavo Mėlynąjį, o visa ta ope- 
racija buvo kruvina. Taigi gali praeiti kelios valandos, kol galė- 
sime pervežti Skotą. Iki to laiko mes jį stebėsime ir suteiksime 
jam visą reikiamą slaugą. 

- Ar galime jį pamatyti? 

- Kai tiktai bus išvežtas iš rentgeno kabineto. 

Gydytojas akimirką padvejojo, tada pridūrė: 

- Aš mačiau, kaip jis žaidė futbolą praėjusį sezoną. Jis labai 
talentingas. Jums teks jį atsargiai paruošti nusivylimui. 

Po pusvalandžio pasirodė seselė, kad palydėtų Dorą į inten- 
syvios terapijos skyrių. 

Dora ištiesė ranką Merili. 

- Eime drauge, - pasiūlė. 

— Negaliu, - atsakė Merili, jos balsas buvo prikimęs nuo 
emocijų. 

- Jam tavęs reikia. 

- Ne, nereikia, - nusišypsojo Merili pro ašaras. - Jam reikė- 
jo manęs, bet daugiau nereikės. Pasakykit jam... 

Ji nutilo. Po to liūdnai papurtė galvą. 

- Nekreipkite dėmesio. Manau, bus geriausia, jei jam nieko 
nesakysite. 

Dora atidžiai pažvelgė į kitos moters akis, tada linktelėjo. 

- Jūs esate nuostabiai nesavanaudiška. Ir nepaprastai drąsi 
moteris. 

Ji skubiai priglaudė Merili ir išskubėjo pro suveriamąsias 
duris. 

Skotui į veną buvo suleista nuskausminamųjų, todėl jis 
buvo apsvaigęs, bet aplinkoje orientavosi. Kai Dora priėjo prie 
jo lovos, jis silpnai nusišypsojo ir sušnibždėjo: 

- Sveika, mama. 

Dora suspaudė jo ranką ir net nemėgino slėpti ašarų. 

- Sveikas. 

- Mano kojos tikrai bjauriai sumaitotos, ar ne? 

- Taip. Tikrai smarkiai. 

Skotas užsimerkė ir silpnai šypsodamasis atsiduso: 

- Ačiū Dievui. 


EPILOGAS 


ONIA MARTIN, PONAS TIRNIS YRA ČIA. 
Lilės pavaduotoja žinojo, kas yra Benas Tirnis, iš 
visų žiniasklaidos pranešimų apie įvykius Šiaurės Ka- 
rolinoje prieš tris mėnesius. Nors visų pranešimų pagrindinė 
tema buvo Viljamo Rito suėmimas, tačiau žurnalo Smart ben- 
dradarbiai, susirinkę prie ataušinto vandens bakelio redakci- 
joje, dažnai svarstydavo, kas iš tikro įvyko trobelėje per tas dvi 
dienas, kurias Lilė ir Tirnis praleido kartu. 

Niekas iš personalo neturėjo tiek narsumo, kad paklaustų 
jos tiesiai, ypač dėl to, kad po visų tų įvykių daugiau nebuvo 
jokio ryšio tarp jos ir Tirnio. Iki vakar dienos. Jis paskambino 
ir paprašė susitikti šį rytą. 

Lilė žinojo, kad žinia apie šį susitikimą pasklido biure žaibo 
greitumu. Šį rytą visi buvo labai budrūs ir lenktyniavo, kuris 
pamatys Tirnį pirmas. 

Jos pavaduotojos abejingumas buvo dirbtinis. 

Bet Lilė nepajėgė apsimesti abejinga. 

Jos balsas buvo tarsi svetimas, kai ji ištarė: 

- Prašau leisti Tirniui įeiti. 

Lilės širdis blaškėsi, kai ji žvelgė į duris. Joms atsivėrus į 
vidų įėjo Tirnis ir uždarė duris. Apsirengęs jis buvo laisvomis 

kelnėmis ir sportiniu švarku. Ji niekada nematė jo apsirengusio 
kitaip, kaip tik šortais, džinsais, megztiniu ir paltu, kurį dėvėjo 
trobelėje. 

Na, ir kas. 

- Sveika, Lile. 

- Sveikas. 

- Džiaugiuosi, kad galėjai skirti man šiek tiek laiko. 

- Laikausi taisyklės, kad turiu susitikti su kiekvienu vyru, 
su kuriuo įstringu kalnų trobelėje keturiasdešimt aštuonioms 
valandoms siaučiant pūgai. 

Tirnis atrodė suliesėjęs, truputį labiau išblyškęs, bet jo šyp- 
sena buvo žavingai pažįstama, kai jis atsisėdo į kėdę priešais jos 
stalą, po to neskubėdamas nužvelgė ją. Kai jų žvilgsniai susi- 
tiko, jis ištarė: 

- Tu nuostabiai atrodai. 

Tada kodėl tu devyniasdešimt keturias dienas su manimi ne- 
susisiekei? 

Štai kokia mintis sukosi jos galvoje. Bet balsu ji paklausė: 

- Kaip tavo petys? 

- Kaip naujas. Jiems teko pakeisti mano petį plastikiniu, 
ilgalaikiu ir praktiškai nepažeidžiamu. 

- Arjis tau kelia rūpesčių? 

- Nepasakyčiau. 

- Tu taip kalbi apie kiekvieną sužeidimą. 

Jis atlaikė jos žvilgsnį ir pasakė: 

- Kai kurios žaizdos skaudesnės. 

Lilė nusuko galvą, kad jos nepaveiktų jo mėlyno žvilgsnio 
magnetizmas. Nesuskaičiuojamą daugybę kartų ji mėgino įsi- 
vaizduoti, ką darys ir sakys, kai jį vėl išvys - jeigu išvys. 

Tačiau ji žinojo, kad nors vieną kartą dar tikrai jį pamatys. 
Turėjo pamatyti. Bet ji nežinojo, ko tikėtis po to. 

Mintyse ji kelis kartus prasuko šio susitikimo scenarijų - jo 
diapazonas siekė nuo visiško abejingumo iki aistringo užsimir- 
šimo. Bet dabar tikrovėje ji nepajėgė prisiminti nė vienos pro- 
tingos eilutės iš susikurtų scenarijų. 


ŠALČIO FAKTORIUS 431 


- Tikriausiai tau reikalingas fizioterapijos kursas, - pata- 
rė Lilė. 

- Aš praleidau kelias savaites reabilitacijos ligoninėje. 

- Negalėjimas nieko veikti tikriausiai varė tave iš proto. 

- Tikrai. Bet aš jaučiausi kur kas geriau už kai kuriuos pa- 
cientus. Pavyzdžiui, už Skotą Hamerį. 

- Taip. Girdėjau, kas jam nutiko. 

- Tai nebuvo nelaimingas atsitikimas. 

Lilės nustebimas buvo akivaizdus. 

- Ligoninėje mes keletą kartų atvirai išsikalbėjome su Sko- 
tu. Jis man prisipažino, kad virvę paleido sąmoningai. 

- Kodėl? 

Ji klausėsi Tirnio, o jos nusiminimas didėjo išgirdus kaip 
Vesas leido Skotui steroidus. 

- O dar romanas su Skoto mergaite, - pasakė Lilė purtyda- 
ma galvą. - Vesas Hameris yra niekingas žmogus. 

- Sutinku. Veso santykiai su Milisente laikomi paslaptyje. 
Ne tam, kad apgintų Vesą, bet tam, kad apsaugotų jos tėvus. 
Kam aitrinti jų skausmą? 

- Vesas vertas viešo pasmerkimo, bet aš suprantu tokią 
logiką. 

- Sklando gandai, kad Vesas palūžęs ne tik dėl atsitikimo su 
Skotu, bet ir dėl to, kas įvyko ant kalno. 

- Jis tik lydėjo Dačą. 

- Ne visai taip, Lile. Pagal Skotą, Vesas sukurstė Dačą su- 
gauti mane. 

- O kam Vesui to reikėjo? 

- Kurį laiką jis bijojo, kad Skotas gali būti Mėlynasis. 

- Skotas? 

- Taip, nes jis turėjo motyvą. Bent jau Vesas taip manė. Ve- 
sas pasinaudojo Dačo pavydu ir prikalbėjo jį daryti tą, ką jis 
pats visą laiką norėjo padaryti - sugauti mane su tavimi. Tai 
nebuvo sunku, bet viskas baigėsi geriausio draugo žūtimi. Taigi 
Vesas nešiosis kaltės jausmą širdyje iki mirties. 

- Nesuprantu, kodėl ji vis dar su juo? 

- Ponia Hamer? Kai ji sužinojo apie steroidus, kaip Sko- 
tas sakė, buvo pasiruošusi jį palikti. Vesas maldavo to nedaryti. 
Jis pareiškė, kad taps kitu žmogumi. Atvers naują puslapį savo 
gyvenime. O kad tai įrodytų, netgi metė trenerio darbą. Dabar 
pardavinėja sporto prekes. 

- Milisentės dėdei? 

- Taip jis dar nepasikeitė, - pasakė Tirnis su antipatija. 

- O kaip Skotas? Kas jo laukia? 

- Jis vis dar sėdi ratukuose, bet kai visiškai pasveiks, ketina 
mokytis toliau. 

- Bet su sportu baigta? 

- Taip. Jis nebeplanuoja dalyvauti varžybose ir labai tuo 
džiaugiasi. 

- Jis turėjo jaustis labai nelaimingas, jei ėmėsi tokių 
kraštutinių priemonių tam, kad išsivaduotų nuo tėvo prie- 
spaudos. 

- Jis vis dar nelaimingas, - pasakė Tirnis ir susimąstęs su- 
siraukė. - Skotas apnuogino savo sielą prieš mane ne kartą. Jis 
džiaugiasi, kad jam daugiau nebereikės sportuoti. Bet yra kaž- 
kas, ką jis slepia ir nuo manęs. Sako, kad tai per daug asme- 
niška, kad galėtų pasidalyti su manimi. Aš turėjau daug laiko, 
kad galėčiau stebėti jį ligoninėje. Jis skaito. Daugiausia klasiką. 
O kartais sėdi ir nematančiomis akimis žvelgia į tolį. Jis labai 
liūdnas jaunas žmogus. 

- Galjis liūdi dėl Milisentės? 

- Žinoma, jis apgailestauja dėl to, kas jai nutiko, bet po to, 
kai ji ir Vesas... - jis nutylėjo likusią sakinio dalį. - Kažkas ki- 
tas sudaužė jam širdį. Galbūt vieną kurią dieną jis jau galės apie 
tai kalbėti. Jis pažadėjo palaikyti su manimi ryšį. 

- Esu tikra, jis vertina tavo draugystę. 

- Jis yra geras vaikinas. 

Po trumpos pauzės Lilė pasakė: 

- Manau, žinai, jog Viljamas Ritas pripažino visus jam pa- 
teiktus kaltinimus. 

Tirnio lūpos virto griežta linija. 

- Penki iš eilės einantys mirties nuosprendžiai. Bet tai jam 
per gerai. 

- Visiškai su tavimi sutinku. 

- Prisipažindamas jis bent jau sutaupė mokesčių mokėtojų 
pinigus - sutrumpėjo teismo procesas. 

- Jis niekada nebuvo mėgstamas, - pasakė ji. - Jo niekas 
nemėgo. Iš savo patirties galiu pasakyti, kad kuo bičiuliškesnis 
jis norėjo būti, tuo labiau atstumiantis pasidarydavo. Dabar net 
jo sesuo jį apleido. Aš ne per daug gerai pažįstu Merili, bet ji 
visada buvo maloni su manimi. Ar gali įsivaizduoti, kaip jai da- 
bar gėda? Aš jai nusiunčiau padrąsinamą atviruką, bet laiškas 
grįžo neatplėštas. 

- Girdėjau, ji išsikėlė iš Klierio ir nepaliko savo naujo adre- 
so, kuriuo būtų galima persiųsti korespondenciją. Galbūt taip 
ir geriau, - pasakė jis. 

- Galbūt. 

Išsėmę pokalbio temą, jie nutilo. Lilė jautė, kad Tirnis spok- 
so į ją. Ji laikė savo žvilgsnį nukreipusi į korespondenciją ant 
stalo. Laukdama Tirnio atvykimo nepajėgė susikoncentruoti ir 
jos perskaityti. Daugiau nebegalėdama pakelti įtampos pažvel- 
gėįji 

- Lile, aš nesusisiekiau su tavimi anksčiau todėl, kad... 

- Aš neprašiau tavęs aiškintis. 

- Bet manau, paaiškinti verta. 

Lilė atsistojo ir nuėjo prie lango. Žiemos pabaigą lydėjo bai- 
siausia pūga per pastaruosius šimtą metų. Pavasaris jau krypo 
į vasarą. Dvidešimčia aukštų žemiau Atlantos gatvės maudėsi 
popiečio saulėje. 

- Tu pakeitei ligoninę, Tirni. Tu nurodei FTB biurui Šarlo- 
te, kad jie neteiktų informacijos apie tavo buvimo vietą niekam, 
įskaitant ir mane. Aš supratau, ką norėjai tuo pasakyti. 

— Manau, kad ne. Taip pasielgiau ne todėl, kad nenorėjau 
tavęs matyti. 

— Ne todėl? 

- Ne. 

- Tada kodėl? 

- Tau reikėjo palaidoti Dačą, o man - ekshumuoti Torę. 

Nuoskaudai blėstant, Lilė atsigręžė į Tirnį. 

- Atleisk. Aš dar nepasakiau, kaip man gaila Torės. 

- Ačiū. Žinojimas, kas iš tikro atsitiko, atnešė ir palengvėji- 
mą, ir neišvengiamybės suvokimą. Viena vertus, tai gerai, antra 
vertus - blogai. 

Lilė jau norėjo prieiti prie Tirnio, bet susilaikė. 

- Norėčiau, kad papasakotum apie Torę. Aišku, jei nori 
apie tai kalbėti. 

- Tai nėra graži istorija, bet turi ją išgirsti. 

Lilė mostelėjo jam ranka, kad tęstų. 

Jis giliai įkvėpė. 

- Torei buvo vos keli mėnesiai, kai aš išvykau į ilgą kelio- 
nę po Afriką. Buvau sudaręs kontraktą su kelionių žurnalu, 
kad apkeliausiu Afrikos kontinentą. Kas turėjo tęstis keletą 
savaičių, užtruko ne vieną mėnesį. Daug mėnesių. Aš pralei- 
dau Padėkos šventę. Negrįžau namo ir Kalėdoms. Praleidau 
daug ką. 

Kol manęs nebuvo, Paula - Torės mama - sutiko kitą vyrą 
ir jį pamilo. Kai pagaliau grįžau namo, ji man numetė skyrybų 
popierius dar nespėjus išsipakuoti daiktų. Paula ir jos būsima- 
sis vyras norėjo, kad aš atsisakyčiau visų teisių į Torę. Jie sakė, 
kad jis praleido daug daugiau laiko su Tore negu aš. Tuo metu 
aš save įtikinau, kad tai yra teisinga. Lambertas mylėjo Paulą. 
Jis elgėsi su Tore lyg su savo vaiku. Pamaniau, kad mano dukrai 
bus tik geriau, jei aš paprasčiausiai dingsiu iš jų gyvenimo ir 
jiems daugiau nekliudysiu. 

- Tuo metu, - tyliai pasakė Lilė, - tai labai svarbi apibūdi- 
nanti frazė. 

- Tiesa. 

Jis atsistojo ir nuėjo prie sienos, kur buvo iškabinti įdo- 
neatrodė, kad jis ką nors skaito ar iš tikro įsidėmi viršelių nuo- 
traukas. 

- Jie niekada nedraudė man su ja matytis. Netgi skatino. 
Bet mūsų susitikimai visada buvo sunkūs. Ji nežinojo, kas aš 
toks. Aš jai buvau tik pašalietis, su kuriuo ji kažkodėl turėjo 
retkarčiais matytis. Aš įeidavau į sceną iš kairės, pasakydavau 
keletą reikiamų frazių ir išeidavau į dešinę. Tada vėl dingdavau 
užkulisiuose metams ar dvejiems. Tai buvo mano dukters gyve- 
nimas, kuriame aš tevaidinau epizodinį vaidmenį. Mano vizitai 
vis retėjo. 

Tirnis perėjo prie kito žurnalo viršelio ir pradėjo jį tyrinėti. 

- Keliavau Amazonės upe, kai mane pasiekė žinia apie To- 
rės dingimą. Ji dingo be pėdsako ir buvo manoma, kad yra pa- 
grobta. Užtrukau dvi savaites, kol grįžau į civilizaciją ir Jungti- 
nes Valstijas. 

Jau daugelį metų nebuvau jos matęs. Mane informavo 
tik iš mandagumo, nieko daugiau. Paula nustebo, kai pasi- 
rodžiau prie jų durų Nešvilyje. Tai daug pasako apie mane ir 
mano prioritetus, ar ne? Užuot nuraminęs Paulą ir paleng- 
vinęs jos ir Lamberto padėtį, aš elgiausi kaip asilas. Turėjau 
įžūlumo peikti juos už tai, kad nepasiliko Klieryje ilgiau ir 
nereikalavo, jog paieškos būtų tęsiamos. Jau buvo prasidėjusi 
žiema. Šimtai žmonių nebegalėjo šukuoti kalno. Bet aš ne- 
norėjau tikėti, kad neįmanoma nieko daugiau padaryti, kaip 
tik laukti, kol Torė kurią nors dieną ims ir atsiras. Negalėjau 
pasitenkinti jos nuotrauka ant pieno pakuotės ir prašymo 
pranešti apie ją. 

Tirnis atsigręžė į Lilę. 

- Lambertas išmetė mane iš savo namų. Ir ašjo už tai nekal- 
tinu. Persikrausčiau į viešbutį. Ir tame beveidžiame kambaryje, 
kuriame man nepriklausė niekas, išskyrus turistinę kuprinę su 
drabužiais, staiga suvokiau, kad pasaulyje esu vienas. 

Paula ir jos vyras galėjo atsiremti vienas į kitą. Išsiverkti 
ant vienas kito peties. Aš neturėjau nieko ir pats buvau dėl to 
kaltas. Suvokiau, kad atsisakiau vienintelio žmogaus pasaulyje, 
kurio gyslomis tekėjo mano kraujas. Tik tada galutinai supra- 
tau, koks savanaudis niekšas buvau. 

Atsisakyti Torės nebuvo auka. Aš tik save įtikinėjau, kad 
taip yra, bet tai nebuvo teisybė. Aš tai padariau iš savanaudiškų 
paskatų. Tai nebuvo ypatingas aukojimasis savo vaiko labui. Aš 
tiesiog norėjau bastytis po pasaulį. Norėjau turėti laisvę susi- 
krauti daiktus ir išvykti, kada tik noriu, neatsižvelgdamas į savo 
šeimą. Tame tuščiame viešbučio kambaryje pamačiau, kas esu 
iš tikro. Arba kas buvau. Atėjo laikas už tai atsiskaityti. 

Tą naktį nusprendžiau, kad sužinosiu, kas atsitiko Torei, 
arba žūsiu mėgindamas tai padaryti. Aš nevengsiu šios atsako- 
mybės. Tai bus paskutinis dalykas, kurį dar galiu padaryti savo 
vaikui. Vienintelis, kurį apskritai dėl jos esu padaręs. 

Bebaigiant kalbėti Tirnio balsas pasidarė šiurkštus. 

- Ir aš ėjau iki galo, Lile. Šliaužte iššliaužiau iš ligoninės lo- 
vos, bet buvau ten, kai teismo medicinos ekspertai ekshumavo 
kūną. Aš buvau šalia Paulos, kai reikėjo atpažinti palaikus. Aš 
dalyvavau pamaldose už Torę ir jos laidotuvėse Nešvilyje. 

Jis nusigręžė nuo žurnalų ir pažvelgė į Lilę. Jo akys buvo 
blausios. 

- Turėjau galutinai baigti su tuo ir tik tada galėjau atvykti 
pas tave. Ar tu tą supranti? 

Ji linktelėjo, nes negalėjo ištarti žodžio dėl užplūdusių 
jausmų. 

- Dabar, kai viską išgirdai, galbūt nebenorėsi su manimi 
bendrauti. Bet tikiuosi, kad taip neatsitiks. 

- Ar tu manai... 

- Ką? 

- Tą dieną, kai mes plaukėme kanojomis upe, ar tu pajutai 
tokią pat tuštumą ir praradimo skausmą mano sieloje? Aš pra- 
radau Eimę. Tu praradai Torę. Ar tu manyje atpažinai... 

- Giminingą sielą? 

- Panašiai. 

- Be abejo. 

- Ak! 

- Palauk, ar manai, kad vien tai mane prie tavęs patraukė? 
Vienintelis dalykas? 

- Ar taip buvo? 

- O ką tu apie tai manai? 

Jo žvilgsnis buvo toks iškalbingas, kad Lilė pajuto jį lyg gla- 
monę. Tai viską pasakė. Ji papurtė galvą. 

- Ne. Aš manau, mes abu tą dieną atsisveikindami žinojome, 
kad tai nėra visko pabaiga, o tik atidėjimas vėlesniam laikui. 

- Mūsų kartu praleistą laiką galima suskaičiuoti valando- 
mis, - pasakė jis, - bet man atrodo, kad vienas kitą pažįstame 
geriau nei dauguma sutuoktinių. 

- Ar mes pora, Tirni? 

Tirnis priėjo prie jos, suėmė jos veidą delnais ir pritraukė 
prie savęs. 

- Dieve, aš tikiuosi. 

Jo akys apžvelgė kiekvieną jos veido bruoželį, kol stabtelėjo 
ties burna. 

- Ar tu nori manęs? - sušnabždėjo Lilė. 

- Negali įsivaizduoti, kaip. 

Tada jis palenkė galvą ir pabučiavo Lilę. Jo liežuvis praskyrė 
jos lūpas, iš pradžių švelnus, pamažu bučinys tapo drėgnas ir 
karštas, be galo seksualus, žadinantis jausmus. 

Dešinės rankos jis dar nevaldė laisvai, bet apkabino ją kai- 
riąja ir judesiu, kurį ji įsiminė nuo pirmojo bučinio, prisitraukė 
prie savęs. 

Jie bučiavosi be galo ilgai, neatsitraukdami vienas nuo kito, 
o kai galų gale atsitraukė, jis nubraukė jai nuo veido plaukus. 

- Daugiau manęs nebebijai? 

- Bijau tik to, kad vėl gali dingti iš mano gyvenimo. 

- Tada tau nieko nebereikia bijoti. 

Jis ją švelniai pabučiavo, kad patvirtintų pažadą, o kai pa- 
kėlė galvą, jo išraiška buvo rimta. 

- Šį kartą pasistengsiu būti geresnis. Prisiekiu tau. Mylėsiu 
tave taip, kaip niekas nemylėjo. 

- Tą jau įrodei. Rizikavai dėl manęs gyvybe. Kelis kartus. 

- Anksčiau nežinojau, kaip mylėti, bet... 

Lilė pirštais užspaudė jam lūpas. 

— Žinojai, Tirni. Antraip nebūtum galėjęs padaryti to, ką 
padarei. Paaukojai daugiau negu dvejus gyvenimo metus ir vos 
nežuvai dėl Torės. Nebūtum to padaręs, jei jos nemylėtum. 

- Bet ji mirė to nežinodama. 

— Nemanau. Manau, ji tą jautė. 

Nors Tirnis reagavo skeptiškai, matėsi, kad jis labai nori tuo 
patikėti. 

- Paula sakė, kad Torė skaitė visus mano straipsnius. Laikė 
savo kambaryje visus žurnalus su mano straipsniais. 

Lilė apkabino jo galvą. 

- Ji žinojo, kad tu ją myli. 

- Jeigu tik būtų galima viską atsukti atgal. Aš jai tą pasa- 
kyčiau. Sakyčiau tą jai kiekvieną dieną. Viską daryčiau kitaip. 
Daryčiau teisingai. 

Lilė stipriai prisiglaudė prie jo. Padėjo galvą jam ant krūti- 
nės taip, kad jis nematytų jos paslaptingos šypsenos. Šiandien 
buvo jų diena. Tik jų. Rytoj bus pakankamai laiko pasakyti jam, 
kad nors prarado kalne vieną vaiką, pradėjo ten kitą. 

Jam jau suteikta galimybė viską pakartoti. Ir šį kartą viską 
daryti teisingai. 


Brown, Sandra 
Br291 Šalčio faktorius: romanas / Sandra Brown; iš anglų kalbos ver- 
tė Gražina Nemunienė. - Vilnius: Alma littera, 2007. - 440 p. 


ISBN 978-9955-24-394-6 


Naujausiame Sandros Braun romane susipina šiurpių nusikaltimų tyrimas, 
nevaržoma aistra ir nuolat auganti įtampa. 


UDK 820(73)-3 


Sandra Brown 
ŠALČIO FAKTORIUS 


Romanas 


Iš anglų kalbos vertė Gražina Nemunienė 
Redaktorė Simona Kaziukonytė 
Korektorė Simona Mažeikienė 
Viršelio dailininkė Vaida Totilaitė 
Maketavo Albertas Rinkevičius 


Tiražas 2000 egz. 
Išleido leidykla „Alma littera“, A. Juozapavičiaus g. 6/2, LT-09310 Vilnius 
Interneto svetainė: www.almalittera.lt 
Spaudė UAB „Logotipas“, Utenos g. 41a, LT-08217 Vilnius 


Garsiosios amerikietės Sandros Brown plunksnai priklauso daugiau 


nei 60 knygų, išplatintų 70-čia milijonų kopijų, išverstų į 30 kalbų, 
daugelis yra tarptautiniai bestseleriai. Ir visi jie, pasak USA Today, 
verčia skaitytoją nerimastingai skleisti puslapį po puslapio iki 
knygos pabaigos. Lietuviškai išleisti jos trileriai „Alibi“, „Pavydas“ ir 
„Baltasis karštis“. Naujausias Sandros Brown romanas - „Šalčio 
faktorius“. 


Lilė Martin, populiaraus žurnalo leidėja, po nemalonaus susitikimo 
su buvusiu sutuoktiniu per pūgą įstringa tolimoje kalnų trobelėje. 
Su vyriškiu, kuris gali būti pavojingas serijinis žudikas.Tyliame 
Šiaurės Karolinos kalnų miestelyje didžiausias nusikaltimas — 
eismo taisyklių pažeidimas. Tačiau ramybė miestelyje baigėsi. 
Policijos viršininkas Dačas Bertonas, buvęs Lilės vyras, jo 
nedidelė komanda ir FTB agentai atkakliai ieško nusikaltėlio, 
praminto Mėlynuoju, nes nusikaltimų vietose jis palieka mėlyną 
kaspiną. Dingo keturios moterys, jų kūnai nerasti, įkalčių nėra, 
įtariamųjų — taip pat. Staiga be pėdsakų dingsta penktoji jauna 
moteris. Tirdamas šiuos nusikaltimus Dačas ryžtasi gelbėti ir žmoną, 
kol neįvyko dar viena nelaimė. Ar jam pavyks nusigauti į trobelę iki 
kito Mėlynojo išpuolio? Ar iš tikrųjų didžiausią pavojų kelia tik 
siaučianti pūga?.. 


Šalčio faktorius - stipriausia, ką esu parašiusi. 
Sandra Brown, The Highlander 


Sandra Brown kuria tokį pasaulį, kuriame gėris triumfuoja prieš 
blogį. 

